
INDLEDNING. 


JOH.  AMOS  COMENIUS'  PERSONLIGHED 
OG  VÆRKER. 

Det  Skolevæsen,  der  havde  udviklet  sig  i  Løbet  af 
det  16.  Aarhundrede,  bar  intet  Præg  af  de  Bestræbelser 
og  Udviklinger,  der  i  det  samme  Tidsrum  saa  Lyset  i 
Naturvidenskabens  og  overhovedet  i  Tankens  og  Forsk- 
ningens Verden.  Dette  var  jo  heller  ikke  at  vente.  Sko- 
len er  ikke  det  Sted,  hvor  Reformer  først  skal  indføres 
og  prøves;  først  naar  de  nye  Tanker  i  et  vist  Maal  har 
gennemtrængt  Tiden  og  vist  deres  Bæreevne,  er  Øjeblik- 
ket kommet  til  at  bruge  dem.  For  Skolens  Vedkom- 
mende lettes  en  Tilnærmelse  som  Regel  gennem,  at  Kra- 
vene om,  at  den  ikke  længere  bør  holde  sig  fremmed  for 
det  nye,  rejses  fra  de  theoretiske  Pædagogers  Side;  men 
tilbage  staar  herefter  det  andet  Skridt,  der  gerne  koster 
betydelig  mere  af  baade  Tid  og  Kampe:  den  praktiske 
Undervisnings  Omformning  i  den  nye  Retning.  De  før- 
ste Spor  af  saadanne  Bestræbelser  indenfor  Opdragelsens 
Omraade  finder  vi  i  nyere  Tid  i  den  første  Halvdel  af 
det  17.  Aarhundrede  —  den  samme  Periode,  hvor  ogsaa 
en  anden  »Anvendelse«  af  de  nye  Methoder  og  Resul- 
tater finder  Sted,  i  de  store  systematiske  Filosofers  For- 
søg paa  at  udforme  en  afsluttet  Verdensopfattelse. 

Det  var  Humanismen,  som  bestemte  Karakteren  af 
Datidens  Skole.  Det  realistiske,  Humanismen  kan  have 
indeholdt,  havde  ikke  i  Undervisningen  frembragt  varige 
Resultater.  Skolevejen  var  en  overvejende  formalistisk 
Forberedelse  til  og  Beskæftigelse  med  den  klassiske  Litte- 

ratur.  Man  lærte  alene  de  sproglige  Former,  Regler 
og  Undtagelser,  og  beviste  igen  Rigtigheden  af  disse  ud 
fra  Forfatterne;  Disciplenes  Bevidsthed  fyldtes  med  Ord 
og  abstrakte  Sætninger  —  og  kom  længere  og  længere 
bort  fra  selve  Tingenes  Virkelighed.  Skolen  havde  gan- 
ske vist  ogsaa  Naturvidenskab  som  Fag;  men  man  stod 
dér  endnu  helt  paa  det  Aristoteliske  Grundlag  og  hen- 
tede sin  Viden  om  Tingene  (der  mere  var  en  Natur- 
filosofi  end  Naturforskning)  fra  Bøgerne,  men  aldrig  fra 
en  Betragtning  af  Tingene  selv.  At  der  under  disse 
Forhold  overhovedet  næppe  kunde  rejse  sig  Spørgsmaal 
om  pædagogisk  Methode,  siger  sig  selv.  Det  Begrebs- 
stof,  der  skulde  bibringes  Disciplene,  var  for  fjernt  fra 
disses  naturlige  Forudsætninger  til,  at  en  »naturlig«  Til- 
egnelse af  det  kunde  fremhjælpes;  det  er  mest  mekanisk 
(og  ofte  voldsom)  Indterpning  fra  Lærerens  Side  og 
anstrengende  og  ufrugtbart  Hukommelsesarbejde  fra 
Disciplenes,  der  kendetegner  Datidens  Undervisning. 

Reformationen  havde  ikke  kunnet  ændre  væsentlig 
herved,  dertil  var  den  ved  hele  sin  Karakter  for  nær 
beslægtet  med  Humanismen.  Men  der  laa  i  den  Spi- 
rer, hvoraf  meget  nyt  kunde  fremgaa.  Selv  om  den  før- 
ste Grund  til  Folkeskolen  maa  søges  betydelig  længere 
tilbage  (allerede  i  det  12.  Aarh.'s  »Skriveskole«),  er 
det  dog  Luther,  der  indtrængende  henvendte  sig  til 
de  ledende  Klasser  om  Grundlæggelsen  af  en  Folke- 
skole; den  nys  omtalte  humanistiske  Undervisning  var 
jo  indskrænket  til  den  »lærde«  Skole.  Og  i  Protestan- 
tismens Principer  laa  Mulighederne  for  en  forbedret  Un- 
dervisningsmethode.  Det  var  jo  den  mekaniske  Bog-  og 
Autoritetstro,  den  rejste  sig  imod,  Tankens  friere  An- 
vendelse overfor  gængse  kirkelige  Dogmer.  Luther  hæv- 
der med  Styrke  Nødvendigheden  af  offentlig  Undervis- 
ning i  Skoler,  idet  han  finder  Opdragelsen  i  Hjemmet 
ganske  utilstrækkelig,  —  og  ingenlunde  blot  af  religiøse 
Grunde.     Men  baade  m.  H.  t.  Maal  og  Midler  angriber 

han  stærkt  den  gængse  Skole;  der  maa  opbygges  en  helt 
ny  Skole  med  Kendskab  til  Evangeliet,  Undervisning  i 
Mathematik,  Naturkundskab  og  Sprog  —  men  ikke, 
som  man  kunde  have  ventet,  de  nationale  Sprog,  derimod 
Græsk,  Latin  og  Hebraisk.  Ogsaa  Legemsøvelser  gør 
han  sig  til  Talsmand  for. 

Fremhævelsen  af  det  nationale,  som  dog  maatte 
blive  en  Nødvendighed,  naar  en  Folkeskole  skulde  ud- 
skilles af  den  lærde  Skole,  og  som  jo  ogsaa  laa  som 
Konsekvens  i  selve  Reformationens  Bevægelse,  var  det 
altsaa  forbeholdt  Tiden  efter  Luther  at  gøre  gældende. 
Men  ogsaa  den  nye  Religiøsitet  maatte  hævde  en  centra- 
lere  Plads  i  Undervisningen,  Skellet  mellem  Humanisme 
og  Protestantisme  (herunder  Realisme)  sættes  skarpere, 
end  de  første  Reformatorer  havde  gjort  det.  Der  viste 
sig  da  ogsaa  snart  efter  Luthers  Død  Bestræbelser  i  denne 
Retning,  og  Udviklingen  var  ved  at  medføre  en  ny  Dog- 
matik med  Fornuftens  Underordning  under  Skriften  og 
dennes  theologiske  Fortolkning.  Men  overfor  denne  Ret- 
ning træder,  som  antydet,  den  nationale  op,  der  ikke 
staar  i  den  kirkelige  Retnings  fjendtlige  Forhold  til  Hu- 
manismen, men  dog  i  sin  videre  Udvikling  ikke  kunde 
undgaa  at  føre  til  dennes  Undergang.  Imidlertid  naaede 
heller  ikke  de  af  Luther  selv  udtalte  pædagogiske  Tan- 
ker i  denne  Omgang  deres  Udførelse  i  Praksis.  Enkelte 
Skoler  blev  grundede;  men  Trediveaarskrigen  satte  fore- 
løbig en  Stopper  for  videregaaende  Reformforsøg.  Hele 
Arbejdet  maatte  altsaa  genoptages  fra  nyt  af. 

Som  et  ejendommeligt  Udtryk  for  de  pædagogiske 
Reformbestræbelser  i  Begyndelsen  af  det  17.  Aarh.  staar 
Holsteneren  Wolfgang  Ratichius  (1571 — 1635).  Den  »Di- 
daktik«, hvormed  han  paastod  at  kunne  gøre  pædago- 
giske Mirakler,  og  som  gennem  en  Snes  Aar  satte  Re- 
geringer og  Universiteter  i  Tyskland  i  den  største  Be- 
vægelse for  derefter  ganske  at  forsvinde  ud  af  den  al- 
mindelige Interesse,  gik  ud  paa  i  Løbet  af  ganske  kort 

Tid  (V2  Aar)  at  lære  Hebraisk,  Græsk  og  Latin.  Det  er 
altsaa  en  Sprogmethode,  han  vil  indføre,  men  i  Tilknyt- 
ning hertil  gaar  hans  Tanke  videre,  til  en  hel  videnskabe- 
lig Reform  og  en  Optagelse  af  samtlige  Videnskaber  i 
systematiske  Lærebøger.  Det  er  ikke  blot  de  lærde 
Sprog,  han  ønsker  meddelt  gennem  Undervisningen,  og- 
saa  for  Modersmaalet  (Tysk)  hævder  han  en  Plads  (bl.  a. 
til  Brug  ved  Undervisningen) ;  men  iøvrigt  maa  man 
huske,  at  den  Skole,  for  hvilken  Ratichius  arbejder,  er 
udelukkende  den  lærde  Skole.  Hans  Hovedfordring  gaar 
ud  paa:  at  begynde  Undervisningen  med  Sproget  selv 
(Tale  og  Tekster),  ikke  med  dets  Grammatik,  og  lade 
Modersmaalet  være  det  Sprog,  hvori  der  først  undervises. 
Endvidere  fremsætter  Ratichius  en  Række  Fordringer, 
der  sigter  langt  udover  den  blotte  Sprogundervisning, 
som:  at  alt  skal  meddeles  i  den  rette  Orden  og  kun  én 
Ting  ad  Gangen;  at  der  skal  herske  de  samme  Principer 
i  alle  Skolebøger;  at  Undervisningen  skal  gaa  »fra  det 
specielle  til  det  almindelige«,  overalt  følge  den  induk- 
tive Vej;  og  endelig  at  alt  skal  gaa  for  sig  uden  Tvang 
og  Prygl  —  Fordringer,  hvoraf  en  Del  vil  findes  frem- 
dragne ndfr.  Det  var  Ratichius'  Mening,  at  ogsaa  de 
gamle  Sprog  skulde  tjene  »den  sande  Kristendom«, 
hjælpe  til  at  læse  den  hellige  Skrift  i  Grundsprogene  — 
altsaa  ingenlunde  fremme  de  humanistiske  Bestræbelser; 
det  var  da  ogsaa  hos  protestantiske  Theologer  og  enkelte 
nationalt  interesserede  Fyrstehuse,  han  især  fandt  sine 
Velyndere. 

Men  en  egentlig  Virkning  kom  Ratichius'  Arbejde 
ikke  til  at  udøve,  i  hvert  Fald  ikke  direkte.  Fremtraadt, 
som  det  var,  med  et  Præg  af  Charlatanen,  faldt  det  hur- 
tig til  Jorden.  Men  man  vil  ogsaa  have  set,  at  af  de 
pædagogiske  Problemer,  som  Tiden  forud  havde  rejst, 
og  som  endnu  ventede  ikke  blot  paa  deres  praktiske  Løs- 
ning, men  endog  paa  deres  theoretiske  (sammenarbej- 
dende og  udformende)   Behandling,  var  det  kun  en  be- 


grænset  Del,  Ratichius  havde  befattet  sig  med.  Folke- 
skoletanken laa  ham  fjernt;  og  den  realistiske  Under  - 
visningsmaade  kan  jo  vanskelig  udvikles  til  sin  fulde 
Klarhed  indenfor  Sprogundervisningen  alene.  Hertil 
kom,  at  de  videre  rækkende  pædagogiske  Konsekvenser, 
der  laa  i  adskillige  af  de  af  Ratichius  udkastede  Tanker, 
har  han  selv  slet  ikke  set  og  altsaa  ikke  kunnet  udnytte. 
Og  idet  han  ensidig  stillede  sine  Bestræbelser  i  den  lu- 
therske Kirkes  Tjeneste,  naaede  han  heller  ikke  af  sin 
Sprogundervisning  det  fulde  Udbytte,  der  havde  været 
muligt,  idet  han  kom  til  at  gøre  ogsaa  det  værdifulde 
i  Humanismen  Uret.  Foruden  at  hans  Skolereform 
maatte  blive  en  rent  fragmentarisk  Omdannelse,  hvorved 
kun  ganske  enkelte  Sider  kunde  komme  til  deres  Ret, 
laa  der  heri  tillige  en  Fare  for  Brud  paa  Kontinuiteten 
indenfor  Skolens  Udvikling.  De  »moderne-nationale«  Be- 
stræbelser, som  gradvis  havde  arbejdet  sig  frem,  inde- 
holdt Faren  for  helt  at  afbryde  Tilknytningen  til  det 
gamle  og  ogsaa  en  Mulighed  for  at  frembringe  Skel  mel- 
lem de  enkelte  Nationer,  som  kunde  vanskeliggøre  Kul- 
turudbredelsen; og  den  stærkt  luthersk-dogmatiske  Ret- 
ning, Opdragelsen  var  ved  at  tage,  kunde  virke  i  ganske 
samme  Retning.  Skulde  det  værdifuldeste  i  samtlige  de 
Tendenser,  der  var  oppe  i  Tiden,  bevares  og  sammen- 
arbejdet overleveres  en  senere  Tid  til  praktisk  Udnyt- 
telse, maatte  det  nationale  og  det  religiøse  Element  natur- 
ligvis komme  til  sin  Ret,  men  saaledes,  at  det  tillige  tillod, 
ja  helst  begunstigede  universelle  Bestræbelser,  hvor  det 
bedste  af  Fortidens  Kultur  og  det  dybeste  hos  de  for- 
skellige Nationer  og  Konfessioner  var  indoptaget;  og  det 
realistiske,  som  hidtil  var  trængt  frem  paa  enkelte  Om- 
raader,  maatte  kunne  trænge  igennem  overalt  i  Opdra- 
gelsen, hvor  personlig  Tilegnelse  var  Maalet.  De  for- 
skellige Spirer  maatte  altsaa  helt  udfolde  sig  —  men 
under  Hensyn  til  hinanden,  og  navnlig  maatte  den  vig- 


VI 

tigste  Konsekvens  af  det  »universelle«:  Folkeskolens  Idé, 
fastslaas  i  fuld  Klarhed. 

Naar  vi  har  sagt,  at  Pædagogiken  »maatte«  udvikle 
sig  paa  denne  Maade,  for  at  en  virkelig  Kontinuitet 
skulde  opnaas,  støtter  vi  os  naturligvis  paa  en  Viden  om 
det,  der  virkelig  skete.  Vi  kan  jo  ikke  benægte,  at  det 
samme  muligvis  kunde  være  naaet  ad  andre  Veje  og 
ved  andre  Kræfter  —  men  vist  er  det,  at  Johann  Amos 
Comenius,  Ratichius'  yngre  Samtidige,  ved  at  samle  Ti- 
dens pædagogiske  Tanker  til  et  System,  hvis  Enkelt- 
heder han  selv,  overvejende  ledet  af  praktiske  Erfarin- 
ger, udformede  til  indbyrdes  Overensstemmelse,  har  givet 
dem  en  Anvendelighed,  hvoraf  Eftertiden  (tildels  endnu 
vor  egen  Tid)  har  kunnet  drage  mangfoldig  Nytte.  Det 
er  dette  pædagogiske  System,  der  skal  være  de  efterføl- 
gende Undersøgelsers  Genstand.  Men  selv  om  en  Mands 
Tanker  paa  et  eller  andet  Omraade  jo  nok  kan  betragtes 
i  Isolation  fra  vedkommendes  Personlighed  og  ydre  Livs- 
vilkaar,  vil  dog  et  (om  blot  flygtigt)  Kendskab  til  disse 
kunne  give  selve  Tankerne  Perspektiv  og  større  Anskue- 
lighed, idet  den  Personlighedstotalitet,  hvoraf  de  alle 
(paa  første  eller  anden  Haand)  udsprang,  og  det  Milieu, 
i  hvilket  de,  lettere  eller  vanskeligere,  maatte  bryde  sig 
Vej,  danner  den  stadige  Baggrund,  der,  hvor  fast  Tan- 
kerne iøvrigt  kan  være  logisk  og  systematisk  sammen- 
knyttede, dog  maa  til  for  at  vise  deres  oprindelige  (hi- 
storiske og  psykologiske)  Sammenhæng.  For  Comenius' 
Vedkommende  er  det  saaledes  ikke  nok  at  betragte  den 
logiske  Sammenhæng,  Systemet  i  hans  pædagogiske 
Tanker,  selv  om  dette  er  os  det  vigtigste;  vi  maa  ogsaa 
kaste  et  Blik  paa  Udviklingen  af  den  Personlighed,  in- 
denfor hvilken  saa  forskellige  Elementer  kunde  mødes 
og  udsones  —  se  den  i  dens  Forhold  til  en  Omverden, 
af  hvilken  den  paavirkedes  og  (gennem  Lidelse)  for- 
medes, men  som  den  dog  havde  Styrke  til  at  virke  des 
mere  bestemmende  tilbage  paa.  — 

Comenius,  hvis  Navn  er  en  Latinisering  af  det  boh- 
miske  Komensky,  fødtes  den  28nde  Marts  1592  i  den 
gamle  Fæstningsby  Ungarisch-Brod  i  Måhren  (eller 
maaske  snarere  i  Landsbyen  Niwnitz,  en  Mils  Vej  Syd 
derfor).  Forældrene  hørte  til  den  bohmisk-måhriske 
Brødremenighed,  i  hvis  Tro  ogsaa  Comenius  blev  op- 
draget, ligesom  han  begyndte  sin  Skolegang  i  Menig- 
hedens Skole  i  Brod.  12  Aar  gammel  mistede  han  med 
faa  Maaneders  Mellemrum  begge  sine  Forældre.  En 
Tid  gik  han  i  Skole  i  Strassnitz,  hvor  en  Faster  af  ham 
boede;  først  16  Aar  gammel  har  han  i  Brødreskolen  i 
Prerau  begyndt  at  lære  Latin  (hos  Læreren  Thomas  Du- 
binus).  Tillige  beskæftigedes  han  her  med  Naturviden- 
skab og  med  legemligt  Arbejde,  og  Skolen  lededes  efter 
et  System  af  Arbejdsregler,  som  fik  Betydning  for  hans 
senere  Virksomhed. 

Han  arbejdede  saa  ivrig,  at  han  allerede  1611  kunde 
lade  sig  immatrikulere  ved  Universitetet  i  Herborn  i 
Tyskland;  han  foretrak  dette  for  Universitetet  i  Prag 
paa  Grund  af  de  dér  herskende  politiske  Uroligheder, 
og  desuden  plejede  Brødrene  overhovedet  at  sende  de 
Unge,  som  skulde  studere,  til  Herborn  eller  Heidelberg. 
I  Herborn  studerede  han  i  to  Aar  Theologi  og  Filosofi. 
Af  Lærerne  var  Joh.  Heinr.  Alsted  (Forfatter  af  talrige, 
specielt  pædagogiske,  Skrifter)  den,  der  fik  størst  Be- 
tydning for  ham;  han  gjorde  ham  bekendt  med  Luis 
Vives  og  med  Ratichius'  didaktiske  Programskrift  —  og 
der  er  næppe  Tvivl  om,  at  Comenius'  Chiliasme  for  en 
Del  skyldes  Alsted's  Paavirkning.  Fra  denne  Tid  hid- 
rører Comenius'  første  udgivne  Skrift  (knyttende  sig  til 
offentlige  Disputatser) :  Sylloge  quæstionum  controversa- 
rum,  philosophiæ  viridario  depromptarum.  Han  be- 
gyndte endvidere  at  samle  Stof  til  en  Thesaurus  linguæ 
Bohemicæ,  og  et  Forvarsel  om  hans  senere  encyklopæ- 
disk-pansophiske  Arbejder  har  man  i  det  paabegyndte 
»Amphitheatrum  Universitatis  rerum«,  der  paa  Bohmisk 

skulde  meddele  Oplysning  om  alt  mellem  Himmel  og 
Jord.  Maaske  kan  han  ogsaa  paa  dette  Omraade  have 
faaet  Impulser  fra  Alsted. 

Efter  en  Rejse  gennem  Tyskland  og  Nederlandene 
(Amsterdam)  immatrikuleredes  Comenius  i  Sommeren 
1613  ved  Universitetet  i  Heidelberg.  Her  har  han  især 
været  under  Paavirkning  af  Professoren  David  Pareus, 
der  ved  sin  Iver  for  en  Udsoning  af  Lutheranere  og 
Calvinister  sikkert  har  givet  Comenius'  Tanker  om  hele 
Menneskehedens  Udsoning  Næring  —  ja  maaske  den 
første  Tilskyndelse.  løvrigt  har  vi  Efterretning  om,  at 
han  her  i  Heidelberg  købte  Kopernikus'  Manuskript  til 
De  revolutionibus  orbium  coelestium,  som  han  senere 
(1637)  af  Trang  nødtes  til  at  skille  sig  af  med  igen.  1614 
vendte  han  tilbage  til  Prerau  og  overtog  dér  Ledelsen  af 
sin  gamle  Skole.  Han  gav  Undervisningen  en  mere  re- 
alistisk Karakter,  saaledes  at  han  f.  Eks.  lod  Sprogunder- 
visningen begynde  med  Tekster  i  Stedet  for  med  Gram- 
matik. I  et  Skrift  fra  denne  Tid  »om  Englene«  afviste 
han  Tanken  om  Aabenbaringer  (og  Engle)  i  vore  Dage. 
Sine  didaktiske  Reformer  fremstillede  han  i  Gramma- 
ticæ  facilioris  præcepta,  der  blev  trykt  i  Prag  (1616), 
men  nu  er  tabt;  og  disse  Sager  blev  ved  at  beskæftige 
ham,  efter  at  han  i  1618  var  kaldet  til  Fulnek  som  Præst 
for  Brødrene  dér  og  Tilsynshavende  ved  Skolen  (i  1616 
var  han  bleven  ordineret).  Allerede  fra  1617  har  han 
rimeligvis  været  bekendt  med  den  ogsaa  i  Pædagogikens 
Historie  fremragende  Joh.  Valentin  Andreå's  (1586 — 1654) 
Skrifter. 

Imidlertid  blev  efter  Tilly's  Sejr  ved  det  Hvide  Bjerg 
(8.  Nov.  1620)  Katholicismen  atter  eneherskende  i  Boh- 
men  og  Måhren,  og  Comenius  maatte  som  andre  Præster 
flygte  og  lade  sine  Bøger  og  Optegnelser  i  Stikken.  Fri- 
herre Karl  v.  Zierotin,  der  hørte  til  Brødremenigheden, 
gav  ham  Ophold  paa  sine  Godser  i  Måhren,  hvorfra  han 
i  1622  maatte  drage  til  andre  af  Zierotin's  Godser  ved 

Brandeis  i  Bohmen.  Her  døde  ikke  længe  efter  hans 
Hustru  og  to  Børn  af  Pest.  I  disse  Aar  udarbejdede  han 
et  for  sin  Tid  godt  Kort  over  Måhren  (Moraviæ  nova  .  .  . 
Delineatio  1622,  der  kom  i  talrige  Udgaver)  og  udsendte 
en  Række  religiøse  Trøsteskrifter,  hvori  han  henviser  til 
Gud  som  den  eneste  Tilflugt.  Han  forfattede  ogsaa  et 
satirisk  Skrift:  Verdens  Labyrinth  og  Hjertets  Paradis 
(afsluttet  i  Dec.  1623,  udkom  1631),  som  han  tilegnede 
Zierotin.  I  1624  giftede  han  sig  igen  (med  en  Datter 
af  Brødremenighedens  Senior  Cyrillus),  men  da  der  var 
givet  alle  ikke-katholske  Gejstlige  Befaling  til  at  forlade 
Bohmen  og  Måhren,  drog  han  med  sin  Hustru  til  Her- 
tugdømmet Friedland  (i  det  nordlige  Bohmen),  hvor  han 
til  Brødrenes  Trøst  og  Formaning  skrev  »Centrum  secu- 
ritatis«  (1625).  Allerede  her  henviser  han  til  Naturen 
ved  Siden  af  Bibelen  som  Kilderne  til  Sandhed. 

Da  imidlertid  den  hjemlige  Jord  blev  mere  og  mere 
brændende  under  Brødrenes  Fødder,  rejste  Comenius  i 
1625  selvtredje  til  Polen  for  at  forberede  de  bohmiske 
Brødres  Ankomst  dertil.  Paa  Rejsen  opholdt  han  sig 
i  nogen  Tid  i  Sprottau,  ja  kom  paa  Tilbagevejen  endog 
til  Berlin  —  og  Aaret  efter  til  Berlin  og  Haag  — ,  alt 
hovedsagelig  foranlediget  ved  nogle  Aabenbaringer,  som 
en  schlesisk  Garver,  Christoph  Kotter,  paastod  at  have 
haft  om  Habsburgernes  og  Pavedømmets  Undergang  og 
Grundlæggelsen  af  Tusindaarsriget.  Man  kan  kun  undre 
sig  over,  at  disse  Beretninger  gjorde  et  saadant  Indtryk 
paa  Comenius  (der  jo  1615  havde  udtalt  sig  mod  moderne 
Aabenbaringer),  at  han  oversatte  dem  paa  Bohmisk  og 
støttede  dem  ved  et  ledsagende  Forord.  Dette  mystiske 
Træk  i  Comenius'  Religiøsitet,  som  ogsaa  giver  sig  Ud- 
slag gennem  hans  senere  Liv,  og  som  skulde  volde  ham 
selv  megen  Modgang,  hænger  sammen  med  det  brede, 
udogmatiske  i  hele  hans  Tænkemaade,  der,  som  vi  skal 
se,  har  begunstiget  en  udogmatisk  (»universel«)  Karak- 
ter ved  hans  Pædagogik,  men  altsaa  indenfor  den  samme 

Personlighed  har  kunnet  føre  til  en  besynderlig  Overtro 
—  der  dog  har  holdt  sig  isoleret  i  Forhold  til  Comenius' 
pædagogiske  Virksomhed.  Snarere  kan  der  ses  en  For- 
bindelse mellem  den  berørte  Overtro  og  Brødremenig- 
hedernes dybt  religiøst  bevægede  Sindelag,  og  endnu 
mere  med  de  ireniske  og  chiliastiske  Overvejelser,  der 
senere  (o.  1628)  lod  Comenius  blive  optaget  med  Andrea 
som  Mellemmand  i  et  (navnlig  til  England  knyttet)  hem- 
meligt (»naturfilosofisk«)  Broderskab;  den  dybeste 
Grund  maa  dog  utvivlsomt  søges  i  hans  eget  sangvinske 
og  derfor  godtroende  Temperament. 

Efter  at  være  kommen  tilbage  til  Brandeis,  hvor 
Udvisningerne  nu  var  i  fuld  Gang,  oversatte  Comenius 
til  Brug  for  sine  Trosfæller  26  af  Davids  Salmer  paa 
Bohmisk,  et  Arbejde  som  han  dog  maaske  allerede  havde 
paabegyndt  tidligere.  Da  endelig  ogsaa  Zierotin  —  gan- 
ske vist  af  egen  frie  Vilje  —  udvandrede,  rejste  Come- 
nius i  Sommeren  1627  til  et  Gods  i  Riesengebirge,  hvor 
han  for  Alvor  blev  bragt  ind  paa  de  pædagogiske  Over- 
vejelser ved  at  faa  fat  paa  Elias  Bodinus'  Didaktik  (se 
ndfr.  S.  154  f.),  som  gav  Stødet  til  Didactica  Magna,  for- 
uden at  den  blev  Medaarsag  til  de  praktiske  Sprogbøger. 
Her  lærte  han  den  16-aarige  Christine  Poniatowsky  at 
kende,  og  ogsaa  hendes  Visioner,  der  bl.  a.  forudsagde 
Pavedømmets  Undergang,  fik  i  ham  en  opmærksom  Til- 
hører. Med  hende,  som  blev  givet  under  hans  Beskyt- 
telse, og  med  sin  Familie  afrejste  han,  da  Fristen  for 
Udvandring  var  ved  at  løbe  ud,  til  Lissa  i  Polen,  et  af 
Menighedens  Hovedsæder,  hvortil  han  ankom  d.  8.  Feb. 
1628. 

Her  tilbragte  han  sine  roligste  Aar  (til  1641),  rige 
paa  Virksomhed  indenfor  ret  forskellige  Omraader.  Han 
var  knyttet  til  Byens  Latinskole  (fra  1636  som  dens  Le- 
der) og  holdtes  herved  stadig  i  Aande  ogsaa  som  theore- 
tisk  Pædagog.  Han  læste  den  foreliggende  pædagogiske 
Litteratur  og  korresponderede  med  fremragende  Lærde 

om  saadanne  Emner  —  men  fandt  det  altsammen  gan- 
ske utilstrækkeligt,  tilmed  da  han  ikke  kunde  formaa 
Andrea,  hvem  megen  Modgang  havde  gjort  mismodig, 
til  længere  at  gaa  ind  paa  disse  Spørgsmaal,  og  han 
aldrig  fik  noget  Svar  paa  sine  Henvendelser  til  Ratichius. 
Til  den  »Didaktika«,  som  Comenius  i  Aarene  1628 — 32 
udarbejdede  paa  Bohmisk  (udg.  i  Prag  1849.  1855.  1871), 
har  han  altsaa  vel  kunnet  faa  Impulser  fra  forskellige  Si- 
der, og  det  er  ikke  underligt,  at  Hovedtanker  hos  ham  kan 
have  Berøring  med  de  Tendenser,  der  arbejdede  sig  frem 
i  Datidens  Pædagogik;  væsentlig  har  dog,  hvad  han  saa- 
ledes  har  kunnet  faa  udefra,  maattet  forblive  blotte  An- 
ledninger (og  her  kan,  foruden  Ratichius,  særlig  nævnes 
Bodinus'  Didaktik)  til  den  selvstændige  Bearbejdelse  af 
egne  Lærererfaringer,  der  saa  afgjort  har  bestemt  hele 
Rækken  af  Enkeltfordringer  i  D.  M.,  og  til  den  systema- 
tiske Gennemførelse,  der  giver  dette  Arbejde  en  særlig 
Værdi. 

»Didaktika«  var  oprindelig  bestemt  til  Forbedring 
af  det  bohmiske  Under visningsvæsen;  den  er  skrevet, 
medens  Haabet  om  at  vende  tilbage  til  Hjemmet  endnu 
var  levende.  Først  da  dette  Haab  ved  de  politiske  Be- 
givenheders Udvikling  syntes  at  skulle  skuffes,  og  Come- 
nius endvidere  fra  Sverrig  havde  faaet  Opfordring  til  at 
reformere  Skolevæsenet  dér,  omarbejdede  han  (1638) 
Didaktiken  paa  Latin,  hvorved  det  særlig  paa  Hjem- 
landet beregnede  fjernedes,  og  det  hele  gennemarbejde- 
des og  yderligere  udformedes.  Kun  enkelte  Partier  tryk- 
tes i  dette  og  det  flg.  Aar  (i  England) ;  D.  M.  i  sin  Helhed 
udkom  først  1657,  som  første  Led  i  Samlingen  af  alle 
Comenius'  didaktiske  Arbejder.  Kendskabet  dertil  blev 
foreløbig  kun  udbredt  gennem  Afskrifter,  saaledes  til 
Skotten  John  Durie  (Duråus),  der  paa  denne  Tid  opholdt 
sig  i  Sverrig,  og  til  de  ogsaa  pædagogisk  interesserede 
Medlemmer  af  det  ovenomtalte  Broderskab  i  London 
(se    forrige    Side),    hvoraf    særlig    maa    nævnes     Sam, 


XII 

Hartlib  (der  allerede  havde  vist  megen  Interesse  for 
»Janua«)  og  Joachim  Hiibner,  med  hvis  velsindede,  men 
delvis  uretfærdige  Kritik  af  Værket  vi  vil  stifte  Bekendt- 
skab ndfr. 

Den  i  Didaktiken  indeholdte  Vejledning  til  de  første 
6  Aars  Opdragelse  udarbejdedes  speciellere  i:  Moder- 
skolen, der  udkom  paa  Tysk  i  Lissa  1633,  men  allerede 
tidligere  var  skrevet  paa  Bohmisk.  Samtidig  med  Ar- 
bejdet paa  disse  Skrifter  var  Comenius  allerede  inde  paa 
den  praktiske  Reformering  af  Undervisningen  i  Sprog 
(foreløbig  Latin),  der  fik  sit  Udtryk  i  den  1631  udgivne: 
Janua  linguarum  reserata,  hvis  første  Anledning  ligesom 
D.  M.'s  kan  føres  tilbage  til  Bodinus  (se  ndfr.  S.  155). 
Hertil  sluttede  sig  næste  Aar  som  Lærebog  for  Begyn- 
dere: Vestibulum  Januæ;  men  alligevel  kunde  han  alle- 
rede 1633  udsende  den  mærkelige  »Synopsis  physicæ«, 
der  (navnlig  under  Paavirkning  af  Campanella)  søger 
at  forene  den  af  Bacon  fordrede  Naturiagttagelse  med 
en  Benyttelse  af  Bibelen  som  Kilde  ogsaa  for  »Physiken«. 
Efterhaanden  tager  ogsaa  Comenius'  encyklopædisk- 
pansophiske  Bestræbelser  Fart,  og  i  de  to  Afhandlinger: 
Pansophiæ  prodromus  (skreven  1634;  offentliggjort  før- 
ste Gang  1637  i  Oxford  af  Hartlib  uden  Comenius'  Vi- 
dende og  Vilje),  og:  Conatuum  pansophicorum  dilucidatio 
(Lissa  1638),  slaar  han  til  Lyd  for  Udarbejdelsen  af  en 
»Janua  rerum«,  en  Metaphysik,  der  kan  føre  til  Viden 
om  alt  (Pansophi)  —  ikke  gennem  en  blot  Opsumme- 
ring af  Tidens  Inventarium  af  Kundskaber,  men  gennem 
methodisk  Gennemgang  af  det  hidtil  skrevne  og  Sam- 
menligning af  dette  med  »Tingene«!  (Det  kan  her  til- 
føjes, at  denne  Janua,  som  Comenius  paabegyndte  o. 
1640,  først  saa  Lyset  efter  hans  Død,  i  1681,  og  kun 
er  en  Mindrepart  i  den  store  pansophiske  Plan,  som 
for  største  Delens  Vedkommende  gik  i.  Graven  med  Co- 
menius). 

Et  lille  Afsnit  af  Pansophien  dedicerede  Comenius 

i  1637  til  sine  tidligere  Disciple,  de  to  unge  Grever  af 
Belz,  af  hvilke  den  ældste,  Boguslav,  nu  (efter  Faderen 
Rafaels  Død  i  1636)  var  Herre  i  Lissa:  Skriftet  »Faber 
fortunæ  s.  Ars  consulendi  sibi  ipsi«  (det  udkom  først 
1657  og  1661  i  Amsterdam)  —  et  udvidet,  idealiseret 
Sidestykke  til  Bacon's  væsentlig  praktisk-politiske  »Faber 
fortunæ  s.  Doctrina  de  ambitu  vitæ«.  Jævnsides  med  de 
pansophiske  Skrifter  syslede  han  imidlertid  stadig  med 
pædagogiske  Arbejder;  han  affattede  Love  for  Skolen 
i  Lissa  (1635),  skrev  Skolekomedien  »Diogenes  Cynicus 
redivivus  s.  De  compendiose  philosophando«  (1638;  trykt 
i  Amsterdam  1658),  samt  samlede  1637,  paa  Opfordring 
af  Byraadet  i  Breslau,  de  Tanker,  der  laa  til  Grund  for 
hans  Lærebøger,  i  den  »didaktiske  Dissertation«:  De 
sermonis  Latini  studio,  per  Vestibulum,  Januam,  Pala- 
tium  et  Thesauros  Latinitatis,  quadripartito  gradu  plene 
absolvendo.  Dette  er  hans  første  offentliggjorte  Arbejde 
i  theoretisk  Pædagogik;  det  hviler  i  det  væsentlige  paa 
hans  oprindelige  »Didaktika«  og  slaar  fast,  at  Sprog- 
undervisningen ogsaa  skal  meddele  Kundskaber  om 
Tingene. 

Samtidig  hermed  udfoldede  Comenius  en  omfattende 
Virksomhed  som  Theolog.  Gentagne  Forsøg  fra  soci- 
niansk  Side  paa  at  fjerne  ham  fra  Brødremenigheden 
tilbageviste  han  i  forskellige  Afhandlinger;  for  Menig- 
heden omarbejdede  han  (1630 — 31)  Ludv.  Bayle  »Praxis 
Pietatis«  (Practice  of  Piety)  og  formanede  den  i  flere 
Skrifter  (bl.  a.  Haggæus  redivivus,  1632)  til  at  holde  fast 
ved  den  rene  Lære.  Som  Menighedens  »Skriver«  (No- 
tar) førte  han  paa  dens  Vegne  en  Polemik  med  Samuel 
Martinius  og  hævdede  (»Vej  til  Freden«,  1637),  at  man 
skal  holde  sig  saa  nøje  som  muligt  til  Bibelens  Lære 
og  undgaa  konfessionelle  Stridigheder.  Vi  ser  her  et 
tydeligt  Udtryk  for,  hvordan  Comenius  i  sin  Tro  stræbte 
at  omfatte  alle  Mennesker,  gaa  bagom  de  dogmatiske 
Skel  ind  til  det,  der  for  ham   (og  for  det  mystiske  Bro- 

derskab?)  dannede  Religionens  Kerne!  I  Aaret  1636  var 
han  tillige  bleven  Brødremenighedens  Præst  og  udsendte 
da  en  Samling  af  21  Prædikener  og  samme  Aar  en  Sørge- 
tale  ved  Grev  Rafael  af  Lissa's  Død:  »Spiegel  gutter  Ob- 
rigkeit«.  Grev  Boguslav  vilde  ikke  gaa  med  til  at  under- 
støtte de  store  Planer,  som  Comenius  paa  hans  Forlan- 
gende nedskrev,  og  som  gik  ud  paa  ved  Hjælp  af  en 
hel  Stab  af  Videnskabsmænd  at  udarbejde  et  fuldstæn- 
digt System  af  latinske  Lærebøger  (3  egentlige  Lære- 
bøger, 3  Lexika  og  2  Grammatiker)  og,  til  Realunder- 
visningen, en  Pansophi  (i  snævrere  Betydning),  en  »Pan- 
historie«  og  en  »Pandogmati«.  Comenius  flyttede  der- 
for i  Efteraaret  1641  til  England,  hvor  han  jo  havde 
adskillig  Tilknytning;  først  efter  sin  Ankomst  (til  Lon- 
don den  21.  Septbr.)  fik  han  at  vide,  at  han  —  vistnok 
paa  Foranledning  af  Hartlib  —  kunde  gøre  sig  Haab 
om  den  forønskede  Støtte. 

I  London  havde  han  mange  pansophiske  Samtaler 
med  Hartlib,  Durie  og  Hiibner,  der  alle  var  knyttede 
til  det  ovfr.  berørte  Brodersamfund,  og  udarbejdede  et 
Skrift  »om,  hvordan  Visdommen  kan  blive  udbredt  til 
alle  Bevidstheder  og  Folkeslag«  (mentes  et  gentes;  dette 
er  »Via  lucis«,  som  først  udkom  i  Amsterdam  1668,  se 
ndfr.  S.  284).  Han  slaar  heri  atter  til  Lyd  for  alles, 
ogsaa  de  Fattiges,  Opdragelse  i  universelle  Skoler,  for  et 
universelt  Kollegium  af  Videnskabsmænd  og  for  det  hen- 
sigtsmæssige ved  et  universelt  Sprog.  Imidlertid  bevir- 
kede en  blodig  Opstand  i  Irland,  Stridighederne  mellem 
Kongen  og  Parlamentet  og  den  optrækkende  Borgerkrig, 
at  Comenius  efter  en  Række  Forhandlinger  med  den 
rige,  i  Sverrig  bosatte,  hollandske  Købmand  Ludv.  de 
Geer  modtog  dennes  Indbydelse  til  at  komme  til  Sverrig. 

Han  rejste  da  afsted  i  Juni  1642  og  ankom  (over 
Haag,  Leyden  og  Hamborg)  i  August  til  Norrkoping,  de 
Geer's  sædvanlige  Opholdssted.  Han  fulgte  et  Raad  af 
de  Geer  om  at  søge  Axel  Oxenstjerna  i  Stockholm,  og 

denne  undersøgte  meget  indgaaende  hans  pædagogiske 
og  pansophiske  Forslag,  udtalte  sig  anerkendende  om 
begge,  men  raadede  ham  til  foreløbig  at  opgive  Pan- 
sophien  og  blot  arbejde  for  Skolerne  og  især  for  en  for- 
bedret Latinundervisning.  (Derimod  var  det  netop  de 
pansophiske  Interesser,  der  fra  først  af  havde  vakt 
de  Geer's  Opmærksomhed  for  Comenius).  Kansleren 
ved  Universitetet  i  Uppsala,  Johs.  Skyte,  sluttede  sig 
hertil,  og  da  Comenius  var  afgjort  imod  at  slaa  sig  ned 
i  Sverrig,  foreslog  Skyte  som  Opholdssted  Elbing  i  Vest- 
preussen. Her  forpligtede  Comenius  sig  altsaa  til  —  i 
Løbet  af  et  Par  Aar,  haabede  han  —  at  forfatte  latinske 
Lærebøger  med  Støtte  af  de  Geer,  —  under  Misbilligelse 
af  de  for  Pansophien  mere  interesserede  engelske  Venner. 
I  Okt.  1642  rejste  Comenius  da  til  Elbing,  men  der- 
efter til  Lissa,  hvorfra  han  tog  sin  Familie  (som  han 
ikke  havde  villet  have  med  paa  Søen)  med  til  Elbing, 
hvor  det  var  hans  Hensigt  i  det  næste  Aar  at  faa  om- 
arbejdet Janua  linguarum  og,  hvis  Tiden  tillod  det,  til 
denne  føje  Janua  rerum.  Imidlertid  trak  adskilligt  ham 
bort  fra  hans  pædagogiske  Opgave.  Sin  stadige  Tanke 
om  en  Forsoning  mellem  Religionerne  gav  han  1643  Ud- 
tryk i  sine  »Hypomnemata«,  og  nogle  Angreb  paa  de 
pansophiske  Formaal  besvarede  han  ved  at  omarbejde 
sin  allerede  i  England  (1641)  fuldendte:  Pansophiæ  dia- 
typosis.  Fremdeles  blev  han  grebet  af  sin  gamle  Skole- 
kammerat Drabik's  Profetier  (om  Pavedømmets  Under- 
gang), der  sendtes  ham  fra  Ungarn  i  Afskrift;  denne 
Drabik  var  en  ret  snu,  men  ganske  umoralsk  Person, 
der  senere  blev  henrettet  som  Bedrager.  Mod  Munken 
Valerianus'  katholske  Skrifter  udgav  han:  Absurditatum 
Echo  (1644),  og  til  Brug  for  en  Privatelev,  Kochlewsky, 
skrev  han  Regulæ  vitæ  Sapientis  (1645).  Han  overtog  et 
Professorat  ved  Latinskolen  i  Elbing  og  foretog  i  kirke- 
lige Anliggender  Rejser  til  Lissa  og  Thorn.    Ja,  han  havde 

endogsaa  første  Del  af  Pansophien  (De  Emendatione  re- 
rum humanarum  Consultatio  Catholica)   under  Arbejde. 

Fra  Aarene  1644 — 46  skriver  sig  endvidere  den  ndfr. 
oftere  omtalte  »Methodus  linguarum  novissima«  (udk. 
1648  i  Lissa).  Vi  ser  altsaa,  at  Comenius  ingenlunde  havde 
svigtet  Pædagogiken;  men  med  de  egentlige  Lærebøger 
gik  det  jo  unægtelig  ikke  efter  Planen,  og  de  Geer  be- 
klagede sig  da  ogsaa  skriftlig  i  haarde  Ord.  Han  sendte 
dog  endnu  i  1645  og  Begyndelsen  af  1646  Understøttelse; 
Comenius  tog  nu  kraftigere  fat,  og  i  Aug.  1646  rejste 
han  sammen  med  et  Par  af  sine  Medarbejdere  til  Sverrig 
og  forelagde  det  udarbejdede  for  en  Bedømmelseskomité, 
der  var  veltilfreds  dermed  og  blot  ønskede,  at  det  skulde 
gaas  efter  en  sidste  Gang  inden  Trykningen.  Inden  denne 
Affiling  var  foretaget,  blev  Comenius  imidlertid  valgt  til 
første  Senior  for  de  bohmiske  Brødre  og  begav  sig  i  Som- 
meren 1648  til  Lissa,  hvor  hans  Hustru  døde  i  August 
samme  Aar.  (I  Elbing  havde  han  endnu  i  Foraaret  1648 
faaet  udarbejdet  et  Skrift:  Independentia,  der  skulde 
dæmpe  Stridighederne  indenfor  den  engelske  Kirke). 

Med  den  Westphalske  Fred  (24.  Okt.  1648,  ratificeret 
i  1650)  besegledes  den  bohmiske  Brødremenigheds  Un- 
dergang, og  Comenius,  hvis  indtrængende  Henvendelser 
til  Oxenstjerna  ikke  havde  haft  den  forønskede  Virkning, 
skrev  da  »den  døende  Brødremenigheds  Testamente« 
med  Formaninger  til  Brødrene  om  at  overholde  Kirkens 
Regler.  I  1648  fik  han  endelig  udsendt  en  Del  af  de 
pædagogiske  Arbejder,  saaledes,  som  allerede  sagt,  Meth- 
odus nov.,  og  tillige  2.  Udgave  af  »Vestibulum«  og  »Ja- 
nua«  (stærkt  omarbejdede) ;  og  ogsaa  praktisk  Skole- 
virksomhed var  han  optaget  af.  I  Maj  1649  giftede  han 
sig  igen,  og  Aaret  efter  (ligeledes  i  Maj)  rejste  han  til 
Ungarn  for  at  følge  en  Opfordring  fra  Familien  Rakoczy 
til  ham  om  at  planlægge  Oprettelsen  af  en  »pansophisk 
Skole«  i  (Saros)  Patak.  Udkastet  til  en  saadan  fore- 
lagde han  i:  Illustris  Patakinæ  scholæ  idea. 

Efter  i  Oktober  1650  med  Menighedens  og  de  Geer's 
Billigelse  definitivt  at  have  slaaet  sig  ned  i  Patak,  me- 
dens Familien  blev  i  Lissa,  udviklede  han  i  Enkeltheder 
Planen  til  den  nye  Skole  i:  Scholæ  pansophicæ  delineatio, 
der  forlanger  en  Skole  paa  7  Klasser  med  Betoning  af 
den  sproglige  Side  i  de  3  laveste  og  i  de  andre  af  den 
reale.  Der  blev  dog  aldrig  oprettet  mere  end  3  Klasser; 
efter  at  have  optrukket  Linierne  for  disse  i:  »Schola  La- 
tina  tribus  classibus  divisa«,  som  han  selv  betegner  som 
et  Udtog  af  Meth.  nov.  (der  jo  netop  ved  3-Delingen  ad- 
skiller sig  fra  de  ældre  Skrifter),  aabnede  han  den  første 
i  Febr.  1651,  den  anden  i  Marts  s.  A.  og  den  tredje  i 
Jan.  1652.  Ved  hver  af  disse  Lejligheder  holdt  han  en 
Tale:  Methodi  veræ  encomia,  De  utilitate  accuratæ  rerum 
nomenclaturæ  oratiuncula,  og:  De  eleganti  elegantiarum 
studio  oratiuncula;  og  sammen  med  Læreren  Tolnay  om- 
arbejdede han  sine  latinske  Lærebøger,  som  de  nye  For- 
hold krævede  det.  En  vis  Slendrian,  som  forekom  ham 
at  true  baade  Lærere  og  Disciple  ved  Skolen,  søgte  han 
at  modvirke  ved  1652  at  udgive  den  gamle  Mathematiker 
og  Filolog  Joachim  Fortius  Ringelberg's  (f  1536)  »De 
Ratione  studii«,  og  lod  selv  Aaret  efter  Skriftet:  Fortius 
redivivus  »om  at  jage  Trægheden  ud  af  Skolerne«  følge 
efter.  For  at  forbedre  Ordenen  i  Skolen  forfattede  han 
»Præcepta  morum,  in  usum  Juventutis  collecta«  og  det 
for  den  oprindelige  Skole  med  7  Klasser  tænkte  Udkast: 
»Leges  scholæ  bene  ordinatæ«  (begge  ligeledes  1653). 
Men  størst  Betydning  fik  Billedværket  »Orbis  pictus« 
(afsluttet  1654),  hvorom  ndfr.  S.  159  ff.  Under  Titlen 
»Schola  Ludus«  fuldendte  han  i  1654  en  Samling  af  8 
Skolekomedier,  Dramatiseringer  af  Stoffet  i  den  i  Ungarn 
1652  udgivne,  udvidede  Janua  linguarum. 

Imidlertid  var  Comenius'  Velyndere  døde,  Fyrst  Si- 
gismund Rakoczy  i  1652,  Ludv.  de  Geer  i  1653;  og  hans 
Virksomhed  i  Patak  mødte  en  hel  Del  Modstand,  hvilket 
nok  for  en  stor  Del  skyldtes  hans  stadig  urokkede  Tiltro 


XVIII 

til  de  Drabikske  »Visioner«,  som  fremdeles  satte  adskil- 
lige Sind  i  Bevægelse.  Den  2.  Juni  1654  holdt  han  da 
sin  Afskedstale  ved  Skolen  —  hans  Planer  om  en  »pan- 
sophisk«  Skole  maatte  jo  siges  at  være  strandede  — , 
og  i  Beg.  af  Juli  var  han,  hovedsagelig  tilskyndet  af 
Drabik,  igen  i  Lissa,  optaget  af  sin  gejstlige  Virksomhed. 
Da  Karl  X.  Gustaf  i  1655  havde  erobret  Warschau  og 
Krakau,  fulgte  Comenius,  skønt  ikke  uden  Betænkelig- 
heder (da  han  derved  kunde  ophidse  Befolkningen  mod 
de  bohmiske  Brødre),  en  Opfordring  til  at  hylde  Kongen 
i  en  »Panegyricus  Carolo  Gustavo«  (hyppig  eftertrykt). 
Men  i  April  1656  nærmede  en  Hær,  bestaaende  af  den 
polske  Adel,  sig  Lissa,  og  den  28.  April  blev  Byen  taget, 
plyndret  og  nedbrændt. 

Det  allermeste  af  Comenius'  Bibliothek  og  Manu- 
skripter var  ved  denne  Lejlighed  gaaet  i  Løbet  (saaledes 
Materialet  til  den  Thesaurus  linguæ  Bohemicæ,  som  han 
havde  samlet  paa  igennem  40  Aar),  og  han  maatte  nu 
drage  gennem  Schlesien  og  Brandenburg,  blev  forjaget  af 
Pesten  fra  Frankfurt  a.  d.  Oder  og  laa  over  to  Maaneder 
syg  i  Hamborg,  —  men  fik  saa  fra  Lorenz  de  Geer, 
Sønnen  af  hans  Velynder,  sendt  Rejsepenge  og  en  Ind- 
bydelse til  at  komme  til  ham  i  Amsterdam.  Han  ankom 
hertil  i  August  1656,  og  her,  hvor  der  blev  sørget  godt 
for  ham  og  hans  Familie,  foranstaltede  han  Indsamlin- 
ger til  Bedste  for  den  adsplittede  Brødremenighed,  be- 
skæftigede sig  med  dens  Ledelse  og  udsendte  en  Række 
opbyggelige  og  polemiske  Skrifter.  I  sin  faste  Tro  paa 
den  evangeliske  Læres  Sejr,  som  syntes  at  skulle  be- 
kræftes ved  Begivenhederne  sidst  i  1656  og  i  Beg.  af 
1657,  offentliggjorde  han  i  Foraaret  1657,  under  Titlen: 
Lux  in  Tenebris,  Kotter's,  Christine  Poniatowsky's  og 
Drabik's  Aabenbaringer  oversatte  paa  Latin.  Comenius 
mødte  her  baade  Tilslutning  og  Modstand;  men  snart 
maatte  jo  Svenskerne  (paa  Grund  af  de  Danskes  An- 
greb) forlade  Polen,  og  Fyrst  Georg  Rakoczy  af  Sieben- 

biirgen  maatte  drage  tilbage  til  sit  Land,  hvor  han  snart 
efter  blev  afsat.  Comenius  blev  stærkt  angrebet  for  sin 
Lettroenhed,  særlig  for  sine  chiliastiske  Ideer,  men  for- 
andrede —  til  Trods  for  nogen  Vaklen  og  for  forskellige 
Afsløringer  angaaende  Drabik  —  ikke  sin  Stilling,  som 
han  forsvarede  i  forskellige  Skrifter  (1659,  1663  og  1667). 
(Maaske  er  der  atter  her  en  Tilknytning  at  finde  mellem 
Comenius'  Beskæftigelse  med  de  nævnte  Aabenbaringer 
—  og  det  mystiske  Broderskab,  som  1659,  30  Aar  efter 
Comenius'  første  Berøring  med  det,  synes  at  være  bleven 
fornyet) . 

Men  af  den  største  Vigtighed  er  Udgivelsen  af  de 
»samlede  didaktiske  Arbejder«  i  1657  (Fol.).  Skrifterne 
er  her  grupperede  i  4  Dele:  de  i  Aarene  1627 — 40  for- 
fattede, de  fra  Elbing,  fra  Ungarn  og  fra  Amsterdam; 
blandt  disse  sidste  skriver  en  hel  Række  Afhandlinger 
sig  fra  Tiden  lige  før  Udgivelsen:  1)  Vestibuli  Latinæ 
linguæ  Auctuarium,  2)  Pro  Latinitate  Januæ  ....  Apolo- 
gia,  3)  Ventilabrum  sapientiæ,  4)  E  Labyrinthis  Schola- 
sticis  Exitus  tandem  in  planum,  5)  Latium  redivivum, 
6)  Typographeum  vivum,  7)  Paradisus  Ecclesiæ  reductus 
og  8)  Traditio  lampadis.  Titelbladet  til  hver  Del  bærer 
Mottoet:  »Omnia  sponte  fluant,  absit  violentia  rebus«; 
et  illustreret  Titelblad  til  det  hele  fremstiller  Comenius 
og  hans  Skole.  Samlingen  fremkom  »paa  L.  de  Geer's 
Bekostning«  som  Følge  af  en  formel  Henvendelse  fra 
Byraadet  i  Amsterdam  —  hvorfor  Værket  ogsaa  er  til- 
egnet denne  By. 

Sin  pansophiske  Virksomhed  fortsatte  Comenius 
imidlertid  stadig,  omend  afbrudt  af  polemiske  Arbejder 
(mest  rettede  imod  Socinianerne) .  1659  udkom  hans 
Disquisitiones  de  caloris  et  frigoris  natura,  1661  en  for- 
bedret Udgave  af  Faber  fortunæ  og  »Levereglerne«  [her- 
til var  knyttet  Fortegnelsen  til  Forlæggeren  van  den 
Berge  (Montanus)  over  hans  Skrifter,  Hovedkilden  til 
Comenius'   Bibliografi],   og  1663   en   forøget   Udgave   af 

»Physiken«.  Den  allerede  1645  i  1.  Del  foreliggende  Pan- 
sophi:  De  Emendatione  rerum  humanarum  Consultatio 
Catholica,  udsendte  han  1666  i  udvidet  Skikkelse:  Pane- 
gersis,  efterfulgt  af  Panaugia;  i  det  hele  var  det  bestemt, 
at  der  skulde  komme  7  Dele.  Ved  denne  Tid  har  han  og- 
saa  begyndt  at  forberede  sin  Metaphysik  (Janua  rerum, 
paabegyndt  ca.  1640)  til  Trykning  (den  udkom,  som  alle- 
rede sagt,  først  1681  i  Leyden,  samtidig  med  Skriftet 
»Triertium  catholicum«  fra  hans  allersidste  Dage).  Til 
religiøs  Hjælp  for  Menneskeheden  skrev  han  endelig: 
Unum  necessarium,  Scire  quid  sibi  sit  necessarium  — 
In  vita  et  morte,  et  post  mortern  (i  Foraaret  1668).  Det 
»ene  fornødne«  er  Selvkontrol,  Tilfredshed  med  lidt, 
Tanken  vendt  mod  Gud  alene.  Han  omtaler  her  tilsidst 
sin  egen  »Omflakken«  og  udtaler  bl.  a.  Haabet  om,  at 
hans  pædagogiske  Reformforslag  engang  maa  blive  reali- 
serede. 

Han  sendte  ogsaa  nu  Via  lucis  i  Trykken  og  led- 
sagede den  med  en  Dedikation  til  Videnskabernes  Sel- 
skab i  London.  Det  sidste,  han  udgav,  blev  et  Strids- 
skrift om  Chiliasmen  (mod  Sam.  Maresius,  1669) ;  iøvrigt 
arbejdede  han  stadig  videre  paa  Pansophien,  forberedt 
paa  Døden,  som  indtraf  den  15.  Nov.  1670.  Han  blev 
begravet  i  Naarden  i  Nærheden  af  Amsterdam,  og  Leibniz, 
der  rimeligvis  har  stiftet  Bekendtskab  med  ham  gennem 
Skyte,  og  som  har  bidraget  til  at  skaffe  hans  Tanker  Ud- 
bredelse, hyldede  som  ung  Mand  Comenius'  Minde  i  et 
Digt,  der  slutter  med  de  ofte  citerede  Vers: 

Tempus  erit,  quo  te,  Gomeni,  turba  bonorum 
Factaque  spesque  tuas,  vota  quoque  ipsa  colet! 


Men  Pædagogen  Comenius  træder  maaske  mest  ka- 
rakterisk  frem  i  de  Ord  af  Fortius,  som  han  gjorde  til 
sine  (anf.  i  Meth.  nov.  X  161) :  »Meget  har  jeg  lært  af  mine 

Lærere,  men  mere  af  mine  Meddisciple  —  mest  dog  af 
mine  Disciple«.  (Multa  ego  didici  a  Præceptoribus  meis, 
sed  plura  a  Condiscipulis;  a  Discipulis  autem  plurima). 

KAPITEL  I. 
FREMSTILLINGEN  I  DIDACTICA  MAGNA. 


Mellem  de  pædagogiske  Tanker,  der  udgør  Indholdet 
af  Didactica  Magna,  og  den  Fremstillingsform,  hvori  dette 
Indhold  fremtræder,  bestaar  der  et  ejendommeligt  For- 
hold, som  det  er  af  Vigtighed  saa  vidt  muligt  at  klar- 
gøre, inden  man  gaar  over  til  Betragtningen  af  det,  hvortil 
vor  Tid  ved  en  Opdragelseslære  af  Alder  og  Karakter  som 
den  i  D.M.  foreliggende  maa  knytte  sin  Hovedinteresse:  selve 
det  pædagogiske  Stof.  Indtrykket  af,  at  en  saadan  Ad- 
skillelse mellem  Værkets  Indhold  og  dets  Form  i  dette 
Tilfælde  er  af  en  ganske  særlig  Betydning,  paatrænger 
sig  stærkt  hos  den,  der  engang  har  faaet  Øje  for  den 
udstrakte  Anvendelse  af  Billeder,  der  i  høj  Grad 
karakteriserer  dette  Værk. 

Efter  allerede  tidlig  i  Didactica  Magna  at  have  skelnet 
mellem  det  for  Mennesket  væsentlig  fornødne  (genuina 
hominis  requisita,  nemlig  intellektuel  Uddannelse,  Moral 
og  Religion)1)  og  det  uvæsentlige  »Tillæg«  (additamenta, 
som  f.  Eks.  Sundhed,  Styrke,  Rigdom)2)  standser  Come- 
nius  et  Øjeblik  for,  som  han  siger,  at  »oplyse  Sagen  ved 
Eksempler«3).  Det  vil  ses,  at  om  egentlige  Eksempler 
bliver  her  ikke  Tale;  saadanne  maatte  jo  være  hentede 


J)  D.  M.  IV  6;  om  den  særlig  pædagogiske  Side  ved  det  her  og 
i  det  flg.  anførte  vil  der,  hvor  ikke  det  specielle  Forhold  til  Frem- 
stillingsformen gør  andet  ønskeligt,  først  blive  talt  indgaaende  i  næste 
Kapitel.       *)  IV  7.       3)  IV  8. 

fra  Genstande  af  samme  Art  —  der  maatte  altsaa  i  det 
foreliggende  Tilfælde  fremføres  nogle  Individer  indenfor 
hele  Menneskeheden,  som  i  særlig  Grad  var  skikkede  til 
at  oplyse  den  opstillede  Distinktion,  eller  visse  Egenskaber 
(væsentlige  og  uvæsentlige),  hvori  den  med  særlig  Tydelig- 
hed fremtraadte.  Da  »Eksemplerne«  er  et  Ur,  en  Hest, 
og  Menneskets  Helbredstilstand,  synes  det  straks  næppe 
sandsynligt,  at  den  anden  Betydning  af  Ordet  exemplum: 
Mønster,  Forbillede,  skulde  foreligge.  Det  maatte  synes 
urimeligt,  at  Urets  rent  mekaniske  Indretning  skulde 
kunne  begrunde  en  Efterligning,  hvor  det  drejede 
sig  om  Menneskets  aandelige  Egenskaber,  og  selv  fra  He- 
sten og  fra  den  legemlige  Sundhedstilstand  skulde  dog 
egentlige  Forbilleder  for  den  intellektuelle,  moralske  og 
religiøse  Opdragelse  vanskelig  synes  uden  videre  at  kunne 
hentes. 

Inden  vi  nærmere  påaviser,  at  en  Tankegang  i  den 
antydede  Retning  saa  langt  fra  ligger  Comenius  fjernt, 
al  den  tværtimod  møder  os  atter  og  atter  saavel  i  dette 
som  i  andre  Skrifter  af  ham,  og  inden  vi  indlader  os 
paa  at  spørge  om  det  Grundsyn,  der  Tcan  ligge  bagved 
en  saadan  Tankegang,  maa  vi  ud  af  Skriftet  selv  forsyne 
os  med  Materiale  til  en  saadan  Undersøgelse. 

I  den  vidtløftige  Titel4),  hvori  Comenius  giver  Vær- 
kets Program  ender  han  med  at  love,  at  Begrundel- 
sen af  alle  de  Forskrifter,  han  giver,  skal  blive  »hentet 
op  fra  Tingenes  inderste  Natur«  (ex  ipsissima  rerum 
natura)  og  Reglernes  Sandhed  godtgjort  ved  »parallelt 
løbende,  fra  de  mekaniske  Kunster  hentede  Eksempler« 
(veritas  artium  mechanicarum  parallelis  exemplis  demon- 
stratur5)  osv.  —  en  Art  Disposition,  som  Comenius  dog 


4)  I:  Opera  didactica  omnia  (Amsterd.  1657.  Fol.)  Tom.  I,  p.  5. 
I  Carl  Hultgrens  Tekstudg.  (Leipz.  1894)  S.  11.  8)  Det  er  altsaa  sprog- 
lig umuligt  og  (som  det  siden  skal  ses)  aldeles  ikke  stemmende  med 
Com.'s  Tankegang,  naar  Beeger  oversætter:  »ved  Eksempler,  som 
løber  parallelt  med  de  mekaniske  Kunsterc. 

ikke  direkte  følger6).  I  det  ovenfor  omtalte  Sted  øn- 
skede han  dog  foreløbig  kun  at  oplyse  ved  sine  »Eks- 
empler«. Omend  det  ovfr.  antydede  forbilledlige  jo  nok 
kunde  skjule  sig  i  Forestillingen  om  at  oplyse,  er  det  dog, 
som  Eksemplerne  selv  viser,  ikke  her  nødvendigt  at  antage 
dette;  og  hvor  man  ikke  af  rene  og  klare  Ord  nødes  til 
andet,  vil  man  dog,  i  alt  Fald  foreløbig,  holde  sig  til  den 
Opfattelse,  der  maa  synes  den  naturligste  baade  for  For- 
fatter og  Læsere.  Vi  maa  altsaa  her  kun  vente  Billeder:, 
Forestillinger  hentede  fra  andre  Omraader,  der,  som 
indeholdende  noget  med  det  foreliggende  Tilfælde  paral- 
lelt, kan  lade  dette  (eller  rettere:  den  Betoning,  Forfatte- 
ren tilsigter  at  give  dette)  træde  frem  for  Læserens  Be- 
vidsthed mere  konkret,  i  større  Klarhed,  —  og  derfor  vel 
ogsaa  mere  overbevisende.  At  denne  sidste  Tanke  har 
ligget  bagved  den  af  Comenius  valgte  Fremstillingsmaade, 
skal  dog  ikke  paastaas,  ja,  er  vel  end  ikke  sandsynligt; 
dertil  er  bl.  a.  Rigtigheden  af  de  didaktiske  Fordringer, 
han  fremsætter,  ham  selv  altfor  indlysende.  Et  andet  er, 
at  en  saadan  Række  af  sammenbragte  Analogier  meget 
vel  foruden  det  oplysende  ved  dem  kan  komme  til  at 
virke  som  Argumenter,  altsaa  forbilledlig,  ogsaa  hvor  dette 
ikke  ligefrem  er  tilsigtet. 

For  Urets  Vedkommende  ligger  det  parallele  i,  at  man 
derved  maa  skelne  mellem  dets  Væsensbeskaffenhed,  som 
(baade  for  Solurets  og  det  »automatiske«  Urs  Vedkom- 
mende) udgøres  af  »en  ved  Kunst  tilvejebragt  Udmaaling 
af  [Tidslængden  for]  alting«  (cujus  substantiam  sive  es- 
sentiam  artificiosa  omnium  commensuratio  absolvit),  me- 
dens Urenes  Kasse,  Skulpturarbejde  o.  s.  v.  er  »Ting  der 
kommer  til«  (accessoriæ  res)  og  føjer  noget  til  Udseendet, 
men  intet  til  Godheden7).  Vi  har  her  et  Billede  fra  de 
»mekaniske  Kunster«,  og  et  Billede,  der  netop  tiltalte  Co- 


6)  Sml.  Kvacsala  i  Monatshefte  der  Comenius-Gesellschaft,  hrsgeg. 
von  Ludw.  Keller.  8.  Bd.  (Berl.  1899),  S.  140  f.       7)  D.  M.  IV  8. 

menius'  Tid  i  høj  Grad8).  Som  Bevis  paa,  hvad  menne- 
skeligt Snille  og  Taalmodighed  kan  naa  i  Retning  af  Fin- 
hed og  Nøjagtighed,  nævner  Bacon  ligeledes  Uret9) ;  og 
vil  vi  gøre  os  det  klart,  hvad  der  maa  forstaas  ved  »me- 
kaniske Kunster«,  tør  vi  ogsaa  nok  se  hen  til  Bacon's 
knappere  Forklaring10),  idet  dette  Punkt  jo  ikke  vedrører 
det  meget  omdisputerede  Spørgsmaal  om  Gomenius'  mu- 
lige Afhængighed  af  Bacon  (hvilket  vil  findes  berørt 
ndfr.)11),  men  blot  en  i  Datidens  videnskabelige  Litteratur 
gængs  Sprogbrug. 

Artes  meehanicæ  synes  nærmest  at  svare  til  vort  Be- 
greb om  manuelle  Færdigheder,  det  —  trods  al  Reverens 
for  dets  Fuldkommenhed  —  fra  gammel  Tid  som  ringere 
betragtede  Haandværk;  dette  og  ingensomhelst  skarpere 
Grænse  af  theoretisk  eller  praktisk  Art  maa  forklare  ved- 
kommende Virksomheders  nøje  overholdte  Adskillelse  fra 
de  »for  den  frie  Mand  værdige«  artes  liberales.  Som 
Eksempel  paa  disse  sidste  nævner  Bacon  Astronomi,  Mu- 
sik og  »Grammatik«  (d.  e.  Sprogkundskab)12),  og  hele 
Rækken,  syv  ialt,  finder  vi  opregnet  hos  Comenius13),  men 
i  en  saadan  Sammenhæng,  at  man  tydelig  ser,  at  i  hans 
Øjne  er  denne  Opstilling  ret  tilfældig  og  udtrykker  ikke 
engang  et  særlig  højt  Uddannelsestrin14).  Blandt  det, 
Ungdommen  derfor  yderligere  skal  lære,  nævner  Comenius 
»Fysiken«,  hvis  praktiske  Side  —  »Anvendelsen  af  det 
skabte  til  vort  Livs  Behov«  —  »vil  udgøre  en  Del  af 
Medicinen,  Agerdyrkningen  og  de  øvrige  mekaniske  Kun- 
ster«15). Hermed  stemmer  det,  naar  Bacon  som  disse 
Virksomheders  Opgave  nævner  »Forarbejdelsen  af  de 
naturlige  Legemer«  og  som  Eksempler  Tilberedelsen  af 
Vin,  Brød  osv.  —  og,  som  anført,  Urmagerhaandværket16) . 

8)  Sml.  ndfr.,  og  Walter  Muller,  Comenius:  ein  Systematiker  in 
der  Pådagogik  (Inaug.-Diss.  Dresden  1887),  S.  36  N.  Sml.  D.  M. 
XIII  13  ff.  9)  Novum  Organon,  Lib.  I,  aph.  85  (Fowler's  Udg. 
—  Oxf.  1878  —  S.  278).  10)  Anf.  St.  (anf.  Udg.  S.  279).  «)  Kap. 
II,  §  5.  12)  Anf.  St.  13)  D.  M.  XXX  1.  14)  Se  særlig  XXX  2,  Beg. 
15)  XXX  2,  VIII.       18)  Anf.  St. 

Det  er  i  denne  Forbindelse  af  Betydning,  at  den  Hensyn- 
tagen til  Erfaring  og  »Natur«,  Bacon  savnede  hos  den 
Filosofi  og  Videnskab,  han  forefandt,  mener  han  netop  er 
tilstede  i  de  mekaniske  Kunster,  hvorfor  han  henviser  til 
disses  kontinuerlige  Vækst17). 

Hvad  særlig  Betydningen  af  Udtrykket  »ars«  angaar, 
vil  Gennemgangen  af  Comenius'  pædagogiske  System  give 
de  nærmere  Oplysninger.  Undertiden  bruger  han  Ud- 
trykket om  al  menneskelig  Virksomhed  overhovedet  og 
dennes  Resultat18),  undertiden,  og  saaledes  overvejende  i 
Didaktiken,  til  Forskel  fra  den  theoretiske  Viden  (og  fra 
Sproget!19)  om  al  praktisk  Virksomhed20);  det  er  og- 
saa  ud  fra  denne  Opfattelse,  han  taler  om  en  Opdragel- 
seskunst21) ,  i  Modsætning  til  —  men  som  en  Efterligning 
af  —  Naturen22).  Noget  æsthetisk  ligger  der  ikke  i  Be- 
grebet som  saadant23). 

De  andre  Billeder,  vi  saa  Comenius  anvende  for  at 
anskueliggøre  Modsætningen  mellem  det  væsentlige  i  Men- 
nesket og  det  blot  accidentelle,  var  hentede  fra  den  or- 
ganiske Natur,  det  ene  udenfor  Menneskets  Verden  over- 
hovedet, det  andet  udenfor  dets  aandelige  Verden.  Hos 
Hesten  maa  iflg.  Comenius  Værdien  (dignitas)  søges  i  dens 
Styrke,  forbunden  med  Mod  eller  Hurtighed  og  med  Villig- 
hed til  at  lade  sine  Bevægelser  lede  af  Rytterens  Vilje; 
men  at  ville  maale  dens  Fortrin  efter  Omstændigheder 
ved  dens  Hale,  Manke,  Bidsel  osv.  maatte  derimod  kaldes 
»taabeligt«.  Hvad  endelig  en  god  Helbredstilstand  angaar, 
beror  denne  paa  en  regelmæssig  Fordøjelse  (legitima 
alimentorum  concoctio)  og  en  god  Konstitution  overhovedet 
(interna  bona  habitudo),  medens  Behageligheder  som  at 


")  Nov..  Org.  I  74  (ed.  Fowler,  S.  261  f.).  18)  Sml.  Herm.  Håhner, 
Natur  und  Naturgemåssheit  bei  Comenius  u.  Pestalozzi.  Diss.  inaug.  . .  . 
an  der  Univ.  Leipzig  (Chemnitz  1890),  S.  39.  19)  Se  saaledes  D.  M 
X  2.  20)  Særlig  D.  M.  XXI  1.  3.  21)  D.  M.,  f.  Eks.  i  Titlen.  22)  D. 
M.  XIV  1.  28)  Sml.  O.  Bohmel,  Die  philos.  Grundlage  der  pådagog. 
Anschauungen  des  Com.  (Progr.  Marburg  1899),  S.  15. 

have  et  blødt  Leje,  klæde  sig  fint  og  spise  Lækkerier  intet 
bidrager  til  Sundheden,  ja  snarere  forringer  den.  »Men 
uendelig  meget  fordærveligere  er  det  Menneskes  Daar- 
skab«,  som  lægger  mere  Vægt  paa  et  Menneskes  ydre 
Fortrin  (ornamenta)  end  paa  dets  virkelige  Væsensbeskaf- 
f enhed24).  Og  med  et  enkelt  Billede  kaldes  alle  vort  Livs 
»parerga«  (i  Modsætning  til  dets  ægte  epyov):  Sminke25) 
—  et  Udtryk,  som  sikkert  Comenius  har  følt  som  billedligt, 
omend  den  overførte  Anvendelse  af  Ordet  fucus  allerede 
forekommer  i  klassisk  Latin. 

Følger  vi  Fremstillingen  i  D.  M.  videre,  vil  vi  se,  at 
man  paa  lignende  Maade  atter  og  atter  standses  ved  denne 
Anvendelse  af  Billeder.  For  at  vise,  at  Mennesket  bærer 
Spirerne  til  de  nævnte  tre  Væsensmærker  (intellektuel  Dan- 
nelse, Moralitet  og  Fromhed)  i  sig  fra  Naturens  Haand, 
fremdrages  Opfattelsen  af  Mennesket  som  en  uixpoxodjioc;, 
et  »forkortet  Udtog«  (epitome)  af  Universet,  forenende  i 
sig  alt  det,  der  i  Makrokosmen  er  udbredt  vidt  omkring26) . 
Denne  Opfattelse,  som  Comenius  andetsteds  udvikler  nær- 
mere27) ,  udtrykker  ingen  blot  Sammenligning  mellem  Men- 
nesket og  den  øvrige  Verden,  men  viser  tilbage  til  Co- 
menius' mystisk-religiøse  Forestilling  om  en  Harmoni  mel- 
lem Gud  og  Verden  og  derfor  ogsaa  mellem  Tingene  i  Ver- 
den indbyrdes28).  Denne  religiøse  Baggrund  vil  det  senere 
blive  nødvendigt  for  os  at  antyde,  for  saa  vidt  den  kan 
bidrage  til  Forstaaelsen  af  Enkeltheder  i  D.  M.;  særlig  vil 
Harmoniens  Begreb  møde  os  i  Fordringerne  til  den  ethiske 
Opdragelse.  Det  vil  ogsaa  vise  sig,  at  visse  Grundtræk 
ved  Fremstillingsformen  søger  deres  Forklaring  og  even- 
tuelle  Berettigelse   i    denne   Grundanskuelse.      Men   først 


u)  D.  M.  IV  8.  ,s)  IV  9.  Sml.  D.  M.  XXV  13.  XXVI  5.  M)  V5. 
ST)  I  Synopsis  physicæ  ad  lumen  divinum  reformatæ  (1633),  ed.  Reber 
(Giessen  1896),  XI  21.  S8)  Sml.  Håhner,  anf.  Skr.  S.  12  ff.  -  Se  foreløbig 
særlig  Prodromus  pansophiæ,  §  69  ff.  (særlig  73  f.);  om  Forholdet 
mellem  Com.'s  pansophiske  Skrifter  og  D.  M.  se  ndfr. 

maa  vi  gøre  os  mere  bekendte  med  denne  Fremstillings- 
form, og  da  først  med  det,  der  mest  umiddelbart  frem- 
træder for  Læseren  som  »Billeder«. 

Ud  fra  Tanken  om  Mikrokosmen  mener  Comenius, 
at  det  nyfødte  Individs  Bevidsthed  kan  sammenlignes  med 
et  Frø  eller  en  Kerne,  der  »faktisk«  (re  vera,  d.  v.  s.:  som 
man  maa  slutte  af  Virkningen,  potentielt)  indeholder  det 
senere  Straa  eller  Træ29).  Ligheden  med  Planten30)  føres 
videre:  overladt  til  sig  selv  vil  Træet  nok  kunne  vokse  op 
og  bære  Frugter,  men  skal  disse  være  behagelige  at  nyde, 
maa  Træet  »plantes,  vandes  og  beskæres  af  en  kyndig 
Gartner,  —  ligesaa«  kan  Mennesket  nok  paa  egen  Haand 
tilendebringe  sin  fysiske  Vækst,  men  de  Værdier,  som  først 
gør  det  til  et  animal  rationale:  Fornuft,  Moralitet  og 
Fromhed,  kan  det  kun  opnaa,  naar  i  Forvejen  de  ved- 
kommende »Podekviste  er  indplantede«,  og  en  saadan 
Plantning  bør  finde  Sted,  medens  »Planterne  endnu  er 
unge«31).  Nogle  Individer  er  ganske  vist  saa  vel  anlagte 
—  skarpt  opfattende  og  ivrige  —  at  man  blot  behøver  at 
række  dem  Visdommens  »Føde«,  for  at  de  af  sig  selv  skal 
vokse  til  »ligesom  en  ædel  Plante«  —  der  maa  blot  passes 
paa,  at  de  ikke  vokser  saa  hurtig,  at  de  gaar  i  Staa  (defi- 
ciant)  før  Tiden  og  »bliver  ufrugtbare«32).  Som  det  andet 
Yderpunkt  m.  H.  t.  Anlæg  staar  de  sløvt  opfattende  og 
samtidig  [moralsk]  »forvredne«  og  ubehagelige  Individer 
(contortæ  ae  malignæ  naturæ),  som  Opdragelsen  kan  nød- 
sages til  at  opgive  som  et  forvredent  og  knudret  Træ,  paa 
hvilket  det  forgæves  er  forsøgt  at  fjerne  Ufrugtbarheden  ved 
regulær  Behandling33).  Hovedforholdet  er  det,  at  medens 
vi  ikke  raader  over  Børnenes  medfødte  Natur,  kan  vi  nok 
drage  Omsorg  for,  at  de  falder  godt  ud,  —  som  Gartneren 


»)  D.  M.  V  5.  30)  Andre  Plantelignelser  findes  bl.  a.  D.  M.  VIII 
8.  IX  4.  XXVII  4  f .  —  med  vekslende  speciellere  Sammenlignings- 
punkt;  hertil  maa  føjes  Anvendelsen  i  den  »synkritiskec  Opstilling, 
hvorom  ndfr.  ")  VII  1;  se  ogsaa  7.  9.  Sml.  XXIV  I.  XXVIII  1. 
XXXIII 12.     "j  XII  19 ;  m.  H.  t.  »Føden*  sml.  XI  10.  XXV  24.     J»)  XII  42. 

af  ethvert  Rodskud,  godt  og  slet,  kan  frembringe  et  Træ 
ved  overalt  at  anvende  den  samme  Plantningskunst34) . 

Med  Henblik  paa  Mangfoldigheden  af  det  Stof,  Be- 
vidstheden kan  bemægtige  sig,  sammenlignes  denne  med 
en  hel  Have,  hvori  der  plantes  Urter  og  Blomster  af  en- 
hver Slags,  naar  blot  Havedyrkeren  har  Indsigt  og  Flid, 
og  hvis  Tillokkelse  netop  stiger  med  Mangfoldigheden  af 
dens  Indhold.  Og  overhovedet  optager  jo  Jorden  (hvor- 
med den  hellige  Skrift  ofte  sammenligner  det  menneske- 
lige Hjerte)  Sædekorn  af  enhver  Art35). 

Naar  man  saa  stærkt  har  fremhævet  det  objektive  ved 
Comenius'  Pædagogik36),  navnlig  for  derved  at  adskille 
ham  skarpt  fra  Pestalozzi,  beror  dette  for  en  Del  paa,  at 
C.  fortrinsvis  interesserer  sig  for  Dannelsens  Stof,  dens 
kvantitative  Side,  ligesom  han  overhovedet  gennemgaaende 
tager  den  ydre,  objektive  Naturs  Kendsgerninger  til  Mo- 
tiver for  sine  pædagogiske  Fordringer,  medens  Pestalozzi 
med  størst  Vægt  kræver  Kræfternes  og  Evnernes  Uddan- 
nelse37). Medens  der  i  den  absolute  Formulering,  den  an- 
førte Distinktion  har  faaet  hos  Hoffmeister,  ligger  me- 
gen Overdrivelse,  idet  Comenius  lader  sin  Pædagogik  hvile 
saavel  paa  det  subjektivt-menneskelige  som  paa  et  objek- 
tivt Grundlag38)  (hvilket  jo  ogsaa  ene  stemmer  med  hans 
tidligere  antydede  Opfattelse  af,  at  alt  hviler  paa  de  samme 
Principer39),  maa  man  dog  give  Hoffmeister  Ret  i,  at  det 
jo  nok  er  det  kvantitative  ved  Bevidstheden,  dennes  Mu- 
lighed for  at  optage  saa  at  sige  ubegrænsede  Stofmæng- 
der, vi  hyppigst  finder  fremhævet  som  det  karakteristiske 
ved  den,  —  og  i  Billedet  med  Haven  var  det  da  ogsaa  netop 
denne  Ejendommelighed,  der  skulde  billedlig  anskuelig- 
gøres.   Det  samme  maa  ogsaa  være  Tilfældet,  naar  Come- 


84)  D.  M.  XII  25.  85)  D.  M.  V  9.  8e)  Først  hos  Herm.  Hoff- 
meister, Comenius  und  Pestalozzi  als  Begrunder  der  Volksschule. 
Wissenschaftlich  dargestellt  (Berl.  1877),  særlig  S.  6.  13.  81)  Sml. 
Hoffmeister,   anf.   Skr.  S.  15  f.  88)  Se   Håhner,   anf.  Skr.    S.   11  L 

(16  ff.).       89)  Ovfr.  S.  6. 

nius  genoptager  det  fra  Aristoteles40)  hidrørende  Billede 
af  Bevidstheden  som  en  »ubeskreven  Tavle«  (tabula  rasa), 
da  ellers,  som  Håhner  fremhæver41),  Comenius  maatte 
være  bleven  opmærksom  paa  Billedets  Uoverensstemmelse 
med  andre  psykologiske  Synspunkter,  han  har  gjort  gæl- 
dende. 

Paa  en  saadan  Tavle,  siger  Comenius,  staar  der  intet 
skrevet,  men  dog  kan  alt  skrives  derpaa  —  vel  at  mærke, 
af  den,  der  forstaar  Kunsten,  in  casu  Undervisningens 
Kunst.  Finder  en  saadan  Beskriven  af  den  menneskelige 
Bevidsthed  ikke  Sted,  ligger  Fejlen  afgjort  (certo  certius) 
ikke  hos  Tavlen  (med  mindre  denne  en  og  anden  Gang 
kunde  være  lidt  »tilsmudset«),  men  hos  »Skriveren«.  Der 
er  dog  den  Forskel,  at  ved  Tavlen  er  Skrivemulighederne 
begrænsede  af  Tavlens  Yderkant,  medens  Bevidstheden  er 
»ubegrænset«42).  Og  for  at  slaa  Indtrykket  af  dette  kvanti- 
tative Fortrin  ved  vor  Bevidsthed,  dens  »Rummeevne« 
(capacitas)43),  end  mere  fast,  følges  Billedet  af  Tavlen 
umiddelbart  af  Sammenligningen  med  et  Stykke  Voks, 
hvad  der  i  Comenius' Øjne  er  »et  træffende  Billede  paa  vor 
Hjerne,  Tankernes  Værksted«44).  Ligesom  nemlig  Vokset 
lader  sig  forme  og  omforme  til  en  hvilkensomhelst  Skik- 
kelse, saaledes  kan  Hjernen  optage  Billeder  af  alt,  »hvad 
Universet  indeholder«45). 

Den  objektive  Karakter  ved  dette  Billede  viser  sig  med 
stor  Tydelighed  i,  at  sammen  med  Voksstykket  træder 
straks  Seglet,  hvormed  Billedet  trykkes  i  Vokset,  frem  for 
Tanken,  in  casu  det  udefra  kommende  Stof,  det  sete,  hørte 
osv.,    som    gennem    Sansningen    paavirker    Bevidstheden. 

40)  Se  De  anima  III,  4.  429  b,  30  ff.  41)  Anf.  Skr.  S.  29.  (Det, 
han  anfører  om  medfødte  Forestillinger,  forekommer  i  C.'s  ikke- 
pædagog.  Skrifter;  om  dette  Forhold  se  videre  ndfr.).  4S)  D.  M. 
V  9.  48)  Sml.  Vil.  44)  V10.  Det  erjo  i  Virkeligheden  ikke  den  ma- 
terielle Hjerne,  Com.  betegner  som  Tankernes  Værksted  og  ligner 
ved  Vokset.  Men  den  Trang  til  Haandgribelighed,  der  har  ført  til 
Lignelsen,  (i  Forb.  med  uklare  psykologiske  Begreber,  hvorom  ndfr.) 
er  vel  ogsaa  Skyld  i  dette  Udtryk.     Sml.  ogsaa  V  11.       45)  V  10. 

Dette  giver  ogsaa  Comenius  Udtryk;  men  under  den  stærke 
Indflydelse  af  det  Billede,  han  har  valgt,  fastholder  han 
det,  og  det  faar  derved  tilsidst  en  subjektiv  Vending,  idet 
Ligheden  med  Seglet  »strækker  sig  saa  vidt,  at  selv  naar 
Genstanden  er  taget  bort  fra  Øjne,  Øren  .  .  .  har  jeg  stadig 
dens  Billede  (imago  ejus,  d.  e.  Forestillingen  om  den)  til- 
bage« —  forudsat  at  ikke  Indtrykket  har  været  svækket 
ved  en  mangelfuld  Opmærksomhed46).  Som  det  Segl,  der 
trykkes  i  Bly,  virker  Undervisningen  kun  ved  en  speciel 
Art  af  Anlæg,  de  villige  og  lærelystne,  som  tillige  er  lang- 
somme og  sløve  i  Opfattelse;  man  naar  senere  Maalet  med 
disse,  men  Resultaterne  er  til  Gengæld  holdbarere  —  og 
en  ny  Sammenligning,  om  de  sene  Frugter,  løber  med 
ind47). 

—  Den  føromtalte  Hensigt  med  Sammenligningerne: 
at  oplyse,  kan  i  Tilfælde  som  de  sidst  anførte  synes  at 
træde  noget  tilbage  for  eller  dog  at  være  forbunden  med  en 
Bestræbelse  for  at  lade  det,  der  skal  fastslaas  om  Bevidst- 
hedens »Kapacitet«,  virke  rigtig  overbevisende;  de  unægte- 
lige Lighedspunkter  fra  andre  Omraader  maa  tilskynde 
Læseren  til  at  føre  Ligheden  endnu  videre.  Vi  føler  alle- 
rede Tendensen  hos  Comenius  til  i  Stedet  for  en  Analyse 
af  Sagen  selv  at  vise  hen  til  lignende  Kendsgerninger  paa 
andre  Omraader  —  en  Fremgangsmaade,  som  allerede 
Comenius'  Samtidige  og  meget  gode  Ven,  Joachim  Hubner, 
i  sin  skarpe  Kritik  af  Didactica  Magna  tilbageviste  med 
de  Ord,  at  intet  var  saa  uhørt  som  at  argumentere  fra 
Lignelser48) . 

Om  en  fuldt  bevidst  Argumentation  kan  der  dog  i  de 
Tilfælde,  vi  har  betragtet,  endnu  ikke  være  Tale.  Bevidst- 
hedens Rummelighed  og  dens  for  denne  kvantitative  Værdi 


*«)  V  10.  *7)  XII  22.  *8)  Gengivet  af  Kvacsala  i  Monatsh.  der 
Comenius-Gesellsch.  8.  Bd.  (1898),  S.  135.  H.  beklagede  senere  sin 
Skarphed,  der  dog  fik  Indvirkning  paa  G.'s  Arbejdsmaade  i  den  flg. 
Tid;  om  denne  Kritik  mere  ndfr. 

nødvendige  Evne  til  at  bevare  Sanseindtrykkene49)  var  jo 
Kendsgerninger,  som  ikke  —  heller  ikke  i  Gomenius'  Øjne 
—  trængte  til  Bevis;  her  er  nærmest  kun  Tale  om  en  over- 
vejende Følelsesvirkning  forbunden  med  et  momentant 
Tankeindtryk  af  noget  slaaende.  En  udformet  Analogi- 
slutning er  hverken  givet  af  Forfatteren,  ej  heller  tilsigter 
han  at  fremkalde  en  saadan  hos  Læseren.  Hiibners  Kritik 
retter  sig  derfor  særlig  mod  det  med  fuld  Bevidsthed  ud- 
formede System  af  Analogislutninger,  som  vi  vil  finde  be- 
stemmende for  Fremstillingen  i  en  hel  Række  af  D.  M.'s 
Kapitler50),  hvor  Comenius'  forskellige  pædagogiske  For- 
dringer fremtræder  som  deducerede  af  almindelige,  for 
»Naturen«  gældende  Love  og  visse  »mekaniske  Kunsters« 
Efterligninger  af  disse  Love.  Ved  Skildringen  af  den  saa- 
kaldt  »synkritiske«  Fremgangsmaade  vil  vi  derfor  ogsaa 
faa  Lejlighed  til  at  gaa  nærmere  ind  paa  Hiibners  Be- 
tænkeligheder. Imidlertid  kan  dog  maaske  det  mere  latente 
Øjemed  ved  adskillige  af  de  isolerede  Sammenligninger 
betragtes  som  eet  lille,  begyndende  Skridt  i  denne  Ret- 
ning. — 

Endnu  et  Lighedspunkt  er  der  mellem  Vokset  og  det 
menneskelige  Anlæg:  begge  bøjes  og  formes  lettest,  saa 
længe  de  er  »nye«  (tenera51) ;  sml.  hvad  ovfr.52)  er  sagt  om 
de  unge  Planter).  Men  er  de  først  »hærdede«,  spotter  de 
snarere  de  forskellige  Ændringsforsøg.  Ved  denne  Lej- 
lighed gentages  Sammenligningen  med  Planten:  »det  lille 
Træ«  lader  sig  plante,  omplante,  beskære  og  bøje  i  den 
ene  og  den  anden  Retning,  som  voksent  Træ  derimod  ikke; 
og  endnu  et  Billede  føjes  til  —  mere  understøttende  end  op- 
lysende, da  det  sidste  nok  saa  godt  vilde  oplyses  ved  Hoved- 


i9)  Håhner  (S.  29)  har  altsaa  ikke  helt  Ret  i  kun  at  regne  Voks- 
Lignelsen  til  det  >objektivt-kvantitative«  hos  Com.,  omend  dette  sub- 
jektive jo  ligger  det  kvantitative  særlig  nær.  50)  (XV.)  XVI — XIX. 
51)  D.  M.  VII  4.  5S)  S.  7;  Ungdommen  kaldes  oftere  ligefrem  >  Ung- 
skude (plantulæ),  saaledes  VII  9.  VIII  1. 

tanken:  de  friske  Æg  lader  sig  hurtig  udruge,  de  gamle 
slet  ikke53). 

Dette  Billede  fremdrager  en  Begivenhed,  i  hvilken 
»Kunstens«  Indgriben  spiller  en  blot  foranledigende  Rolle^ 
som  betingende  Udviklingens  Paabegyndelse  og  kontinuer- 
lige Fortsættelse,  men  intet  kan  betyde  i  Retning  af  at 
forme  eller  omforme  Stoffet  under  dets  Udvikling.  Mindre 
for  nærværende  Billedes  egen  Skyld  end  fordi  vi  vil  møde 
noget  tilsvarende  andre  Steder  i  D.  M.,  blot  i  langt  højere 
Grad,  maa  der  her  udtrykkelig  gøres  opmærksom  paa  det 
utilfredsstillende  i  den  valgte  Sammenligning,  den  forbav- 
sende Nøjsomhed  i  Valget,  der  kan  give  Indtryk  af,  at  G. 
tror  det  oplysende  tilvejebragt,  saa  snart  der  overhovedet 
er  fremskaffet  et  Billede.  Hele  Sammenligningsmethoden 
faar  i  saadanne  Tilfælde  en  udvendig,  lidet  forpligtende 
Karakter,  Billedet  løsnes  saa  at  sige  fra  den  Tanke,  det 
skulde  oplyse,  og  da  det  ikke  har  Krav  paa  selvstændig 
Interesse,  glider  det  stille  ud  af  Sagaen.  Vil  man  end  ikke 
gaa  saa  vidt,  at  man  med  Laurie  finder  Parallelismen 
»helt  igennem  tvungen«54),  hvilket  er  en  ganske  uberettiget 
Dom  (vi  har  allerede  betragtet  flere  Billeder,  der  sikkert 
kunde  siges  at  opfylde  de  Krav,  der  overhovedet  kan  stil- 
les til  saadanne  Sammenligninger),  træder  dog  i  det  sidst 
anførte  Billede  det  tvungne  unægtelig  ret  stærkt  frem. 

Bedre  Sammenligninger  er  de  lige  efter  fremførte: 
Hestehandleren,  Landmanden  og  Jægeren  —  foruden 
Dyredressørerne  —  ,  der  begynder  Tilvænningen  af  deres 
Dyr,  mens  disse  er  unge55);  her  er  til  Gengæld  Lighederne 
saa  gennemgaaende,  at  man  i  Stedet  for  at  tale  om  Sam- 
menligninger snarere  kan  tale  om  virkelige  Eksempler 
(sml.  ovfr.58).  —  Men  samtlige  Dyr  udviser  dog  en  betyde- 
lig Forskel  fra  Mennesket  paa  det  omhandlede  Punkt:  den 
Tid,  det  tager  dem  at  naa  deres  fulde  Vækst,   omfatter 

5S)  VII  4.  M)  S.  S.  Laurie,  John  Amos  Comenius,  Bishop  of  the 
Moravians.  His  Life  and  Educational  works  (2.  ed.  Cambridge  1884), 
S.  81.       ")  D.  M.  VII  4.       5<J)  S.  1  f. 

højst  et  Par  Aar,  medens  Vokse  liden  for  Mennesket  alene 
strækker  sig  over  20 — 30  Aar.  Mennesket  faar  herved 
Mulighed  for  en  fyldigere  Uddannelse,  eller  —  som  Go- 
menius  udtrykker  det  —  »for  at  Mennesket  kunde  dannes 
til  Menneskelighed,  har  Gud  indrømmet  det  Ungdommens 
Aar  til  i  disse,  udygtigt  til  andre  Ting,  blot  at  egne  sig  for 
Uddannelse  ...  og  gjort  os  uanvendelige  til  økonomiske 
og  politiske  Forretninger  i  saa  lang  en  Tid,  for  at  vi  skulde 
blive  saa  meget  dygtigere  for  Resten  af  vort  Liv,  ja  til  evig 
Tid«57). 

Vi  ser  her  et  Tilfælde,  hvor  ogsaa  den  i  Sammenlig- 
ningen liggende  Forskel  bringes  i  Anvendelse,  hvilket  i 
Grunden  ogsaa  maa  synes  at  høre  supplerende  med  til  hele 
denne  Fremstillingsmaade;  imidlertid  er  dette  Tilfælde  ene- 
staaende,  og  meget  af,  hvad  der  i  det  følgende  vil  fore- 
komme overraskende  og  staa  som  methodiske  Svagheder, 
kunde  utvivlsomt  i  nogen  Grad  være  blevet  afhjulpet,  hvis 
det  Henblik  paa  Forskellene,  som  Gomenius  selv  anbefaler 
saa  indtrængende  som  Middel  i  Undervisningen58),  havde 
været  mere  bestemmende  for  hans  egen  Arbejds-  og  Frem- 
stillingsmaade. (Omvendt  er  det,  som  Håhner  rigtig  gør 
opmærksom  paa59),  besynderligt,  at  Analogien,  som  Come- 
nius  i  sin  Fremstilling  gør  saa  rigelig  Brug  af,  slet  ikke  er 
forlangt  af  ham  i  Undervisningen).  Ja,  man  tør  næsten 
formode,  at  et  virkeligt  Blik  for  Forskellene  ved  Siden  af 
Lighederne  tilsidst  maatte  have  blottet  den  synkritiske 
Methodes  Grundsvaghed  og  have  ført  til  dens  Opgivelse  til 
Fordel  for  en  analytisk  Fremstillingsform. 

Flere  af  de  anførte  Sammenligninger60)  skulde  støtte 
Fordringen  om  Undervisningens  tidlige  Begynden.  En  af 
Begrundelserne  af  denne  Fordring  ligger  i,  at  kun  det  i 
Ungdommen  tilegnede  er  fast  og  varigt.  Da  Comenius  ved 
denne  Sætning61)    udtrykkelig   tilføjer:    »hos   Mennesket«, 


57)  VII  6.  —  Foreløbig  kan  yderligere  henvises  til  D.  M.  I.  II  1. 
III  3  f.  (om  Menneskets  Undtagelsesstilling).  58)  Særlig  D.  M.  XX  23 
(se  ndfr.  Kap.  II,  §  6).       59)  Anf.  Skr.  S.  64.       80)  S.  11  f.       81)  VII  7. 

er  det  klart,  at  alt  det  paafølgende,  til  Trods  for  at  det  kal- 
des Eksempler,  blot  er  Analogier62)  (og  endda  ofte  ret 
fjerne  Analogier) :  Krukken,  som  efter  Horats63)  længe  be- 
holder Duften  af  det,  hvormed  den  som  ny  er  bleven  gen- 
nemtrængt; Træet,  der  bevarer  sine  Grene  gennem  Hun- 
dreder af  Aar  i  de  samme  Retninger,  de  som  ganske  unge 
har  faaet;  Ulden,  der  med  en  saadan  Sejghed  fastholder 
den  Farve,  den  i  Begyndelsen  har  indsuget,  at  den  ikke 
lader  sig  farve  om;  og  endelig  det  krummede  Hjul,  der 
efter  at  være  hærdet  før  vil  springe  i  tusinde  Stykker,  end 
det  lod  sig  rette  ud  igen.  Der  vendes  da  ogsaa  her  til- 
bage til  det  menneskelige  gennem  Vendingen:  »paa  samme 
Maade  sidder  hos  Mennesket  de  første  Indtryk  i  høj  Grad 
fast«,  —  og  først  fra  denne  almindelige  Sætning  om  det 
menneskelige  deduceres  her  til  Fordringen  om  Opdragel- 
sens tidlige  Begynden64). 

Til  de  tidligere65)  fremførte  fire  Billeder  paa  Bevidst- 
heden i  dens  Forhold  til  sit  Stof  føjes  endnu  et  femte,  som 
en  moderne  Forsker  under  sin  Overføren  af  Biologiens  Til- 
lempelsessynspunkt  paa  Bevidsthedsfænomenerne  har  anset 
for  anvendeligt  til  at  gøre  sin  Betragtning  af  disse  umiddel- 
bart f orstaaelig66) .  Spejlet  er  jo  saadan  beskaffent,  at — for 
at  bruge  Comenius'  Ord  —  hvad  man  end  anbringer  foran 
det,  ligegyldigt  af  hvilken  Form  og  Farve,  fremviser  det  et 
nøjagtig  lignende  Billede,  undtagen  hvis  Genstanden  nær- 
mes dertil  i  Mørke  eller  bagfra  eller  paa  altfor  stor  Afstand, 
eller  hvis  man  forhindrer  Paavirkningen  eller  ved  Uro  for- 
styrrer den.  Som  Spejlet  og  som  det  legemlige  Øje,  der 
ikke  behøver  at  tvinges  til  at  betragte  en  Genstand,  men 
kan  strække  til  overfor  alle  Ting  (naar  blot  ikke  for  mange 
Ting  paa  een  Gang  forvirrer)  og  aldrig  trættes,  —  saaledes 
»tørster«  vor  Bevidsthed  efter  Tingene,  higer  selv  efter  at 


6!)  Sml.  ovfr.,  S.  1  ff.  58)  Ep.  I  2,  69  f.  (tildels  anført  af  Com., 
anf.  St.)  64)  VII  7.  65|  S.  8  f.  «6)  Ernst  Mach;  se  hans  Foredrag: 
Ober  Umbildung  und  Anpassung  im  naturwissenschaftlichen  Denken 
(1883,  udk.  1884),  S.  7. 

betragte  noget  (speculari)  og  trættes  paa  intet  Punkt,  naar 
blot  ikke  Stofmængden  overvælder  den,  men  den  ene  Gen- 
stand bydes  frem  til  Beskuelse  i  regelmæssig  Følge  (legi- 
timo  ordine)  efter  den  anden67).  Man  ser  her,  hvorledes 
en  saadan  Lignelse  kan  føres  ud  i  Enkeltheder,  og  disses 
Tal  kan  naturligvis  forøges,  efterhaanden  som  nye  Mo- 
menter i  Fremstillingen  gør  dette  ønskeligt.  Overfor  en 
tænkt  Indvending  om,  at  visse  Undervisningsemner  skulde 
være  saa  vanskelige,  at  ikke  enhver  kan  fatte  dem,  frem- 
holdes blandt  andre  støttende  Billeder  Spejlet  som  opta- 
gende selv  nok  saa  mørke  Legemer,  naar  disse  blot  bliver 
passende  belyst68). 

Det  kan  i  Forbigaaende  bemærkes,  at  man  hele  Ti- 
den ved  dette  og  lignende  detaillerede  Billeder  føler  den 
pædagogiske  Baggrund  for  de  fremdragne  Fakta  og  de 
valgte  Udtryk.  Det  bliver  i  saadanne  Tilfælde  nok  saa 
meget  de  pædagogiske  Kendsgerninger,  som  Comenius  al- 
deles ikke  selv  er  tvivlende  overfor,  der  kommer  til  at 
belyse  eller  i  alt  Fald  bestemme  Behandlingen  af  For- 
holdene ved  Spejlet  osv.,  hvorved  disses  oplysende  Værdi 
jo  bliver  temmelig  illusorisk.  Vi  kan  altsaa  allerede  her 
foranlediges  til  at  gøre  den  Iagttagelse,  Håhner  fremsætter 
i  Anledning  af  Comenius'  synkritiske  Udledning  af  pæda- 
gogiske Regler  af  »Naturen«:  at  saadan  en  Sætning  (han 
taler  om  den  af  Comenius  opstillede  »Grundsætning«,  at 
Naturen  skrider  frem  fra  det  lettere  til  det  sværere)  »ikke 
er  afluret  den  objektive  Natur,  men  er  gaaet  den  omvendte 
Vej    fra    Subjektet    til    Almengyldigheden    i    Naturen«69). 


6')  V  12.  Det  kan  ikke  nægtes,  at  Billedet  af  Øjet  og  af  et  Spejl 
her  glider  lidt  ud  og  ind  mellem  hinanden;  efter  at  først  Spejlet  har 
haft  Overtaget  (Overskriften  i  Marginen  lyder:  Mens  nostra  speculum), 
bliver,  efter  som  vi  nærmer  os  »mens«,  Øjet  eneraadende.  Selv  om 
de  to  Billeder  berører  hinanden  stærkt,  foreligger  her  dog  utvivlsomt 
to  Billeder,  og  det  vilde  være  urigtigt  med  Beeger  at  rette  oculus 
aut  speculum  til:  oculus  ut  sp.  Sml.  ogsaa  XII  11  (oculum  et  spe- 
culum) og  ndfr.  68)  XII  15.  69)  Anf.  Skr.  S.  42;  den  af  Håhner 
omtalte    >Grundsætning<    er   Kap.    XVII's   fundamentum  IV. 

Passer  dette  end  bedre,  hvor  Talen  er  om  saa  subjektive 
Begreber  som  Lethed  og  Vanskelighed,  og  maa  det  end 
indrømmes,  at  Comenius  ikke  af  pædagogiske  Grunde  har 
tillagt  Spejlet  andre  Kendemærker,  end  det  er  tilladeligt, 
lader  det  sig  dog  paa  den  anden  Side  ikke  nægte,  at 
Fremdragelsen  af  netop  disse  Kendemærker,  den  Be- 
lysning de  fremtræder  i,  og  den  Vægt  der  er  givet  et- 
hvert af  dem,  har  været  dikteret  af  noget  Genstanden 
selv  uvedkommende.  Om  sligt  helt  lod  sig  undgaa  ved 
en  saa  gennemført  Billedanvendelse,  skal  ikke  her  drøftes; 
der  skal  blot  peges  paa  Betydningen  af,  at  medens  Bille- 
det overhovedet,  som  en  Helhed,  naturligvis  altid 
skylder  sin  Nærværelse  til  sin  Anvendelighed  i  en  i  og 
for  sig  uvedkommende  Sammenhæng,  maa  det,  for  at  naa 
den  tilsigtede  Virkning,  fremsættes  med  sine  egne 
Ejendommeligheder,  frappere  ved  det  umiddelbare  Ind- 
tryk af  disse  —  hvilket  jo  lettest  sikres  ved,  at  det  paral- 
lele  ikke  eftervises  særskilt  gennem  for  stor  en  Række 
af  Enkeltheder. 

Den  paa  forrige  Side  anførte  (tænkte)  Indvending 
mod  Fordringen  om  Opdragelse  af  samtlige  Unge 
tænker  Comenius  sig  suppleret  med  en  ny  Indvending70)  : 
at  nogle  Individer  skulde  være  saa  ubegavede71),  at  intet 
kunde  bringes  ind  i  dem.  Hertil  svarer  han72),  at  lige- 
som der  vanskelig  gives  noget  Spejl  saa  tilsmudset,  at  det 
dog  ikke,  mere  eller  mindre  godt,  kan  optage  Billeder, 
og  ingen  Tavle  saa  ujævn,  at  der  jo  dog  kan  skrives  et 
eller  andet  paa  den  (medens  dog  Spejlet  maa  aftørres, 
Tavlen  afglattes  før  Brugen),  —  saaledes  vil  de  Unge  »af- 
glatte« og  »tilslibe«  hinanden.  Vi  nævnte  ogsaa  Øjet  som 
Billede  paa  Bevidstheden  (d.  v.  s.  Forestilling  i  snævrere 


70)  XII  16.  n)  Com.,  som  her  særlig  tænker  paa  den  aandelige 
Modtagelighed,  bruger  (med  »Øjet  og  Spejlet«  in  mente)  Udtrykket: 
hebetissima.       7?)  Anf.  St. 

Forstand73),  og  denne  kaldes  ligefrem:  det  indre  Syns- 
redskab  (internæ  visionis  oculus),  hvor  Synsgenstanden 
er  »alle  Ting  udenfor  og  indenfor  den  erkendende  Bevidst- 
hed«, og  Opmærksomheden  er  Lyset  (Lignelsen  er  altsaa 
her  bleven  til  en  Metaphor).  Selve  Erkendelsen  er  »intet 
andet  end  en  indre  Beskuelse  af  Genstandene«,  og  lige- 
som det  ydre  (sanselige)  Syn  kræver  en  bestemt  Frem- 
gangsmaade,  hvis  Genstanden  skal  ses,  som  den  virkelig 
er,  saaledes  maa  Stoffet  bydes  frem  for  Erkendelsen 
(ingenio)  efter  en  bestemt  Methode,  for  at  den  skal  op- 
fatte og  gennemtrænge  det  sikkert  og  let7*).  Heraf 
(og  ikke  af  Forholdene  ved  Sansningen,  »det  ydre  Syn«, 
som  Comenius  har  taget  som  Billede  paa  Erkendelsen, 
Forestillingslivet  i  snævrere  Forstand75)  deduceres  saa 
specielle  methodiske  Regler76) ;  men  unægtelig  ligger  det 
een  Gang  indførte  Billede  stadig  i  Baggrunden  og  er  be- 
stemmende for  en  Del  af  de  valgte  Udtryk  —  og  maaske 
ogsaa  ment  som  en  Smule  støttende. 

De  specielle  Regler  forlanger,  at  den  Unge  1)  skal 
have  sit  »aandelige  Øje«  rent77)  —  ikke  formørket  af 
»Støv«,  d.  v.  s.  unyttige  og  tomme  Aandssysler;  her  tales 
metaphorisk  om  vore  »aandelige  Spejle«,  og  »Støvet«  lader 
en  helt  anden  Forestilling:  om  en  Mølle,  snige  sig  ind78). 
Dernæst  skal  2)  Genstandene  nærmes  til  det  aandelige 
Øje79)  —  ved  Spejlet  beror  den  gunstige  Opfattelse  af 
Tingene  paa  deres  Kompakthed  og  Anskuelighed  og  deres 
Afstand;  der  skal  »altsaa«  bydes  Ungdommen  »kompakte, 
virkelige,  nyttige«  Ting  at  erkende,  som  kan  gøre  stærkt 

")  »Scientia  seu  notitia  rerum  t,  =  intellectus,  om  hvis  Forhold 
til  Sansningen  (sml.  Sætningen :  Nihil  est  in  intellectu,  quod  non  prius 
fuerit  in  sensu,  hvorom  ndfr.)  se  ndfr.  li)  XX  2.  75)  I  denne  Betyd- 
ning (til  Forskel  fra  Sansningen,  hvilken  Forskel  jo  er  dette  Billedes 
Kerne)  har  vi  valgt  Ordet:  Erkendelse,  til  at  gengive  mens  og 
ingenium,  der  her  er  brugte  =  intellectus  (tænkt  som  et  Organ, 
medens  der  ved  Udtr.  ovfr.  —  »scient.  seu  not.  c  —  tænktes  paa 
Erkendelsens    Proces    og    Resultater).  ™)    XX    3.  ")    XX   3,   I. 

«)  XX  4.       ™)  XX  3,  II. 

Indtryk  paa  Sanser  og  Fantasi,  ikke  »Skygger«;  og  de 
maa  bringes  saa  nær,  at  de  vil  kunne  gøre  Indtryk. 
Heraf  følger  Fordringen  om  Selvsyn80).  (Ved  Fordringen 
om,  at  det  meddelte  skal  være  nyttigt,  synes  Comenius 
at  have  fjernet  sig  vel  langt  fra  Billedet  med  Sansningen 
og  end  mere  fra  Billedet  med  Spejlet,  som  ellers  har 
haft  Indflydelse  paa  dette  Punkt;  der  er  her  i  Form  af 
en  Slutning  forbundet  forskellige  Momenter,  hvis  indbyr- 
des Forhold  aldeles  ikke  tillader  at  slutte  fra  det  ene  til 
det  andet  —  noget,  vi  i  den  egentlig  synkritiske  Opstil- 
ling hyppigere  vil  træffe  paa).  Der  skal  fremdeles  3)  være 
Opmærksomhed  tilstede81)  —  ligesom  man  ikke  kan  se 
i  Mørke  og  med  lukkede  Øjne,  saaledes  behøves  der  »Er- 
kendelsens Lys«,  Bevidsthedens  interesserede  Nærværelse, 
til  al  aandelig  Tilegnelse82). 

Endelig  skal  4)  Stoffet  frembydes  i  methodisk  Række- 
følge83) —  og  Methodens  Form  lader  sig  fortræffelig  er- 
kende (pulchre  est  deprehendere)  af  den  ydre  Seen.  Dér 
maa  det,  der  skal  ses  paa  rette  Maade,  stilles  for  Øjnene 
i  en  passende  Afstand  osv.  osv.,  —  ni  Regler  for  den  ydre 
Seen  opregnes,  af  hvilke  ikke  een  tør  ignoreres84);  efter 
at  dette  er  paavist  ved  et  Eksempel,  Læsningen  af  et  Brev 
fra  en  Ven85),  siges  der  saa  i  al  Korthed:  »disse  Iagt- 
tagelser giver  den,  der  underviser  i  Videnskaberne,  ni 
ovemiaade  nyttige  Regler«86):  alt,  hvad  der  skal  vides, 
maa  meddeles  gennem  Undervisning  osv.  osv.87).  Ved  dette 
fjerde  Punkt  finder  vi  altsaa  Synet,  der  vel  er  Bevidst- 
hedsfænomen, men  dog  forskelligt  fra  Forestilling  i  snæv- 
rere Forstand,  d.  e.  Bevidsthedens  videre  Arbejden  med 
det  tilegnede  Stof,  saaledes  som  den  faar  sit  højeste  Ud- 
tryk i  Tænkningen  —  en  Forskel,  som  netop  Comenius 
skarpt  fastholder88),  hvad  der  i  denne  Forbindelse  er  det 
afgørende    —    taget    ligefrem    til    Forbillede    for,    hvad 


80)  XX  5  f.  81)  XX  3,  III.  8a)  XX  12.  83)  XX  3,  IV.  84)  XX 
13.  88)  XX  14.  86)  XX  15.  87)  XX  15,  I  ff.  88)  Sml.  ovfr,  NN. 
73  og  75,  og  den  samlede  psykologiske  Oversigt  Kap.  II,  §  5. 

der  skal  foregaa  i  Undervisningen,  og  Berettigelsen  menes 
at  være  tilvejebragt  gennem  den  Analogi,  der  er  etableret 
mellem  den  ydre  Seen  og  » Erkendelsen«,  der  jo,  som  et 
Udtryk  for  denne  Analogi,  betegnedes  som  »den  indre 
Seen«;  Overgangen  mellem  de  to  Omraader  tilvejebragtes 
ved  et  konkret  Eksempel  paa  de  opstillede  Regler  for 
Synet. 

Vi  er  her  kommet  nær  henimod  det  egentlig  »syn- 
kritiske«89) Skema,  hvor  de  pædagogiske  Regler  udledes 
af  Forhold,  man  har  konstateret  i  »Naturen«  (hos  Fuglen, 
Træet  osv.),  medens  Overgangen  foregaar  gennem  eks- 
emplificerende »Imitationer«,  d.  v.  s.  gennem  Paavisning 
af,  hvorledes  allerede  Gartneren,  Maleren,  Bygmesteren  og 
overhovedet  de  »mekaniske  Kunster«  har  praktiseret  hel- 
dige Efterligninger  af  vedkommende  Naturfænomener,  — 
saa  nær,  at  Forskellen  kun  ligger  i,  at  Forbilledet  her 
endnu  er  taget  fra  Menneskets  egen  Verden,  indenfor 
hvilken  Analogien  kan  synes  at  ligge  nærmere  end  f.  Eks. 
den  mellem  Træet  og  den  menneskelige  Bevidsthed.  Men 
da  Berettigelsen  til  saaledes  at  slutte  fra  et  menneske- 
ligt Omraade  og  ovenikøbet  fra  Kendsgerninger  ved 
dette,  som  man  ret  vilkaarligt  har  sammenstillet  ad  hoc, 
dog  først  maatte  godtgøres,  hvilket  ikke  er  sket  paa  an- 
den Maade  eller  mere  dyblgaaende,  end  det  ovfr.  er  vist, 
tør  man  nok  sige,  at  selv  om  vi  ikke  her  er  gledet  ind  i 
den  egentlige  Synkrisis,  har  vi  dog  allerede  mødt  dens 
Farer  (som  nærmere  skal  paavises) ;  her  har  Hoved- 
interessen været  at  se,  hvorledes  Forfatteren  efter  at  have 
begyndt  med  et  blot  og  bart  Billede  gradvis  kunde  for- 
berede og  derefter  umærkelig  foretage  Overgangen  til 
dette  Billedes  Benyttelse  som  forpligtende  Forbillede,  alt- 


89)  »Ved  »synkritisk«  [Laurie  kalder  det  ved  en  mærkelig  Fejl: 
Syncretic!]  forstaar  han  Bevisførelse  ved  methodisk  Betragtning  af 
Paralleler  i  Naturen  —  Analogiens  Methode«  (Laurie,  anf.  Skr.  S. 
56) ;  den  er  gennemført  i  Kapp.  XV — XIX.     Se  videre  ndfr. 

saa   til  ud   derfra   at  argumentere   for   sine   pædagogiske 
Fordringer. 

Af  egentlige  Billeder,  der  kun  skal  tjene  den  øjeblik- 
kelige Oplysning  (og  maaske  understøtte) ,  men  ikke  danne 
Grundlaget  for  virkelige  Slutninger,  skal  blandt  de  mange, 
der  findes  spredte  om  i  Fremstillingen90),  endnu  kun  an- 
føres et  Par,  der  ved  en  stærkere  Gennemførelse  og  ved 
Totaliteten  af  det,  de  skal  oplyse,  kan  siges  at  indtage  en 
vis  Særstilling.  Efter  at  det  er  fastsat  som  Maalet  for  den 
moralske  Opdragelse  at  tilvejebringe  en  »Sædernes  Har- 
moni«, hvortil  Spirerne  er  Mennesket  medfødte91),  og  efter 
at  dette  er  sluttet  af  Menneskenes  naturlige  Glæde  ved  og 
Trang  til  Harmoni  (f.  Eks.  i  Musik  og  overfor  vel  krydret 
Mad)92)  og  af,  at  Mennesket,  saa  vel  aandelig  som  legem- 
lig betragtet,  er  »intet  andet  end  Harmoni«93),  vises  dette 
i  Enkeltheder  ved  Hjælp  af  Analogien  med  et  Ur9*). 
Selve  Verdensaltet  ligner95)  »et  kolossalt  Ur,  der  er  saa 
kunstfærdig  indrettet  ved  Hjælp  af  en  Mængde  Hjul  og 
Klokker,  at  alle  dets  Dele  griber  nøjagtig  ind  i  hinanden 
under  de  regelmæssige  og  harmoniske  Bevægelser«  (ut  ad 
motuum  perpetuitatem  et  harmoniam  aliud  ab  alio  ex- 
cipiatur  per  universum) 96) ;  og  paa  samme  Maade  er  ved 
Menneskets  »med  vidunderlig  Kunstfærdighed  opbyggede« 
Legeme  Hjertet  den  bevægende  Faktor,  »Livets  og 
Handlingernes  Kilde«,  hvorfra  de  andre  Dele  faar  deres 
Bevægelse;  men  Loddet,  som  udløser  Bevægelserne  (mo- 
tuum efficiens),  er  Hjernen,  der  ved  Hjælp  af  Ner- 
verne som  Reb  trækker  de  andre  Hjul  —  Lemmerne  — 


90)  Nogle  af  dem  er  sammenstillede  ovfr.  N.  30;  andre  findes:  X 

17.  XI  8.  10.  XII  1.  3—8.  10—12.  17.  20  ff.  XX  20.  24.  XXIII  4. 
7.  9.  13.  15.  17.     XXIV  22.   23.    26.     XXV   7.   9.    10.   13.    14.    16.    17. 

18.  19.  20.  23.  27.  XXVI  1.  3  f.  5.  7.  8  ff.  XXVII  9.  10.  XXVIII  1. 
XXIX  2,  3.  11.  XXX  3.  5.  14.  XXXI  7.  9.  15.  XXXIII  3.  8  f .  11. 
12.  13.  16.  18.  21.  91)  V  13.  9S)  V  14.  9S)  V15.  Sml.  ovfr.  S.  6 
med  N.  28,  og  se  videre  ndfr.  94)  Sml.  ovfr.  S.  3  f.  95)  V  15. 
•*)  Ordene:  ad ...  harmoniam,  maa  vel  egtl.  betyde:  for  at  opnaa  (og 
sikre)  Bevægelsernes  stadige  Vedbliven  og  indbyrdes  Overensstemmelse. 

frem  og  tilbage.  Og  det  varierende  i  de  indre  og  ydre 
Virksomheder  svarer  til  (est)  selve  det  afmaalte  Forhold 
mellem  Bevægelserne  i  Uret97).  I  »Sjælens  Bevægelser« 
er  Hovedhjulet  Viljen96);  de  Lodder,  der  driver  det, 
er  Drifter  og  Følelser  (desideria  et  affectus).  Laasen, 
som  »aabner  for  og  afslutter  Bevægelsen«  —  d.  v.  s.  af- 
stikker Bevægelsens  Bane  og  særlig  dennes  Grænser,  alt- 
saa  Perpendiklen  —  er  den  fornuftige  Tanke  (ratio). 
De  øvrige  »Bevægelser«  i  Sjælen  svarer  til  (sunt  quasi) 
de  mindre  Hjul,  der  følger  med  Hovedhjulet.  Hvis  der 
»derfor«  (hvilket  »derfor«  ikke  udtrykker  en  Argumen- 
teren ud  fra  Uret,  men  ud  fra  de  ved  dettes  Hjælp  er- 
kendte Hovedforhold  i  Bevidsthedslivet)  ikke  indrømmes 
Drifterne  og  Følelserne  for  megen  »Vægt«,  og  hvis  For- 
nuftens Perpendikel  »aabner  og  lukker«  paa  passende 
Maade,  altsaa  hindrer  de  menneskelige  Handlinger  i  at 
gaa  for  vidt,  maa  der  nødvendigvis  indtræde  den  mo- 
ralske »Harmoni  og  Samklang«,  hvilken  er  at  forstaa 
som:  et  passende  Blandingsforhold  af  Handlen  og  Liden 
(condecens  actionum  et  passionum  temperatura) ") .  Og 
ligesom  man  ved  et  godt  Ur  (eller  ved  et  Musikinstru- 
ment) ikke  straks,  fordi  det  tager  Skade  og  taber  Har- 
monien, erklærer  det  for  ubrugeligt  —  det  kan  jo  sættes 
i  Stand  igen  — ,  saaledes  bør  man  ogsaa  mene,  at  Menne- 
sket, hvor  meget  det  end  er  fordærvet  ved  Syndefaldet, 
takket  være  Gud  kan  »sættes  i  Stand  igen«  ved  Hjælp  af 
bestemte  Midler100). 

Ved  denne  Harmoni,  hvorpaa  Uret  bliver  det  beun- 
drede  mekaniske   Eksempel101),    og   som,   set   helt   prak- 


97)  V  15.  98)  Sml.  til  dette  og  det  flg.  X  7,  og  videre  om 
det  psykologiske  Kap.  II,  §  5.  ")  V  16.  10°)  V  17.  »Certa« 
maa  betyde:  visse,  her  ikke  nærmere  betegnede  (Midler)  —  ikke 
noget  som:  »ufejlbarlige c,  hvilket  vilde  forstyrre  Tanken  paa  dette 
Sted.  101)  Sml.  ovfr.  S.  3f.;  »mekaniske«  Eksempler  findes  frem- 
deles: XII  17  (Smeden,  Skomageren  osv.).  25  (Gartneren).  XXI  5.  7  f • 
(Tømrer,  Maler,  »Mekanikerne«  overhovedet).  XXVI  11  f.  (Guldsmeden 
og  Fiskeren).  XXVII  1  (de  »mekaniske  Kunstnere«).  I  det  synkrit. 
Skema  ndfr.  indtager  Maleren,  Bygmesteren  og  Gartneren  en  fast  Plads. 

tisk102),  udtrykker  en  i  alle  Enkeltheder  gennemført 
Orden,  bliver  Uret  ogsaa  anvendeligt  til  som  Billede  at 
tydeliggøre,  i  hvilken  Udstrækning  det  skal  forstaas,  naar 
Grundlaget  for  Skolereformen  bestemmes  som  en  nøjagtig 
Orden  i  alle  Ting103).  Dette  sker  udelukkende  gennem 
Betragtningen  af  en  Række  højst  forskellige  Omraader  i 
Livet,  hvor  det  træder  tydelig  frem,  at  det,  der  bevarer 
Gangen  i  dem,  »Sjælen  i  Tingene«,  er  den  gennemførte 
Orden;  heraf  sluttes  ikke  til  Nødvendigheden  af  Orden 
i  Skolen,  blot  til  Vigtigheden  af  Orden  overhovedet  — 
og  derfra  deduceres  saa  m.  H.  t.  Skoleomraadet  (me- 
dens den  synkritiske  Fremgangsmaade  jo  bestaar  i  Slut- 
ninger fra  eet  specielt  gennem  Analogi  til  noget  andet 
specielt,  hvor  den  almindelige  Baggrund,  som  skal  gøre 
Slutningen  berettiget,  fuldstændig  er  holdt  borte  fra  Frem- 
stillingen). Rækken  af  disse  Betragtninger,  som  er  hen- 
tede fra  den  organiske  Verden  (f.  Eks.  Bierne)  og  fra 
mekaniske  Opfindelser  (den  »Archimedeiske  Maskine«, 
Bogtrykkerkunsten,  Vognen,  Skibet),  afsluttes  med  en 
Omtale  af  Uret,  i  Medfør  af  Billedet  mere  detailleret  og 
endnu  mere  beundrende104)  end  tidligere;  og  der  sluttes: 
»altsaa  fordrer  Under  visningskunsten  ikke  andet  end  en 
teknisk  Fordeling  (dispositio  artificiosa)  af  Tid,  Stof  og 
Methode< .  Hvis  en  saadan  tilvejebringes,  maa  alt  gaa 
ligesaa  uhindret  (expedite),  som  et  Ur  »gaar«,  naar  det 
ved  Loddet  har  faaet  den  rette  Svingning,  og  ligesaa  »ny- 
delig og  tiltalende«  (svaviter  et  jucunde),  som  Betragt- 
ningen af  en  saadan  »Automat«  virker,  og  endelig  med 
saa  stor  en  Sikkerhed,  som  overhovedet  et  kunstigt  Red- 
skab kan  naa.  Skoleordningen  skal  »paa  et  Haar  svare 
til  et  med  den  største  Kunst  sammenføjet  og  med  af- 
vekslende Udstyrelse  smagfuldt  smykket  Ur«105). 

Blandt  de  andre  Eksempler  —  her  Eksempler  i  Or- 
dets sædvanlige  Betydning,  nemlig  Prøver  paa  det  i  Kraft 

1M)  At  Comenius  bagved  ser  en  langt  dybere  Betydning,  er  alle- 
rede antydet.        I0S)  XIII.        104)  XIII   13  f.        10S)  XIII  15  f. 

af  den  almindelige  Egenskab:  Ordenen,  fælles  —  fandt  vi 
Bogtrykkerkunsten,  som  her  skal  nævnes,  da  den  tages  op 
igen  og  anvendes  til  det  mest  udformede  og  i  Enkeltheder 
gennemførte  Billede,  vi  overhovedet  finder  i  D.  M.  —  den 
resumerende  Afslutning,  efter  at  samtlige  pædagogiske  For- 
dringer er  fremsatte  og  begrundede106).  Efter  at  det  gan- 
ske summarisk  er  paavist,  at  det,  der  muliggør  Bogtryk- 
kerkunstens hurtige,  smagfulde  og  korrekte  Mangfoldig- 
gørelse af  Skrifter,  er  Ordenen  i  de  Processer,  som  Typer 
og  Papir  skal  gennemgaa107),  samles  til  Slutning  de  di- 
daktiske Ønsker  deri108),  at  Undervisningsmethoden  bør 
bringes  til  en  saadan  Fuldkommenhed,  at  der  mellem  den 
gængse  Undervisningsform  og  den  fordrede  nye  er  samme 
Forskel  som  »mellem  den  engang  gængse  Kunst  at  mang- 
foldiggøre Skrifter  ved  Afskrivning  (calamo)  og  den  se- 
nere opfundne  og  nu  brugte  Mangfoldiggørelse  ved  Hjælp 
af  Typer«.  Bogtrykningen  har  været  besværligere  og  kost- 
barere end  den  Fremgangsmaade,  den  afløste,  men  saa  til 
Gengæld  langt  hurtigere,  sikrere  og  smukkere;  paa  samme 
Maade  vil  den  nye  Undervisningsmethode  i  Begyndelsen 
vel  virke  skræmmende  ved  sine  Vanskeligheder,  men  naar 
den  er  taget  i  Brug,  kan  den  »tjene  til  Undervisning  af 
langt  flere109)  og  gøre  det  med  sikrere  Fremgang  og  større 
Glæde  end  den  gængse  Methodeløshed«   (dueftobeia110). 

Først  opregnes  5  Fordele  (commoditates) ,  som  Tryk- 
ningens Opfindelse  har  medført111),  og  hermed  paral- 
leliseres under  5  Rubriker  det,  der  skal  opnaas  ved  den 
nye  og  universelle  Undervisningsmaade:  at  1)  flere  kan 
undervises  af  færre  Lærere,  end  det  hidtil  har  været  Til- 


106)  Saa  vidt  Com.'s  Opstilling  tør  siges  at  give  en  Begrundelse, 
sml.  Hubner's  Kritik  ovfr.  S.  10.  10T)  XIII  10.  108)  XXXII  1.  1W)  Da 
Forstaaelsen  af  disse  Ord  (recepta  tamen  serviat  erudiendis  longe 
pluribus,  XXXII  2)  er  ganske  utvivlsom,  skal  blot  som  Kuriositet 
anføres  Gengivelsen  i  Beeger's  meget  benyttede  Overs.:  »saaledes  gi- 
ver ogsaa  denne  nye  Methode  .  .  .  dog  Recepter  [!]  i  Hænde  til  at 
undervisec  osv.      110)  XXXII  2.       m)  XXXII  3. 

fældet,  og  2)  naa  en  virkeligere  Dannelse  og  3)  Afslib- 
ning, udstrakt  4)  ogsaa  til  de  ringere  begavede,  og  at 
5)  selv  de,  hvem  Naturen  ikke  har  udstyret  med  Lærer- 
begavelse,  nu  vil  kunne  undervise  med  Held,  efter  at 
Methode  og  Stof  er  lagt  saaledes  til  Rette  —  hvilket  op- 
lyses gennem  et  nyt  Billede  indenfor  det  andets  Helhed: 
det  efter  Noder  at  kunne  spille  Melodier,  som  man  maa- 
ske  hverken  kunde  komponere  selv  eller  foredrage  paa 
egen  Haand112).  Men  derefter  fastholdes  det  valgte  Hoved- 
billede, idet  den  nye  Undervisningsmethodes  »Maskineri« 
under  stadig  Sammenligning  med  Bogtrykkerkunstens 
Redskaber  og  Processer  eftervises  i  sine  Enkeltheder,  »for 
at  det  kan  staa  klart,  at  Videnskaberne  indskrives  paa 
Bevidsthederne  ad  omtrent  de  samme  Veje,  hvorved  de 
udvortes  trykkes  paa  Papiret«  (illinuntur  chartis),  —  ja, 
Sammenligningen  medfører  endog  et  nyt  analogt  Navn  for 
Undervisningskunsten:  bioaxoypacpia113)  (med  Anklang 
efter:    typographia114) . 

—  Hele  den  ejendommelige  Billedbrug,  vi  nu  har 
taget  ret  nær  i  Øjesyn,  og  som  paa  mange  Punkter  vel 
nærmest  er  fremtraadt  som  en  blot  stilistisk  Ejendomme- 
lighed, er  unægtelig  højst  forskellig  fra,  hvad  vor  Tid 
vilde  finde  ønskeligt  og  maaske  endog  tilstedeligt  i  et 
Skrift,  der  fremtræder  med  videnskabelige  Pretentioner  (og 
hvis  Tankeindhold,  som  det  forhaabentlig  vil  lykkes  at 
godtgøre,  ogsaa  fuldtud  berettiger  saadanne  Pretentioner). 
Vi  har  imidlertid  flere  Gange  i  Forbigaaende  antydet,  at 
der  bagved  disse  —  i  vore  Øjne,  mildest  set,  overflødige  — 
Udenværker  kan  skimtes  en  Livsanskuelse,  noget  der  in- 
derst inde  forbinder  Billederne  med  det,  de  skulde  oplyse, 
til    en    organisk    Helhed.      Denne    Helhedsopfattelse    har 


»■)  XXXII  4.  »«)  XXXII  5  ff.  "*)  Man  maa  give  Beeger  (i  den 
150.  Note  til  Overs,  af  D.  M.)  Ret  i,  at  dette  efterlavede  Navn  (som 
i  Medfør  af  Analogien  skal  betyde:  at  skrive  eller  trykke  [ni.  Kund- 
skabsstoffet  paa  Bevidsthederne]  ved  Undervisning)  »ikke  kan  kaldes 
meget  vellykket«. 

imidlertid  ikke  vovet  sig  frem  for  Dagen,  og  det  har  derfor 
ikke  kunnet  undgaas,  at  den  store  Masse  af  Sammenlig- 
ninger fremtraadte  som  og  maatte  bedømmes  som  en  ret 
tilfældig  Ophobning  af  mere  og  mindre  passende  Analo- 
gier, der,  hvor  Formaalet  med  dem  var  det  lempeligste: 
at  oplyse,  i  bedste  Fald  maatte  kaldes  overflødige  og  uden 
Gavn,  men  hvor  de  ovenikøbet  skulde  danne  Grundlag  for 
Argumentation,  absolut  maatte  afvises. 

Et  andet  bliver  Forholdet  imidlertid,  hvor  en  saadan 
Argumentation  sættes  bevidst  og  systematisk  i  Værk,  idet 
en  bredere  Sammenhæng  med  en  virkelig  Forbindelse 
af  de  enkelte  Led  tilsigtes  etableret;  selv  om  heller  ikke 
her  den  virkelige  Fællesbaggrund,  der  skulde  gøre  al 
Argumentation  berettiget,  træder  bestemt  og  overbevisende 
frem,  gør  dog  hele  den  planmæssige  Opstilling  i  bestemte, 
stedse  tilbagevendende  Former  denne  Del  af  Fremstillin- 
gen til  en  Helhed,  der  maa  behandles  som  saadan  og, 
hvordan  i  øvrigt  en  Vurdering  af  dens  Argumentations- 
værdi  maa  falde  ud,  allerede  af  den  nævnte  Grund  faar 
en  vis  Vægt.  Det  har  blandt  andet  været  Hensigten  med 
ovenstaaende  Gennemgang  af  en  Række  af  Enkeltlignel- 
serne at  forberede  til  Behandlingen  af  den  egentlig  »syn- 
kritiske« Fremstillingsmaade,  og  det  vil  vise  sig,  at  Hoved- 
parten af  det,  der  vil  fremtræde  som  dennes  vigtigste  Ejen- 
dommeligheder, allerede  tidligere  har  mødt  os  i  hine  En- 
keltsammenligninger og  er  bleven  paapeget  der. 

I  »Den  nyeste  Sprogmethode«  (Methodus  linguarum 
novissima),  som  Comenius  skrev  i  Aaret  1648115),  altsaa 
10  Aar  efter  den  latinske  Udarbejdelse  af  D.  M.  (som  dog 
slet  ikke  var  bleven  offentliggjort  endnu)116),  gør  han 
Læseren  opmærksom  paa,  at  medens  han  i  D.  M.  søgte 
at  opdage  Undervisningskunstens  Hemmeligheder  synkri- 
tisk,  d.   e.    gennem   Iagttagelse   af   Naturens    Fænomener 


m)  Se  Indl.  —  Joh.  Kvacsala,  Johann  Amos  Comenius.  Sein  Leben 
und  seine  Schriften  (Leipz.  u.  Wien  1892),  S.  310  ff.  —  Liese,  Die  neueste 
Sprachenmethode  des  Com.  (1904),  S.  5  ff.       "«)  Sml.  anf.  Skr.  S.  225. 

og  Begivenheder  og  af  de  forskellige  Haandværk,  vil  han 
i  det  nye  Værk  gaa  analytisk  frem  gennem  Bestem- 
melse af  Kunsten  selv  og  Opløsning  af  den  i  dens 
Enkeltfordringer  (Maal,  Midler  og  Methoder)  og  »saaledes 
vinde  Forskrifterne  ad  videnskabelig  Vej«117).  At  man 
dog  ikke  af  disse  sidste  Ord  tør  slutte,  at  Comenius  paa 
dette  Tidspunkt  havde  forkastet  den  i  D.  M.  anvendte 
Fremstillingsmaade  som  muligvis  »uvidenskabelig«,  skal 
vi  ndfr.  se  af  det  Forsvar,  han  endnu  langt  senere  har 
ført  for  den  synkritiske  Methode118),  som  der  jo  ikke 
kunde  være  nogen  Hindring  for,  hvor  det  fandtes  mere 
tjenligt  for  et  nyt  Formaal,  at  ombytte  med  den  analy- 
tiske119). Paa  den  anden  Side  er  det  jo  ikke  udelukket, 
at  den  skarpe  Kritik,  hvormed  D.  M.'s  Synkrisis  var  ble- 
ven modtaget  af  Hiibner,  kan  have  været  medvirkende 
Aarsag  til  denne  Skiften  af  Methoden,  saaledes  som 
Håhner  og  Kvacsala120)   formoder. 

Vil  vi  se  nærmere  paa,  hvad  Comenius  da  har  for- 
staaet  ved  Udtrykkene  »analytisk«  og  »synkritisk«,  har  vi 
først  og  fremmest  hans  egne  Ord  at  vende  os  til  —  ikke 
i  D.  M.,  hvor  det  blot  et  enkelt  Sted121)  foreskrives,  at 
ingen  Kunst  bør  læres  efter  den  analytiske  Methode 
alene,  snarere  alt  efter  den  synthetiske,  medens  en  syn- 
kritisk Fremgangsmaade  slet  ikke  er  fordret  og  over- 
hovedet ikke  nævnt122).  Nærmere  Oplysninger  finder  vi 
derimod  i  det  netop  nævnte  Skrift,  »Den  nyeste  Sprog- 
methode«,  hvor  der  udvikles,  at  enhver  Tings  Dele  kan  be- 
tragtes og  erkendes  paa  tre  Maader:  ved  »Opløsning«  (Ana- 
lysis),  fuldkomnere  dog  ved  Tilføjelse  af  »Sammensætning« 
(Synthesis),  og  fuldkomnest  endelig,  naar  man  endnu  føjer 
> Sammenligningen   med   andre   Ting«    (Synkrisis)    til123). 


U7)  IX  20,  Slutn.  118)  I  Ventilabrum  sapientiæ  1657,  hvorom  ndfr. 
119)  Sml.  Håhner,  anf.  Skr.  S.  15;  sml.  Kvacsala  i  Monatsh.  der 
Comenius-Ges.  VIII  (1898),  S.  138  med  Note  2.  1S0)  Se  sidst  anf.  St., 
sammenholdt  med  S.  140.  1J1)  XVIII  28,  III;  sml.  XXI  14  f.  1M)  Men 
derimod  praktiseret  i  Fremstillingen  selv,  sml.  ovfr.  S.  13.       1,s)  X  61. 

»Analysen  begynder  med  det  sammensatte  Hele  ...  og  en- 
der ved  de  mindste  og  simpleste  Dele.  Synthesen  derimod 
begynder  med  det  mindste  og  simpleste  og  ender  med  det 
mest  sammensatte,  d.  v.  s.  med  en  Tings  totale  Sammen- 
sætning (System).  Men  i  Synkrisis  sammenlignes  parallelt 
et  Hele  med  et  Hele  og  Dele  med  Dele12i).  At  opløse 
en  Ting  for  Bevidstheden  giver  Erkendelsens  Begyndelse; 
atter  at  sætte  den  sammen  danner  et  Fremskridt  i  Erken- 
delsen; at  sammenligne  den  med  alle  andre  Ting  af  samme 
Art  fuldender  Erkendelsen125).  .  .  Derfor  maa  den  ana- 
lytiske, synthetiske  og  synkritiske  Methode  nødvendigvis 
forbindes,  hvor  man  tilstræber  en  nøjagtig  Erkendelse  af 
Tingene«126).  I  den  »Lovtale  over  den  sande  Methode«  (Me- 
thodi  veræ  encomia),  hvormed  Comenius  i  1651127)  fejrede 
Aabningen  af  den  første  Klasse  i  Latinskolen  i  Patak  (i  Un- 
garn), angiver  han  som  Midlerne  til  at  komme  igennem 
»den  videnskabelige  Labyrinth«  en  stadig  Analysis  og 
Synthesis,  hvoraf  den  første  vil  føre  ind  i  alle  Afkroge  af 
enhver  Labyrinth,  saa  at  intet  forbliver  skjult,  medens  den 
sidstnævnte  atter  vil  føre  »ud  af  Theoriens  Snævringer  paa 
Udøvelsens  Mark«;  men  ved  Synkrisis  kommer  der  en 
»Fakkel«  til,  hvorved  Lærestoffets  samlede  Mængde  belyses 
paa  en  saadan  Maade,  at  med  Forstaaelsen  af  een  Kends- 
gerning følger  tillige  Forstaaelsen  af  mange  andre,  ligt  og 
uligt,  og  med  Overvindelsen  af  een  Vanskelighed  Over- 
vindelsen af  mange  andre,  —  ved  at  Undervisnings- 
methoden  i  Sprog,  Historie  og  overhovedet  i  alle  Fag 
stemmer  nøje  overens. 

Det  kan  overraske,  at  Comenius,  der  som  Forkæmper 
for  en  Undervisning,  der  følger  Vejen  fra  Anskuelse  til  Be- 
greb, overalt  lægger  den  største  Vægt  paa  Sansningen  og 
fordrer,  at  Undervisningen  altid  begynder  med  det  be- 
kendte og  lette,  i  det  anførte  Sted  af  D.  M.  saa  afgjort  giver 


"*)  X  62.  125)  X  63.  126)  X  66.  127)  Opp.  did.  omn.  III  739  ff.  —  Se 
Indl.  De  Vanskeligheder,  der  kan  være  ved  at  benytte  G.'s  senere  Arbej- 
der til  Forstaaelse  af  D.  M.  (og  som  vil  komme  til  Omtale  ndfr.),  falder 
formentlig  bort  ved   et  terminologisk  Spørgsmaal  som   nærværende. 

den  synthetiske  Methode  Fortrinnet.  Uden  her  at  ville 
undersøge  Forholdet  mellem  det  deduktive  og  det  induktive 
Element  i  Comenius'  Pædagogik  og  Muligheden  for  paa 
dette  Omraade  at  finde  noget  ugennemarbejdet  og  uforene- 
ligt, maaske  det  historiske  Resultat  af  en  Brydning  mellem 
gammelt  og  nyt,  —  en  saadan  Undersøgelse  maa  vi  gemme 
til  Betragtningen  af  D.  M.'s  pædagogiske  Indhold  —  skal 
vi  blot  paapege,  at  Comenius  i  vedkommende  Forbindelse 
udtrykkelig  taler  om  Undervisningen  i  »Kunsterne«128), 
d.  v.  s.  de  praktiske  Færdigheder,  hvor  en  Begyndelse 
med  det  »simpleste  og  mindste«  jo  ogsaa  maa  være  det 
rette  Udgangspunkt;  denne  Vej  kan  naturligvis  med  Rette 
kaldes  synthetisk,  og  Citatet  fra  Meth.  veræ  encom.  (Ud- 
øvelsens Mark  til  Forskel  fra  Theorien)  viser,  at  Com. 
dér  har  tænkt  paa  det  samme.  Naar  Hoffmeister  mener, 
at  Comenius  paa  Grund  af  »Mangel  paa  Psykologi«  be- 
tegner Vejen  fra  det  specielle  til  det  almindelige  som  Syn- 
these,  beror  det  altsaa  paa  Misfors taaelse  af  Comenius' 
Anvendelse  af  Ordet129).  Men  Synthese  svarer  jo  i  den  An- 
vendelse, vi  har  set,  heller  ikke  til  den  deduktive  Vej,  hvad 
i  øvrigt  den  Fremadskriden  »fra  det  almindelige  til  det 
specielle«,  Comenius  ligeledes  anbefaler,  heller  ikke  gør; 
om  Forstaaelsen  af  dette  Krav  vil  siden  blive  talt130).  Paa 
Kunsternes  Omraade  bliver,  som  Comenius  selv  fremhæver, 
den  synthetiske  Fremgangsmaade  netop  en  Begynden  med 
det  letteste131)  —  men  ved  Siden  af  Disciplenes  Tilveje- 
bringelse af  egne  Arbejder,  først  enkle,  saa  mere  og  mere 
indviklede,  skal  de  se  andres  fuldt  færdige  og  gyldige  Arbej- 


128)  Fremgaar  med  Nødvendighed  af,  at  det  (N.  121)  anf.  St.  aabenbart 
er  forklaret  ved  D.  M.  XXI  14  f. ;  fremdeles  af  Sammenstillingen  i 
XVIII  28,  I — III  (som  udelukker  Tanken  om  »Deduktion«),  og  af  de 
»mekan.  Eksempler«  XVIII  26.  Se  ogsaa  Meth.  nov.  X  64.  1S9)  Anf. 
Skr.  S.  35,  sml.  32;  en  lignende  Forurettelse  gør  Bohmel  sig  skyldig 
i,  anf.  Skr.  S.  24.  Sml.  O.  Krebs,  Comenius  und  die  Volksschule,  i 
Monatsh.  der  Com.-Gesellsch.  VII  (1898),  S.  121.  ,80)  Her  skal  blot 
henvises  til:  G.  A.  Lindner,  Joh.  Amos  Comenius,  sein  Leben  und 
Wirken.  Neu  hrsgeg.  .  .  .  von  Wilh.  Botticher  (Wien  u.  Leipz.  1892) 
S.  100,  Anm.;  Håhner,  anf.  Skr.  S.  69  f.       iS1)  D.  M.  XXI  14,  1. 

der  (som  jo  ogsaa  udviser  en  langt  rigere  Mangfoldighed  end 
den,  der  kan  optages  i  Regler),  altsaa  analysere132).  Ana- 
lysens Begreb  strækker  sig  imidlertid  hos  Comenius  langt 
videre  end  til  det  blot  praktiske,  og  kommer  i  denne  videre- 
gaaende  Anvendelse  til  at  falde  sammen  med  vort  Begreb 
om  induktiv  Methode,  i  hvilken  Betydning  det  maaske 
med  størst  Tydelighed  fremtræder  i  hans  ovfr.133)  citerede 
Bestemmelse  af  Methodeforskellen  ved  Fremstillingen  af 
D.  M.  og  Den  nyeste  Sprogmethode. 

Endnu  stærkere  viser  dog  Comenius'  Forkærlighed  for 
en  analytisk  Fremgangsmaade  sig  helt  igennem  i  hans  Un- 
dervisningsregler  i  D.  M.,  uden  at  han  dog  har  brugt  dette 
Navn  om  sin  didaktiske  Methode.  Det  ser  næsten  ud,  som 
om  den  videre  Anvendelse  af  Begrebet  Analyse,  Erkendelsen 
af,  at  de  Grundforhold,  der  laa  bagved  hans  methodologi- 
ske  Fordringer,  i  Virkeligheden  var  de  samme  som  de,  der 
i  det  senere  Værk  prægede  hans  egen  Fremstilling,  først 
er  gaaet  op  for  ham  ved  Modsætningen  mellem  Fremstil- 
lingsmaaden  i  de  to  Værker.  Og  paa  samme  Maade  kan  vi 
maaske  ogsaa  forstaa  den  Mærkelighed,  at  medens  en  syn- 
kritisk Opstillingsmaade  i  D.  M.  er  brugt  i  stor  Udstræk- 
ning, er  den  ikke  blot  ikke  forlangt  som  Undervisnings  - 
methode134),  men  overhovedet  slet  ikke  nævnt  blandt  mu- 
lige Methoder;  det  er  ogsaa  her,  som  om  denne  Methode 
først  ved  sin  Modsætning  til  den  i  det  senere  Værk  valgte 
analytiske  er  kommen  til  Bevidstheden  som  Methode. 

Sjrnkrisis  er  altsaa  en  sammenlignende  Methode,  hvor- 
ved en  Ting  oplyses  —  ikke  gennem,  at  den  selv  under- 
kastes en  indgaaende  Undersøgelse,  ej  heller  gennem,  at 
den  (d.  v.  s.  dens  Begreb)  udledes  ved  Specialisering  af 
et  forinden  erkendt,  almindeligere  Begreb,  men  derved,  at 
den  som  det  foreliggende  Hele,  den  udgør,  sammenholdes 
med  andre  sideordnede  Heler,  hvis  kendte  Egenskaber 
gennem   Analogi    (sml.   Laurie's   ovfr.135)    angivne   Defini- 

1M)  XXI  15.       1M)  S.  25  f.       1M)  Som  bemærket  af  Håhner,  se  ovfr. 
S.  13.  26.       us)  N.  89;  det  dér  anf.  fortsættes:  >Han  paastaar,  at  den 

tion)  overføres  paa  den  vanskeligere  erkendelige  Genstand, 
hvorom  Undersøgelsen  drejer  sig.  Efter  Comenius'  Be- 
stemmelse af  Begrebet  Synkrisis  ser  det  ud,  som  om  han 
i  Grunden  først  vil  have  denne  Methode  anvendt  til  at 
krone  Erkendelsen,  til  ligesom  at  anbringe  Tingen  paa 
dens  Plads  indenfor  Tilværelsens  samlede  Hele,  efter  at 
Tingen  først  er  erkendt  ved  sig  selv  og  ved  de  Kredse,  der 
indeslutter  den,  gennem  Analyse  og  Synthese  (hvormed  jo 
ikke  er  sagt,  at  Synkrisis  først  kan  komme  til  Anvendelse, 
naar  disse  er  helt  afsluttede).  I  saa  Fald  vilde  Opfattelsen 
komme  Nutidens  nærmere,  hvorefter  saadanne  Sammen- 
ligninger, som  W.  Muller  siger,  »kun  kan  bidrage  til  Pro- 
blemernes Anskueliggørelse,  men  ikke  til  deres  Løs- 
ning«136). 

I  D.  M.  bruges  jo  imidlertid  den  synkritiske  Methode 
ikke  til  at  sætte  Kronen  paa  en  ad  andre  Veje  ind- 
vunden Erkendelse,  men  til  at  tilvejebringe  en  saadan. 
Inden  vi  indlader  os  paa  at  vurdere  denne  Fremgangs- 
maade,  maa  vi  gøre  os  bekendte  med  den  Form,  den  har 
antaget  i  Værket,  og  de  Forudsætninger,  hvorunder  den 
optræder.  Det  vil  være  tydeligt,  at  en  synkritisk  Argu- 
mentation har  vi  allerede  truffet  paa  i  flere  af  de  Lignel- 
ser, vi  ovfr.  betragtede.  Naar  Comenius  lader  en  Række 
Regler  for  den  Maade,  hvorpaa  Lærestoffet  skal  bydes 
Disciplene,  udlede  af  de  gunstigste  Betingelser  for  den 
sanselige  Iagttagelse  af  en  ydre  Genstand137),  og  naar  Nød- 
vendigheden af  en  gennemført  Orden  i  Skolen  godtgøres 
gennem  Betragtning  af  Forholdene  i  et  Ur,  hos  Bierne, 
Myrerne  osv.138),  hvad  foreligger  der  da  andet  end  Oplys- 
ning og  Bevisførelse  gennem  Betragtning  af  andre  Omraa- 
der,  der  sideordnes  med  det,  der  søges  oplyst?   I  det  første 


virkelige  Karakter  og  Gang  af  alt  i  Verden  giver  en  Forklarings- 
maade  for  andre  Ting  af  den  mest  overbevisende  Slags.  Den  strengere 
Opfattelse  af  Analogi,  som  gælder  nu  om  Stunder,  kendte  C.  ikke  . .  .c. 
186)  Anf.  Skr.  S.  22;  se  dog  sstds.  S.  23  f.  og  her  ndfr.  187)  Se  ovfr. 
S-  17  f.       138)  Se  ovfr.  S.  22. 

af  de  nævnte  Tilfælde  er  det  dog  fra  et  meget  nærlig- 
gende Omraade,  Bevisgrundene  hentes;  det  synes  paa 
Forhaand  ikke  saa  urimeligt,  at  der  kunde  gælde  lignende 
Forhold  ved  Bevidsthedens  Viderearbejden  med  det  til- 
egnede som  ved  selve  Tilegnelsen  —  men  bevist  er  det  jo 
unægtelig  ikke  dermed139).  Endvidere  fandt  vi,  at  i  begge 
de  nævnte  Tilfælde  sluttedes  der  ikke  umiddelbart  fra  de 
hiddragne  Paralleler,  men  fra  disse  til  visse,  begge  Om- 
raader  omfattende  Grundforhold  (henholdsvis  Gyldig- 
heden af  bestemte  og  enslydende  Regler  for  enhver  Art 
af  Tilegnelse  og  Nødvendigheden  af  Orden  gennemført  i 
alle  Livets  Forhold),  som  saa  ogsaa  fandt  Anvendelse  paa 
de  specielle  (pædagogiske)  Forhold,  hvorom  der  søgtes 
Oplysning140).  Naar  vi  derfra  har  adskilt  den  egentlige 
Synkrisis  som  den,  hvorved  der  af  de  hiddragne  Paral- 
leler umiddelbart  udledes  pædagogiske  Sætninger  (og 
hertil  berettiger  Comenius'  ovfr.141)  givne  Definition), 
vil  man  se,  at  den  kun  er  gradsforskellig  fra  de  sidst  om- 
talte Tilfælde,  idet  det  dér  som  her  dog  er  de  benyttede  Par- 
alleler, der  danner  Slutningens  Basis,  og  der  lige  saa  vel 
i  den  egentlige  Synkrisis  gemmer  sig  Tanken  om  visse 
fælles  Grundforhold,  der  skal  give  Slutningen  dens  egent- 
lige Beviskraft142) ;  men  her  træder  disse  Grundforhold 
slet  ikke  frem,  og  ved  at  den  synkritiske  Slutning  er 
formuleret  ganske  uden  deres  Nævnelse,  faar  den  et  haar- 
dere  Præg,  end  den  i  Virkeligheden  har.  Ogsaa  i  de  blot 
oplysende  Billeder  (hvori  der  slet  ikke  er  lagt  nogen  Ar- 
gumentation)    kan    vi    naturligvis    ud    fra    vort    bredere 


139)  Sml.  det  S.  19  bemærkede.  140)  Se  SS.  17  og  22.  141)  S.  27. 
li2)  I  Synkrisis  foreligger  altsaa  den  ufuldstændige  Analogislutning, 
som  allerede  Aristoteles  fremdrog  (Analyt.  pr.  II  24;  se  Trendelen- 
burg,  Erlåuterungen  zu  den  Elementen  der  aristot.  Logik,  S.  76  ff.) 
under  Navnet  naQådsiffw  (sml.  ogsaa  Hoffding,  Formel  Logik  5,  S.  47  f.). 
For  C. 's  Vedkommende  ligger  Berettigelsen  af  det  supponerede  (men 
ikke  nævnte)  s  Almindelige«  i  hans  religiøse  Antagelse  af  alle  Tings 
Harmoni,  Mennesket  som  en  Mikrokosme,  se  ovfr.  S.  6  og  ndfr. 
S.  37  ff. 

Kendskab  til  det  comenianske  Grundlag  finde  Udslag  af 
den  samme  Tanke  om  et  inderste  Fællesskab;  men  efter 
det  ovfr.  udviklede  vil  det  formentlig  være  berettiget  at 
holde  alle  de  hidtil  betragtede,  oplysende  og  argumente- 
rende, Billeder  ude  fra  Gennemgangen  af  den  egentlig 
synkritiske  Fremstillingsmaade. 

—  I  Kapitlerne  XV — XIX  har  Comenius  samlet  sine 
pædagogiske  Fordringer  —  alle  de  Regler,  en  god  Skole- 
ordning maa  følge;  i  det  følgende  vises  saa  disse  Reglers 
praktiske  Udøvelse  paa  Skolens  forskellige  Trin  og  Om- 
raader.  Medens  denne  speciellere  Udvikling  som  Hel- 
hed ikke  afviger  stærkt  fra  den  Fremstillingsform,  der 
falder  vor  Tid  naturlig,  idet  den  følger  Stoffets  naturlige 
Gruppering  og  er  baseret  paa  de  i  de  nævnte  5  Kapitler 
fremførte  Hovedregler143),  har  Fremstillingen  i  disse  5 
Kapitler  den  ovfr.  paapegede  ejendommelige  Karakter, 
som  vi  nu  skal  tage  nærmere  i  Øjesyn. 

Et  hurtigt  Gennemsyn  af  Kapp.  XV  ff.  vil  vise  os  det 
som  paafaldende,  at  til  Trods  for  de  pædagogiske  Syns- 
punkter i  Kapiteloverskrifterne  og  den  endog  meget  vidt 
drevne  Rubricering  er  det  dog  ikke  en  Pædagogiks  Ord- 
ning, der  i  første  Række  har  bestemt  Fremstillingen  af  de 
pædagogiske  Tanker.  En  iøjnefaldende  Følge  af  dette 
viser  sig  i,  at  disse  Tanker  optræder  i  en  underlig  sprin- 
gende Rækkefølge,  hvor  Ting,  som  ikke  synes  at  hænge 
pædagogisk  sammen,  fremtræder  forbundne,  medens 
samme  Tanke  længe  efter  kan  vende  nogenlunde  ufor- 
andret tilbage1*4).  Men  fordi  det  maaske  ikke  er  pæda- 
gogiske Synspunkter,  der  har  bestemt  Fremstillingen,  er 


14S)  Det  vil  da  ogsaa  nærmest  blive  denne  Del  af  D.  M.,  man, 
hvad  Fremstillingsmaade  angaar,  vil  genfinde  i  vor  Fremstilling  af 
»Systemetc  (i  næste  Kap.).  144)  Hiibner  siger  i  sin  ovenomtalte  Kri- 
tik af  D.  M.:  Der  mangler  en  Disposition  . . .  Enkelte  Materier  bliver 
derhos  udstykket  i  det  uendelige  . . .  der  bliver  stadig  [om  Manglerne 
ved  Skolerne]  næsten  kun  sagt  det  samme  med  nye  Ord  (se  Monatsh. 
der  Com.-Gesellsch.  8.  Bd.,  S.  135). 

det  dog  straks  let  at  se,  at  denne  paa  ingen  Maade  frem- 
træder uden  Orden,  som  en  tilfældig  Sammenhobning  af 
pædagogiske  Fordringer;  det  er  blot  andre  Synspunkter, 
der  har  været  raadende,  end  de,  vi  vilde  vente  som  be- 
stemmende en  pædagogisk  Fremstilling.  Det  gælder  da 
for  os  om  at  se  det  væsentlige  i  den  af  Comenius  valgte 
Fremstillingsform  og  vurdere  dennes  Forhold  til  det  pæ- 
dagogiske Stof,  den  skal  meddele,  for  at  bagefter  dette, 
som  jo  er  det,  der  interesserer  os,  kan  fremtræde  saa 
rent  og  selvstændig  som  muligt. 

Hvad  der  har  bestemt  Fremstillingen,  siger  Comenius 
udtrykkelig  i  sin  principielle  Fordring:  at  »den  nøjag- 
tige Skoleordning  maa  laanes  fra  Naturen«1*5),  ligesom 
han  allerede  i  Skriftets  indholdsrige  Titel  har  betegnet 
det  som  en  af  Ejendommelighederne  ved  det,  at  »Grund- 
lagene hentes  op  fra  selve  Tingenes  Natur«146),  og  i  Hen- 
vendelsen til  Læserne  paapeger,  at  alle  Tankerne  skal 
paa  vises  a  priori,  d.  v.  s.  »fra  selve  Naturen,  ved  at  man 
ligesom  afleder  stedse  rindende  Bække  fra  en  frisk  (vivus) 
Kilde«147).  Opdragelsen  skal  jo  raade  Bod  paa  Naturens 
Mangler,  og  dens  Grundlag  maa  derfor  søges  i  Naturen; 
thi  »Kunsten  formaar  intet  uden  gennem  Efterligning  af 
Naturen«148).  (Man  kan  her  ikke  undgaa  at  mindes  Ba- 
con's  Sætning:  natura  non  nisi  parendo  vincitur149) ;  an- 
gaaende  det  meget  behandlede  Spørgsmaal  om  Comenius' 
Forhold  til  Bacon  se  ndfr.).  Den  universelle  Undervis- 
nings Ordning  maa  altsaa  ikke  —  og  kan  heller  ikke  — 
hentes  andetsteds  fra  end  fra  »Naturen  som  Læremester« 
(e  naturæ  magisterio) ;  men  lykkes  dette,  vil  det  kunstige 
ogsaa  »gaa  lige  saa  lempelig  og  villig  fra  Haanden«  som 


lib)  XIV,  Overskr.  146)  Hultgr.  S.  11  (Fundamenta  ex  ipsissima 
rerum  natura  eruuntur).  147)  Lectoribus  sal.,  §  3.  (At  virkelig  C.'s 
Naturerkendelse  nogenlunde  kan  fortjene  den  overraskende  Betegnelse 
af  »apriorisk«,  vil  formentlig  fremgaa  af  det  flg.;  det  her  brugte 
Billede  viser  en  fra  den  sædvanlige  stærkt  afvigende  Anvendelse  af 
Udtr.  »a  priori«).       148)  XIV  1.       149)  Nov.  Organon  I  3,  sml.  129. 

det  naturlige.  Vi  skal  derfor  iagttage  Naturens  Frem- 
gangsmaade  og  følge  den150).  Det  er  altsaa  nu  ikke 
blotte  Billeder,  vi  vil  søge  i  Naturen;  her  er  det  virkelig 
Forbilleder,  Eksempler,  hvoraf  vi  skal  kunne  slutte 
til  Reglerne  for  den  rette  Opdragelse.  Inden  der  ses 
paa,  hvorvidt  for  det  første  vort  Kendskab  til  »Naturen« 
er  saa  sikkert  og  saa  omfattende,  at  det  tillader  saadanne 
Slutninger,  og  dernæst  —  hvis  dette  skulde  vise  sig  at 
være  Tilfældet  —  hvorvidt  da  det  Materiale,  som  særlig 
Gomenius  bygger  paa,  og  de  Slutninger,  han  deraf  dra- 
ger, kan  staa  for  Kritik,  specielt  om  der  er  organisk 
Sammenhæng  mellem  disse  »Natur« -Forudsætninger  og 
hans  pædagogiske  Tanker,  saa  at  de  skulde  staa  og  falde 
med  hinanden,  —  maa  vi  klare  os,  hvad  Comenius  for- 
staar  ved  »Naturen«,  der  jo  her  staar  som  et  Funda- 
mentalbegreb. 

Som  Grundlag  for  sin  Disposition  har  han  valgt  en 
Aphorisme  af  Hippokrates151) ,  i  hvilken  Manglerne  ved 
Naturen  (de  Mangler,  som  vi  jo  hørte,  at  Opdragelsen 
skulde  raade  Bod  paa)  er  saaledes  opregnede:  Livet  er 
kort,  Kunsten  lang,  Lejligheden  flygtig,  Forsøget  usikkert, 
Bedømmelsen  vanskelig152).  Da  disse  Sandheder  jo  er 
tænkt  som  gældende  for  Naturen  i  videste  Forstand,  alt- 
saa omfattende  alt  og  alle,  kan  der  for  saa  vidt  næppe 
være  noget  i  Vejen  for  at  tage  dem  som  Synspunkter 
ogsaa  ved  en  Behandling  af  Opdragelsens  Forhold;  et 
andet  er,  om  de  er  egnede  til  at  føre  vidt  paa  det  spe- 
ciellere  Omraade,  og  om  de  udfylder  hinanden  paa  en 
saadan  Maade,  at  en  vis  Fuldstændighed  er  opnaaet  —  ja, 
om  der  overhovedet  uden  Tvang  lader  sig  drage  Traade 
herfra  til  et  System  af  pædagogiske  Specialfordringer. 

De  opregnede  fem  »Mangler«  danner  nu  de  Hindrin- 
ger, der  gør,  at  kun  saa  faa  naar  til  »Videnskabernes 
Tinder«153).      Men    C.    hævder,    at    baade    Fornuftgrunde 


ise)  xiV  7.       151)  Sectio  I,  aph.  I   (i  Ermerins'   Udg.  Vol.  I,  pag. 
397).       152)  XIV  8.       15S)  Sidst  anf.  St. 

og  Erfaringen  viser,  at  der  ogsaa  gives  Midler  her- 
imod154); og  disse  er  det  Opgaven  at  efterspore  ved  Hjælp 
af  Naturens  Tilkendegivelser155).  For  at  imødekomme 
Paamindelsen  om  at  »gribe  Lejlighederne«  (for  foreløbig 
at  tage  dette  3.  Synspunkt  til  Eksempel156)  opstiller  Come- 
nius  en  Række  Specialfordringer  for  Opdragelsens  Ved- 
kommende, der  skal  føre  til,  at  der  læres  sikkert, 
d.  e.  saaledes,  at  Resultat  ikke  skal  udeblive157).  Den 
methodiske  Fremstilling  indledes  af  den  for  det  følgende 
vigtige  Grundbetragtning,  at  Opdragelseskunstens  Grund- 
lag maa  beslaa  i  den  nøjagtigst  mulige  Afpasning  af 
Kunstvirksomhederne  efter  Naturvirksomhedernes  Nor- 
mer, hvori  der  ligger  en  Opfordring  til  at  »efterforske 
Naturens  Veje  ved  Fuglens  Eksempel,  naar  den  ud- 
ruger sine  Unger;  og  ved  at  se,  med  hvilket  Held  Gart- 
nere, Malere  og  Bygmestere  efterligner  den,  vil  vi  let 
forstaa,  hvorledes  ogsaa  de,  der  skal  danne  Ungdommen, 
maa  gaa  i  Naturens  Fodspor«158).  Opgaven  er:  »af  hine 
dagligdags  og  almindelig  bekendte  Ting,  som  sker  i  Na- 
turen og  Kunsten  (udenfor  Skolen)  med  heldigt  Resultat, 
at  deducere  det  mindre  bekendte,  som  det  foreliggende 
[pædagogiske]    Formaal  kræver«159). 

Det  fremgaar  klart  af  det  anførte,  hvad  der  kunde 
foranledige  Hoffmeister  til  saa  stærkt  at  pointere  det 
»objektive«  ved  Comenius'  Naturbegreb.  Han  fremhæver 
nemlig  som  et  vigtigt  Moment  i  sin  Begrundelse,  at  det 
er  den  »ydre  Natur«,  der  tages  til  Udgangspunkt  (Vor- 
wurf)  for  Pædagogiken,  altsaa  netop  Fuglen,  Træet 
osv.160)    (Hoffmeister  udtaler  sig  dog  ikke  overalt  lige  ab- 


1M)  XIV  9.  135)  XIV  15.  156)  Svarende  til  den  1.  »Mangel« 
hævdes  Nødvendigheden  af  »Livets  Forlængelse«,  til  2:  »Kunsternes 
Afkortning«  til  4:  »Aandens  Oplukkelse«,  og  til  5:  »Tilvejebringelsen 
af  et  urokkeligt  Grundlag  i  St.  for  usikker  Iagttagelse«  (XIV  14). 
157)  XIV  14,  III.  15.  XVI.  158)  XVI  5  (de  sidste  Ord  lyder  hos  Com.: 
»maa  efterligne  dens  Veje«,  hvorved  der  ikke,  som  Beeger  mener, 
er  »Vaklen«  mell.  vias  og  vestigia).       15B)  XVI  6.       160)  Anf.  Skr.  S.  6. 

solut161).  Det  kan  jo  heller  ikke  nægtes,  at  hele  den 
synkritiske  Fremstillingsform,  som  vi  nu  har  set  Eks- 
empel paa,  bestaar  i  en  Oplysning  af  det  pædagogiske  gen- 
nem saadanne  Paralleler.  Men  allerede  i  det,  at  vi  kan 
tale  om  Paralleler,  og  at  Comenius  kan  samle  de  forskel- 
lige Kendsgerninger,  han  hiddrager,  under  »Naturens« 
fælles  Begreb,  ligger  dog  en  Antydning  af,  at  Grundlaget 
for  alle  disse  Deduktioner  ligger  dybere,  end  Hoffmeister 
har  set.  Ligesom  altsaa  dennes  Antagelse  af  en  udeluk- 
kende Interesse  hos  Comenius  for  Dannelsens  Stof 
ovfr.162)  maatte  korrigeres,  saaledes  skimter  vi  her  Mulig- 
heden af,  at  Comenius'  Naturbegreb  ikke  er  det  »objek- 
tive« —  eller  dog  ikke  dette  alene  —  som  Hoffmeister 
vil  gøre  det  til. 

At  Comenius  lægger  megen  Vægt  paa  Opdragelsens 
psykologiske  Betingelser,  saa  vi,  og  naar  han  siger,  at 
Menneskene  »af  Naturen«  har  Spirerne  til  Dannelse,  Mo- 
ralitet og  Fromhed  i  sig163),  anser  han  det  for  heldigt  at 
oplyse,  at  ved  Natur  forstaar  han  i  denne  Forbindelse 
(hoc  loco)  ikke  Menneskets  (efter  Syndefaldet)  fordær- 
vede Natur,  men  »vor  oprindelige  og  fundamentale  Til- 
stand, hvortil  vi  skal  kaldes  tilbage  som  til  et  Udgangs- 
punkt«164). Men  ved  Udtrykket:  Natur,  forstaas  ogsaa, 
fortsætter  Comenius,  »Guds  altomfattende  Forsyn  eller 
den  guddommelige  Godheds  uafladelige  Indflydelse  til  at 
virke  alt  i  alle«165).  I  dette  sidste  Udtryk  skimter  vi 
Comenius'  Tro  paa  en  Sammenhæng  mellem  Menne- 
sket og  den  det  omgivende  Natur,  skabt  og  opretholdt 
ved  Guds  Bestemmelse  over  alle  Ting.  Den  samme 
Tanke  er  ogsaa  tilstede,  naar  Menneskets  Særstilling  mel- 


161)  Sml.  anf.  Skr.  S.  13,  hvor  det  siges,  at  Com.  »ikke  som  Pesta- 
lozzi,  eller  dog  mindre  end  denne,  tager  Menneskets  indre  Natur . . . 
til  Basis  for  sin  Pædagogik,  men  snarere  den  ham  omgivende,  ydre 
objektive  Natur«.  162)  S.  8.  163)  V,  Overskr.  164)  V  1.  los)  V  2 
(»alt  i  alle«  vil  sige:  i  enhver  det,  hvortil  han  er  bestemt;  intet  er 
nemlig  uden  en  Hensigt  eller  uden  Midler  til  at  naa  denne). 

lem  Skabningerne  fremhæves  i  de  Ord,  at  alt,  hvad 
der  ellers  er  tildelt  de  andre  Skabninger  enkeltvis  (som 
Liv,  Sansning  og  Fornuft),  det  er  altsammen  forenet 
hos  Mennesket  som  Herre  over  alle  Dyr  og  »meddel- 
agtigt i  Evigheden«166).  Det  er  altsaa,  som  Håhner  har 
bemærket167),  urigtigt  overhovedet  at  etablere  en  Modsæt- 
ning mellem  subjektiv  og  objektiv  Natur  for  Comenius' 
Vedkommende.  Paa  den  anden  Side  lader  det  sig  heller 
ikke  nægte,  at  i  Didactica  Magna  hentes  Hovedparten  af 
Begrundelser  fra  den  ydre  Verden.  Det  kan  her  ikke 
nytte  at  ville  hente  Bevissteder  —  som  Håhner  gør  det168) 
—  fra  det  senere  Skrift:  Melhodus  linguarum  novissima, 
der,  som  vi  saa,  er  opbygget  efter  helt  andre  Principer 
end  D.  M.169). 

Derimod  er  det  rigtigt  nok,  at  hele  Begrundelsen  af 
pædagogiske  Sætninger  paa  Erfaringer  fra  den  ydre  Na- 
tur, maa  hvile  paa  en,  mere  eller  mindre  klart  bevidst, 
Antagelse  af  et  Slægtskab  mellem  den  subjektive  og  den 
objektive  Natur  —  altsaa  netop  ingen  Modsætning  — , 
da  dette  alene  kan  berettige  en  direkte  Overførelse  af  Er- 
faringerne fra  det  ene  Omraade  til  det  andet;  man  maa 
forud  være  overbevist  om,  at  de  samme  Love  gælder  for 
begge  Omraader170) .  De  i  D.  M.  indeholdte  Ytringer  giver 
imidlertid  ikke  tilstrækkeligt  Materiale  til  at  danne  sig  et 
mere  detailleret  Billede  af  den  Verdensanskuelse,  der  maa 
antages  at  ligge  bagved  de  Opstillinger,  den  benytter.  Den 
giver  en  religiøs  Forudsætning,  der  kan  have  fortsat 
sig  i  videregaaende  religiøs-metafysiske  Dogmer  og  i  alt 
Fald  ikke  behøver  at  stride  mod  saadanne,  men  den  giver 
ikke  disse  Dogmer  selv.  Et  Sted  antydes  der  dog  Tan- 
ker, der  maaske  kan  give  den  ønskede  Tilknytning.     Som 


166)  I  3.  167)  Anf.  Skr.  S.  11.  15.  1(58)  Anf.  Skr.  S.  11;  S.  11  f. 
henviser  han  til  senere  Skrifter  af  Com.  (man  maa  huske,  at  Håhner 
jo  ikke  som  vi  har  begrænset  sin  Interesse  til  D.  M.;  dog  vilde 
mere  Blik  for  det  kronologiske  have  givet  hans  Udtalelser  større 
Gyldighed).       "9)  Ovfr.  S.  25  f.       "°)  Håhner,  anf.  Skr.  S.  11. 

det  medfødte  paa  det  moralske  Omraade  nævnes  Ten- 
densen mod  det  rigtig  afvejede  Forhold  mellem  Liden 
og  Handlen,  mod  Dydernes  indbyrdes  Harmoni171),  og 
denne  Tendens  findes  udtrykt  i  ethvert  Menneskes  Glæde 
ved  Harmonien,  ligesom  Menneskets  eget  Væsen  bestem- 
mes som  Harmoni172). 

Vi  har  tidligere  advaret  mod  en  Fejl,  hvori  næsten 
alle,  der  har  behandlet  Comenius,  gør  sig  skyldige:  at 
bruge  Vidnesbyrd  fra  de  forskelligste  Perioder  i  Comenius' 
Liv  til  under  eet  at  klargøre  hans  almindeligere  og  spe- 
ciellere  Anskuelser.  Vi  saa  en  saa  grundig  Forsker  som 
Håhner  sammenholde  to  Skrifter,  hvis  Forskel  netop 
var  det  ejendommeligste  ved  deres  indbyrdes  For- 
hold; og  vi  vil  senere  faa  Lejlighed  til  at  gentage  vor 
Advarsel.  Imidlertid  kan  Vanskeligheder  af  denne  Art 
næppe  hindre,  at  vi  her,  hvor  vi  ved  Ytringer  i  D.  M. 
stilles  lige  foran  Harmoni-Theorien,  søger  hen  til  et  Værk 
af  Comenius,  hvor  denne  Theori  er  fremsat  i  sin  Helhed. 
Dette  Værk  (Afhandlingen:  Pansophiæ  prodromus173),  en 
af  de  mindre  Afhandlinger,  der  skulde  blive  Læseverde- 
nens eneste  theoretiske  Vidnesbyrd  om  de  pansophiske 
Overvejelser,  der  kom  til  at  opfylde  Comenius  mere 
og  mere)  er  skrevet  efter  den  første  (bøhmiske)  Udarbej- 
delse af  D.  M.,  men  inden  dennes  Oversættelse  til  La- 
tin174). Man  tør  da  ikke  tro  andet,  end  at  disse  pan- 
sophiske Synsmaader  i  det  væsentlige  har  været  dannede 
eller  dog  Forudsætningerne  været  saa  vidt  tilstede, 
at  de  ogsaa  kan  betragtes  som  det  dybere  Grundlag  for 
D.  M.,  saa  meget  mere  som  det  er  særdeles  forstaaeligt, 


m)  V  13.  16.  172)  V  13—17;  sml.  ovfr.  S.  20  f.  (Det  er  urigtigt 
naar  Håhner  af  den  Grund  siger  —  S.  30  — ,  at  Com.  giver  Moralen 
et  »æsthetisk«  Grundlag;  se  ndfr.).  m)  Opera  did.  omn.  I  403  — 
456.  »«)  Kvacsala,  Joh.  Amos  Comenius,  S.  181  f.  202  ff.  Tillæg,  S.  76; 
Indl.  til  Beeger  &  Leutbecher's  Overs,  af  C. 's  Værker,  2.  Bd.  (Leipz. 
1874),  S.  IX  f.  (Skriftet  udkom  1.  Gang  i  1637,  men  Forberedelserne 
gaar  meget  længere  tilbage V 

at  Opdragelseslæren  ikke  giver  Anledning  til  at  lægge  dem 
fyldigere  for  Dagen,  og  det,  der  i  D.  M.  peger  videre, 
netop  finder  sit  naturlige  og  aldrig  modstridende  Supple- 
ment i  de  pansophiske  Udviklinger.  Et  Eksempel  herpaa 
har  vi  netop  i  Comenius'  Lære  om  Harmonien,  der  tillige 
maa  gribe  dybt  ned  i  selve  den  pansophiske  Anskuelses 
Grund175). 

De  herhen  hørende  Hovedsætninger  er  følgende:  Alt 
Vordende  bliver  til  ifølge  Ideer,  og  Kunsten  laaner  Ideerne 
til  sine  Værker  fra  Naturen,  medens  Naturen  tager  dem 
fra  Gud,  som  har  dem  fra  sig  selv.  En  Tings  Idé  er: 
dens  Mulighed  for  at  være  det,  den  er,  et  bestemt  For- 
hold, ifølge  hvilket  den  er  bleven  til.  Man  kan  derfor 
ikke  tænke  sig  Gud  handlende  uden  Ideer,  d.  v.  s.  han 
er  selv  alle  Tings  oprindelige  Forhold;  og  paa  samme 
Maade  frembringer  ogsaa  Naturen  de  mest  ordnede  Vær- 
ker, og  ogsaa  Kunsten,  som  efterligner  Naturen,  virker 
ved  Ideer176).  Idet  Gud  danner  Verden,  danner  han  alt- 
saa  sig  selv,  for  at  det  skabte  helt  igennem  skal  svare 
til  Skaberen  (dets  Form)177).  Men  da  nu  alt  har  Del  i 
den  guddommelige  Aands  Ideer,  maa  det  ogsaa  være 
i  indbyrdes  Delagtighed  og  Vekselvirkning178),  og  Grund- 
laget for  alle  Ting  bliver  følgelig  Harmonien  (et  Ud- 
tryk, hvorved  »Musikerne  forstaar  den  behagelige  Sam- 
klang af  mange  Toner«).  Der  er  Harmoni  baade 
i  Naturen  og  i  Kunsten  (og  naturligvis  i  Gud),  og 
disse  Harmonier  er  igen  indbyrdes  i  Harmoni179).  Har- 
moniens Fordringer  er,  at  alt  skal  klinge  sammen  (intet 
maa  være  falsk),  alt  skal  klinge  smukt,  og  at  den,  til 
Trods  for  de  utallige  Toner  og  Melodier,  dog  kan  føres 
tilbage  til  faa  Principer  og  Distinktioner180).  —  Tilværel- 
sens Principer  er  imidlertid  ogsaa  Erkendelsens  bedste 
Principer,  og  derfor  vil  man  have  erkendt  alt,  naar  man 

175)  Sml.  Bohmel,  aaf.  Skr.  S.  19.  176)  Pans.  prodr.  69—71. 
m)  Pans.  prodr.  72.  "8)  Pans.  prodr.  73.  179)  Pans.  prodr.  75. 
180)  Pans.  prodr.  76—78. 

erkender  Tingenes  Principer  og  Distinktioner181).  Spør- 
ges der  nu  om,  hvordan  Tingenes  Ideer  kan  erkendes,  da 
henvises  man  til  Induktionen,  hvorved  »Sandhedsnor- 
merne«  abstraheres  fra  Tingene  i  Naturen  og  igen  prøves 
paa  (d.  e.  verificeres  ved)  disse1S2). 

I  disse  korte  Sætninger  har  Comenius  villet  oplyse 
»den  almindelige,  panharmoniske  Norm  for  Opbygningen 
af  en  Pansophi«,  vise,  hvori  en  fuldkommen  (d.  e.  fuld- 
stændig, sand  og  ordnet)  Erkendelse  bestaar;  en  saadan 
kan  opnaas  paa  alle  de  tre  Omraader,  som  omfattes  af 
»den  menneskelige  Videnskab«:  Erkendelsen  af  Gud,  af 
Naturen  og  af  Kunsten183).  Vi  lagde  Mærke  til,  hvordan 
den  Baconiske  Induktion  var  sat  i  Forbindelse  med  en 
Række  Fordringer,  der,  som  Kvacsala  siger184),  lyder  »tem- 
melig Platonisk  spekulative«,  uden  at  Comenius  dog  selv 
helt  klart  har  set  eller  i  alt  Fald  udtrykt  Forskellen  og 
Førholdet  mellem  de  to  Erkendelsesveje.  Han  anerkender 
fuldtud  den  af  Bacon  opstillede  Undersøgelsesform  som 
Norm  for  al  Naturforskning,  men  for  hans  encyklopæ- 
diske Formaal,  den  »pansophiske«  Erkendelse  af  alt, 
kan  den  ikke  være  tilstrækkelig185).  Det  er  saa  meget 
vigtigere  at  gøre  opmærksom  paa  denne  Forening,  Co- 
menius søger  etableret  mellem  den  deduktive  og  den  (for 
hans  Tid  nye)  induktive  Methode,  som  vi  vil  træffe  begge 
Synspunkter  tilstede  i  hans  pædagogiske  Fordringer;  og 
naar  det  dér  kan  gøre  Indtrykket  af,  at  de  to  Tankegange 
ikke  er  bleven  ganske  sammenarbejdede,  har  vi  set,  at 
dette  Forhold  strækker  sig  videre  end  til  det  blot  pæda- 

181)  Pans.  prodr.  79.  182)  Pans.  prodr.  80  f.  En  samlet  Frem- 
stilling af  det  pansophiske  Grundlag  for  C. 's  Synkrisis  giver  H.  F.  v. 
Criegern,  .1.  A.  Comenius  als  Theolog  (Leipz.  u.  Heidelb.  1881),  S. 
301  ff.  188)  Pans.  prodr.  64—68.  184)  Uber  J.  A.  Comenius'  Philo- 
sophie,  insbesondere  Physik  (Diss.  inaug.  Leipz.  1886\  S.  16  f. 
188)  Pans.  prodr.  47.  63 ;  sml.  Præf.  til  Synopsis  physicæ  (Reber's  Udg. 
S.  12),  og  Bacon's  Nov.  org.,  f.  Eks.  I  14  f.  18  ff.  (Angaaende  Spørgs- 
maalet  om,  hvor  vidt  Bacon's  Indflydelse  paa  C.'s  Pansophi  er  til- 
stede i  D.  M.,  og  Litteraturen  herom,  se  Kap.  II,  §  5). 

gogiske.  Det  er  rigtigt,  naar  E.  Pappenheim  fremhæver, 
at  man  i  disse  Aphorismer  har  Comenius'  Verdens- 
anskuelse bestemtere  udtalt,  end  i  D.  M.186) ;  men  da 
Aphorismerne  fører  længere  ind  i  det,  der  kun  fragment- 
vis aabenbarer  sig  i  D.  M.,  maa  det  være  tilladt  at  søge 
til  disse  for  at  faa  en  sikrere  Forstaaelse  af,  hvad  der 
binder  de  didaktiske  Enkeltheder  sammen.  Paa  den  an- 
den Side  er  det  naturligvis  at  forkaste,  naar  Laurie  tager 
Comenius'  Pansophi  (hvorved  han  ikke  engang  skelner 
mellem  det  tidligere  og  det  senere  i  dennes  Former) 
til  Udgangspunkt  for  sin  Fremstilling  af  Didak- 
tiken187).  Han  kommer  bl.  a.  derved  til  at  forvanske 
hele  Spørgsmaalet  om  Bacon's  Indflydelse  paa  Comenius, 
der  for  Pansophiens  Vedkommende  er  udenfor  Tvivl, 
medens  Rækkevidden  af  den  ved  Tidspunktet  for  Affat- 
telsen af  D.  M.  er  i  høj  Grad  omstridt,  hvorom  ndfr. 
Man  bør  naturligvis  være  meget  forsigtig  med  Anvendelse 
af  Comenius'  andre  Skrifter  til  Forstaaelse  af  D.  M.  og 
kun  vælge  det,  som  aldeles  utvivlsomt  har  kronologisk 
Forbindelse  dermed,  —  og  endda  (af  methodologiske 
Grunde)  kun  hiddrage  dette  til  at  supplere  Forstaaelsen, 
ikke  lade  hele  Forstaaelsen  blive  til  ud  derfra. 

Her  at  gaa  videre  ind  paa  Comenius'  pansophiske 
Verdensanskuelse  og  de  mange  interessante  Spørgsmaal, 
der  knytter  sig  til  den,  vilde  føre  for  langt  bort  fra  vor 
Opgave;  men  vi  vil  ogsaa  i  anden  Sammenhæng  komme 
til  at  søge  Oplysning  i  disse  religiøs-filosofiske  (Pappen- 
heim bestemmer  dem188)  som  »pantheistiske«)  Overvejel- 
ser —  saa  vidt  overhovedet  disse,  der  efter  alt  at  dømme 
har  nøje  Forbindelse  med  og  finder  deres  sidste  Forkla- 
ring i  de  mystisk  farvede  Brødre-Forbund  paa  Come- 
nius'  Tid189),   kan  blive  tilgængelige  for  vor  Forstaaelse. 


186)  Eugen  Pappenheim,  Amos  Comenius,  der  Begrunder  der 
neuen  Pådagogik  (Berl.  1871),  S.  51.  18rj)  Anf.  Skr.  S.  71  ff.  188)  Anf. 
St.  Sml.  dog  v.  Criegern,  anf.  Skr.  S.  301.  189)  Sml.  adskillige  Af- 
handlinger i  »Comenius-Selskabets«  Maanedshefter   (efter   1892,   fort- 

Af  det  ovfr.  meddelte  vil  det  være  forstaaeligt,  hvorfor 
Comenius  ikke  blot  i  sin  egen  Tænkning  ønskede  en  alt- 
omfattende Sammenhæng  (og  ansaa  en  saadan  for  op- 
naaelig),  men  ogsaa  fordrede  i  sin  Didaktik,  at  alt 
skulde  meddeles  i  sin  Orden  og  Sammenhæng  med 
andre  Ting190) ,  saa  at  samtlige  Kundskaber  kunde  udgøre 
een  Encyklopædi  med  alt  udledet  fra  en  fælles  Rod191) ,  — 
hvorfor  Comenius'  Methode  ogsaa  er  særlig  karakteriseret 
som  den  »encyklopædiske«192),  ja  Comenius'  hele  Betyd- 
ning fundet  deri,  at  han  ses  som  Repræsentant  for  »En- 
cyklopædismen  i  Opdragelsen«  foruden  som  den,  der  først 
har  skrevet  udtømmende  om  almindelig  Methode193). 

Derimod  er  det  sikkert  urigtigt,  naar  Kirchner  siger, 
at  Comenius  kun  vurderede  Pansophien  saa  højt  for  Skole- 
dannelsens, Menneskeslægtens  Opdragelses  Skyld!194)  Den 
pansophiske  Bestræbelse  laa  sikkert  dybest,  men  netop 
derfor  er  det  værd  at  lægge  Mærke  til,  at  Enkelthederne 
i  Didaktiken  er  af  rent  pædagogisk  Karakter  og  Oprin- 
delse. At  en  pansophisk  Erkendelse  naturligvis  som  sit 
højeste  Formaal  maatte  have  hele  Menneskeslægtens  mo- 
ralsk-religiøse  Udvikling,  vedkommer  ikke  det  egentlig  di- 
daktisk-pædagogiske. 

Men  i  de  meddelte  Aphorismer  vil  man  tillige  have 
faaet  de  ønskede  Oplysninger  om  den  Baggrund,  hvorpaa 
den  synkritiske  Methode  træder  frem.  Man  vil  have  fore- 
fundet en  Helhedsanskuelse,  for  hvilken  det  maa  være 
naturligt  ved  Undersøgelse  af  et  enkelt  Omraade  at  se 
hen  til  samtlige  Tilværelsens  andre  Omraader  for  dér  at 
finde  Belæring;  den  véd  jo  paa  Forhaand,  at  den  overalt 
vil  træffe  Harmoni.    Vi  forstaar  nu,  at  Laurie's  ovfr.195) 


sættes  stadig),  der  mere  og  mere  samler  sin  Interesse  om  denne 
Side  af  C. 's  Virksomhed  (Hefternes  »Skriftledelse«  synes  netop  i  en 
særlig  Kontakt  med  det  »naturfilosofiske«  hos  C).  190)  D.  M.  XX  20;  sml. 
XIX  6.  191)  D.  M.  XVIII  35,  I.  l92)  Hoffmeister,  anf.  Skr.  S.  31. 
193)  Laurie,  anf.  Skr.  S.  74.  194)  I  Monatsh.  der  Comenius-Ges.  8. 
Bd.,  S.  288.       195)  NN.  89  og  135. 


Kap.  I.  43 

meddelte  Definition  af  Synkrisis  paa  et  enkelt  Punkt  maa 
berigtiges.  For  en  Opfattelse  som  den,  der  her  er  skil- 
dret, er  alle  Sammenligningerne  mellem  Menneskets  For- 
hold paa  den  ene  Side  og  Fugle,  Træer  osv.  paa  den  an- 
den virkelig  andet  og  mere  end  blotte  Sammenligninger, 
og  den  synkritiske  Methode  baseret  paa  noget  mere  end 
Beviset  efter  en  blot  sandsynlig  Analogi;  den  nærmer  sig, 
som  W.  Muller  har  sagt,  i  Bevisførelsen  snarere  til  Slut- 
ningen efter  den  strenge  Analogi196)  —  netop  det,  Laurie 
vil  frakende  den.  Alt  er  efter  Comenius  virkelig  identisk 
—  kun  Tilværelsesformen  er  forskellig;  det  gælder  da 
om  atter  at  udfinde  Lighederne  i  dette  forskellige,  finde 
tilbage  til  de  almindeligere  Fællesforhold,  hvori  Identi- 
teten giver  sig  umiddelbart  tilkende. 

Man  ser,  at  det  er  Idealet  om  Opstilling  af  Natur- 
love, der  her  foresvæver  Comenius.  I  hvilken  Grad  en  saa- 
dan  Opstilling  er  lykkedes  for  ham,  kan  først  den  mere 
detaillerede  Betragtning  godtgøre;  men  hvad  vi  allerede  har 
set,  vil  gøre  os  tilbøjelige  til  at  give  Bøhmel  Ret  i,  at  det 
ikke  er  af  Naturlovene,  Comenius  henter  sine  Anskuelser, 
men  af  »de  for  enhver  tilgængelige  Iagttagelser«197)  (hvor- 
med ikke  skal  bestrides  disse  Iagttagelsers  og  heller 
ikke  de  pædagogiske  Resultalers  Rigtighed,  men  blot 
det  bindende  i  Bevisførelsen).  Det  er  klart,  at  der 
i  denne  Methode  ligger  Mulighed  for  megen  Vilkaar- 
lighed  og  Tilfældighed,  og  mere,  jo  mindre  udviklet  Na- 
turstudiet paa  den  Tid  var;  det  kan  ikke  være  nok  at  se 
Fejlene  i  Enkeltudførelsen  alene,  der  maa  i  hele  Grund- 
betragtningen være  noget,  som  lægger  saadanne  Fejl  nær. 
Naar  derfor,  som  W.  Muller  gør  opmærksom  paa198),  de 
moderne    Videnskaber    næppe    anvender    den    synkritiske 


196)  Anf.  Skr.  S.  23  f.;  sml.  Håhner,  anf.  Skr.  S.  13.  I  »Ventila- 
brum  sapientiæ«  (1657),  C. 's  Selvkritik  af  hans  pædag.  Tanker,  frem- 
hæves udtrykkelig  at  Sammenligningerne  er  mere  end  »blotte  Lig- 
heder« (§  32  f.;  se  ndfr.).  Om  det  virkelige  logiske  Forhold  se  NN. 
142  og  206.       197)  Anf.  Skr.  S.  21.       198)  Anf.  Skr.  S.  23. 

Methode  eller  dog  kun  til  Anskueliggørelse,  medens  Ana- 
lyse og  Synthese  behersker  den  videnskabelige  Frem- 
gangsmaade,  ligger  det  i,  at  med  Indsigten  i  Naturforhol- 
dene er  ogsaa  vokset  Erkendelsen  af  denne  Indsigts  Be- 
grænsning, Forstaaelsen  af,  at  et  Grundlag,  der  virkelig 
skulde  gøre  en  sikker  synkritisk  Fremgangsmaade  mulig, 
er  Videnskaben  saare  langt  fra  at  have  naaet.  Det  er 
kuriøst,  at  medens  Comenius,  som  vi  har  fremhævet, 
lukkede  denne  af  ham  saa  meget  benyttede  Methode  helt 
ude  fra  sine  egne  didaktiske  Fordringer,  synes  - —  som 
ogsaa  W.  Muller  gør  opmærksom  paa  —  netop  Didak- 
tiken  at  være  det  Felt,  hvor  den  nyere  Tid  tillægger  denne 
Methode  Betydning199) . 

Hvorvidt  Comenius,  som  Håhner  mener200),  paa  den 
Tid,  da  han  forfattede  Didactica  Magna,  havde  naaet  til 
fuld  Klarhed  over  sit  Naturbegreb,  er  vist  overordentlig 
tvivlsomt.  Vi  tør  derfor  ikke  benytte  de  Udviklinger,  han 
senere  i  sin  Fysik  har  givet  deraf,  og  formentlig  giver 
den  Række  af  Ytringer,  vi  nu  har  haft  for  Øje,  det  for- 
nødne Bidrag  til  Forstaaelse  af,  hvad  Comenius  mener, 
naar  han  i  D.  M.  taler  om  »Naturen«.  At  den  subjektive, 
menneskelige  Natur  for  ham  har  hørt  med  til  »Naturen«, 
fremgik  af  de  pansophiske  Aphorismers  Inddeling,  hvor- 
imod den  menneskelige  Virksomheds  ydre  Resultater  ud- 
sondredes som  »Kunst«201).  Hermed  er  Adskillelsen  mel- 
lem »Naturens«  og  de  efterlignende  Kunsters  Omraade  i 
D.  M.'s  synkritiske  Opstilling  givet  (og  ved  »Kunsterne« 
tænkes  der  endda  kun  paa  dem,  der  falder  udenfor  Pæda- 
gogikens Omraade) 202) . 

Men  var  Mennesket  altsaa  en  Del  af  Naturen,  saa  vi 
dog,  at  det  samtidig  indenfor  denne  indtog  en  Særstil- 


199)  Muller  tænker  paa  den  blot  skildrende  (gennem  Ligheder  an- 
skueliggørende) Undervisning;  i  en  Note  anfører  han  flg.  Formule- 
ring af  den  synkrit.  Methodes  Princip  (af  Ventilabr.  sap.  33):  ut 
quod  non  satis  cognoscitur  ex  se,  cognoscatur  e  suo  simili.  20°)  Se 
anf.  Skr.  S.  7  ff.       201)  Se  ovfr.  S.  39.       s02)  D.  M.  XVI  5  f. 

Ung.  Ikke  blot  staar,  som  vi  saa203),  Mennesket  højere 
end  alle  andre  Skabninger,  men  disse  og  overhovedet  hele 
den  synlige  Verden  formenes  kun  at  skulle  tjene  til  Men- 
neskeslægtens »Forplantning,  Ernæring  og  Øvelse«204). 
Med  denne  anthropocentriske  Verdensanskuelse  hænger 
ogsaa,  som  Håhner  fremhæver,  Opfattelsen  af  Mennesket 
som  en  Mikrokosmos  nøje  sammen205).  Man  forstaar  ud 
fra  denne  Særstilling,  at  Gomenius  paa  een  Gang  kunde 
stille  Mennesket  udenfor  Naturen  og  dog  søge  sin  Kund- 
skab om  det  i  denne  paa  Grund  af  Fællesskabet  — ■ 
begge  Dele  Forudsætninger  for  en  synkritisk  Methode206). 
Endelig  saa  vi  ham  ogsaa  tale  om  »Natur«  i  Forbindelse 
med  Mennesket  alene207),  men  saaledes,  at  han  udtrykke- 
lig angav,  at  det  var  en  speciel  Brug  af  Ordet208),  nemlig 
om  den  oprindelige  Tilstand,  som  Mennesket  ved  Synde- 
faldet havde  forspildt,  men  hvortil  det  kan  og  skal  føres 
tilbage.  Strengt  taget  er  denne  Betydning  dog  ikke  saa 
speciel,  idet  den  udtrykker  Mennesket  som  saa  meget  »Na- 
tur«, saa  langt  fra  dets  egne  Gerninger  (Kunsten)  som 
muligt  og  altsaa  kan  falde  i  Traad  med  Aphorismernes 
Tredeling. 

Men  vi  ser  her  tillige,  som  ogsaa  Fortsættelsen  viser, 
det  theologiske  Synspunkt,  idet  Comenius  derved  kom- 
mer ind  paa  Tanken  om  Guds  Forsyn  (ogsaa  beteg- 
net ved  Ordet  »Natur«),  der  i  sidste  Instans  skal  skænke 
Mennesket  denne  oprindelige  Natur  som  en  Naade.  I 
denne  sidste  Betydning  er  derimod  Pansophiens  Natur- 
begreb ikke  fastholdt,  ifølge  hvilket  Naturen  virker  efter 
visse,  af  Skaberen  fra  først  af  tænkte  Ideer,  der  er  ned- 
lagte i  Tingene  som  disses  Muligheder;  Håhner  har  Ret 
i,  at  dette  »teleologiske  Naturprincip«  er  bragt  ind  under 


203)  Ovfr.  S.  36  f.  204)  D.  M.  III  3.  205)  Håhner,  anf.  Skr.  S.  13  f.; 
D.  M.  V  5.  206j  I  den  utilstrækkelige  Begrænsning  af  Menneskets 
Forskel  fra  den  øvrige  Verden  og  det  vilkaarlige,  der  derfor  maa 
præge  Antagelsen  af  Lighederne  (sml.  N.  142),  ligger  Hoved- 
manglen.      207)  Ovfr.  S.  36.       20s)  Dette  ligger  i  Tilføjelsen:  hoc  loco. 

et  religiøst  ved  Tanken  paa  Guds  Naadevirkning209) .  Men 
dette  vil  jo  i  Virkeligheden  sige,  at  Theologen  Comenius 
ikke  har  holdt  sit  mystisk-religiøse  Standpunkt  (hvormed 
en  udogmatisk  Naturopfattelse  har  kunnet  forenes)  rent, 
og  vi  finder  altsaa  her  et  Udtryk  for  den  dogmatiske 
Inkonsekvens,  som  H.  F.  v.  Criegern  har  paavist  hos 
Comenius  (og  som  han  forklarer  af  hans  Fromheds  »paa 
den  ene  Side  mystiske,  paa  den  anden  Side  praktiske  Ka- 
rakter«210); man  forstaar,  at  v.  Criegern  taler  ud  fra  et 
evangelisk,  ikke  et  mystisk  Standpunkt).  I  sin  Pædagogik 
lader  Comenius  det  dog  i  øvrigt  være  Menneskenes  fak- 
tiske Anlæg,  hvorpaa  Opdragelsen  baseres  som  den  nød- 
vendige Indgriben  udefra,  der  skal  gøre  Mennesket  virke- 
lig til  Menneske211),  og  som  maa  foregaa  efter  en  bestemt 
Methode212).  Naar  altsaa  Comenius  bestemte  Menneskets 
»Natur«  som  en  Tilstand,  det  først  skulde  naa  efter 
sin  Bestemmelse,  er  det  mest  fremtrædende  i  denne  Tanke 
dog:  de  faktisk  tilstedeværende  Anlæg,  Mulighederne  for 
at  naa  Maalet,  altsaa  noget  realt,  og  det  dermed  for- 
enede ideale  Element  i  Forbindelse  med  den  comenianske 
Pædagogiks  hele  reale  Karakter  tillader  næppe,  som 
Håhner  (omend  med  Forbehold)  har  gjort213),  at  betegne 
dette  Naturbegreb  som  et  »metaphysisk«. 

—  Svarende  til  de  ovfr.214)  opregnede  fem  Hin- 
dringer for  Uddannelsen  opstiller  Comenius  sine  pæda- 
gogiske Fordringer  under  fem  Synspunkter,  som  Imøde- 
gaaelser  af  hver  af  de  nævnte  »Hindringer«.  Det  gælder 
for  ham  altsaa  om  at  finde  Grundsætningerne  for  Livets 
Forlængelse,  at  alt  nødvendigt  kan  blive  lært  —  hvilke 
Grundsætninger  kommer  til  at  svare  til  vore  Regler  for 
den  legemlige  Opdragelse;  de  andre  fire  Hindringer  afføder 


209)  Anf.  Skr.  S.  9  f.  210)  v.  Criegern,  anf.  Skr.  S.  233.  —  Se  til- 
lige: Ludw.  Keller's  Indl.  til  Com.,  Das  einzig  Notwendige  (Jena  u. 
Leipz.  1904),  S.  8  ff.  211)  D.  M.  VI;  sml.  XXIX  2,  1.  XXVII  4. 
212)   XX  1  f.,  sml.  XXI  3.     XI  11.        218)  Anf.  Skr.  S.  44.       2U)  S.  34. 

Grundsætninger  for  at  lære  hurtigere,  sikkert,  let  og  grun- 
digt (solide)215). 

Man  ser,  at  Comenius'  Mangel  paa,  hvad  vi  forstaar 
ved  pædagogisk  Systematik  (hvorom  mere  i  næste  Kap.), 
ingenlunde  er  ensbetydende  med  manglende  Sans  for  Sy- 
stematik overhovedet.  Tværtimod  vil  vi  finde  langt  mere 
udstrakt  Anvendelse  af  Inddeling  og  Underinddeling,  end 
vor  Tid  finder  det  fornødent  —  ja,  vi  vil  oftere  møde  Til- 
fælde, hvor  Tankerne  kun  skylder  deres  Fremkomst  i 
Øjeblikket  til  denne  systematiske  Trang;  dette  er  da  ogsaa 
et  Træk,  man  særlig  har  fremhævet  hos  Comenius216). 
Og  denne  Tro  paa  Muligheden  af  at  rubricere  alting,  der 
ofte  stiger  til  det  overtroiske,  i  Forbindelse  med  det  ofte 
ganske  tilfældige  i  Udførelsen,  hænger  naturligvis  dybt 
sammen  med  de  ovfr.  skildrede  pansophiske  Bestræbel- 
ser. I  øvrigt  har  man  ogsaa  rost  de  nævnte  Grupperinger 
(Undervisningens  1)  Sikkerhed,  2)  Lethed  .  .  .  osv.)  som 
overskuelige  for  Opdrageren,  om  man  end  med  det 
samme  har  maattet  indrømme,  at  de  ikke  tilfredsstillede 
»højere  videnskabelige  Fordringer«217).  Derimod  er  denne 
Inddeling  blandt  det,  den  gamle  Hubner  angriber.  Han 
finder,  at  »der  mangler  en  Disposition,  en  Inddeling,  en 
Sammenhæng  mellem  Delene  .  .  .  det  hele  falder  fra  hin- 
anden i  et  Antal  af  Afhandlinger,  som  kan  læses  i  lige- 
gyldig hvilken  Orden  .  .  .  Fremdeles:  hvor  daarlig  kan 
ikke  Sikkerhed  og  Grundighed  adskilles,  hvor  slet  forliges 
ikke  Hurtigheden  med  disse  to?«218). 

Straks  i  Fundamentum  I  i  Kap.  XVI  viser  den  ske- 
matiske Opstilling  sig  tydelig.    Først,  som  Overskrift  (ved- 


215)  XIV  15;  de  fordeler  sig  paa  Kapp.  XV,  XIX,  XVI,  XVII  og 
XVIII.  216)  Saaledes  Laurie  i  Fortalen  til  anf.  Skr. ;  Kirchner,  Die 
Grundgedanken  des  comenianischen  Erziehungssystems,  i  Monatsh. 
der  Comenius-Ges.  8.  Bd.,  S.  280  f.;  sml.  Titlen  paa  W.  Mullers 
Skrift  og  selve  Skriftet,  særlig  S.  11  f.  217)  W.  Muller,  anf.  Skr. 
S.  36.  218)  I  Kvacsala's  Gengivelse  i  Monatsh.  der  Comenius- Ge- 
sellschaft.  8.  Bd.,  S.  135  f.;  sml.  ovfr.  N.  144. 

kommende  »Grundsætnings«  Indhold):  Naturen  agter  paa 
den  belejlige  Tid.  Derefter  Eksemplet:  Fuglen,  som 
er  i  Begreb  med  at  formere  Slægten,  begynder  ikke  om 
Vinteren,  naar  alt  stivner  af  Kulde,  heller  ikke  om  Som- 
meren eller  om  Efteraaret,  men  om  Foraaret,  naar  Solen 
tilfører  alt  nyt  Liv  og  Kraft;  mens  Vejret  endnu  er  kø- 
ligt, undfanger  den  Æggene  og  varmer  dem  inde  i  sit  Le- 
geme, men  naar  Luften  er  bleven  varmere,  lægger  den 
dem  i  Reden,  og  endelig,  paa  den  endnu  varmere  Aarstid, 
ruger  den  dem  ud,  »for  at  den  spæde  Skabning  gradvis 
kan  vænne  sig  til  Lys  og  Varme«219).  Derefter  betragter 
Comenius,  overensstemmende  med  sin  Plan220),  forskellige 
»Kunster«  (udenfor  Skolen),  som  med  Held  efterligner 
Naturen  (imitatio):  »Paa  samme  Maade«  (sic)  agter 
Gartneren  (hortulanus)  paa  ikke  at  udføre  noget  uden  paa 
den  passende  Tid  —  planter  altsaa  kun  om  Foraaret221) 
og  iagttager  bestemt  Tid  for  Gøden,  Beskæren  osv.;  ogsaa 
Træet  selv  har  bestemte  Tider  til  at  spire,  blomstre, 
grønnes,  modne  Frugten  osv.;  og  paa  samme  Maade  maa 
den,  der  bygger  et  Hus,  (nec  aliter  architectus)  iagttage 
de  bedste  Tidspunkter  til  at  fælde  Tømmeret,  brænde 
Murstenene  osv.222).  —  Endelig  konstateres  den  gængse 
Skoles  Afvigelse  herfra  (aberratio):  »Mod  denne  Grund- 
sætning syndes  der  i  Skolerne  paa  dobbelt  Maade«223). 
Det  er  naturligvis  ikke  specielt  mod  Fuglens,  Gartnerens 
og  Bygmesterens  Optræden,  Skolen  siges  at  forsynde  sig; 
de  kunde  jo  ikke  forpligte  den,  hvis  de  ikke  var  blot 
Eksempler  paa  noget  for  baade  »Naturen«  og  »Kunsten« 
gennemgaaende. 

Om  i  øvrigt  dette  »Fundamentum«  virkelig  ogsaa  gæl- 
der hele  Tilværelsen224),  og  om  det  i  saa  Fald  bliver  mere 


219)  XVI  7.  2S0)  Se  ovfr.  S.  44.  221)  Herimod  indvender  Beeger 
(Overs.  S.  288,  N.  49),  at  den  bedste  Tid  til  at  plante  netop  er,  naar 
Naturen  hviler,  altsaa  det  tidlige  Foraar  ell.  Efteraaret;  og  m.  H.  t. 
Vinteren  er  kun  Faren  for  Frost  til  Hinder.  222)  XVI  8.  22S)  XVI 
9.        224)   At  »Eksemplerne«    ikke    er    fejlfrie,   saa    vi    et   Tilfælde   af 

end  en  ren  Cirkelbestemmelse  (hvad  vil  »belejlig«  Tid 
sige?),  og  om  endelig  de  forskellige  fra  Natur  og  Kunst 
anførte  Eksempler  viser  en  mere  end  rent  formel  Over- 
ensstemmelse indbyrdes  og  med  de  »deducerede«  Op- 
dragelsesregler  —  derom  skal  foreløbig  ikke  spørges.  Det 
sidste  af  disse  Spørgsmaal  fører  ud  over  Comenius'  egne 
Forudsætninger,  men  de  to  første  kunde  man  med  Beret- 
tigelse have  stillet  til  ham  selv;  han  kan  jo  ikke  have 
ment,  at  enhver  Enkeltiagttagelse  i  Naturen  uden  videre, 
paa  Grund  af  altings  Identitet,  kunde  generaliseres,  og 
han  fremstiller  jo  udtrykkelig  sine  Grundsætninger  som 
almengyldige225),  Enkeltiagttagelserne  som  blotte  Eks- 
empler. 

Skolernes  to  Forseelser  bestaar  i,  at  de  1)  ikke  vælger 
den  rigtige  Tid  til  den  aandelige  Uddannelse,  og  2)  ikke 
derefter  inddeler  Dannelsesmidlerne  med  en  saadan  Nøjag- 
tighed, at  alt  »skrider  ufejlbarlig  frem  i  passende  Række- 
følge«. Det  spæde  Barn  kan  nemlig  ikke  »uddannes« 
(erudiri),  den  gamle  heller  ikke  og  den  midaldrende  kun 
vanskelig,  —  man  maa  altsaa  tage  Ungdomsaarene  i  Agt, 
saa  længe  »Livs-  og  Erkendelseskraften  er  i  Opgaaende«; 
paa  den  Tid  kan  alt  »trives  og  let  slaa  dybe  Rødder«226). 
Og  heraf  sluttes  (concludimus  igitur) :  I,  at  Menne- 
skets »Formning«  bør  paabegyndes  i  Livets  Foraar,  d.  e. 
i  Barndommen  (idet  Livet  inddeles  i  4  til  de  4  Aarstider 
svarende  Aldre227) ;  vi  mindes  herved  om,  at  ogsaa  de  4 
Trin  i  den  nye  Skole228),  der  alle  falder  inden  Manddoms- 
alderen,  er  sammenlignet  med  de  4  Aarstider,  i  dette  Til- 
fælde med  særligt  Henblik  paa  disses  skiftende  Ud- 
bytte229) ;  II,  at  Morgentimerne  er  de  for  Studier  bedst 
egnede     (idet    atter    Morgenen    opfattes    som    svarende 


N.  221 ;  saadanne  Fejl,  hvoraf  der  paa  Grund  af  Naturkendskabets  da- 
værende Standpunkt  er  talrige,  vedkommer  imidlertid  ikke  det  logiske 
(og  heil.  ikke  det  pædagogiske)  Forhold.  225)  De  udsiges  jo  om  »Na- 
turen«. 226)  XVI  9,  I  og  II.  *«)  XVI  10,  I.  228)  Hvilken  Ind- 
deling Hubner  (anf.  St.,  S.  136)  fandt  > fornuftstridigt!       229)  XXVII  9. 

til  Foraaret,  Middagen  til  Sommeren,  Aftenen  til  Efter- 
aaret  og  Natten  til  Vinteren)230);  og  III,  at  alt  Lærestoffet 
maa  inddeles  overensstemmende  med  de  forskellige  Al- 
derstrin saaledes,  at  »intet  fremføres  til  at  lære  uden  det, 
som  Fatteevnen  tilsteder«231). 

Den  meget  skematiske  Opstilling,  som  Comenius  har 
givet  sin  Fremstilling,  gør  os  det  forholdsvis  let  at  over- 
skue denne  og  erkende  Fremgangsmaaden  i  den.  I  det 
anførte  Eksempel  er  der  fremsat  en  pædagogisk  Regel  om 
at  iagttage  det  passende  Tidspunkt,  hvilket  speciellere  vil 
sige  dels  Tidspunktet  i  det  individuelle  Liv  (Barndom  og 
Ungdom),  dels  Tiden  i  Døgnet  (Morgenen);  men  det  før- 
ste spaltes  yderligere  til  de  yderste  Konsekvenser,  idet  der 
ved  Siden  af  den  mere  udvortes  Fordring  om  at  be- 
gynde Opdragelsen  i  god  Tid  forlanges,  at  Opdragelsen 
helt  igennem,  paa  ethvert  Punkt  skal  være  overensstem- 
mende med  det  rette  Tidspunkt  —  at  altsaa,  efter  at 
Tidspunktet  for  Opdragelsens  Begyndelse  er  valgt,  og 
dermed  Muligheden  for  at  vælge  Tiden  udløben,  idet 
Opdragelsen  fra  nu  af  maa  udfylde  samtlige  paafølgende 
Aar  (indtil  Opdragelsens  Afslutning,  hvor  først  Spørgs- 
maalet  om  Valg  af  Tidspunktet  melder  sig  igen),  Proble- 
met bliver  at  vælge  og  afpasse  Stoffet  efter  den  af  sig 
selv  forløbende  Tid232).  Det  er  berettiget  af  Comenius  at 
holde  disse  Fordringer  sammen,  da  Principet  i  begge  i 
Virkeligheden  er  det  samme  (Fordringen  m.  H.  t.  Stoffet 
kan  jo  nemlig  ogsaa  udtrykkes  som  en  Fordring  om:  til 
Meddelelsen  af  det  paabudte  Lærestof  altid  at  vælge  den 
bedst  egnede  Tid,  hvilket  medfører  Inddeling  af  Stoffet 
overensstemmende  hermed) ;  skulde  noget  indvendes  her, 
maatte   det   snarere  blive,   at   den  Adskillelse,   han  har 


88°)  XVI  10,  II.  2S1)  XVI  10,  III.  2i,!!)  Fordringen  om  Stoffets 
Forhold  til  Alderen  (Fatteevnen)  kommer  igen  i  XVII  35,  III  (og  de 
speciellere  herhen  hørende  Regler  paa  forskellige  Steder);  det  er  af 
Betydning,  at  den  samme  Fordring  saaledes  hliver  gentaget  som  de- 
duceret fra  en  anden  Grundsætning! 

foretaget  mellem  Fordring  I  og  III,  er  mindre  beret- 
tiget og  ikke  helt  gennemtænkt,  idet  I  og  vel  ogsaa  II 
er  Specialtilfælde  af  III,  som  er  den  fuldgyldige  pædago- 
giske Udformning  af  »fundamentum  I«. 

Der  kunde  spørges,  om  Konklusionen  (»concludimus 
igitur«)  er  dragen  af  fundamentum  +  imitatio  eller  af 
»aberratio«.  I  sidste  Tilfælde  vilde  der  fra  een  Kendsgerning 
indenfor  Opdragelsens  Omraade  være  sluttet  til  en  anden 
indenfor  samme  Omraade,  altsaa  for  saa  vidt  en  (efter 
vor  Opfattelse)  sikrere  Slutning  end  den  fra  »Naturen«. 
Men  ser  man  ret  til,  vilde  der  ud  fra  denne  Opfattelse 
foreligge  en  fuldstændig  Tautologi,  idet  de  konkluderede 
Fordringers  Indhold  foreligger  nøje  tilsvarende  i  »Aber- 
rationen«, blot  i  negativ  Form;  og  vi  véd,  at  det  syn- 
kritiske Princip  jo  netop  bestaar  i  en  Sags  Oplysning  ved 
Hjælp  af  andre  (omend  beslægtede)  Omraader233) .  (Det 
kan  bemærkes,  at  Begrundelsen  i  aberratio,  skønt  føjet  til 
Punkt  II,  dog  umiddelbart  hører  til  I,  om  den  end  blot 
er  en  Specialform  af  en  for  begge  Punkterne  fælles  Be- 
grundelse —  netop  »Fundamentet«,  hvorved  vi  atter  ser 
Fordringernes  nøje  Forbindelse).  Der  er  altsaa  draget  en 
»synkritisk«  Slutning  fra  en  formentlig  almengyldig  Iagt- 
tagelse af  Naturen  til  Opdragelsens  specielle  Omraade, 
saa  at  Konklusionen,  omend  ikke  formelt,  faktisk 
allerede  foreligger  i  aberratio.  Vi  kan  her  minde  om,  at 
»Naturen«  i  denne  Forbindelse  i  første  Række  ikke  om- 
fatter Mennesket  eller  dets  Opdragelsesforhold,  men  er 
en  højere  Enhed  af  Fugl,  Træ  osv.,  altsaa  netop  det  »an- 
det«, hvorfra  Oplysningen  hentes.  Og  videre  udtaler  Co- 
menius  sig  egentlig  ikke  i  D.  M.;  men  bagved  ligger,  som 
vi  saa  i  det  pansophiske  Skrift234),  en  i  det  religiøse  be- 


aS8)  Se  ovfr.  S.  29  ff.  For  øvrigt  svinger  C. 's  Tanke  om  dette 
Slægtskab  fra  alle  Tings  (pansophiske)  Harmoni  til  et  nøjere  Slægt- 
skab (en  større  Lighed)  mellem  nogle  Ting  end  mellem  andre,  sml. 
Ventilabrum  sap.  33  f. ;  i  D.  M.  er  det  særlig  Lighed  i  en  enkelt 
Beskaffenhed  (Virksomhed)  hos  hele  »Naturen«.        2S*)  Ovfr.   S.  39  ff. 

grundet  Opfattelse  af  altings  Fællesskab  (Harmoni,  Iden- 
titet), som  vel  ikke  udelukkede  en  Sondring  (mellem  Na- 
tur og  Kunst),  men  for  os  maatte  forklare  og  berettige 
den  Sikkerhed,  hvormed  Comenius  kunde  lade  det  ene 
Omraade  oplyse  det  andet.  At  denne  Baggrund  har  kun- 
net overses  af  adskillige  Forfattere,  er  altsaa  forstaaeligt, 
naar  man  tager  Hensyn  til  D.  M.  alene. 

—  Tilbage  bliver  Spørgsmaalet,  om  Slutningen  er 
logisk  forsvarlig,  eller  med  andre  Ord,  om  Begrebet:  at 
agte  paa  den  belejlige  Tid,  saaledes  som  Eksemplet  og 
Imitationerne  lod  forstaa  det,  er  fastholdt  i  Konklusionen. 

Og  her  er  der  unægtelig  det  betænkelige,  at  Begrebet 
»den  belejlige  Tid«  jo  er  højst  relativt;  Fundamentet  siger 
blot,  at  Naturen  ved  alt,  hvad  den  iværksætter,  hver  Gang 
iagttager  den  til  vedkommende  Foretagende  belejlige  Tid. 
Man  lærer  altsaa  intet  af  at  se,  paa  hvilken  Tid  Fuglen 
eller  Gartneren  eller  Bygmesteren  »paabegynder  Sagen«, 
da  disse  Tidspunkter  ingenlunde  behøver  at  falde  sammen 
med  det  for  Opdragelsens  Paabegyndelse  belejlige.  Det 
for  en  Slutning  nødvendige  Fællesskab  paa  dette  Punkt 
er  jo  kun  tilvejebragt  ved  Billedet  af  Ungdommen  som 
Livets  »Foraar«,og  at  dette  er  mere  end  et  blot  og  bart 
Billede,  skulde  da  først  vises;  det  er  ikke  givet  med  de 
almindelige  synkritiske  Forudsætninger235). 

Men  hertil  kommer  endvidere:  hvoraf  véd  vi,  at 
netop  den  Tid  er  den  »belejlige«?  Og  hvad  ligger  der  i, 
at  vi  kalder  den  belejlig?  Vi  forudsætter  derved,  at  »Na- 
turen« har  et  teleologisk  Valg  imellem  flere  (mere  og  min- 
dre belejlige)  Muligheder;  men  selv  om  vi  mente  at  kunne 
hævde  en  saadan  Forudsætning,  maa  vi  dog  indrømme, 


235)  Iflg.  hvilke  jo  ikke  baade  Livsaldrene  og  et  vilkaarlig  valgt 
Afsnit  indenfor  disse  (Skoletiden,  se  ovfr.  S.  49)  behøvede  at  svare 
til  Aarets  Omløbstid;  men  at  C.  viser  megen  Vilkaarlighed  i  An- 
tagelsen af  det  nøjere  Slægtskab,  ses  ogsaa  ved  Sammenligningen  af 
det  menneskelige  Legeme  med  »ethvert  menneskeligt  Samfunds  Legeme« 
i  Ventil,  sap.  34. 


Kap.  I.  53 

at  vi  erfaringsmæssig  kun  kender  den  ene  Realisation 
med  dens  formentlig  gunstige  Resultater,  og  at  vi  derfor 
slutter  til  Tidspunkternes  »Belejlighed«,  medens  den  ene- 
ste foreliggende  Kendsgerning  er,  at  de  er  hver  Gang  de 
samme.  Ved  disse  Overvejelser  faar  den  Tanke,  som 
Håhner  har  udtalt  i  Anledning  af  en  anden  af  D.  M.'s 
Grundsætninger236),  forøget  Vægt:  at  den  virkelige  Række- 
følge i  saadanne  Slutninger  skulde  være  den  omvendte 
af  den,  Fremstillingen  viser  os,  saa  at  vedkommende 
Grundsætning  ikke  »er  afluret  den  objektive  Natur,  men  er 
gaaet  den  omvendte  Vej  fra  Subjektet  til  Almengyldig- 
heden i  Naturen«. 

Imidlertid  maa  dette  ikke  overføres  paa  samtlige 
Comenius'  Naturgrundsætninger237),  og  overhovedet  kan 
Principet  i  Opstillingen  ikke  uden  videre  betegnes  som 
forkasteligt238),  selv  om  Enkeltheder  i  Udførelsen  ikke 
skulde  være  lykkedes.  Ud  fra  sikker  erfaringsmæssig  Vi- 
den m.  H.  t.  mindre  sammensatte  Erfaringsomraader  (og 
saadanne  repræsenteres  jo  i  denne  Forbindelse  af  Fuglen, 
Træet  osv.)  synes  der  ogsaa  for  en  moderne  Betragtning 
at  maatte  kunne  kastes  Lys  over  et  saa  sammensat  og 
vanskeligt  Omraade  som  det  pædagogiske239)  —  men 
unægtelig  ogsaa  bedre  for  vor  Tid,  der  gennem  Udviklings- 
læren har  faaet  etableret  en  Sammenhæng  indenfor  den 
organiske  Verden,  som  Fortiden  kun  kunde  have  spredte 
Antydninger  af  og  slet  begrundede  Formodninger  om.  At 
Comenius  paa  et  enkelt  Punkt240)  overrasker  ved  Udtalel- 
ser, der  i  en  barnlig  og  uklar  Form  næsten  foregriber  en 
Viden,  som  først  en  langt  senere  Tid  (og  ad  ganske  andre 

286)  Anf.  Skr.  S.  42  (Grundsætningen  er  XVII  25:  fundam.  IV). 
Anf.  ovfr.  S.  15.  237)  Som  H.  Trier  (Af  Dagen  og  Vejen,  S.  24  f.) 
synes  at  gøre.  288)  Saaledes  erklærer  Kvacsala  udtrykkelig  denne 
Methodes  Anvendelse  her  for  berettiget  (»for  Tilegnelsen  af  den  tek- 
niske pædagogiske  Virksomhed  er  Forbilleder  frugtbarere  end  Regler«, 
Monatsh.  d.  Com.-Ges.  8.  Bd.,  S.  141).  539)  Saaledes  fra  dyrepsyko- 
logiske og  alm.  biologiske  Erfaringer.  M0)  XVI,  fundam.  VI  (Udvik- 
lingen som  Differentiation). 


54  Kap.  I. 

Veje)  methodisk  har  kunnet  erhverve,  skal  vi  ndfr.  se; 
men  overhovedet  bringer  hans  Pansophi  jo  en  Enhed  i 
Universet,  som  for  ham  var  saa  sikker  som  de  bedst  be- 
kræftede videnskabelige  Antagelser,  og  Tanken  om,  at  der 
er  særlig  dybe  og  vanskelige  Omraader,  som  kun  kan  for- 
staas  ved  at  ses  »andetsteds  som  i  et  Spejl«,  har  han  lige- 
ledes (han  nævner  som  Eksempel  det  moralske)241). 

Kun  maatte  man  jo  forlange,  at  vedkommende 
»Spejl«  ogsaa  netop  viser  det,  man  søger;  der  melder  sig 
derfor  ved  Siden  af  de  logiske  Spørgsmaal,  som  Fremstil- 
lingen har  rejst,  bl.  a.  ogsaa  det  reelle:  hvorvidt  kan  de 
fra  Fuglelivet  osv.  hentede  Eksempler  siges  at  byde  noget 
for  hele  den  organiske  Verden  fælles  —  rent  bortset  fra, 
om  selve  Eksemplerne  og  Imitationerne  er  uangribelige, 
hvilket  jo  ogsaa  er  af  Betydning  for  det  hele.  Men  til  en 
Bedømmelse  heraf  er  det  (paa  Grund  af  Vanskeligheden 
med  Begrebet  »belejlig«)  nødvendigt  at  se  paa  andre  af 
»Fundamenterne«  end  det  foreliggende. 

Som  fundamentum  VII  i  samme  Kapitel  finder  vi 
den  velkendte  Sætning242) :  Naturen  gør  ikke  Spring,  men 
gaar  trinvis  frem243)  —  oplyst  ved  Fugleungens  Tilbliven 
gennem  bestemte  Grader  indenfor  Ægget,  Moderens  Er- 
næring og  Opvarmning  af  den,  efter  at  den  er  kommen 
ud,  dens  fremadskridende  Flyveøvelser,  indtil  den  kan 
klare  sig  selv244).  »Paa  samme  Maade«  (ita)  begynder 
den,  som  bygger  et  Hus,  ikke  med  Tag  eller  Vægge,  men 
med  Grunden,  derefter  rejser  han  Væggene  osv.245) ;  og 
Gartneren  maa  iagttage  den  bestemte  Rækkefølge  i  sine 
Handlinger  ved  Plantningen  af  et  Træ,  intet  udelade  og 
ikke  foretage  nogen  Omordning,  —  men  derved  sikrer  han 
sig  ogsaa,  at  Arbejdet  lykkes246).  Det  er  »altsaa  rene 
Narrestreger«,  naar  Lærerne  ikke  lader  de  enkelte  Dele 
af  Stoffet  følge  uafbrudt  efter  hinanden  og  ikke  sørger  for, 


,41)  Ventilabr.  sap.  35.       242)  Sml.  Leibniz  (og  ældre  Anskuelser). 
2")  XVI  46.       2")  Sidst  anf.  St.       24S)  XVI  47.       M6)  XVI  48. 


Kap.  I.  55 

at  alt  tilendebringes  indenfor  en  bestemt  Tidsgrænse,  hvor- 
for let  noget  kan  blive  forbigaaet  eller  komme  paa  en  gal 
Plads  og  afstedkomme  Forvirring247).  Fra  nu  af  skal  »alt- 
saa«:  I,  samtlige  Studier  inddeles  nøjagtig  i  Klasser,  for  at 
det  tidligere  paa  ethvert  Punkt  kan  bane  Vejen  for  og  op- 
lyse det  efterfølgende;  II,  Tiden  inddeles  omhyggelig,  saa 
at  hvert  Aar,  hver  Maaned,  Dag  og  Time  faar  sin  særlige 
Læreopgave  (pensum) ;  og  III,  denne  Fordeling  af  Tid  og 
Virksomheder  strengt  overholdes  og  intet  forbigaas  eller 
byttes  om248). 

Inden  vi  fortsætter  Betragtningen  af  »Fundamen- 
terne« for  saaledes  at  faa  Materiale  til  den  endelige  Vur- 
dering af  Fremstillingen  og  dennes  Forhold  til  de  pæda- 
gogiske Tanker,  skal  til  det  sidst  anførte  blot  gøres  den 
Bemærkning,  at  flere  af  de  Betænkeligheder,  fundamen- 
tum  I  fremkaldte,  her  maa  bortfalde.  Det  synes  virkelig, 
som  om  man  af  den  langt  mindre  tvivlsomme  Sætning 
om  Udviklingens  Kontinuitet  ogsaa  maatte  kunne  drage 
Slutninger  for  Opdragelsens  Vedkommende249).  Og  selv 
om  Formeningen  om  Naturens  Kontinuitet  kun  skulde 
være  et  Postulat,  der  udtrykte  vor  Bevidstheds  Trang  til 
overalt  at  finde  Enhed  og  Sammenhæng,  er  det  jo  ogsaa 
kun  vor  Bevidstheds  Kendsgerninger,  der  er  den  aandelige 
Opdragelses  Forudsætninger,  og  dens  Krav  altsaa  en 
Grænse,  vi  alligevel  ikke  kan  komme  udenom. 

Bortset  herfra  synes  dog  ogsaa  ved  dette  Fundament 
saavel  Eksempel  som  Imitationer  noget  tilfældig  valgt  og 
udført.  Og  ogsaa  her  gælder  det,  at  Aberrationen  og 
Emendationen  begge  er  Konklusioner,  negativt  og  positivt, 
af  Grundsætningen;  Aberrationen  er  her  endda  kun  frem- 


w)  XVI  49.  3«8)  XVI  50.  Til  Fordring  I  sml.  XVI  9,  II  (ovfr. 
S.  49)  —  »aberratio«  fra  en  helt  anden  Grundsætning!  Til  For- 
dring II  sml.  XIX  39,  2  —  »Problemet«  om,  hvordan  alle  kan  gøre 
det  samme  paa  een  Gang,  stillet  ved  Solens  samtidige  Indvirkning 
paa  alle  Steder!  249)  Derfor  er  vi  (til  Begrænsning  af  Vanskelig- 
hederne) direkte  gaaet  hen  til  denne  Grundsætning. 

ført  hypothetisk,  hvilken  Ændring  dog  næppe  er  mere 
end  en  blot  formel. 

Men  vigtigt  er,  at  hele  Slutningen  ogsaa  her  frem- 
kalder Tvivl  om,  hvorvidt  den  nogensinde  er  foretaget! 
Det  skulde  synes  at  være  betydelig  nærmere  liggende  Over- 
vejelser og  praktiske  Erfaringer,  der  maatte  gøre  Betime- 
ligheden af  de  tre  pædagogiske  Fordringer  indlysende,  — 
og  at  der  saa  bagefter  lod  sig  paavise  Paralleler  rundt  om 
i  Naturen  (som  det  endda  slet  ikke  vilde  være  nødvendigt 
at  generalisere250),  kunde  jo  kun  yderligere  understøtte 
Fordringerne.  Men  skulde  det  blive  sandsynligt,  at  Frem- 
stillingen gennemgaaende  er  opbygget  i  omvendt  Orden  af 
og  bagefter  de  pædagogiske  Tankers  Tilblivelse,  vil  der 
heri  ligge  nogen  Berettigelse  til,  hvis  en  senere  Tid  skulde 
finde  de  samme  Tanker  anvendelige  uden  dog  at  kunne 
tiltræde  deres  Begrundelse,  at  løsne  Tankerne  ud  fra 
Fremstillingen251)  og  lade  dem  ordne  sig  efter  det  (pæda- 
gogiske) System,  som  maatte  ligge  skjult  i  deres  egen  indre 
Sammenhæng  uafhængig  af  ethvert  ydre  Apparat.  Det 
vilde  naturligvis  være  for  vidtløftigt  og  ogsaa  unødvendigt 
at  gennemgaa  hele  Rækken  af  Grundsætninger;  vi  skal 
dog  betragte  nogle  Tilfælde  endnu,  dels  særlig  —  med 
Henblik  paa  Afvigelser  i  Fremstillingsmaaden  — ,  dels 
blot  oversigtsmæssig. 

Angaaende  fundam.  VIII:  Naar  Naturen  paabegyn- 
der noget,  standser  den  ikke,  før  den  kan  fuldende  det252) 
—  kan  en  lignende  Overvejelse  gøres  gældende  som  ovfr. 
ved  den  »belejlige«  Tid;  Fuldendelse  er  jo  noget  meget 
relativt  og  synes  efter  hele  Tankegangen  at  kunne  sup- 
pleres med:  efter  den  almindelige  Mening  (ikke  den  enkelte 


250)  Mere  end  en  Paralleliseren  af  de  særlig  lignende  Tilfælde 
giver  C.  jo  heller  ikke  (se  ovfr.,  N.  233);  Generaliseringen,  som  fore- 
ligger i  Henførelsen  til  »Naturen«  og  bagved  hele  Slutningssystemet, 
er  derfor  nærmest  blot  formel.  261)  Som  Free  har  gjort,  men  paa 
en  usystematisk  Maade  og  med  et  specielt  Formaal  (se  ndfr.  S.  78  ff.)- 
25 *)  XVI  51. 

Fugls,  Malers  —  eller  Opdragers).  At  alle  vel  kan  enes  om, 
at  det  er  en  »Aberration«,  naar  Børnene  hurtig  tages  ud 
af  Skolen  eller  i  længere  Tidsrum  holdes  borte  derfra253), 
er  utvivlsomt;  derimod  kunde  en  præcisere  Bestemmelse 
være  ønsket,  naar  Skolegangens  Afslutning  fastsættes  til 
det  Tidspunkt,  hvor  Disciplen  er  bleven  til  et  »intellektuelt 
dannet,  sædeligt  og  religiøst  Menneske«254),  —  her  synes 
Grundsætningens  Relativitet  stadig  at  være  tilstede,  omend 
den  jo  for  Comenius'  dogmatiske  Standpunkt  (som  i  saa 
Henseende  bliver  det  afgørende),  i  det  mindste  hvad  det 
moralske  og  religiøse  angaar,  noget  formindskes. 

Endvidere  er  der  ved  denne  Grundsætning  en  Dobbelt- 
hed at  mærke,  hvortil  vi  ikke  ovenfor  har  fundet  noget 
tilsvarende;  den  beror  paa  Betydningen  af  Ordet  »stand- 
ser« (cessat).  Som  vi  ser  af  Fremstillingen,  tænkes  der 
dels  paa  den  endelige  Ophoren,  saaledes  som  det  ses  i  den 
citerede  Fordring  om  Disciplens  Forbliven  i  Skolen  til  endt 
Uddannelse.  Men  indenfor  denne  Forbliven  maa  der  hel- 
ler ikke  standses,  Skolegangen  maa  ikke  afbrydes  ved 
Pauser  —  hvilken  Betydning  ligger  bagved  de  tre  andre 
Fordringer:  at  Skolen  skal  ligge  paa  et  roligt,  uforstyrret 
Sted255),  at  alt  det  foreskrevne  skal  iværksættes  uden  Af- 
brydelse, og  at  Forsømmelser  og  Skulken  ikke  maa  tillades 
nogen  under  nogetsomhelst  Paaskud256).  Om  man  maa- 
ske  ellers  vil  finde  Sammenstillingen  af  disse  Fordringer 
besynderlig  —  ikke  med  Nødvendighed  følgende  af  den 
fremdragne  Grundsætning257)  og  ikke  dennes  eneste  Følger, 
tillige  en  Blanding  af  noget  almindeligere  og  noget  speciel- 
lere  — ,  fælles  for  dem  er,  at  der  her  tales  om  en  midler- 
tidig Standsning258),   som  ogsaa  delvis  er  tilstede  i  Eks- 

258)  XVI  55.  254)  XVI  56,  I.  Samme  Fordring  optræder  i  XVI 
25,  I  suppl.  med  24,  I,  her  afledet  fra  en  anden  Grundsætning  (fund. 
III)!  255)  XVI  56,  II;  sml.  XXXIII  10.  2«6)  XVI  56,  III  f.  257)  Sml. 
den  Maade,  hvorpaa  Håhner  (anf.  Skr.  S.  41)  mener  at  kunne  slaa 
hele  Rækker  af  Grundsætninger  sammen.  258)  Dette  ligger  ogsaa  i 
det  anvendte  Verbum:  cessare  (handle  sendrægtig;  derefter  ogsaa: 
standse  for  en  Tid). 

emplet  (»hvis  Fuglen  blot  i  nogle  Timer  ophørte  med  at 
ruge,  vilde  Ungen  dø  af  Kulde«259)  og  især  tydelig  frem- 
træder i  Malerens  Imitation  (i  en  hel  Række  Fundamen- 
ter er  Maleren  med  ved  Siden  af  Bygmesteren,  i  andre, 
som  dette,  alene;  overhovedet  varierer  »Imitationernes« 
Tal  noget260),  undertiden  nævnes  slet  ingen):  »naar  Male- 
ren har  begyndt  at  forme  et  Billede,  varetager  han  sine 
Interesser  bedst  ved  at  blive  ved  med  Arbejdet  (si  con- 
tinuet261)  opus),  da  saaledes  Farverne  bedre  kan  blandes 
og  sidder  bedre  fast«262). 

Overhovedet  gælder  det  jo  om  adskillige  af  »Funda- 
menterne«, at  de  ikke  er  mere  fundamentale,  end  at  vi 
først  kan  faa  den  fulde  Forstaaelse  af  dem  ud  fra  det, 
som  tilsyneladende  skulde  være  opbygget  derpaa,  —  hvil- 
ket jo  ikke  mindst  er  i  stærk  Strid  med  Comenius'  egen 
Fordring  om  at  begynde  med  det  til  Grund  liggende.  Det 
synes  urimeligt,  at  nogle  tvivlsomme  og  ofte  uklare  »Na- 
turlove« skal  anvendes  til  at  begrunde  og  forklare  en 
Række  langt  mere  indlysende  (omend  mere  sammensatte 
og  specielle)  pædagogiske  Sætninger. 

At  vor  Tid  med  dens  anderledes  indtrængende  Viden 
om  Opdragelsens  naturlige  Forudsætninger  derfor  ikke 
kan  standse  længe  ved  de  comenianske  »Fundamenter«, 
er  fuldtud  berettiget.  Og  vi  har  jo  allerede  begyndt  at 
vinde  en  Erkendelse  af,  at  Comenius'  pædagogiske  Tanker 
ikke  hænger  saa  nøje  sammen  med  hans  Naturkundskab, 
at  de  behøver  at  dele  Skæbne  med  denne;  hvorvidt  disse 
Tanker  i  og  for  sig  kan  have  Værdi  for  vor  Tid,  synes 
der  altsaa  at  aabne  sig  en  Mulighed  for  at  afgøre  gennem 
Betragtning  af  Tankerne  for  sig  selv,  løsnede  ud  fra  hele 
det    »naturvidenskabelige«    Fundamentapparat. 


269)  XVI  51.  28°)  Det  aftager  gennemgaaende,  jo  mere  Frem- 
stillingen skrider  frem,  og  forsvinder  paa  en  Maade  (se  ndfr.  S.  65  f.) 
helt  i  Kap.  XIX.  261)  Som  Hultgren  bemærker  (D.  M.  p.  104**),  er 
denne  Konjunktiv  (efter  Ordene:  Pictor  . .  .  optime  sibi  consulet)  blot  = 
Futurum.       2«a)  XVI  52. 

Med  Hensyn  til  vor  Tids  Stilling  til  dette  synkri- 
tiske System  er  det  dog  af  Betydning  i  denne  Sammen- 
hæng at  minde  om,  at  ogsaa  Comenius'  egen  Tid  jo 
gjorde  det  til  Genstand  for  skarp  Kritik.  Det  lyder  maa- 
ske  overdrevent  og  mere  karrikeret,  men  nærmer  sig  dog 
stærkt  til  Indvendinger,  vi  har  ment  at  maatte  gøre,  naar 
Hubner  udtaler:  Det  bliver  intetsteds  bestemt,  hvad  »Na- 
turen« skal  betyde.  .  .  Fra  hvilket  vildt  Dyr  tager  vi 
Læreevnen?  Hvor  finder  vi  Fugle,  som  prædiker  for  deres 
Unger?  .  .  .  Men  selv  om  Iagttagelserne  er  sande,  Fun- 
dament for  Undervisningskunsten  er  de  ikke.  .  .  Her  be- 
høves Eksperimenter.  .  .  Sikkert  vilde  Comenius  selv  ikke 
have  opstillet  sin  Theori,  hvis  han  var  opvokset  mellem 
vilde  Dyr  og  Urter.  .  ,263).  Man  behøver  blot  at  se 
Hubner's  Betoning  af  Eksperimentet  for  at  erkende,  at 
Adskillelsen  mellem  Comenius'  Fremstilling  og  moderne 
Fremstillingsmaader  ikke,  som  man  kunde  tro,  alene 
beror  paa  Tiden,  men  ogsaa  ikke  uvæsentlig  paa  Per- 
sonerne (hvorved  vi  dog  ikke  overser,  at  Hubner's  »Eks- 
perimenter« næppe  af  den  moderne  Videnskab  vilde 
kunne  anerkendes  som  saadanne). 

Een  Ting  giver  det  sidst  anførte  Fundament  endnu 
Anledning  til  at  omtale.  Vi  finder  for  første  Gang  Eks- 
emplet indført  med  Ordet  »thi«  (avis  enim),  altsaa  i  en 
Begrundelses  Form.  I  Kap.  XVI's  fundd.  I — VI  frem- 
træder Eksemplet  ogsaa  formelt  som  saadant  (exempli 
gratia),  og  i  VII,  hvor  Imitationernes  »saaledes«  (sic)  er 
gledet  ind264),  fremkommer  dog  derved  kun  en  ringe 
Nuanceforskel;  Eksemplet  synes  derved  lidt  mere  udson- 
dret  fra  andre  Fænomener   indenfor    »Naturen«,   næsten 


26S)  I  Kvacsala's  Gengivelse  i  Monatsh.  der  Com.-Ges.  8.  Bd.,  S. 
135.  Andre  Kritikere  foreholdt  C.  den  logiske  Regel:  Similia  illustrant 
quidem,  non  autem  probant,  som  vi  véd  af  Ventilabr.  sap.  32  ff.; 
men  C.  udelukker  fra  denne  Regel  det  »i  Sandhed  lignende«  (ser  altsaa 
intet  til  Hinder  for  at  lade  det  sanselige  synkritisk  belyse  det  aande- 
lige,  sml.  Kirchner  i  Monatsh.  d.  G.-G.  8.  Bd.,  S.  291).       264)  XVI  46. 

saa  vidt,  at  Fugleungens  Virksomhed  kan  faa  en  Efter- 
lignings Karakter,  nærmes  lil  Gartnerens  og  Malerens 
»Kunster«. 

Men  ved  Indførelsen  af  Eksemplet  med  »thi«,  saaledes 
som  det  i  en  Række  følgende  Fundamenter  bliver  almin- 
deligt for  derefter  igen  at  træde  tilbage,  er  Eksemplet 
bragt  om  muligt  endnu  mere  ind  under  »Naturen«  (end 
ved  Udtrykket  »f.  Eks.«),  idet  Grundsætningen  her  ikke 
blot  oplyses,  anskueliggøres,  men  begrundes  ved  Eks- 
emplet, —  eller  rettere  sagt:  vor  Viden  om  Fundamentet 
tilvejebringes  gennem  en  ufuldstændig  Induktionsslutning, 
ved  vort  Kendskab  til  det  specielle  Tilfælde  (»thi«  ud- 
trykker altsaa:  »og  det  kan  vi  vide,  da« — en  ratio  co- 
gnoscendi) .  I  Virkeligheden  røber  her  paa  en  Maade,  Co- 
menius  næppe  har  tænkt  sig,  det  mangelfulde  ved  hans 
Induktioner  sig:  de  er  virkelig  grundede  paa  forholdsvis 
faa  Enkeltiagttagelser,  ikke  paa  en  hel  Række,  hvoraf  det 
skulde  være  let  at  finde  Eksempler.  Fuglens  Sædvaner 
■ —  men  navnlig  Comenius'  egne  pædagogiske  Erfaringer, 
hvilket  efter  Fremstillingen  mindst  skulde  være  Tilfældet 
—  synes  virkelig  i  mange  Tilfælde  at  være  Kilder,  og 
de  eneste  Kilder,  til  de  i  saa  stor  Almindelighed  henstillede 
»Grundlag«265).  Maaske  en  ikke  helt  bevidst  Forestilling 
herom  har  været  Aarsagen  til,  at  Comenius  siden  lader 
dette  »thi«  træde  tilbage;  men  i  øvrigt  har  vi  jo  set,  at 
Paastanden  paa  Naturgrundsætningernes  Almengyldighed 
hos  Comenius  i  Realiteten  træder  tilbage  for  Hævdelsen  af 
deres  (mindre  absolute)  Hyppighed  indenfor  et  snævrere 
Omraade. 


265)  Efter  C.'s  Krav  om  det  »i  Sandhed  lignende«  kan  vel  heller 
ikke  mange  Eksempler  være  egentlig  nødvendige;  Bedømmelsen,  der 
ovfr.  er  fremsat,  beror  da  paa,  hvor  stærkt  man  vil  urgere  den  i  Ud- 
trykket »Naturen«  altid  tilstedeværende  Almindelighed  —  om  den 
er  tilfredsstillet  ved  det  brede  (pansophiske)  Fællesskab.  (Om  en 
Induktion  er  der  da  ikke  Tale,  heller  ikke  i  Baconisk  Forstand). 

—  Naar  vi  udtalte266) ,  at  Comenius'  pædagogiske  Tan- 
ker, efter  alt  at  dømme,  ikke  behøvede  at  dele  Skæbne 
med  hans  Naturgrundsætninger,  skal  der  dermed  intet 
være  sagt  om,  hvilken  disses  Skæbne  i  øvrigt  maatte  blive; 
Undersøgelsen  heraf  ligger  ogsaa  vor  Opgave  fjernt,  især 
naar  de  to  Dele  af  Fremstillingen  er  løsnede  fra  hinanden. 
En  Grundsætning  skal  dog  her  fremhæves  som  værende 
af  særlig  Interesse,  tilmed  da  dens  rette  Forstaaelse  bliver 
af  Betydning  for  Forstaaelsen  af  de  pædagogiske  For- 
dringer, som  er  satte  i  Forbindelse  dermed.  Det  synes 
straks  ret  uforstaaeligt,  naar  det  i  16.  Kap.'s  fund.  VI 
hedder,  at  Naturen  begynder  enhver  af  sine  Dannelser 
med  det  »almindeligste«  og  ender  med  det  »specielle- 
ste«267);  hvad  er  almindeligt,  hvad  specielt  (abstrakt  — 
konkret?)  indenfor  en  Række  Naturfænomener?  Men  naar 
det  som  Eksempel  herpaa  anføres,  at  »Naturen«  ikke  be- 
gynder med  at  danne  Hovedet  eller  et  Øje  eller  en  Fjer 
paa  Fuglen,  men  opvarmer  Æggets  »samlede  Masse«,  og 
naar  der  (blandt  Imitationerne)  tales  om  Billedhuggerens 
Begynden  med  en  uforarbejdet  Blok268)  osv.,  viser  det  sig 
altsaa,  at  hvad  Comenius  tænker  paa,  er  Udviklingen  fra 
det  ensartede  til  det  uensartede,  som  det  blot  ikke  er  lyk- 
kedes ham  at  udtrykke  (eller  at  erkende)  i  fuld  Klarhed, 
men  hvormed  han  dog  har  foregrebet  Udviklingslærens 
Differentiationsbegreb. 

At  det  er  saaledes,  den  anf.  Grundsætning  skal  for- 
staas,  bliver  af  Betydning,  naar  det  i  det  følgende  betegnes 
som  en  »Afvigelse«,  hvis  der  i  Skolen  gives  Specialunder- 
visning i  Fagene,  »uden  at  der  er  forudskikket  en  ikke 
detailleret  (rudis)  og  almindelig  Oversigt  over  den  sam- 
lede Viden  (totius  eruditionis  delineatio)  «269),  ligesom 
hvis  »Kunster,  Videnskaber  og  Sprog«270)  meddeles,  uden 
at  Begyndelsesgrundene  er  forudskikkede271).     Denne  Be- 

M6)  S.  58.  267)  XVI  38.  268)  XVI  38.  41.  269)  XVI  43.  270)  Om 
denne  Inddeling  (med  Sproget  som  forenende  Undervisningens  prak- 
tiske og  theoretiske  Side)  se  Kap.  II,  §  2.       2n)  XVI  44. 

brejdelse  og  de  med  den  sammenhængende  positive  For- 
dringer: at  Disciplene  straks  fra  deres  Dannelses  Begyn- 
delse skal  tilegne  sig  »en  universel  Uddannelses  Grund- 
lag«, saaledes  at  »de  efterfølgende  Studier  ikke  synes  at 
bringe  noget  nyt,  men  blot  danner  en  speciellere  Udfol- 
delse (evolutio)  af  de  tidligere«272),  og  at  Meddelelsen  af 
ethvert  Sprog  (og  Videnskab  og  Kunst)  skal  begynde  med 
visse  helt  enkle  Begyndelsesgrunde,  »for  at  der  kan  vindes 
et  Totalbillede  deraf«,  der  derefter  udfyldes  ved  Regler 
og  Eksempler  osv.273),  —  vilde  nemlig  komme  i  en  van- 
skelig Strid  med  en  anden,  hos  Comenius  stærkt  frem- 
trædende Fordring:  at  al  Tilegnelse  skal  udgaa  fra  det 
sansede  (konkrete),  hvis  man  ikke  i  de  først  anførte  For- 
dringer ved  »universel,  enkel,  almindelig«  forstaar,  som 
Lindner  udtrykker  det274),  »det  første  endnu  ubestemte 
Billede  af  et  Hele«,  og  »ikke  Begrebet«.  Imidlertid  gør  de 
i  Undervisningen  fremtrædende  logiske  Forhold  en  rigere 
Udtydning  af  Udtrykkene  almindelig  —  speciel  mulig  dér, 
og  det  vilde  være  forhastet  at  paastaa,  at  en  saadan  logisk 
Anvendelse  ikke  ogsaa  kan  have  haft  Plads  i  Comenius' 
Fordring275)  (begunstiget  ved  Udtrykkenes  Uklarhed). 
Undersøgelsen  heraf  maa  opsættes  til  det  følgende  Kapitel; 
men  en  vigtig  Rolle  ved  Afgørelsen  spiller,  som  sagt,  den 
rette  Forstaaelse  af  de  i  Naturgrundsætningen  fremdragne 
Kendsgerninger,  og  dette  gav  i  denne  Forbindelse  Come- 
nius' Anelse  af  Udviklingen  som  Differentiation  en  særlig 
Interesse. 

I  øvrigt  hører  Behandlingen  af  Comenius'  Natur- 
grundsætninger  i  deres  Forhold  til  Samtidens  (særlig  Te- 
lesio  og  Campanella276)   og  til  Eftertidens  Forestillinger 


272)  XVI  45,  I;  sml.  XVIII  16,  II,  hvor  samme  Regel  (dog  kun 
om  »Sprog  og  Kunst«)  udledes  af  en  anden  (tautologisk)  Grund- 
sætning! (Sml.  ogsaa  XXIX  7.  9.  XXX  9).  27S)  XVI  45,  II;  sml. 
XX  19.  (XXVII  5).  274)  Anf.  Skr.  S.  100,  Anm.  275)  Sml.  O.  Krebs, 
C.  und  die  Volksschule,  i  Monatsh.  d.  Com.-Ges.  7.  Bd.,  S.  121;  ovfr. 
S.   28.  276)    Om    den    comenianske    Fysiks    Forhold    til    disse    og 

ikke  til  her,  hvor  det  gælder  en  Fremstilling  af  hans  pæ- 
dagogiske Tanker.  Det  har  derfor  været  af  Betydning  at 
se,  at  disse  Tankers  Forhold  til  det  Naturgrundlag,  af 
hvilket  de  fremføres  som  udledede,  gennemgaaende  er  et 
saa  løst,  og  de  selv  i  Forhold  til  det  foregivne  Grundlag 
ofte  i  den  Grad  Udgangspunktet,  at  det  maa  være  beret- 
tiget helt  at  frigøre  dem  fra  denne  Forbindelse.  Men  der- 
med har  ogsaa  Fremstillingen  som  saadan  tabt  sin  Inter- 
esse for  os. 

Det  er  ikke  dermed  sagt,  at  et  pædagogisk  System 
ikke  maa  have  Støtte  i  en  sikker  Viden  om  andre  Livs- 
omraader.  Men  vi  har  foreløbig  blot  set,  at  den  Viden, 
som  Comenius  i  D.  M.  har  angivet  som  Basis  for  sine 
pædagogiske  Fordringer,  i  hvert  Fald  ikke  kunde  danne 
noget  sikkert  Grundlag.  Hans  Trang  til  at  faa  et  ensartet 
»System«  ud  af  det  hele  gjorde  ofte  Parallelerne  saa 
tvungne277),  og  Forholdet  mellem  Naturgrundsætningerne 
indbyrdes  er  ofte  saa  irrationelt278),  ja  selv  disse  Sætnin- 
gers Antal  er  undertiden  af  en  saa  formel  Karakter279),  at 
Resultatet  netop  ikke  blev  noget  —  System. 

Man  vil  imidlertid  allerede  have  set,  at  mange  af  de 
paa  denne  besynderlige  Maade  indførte  pædagogiske  Tan- 
ker i  og  for  sig  ganske  stemmede  med,  hvad  senere  Tiders 
Pædagogik  har  accepteret  som  det  rigtige.  Det  bliver  der- 
for, som  antydet,  Pligt  at  sammenstille  disse  Tanker, 
hvorved  der  maaske  tillige  vil  fremstille  sig  et  »System« 
i  en  helt  anden  Forstand,  fremgaaet  af  den  Maade,  hvor- 
paa  disse  Tanker  naturlig  hænger  sammen  —  og  maa 
antages  virkelig  at  have  hængt  sammen  i  Comenius'  pæ- 
dagogiske Bevidsthed.  Ogsaa  i  denne  Form  maa  hans 
Pædagogik  vel  have  haft  en  Støtte  i  hans  Viden  om  Livets 
andre  Forhold,  hvad  der  jo  maa  gælde  om  enhver  Pæda- 


andre  kan  i  Alm.  henvises  til  Joh.  Kvacsala's  Inaug.-Diss. :  Uber  I.  A. 
Comenius'  Philosophie,  insbesondere  Physik  (Leipz.  1886),  særlig  S.  34  ff. 
2")  Sml.  Laurie's  ovfr.  (S.  12)  anf.  strenge  Dom.  278)  Sml.  Håhner, 
anf.  Skr.  S.  41  (og  ndfr.  S.  72  ff.).  279)  Sml.  Laurie,  anf.  Skr.  S.  94 
(om  18.  Kap.). 

gogik;  men  denne  almindeligere  Viden  maa  vi  altsaa  be- 
tragte som  kun  højst  utilstrækkelig  og  antydningsvis  gi- 
ven i  hans  »Fundamenter«.  Ogsaa  den  vilde  først  helt 
kunne  sammenstilles  ud  fra  Kendskabet  til  det  virkelig 
pædagogiske  System,  der  er  hans  pædagogiske  Tankers 
indre  Baand280).  Og  det  vilde  derved  bl.  a.  vise  sig, 
hvor  langt  mere  den  indtil  da  skabte  praktiske  Opdrager- 
kunst  og  de  Spirer  til  dens  egen  Forbedring,  der  laa  i 
Comenius'  Bevidsthed,  har  været  bestemmende  for  hans 
Pædagogik  —  end  theoretiske  Kundskaber  og  Over- 
vejelser paa  et  hvilketsomhelst  Omraade. 

Vi  maa  dog  ikke  glemme,  at  Comenius  i  selve  det, 
at  han  har  ønsket  at  give  sine  pædagogiske  Tanker  Be- 
grundelse ud  fra  »Naturens«  Sammenhæng,  har  opstillet 
en  Fordring,  som  næppe  nogen  Pædagogik  vil  kunne 
komme  udenom;  og  naar  en  moderne  Pædagogik  forsøges 
opbygget  paa  biologisk  Grundlag281),  er  det  jo  i  Grunden 
den  gamle  Synkrisis,  der  kommer  til  Ære  igen,  blot  til 
den  Grad  befriet  for  sine  tidligere  Svagheder,  at  den  daar- 
lig  er  til  at  kende  igen,  og  helt  igennem  vekselvirkende 
med  den  analytiske  Methode. 

—  For  at  gøre  Indtrykket  af  Fremstillingen  helt  kor- 
rekt ved  at  ændre  saa  lidet  i  den  som  muligt  har  vi  ved 
Valget  af  Naturgrundsætningerne  holdt  os  indenfor  eet  og 
samme  Kapitel282)  og  kun,  hvor  det  karakteristiske  netop 
laa  i  samme  pædagogiske  Sætningers  Udledning  af  forskel- 
lige Grundsætninger,  henvist  til  disses  Forekomst  i  de  an- 
dre Kapitler  (disse  Henvisninger  er  givet  som  Noter 
under  Teksten).  En  Betragtning  af  de  følgende  tre 
Kapitler  vilde  i  det  enkelte  hovedsagelig  blive  en  Gen- 
tagelse af  de  ovfr.  fremførte  Træk  og  Overvejelser. 


2S0)  Sml.  W.  Muller,  anf.  Skr.,  særlig  S.  11  f.  14.  36;  Kirchner, 
anf.  St.  S.  280  f.  Om  tidligere  Forsøg  paa  Fremstilling  af  D.  M.'s 
pædagog.  System,  se  Kap.  II,  Beg.  281)  Bestræbelser,  der  er  den 
direkte  Konsekvens  af  de  biologiske  Synsmaaders  (specielt  Tillempel- 
sessynspunktets)  Anvendelse  paa  Psykologiens  Omraade.        282j  XVI. 

M.  H.  t.  Variationerne  indenfor  Imitationsrubriken 
kan  endnu  gøres  nogle  Bemærkninger.  Naar  i  17.  Kap.'s 
fund.  III  (Naturen  udvikler  alt  fra  Begyndelser,  der  i 
Masse  er  ubetydelige,  men  stærke  i  Virkning)  Ægget,  der 
»virtuelt«  (virtute)  indeholder  Fugleungen,  er  anført  som 
Eksempel283),  virker  det  som  tankeløst,  skematisk,  at  der 
som  »Imitation«  nævnes  —  Træet,  der  helt  er  tilstede  i 
Frugtens  Kerne,  idet  denne,  lagt  i  Jorden,  vil  blive  Ud- 
gangspunkt for  et  nyt  helt  Træ284) ;  der  er  jo  her  ikke 
Tale  om  noget,  som  foraarsages  ved  Gartnerens  Virksom- 
hed (men  den  hyppige  Omtale  af  ham  er  naturligvis  An- 
ledningen til,  at  Træet  optræder  paa  denne  Plads  ogsaa 
her,  hvor  det  ikke  passer)  —  Fugl  og  Træ  er  jo  begge 
Fænomener  i  »Naturen«,  dens  Eksempler.  Der  synes  heri 
at  vise  sig  en  Svækkelse  af  Imitationens  Begreb,  ligesom 
i  det  efterhaanden  gennemgaaende  ringere  Antal  af  an- 
førte Imitationer,  indtil  i  Kap.  XIX  denne  Rubrik  ganske 
forsvinder  derved,  at  de  pædagogiske  Fordringer  ikke  mere 
fremtræder  som  Konklusioner,  men  som  direkte  Imita- 
tioner285). 

I  fund.  VII  i  17.  Kap.  finder  vi  igen  Træet  ved  Siden 
af  Fuglen,  men  her  er  Fremstillingen  det  Skridt  videre,  at 
der  ikke  figurerer  nogen  særlig  Imitationsrubrik,  men 
Træet  følger  umiddelbart  efter  Fuglen,  og  begge  virker 
som  Eksempler286)  (der  er  endnu  kun  bleven  et  tvetydigt 
»sic«  tilbage);  og  det  samme  finder  vi  i  det  anf.  Kap.'s 
fundd.  IX287)  og  X288)  og  18.  Kap.'s  fund.  I289),  medens 
andre  Steder  Imitationen  blot  formelt  mangler  en  Rubriks 
Betegnelse  (saaledes  ved  17.  Kap.,  fund.  VIII290)  eller 
overhovedet  mangler  uden  andet  Spor   (som  i  18.  Kap., 


283)  XVII  21  (Ordet  »Virkning«  er  Gengivelse  af:  virtus).  284)  XVII 
22.  285)  Se  XIX  14  (og  12  f.);  for  øvrigt  kan  dette  allerede  findes  i 
de  forudgaaende  Kapitler  (sml.  ovfr.  S.  58),  saaledes  i:  XVII  44 
(fund.  IX).  XVIII  11  (fund.  II).  30  (fund.  VI).  32  (fund.  VII).  35 
(fund.  VIII).  39  (fund.  IX).  286)  XVII  36.  287)  XVII  43.  288)  XVII 
46.       289)  XVIII  5.     2M)  XVII  39. 

fund.  II291);  naar  der  endelig  tidligere  er  gjort  opmærk- 
som paa,  at  selve  Eksemplet  kunde  nærmes  til  Imitatio- 
nens Form  (ved  et  »ita«),  finder  vi  i  18.  Kap. 's  fund. 
IV292)  et  Tilfælde,  hvor  derigennem  den  falske  »Imita- 
tion« (Træet)  efter  at  være  optaget  som  det  Eksempel, 
den  virkelig  er,  paany  (gennem  »ita«)  sammen  med  det 
egentlige  Eksempel  (her:  Dyret)  har  faaet  noget  af  Imi- 
tationens Karakter. 

Naar  vi  som  Forberedelser  til  Imitationernes  omtalte 
Forsvinden  i  Kap.  XIX  hyppig,  især  i  Kap.  XVIII,  finder 
denne  Form  overført  paa  de  pædagogiske  Regler,  maa  dog 
bemærkes  den  Overgangsform,  hvor  det  pædagogiske  ikke 
opføres  som  en  faktisk,  men  som  en  fordret  Efterligning 
(»imitandum«,  forskellig  fra  imitatio  mechanica,  som  den 
til  at  tydeliggøre  denne  Forskel  kommer  til  at  hedde293) ,  alt- 
saa  stadig  med  en  Konklusions  Karakter294)  (og  ind- 
ledet med  igitur  eller  lignende). 

Den  Inkonsekvens,  som  fremkom  ved,  at  Comenius 
ikke  klart  tilkendegav,  hvornaar  han  ved  »Natur«  forstod 
hele  Tilværelsen  (dog  eksklusive  den  menneskelige  Natur  og 
Virksomhed) ,  og  hvornaar  man  blot  derved  skulde  tænke 
paa  de  Naturfænomener,  der  særlig  lignede  det  foreliggende 
pædagogiske  Tilfælde,  forsvinder  i  det  19.  Kapitel,  som  skal 
give  Grundlaget  for  en  forkortende  (compendiosæ)  Hurtig- 
hed295). Da  Opgaven  her  bliver  at  finde,  hvorledes  det 
meget,  den  nye  Opdragelse  skal  bringe,  kan  naas  gennem 
Besparelser,  de  færrest  mulige  Midler296),  ser  Comenius  sig 
om  indenfor  Naturen  efter  et  Forbillede,  der  viser  en  til- 
svarende Overkommen  af  meget  med  faa  Midler.  Skønt 
Fuglen  maatte  synes  at  kunne  bruges  til  dette  som  til  saa 
meget  andet,  har  Comenius  dog  ment  bedre  at  finde,  hvad 
han  søgte,  et  »udmærket  Forbillede«,  i  Solen,  der  »varetager 
sin  besværlige  og  saa  at  sige  uendelige  Opgave  til  alles  Til- 


291)  XVIII  10  ff.  292)  XVIII  17.  298)XVIII6f.  20  f.  294)  XVIII 
30.  32.  35.  39.  (i  11  siges  ligefrem:  imitatio  in  scholis,  sml.  22). 
295)  XIX,  Overskriften.       296)  XIX  1.     11. 

fredshed  og  aarlig  fortræffelig  fuldender  Kredsen  af  sine 
Opgaver«297).  Dette  Eksempel  har  forekommet  saa  betyd- 
ningsfuldt, at  dermed  de  andre  Naturfænomener  er  sat  ud 
af  Anvendelse,  ligesom  vi  tidligere  omtalte,  at  der  her  ikke 
anføres  »mekaniske  Imitationer«  fra  de  forskellige  »Kun- 
ster« (Gartnerens,  Malerens  osv.) ;  Solen  og  Opdrageren  — 
i  det  Øjeblik  han  ser  sig  om  efter  Midlerne  til  didaktiske  Be- 
sparelser—  staar  alene  overfor  hinanden.  Begrundelsen 
hentes  altsaa  her  fra  disse  to  Faktorers  Fællesskab  i  visse 
Hovedtræk  af  deres  Opgaver,  hvoraf  der  sluttes  til  et  mere 
udstrakt  Fællesskab  (i  Virkemaader  og  -midler),  naturlig- 
vis stadig  med  det  fuldstændige  »pansophiske«  Fællesskab 
som  Slutningernes  inderste  (synkritiske)  Forudsætning. 

Der  opregnes  8  Kendemærker  ved  Solens  Virksomhed 
(dens  »Virkemaader«)298)  med  Henblik  paa  en  i  Forvejen 
i  8  Punkter  fremsat  Kritik  af  Skolerne299)  —  og  heroverfor 
de  8  Regler,  som  Opdrageren  skal  følge  for  at  »efterligne« 
Solen300) :  1)  Solen  befatter  sig  ikke  med  enkelte  Genstande 
(den  oplyser  og  opvarmer  hele  Jorden),  —  »til  Efterligning 
heraf«  skal  kun  een  Lærer  forestaa  en  Skole  eller  i  det 
mindste  en  Klasse301) ;  2)  Solen  oplyser  alt  med  de  samme 
Straaler,  —  der  maa  i  eet  Undervisningsstof  kun  være  een 
Autoritet302);  3)  ved  paa  een  Gang  at  hidføre  Foraar  osv. 
over  hele  Strækninger  faar  Solen  paa  een  Gang  alt  til  at 
spire  osv.  (hvilket  »ikke  udelukkes  ved  den  Omstændig- 
hed, at  noget  modnes  tidligere,  noget  senere,  hvert  efter  sin 


297)  XIX  12.  (Det  er  af  Vigtighed  her  at  gøre  opmærksom 
paa  en  Fejl  i  Teksten  hos  Hultgren,  da  den  ikke  findes  blandt 
hans  »Corrigenda«  —  at  der  efter  sinfinitam«  er  udfaldet  det  uund- 
værlige: obeaf).  298)  XIX  13.  29B)  XIX  2—10.  300)  XIX  14.  (Det 
er  derfor,  som  Håhner  siger  S.  40,  ejendommeligt,  at  Udviklingens 
Kendemærke,  som  baade  Fuglen  og  Træet  havde,  jo  mangler  ved 
Solen;  og  at  man  ved  Punkt  7  og  8  snarere  vilde  tænke  paa  »Naturene 
end  blot  paa  Solen.  Sml.  i  øvrigt  ndfr.).  801)  Sml.  XII  2,  VI  (dér 
ud  fra  Dannelsens  Lethed,  som  ellers  skulde  høre  Kap.  17  til!).  so2)  o:  alle 
skal  have  samme  Bøger,  sml.  XIX  31  og  XVI  62,  I  (ud  fra  et  Fun- 
dament, der  mere  ligner  Punkt  8  her  ndfr. !). 

5* 

individuelle  Natur«), — der  skal  paa  een  Gang  tildeles  hele 
Tilhørerskaren  (Klassen,  toti  auditorio)  et  og  samme  Ar- 
bejde; 4)  Solen  overholder  altid  samme  Rækkefølge  (fra 
Dag  til  Dag,  fra  Aar  til  Aar)  og  indenfor  samme  Omraade 
ufravigelig  samme  Virkemaade  (eandem  formam) ,  —  alle 
»Discipliner  og  Sprog«  skal  meddeles  efter  en  og  samme 
Methode303) ;  5)  Solen  frembringer  alt  af  dets  egen  Sæd, 
ikke  af  andet,  —  alt  skal  meddeles  fra  Grunden,  kort  og 
fyndig,  saa  at  »Erkendelsen  ligesom  oplukkes  med  en 
Nøgle,  og  Tingene  udfolder  sig  (se  pandant)  for  den  af  sig 
selv« ;  6)  Solen  bringer  alt,  hvad  der  er  bestemt  til  at  være 
sammen,  frem  sammen  (Veddet  sammen  med  Barken  og 
Marven,  osv.),  —  alt  det  indbyrdes  forbundne  skal  læres 
i  Sammenhæng;  7)  Solen  udvikler  alt  gennem  passende 
Trin  (saa  at  det  ene  kan  bane  Vejen  for  det  andet) ,  —  alt 
skal  læres  i  uopløselig  Trinfølge,  saa  at  alt  det  i  Dag  lærte 
kan  fæstne  det  fra  i  Gaar  og  berede  Vej  for  det  efterfølgen- 
de304); og  endelig  8)  kalder  Solen  intet  unyttigt  frem,  og 
hvad  der  alligevel  maatte  komme  frem,  afsvider  og  fjerner 
den,  —  i  Opdragelsen  skal  overalt  det  unyttige  udskilles. 
Solens  Virksomhed  og  Opdragelsen  knyttes  yderligere 
sammen,  naar  det  siges,  at  man  lige  saa  lidt  maa  betvivle, 
at  disse  Regler,  indfør  te  i  Skolerne,  vil  medføre  en  hurtigere 
og  lettere  Tilendebringelse  af  Videnskabernes  »Kredsløb« 
som,  at  vi  »ser  Solen  aarlig  tilendebringe  sin  Vandring  om 
hele  Verden«305).  Og  Spørgsmaalet  om,  hvordan  For- 
dringerne da  kan  føres  ud  i  Livet,  rejser  lige  saa  mange 
»Problemer«306),  som  stilles  og  besvares  paa  fuldtud  pæda- 
gogisk Maade307),  samtidig  med  at  Fordringernes  pæda- 


808)  »disciplinæ«  =  scientiæ  et  artes,  sml.  ovfr.  S.  61  m.  Note  270, 
og  Titlen  paa  Kapp.  20—22,  og  særlig:  XIX  40.  XVII  48,  I.  304)  Sml. 
XVIII  32,  I.  305)  XIX  15.  306)  XIX  16  ff.  307)  Dog  med  nogle 
Henvisninger  til  andre  Kapp.,  saaledes  endog  (i  51,  probl.  VII)  til 
de  synkritiske  Kapp.  16.  18!  (hvorved  hele  Fremstillingens  Princip 
næsten  synes  at  være  opløst  for  C.  selv;  sml.  Håhner,  anf.  Skr.  S.  41  f.). 

gogiske  Indhold  og  Konsekvenser  i  det  enkelte  udfoldes  og 
den  praktiske  Iværksættelses  Former  paavises. 

Her  er  altsaa  »Natur« -Betragtningen  foruden  dens 
øvrige  Indskrænkninger  kun  bleven  til  en  Indledning,  hvor- 
efter Synspunktet  er  forladt.  Der  ligger  vel  i  denne  Indled- 
ning endnu  noget  af  en  Argumentation:  da  Solen  har  det 
Held  med  sin  beslægtede  Virksomhed,  maa  Opdragelsen 
finde  sine  Former  i  Efterligning  af  den.  Men  man  kan 
ikke  undlade  at  lægge  Vægt  paa,  at  Comenius'  Slutningsord 
(at  vi  »lige  saa  lidt  maa  betvivle.  .  .«)  nærmest  indskræn- 
ker hele  Betragtningen  af  Solen  til  en  subjektiv  Bestyr- 
kelse, en  Anskueliggørelse  af  de  pædagogiske  Krav. 

Og  for  saa  vidt  maa  Solen  synes  bedre  paa  sin  Plads  i 
den  billedlige  Anvendelse,  der  andetsteds  i  D.  M.  gøres  af 
den  ved  Behandlingen  af  Skoledisciplinen308).  Dens  »sta- 
dige Meddelen  af  Lys  og  Varme,  der  ofte  iblandes  Regn  og 
Blæst,  men  kun  sjældent  Lyn  og  Torden«,  kan  jo  ret  godt 
anskueliggøre  Lærerens  disciplinære  Forholdsregler.  Der- 
imod er  de  i  den  nys  citerede  synkritiske  Anvendelse  postu- 
lerede Ligheder  med  Solen  ingenlunde  alle  uden  Betænkelig- 
heder. At  Solen  ikke  opvarmer  blot  enkelte  Ting  ad  Gan- 
gen300), kan  vanskelig  afgive  et  Forbillede  for  Læreren; 
flere  Læreres  Ledelse  af  en  Skare  Disciple310)  kunde  som  en 
Mulighed,  der  i  mange  Tilfælde  var  Overvejelse  værd,  ogsaa 
finde  sine  Forbilleder  i  Naturen.  Og  Fremhævelsen  af,  at 
Solen  paa  samme  Tid  paavirker  alle  ens,  kunde  som  For- 
billede let  føre  til  Forkastelse  af  al  Individualiseren  i  Op- 
dragelsen —  hvilket  Comenius  aabenbart  selv  har  følt,  idet 
han  kun  vil  have  delte  Træk  efterlignet  i  Hovedsagen;  han 
anerkender  nemlig  selv  det  individuelle  i  Tilværelsen311), 
hvilket  dog  i  høj  Grad  begrænser  Solens  Anvendelighed 
som  Forbillede  paa  dette  Punkt.  Solens  konstante  Be- 
vægelse og  »Virkemaade«312)  kunde  kun  i  de  allergroveste 

S08)  XXVI  4.  8  f.  309)  XIX  13,  I.  31°)  Der  deltes,  fordi  den  ene 
Lærer  netop  ikke,  som  Solen,  kunde  beskæftige  sig  med  dem  alle. 
11 )  XIX  13,   III  (Slutn).      812)   XIX  13,    IV. 

Træk  sammenlignes  med  en  pædagogisk  Methode,  hvis 
Grundkarakter  nok  kan  bevares  ens,  men  som  i  Enkelt- 
anvendelsen maa  varieres  i  det  uendelige313) .  En  Sætning 
som:  at  alt,  hvad  der  »skal«  være  sammen,  ogsaa  bringes 
frem  sammen314),  taber  ved  Tanken  om,  at  vor  Viden 
m.  H.  t.,  hvad  der  formentlig  »skal  være«  sammen,  skyl- 
des —  Erfaringerne  om,  hvad  der  faktisk  er  sammen315) ; 
den  samme  Betragtning  lader  sig  fremføre  overfor  Udtryk- 
ket: gennem  »passende«  Trin316),  som  imidlertid  ved  det 
følgende  har  faaet  en  præcisere  Formulering.  Endelig  er 
Antagelsen  om  Solens  Tilintetgørelse  af  alt  unyttigt317)  dels 
af  ganske  samme  Beskaffenhed,  og  dels  er  den  af  langt 
ringere  Sikkerhed  end  den  pædagogiske  Sætning,  der  skal 
opfattes  som  »Efterligning«  heraf. 

—  Det  synes  da,  som  om  Comenius  i  dette  sidste  Afsnit 
af  Fremstillingens  synkritiske  Del  har  forberedt  Overgan- 
gen til  D.  M.'s  øvrige  Kapitler,  der  ligesom  Kapp.  VII — XIII 
(men  i  højere  Grad  end  disse)  er  fremstillede  ud  fra  rent 
pædagogiske  Synsmaader  og  baserede  paa  Inddelinger,  der 
ogsaa  kunde  optræde  i  en  moderne  Pædagogik  —  omend, 
som  vi  i  dette  Kapitels  Begyndelse  har  set,  den  udstrakte 
Anvendelse  af  Billeder  stadig  giver  Fremstillingen  en  ejen- 
dommelig Karakter  og  gør  dens  Forskel  fra  de  helt  syn- 
kritiske Afsnit  mindre  paafaldende.  Der  synes  for  saa 
vidt  ikke  at  være  Anledning  til  yderligere  at  behandle 
D.  M.'s  Fremstillingsmaade,  saa  meget  mindre  som  vor  Op- 
gave jo  er  at  forsøge  en  Redegørelse  for  Værkets  pæda- 
gogiske Indhold;  formentlig  vil  dog  den  detaillerede  Under- 
søgelse af  Hovedejendommelighederne  ved  Fremstillingen, 
vi  har  ment  det  fornødent  at  forudskikke,  have  vist  sig  som 
ikke  overflødig,  idet  det  gennem,  hvad  vi  dér  har  fore- 


318 )  Man  maatte  ogsaa  spørge,  om  der  mentes  én  Methode  i  alle 
Fag,  eller  (hvorpaa  Udtrykkene  her  og  de  ovfr.  N.  303  anf.  Steder 
synes  at  tyde)  én  i  Videnskaber,  én  i  »Kunsten  og  én  i  Sprog; 
herom  ndfr.  31*)  XIX  13,  VI.  31s)  Sml.  Betragtningen  ovfr.  S.  52  f 
31,;)  XIX  13,  VII  (gradibus  suis).      317)  XIX  13,  VIII 

fundet,  har  vist  sig  muligt,  som  ovfr.  sagt318),  at  rense 
Værket  for  en  betydelig  Mængde  Pædagogiken  uvedkom- 
mende og  af  ganske  andre  Hensyn  optaget  Stof. 

Det  er  flere  Gange  berørt,  at  Comenius  paa  et  langt 
senere  Tidspunkt  i  sit  selvkritiske  Skrift:  »Visdommens 
Kasteskovl«  (Ventilabrum  sapientiæ),  hvori  han  »under- 
kaster alle  sine  pædagogiske  Tanker  en  kort,  fornyet  Over- 
vejelse«, har  udtalt  sig  til  Gunst  for  den  i  Kapp.  XIV  ff.  af 
D.  M.  valgte  synkritiske  Fremstillingsmaade319) .  Det  sker 
imidlertid  her320)  i  saa  almindelige  Vendinger,  at  vi  intet 
nyt  finder  deri  til  Forstaaelsen  af  Comenius'  Synkrisis 
(denne  Forstaaelse  er  vel  ogsaa  klart  nok  tilvejebragt  gen- 
nem hans  Udtalelser  andetsteds321)  og  gennem  hans  Prakti- 
seren  af  Methoden  i  D.  M.),  og  at  Svaghederne  i  Methodens 
Udførelse  i  det  enkelte  slet  ikke  finder  Tilknytning  eller 
Forsvar  her.  Man  maa  derfor  i  høj  Grad  beklage,  at  et 
Skrift,  hvori  Comenius  havde  sat  sig  som  Maal  at  paa- 
vise  den  synkritiske  Methodes  Nytte  i  alle  Enkeltheder: 
»Den  med  dobbelt  og  tredobbelt  Synskraft  udstyrede  Vis- 
dom« (Sapientia  bis  et  ter  oculata322),  er  gaaet  til  Grunde; 
men  det  tør  formodes,  at  hvad  dette  Skrift  kan  have  inde- 
holdt, ikke  vilde  have  kunnet  bringe  væsentlige  Ændringer 
i  den  Dom,  vor  Tid  allerede  paa  Grundlag  af  det  forelig- 
gende maa  fælde  over  den  synkritiske  Methode,  navnlig 
i  dennes  Forhold  til  de  pædagogiske  Erfaringer  og  For- 
dringer, og  specielt  m.  H.  t.  den  Maade,  hvorpaa  dette  For- 
hold i  det  enkelte  er  udnyttet  i  de  omtalte  Kapitler  af  D.  M. 

Vi  skal  kun  til  Vidnesbyrd  om,  hvor  utvivlsom  Me- 
thodens  Rigtighed   endnu   forekom   Comenius,   anføre   de 


31s)  Se  S.  56.  58.  63  f.  319)  Det  blev  skrevet  1657  og  er  optaget 
i  Opera  did.  omnia  IV  41  ff.  Det  vigtigste  deraf  er  oversat  i:  Joh. 
Amos  Comenius,  bearbeitet  von  Eug.  Pappenheim.  2.  Teil  (2.  Aufl 
Langensalza  1905),  S.  130  ff.  Se  for  øvrigt:  Kvacsala,  Joh.  Amos 
Comenius,  S.  386  ff.,  og  d.  s.  i  Monatsh.  d.  Com.-Ges.  8.  Bd., 
S.  139  f.;  fremdeles  Hanner,  anf.  Skr.  S.  14  f.  «°)  §§  32—37 
3n)  Se  ovfr.  S.  25  ff.       322)  Vi  kender  det  fra  Ventilabr.  32. 

Ord,  hvormed  han  slutter  den  herhen  hørende  Del  afVen- 
tilabrum:  »Følgelig  ændrer  jeg  intet  ved  vedkommende 
Kapitler323)  af  D.  M.  Lad  Skolerne  og  Skolelærerne  hos 
Planterne,  Fuglene,  Hvepsene,  Edderkopperne  osv.og  frem- 
deles ogsaa  hos  de  dem  efterlignende  Gartnere,  Vævere, 
Smede,  Malere  og  overhovedet  Mekanikere  af  enhver  Art 
betragte  de  med  Talent  planlagte  Virksomheder  og  de  der- 
af fremgaaende,  kunstfærdig  udførte  Værker!  for  at  de, 
naar  de  sammenligner  dem  med  deres  egne  Værker,  som 
overalt  støder  paa  Hindringer,  overalt  vakler  og  overalt  er 
nedtrykkende  og  glædeløse,  overalt  blottede  for  sikkert 
Resultat  —  da  skal  lære  at  rødme,  at  anspores  til  Længsel 
efter  noget  bedre  og  med  Opbydelse  af  hele  deres  Aands 
Iver  endelig  at  naa  det324).« 

Vi  har  gennem  Notehenvisninger  allerede  set  (og  vil 
senere  faa  det  fuldstændige  Apparat  dertil),  hvorledes  den 
synkritiske  Fremstillingsform  hidførte  en  Række  af  Gen- 
tagelser, idet  ganske  (eller  næsten  ganske)  den  samme 
pædagogiske  Fordring  kunde  fremtræde  Gang  paa  Gang, 
hver  Gang  som  udledet  af  en  ny  Naturgrundsætning.  Der 
er  nu  vel  intet  i  Vejen  for,  at  den  samme  Kendsgerning 
kan  ses  under  mere  end  eet  almindeligt  Synspunkt;  men 
naar  f.  Eks.  Fordringen  om,  at  Disciplene  skal  holdes  i 
Skolen,  til  deres  Dannelse  er  afsluttet,  føres  tilbage  saavel 
til  en  Sætning  om,  at  »Naturen«  til  sin  Virksomhed  vælger 
et  egnet  Stof  eller  først  ved  passende  Forberedelse  gør  det 
egnet,  som  til  Sætningen:  at  »Naturen«  efter  at  være  be- 
gyndt paa  noget  ikke  standser  før  Fuldendelsen325),  og  naar 
paa  samme  Maade  flere  Fordringer  »udledes  af«  Grund- 
sætninger, der  udtrykker  helt  forskellige  Tanker326),  tyder 

»»)  XIV— XIX.  324)  Anf.  Skr.  37.  s25)  Se  ovfr.  S.  57  med  N.  254. 
826)  Se  saaledes  ovfr.  S.  50.  55.  62.  67 ;  fremdeles  Reglen  om  Nødvendig- 
heden af  Lærelyst  (2.  Gang  speciellere):  XVII  13,  I.  38,  I,  afledet  af 
XVII,  fund.  II  og  fund.  VII ;  en  anden  Regel  (XVII  44  og  XVIII  40, 
I)  afledes  dels  af  XVII,  fund.  IX,  dels  af  XVIII,  fund.  IX;  af  dette 
sidste  tillige  en  Fordring,  der  umiddelbart  efter  fremtræder  som  en 
af  »Konklusionerne«  af  fund.  X. 

dette  paa  en  Svaghed  i  Naturgrundlaget  og  en  Løshed  i 
Fremstillingen,  der,  selv  om  ikke  anden  Grund  forelaa,  i  og 
for  sig  vilde  indeholde  en  Opfordring  til  at  forlade  denne 
Fremstilling  til  Gunst  for  en  mere  rationel.  Dette  Punkt 
havde  allerede  Hiibner  Opmærksomhed  for,  og  maa  man 
end  bestemt  tage  Afstand  fra  hans  Paastand  om,  at  der 
(om  Manglerne  ved  Skolerne  og  Midlerne  derimod)  »stadig 
næsten  kun  siges  det  samme  med  nye  Ord«327),  kan  man 
dog  ikke  helt  nægte,  at  der  er  noget  berettiget  i  hans  Klage 
over,  at  »enkelte  Materier  bliver  udstykket  i  det  uende- 
lige«328), —  saaledes  som  jo  ogsaa  en  moderne  Comenius- 
Forsker  har  peget  paa  den  i  næsten  hvert  Kapitel  (»og  ikke 
altid  til  Gunst  for  Logiken«)  forekommende  Gentagelse  af 
Fordringerne  om  Dannelsens  tidlige  Paabegyndelse  osv.329). 
Medens  saaledes  meget,  der  i  en  efter  pædagogisk 
Synspunkt  ordnet  Fremstilling  vilde  være  behandlet  under 
eet,  er  spredt  paa  forskellige  Steder  under  talrige  Gentagel- 
ser330), er  endog  de  pædagogiske  Synspunkter,  der  bestem- 
mer Naturgrundsætningernes  Gruppering  i  Kapitler  (efter 
som  disse  er  Grundsætninger  for  Undervisningens  Sikker- 
hed, Lethed,  Grundighed  og  Hurtighed331),  saa  stærkt  be- 
stemt af  deres  synkritiske  Oprindelse  (fra  en  alt  omfattende 
Aphorisme  af  Hippokrates332) ,  at  de  i  Forhold  til  det  vir- 
kelig pædagogiske,  der  indeholdes  i  Kapitlerne,  faar  en 
ganske  tilfældig  og  fremmed  Karakter.  Hvorvidt  f.  Eks. 
Sikkerhed  og  Grundighed  daarlig  kan  adskilles,  og  begge 
kun  slet  forenes  med  Hurtighed,  saaledes  som  vi  har  set 
Hiibner,  der  ogsaa  slog  ned  paa  dette  Punkt,  bemærke333), 
kan  kun  en  rent  pædagogisk  Undersøgelse  afgøre;  men  det 
er  ved  første  Øjekast  klart,  at  til  Grundlag  for  en  Inddeling, 


s")  Se  Monatsh.  d.  Com.-Ges.  8.  Bd.,  S.  135.  Sml.  ovfr.  S.  32. 
828)  Sidst  anf.  St.  329)  Hoffmeister,  anf.  Skr.  S.  49  med  Note.  «°)  Vi 
har  ogsaa  set,  hvordan  den  samme  Grundsætning  kunde  »føre  til« 
indbyrdes  meget  løst  forbundne  og  af  vedkommende  Grunds,  kun 
daarlig  sammenholdte  pædagogiske  Fordringer.  331)  Se  ovfr.  S.  46  f. 
sss)  Ovfr.  S.  34.     333)  Ovfr.  S.  47. 

hvis  Led  foruden  at  være  udtømmende  skulde  udelukke 
hinanden334) ,  egner  disse  Begreber  sig  efter  deres  indbyrdes 
logiske  Forhold  afgjort  ikke.  Det  er  da  ogsaa  heraf  at 
vente,  som  Håhner  siger335),  at  »enkelte  Naturgrundsæt- 
ninger gentager  sig«.  Det  viser  sig  virkelig,  at  ikke  engang 
disse,  af  Comenius  som  saa  fundamentale  ansete  Natur- 
grundsætninger  fremtræder  med  en  gennemtænkt  Adskil- 
lelse eller  Rækkefølge.  Håhner  har  gjort  opmærksom 
paa336),  at  negative  Sætninger  paa  et  helt  andet  Sted  har 
deres  positive  Sidestykker,  og  at  forskellige  (positive)  Sæt- 
ninger kun  er  Modifikationer  af  samme  Lov.  Hans  Eks- 
empler og  Synspunkter  kunde  forøges,  men  da  Natur- 
grundsætningernes  indbyrdes  Forhold  ikke  er  af  videre 
rækkende  Betydning  for  en  Betragtning  af  det  pædago- 
giske i  D.  M.,  skal  denne  Betragtning  ikke  forfølges 
videre. 

Det  er  jo  ikke  D.  M.'s  Fremstilling  som  saadan,  der 
har  været  Genstand  for  vor  Interesse,  kun  dennes  Forhold 
til  de  pædagogiske  Tanker,  der  igennem  den  lagde  sig  for 
Dagen.  Da  dette  Forhold  formentlig  ikke  frembyder  Van- 
skeligheder udover  dem,  der  er  knyttet  til  den  ejendomme- 
lige Billedanvendelse337)  og  Synkrisis,  medens  Fremstil- 
lingen i  øvrigt,  som  før  sagt,  følger  helt  pædagogiske  Syns- 
punkter, vil  en  Undersøgelse  af,  hvad  ejendommeligt  den 
ellers  kunde  bære  Præg  af338) ,  ligge  udenfor  vor  nærværende 
Opgave.  Hvor  vidt  den  Mulighed  rækker,  som  vi  ved  Be- 
tragtning af  Fremstillingen  sattes  overfor  (her  kan  endnu 
mindes  om  Erkendelsen  af  Tilfælde,  hvor  det  pædagogiske 


™4)  Efter  Logikens  Fordringer  til  en  rigtig  Inddeling,  se  f.  Eks.  Cl. 
Wilkens,  Psykologi  og  Logik  i  Grundtræk  (Kbh.  1910),  S.  116.  335)  Anf. 
Skr.  S.  41.  83°)  Anf.  St.  3")  Reber  (Der  Briefwechsel  des  C,  i 
Monatsh.  der  Com.-Ges.  7.  Bd.,  S.  219)  sammenligner  i  denne  Hen- 
seende C.  med  Jean  Paul,  »der  ganske  vist  betjente  sig  i  endnu 
større  Udstrækning  af  dette  Middel  i  sine  Skrifter«.  S38)  Saaledes 
kunde  C. 's  Henvisning  af  Opdrageren  til  Haandværkere  og  Kunst- 
nere (bortset  fra  sin  synkritiske  Betydning)  paakræve  en  speciellere 
Behandling. 

faktisk  var  blevet  til  før  det  »naturvidenskabelige«,  af  hvil- 
ket det  betragtedes  som  udledet339) :  at  vi  skulde  kunne 
se  bort  fra  Fremstillingen  og  opstille  de  pædagogiske  Tan- 
ker efter  deres  egen  indre  Forbindelse  (det  virkelige  »Sy- 
stem«), kan  den  Undersøgelse,  vi  hidtil  har  foretaget,  kun 
afgøre  m.  H.  t.  Spørgsmaalets  første,  negative  Side,  og 
endda  kun  ufuldstændig;  den  egentlige  Bekræftelse  maa 
bero  paa,  hvorledes  Behandlingen  af  selve  de  pædagogiske 
Tanker  vil  forme  sig,  —  om  deres  Fuldstændighed  og  ind- 
byrdes Forhold  er  af  en  saadan  Beskaffenhed,  at  det  bliver 
muligt  ud  fra  dem  alene  at  finde  og  afrunde  den  Sammen- 
hæng, Comenius  selv  kun  mente  at  kunne  tilvejebringe 
ved  at  samle  dem  under  det  synkritiske  System. 

3!9j  Se  ovfr.  S.  53. 


KAPITEL  II. 

DE  PÆDAGOGISKE  TANKER  I  DIDACTICA 
MAGNA. 


§  1.     Tankernes  systematiske  Ordning. 

Blandt  de  forskellige  Forsøg,  der  er  gjort  paa  at  give 
de  pædagogiske  Tanker  i  Didactica  Magna  en  Fremstillings- 
form, der  kunde  svare  til  vor  Tids  Begreber  om  pædagogisk 
Systematik,  kan  nævnes  Laurie's1).  Som  vi  ovfr.  hørte, 
begaar  han  den  utvivlsomme  Fejl  at  lægge  hele  Comenius' 
Pansophi  til  Grund  for  sin  Fremstilling  af  D.  M.2),  og  det 
første  af  de  fire  Afsnit,  hvori  hans  Gengivelse  falder,  bærer 
da  ogsaa  Titlen:  Pansophien  og  Opdragelsens  Maal3),  hvori 
han  gengiver  Kapp.  I — XI  af  D.  M.  Men  i  øvrigt  bevirker 
dette  Udgangspunkt  mærkeligt  nok  ingen  Omordning  af 
Didactica's  Stof,  og  Fremstillingen  fortsættes  med  »Second 
Section«:  Opdragelsens  Methode*),  der  gengiver  Kapitlerne 
XII— XIV  og  XVI— XVIII,  hvorefter  følger  et  mindre  Af- 
snit5) som  Indledning  til  det  følgende  (School  management 
in  relation  to  sure,  solid,  and  easy  instruction),  og  derefter 
det  3.  Afsnit:  Opdragelsens  Kunst —  »d.  e.  Methodens  An- 
vendelse i  Praksis«6).     Heri  er  gengivet  Kapitlerne  XIX — 


J)  I  den  ovfr.  anf.  Monografi.  2)  Ovfr.  S.  41.  —  Det  samme  gør 
Kirchner  i  sin  tidligere  anf.  Afhandling  om  »Grundtankerne  i  det 
comenianske  Opdragelsessystem«,  Monatsh.  der  Comenius-Gesellschaft. 
8.  Bd.,  S.  285  ff.  289.  (K.  giver  dog  mere  et  skeletagtigt  Referat  end 
en  systematisk  Fremstilling).  »)  Anf.  Skr.  S.  71-81.  4)  S.  82—98. 
6)  S.  98-101.       «)  S.  102—137. 

XXVI  og  tillige7)  19  Forskrifter  hentede  fra  Comenius' 
Afhandling  »om  Studiet  af  det  latinske  Sprog« ;  Laurie  har 
altsaa  anset  det  for  nødvendigt  og  berettiget  at  sikre  og 
uddybe  Forstaaelsen  af,  hvad  D.  M.  paa  et  enkelt  Punkt 
efter  hans  Mening  ikke  er  gaaet  dybt  nok  ind  i,  ved  at 
raadspørge  andre  af  Comenius'  pædagogiske  Arbejder.  At 
Afgørelsen  af,  i  hvilken  Udstrækning  en  saadanFremgangs- 
maade  er  nødvendig  og  tilladelig,  kræver  ganske  særlige 
Overvejelser,  skal  vi  siden  se;  at  Laurie  ikke  har  følt  Nød- 
vendigheden heraf8),  kan  vi  allerede  slutte  af  den  Vold, 
han  har  gjort  paa  Kronologien  ved  at  tage  Pansophien  til 
Udgangspunkt.  Hans  Fremstilling  slutter  med  det  fjerde 
Afsnits  Gengivelse  af  XXVII— XXXII:  Om  den  almindelige 
Organisation  af  et  Skolesystem*).  Vi  ser  af  ovenstaaende 
Skema,  at  Laurie  altsaa  har  villet  give  en  rationel  pæda- 
gogisk Inddeling  samtidig  med,  at  han  beholdt  Comenius' 
Fremstilling. 

Efter  de  Erfaringer,  vi  ved  Betragtningen  af  denne 
Fremstilling  har  gjort,  skulde  det  ikke  synes  muligt  ved 
blot  at  udelade  Naturgrundsætningerne  og  de  dertil  nøjest 
knyttede  Partier  at  faa  en  rent  pædagogisk  Afhandling  med 
en  saadans  Ordning  frem;  trods  al  Løshed  i  Opbygningen 
var  de  pædagogiske  Sætninger  med  deres  Adskillelser  af  det 
sammenhørende  og  deres  Gentagelser  i  den  Grad  bestemte 
af  den  synkritiske  Methode,  at  dennes  Opgivelse  med  Nød- 
vendighed skulde  synes  at  maatte  medføre,  at  der  i  Stedet 
helt  igennem  traadte  pædagogiske  Synsmaader  og  Inddelin- 
ger —  altsaa  for  visse  Partiers  Vedkommende  en  fuldstæn- 
dig Omstilling  af  Stoffet.  Et  første  Skridt  i  denne  Retning 
betyder  det,  naar  Hoffmeister  udtaler,  at  Comenius  i 
Kap.  XVI  »har  tegnet  hele  sin  Didaktiks  Grundmethode«, 


7)  S.  134—137.  8)  Omend  vedkommende  Afhandling  af  C.  maa 
skrive  sig  fra  omtr.  samme  Aar  som  Oversættelsen  af  D.  M.  til  Latin 
(1637—8;  se  Kvacsala,  J.  A.  Comenius,  S.  218),  tillader  de  betydelige 
Forskelle  mellem  de  to  Skrifter  (sml.  Kvacsala,  S.  226  f.)  ikke  uden 
videre  at   lade  det  ene  supplere  det  andet.     9)  Anf.  Skr.  S.  138 — 154 

medens  de  følgende  tre  Kapitler  kun  skulde  være  »videre 
Udførelse,  om  ikke  den  blotte  Følge  og  Virkning  af  den  i 
Kap.  XVI  fremstillede  Aarsag«10).     Sætningen:  ne  possit 
non  sequi  effectus,  i  Kap.  XVP1),  refererer  Hoffmeister12) 
til  alle  Kapitlerne  XVI — XIX.  Der  er  dog  heri  et  Arbejde 
med  Comenius'  Opstilling,  men  ved,  at  denne  er  beholdt 
uændret  og  blot  det  indbyrdes  Forhold  af  Kapitlerne  søgt 
fastslaaet,  viser  det  sig  tydelig,  at  H.  ved  saaledes  at  kon- 
struere paa  selve  den  originale  Opstilling  er  kommen  i  skarp 
Strid  med,   hvad   Comenius  har  villet,   uden  at  præstere 
nogen   pædagogisk    Oversigt   i   Stedet13).     Paa   lignende 
Maade  maa   Kvacsala   for  at  forsvare  Comenius  mod  de 
samtidige  Angreb  paa  hans  Opstilling  anføre  den  Oversigt 
over  Indholdet  af  D.  M.,  som  Comenius  giver  allerede  paa 
Værkets    første    Side:     Fundamenta,    Veritas,    Series    og 
Via14);  men  det  er  ganske  urigtigt  at  betegne  denne  Ind- 
deling  som   Skriftets    »Disposition«15),    da   den,    som   det 
tydelig  fremgaar  af  vort  Kap.  I,  ingenlunde  har  været  be- 
stemmende for  Skriftets  Opbygning,  som  ikke  engang  synes 
at  have  kunnet  staa  ganske  klart  for  Comenius,  da  han 
skrev  vedkommende  Overskrift.  Om  disse  fire  Synspunkter, 
hvorunder  Comenius  blot  har  villet  vise  sit  Stofs  Fuldstæn- 
dighed, kunde  have  afgivet  Grundlag  for  en  brugbar  Dis- 
position af  de  pædagogiske  Tanker,  lønner  det  sig  derfor 
ikke  at  undersøge  (de  er  dog  saa  langt  fra,  hvad  vor  Tid 
vilde  vælge  til  fundamenta  divisionis),  og  Kvacsala  har  da 
heller  ikke  forfulgt  sin  Antydning  videre. 

En  virkelig  Omordning  af  D.  M.'s  Hovedtanker  efter 
pædagogiske  Synspunkter  finder  vi  hos  Free16),  der,  som 


10)  Anf.  Skr.  S.  59  f.  n)  Overskriften;  at  Sætningen  blot  er 
Forklaring  af  det  »certo«,  hvorom  alene  dette  Kap.  handler,  er  ind- 
lysende. 12)  S.  59,  N.  2.  13)  Det  er  jo  ikke  H.'s  Hensigt  at  give  en 
Kritik  af  disse  Kapitlers  (»sikkert«,  »let«,  »grundig«,  »hurtig«)  ind- 
byrdes Forhold.  14)  Monatsh.  der  Com.-Ges.  8.  Bd.,  S.  140  f. 
16)  Som  Kv.  gør  det,  anf.  St.  1B)  Sml.  Kap.  I,  N.  251.  Hans  Arbejde 
har  Titlen :  Die  Pådagogik  des  C.  Theorie  und  Praxis  des  Unterrichts 

han  selv  siger17) ,  » for  at  lette  Oversigten  sammenstiller  dem 
efter  nærliggende  Synspunkter « .  Hans  specielle  Hensigt  der- 
med er  at  vise  de  comenianske  Tankers  praktiske  Anven- 
delse, især  paa  det  første  Skoleaars  Undervisning;  hans  Ho- 
vedinteresse er  altsaa  ikke  at  erfare  Comenius'  pædagogiske 
System,  men  i  det  at  finde  Materiale  til  Formulering  af  en 
Pædagogik  for  det  første  Skoleaar.  Free  inddeler  Stoffet 
i  følgende  20  Rubriker,  der,  som  man  ser,  helt  igennem 
er  af  pædagogisk  Natur:  1)  Opdragelsens  Maal.  2)  Ud- 
dannelsens Nødvendighed  og  Almindelighed.  3)  Uddannel- 
sens Tid.  4)  Legemlig  Opdragelse.  5)  Menneskets  aande- 
lige  Anlæg.  6)  Opdragelsens  Karakter  —  hvorved  tænkes 
paa  Forsigtighed  i  Undervisningen  og  Omsorg  for,  at  det 
menneskelige  (til  Forskel  fra  det  »berufsmåssige«)  kom- 
mer til  sin  Ret.  7)  Opdragerne.  8)  Skolepligten  —  d.  v.  s., 
at  alle  de  Unge  først  skal  henvises  til  Folkeskolen.  9)  Skole- 
lokalet og  dets  Omgivelser.  10)  Skoletid.  11)  Skolens  Op- 
gave. 12)  Undervisningsplanen.  13)  Pensumfordeling  (ef- 
ter Alderstrin,  Aar,  Maaneder  osv.).  14)  Grundsætninger 
for  Stofudvalget  (»ikke  det  unødvendige«  osv.).  15)  Didak- 
tiske ogmethodiskeVink — f.  Eks.,  at  Sprogundervisningen 
skal  gaa  parallelt  med  Undervisningen  i  det  Reale,  og  at 
Sprogene  skal  læres  mere  gennem  Brugen  end  ved  Regler. 
16)  Undervisningens  Anskuelighed.  17)  Forberedende  Un- 
dervisningsvirksomhed: dels  Tilvejebringelsen  af  Interesse 
og  Opmærksomhed,  dels  Forudskikkelsen  af  en  »Oversigts- 
Idé«  om  Genstanden  (hvorved  man  sætter  Arbejdets  Maal). 
18)  Hovedundervisningsvirksomhed,  med  Reglerne:  be- 
gynde med  at  give  Stoffet  i  større  Almindelighed,  først  der- 
efter i  Enkeltheder;  al  Erkendelse  som  en  Aarsagserken- 
delse;  aldrig  efterlade  noget  uafsluttet;  alle  Studierne  som 
een  Encyklopædi;  af  det  lærte  skal  vises  Nytten  i  det  dag- 
lige Liv;  det  (lærte  og)  forstaaede  skal  ogsaa  kunne  ud- 
siges; alt  skal  være  tiltrækkende.    19)  Undervisningens  Ho- 

nach  C.'s   Grundsåtzen   mit   besonderer  Berucksichtigung  des  ersten 
Schuljahres  (Bernburg  1884).       17)  I  Forordet  til  det  anf.  Skr. 

vedsider  (at  Indsigten  skal  komme  af  Tingene  selv,  ikke  af 
Bøger;  at  den  moralske  Uddannelse  skal  begynde  tidlig; 
ligesaa  den  religiøse,  hvis  Formaal  er  at  danne  praktiske 
Kristne,  ikke  theoretiske) .    20)  Skoletugt18) . 

Vi  har  her  en  pædagogisk  Ordning,  som  imidlertid  kun 
omfatter  en  Del  af  Tankerne,  efter  Free's  Mening  ganske 
vist  Hovedtankerne,  i  D.  M.  Den  gør  i  Forhold  til  Co- 
menius'  Værk  et  ret  tilfældigt,  ikke  helt  gennemtænkt 
Indtryk,  hvilket  sikkert  for  en  Del  finder  sin  For- 
klaring i  den  ovenomtalte  Hensigt  med  Free's  Arbejde. 
Han  har  grebet  en  Række  for  moderne  Pædagogik 
og  særlig  for  hans  specielle  Opgave  vigtige  Punkter, 
men  heller  ikke  tænkt  disses  indbyrdes  Forhold  og 
Rækkefølge  nærmere  igennem,  saaledes  som  Rubri- 
kernes  relative  Selvstændighed  viser,  —  altsaa  paa  ingen 
Maade  givet  eller  villet  give  Gomenius'  Tanker  i  et  Sy- 
stem. Disse  Tanker  har  saa  fundet  Plads  indenfor  de,  dels 
paa  Grundlag  af  Indholdet  i  D.  M.  og  dels  under  Ind- 
flydelse af  moderne  theoretisk  og  praktisk  Pædagogik  dan- 
nede, pædagogiske  Rubriker,  hvilket  jo  kun  kan  give  en  ud- 
vendig og  ret  vilkaarlig  Tilpasning  af  dem  til  de  delvis  frem- 
mede Rubriker  og  i  hvert  Fald  udelukker,  at  de  kunde  frem- 
træde med  deres  egen  pædagogiske  Sammenhæng  og  Bære- 
evne. Dette,  der  maa  synes  Mangler  for  enhver  Betragt- 
ning, idet  hverken  Comenius'  Tanker  eller  alle  en  moderne 
Pædagogiks  Fordringer  herigennem  kommer  til  deres  Ret 
(de  sidste  ikke,  da  dog  Comenius'  Pædagogik  tages  som 
eneste  Kilde) ,  er  jo  nok  en  Følge  af,  at  Hovedinteressen  hos 
Free  er  knyttet  til  »Undervisningens  Theori  og  Praksis  med 
særligt  Hensyn  til  det  første  Skoleaar«19),  til  Erkendelse  af 
hvilken  han  altsaa  har  fundet  Comenius'  pædagogiske 
Grundsætninger  anvendelige,  —  men  det  skulde  ikke  synes 
at  være  en  nødvendig  Følge  heraf.  Opgaven  maatte  jo 
være  i  saa  vidt  Omfang  som  muligt  at  lade  Comenius'  Tan- 

18)  De  enkelte  Sætninger  af  D.  M.,  som  Free  har  benyttet,  vil 
man    finde    ndfr.    i    deres    (systematiske)    Sammenhæng.  19)   Sml. 

ker  ordne  sig  ud  fra  sig  selv  og  uden  Indførelse  af  frem- 
mede Synspunkter,  men  saaledes  at  der  fremkom  en  virke- 
lig Orden,  en  organisk  Sammenhæng  og  Udviklingsgang, 
hvis  Tankerne,  som  de  foreligger,  tillod  en  saadan.  Kun 
saaledes  kan  vi  faa  virkelig  Besked  om,  hvad  i  Comenius' 
Pædagogik  vor  Tid  endnu  skulde  kunne  finde  Anvendelse 
for,  og  derigennem  udnytte  dette  Stof  til  Indarbejdelse  i 
moderne  Rammer,  —  medens  vi  ellers  let  bringer  os  i  den 
Situation,  at  vi,  samtidig  med  at  tillægge  Comenius'  Tan- 
ker for  stor  Betydning  for  vor  Tid,  faar  for  ringe  et  Ud- 
bytte af  dem.  Praktisk  synes  det  da  at  maatte  føre  videst, 
naar  vi  vil  undgaa  at  indføre  fremmede  Rubriker  og  vi  dog 
maa  gaa  ud  fra  visse  forudsatte  Synspunkter  ved  vor  Be- 
tragtning for  overhovedet  at  opnaa  et  Overblik,  at  gøre 
disse  oprindelige  Synspunkter  saa  faatallige  og  ikke-tids- 
bestemte  som  muligt20).  Og  saaledes  forstaaet,  er  den  af 
Free  stillede  Opgave,  formuleret  noget  bredere21),  forment- 
lig Opgaven  for  enhver,  der  i  vore  Dage  af  pædagogisk  (ikke 
blot  historisk)  Interesse  underkaster  den  300  Aar  gamle 
Pædagogs  Anskuelser  en  mere  indgaaende  Behandling. 

I  denne  Retning  gaar  Fremstillingen  hos  Beeger22), 
der  indordner  D.  M.'s  »didaktiske  Materiale«  under  tre  Ru- 
briker: I.  Udvalg  af  Disciplene,  Stoffet  og  Tiden  —  d.v.  s. 
Fordringerne  om  alles  Undervisning  (dog  indsnævret  paa 
de  højere  Trin)  i  alt  (dog  kun  det  nødvendige)  saa  tidlig 
som  muligt23).  II.  Skolens  specielle  Udformning  (Gestal- 
tung), særlig  Fordelingen  af  Disciplene,  Tiden  og  Stoffet  — 
hvorved  tænkes  paa  de  fire  Skoletrin,  disses  Varighed  i 
Døgnet  og  i  Livet  og  Undervisningsstoffets  Fordeling  paa 


20)  For  dermed  at  foregribe  Tankernes  eget  System  det  mindst 
mulige.  21)  »  .  .  .  med  Hensyn  til«  al  Opdragelse  (ikke  blot  »Under- 
visning« og  ikke  blot  »det  1.  Skoleaar«).  22)  I  den  »Charakteristik 
der  grossen  Unterrichtslehre«,  hvormed  han  indleder:  Comenius, 
Grosse  Unterrichtslehre.  Aus  dem  Lateinischen  ubersetzt  und  mit 
Einleitungen  und  Anmerkungen  versehen  von  Julius  Beeger  und 
Franz  Zoubek.  2.  Aufl.  (s.  a.  —  III.  Bd.  af  Karl  Richters  Pådagog. 
Bibliothek).  Oversættelsen  er  oftere  nævnt  ovfr.     23)  Anf.  St.  S.  XCII  ff. 

hvert  Aar,  Maaned  osv.  (hvilket  Beeger  tager  med  til  Tids- 
inddelingen,  som  han  behandler  før  »Stoffets  Fordeling«), 
og  endelig  Stoffets  Inddeling  og  planmæssige  Rækkefølge 
(overensstemmende  med  Bevidsthedslivets  Udvikling)24). 
III.  Behandlingen  af  Disciplene,  Stoffet  og  Lærerne  — 
d.  v.  s.  Reglerne  for  Skoletugten,  Undervisningsmethoden 
(anskuelig,  praktisk  osv.)  og  for  »Lærerens  Uddannelse  og 
Udstyrelse  med  de  nødvendige  Hjælpemidler«  (panmetho- 
diske  Bøger) 25) .  Disse  Rubriker  synes  kun  en  forsøgsmæs- 
sig og  ugennemarbejdet  Form  for  at  faa  alting  med,  og  saa 
faa  de  er,  indeholder  de  dog  adskillige  Gentagelser.  Selv 
om  dette  kun  kan  træde  klart  frem  fra  Beeger's  egen  Frem- 
stilling, viser  Skemaet  ovfr.  dog  allerede,  at  den  første  Un- 
derafdeling under  henholdsvis  Rubrik  I  og  II  væsentlig 
kommer  til  at  behandle  det  samme,  den  sidste  af  dem  højst 
til  at  udfylde  den  første  (Beeger  maa  da  ogsaa  bruge  Udtryk 
som:  Der  er  allerede  ovfr.  vist  hen  til  .  .  .  .,  og:  Det  kan 
endnu  tilføjes  . .  ,26) ;  og  vil  det  end  være  vanskeligt  helt  at 
undgaa,  at  den  enkelte  Rubrik  paa  denne  Maade  griber  over 
i  andre,  er  der  dog  ikke  Tvivl  om,  at  der  maatte  kunne  fin- 
des Inddelinger,  hvor  Leddene  i  højere  Grad  udelukker 
hinanden,  end  det  er  Tilfældet  hos  Beeger.  Men  det  er  jo 
ikke  engang  ganske  tydeligt,  hvad  der  er  at  forstaa  ved  hans 
Kapiteloverskrifter,  og  i  Ly  af  denne  Uklarhed  (der  utvivl- 
somt er  en  Uklarhed  i  Tanke,  ikke  blot  i  Udtryk)  kan  da 
Ting,  der  systematisk  burde  adskilles,  findes  forenede  un- 
der samme  Rubrik;  man  behøver  saaledes  blot  at  minde  om 
den  overraskende  »Behandling  af  Lærerne«,  der  danner 
Gruppe  sammen  med  Skoletugten  og  (hvad  der  ikke  er 
mindre  underligt)  med  Undervisningsmethoden!  Paa  den 
Maade  er  det  jo  unægtelig  let  at  faa  et  vanskelig  overskue- 
ligt Stof  inddelt,  men  at  den  derved  tilvejebragte  Oversigt  er 
ret  illusorisk  og  usystematisk,  behøver  vistnok  ingen  nær- 
mere Paavisning.    At  Inddelingen  ingen  Tilknytning  har 

24)  Anf.  St.  S.  XCII.     XCVIII  ff.       25)   Anf.    St.    S.  XCII.      CVI  ff. 
26)  S.  XCVIII. 

til  Comenius,  er  det  ogsaa  unødvendigt  at  nævne,  da  den 
overhovedet  næppe  har  Tilknytning  til  nogetsomhelst  og 
nærmest  udviser  en  Karrikalur  af,  hvad  vi  ovfr.27)  beteg- 
nede som  en  mulig  Inddeling.  Beeger's  staaende  Under- 
inddeling (Disciplene,  Stoffet  og  Tiden28)  er  ogsaa  ganske 
irrationel;  saaledes  viste  det  sig  under  Rubrik  II,  at  Spørgs- 
maalet  om  Tidens  Inddeling  naturligvis  bl.  a.  bliver  et 
Spørgsmaal  om  Stoffets  Inddeling  efter  de  forskellige  Tids- 
afsnit29), der  altsaa  vilkaarlig  maa  udsondres  fra  Under- 
rubriken  om  —  »Stoffets  Fordeling«. 

Medens  de  fleste  andre  Forfattere,  der  har  fremstillet 
Comenius'  Pædagogik,  nærmest  har  villet  give  en  klar  Gen- 
givelse af  dennes  Hovedkarakter  uden  Bestræbelse  efter 
Fuldstændighed  eller  efter  at  forfølge  dens  Sammenhæng 
ind  i  alle  Fuger,  og  derfor  ikke  kan  komme  i  Betragtning, 
hvor  Talen  er  om  det  egentlig  systematiske,  finder  vi  dog 
hos  Seyffarth30)  en  Inddeling,  der  kommer  de  Fordringer, 
vi  mente  at  maatte  stille  til  en  saadan,  nogenlunde  nær.  Han 
fremstiller  Comenius'  Pædagogik  under  følgende  fire  Syns- 
punkter: 1)  Almindeligt  Princip  for  Undervisningen.  2)  Sko- 
lernes Organisation.  3)  Undervisningsstoffets  Udvalg  og 
Bestemmelse.  4)  Specielle  didaktiske  Regler.  Vi  har  her 
netop  saadanne  Rubriker,  som  intet  foregriber,  men  kan 
ventes  naturlig  at  ville  omslutte  Stoffet  fra  enhver  Tids- 
alders Pædagogik,  og  som  altsaa  næppe  vilde  hindre  Co- 
menius' Tanker  i  at  finde  den  speciellere  Ordning,  der  var 
dem  naturligst.  Men  foruden  at  Seyffarth's  Fremstilling  vil 
omfatte  hele  den  comenianske  Pædagogik31)  (ikke  blot  den, 
der  foreligger  i  D.  M.),  synes  hans  Inddeling  ikke  helt  egnet 
til  at  danne  Grundlaget  for  et  System.  Den  første  Rubrik 
vilde,   hvis   den   var   noget   klarere   formuleret32),    kunne 


27)  S.  80  f.  28)  Skønt  i  II  »Stoffet«  og  »Tiden«  bytter  Plads,  og 
i  III  »Tiden c  maa  vige  for  »Lærerne«,  er  der  dog  aabenbart  tilsigtet 
noget    ensartet    med    denne    Underinddeling.  2B)    Se    videre    ndfr. 

s0)  Anf.  Skr.  S.  70  ff.       31)  Se  anf.  Skr.  S.  70.        32)  Maaske  i  Retning 
af   den    Maade,    hvorpaa    Kirchner    (Monatsh.    der  Com.-Ges.   8.   Bd., 

afgive  et  brugeligt  Udgangspunkt;  Nr.  2  synes  derimod, 
som  indeholdende  det  mest  specielle  og  det,  der  vel  vanske- 
ligst kan  bringes  helt  ind  under  almindeligere  Synspunkter, 
at  burde  gemmes  til  sidst,  medens  de  »specielle«  didak- 
tiske Regler  (altsaa  Undervisningens  Methode)  vel  netop 
var  det,  hvori  Systemet  egentlig  skulde  findes,  og  vanskeligt 
at  holde  adskilt  fra  Reglerne  for  Valg  af  Undervisningsstof. 
Medens  disse  sidste  Regler  paa  den  ene  Side  altsaa  kommer 
ind  under  Synspunktet  for  Opdragelsens  Midler,  vil  deres 
objektive  Fastsættelse  tillige  forudsætte  Erkendelse  af  dens 
Maal;  og  da  denne  Erkendelse  tillige  maa  give  Svarene  paa, 
hvad  Opdragelse  overhovedet  er,  hvorfor  den  er  nødvendig, 
og  hvad  den  skal  meddele,  synes  en  Fremstilling  af  et  pæda- 
gogisk System  rimeligst  at  maatte  begynde  med  Spørgs- 
maalet  om  Opdragelsens  Maal,  saaledes  som  vi  finder  det 
hos  R.  Rissmann33).  Naar  Rissmann  derefter34)  tager, 
hvad  han  kalder  »den  methodologiske  Del«,  vil  man  for- 
staa,  at  vi  maa  betragte  dens  Formulering  som  lovlig  snæ- 
ver, idet  vi  i  Stedet  vilde  sætte  en  Erkendelse  af  Opdragel- 
sens Midler,  omfattende  saavel  det  methodologiske  som  ad- 
skillige Sider  vedrørende  Undervisningens  Stof,  der  jo 
ingenlunde  alene  udgør  Dannelsens  Maal,  men  netop  er  det 
Medium,  hvori  Methoden  skal  lægge  sig  for  Dagen.  Naar 
Rissmann  endelig  slutter  sin  Fremstilling,  der  følger  Orde- 
nen i  D.  M.  nogenlunde  nøje  og  derfor  ikke  er  heldig  med 
at  faa  det  »indre  Raand«  fat,  hvad  han  selv  klager  over35), 
med  en  Omtale  af  Skoleorganisationen36) ,  da  synes  dette 
som  Konstitueren  af  en  særlig  Rubrik  ikke  saa  heldigt,  for 
saa  vidt  Organisationen  jo  systematisk  maa  hænge  paa  det 
nøjeste  sammen  med  Opdragelsens  Maal  og  Midler  og 
strengt  taget  helt  burde  kunne  optages  af  disse  to  Rubriker; 


S.  292)  samler  det  karakteristiske:  »Omnes,  omnia,  omnino  [se.  do- 
cere] .  .  .  det  er  C.'s  i  tre  Ord  udtrykte  Pædagogik«.  33)  Das  påda- 
gogische  System  des  Comenius,  i:  Sammlung  pådagogischer  Vortråge, 
hrsgeg.  von  Wilh.  Meyer-Markau.  5.  Bd.,  Heft  8,  S.  24  ff.  54)  S.  24. 
33  ff.       «5)  Anf.  St.  S.  33.       39)  S.  24.  41  ff. 

men  da  der  i  et  faktisk  Skolesystem  altid  vil  være  meget, 
som  maaske  nok  kan  forsvares  ved  Henvisning  til  de  al- 
mindeligere Synsmaader,  men  ingenlunde  logisk  udledes  af 
dem  med  absolut  Sikkerhed,  og  som  finder  sin  sidste,  fore- 
løbige Forklaring  i  det  historiske,  men  set  fra  Systemet  ind- 
til videre  maa  staa  udenfor  som  »Tilfældigheder«,  —  vil 
det  blive  praktisk  nødvendigt  for  en  Fremstilling  at  samle 
dette  i  en  særlig  Hob  (ikke  »Rubrik«)  udenfor  (altsaa: 
bagefter)  selve  Systemet,  og  dette  Afsnit  vil  netop  komme 
til  at  behandle  Opdragelsesorganisationens  konkreteste 
Enkeltheder. 

Man  kunde  nu  spørge,  om  da  den  Inddeling,  vi  hermed 
har  antydet,  ikke  er  lige  saa  fremmed  for  Comenius,  som 
de,  vi  ovfr.  har  betragtet.  Der  er  hertil  at  sige,  at  hvis  der 
overhovedet  lader  sig  paavise  Sammenhæng  mellem  Co- 
menius' pædagogiske  Tanker,  maa  den  komme  frem  under 
Maalets  og  Midlernes  Synspunkter;  der  lader  sig  næppe 
finde  en  Inddeling,  der  mindre  forudsætter  Ejendommelig- 
hed end  denne,  og  vi  ser  den  da  ogsaa  optræde  atter  og  atter 
i  ældre  og  nyere  Opdragelsessy  s  terner37).  Men  det  træffer 
sig  saa  heldigt,  at  Inddelingen  findes  hos  Comenius  selv.  Vi 
saa  i  Kap.  I  el  Misforhold  mellem  D.  M.'s  Indhold  og  Frem- 
stilling, beroende  paa,  al  der  til  denne  sidste  var  valgt  en 
Methode,  som  var  Indholdet  uvedkommende  og  slet  ikke 
kendtes  i  dette.  Nu  finder  vi  et  Sled  i  Indholdet  en  over- 
sigtsmæssig  Inddeling,  der,  svarende  til  det  anførte  og  som 
os  allerede  bekendt,  ikke  er  benyttet  som  Inddeling  af  D.  M., 
men  altsaa  dog  har  staaet  Comenius  klar  som  omsluttende 
samtlige  hans  Tanker  om  Opdragelse.  Han  siger  nemlig38) , 
at  hvor  Undervisningen  ikke  er  inddelt  saa  nøje,  at  alt  føl- 
ger kontinuerlig  efter  hinanden  og  afsluttes  indenfor  en  be- 


37)  Krydsende  Inddelingen  i:  intellektuel,  moralsk  og  religiøs  Op- 
dragelse (og  legemlig  Opdr.)  —  en  Inddeling,  som  ogsaa  gaar  igen- 
nem C.  s  Pædagogik,  blot  uden  at  bestemme  Hovedgangen  i  hans 
Fremstilling.  38)  D.  M.  XVI  49.  Om  Udtalelsens  synkritiske  Plads 
se  ovfr.  S.  54  f. 

stemt  Tidsgrænse,  dér  bliver  der  ikke  noget  ud  af  det  hele; 
»thi  naar  man  ikke  har  fastsal  Maalene  og  Midlerne  til  disse 
og  Midlernes  Anordning  (mediorum  ordine39) ,  sker  der  let 
Forbigaaelse  af  et  eller  andet,  Ombytning  og  Forvirring«. 
Han  fastsætter  altsaa  i  disse  Ord  de  Omraader,  hvorover 
Opdrageren  skal  være  fuldt  bevidst,  og  tilkendegiver  med 
det  samme,  at  derunder  indbefattes  hele  Undervisningen; 
det  er  da  kun  at  gaa  et  Skridt  videre,  naar  man  i  Kon- 
sekvens heraf  gør  den  samme  Inddeling  bestemmende  for 
den  theor etiske  Betragtning  af  Undervisningen,  idet  en  saa- 
dan  jo  ikke  kan  fejle  ved  at  følge  Undervisningen  i  dens  na- 
turlige Forgreninger.  Ja,  allerede  bag  ved  Udtrykket  hos 
Comenius  ligger  jo  en  saadan  theoretisk  Betragtning,  som 
han  blot  ikke  har  ført  videre.  D.  M.  er  jo  imidlertid  mere 
end  en  blot  Didaktik,  en  Undervisningslære  i  snævrere  For- 
stand; ved  at  medtage  den  moralske  og  den  religiøse  Opdra- 
gelse (og  den  legemlige)  er  den  bleven  en  virkelig  Pæda- 
gogik40) ,  men  de  Inddelingssynspunkter,  som  Comenius  har 
fundet  anvendelige  paa  Undervisningen,  synes  lige  saa  vel, 
naar  man  først  har  dem,  at  maatte  kunne  overføres  paa  den 
moralske  og  religiøse  Opdragelse.  Ja,  som  vi  siden  vil  se, 
ligger  Spørgsmaalet  om  al  Undervisnings  Maal  i  sidste  In- 
stans for  Comenius  i  det  religiøse,  i  Forhold  til  hvilket  det 
intellektuelle  og  moralske  nærmest  kun  opfattes  som  Mid- 
ler, omend  af  disse  det  moralske  ligger  Maalet  nærmest41). 
Og  D.  M.  indeholder  udførlige  Oplysninger  om,  hvordan 
den  virkelige  Religiøsitet  og  den  ønskede  Moralitet  fremmes 
hos  Barnet,  —  altsaa  netop  om  Midlerne.  Man  ser,  at  har 
vi  grebet  Synspunktet  paa  det  ene  af  Opdragelsens  Om- 


89)  Dette  Udtryk  tillader  ganske  vist  en  almindeligere  Forstaaelse 
end  vor  (se  næste  S.).  40)  Sml.  ndfr.  S.  90  ff.  41)  Sml.  Håhner, 
anf.  Skr.  S.  47  f.,  og  om  det  nærmere  se  ndfr.  —  Inddelingen  i 
intell.,  mor.  og  relig.  Opdragelse  er  altsaa  paa  den  ene  Side  en  Un- 
derinddeling (eller,  set  fra  en  anden  Side,  den  overordnede  Inddeling), 
paa  den  anden  Side  bliver  den  netop  et  speciellere  Udtryk  for  Ind- 
delingen i  Maal  og  Midler  (sml.  ovfr.  N.  37). 

raader,  medfører  disse  Omraaders  nøje  Forbindelse  hos 
Comenius,  at  det  ogsaa  maa  fastholdes  ved  de  andre.  Ved 
det  ubestemte  Udtryk:  Midlernes  Anordning,  synes  det  til- 
ladeligt at  tænke  paa  de  ovenomtalte  rubrikløse  Skoleindret- 
ninger,  Organisationen,  det  helt  konkrete  Skema,  der  ikke 
lader  sig  fuldt  optage  i  de  almindeligere  Rammer. 

Derefter  bliver  Spørgsmaalet:  naar  vi  nu  følger  en  Ind- 
deling, som  Comenius  vel  har  kendt  og  anerkendt,  men  dog 
ikke  gjort  til  Grundlag  for  sin  Fremstilling,  kan  vi  saa  vente 
at  finde  Svar  paa  de  Spørgsmaal,  vi  ud  herfra  maa  stille? 
Ja,  denne  Inddelings  Rammer  er  jo  saa  rummelige,  at  en 
hvilkens omhelst  pædagogisk  Lære,  som  sagt,  til  en  vis  Grad 
kan  ventes  at  føje  sig  efter  dem.  Men  vil  man  da  fremdeles 
kunne  være  sikker  paa  at  faa  de  mange  Enkeltheder  til  at 
føje  sig  organisk  sammen,  og  er  de  tilstede  i  en  saadan 
Fuldstændighed,  at  en  paa  det  angivne  Grundlag  paabe- 
gyndt Fremstilling  kan  ventes  afrundet  til  et  System?  Sva- 
ret herpaa  kan  naturligvis  ikke  gives  paa  Forhaand,  kun 
selve  Behandlingen  af  Stoffet  kan  vise  dets  Betingelser  i  den 
omspurgte  Retning;  og  da  Forsøget  ikke  tidligere  er  gjort, 
har  vi  heller  intet  paa  Forhaand  at  henvise  til.  Kun  faar 
vi  gode  Forventninger  ved  de  Resultater,  hvortil  Walter 
Muller  i  sin  oftere  citerede  Afhandling  om  Comenius  som 
»Systematiker  i  Pædagogiken«42)  er  kommen.  Uden  i  øv- 
rigt at  forsøge  paa  at  lade  samtlige  pædagogiske  Tanker  i 
D.  M.  (til  hvilket  Værk  han  ikke  indskrænker  sig43)  træde 
frem  i  systematisk  Sammenhæng,  naar  han  dog,  gennem 
det  af  Comenius  han  behandler,  og  gennem  forudgaaende 
Undersøgelse  af,  hvilke  Fordringer  der  maa  stilles  til  et 
videnskabeligt  System  i  Pædagogiken44),  til  at  sige,  at  om- 
end,  som  vi  ogsaa  har  paapeget,  »en  bestemt,  omfattende 
Inddeling«  mangler  hos  Comenius45),  naar  han  dog  »en 
højere  Enhed  ved  at  støtte  sin  praktiske  Pædagogik  til  den 
almindelige  filosofiske,  og  i  Fuldstændighed  bliver  der  lidet 

*2)  Saaledes   lyder   Afhandlingens    Undertitel.        *3)    Se  anf.    Skr. 
S.  1  (i  Forordet)  og  passim.       **)  Anf.  Skr.  S.  3  ff.      «)  Anf.  Skr.  S.  11. 

tilbage  at  ønske46) .  Næppe  paa  noget  andet  Punkt  er  han  i 
den  Grad  forud  for  sin  Tid.  Ladet  ude  af  Betragtning  er  kun 
Alumnaterne  af  speciel  Art Fremragende  er  ved  Fuld- 
stændighed og  systematisk  Leddeling  Betragtningerne  over 
Skolerne,  saavel  de  almindelige  som  ogsaa  de  specielle  — 
over  de  enkelte  Arter  af  Skoler.  Hvad  angaar  de  almindelige 
Undersøgelser,  saa  er  disse  endnu  den  Dag  i  Dag  af  ganske 
særlig  Værdi.  Intet  Omraade  af  den  almindelige  Skole- 
videnskab  (Schulkunde)  er  ladet  helt  ude  af  Betragtning. 
Om  Skoleindretning,  Opsyn,  Dotation  og  om  Lærerstanden 
gør  han  de  fineste  Bemærkninger ....  For  første  Gang  op- 
træder en  i  alle  Retninger  fuldslændig  Skoleorganisme,  i  sine 
Grundtræk  den  samme,  som  den  eksisterer  den  Dag  i 
Dag ....  Enhver  af  Skoleinstitutionerne  faar  Maalet  for  sit 
Arbejde  nøje  bestemt;  selv  staar  de  i  den  inderligste  Sam- 
menhæng; den  ene  fortsætter  den  andens  Arbejde.  Netop 
her  træder  de  comenianske  Udviklingers  systematiske  Ka- 
rakter, Universaliteten  i  hans  Stræben  rigtig  tydelig  frem. 
Ogsaa  en  Leddeling  af  de  enkelte  Skoler  mangler  ingen- 
lunde. . .  .  Hver  Klasses  Specialopgave  bliver  ligeledes  fyl- 
destgørende bestemt.  . .  .  «47). 

Efter  disse  Udtalelser,  der  ganske  vist  har  samtlige  Co- 
menius'  pædagogiske  Arbejder  for  Øje,  om  der  end  vises 
D.  M.  en  særlig  Opmærksomhed48),  synes  det  da  berettiget 
at  vente,  at  de  enkelte  Tanker  i  D.  M.  maa  kunne  stille  sig 
naturlig  og  organisk  sammen.  Skulde  der  vise  sig  Punkter, 
hvor  Sammenhængen  syntes  vanskelig  eller  umulig  at 
etablere,  tør  man  vel  endog  tro,  at  det  er  i  vort  Forsøg, 
Fejlen  ligger,  og  at  muligvis  en  mindre  Ændring  i  Fremstil- 
lingen vilde  lade  den  savnede  Sammenhæng  komme  til 


46)  Sml.  den  Udtalelse,  O.  Anderssen  i  sit  Foredrag  om  Comenius 
S.  33  gengiver  (efter  Jean  Pio,  Indl.  til  »Moderskolen«,  S.  9) :  »Vor  Tid 
er  næppe  i  Besiddelse  af  een  pædagogisk  Sandhed  eller  een  didaktisk 
Regel,  om  hvilken  C.  ikke  allerede  har  udtalt  sig  med  den  største 
Klarhed  og  Bestemthed.«  Sml.  Rissmann,  anf.  St.  S.  24.  47)  Anf. 
Skr.  S.  11  f.;  sml.  S.  36.      ■">)  Sml.  f.  Eks.  anf.  Skr.  S.  10.  27.  29. 

Syne;  et  Forsøg  som  det,  der  her  gøres  paa  at  lade  Frem- 
stillingen blive  til  ud  fra  Tankerne  selv  og  gennem  et  Brud 
med  den  Fremstilling,  hvori  disse  Tanker  er  os  overleveret, 
sker  jo  kun  ved  en  Prøven  sig  frem,  og  det  er  ikke  at 
vente,  at  Forsøget  i  første  Omgang  skulde  have  Held  til  at 
gribe  den  eneste  mulige  eller  blot  den  bedste  Fremstil  - 
lingsmaade.  Selv  om  man  vil  bringe  det  mindst  mulige 
ind  udefra  (og  hvor  en  ny  Tid  træder  i  Forhold  til  en  svun- 
den Tids  Tanker,  kan  dette  aldrig  ganske  undgaas,  og  bør 
det  vel  heller  ikke49),  saa  har  dog  de  Tanker,  man  skal 
fremstille,  saa  mange  Tilknytninger  indbyrdes  og  til  den 
bredere  Tankekreds,  hvoraf  de  længere  tilbage  er  frem- 
gaaet,  at  Mulighederne  for  deres  Kombination  altid  vil  være 
talrige.  Dette  indeholder  den  Fordel,  at  Forventningerne 
om  at  finde  et  antageligt  System  derved  støttes;  men  tillige 
unægtelig  den  Mangel,  at  Sikkerheden  for  at  finde  det 
rigtige  System  efter  samme  Maalestok  formindskes.  Der  er 
da  her  kun  den  ene  Udvej,  som  allerede  fremhævet50), 
at  spørge  saa  lidt  som  muligt,  lade  de  comenianske  Tan- 
ker melde  sig  og  blot  hver  Gang  give  Agt  paa,  at  det  nye 
hænger  sammen  med  det  tidligere.  Herved  kan,  som  og- 
saa  sagt,  Samtidens  Inddelingssynspunkter  og  Fordrin- 
ger til  et  System  vel  ikke  undlade  at  gøre  deres  Virk- 
ning; men  den  egentlige  Kritik,  hvortil  disse  maatte  føre, 
og  denne  Kritiks  videre  Konsekvenser  i  Form  af  For- 
kastelser, Omposteringer  og  Tilføjelser  —  kort  sagt,  det 
hele  Spørgsmaal  om,  hvad  Værdi  nu  vedkommende  pæ- 
dagogiske Tanker  kan  have  for  ens  egen  Tid  —  maa  be- 
stemt holdes  ude  fra  den  systematiske  Fremstilling  af 
disse  Tanker51).  Endvidere  maa  jo  ogsaa  Comenius'  pan- 
sophiske  System  som  saadant  holdes  ude  fra  hans  pæda- 


49)  Da  Hensigten  dermed  jo  dog  i  sidste  Instans  er  disse  Tankers 
Anvendelse  paa  den  nye  Tid  —  men  rigtignok  ikke,  som  misfor- 
staaede,  populariserende  Tendenser  kan  føre  til,  naaet  gennem  for- 
hastet Sammenblanding  af  det  gamle  og  det  nye!  s°)  Ovfr.  S.  80  f. 
51)  Ndfr.  i  Kap.  III  vil  denne  Side  blive  strejfet. 

gogiske.  Dels  naaede  han  jo  aldrig  til  at  afslutte  sin 
Pansophi52),  og  de  Afhandlinger,  hvori  han  udkaster 
den53),  tillader  netop  ikke  en  fuldstændig  Tilegnelse  af 
det  systematiske  i  hans  Tanker  paa  dette  Omraade.  Men 
ogsaa  Tidsforholdet  mellem  disse  Arbejder  og  D.  M.  gør, 
at  de,  ikke  mindst  for  det  pædagogiske,  lærerige  Indblik  i 
Pansophien  i  høj  Grad  maa  behandles  med  Forsigtighed  og 
Begrænsning54).  Og  endelig  —  hvad  enten  det  inderste 
Baand  mellem  de  pædagogiske  Tanker  findes  i  Pan- 
sophien55) eller  andetsteds  (og  det  vil  blive  sandsynligt, 
at  meget  i  dem  har  langt  nærmere  Kilder),  saa  maa,  hvis 
der  virkelig  er  et  saadant  indre  Baand,  dette  bl.  a.  give 
sig  til  Kende  gennem,  at  Tankerne  ogsaa,  naar  man  lader 
det  ude  fra  sin  Betragtning,  føjer  sig  organisk  sammen; 
med  alle  Ufuldkommenheder  har  Comenius'  Fremstilling 
selv  tilkendegivet  dette  ved  helt  at  udelade  det  pansophiske. 


§  2.     Opdragelsens  Maal  og  Hovedmidler.     Den  legemlige 

Opdragelse. 

Man  finder  i  Almindelighed  Titlen  »Didactica  Magna« 
oversat1):  den  »store  Undervisningslære«,  hvilket  jo  kom- 
mer Betydningen  af  Ordet  bibdcxeiv  nærmest,  og  ogsaa 
stemmer  med  den  Omskrivning,  Comenius  selv  giver  af 
Værkets  Navn  som  »fremstillende  den  universelle  Kunst 
at  lære  (docendi)  alle  alt«2).  Mod  denne  Oversættelse 
har  man  indvendt,  at  Comenius'  Værk  jo  behandler  mere 


52)  Sml.  hans  egne  Ord  i  Ep.  ad  Montanum,  som  slutter  Udg. 
af  Faber  fortunæ  af  1661 ;  Kvacsala,  J.  A.  Comenius,  S.  424.  53)  En 
af  dem  er  omtalt  ovfr.  S.  38  ff.;  andre  vil  lejlighedsvis  blive  nævnt 
ndfr.  I  øvrigt  henvises  til  Indl.  og  til  biografiske  Arbejder  (først  og 
fremmest  Kvacsalas).  5*)  Sml.  ovfr.  S.  38  f.  og  ndfr.  55)  Altsaa  i 
sidste  Instans  i  det  religiøse. 

x)  Saaledes  af  Beeger,  Altemoller,  O.  Salomon  o.  fl.  2)  D.  M.'s 
Undertitel  (hos  Hultgren  S.  11). 

end  den  blotte  Undervisning,  idet  det  betegner  et  Forsøg 
paa  »systematisk  at  fremstille  Opdragelsens  Totalitet«,  og 
at  den  anførte  Gengivelse  derfor  er  »vildledende«3).  Men 
naar  Rissmann,  der  ikke  vil  have  Ordet  Didaktik  opfattet 
i  den  snævrere  Betydning,  er  bedre  tilfreds  med  Pappen- 
heim's  Oversættelse:  Lehrkunst,  »da  Comenius  faktisk  i 
det  væsentlige  opfatter  Opdragelsen  som  Belæring«,  saa 
synes  han  unægtelig  i  samme  Aandedræt  at  have  accep- 
teret en  anden,  ligesaa  »snæver«  Betydning,  og  man  for- 
staar  ikke  rigtig,  hvorfor  ikke  ud  fra  denne  Betragtning 
Ordet  Undervisningslære  kan  være  lige  saa  godt. 

Naar  O.  Anderssen4)  betegner  D.  M.  som  en  virkelig 
Opdragelseslære,  »hvad  ogsaa  dens  Navn  angiver«  (som  An- 
derssen dog  selv  oversætter:  Den  store  Undervisningslære5) , 
eller  naar  Hoffmeister  kalder  den  »en  Slags  Opdragelses- 
og  Undervisnings  væsenets  Encyklopædi«,  hvori  »kommer  til 
Orde  de  fleste  af  de  Spørgsmaal  fra  Pædagogiken  i  Al- 
mindelighed og  Didaktiken  og  Methodiken  i  Særdeleshed, 
som  Datiden  kendte«6),  saa  ligger  der  heri  den  Opfattelse 
af  Værket  som  en  virkelig  Pædagogik,  som  W.  Muller 
udtrykker  ved:  at  »Didactica  og  docere  er  at  tage  i  en 
videre  Forstand,  som  Opdragelseslære  og  at  opdrage«,  hvil- 
ket han  støtter  ved,  at  Angivelsen  af  Maalet  for  de  i  D.  M. 
indeholdte  Raad  har  Opdragelsen  overhovedet  og  ikke 
blot  Undervisningen  for  Øje7). 

At  Comenius'  Forskrifter  virkelig  behandler  betydelig 
mere,  end  hvad  man  forstaar  ved  den  blot  intellektuelle 
Opdragelse,  end  sige  ved  det  derunder  endnu  speciellere: 
Undervisningen,  er  jo  hævet  over  enhver  Tvivl.  Naar 
Menneskets  medfødte  Anlæg  siges  at  skulle  udvikles  gen- 
nem Bøn,  Belæring  og  Handlen8),  og  D.  M.  ogsaa  giver 


s)  R.  Rissmann,  anf.  St.  S.  23  m.  Noten.  4)  I  sit  tidligere  anf. 
Foredrag  (Chria.  1893),  S.  26.  5)  Anf.  Skr.  S.  17.  6)  Anf.  Skr.  S. 
48  f.;  ejendommeligt  nok  findes  disse  Ord  omtrent  ordret  (men  uden 
at  angive  sig  som  Citat)  hos  Pappenheim,  anf.  Skr.  S.  15.  7)  Anf. 
Skr.  S.  14,  Noten.       8)  D.  M.  VI  1  (der  tænkes  her  paa  den  moralske 

Reglerne  m.  H.  t.  den  moralske9)  og  den  religiøse10)  Ad- 
færd, ser  vi  deraf,  at  Comenius  med  Bevidsthed  er  gaaet 
udenfor  den  blotte  Belæring,  hvis  Forskellighed  fra  Op- 
dragelsens andre  Sider  han  véd  fuld  Besked  med11).  Paa 
den  anden  Side  lader  det  sig  dog  ikke  gøre  med  W.  Mul- 
ler uden  videre  at  oversætte  docere  ved:  at  opdrage,  og  mene, 
at  Sagen  er  klaret  dermed.  Vi  saa,  at  Comenius  straks  i 
Undertitlen  fastholder  den  speciellere  Betydning,  og  saa- 
ledes  gennem  hele  Skriftet;  det  er  heller  ikke  det  eneste 
Udtryk  for  »Opdragelse«,  der  staar  til  hans  Raadighed. 
Man  kommer  altsaa  ikke  bort  fra,  at  Comenius  virkelig 
om  et  Skrift,  som  man  i  Nutiden  vilde  betegne  som  en 
»Opdragelseslære«,  har  benyttet  en  Benævnelse,  der  ogsaa 
for  ham  selv  er  indskrænket  til  at  omfatte  den  særlige 
Gren  af  Opdragelsen,  der  kaldes  Belæring. 

Men  dette  maa  jo  have  sin  Grund.  Seyffarth  ser 
klart  denne  Omstændighed  og  lægger  megen  Vægt  derpaa, 
idet  han  siger:  »Grundprinciperne  stiller  han  kun  op  for 
deraf  at  drage  Slutningerne  for  Didaktiken,  den  egentlige 
Undervisningslære,  og  af  disse  didaktiske  Fastsættelser  har 
ogsaa  hans  Hovedværk,  den  store  Undervisningslære,  faaet 
Navnet:  Magna  didactica«12).  Seyffarth  ser  i  denne  blotte 
Titel  et  Fingerpeg  i  Retning  af  det,  som  han  opfatter  som 
Manglen  ved  Comenius'  System:  at  det  ikke  tager  Hensyn 
til  de  sjælelige  Kræfter  i  og  for  sig,  men  kun  m.  H.  t. 
Dannelsesstoffet,  de  skal  optage,  idet  der  forlanges,  »at  de 
uddannes  i  det,  som  det  er  Mennesket  nødvendigt  at  vide 
og  gøre«13).  Manglen  af  det,  man  kalder  formel  Opdra- 
gelse, som  Seyffarth  i  disse  Ord  klager  over  hos  Co- 
menius, vil  blive  omtalt  ndfr.;  men  det  er  utvivlsomt,  at 


Handlen,  naturligvis  ikke  paa  Opdragelsen  til  »Færdigheder«).  9)  Sær- 
lig samlede  i  Kap.  XXIII.  10)  Særlig  i  Kap.  XXIV.  ")  Se  ndfr.  S. 
99  ff.  12)  Anf.  Skr.  S.  94.  (S.  fortsætter:  »Ogsaa  hans  andet  Hoved- 
værk, Orbis  pictus,  forfølger  rent  didaktiske  Formaal,  og  i  disse  to 
Skrifter  er  hele  hans  .  . .  Didaktiks  System  indeholdt  .  . .«).  13)  Anf. 
Skr.  S.  74  f. 

Seyffarth,  maaske  hovedsagelig  under  Indflydelse  af  Nav- 
net: Didactica,  har  tillagt  Comenius'  Pædagogik  en  altfor 
stor  Ensidighed  i  Bestræbelsen.  Vi  saa,  at  Comenius  netop 
fører  sine  Grundprinciper  videre  end  til  det  egentlig  didak- 
tiske; men  Sandhedskernen  i  Seyffarth's  Udtalelse  ligger 
deri,  at  Undervisningen  og  Belæringen  fra  gammel  Tid 
var  den  eneste  Form,  under  hvilken  Opdragelsen  over- 
hovedet var  organiseret  og  Opdragelsesspørgsmaalene  (og- 
saa  de,  der  vedrørte  den  fysiske,  moralske  og  religiøse 
Opdragelse)  traadte  frem.  Skolen  var  jo  Opdragelses- 
stedet,  der  anerkendtes  som  saadant,  og  dens  Hovedopgave 
maatte  under  alle  Omstændigheder  blive  Meddelelsen  af 
det  Kundskabsstof,  der  regnedes  for  uundværligt  til  en- 
hver Tids  Dannelse.  Og  naar  Comenius  gaar  ud  over 
denne  Tradition  og  lægger  en  vigtig  Del  af  Opdragelsen 
i  Hjemmet,  under  Former,  der  kun  højst  uegentlig  til- 
lader at  tale  om  »Undervisning«,  er  det  dog  endnu  ikke 
faldet  ham  ind  at  tage  de  Konsekvenser,  der  heraf  maatte 
følge  m.  H.  t.  Sprogbrugen  (som  jo  ogsaa  er  det,  der  senest 
følger  Udviklingen);  naar  han  behandler  pædagogiske  Sa- 
ger, falder  det  ham  stadig  naturligt  at  henføre  dem  under 
det  i  Traditionen  (men  aldeles  ikke  efter  hans  Mening) 
vigtigste,  hvortil  al  Pædagogik  ganske  overvejende  var 
knyttet:  Undervisningen,  og  hans  Pædagogik  faar  derfor 
naturlig  Navnet:  Undervisningslære. 

Det  vilde  derfor  være  ganske  urigtigt  at  oversætte 
Navnet  »Didactica«  ved  andet;  og  »docere«  betyder  stadig 
ikke  andet  end:  belære,  undervise.  Men  det  er  lige  saa 
vigtigt  at  fastholde,  at  Comenius  i  sin  »store  Undervis- 
ningslære« har  medtaget  alt,  hvad  der  overhovedet  syntes 
ham  at  staa  i  Forbindelse  med  Undervisning,  og  derved 
er  gaaet  langt  ud  over,  hvad  han  selv  og  andre  forstaar 
ved  dette  Begreb.  Maaske  er  det  som  en  stilfærdig  An- 
tydning heraf,  at  han  netop  har  kaldt  sin  Undervisnings- 
lære »den  store«.  — 

Naar  W.  Muller  særlig  fandt  den  samlede  Opdragel- 
ses Begreb  tilstede  i  D.  M.'s  Angivelse  af  Forskrifternes 
Maal,  maa  man  give  ham  Ret,  saa  meget  mere  som  Co- 
menius lægger  sin  Angivelse  af  dette  Maals  egentlige  Ka- 
rakter saa  langt  tilbage,  at  Midlerne  til  at  naa  det  stræk- 
ker sig  langt  udenfor   Pædagogikens   Enemærker. 

Opdragelsens  Maal  finder  han  nemlig  først  ud  fra  sin 
Forstaaelse  af  selve  Menneskelivets  Maal,  til  hvis  Realisa- 
tion Opdragelsen  er  en  nødvendig  Betingelse14) ;  og  dette 
Menneskelivets  egentlige  Maal  ligger  udenfor  Livet15).  Paa 
denne  Maade  har  Gomenius  sat  sin  Pædagogik  i  Forbin- 
delse med  sin  religiøse  Livsanskuelse,  ja,  formelt  stillet, 
som  Seyff arth  siger,  det  rent  kristelige  Princip  i  Spidsen  for 
sin  Undervisningslære,  saaledes  som  dette  aldrig  var  sket 
før16)  (kun  hos  Jesuiterne  finder  Seyffarth  noget  i  samme 
Retning) .  Om  det  dog  er  rigtigt  at  betragte  den  comenian- 
ske  Pædagogik  som  helt  igennem  »opført  paa  Basis  af 
Troen  paa  Christus«,  som  v.  Criegern  med  megen  Vægt 
gør17),  eller  —  i  alt  Fald  for  Didactica's  Vedkommende 
—  med  ham  at  ville  urgere  Comenius'  senere  Udtalelse: 
Quæ  pro  juventute  scripsi,  non  ut  pædagogus  scripsi,  sed 
ut  theologus  .  .  ,18),  derom  sættes  man  i  betydelig  Tvivl 
ved  den  nærmere  Undersøgelse  af  D.  M.  selv.  Hoved- 
massen af  de  pædagogiske  Bestemmelser  i  denne  vil  vist- 
nok vise  sig  netop  ikke  at  være  af  religiøs  Natur,  vel 
ikke  stridende  mod  religiøse  Forudsætninger,  men  lige  saa 
vel  tænkelige  ganske  uden  saadanne  og  fuldstændig  uaf- 
hængige deraf.  Kun  hvor,  som  i  den  foreliggende  Forbin- 
delse, Opdragelsen  skal  ses  i  sit  Forhold  udadtil,  af- 
grænses overfor  Livets  andre  Kendsgerninger,  føres  Tan- 


14)  Se  ndfr.  ")  D.  M.  II.  XXIV  12.  16)  Anf.  Skr.  S.  72;  sml. 
Melchers,  Comenius  und  Pestalozzi,  i  Monatsh.  der  Com.-Ges.  5.  Bd., 
S.  24;  Bohmel,  anf.  Skr.  S.  9  f.  28  f.  (Ogsaa  Forbindelse  mellem 
det  pædagogiske  og  det  sociale).  11)  Comenius  als  Theolog,  S.  226. 
18)  Opera  did.  omnia  IV  27  (i :  Pro  Latinitate  Januæ  Linguarum  suæ 
illiusq.  praxeos  Comicæ  Apologia,  §  3). 

ken  for  Comenius  naturlig  ind  paa  det,  der  dikterer  ham 
vort  Livs  sidste  Maal,  svarende  til  den  Forbindelse,  senere 
pædagogiske  Systemer  etablerer  mellem  Opdragelse  og 
Ethik;  men  hvor  han  er  indenfor  Opdragelsen,  ser  man 
klart,  at  det  —  fraset  et  ganske  enkelt  Afsnit  af  D.  M.19) 
—  er  Overvejelser  fremgaaede  af  egne  praktiske  Erfarin- 
ger paa  Opdragelsesomraadet  og  af  udstrakt  pædagogisk 
Læsning,  der  maa  betragtes  som  hans  pædagogiske  For- 
dringers virkelige  Kilder. 

Et  Vidnesbyrd  herom  har  man  i  Comenius'  Adskil- 
lelse af  Undervisningen  i  Moral  og  i  Religion,  som  Seyf- 
farth  erklærer  for  »ganske  uholdbar«20),  og  som  ogsaa 
v.  Criegern  klager  over21).  Religionsundervisningen  be- 
handles netop  i  Enkelthederne  aldeles  ikke  som  det  Fag, 
der  saa  at  sige  skulde  danne  Midtpunktet  i  hele  Opdragel- 
sen22) ;  tværtimod  vises  der  den  intellektuelle  Opdragelse 
en  langt  mere  indgaaende  Opmærksomhed  end  den  reli- 
giøse (og  end  den  moralske),  og  man  faar  aldeles  ikke 
Indtrykket  af,  at  »ved  Behandlingen  af  alle  Undervisnings- 
genstande  det  religiøse  Synspunkt  skulde  være  det  be- 
stemmende«23). 

Men  en  saadan  Selvstændighed  i  det  pædagogiske 
synes  netop  Comenius'  Religiøsitet  at  have  begunstiget. 
Han  viser  i  D.  M.,  at  han  selv  har  Øje  for,  at  den  faste 
Tro  paa  Menneskets  Udviklingsmuligheder,  der  er  hans 
Pædagogiks  inderste  Drivfjeder,  vanskelig  lader  sig  forene 
med  et  strengt  dogmatisk  Standpunkt;  men  i  hans  Reli- 
giøsitet, ligesom  hos  Brødremenighederne  den  Dag  i  Dag, 
traadte,    som    Pappenheim    bemærker24),    det    dogmatiske 

19)  Kap.  25  (om  Klassikerlæsningen).  20)  Anf.  Skr.  S.  75.  21)  Anf. 
Skr.  S.  270;  det  afvigende  hos  Bohmel  (anf.  Skr.  S.  14  nederst)  frem- 
drager intet  herimod.  22)  Saaledes  som  v.  Criegern  hævder,  anf. 
Skr.  S.  245.  28)  v.  Criegern,  sidst  anf.  St.  24)  Anf.  Skr.  S.  18. 
Sml.  ovfr.  S.  46,  og:  H.  Trier,  Amos  Comeniuses  Grundtanker  om 
Opdragelsen  og  Undervisningen  i  hans  Didactica  magna  (Kbh.  1874), 
S.  5  (ff.);  samme,  Af  Dagen  og  Vejen  (Pædagogiske  Tids-  og  Strids- 
spørgsmaal,  4.  Bd.  1902),  S.  24. 

ikke  i  den  Grad  i  Forgrunden,  at  det  ikke  muliggjorde 
en  saadan  mildere  Opfattelse.  Men  netop  denne  dogma- 
tiske Inkonsekvens,  som  v.  Criegern  forklarer  af  hans 
Fromheds  »paa  den  ene  Side  mystiske,  paa  den  anden 
Side  praktiske  Karakter«25),  frigør  ham  fra  forudbestemte 
Synsmaader  og  vender  hans  Blik  mod  Menneskenaturen 
selv  og  lader  ham,  for  at  sige  det  i  Korthed,  finde  Sand- 
heder frem,  der  kan  komme  alle  Tiders  Pædagogik  til 
Gode,  uanset  enhver  Tids  religiøse  Livssyn.  Uden  at  have 
indgaaende  Kendskab  til  Comenius'  Religion  (hvis  Enkelt- 
heder forbliver  hyllede  i  Broderskabets  dækkende  Slør) 
kan  man  forstaa,  at  dens  stærkt  pantheistiske  Retning 
paa  en  Maade  kunde  sætte  det  religiøse  ud  af  Spillet,  ikke 
behøvede  at  hellige  det  en  særlig  Opmærksomhed  som 
saadant,  da  det  jo  dog,  i  sin  Enhed  med  »Naturen«,  altid 
var  med,  hvor  denne  var  Genstand  for  Omtale.  Det  er 
ud  fra  en  saadan  religiøs  Anskuelse,  Comenius  kunde 
tænke  sig  Muligheden  af  at  naa  en  »pansophisk«  Erken- 
delse, gennem  en  »janua  rerum«26)  se  alt  i  Naturen  under 
eet  Synspunkt;  og  vi  saa,  at  der  ogsaa  i  D.  M.  er  ufuld- 
komne Spirer  hertil  (ved  Bestræbelsen  for  at  bringe  det 
pædagogiske  ind  under  »Naturen«).  Men  vi  saa  ogsaa,  at 
Undersøgelserne  stod  saa  selvstændig,  at  man  helt  kunde 
se  bort  fra  de  pansophiske  Tendenser;  og  det  samme  vil 
vi  se  med  det  dogmatiske  Udgangspunkt  for  Pædagogiken. 
Efter  at  have  gjort  det  religiøse  til  Udgangspunkt  nævner 
Comenius  det  siden  (med  en  enkelt  Undtagelse27)  kun  som 
sideordnet  med  andre  Livsomraader,  som  han  afgør  i  fuld 
Selvstændighed28).  Betegner  det  fremdeles  det  indre  Baand 
mellem  de  enkelte  pædagogiske  Tanker,  saa  har  det  i  alt 

25)  Anf.  Skr.,  S.  233;  sml.  ovfr.  S.  46.  26)  Saaledes  lyder  Titlen 
paa  C. 's  pansophiske  Metaphysik,  som  først  udkom  (1681)  efter  hans 
Død;  sml.  Kvacsala,  J.  A.  Comenius,  S.  453  ff.  (og  Keller,  det  i  Kap.  I, 
N.  210  anf.  St.).  ")  Sml.  v.  Criegern,  S.  258.  28)  Saaledes  finder 
Hiibner  (se  Monatsh.  der  Com.-Ges.  8.  Bd.,  S.  135)  disse  første 
»fromme  Kapitler,  uden  hvilke  Undervisningsmaaden  godt  kan  be- 
staa«,  ganske  overflødige. 

Fald  bundet  disse  saa  fast  sammen,  at  deres  Forbindelse 
bevares,  selv  naar  Baandet  er  fjernet. 

—  Ved  at  have  sit  Livs  Maal  udenfor  Livet  udmær- 
ker Mennesket  sig,  lærer  Comenius,  fremfor  alle  andre 
Skabninger;  det  ejer  alle  disses  Fortrin,  men  det  staar 
tillige  i  Forbund  med  Gud,  og  alle  Ting  tjener  det  til 
Nytte29).  (Om  det  Slægtskab  mellem  Mennesket  og  den 
øvrige  Verden,  der  tillige  ligger  heri,  er  talt  ovfr.30).  At 
dette  Liv  kun  danner  en  Forberedelse  til  det  evige31),  af- 
giver en  almindelig  Ramme  for  dets  Maal.  Men  da  et 
saadant  Maal  jo  ikke  naas  umiddelbart,  bliver  der  end- 
videre en  Adskillelse  mellem  speciellere,  nærmere  lig- 
gende Maal,  hvis  Realisation  i  første  Række  har  dette 
Liv  for  Øje,  og  som  tegner  sig  forskellig  for  de  vordende 
Haandværkere,   Lærere  osv.32). 

Det  afgørende  bliver  dog  det  ene,  for  alle  fælles  Ho- 
vedmaal,  og  fra  dette  er  Menneskeheden  vanslægtet;  men 
til  at  raade  Bod  herpaa  er  der  —  og  herved  henviser  Co- 
menius til  den  hellige  Skrift  —  intet  virksommere  Mid- 
del end  den  rette  Belæring  af  de  Unge33).  Derved  gavnes 
altsaa  baade  dette  Liv  og  det  tilkommende,  men  for- 
trinsvis dette  sidste;  og  hvad  der  muligvis  meddeles  Ung- 
dommen specielt  med  dette  Liv  som  Maal,  maa  ikke 
kunne  være  nogen  Hindring  overfor  det  evige34). 

Som  Forudsætninger  til  at  naa  Maalene  er  Menne- 
sket af  Naturen  udstyret  med  Anlæg35).  Det  kan  ikke 
selv  bestemme  over  disses  Retning,  men  nok  bevare  dem 
rene  ved  at  undgaa  tom  og  unyttig  Aandsvirksomhed36). 
Der  kan  altsaa  ske  en  Indgriben  i  det  naturlige  Anlæg,  og 
en  saadan  er  endda  nødvendig  for  Mennesket  til  at  naa 
Maalene  —  hvilket  ogsaa  udtrykkes  som:  til  virkelig 
at  »blive  Menneske«37) ;  paa  denne  Maade  er  Menneske- 


29)  D.  M.  I,  særlig  3.  30)  Se  særlig  S.  37.  43.  31)  D.  M.  III. 
»2)  XXVII  (særlig  8)  ff.;  sml.  XXII  1.  33)  Præf.  8  ff.  15.  V  17.  21  ff. 
»*)  XVIII  8.  3S)  V.  36)  XX  4.  37)  VI.  IX  2;  sml.  XXIX  2,  1. 
XXVII  4. 

legemet  bestemt  til  Arbejde,  men  Arbejdet  maa  gradvis 
læres,  —  det  er  da  ikke  sandsynligt,  at  aandelig  Fuld- 
kommenhed skulde  opstaa  af  sig  selv,  uden  Forbere- 
delse38). Alle  Menneskets  Anlæg  maa  udvikles,  og  denne 
Udvikling  udefra  maa  foregaa  teknisk,  efter  en  bestemt 
Methode39).  —  I  denne  Tanke  hos  Comenius:  at  intet 
kan  bringes  ind  i  Mennesket,  men  Undervisning  og  Op- 
dragelse kun  udvikle,  hvad  der  allerede  er  tilstede  i  det 
som  Anlæg40)  (hvori  dette  nærmere  bestaar,  og  hvorledes 
det  successivt  udvikler  sig,  skal  ndfr.  nærmere  under- 
søges), mødes  Comenius  ganske  med  Pestalozzi,  ligesom 
i  Fordringen  om,  at  Mennesket  skal  dannes  »til  Menne- 
ske«41). Vi  ser  allerede  her,  hvorledes  han  i  D.  M.  gaar 
ud  over  det  snævrere  dogmatiske;  hans  dybere  gaaende 
Religiøsitet,  hvormed  han  tænkte  sig  at  omspænde  hele 
Verden,  maatte  stille  Fordringer  til  hvert  Menneskes  Ud- 
vikling, der  gik  ud  over,  »hvad  det  evangeliske  Tros-  og 
Kirkeliv  umiddelbart  krævede«42),  —  og  idet  den  først 
kunde  finde  sine  Fordringer  tilfredsstillede  med  det  alle 
omfattende  »menneskelige«,  fritager  den  sig,  som  vi  før 
sagde,  fra  Pligten  til  direkte  Indvirkning  paa  det  enkelte 
i  disse  Fordringer. 

Medfødt  er  dels:  Evnen  til  at  erhverve  Kundskab 
om  Tingene;  Tanken  »bemægtiger  sig  ikke  blot  det  nær- 
liggende, men  nærmer  det  i  Rum  og  Tid  fjernede  til  sig«, 
ja  giver  sig  i  sin  Ubegrænsethed  endog  i  Kast  med  det 
uudgrundelige43).  Man  behøver  blot  at  lade  Tingene  — 
og,  vel  at  mærke,  Tingene  selv  —  paavirke  Sanserne  (og- 
saa  Sansningen  er  os  medfødt)44),  saa  udfolder  Erkendel- 


«8)  vi  4.  38)  XX  1  f.,  sml.  XXI  3.  XI  11.  —  Sml.  Håhner,  anf. 
Skr.  S.  44  ff.  40)  V  5.  41)  Se  Hoffmeister,  anf.  Skr.  S.  17  med 
Note,  sml.  S.  52  ff.  —  Sml.  [Holtsch,]  Beitråge  zur  Pådagogik.  1.  H.: 
Ueber  die  historische  Darstellung  der  pådagogischen  Ideen  mit  be- 
sonderer Beziehung  auf  Rousseau  und  Comenius  (Løwenberg  1875), 
S.  32  f.;  sml.  ogsaa  Pappenheim,  anf.  Skr.  S.  18.  42)  Hoffmeister, 
anf.  Skr.  S.  68.       «)  D.  M.  V  4.       *4)  XX  5  ff.  V  6. 

sen  sig  af  sig  selv  indefra45) .  Og  til  dette  medfødte  hører 
egsaa  en  Trang  til  at  erkende;  det  ligger  i  Sansernes  og 
Tænkningens  Natur  at  optage  og  arbejde  med  Stof46).  — 
Fremdeles  er  ogsaa  visse  moralske  Anlæg  Mennesket 
medfødte,  Tendensen  mod  det  rigtig  afvejede  Forhold  af 
Handlen  og  Liden,  mod  Dydernes  indbyrdes  Harmoni, 
Lidenskabernes  rette  Plads  ved  Siden  af  Erkendelsen47). 
Vi  har  ovfr.48)  set,  hvorledes  Comenius  fandt  denne  Ten- 
dens udtrykt  i  ethvert  Menneskes  Glæde  ved  Harmo- 
nien, og  navnlig  ved  den  legemlige  og  sjælelige  Harmoni 
hos  Mennesket  selv;  og  vi  kastede  et  Blik  ind  i  den  om- 
fattende Harmoni-Theori49),  der  i  D.  M.  kun  viser  sig  di- 
rekte i  disse  enkelte  Ytringer,  men  som  det  er  af  Vigtig- 
hed at  kende  som  den  Mands  Grundanskuelse,  hvis  pæda- 
gogiske Fordringer  vi  ønsker  at  kende  ikke  blot  hver  for 
sig,  men  ogsaa  i  deres  indre  Sammenhæng.  Har  en  saa- 
dan  Grundanskuelse  end  ikke  direkte  foranlediget  nogen 
af  de  pædagogiske  Fordringer50)  (der  kunde  da  kun  være 
Tale  om  ganske  enkelte  af  dem),  har  den  dog  ved  sin 
Tilstedeværelse  nok  skullet  sikre,  at  ingen  af  dem  stred 
mod  Harmonien  —  altsaa  bl.  a.  ikke  mod  hinanden  ind- 
byrdes. —  Endelig  ligger  ogsaa  Spirerne  til  Religion  i 
Menneskets  Natur51),  og  selv  om  denne  Trang  —  Tran- 
gen til  det  højeste  Gode,  som  er  Gud52)  —  brydes  med 
Synden,  er  dog  det  godes  Sejr  mulig53),  ja,  baade  Visdom, 
Dyd  og  Religiøsitet  ligger  i  Virkeligheden  Menneskena- 
turen for  nær  til  at  kunne  hæmmes  i  Udvikling  ved  en 
udefra  kommende  Slethed54). 

—  Vi  har  nu  stiftet  Bekendtskab  med  Grundlaget 
for  den  Tredeling,  som  strækker  sig  gennem  D.  M.,  ud- 
gaaende  fra  Comenius'  Antagelse  af  tre  »Grundkræfter« 


")  V  5.  4e)  V  7.  47)  V  13  ff.  48)  S.  38.  49)  Ovfr.  S.  38  f. 
5*)  Man  tør  derfor  ikke,  som  Bohmel  gør  i  sin  overhovedet  meget 
konstruktive  Fremstilling  (S.  19,  sml.  sstds.  S.  13  f.),  ligefrem  gøre 
Harmonien  til  »Systemets  Grundlag«.  51)  D.  M.  V  18.  52)  V  20. 
53i  Se  ovfr.  S.  95  ff.  (særlig  N.  33).       s4)  V  25. 

7* 

i  Sjælen55).  Denne  Tredeling  er  bleven  Genstand  for  me- 
gen Omtale,  idet  man  særlig  har  fæstet  Opmærksom- 
heden ved  den  deri  liggende  og  dermed  gennemførte 
skarpe  Adskillelse  af  Moral  og  Religion56).  Man  maa 
dog  ikke  forstaa  det,  som  om  Tredelingen  er  skarpt  fast- 
holdt. Dels  vil  vi  finde,  at  Comenius'  Opfattelse  af, 
hvilke  de  tre  sjælelige  Grundkræfter  er,  ikke  er  uden 
Vaklen,  og  i  den  deraf  følgende  Inddeling  af  Opdragel- 
sens Omraader  er  Delingen  undertiden  bleven  en  Fir- 
deling,  ved  at  Sprogene  er  udløst  fra  den  blot  theoretiske 
Dannelse57),  ligesom  jo  ogsaa  Uddannelsen  i  »Kunster- 
ne«, de  praktiske  Færdigheder,  udgør  en  staaende  Ru- 
brik. Vi  kan  her  tillige  minde  om,  at  Comenius'  For- 
dring om  Harmoni  ogsaa  har  ført  ham  til  at  kræve  en 
legemlig  Opdragelse,  omend  denne  ikke  indtager  en  sær- 
lig afgrænset  Plads  i  hans  pædagogiske  System.  (Man 
kan  dog  ikke,  som  Bohmel,  for  at  opretholde  Tredelin- 
gen helt  igennem,  i  det  ene  Øjeblik  opstille  Inddelingen: 
intellektuel,  moralsk  og  religiøs  Opdragelse58),  og  straks 
efter  en  ganske  anden:  religiøs-moralsk,  theoretisk  og 
fysisk59).  Da  endelig  Skolen  af  Comenius  deles  i  fire 
Trin,  ser  man,  at  der  næppe  bør  lægges  nogen  dyb,  my- 
stisk Betydning  ind  i  Tretallets  Optræden  i  D.  M.  — 
næppe  meget  mere  end  i  dette  Tals  hyppige  Optræden  i 
senere  Tiders  psykologiske  og  pædagogiske  Inddelinger. 

Imidlertid  vil  vi  naturligvis  fastholde  denne  Indde- 
ling, hvor  Comenius  har  anvendt  den,  og  nyde  godt  af 
den  derved  vundne  Overskuelighed.  Saaledes  kan  Vi- 
denskaber, »Kunster«  og  Sprog  (D.  M.  Kap.  XX,  XXI  og 


S5)  Se  herom  videre  ndfr.  §  5  (ved  Omtalen  af  Anlæggets  succes- 
sive Udvikling).  36)  Se  Hoffmeister,  anf.  Skr.  S.  53,  N.  1  (sml.  ovfr. 
S.  95).  —  Hoffmeister  (anf.  Skr.  S.  50)  finder  ogsaa  Tredelingen  i  »Lig- 
nelserne om  Fuglen,  Træet  og  Arkitekten«  (se  ovfr.  Kap.  I,  hvoraf 
det  uholdbare  i  H.'s  Henvisning  fremgaar)  og  henviser  til  moderne 
Systemer.  57)  »Sprogmethodem  udgør  Indholdet  af  D.  M.,  Kap. 
XXII  (Kap.  XXI:  »Færdighedernes  Methode«  ;  sml.  ovfr.  N.  8).  58)  Anf. 
Skr.  S.  12.       59)  Anf.  Skr.  S.  15  f. 

XXII)  nok  danne  en  relativ  Helhed  overfor  »Sæderne« 
(Kap.  XXIII)  og  »Fromheden«  (Kap.  XXIV).  Det  er  her 
lærerigt  at  sammenligne  med  det  mindre  Skrift,  Co- 
menius  forfattede  omtrent  samtidig  med  D.  M.:  »Infor- 
matorium  der  Mutter  Schul«  (optaget  i  Opera  didactica60) 
under  Titlen:  Schola  Infantiæ,  i  Registret  opført  som 
Schola  materni  gremii),  udkommet  paa  Tysk  1633,  hvori 
han  mener  at  give  en  af  de  Specialbøger,  som  de  mere  al- 
mindelige methodiske  Regler  i  D.  M.  maatte  afføde  for  at 
muliggøre  disse  Reglers  praktiske  Udførelse  i  det  en- 
kelte61) ;  i  det  foreliggende  lille  Skrift  gaar  han  saaledes 
ind  paa  de  seks  første  Leveaars  Opdragelse62),  og  vi  kan 
derfor  ved  Hjælp  af  det  supplere  vor  Viden  fra  D.  M.  om, 
hvorledes  Comenius  nærmere  har  tænkt  sig  denne. 

I  »Informatorium«,  som  E.  Pappenheim63)  vil  kalde 
»i  sit  Slags  klassisk«,  idet  han  mener,  at  « ingen  tidligere 
med  en  saadan  Alvor  har  kastet  Blikkel  paa  den  første 
Barnealder  og  dens  Opdragelse«  (med  al  Anerkendelse 
af,  hvad  Platon  og  Aristoteles  paa  dette  Punkt  har  ydet, 
finder  Pappenheim  det  dog  »diirftig«  ved  Siden  af  Co- 
menius, —  hvori  man  dog  ikke  kan  give  ham  Ret), 
finder  vi  Tredelingen  igen,  men  her  fra  først  af  med  den 
Rækkefølge,  som  forekom  Comenius  at  svare  mest  til 
Leddenes  Vigtighed:  Den,  der  skal  gavne  Gud  og  Menne- 
sker, maa  undervises  i  Gudsfrygt,  Sæder  og  »gode  frie 
Kunster«.  Den  tredje  Gruppe,  hvor  »Kunsterne«  i  denne 
Forbindelse  vil  sige:  den  samlede  intellektuelle  Opdra- 
gelse, falder  igen  i  tre  Afdelinger:  Erkendelse  (D.  M.'s 
»Videnskab«),   Handlen    (D.   M.'s   »Kunster«    i  snævrere 


eo)  I  198—249.  61)  Se  Efterskriften  til  D.  M.  (Opp.  did.  I  197. 
Hultgren,  S.  241),  og  D.  M.  XXVIII  24.  62)  Den  lat.  Overs,  har  Un- 
dertitlen: De  provida  Juventutis  primo  sexennio  Educatione.  —  Det 
er  oversat  i  Richters  pådagog.  Bibliothek.  11.  Bd.  (Comenius,  Ausgew. 
Schriften,  ubers.  von  Beeger  u.  Leutbecher),  S.  1 — 66;  paa  Dansk  af 
Jean  Pio  (Moderskolen,  1874);  Ordlyden  af  1.  tyske  Udg.  (1633)  er 
gengivet  i:  Comenius,  bearb.  von  Pappenheim.  2.  Teil  (Gresslers 
Klassiker  der  Pådagogik,  18.  Bd.),  S.  269—343.     6S)  Anf.  Skr.  S.  43  f. 

Forstand)  og  Tale64).  Uden  Forsøg  paa  systematisk  at 
sammenarbejde  det  med  det  øvrige  Stof  begynder  Co- 
menius  ogsaa  her  Enkeltbehandlingen  med  et  Afsnit  om, 
»hvorledes  Ungdommen  skal  bevares  og  øves  i  sin  Sund- 
hed«85), kun  meget  mere  indgaaende  end  i  D.  M.;  de 
paaviste  Forskelle  mellem  Informatorium  og  D.  M.  maa 
vel  overvejende  skyldes  den  førstes  speoiellere  Formaal, 
som  har  gjort  nogle  Begrebsændringer  praktiske  —  om- 
end  en  større  Begrebsfasthed  end  den,  Gomenius  har 
været  i  Besiddelse  af,  vel  netop  her  vilde  have  set 
Muligheden  af  og  Værdien  ved  at  overføre  de  forskel- 
lige Distinktioner  uændrede  fra  det  almindeligere  Skrift 
til  det  speciellere.  Ved  Gennemgangen  i  det  enkelte  op- 
tages saa  Rækkefølgen  fra  D.  M.,  idet  det  først  under- 
søges, hvorledes  Børnene  øves  i  »Forstanden«  (Kap.  VI), 
i  »Handling  og  Arbejde«  (VII)  og  i  »Veltalenhed«  (VIII), 
dernæst  Indøvelsen  i  »Dyder  og  gode  Sæder«  (IX)  og 
endelig  Opdragelsen  til  Gudfrygtighed    (X).  — 

Vi  erfarede,  at  Mennesket  har  Spirerne  til  at  naa 
Livets  Maal  i  sig;  det  gælder  da  om,  at  disse  Spirer  ud- 
vikles til:  en  virkelig  intellektuel  Dannelse  (litteratura66) , 
en  tiltalende  Karakter  og  en  inderlig  Fromhed,  og  dette 
bliver  Opdragelsens  Opgave61) .  Disse  tre  speciellere  Maal 
danner  de  nødvendige  »Forberedelsesstadier«  til  Hoved- 
maalet,  det  evige  Liv68)  —  og  da  vore  medfødte  Anlæg 
jo  netop  er  Spirer  til  disse  Maal69),  volder  Spørgsmaalet 
om  Opdragelsens  Mulighed  ingen  Vanskeligheder;  det 
melder  sig  slet  ikke70),  da  der  ikke  foreligger  noget 
Problem. 


M)  Kap.  IV  4.  8.  65)  Kap.  V.  6fi)  Dette  Ord,  som  egtl.  betyder 
Uddannelse  i  Læsning  og  Skrivning  (»Grammatik«),  er  brugt  enstydigt 
med:  sapientia,  scientiæ,  eruditio  (svarer  ikke  helt  til  vort  » viden- 
skabelig Dannelse«).  87)  Lectoribus  sal.,  3.  88)  IV.  69)  Se  ovfr. 
S.  98  f.  70)  Det  er  derfor  en  Indførelse  af  fremmede  pædagogiske 
Synspunkter,  naar  W.  Muller  (S.  18  ff.)  lader  D.  M.  V  stille  og  be- 
svare Spørgsmaalet  om  Opdragelsens  Mulighed.  (Sml.  ligeledes  Riss- 
mann,  anf.  Skr.  S.  26  ff.). 

Og  idet  Betingelserne  for  Livsmaalets  Realisation  er 
forlagt  til  det  rent  menneskelige,  hvilket  tydeligst  viser 
sig  i,  at  det  direkte  religiøse  nu  maa  nøjes  med  een  Ru- 
brik ved  Siden  af  andre,  har  vi  faaet  virkelig  pædagogiske 
Maal  for  Opdragelsen.  At  disse  Maal  saa  ogsaa  kan  ses 
i  Forhold  til  eet  højere  Formaal,  berøver  dem  ikke  derfor 
den  realistiske  Karakter,  men  er  karakteristisk  for  den 
religiøs-filosofiske  Livsanskuelse,  der  paa  den  Maade  for- 
staar  at  slaa  Bro  mellem  Ideal  og  Virkelighed.  Imid- 
lertid er  det  Comenius  om  at  gøre,  at  ogsaa  de  nævnte  tre 
Maal  virkelig  ses  som  udledede  af  den  hellige  Skrift  og 
kun  underordnede  og  foreløbige  (tjenende  dette  Liv)71); 
de  bestemmes  som:  Menneskets  Opgave  at  være,  I.  en 
med  Fornuft  udstyret  Skabning,  som  kender,  kan  benæv- 
ne og  forstaar  sig  selv  og  overhovedet  alt  i  Verden,  II.  Her- 
re over  sig  selv  og  andre  Skabninger,  over  ydre  og  indre 
Handlinger,  og  III.  Skaberens  »Afbillede  og  Glæde«72), — 
udtrykt  »i  almindelig  bekendte  Ord«  som  Fordringer  om: 
(intellektuel)  Dannelse  (d.  e.  »Kendskab  til  alle  Ting, 
Kunster  og  Sprog«),  Sædelighed  og  Fromhed73).  Heri 
ligger  samtlige  menneskelige  Fortrin,  det  eneste  Grund- 
lag for  dette  og  det  tilkommende  Liv;  alt  andet  (som 
Sundhed,  Styrke,  Skønhed,  Rigdom)  er  kun  »Biting 
(jrdpepya),  Hindringer   og  Sminke«74). 

Naar  vi  omtalte  Forlæggelsen  af  Synspunktet  til  det 
menneskelig-pædagogiske,  hvorved  den  praktiske  Op- 
dragelses historisk  vundne  Former  og  Resultater  i  For- 
bindelse med  theoretisk  Overvejelse,  ligeledes  af  rent  pæ- 
dagogisk Art,  kunde  blive  bestemmende  for  det  nye  pæda- 
gogiske System,  maa  det  dog  paa  den  anden  Side  ikke  for- 
staas,  som  om  ikke  det  religiøs-pansophiske  Udgangspunkt 
ogsaa  gjorde  sine  Virkninger  indenfor  det  pædagogiske. 
Som  en  saadan  Virkning  har  vi  netop  mødt  Fordringer- 
nes stærkt  universelle  og  absolute  Karakter,  hvortil  rent 


71)  IV  1.       ")  IV  2—5.       7S)  IV  6.      »«)  IV  7.  9.  (Sml.  ovfr.  S.  1— 6). 

praktiske  Erfaringer  næppe  kunde  have  ført;  Rækkevid- 
den heraf  vil  der  blive  Lejlighed  til  at  undersøge  i  det 
enkelte,  men  hvorledes  end  dette  ejendommelige  Træk  i 
øvrigt  kan  have  virket  paa  de  pædagogiske  Enkeltfor- 
dringer, saa  tør  man  paa  Forhaand  antage,  at  det  i  alt 
Fald  maa  have  begunstiget  Pædagogikens  systematiske 
Karakter. 

De  medfødte  Spirer  udvikles  til  de  tre  speciellere 
Maal  gennem:  Belæring,  Handlen  og  Bøn75)  —  og  dette 
udgør  altsaa  Opdragelsens  Midler.  Idet  Tredelingen  er 
ført  saa  vidt,  maa  den  blive  bestemmende  for  hele  Pæda- 
gogiken76) ,  i  alt  Fald  følge  den  helt  igennem,  maaske 
krydset  af  andre  Inddelinger.  Vi  har  allerede  set77),  at 
der  indenfor  »Belæringen«  (den  intellektuelle  Opdra- 
gelse) udsondres  som  en  særlig  Side:  Videnskabens  An- 
vendelse (Kunsten)78),  og  som  en  Art  Overgangsform: 
Sproget79) ;  og  Belæringen  selv  skal  opfattes  som  under- 
ordnet Middel  i  Forhold  til  Sædelighed  og  Fromhed80), 
ja,  Fromheden  (som  liggende  Hovedmaalet:  det  evige, 
nærmest)  staar  som  overordnet  i  Forhold  til  al  den  øv- 
rige Opdragelse81).  Men  netop  den  moralske  og  den  reli- 
giøse Opdragelse  bebrejdes  det  Skolerne,  at  de  i  særlig 
Grad  har  forsømt82).  Medens  Behandlingen  af  den  le- 
gemlige Opdragelse  i  Informatorium  stod  uden  syste- 
matisk Forbindelse  med  det  øvrige  Stof,  bringes  den  i 
D.  M.  nærmest  ind  under  den  intellektuelle  Del  (som 
jo,  den  nysanførte  Bebrejdelse  mod  Skolerne  til  Trods, 
ogsaa  hos  Comenius  i  det  hele  er  den  mest  udformede), 
—  motiveret  ved  Hensynet  til  at  raade  Bod  paa  den  Hin- 


")  VI  1.  76)  Sml.  foruden  de  anf.  Steder:  X  2.  XII  2,  II. 
XVI  24,  II.  56,  I.  62,  II.  XVIII  12  o.  fl.  Stt.  «)  S.  100.  78)  XXI.  XXX 
1  f. ;  sml.  XVIII  12.  79)  Der  bliver  altsaa  egentlig  en  Femdeling;  sml. 
W.  Muller,  anf.  Skr.  S.  (17  f.)  26.  Muller's  Kritik  af  denne  Deling 
(S.  26  f.)  lægger  igen  fremmede  Synspunkter  ind  (hvis  Almengyldig- 
hed skulde  bevises).  80)  XXIII  1.  XVII  9,  III;  sml.  Håhner,  S.  47. 
Laurie,  S.  217  ff.  81)  Se  særlig  XXV  (og  ovfr.  S.  94  ff.);  sml. 
XXIV  13.       ")  XI  8. 

dring  for  at  »naa  til  Videnskabernes  Tinder«,  der  hid- 
rører fra  Livets  Korthed83). 

For  at  undgaa,  at  vi  »rives  bort  allerede  under  For- 
beredelserne til  Livet '<,  maa  der  sørges  for  Livets  Forlæn- 
gelse64), d.  v.  s.  ved  Siden  af,  at  Bevidstheden  »gøres  skik- 
ket til  at  varetage  alt  viselig«  (og  saaledes  for  sit  Vedkom- 
mende »forlænge  Livet«)85),  maa  Legemet  beskyttes  mod 
Sygdom  og  Død86).  Som  Sjælens  Bolig  og  Redskab 
maa  det  sikres  mod  Sygdomme  og  ulykkelige  Hændel- 
ser87), og  dets  Kraft  bevares  ved  maadeholden  og  simpel 
Ernæring,  jævnlig  Transpiration  (fremkaldt  ved  legemlig 
Bevægelse)  og,  med  regelmæssige  Mellemrum,  Hvile88). 
Som  et  ikke  blot  legemligt  Spørgsmaal  bliver  Hvilen 
andelsteds  i  D.  M.  Genstand  for  mere  indgaaende  pæda- 
gogiske Overvejelser89).  Den  udførlige,  professionelle  Be- 
handling af  disse  fysiske  Spørgsmaal  henvises  til  Lægen; 
Didaktiken  maa  her  lade  det  blive  ved  Antydninger  (og 
Oplysning  ved  analoge  Eksempler)90).  Det  eneste,  der 
som  sagt,  som  udgørende  en  vigtig  Del  af  en  rigtig  Skole- 
ordning, nøje  maa  betragtes  af  Pædagogerne,  bliver  den 
behørige  Fordeling  af  Arbejder  og  Hvile  (Fritid  og  Re- 
kreation)91). 

Disse  faa  Betragtninger  udgør  det  væsentlige  af, 
hvad  Comenius  har  anset  det  for  betimeligt  at  meddele  i 
D.  M.  af  sine  Tanker  om  Legemets  Pleje.  Efter  sin  syn- 
kritiske  Methode  har  han  begrundet  sine  Forskrifter  ved 
Henvisning  til  Træet02),  hvis  Kaar,  selv  om  de  her  sam- 
menlignes med  rent  legemlige  Forhold,  dog  ikke  kan  be- 
vise de  anførte  Fordringers   Rigtighed,   men   højst   kan 


88)  XIV  8.  —  W.  Mullers  Klage  over  den  ret  løse  Forbindelse 
mellem  den  intell.  Opdragelses  Maal  og  Hovedmaalet  (S.  29  f.;  sml. 
Hanner,  S.  47  f.)  kan  for  en  moderne  Betragtning  ikke  kaldes  uberet- 
tiget, —  for  C.'s  pansoph.-harmouiske  Anskuelse  er  Forbindelsen 
imidlertid  sikker  nok.  84)  XIV  8,  I.  14,  I.  (Sml.  ovfr.  S.  46). 
85)  XV  7,  II.  86)  XV  7,  I.  87)  XV  8.  88)  XV  9—13.  89)  Se 
ndfr.  §  4.       90)  XV  9.       91)  XV  13.       92)  XV  9  ff. 

hjælpe  til  en  simpel  og  anskuelig  Tilegnelse  af  disse;  at  de 
i  hvert  Fald  ikke  kan  være  Fordringernes  Kilde,  behøver, 
selv  i  Betragtning  af  Datidens  mangelfulde  hygiejniske 
Viden,  næppe  nærmere  Paavisning.  Man  kan  synes,  at 
Comenius,  naar  han  dog  vilde  udtale  sig  om  den  legem- 
lige Opdragelse,  har  givet  for  lidt,  —  som  Hoffmeister, 
der  meget  rigtig  betegner  Indholdet  af  Kap.  XV  som  en 
Diætetik,  der  betoner  det  gamle  Ord:  mens  sana  in  cor- 
pore  sano93) ;  derefter  bebrejder  han  imidlertid  Comenius, 
at  denne  kun  antyder  Gymnastiken  (med  »Korperbil- 
dung«)  og  »ikke  engang  nævner  Seksualpædagogiken«94). 
Omvendt  mener  W.  Muller95),  vistnok  i  Overensstem- 
melse med  Flertallet  af  moderne  theoretiske  Pædago- 
ger90), at  Betragtningen  af  den  legemlige  Pleje  over- 
hovedet ikke  hører  til  i  et  pædagogisk  System. 

Hvorledes  man  end  vil  forholde  sig  overfor  det  sid- 
ste Spørgsmaal,  maa  det  forekomme  i  høj  Grad  aner- 
kendelsesværdigt, at  Comenius  paa  dette  Omraade  dog 
har  givet  saa  meget  og  saa  godt,  som  Tilfældet  er,  især 
naar  man  betragter  de  hygiejniske  Forhold,  som  de 
var  baade  i  og  udenfor  Skolen  paa  hans  Tid.  Om  hans 
Interesse  herfor  vidner  det  ogsaa,  naar  han  forlanger, 
at  den  ethiske  Opdragelse  skal  fremkalde  Maadehold  »i 
at  spise  og  drikke,  sove  og  vaage,  i  Arbejde  og  Re- 
kreation .  .  .«97),  og  naar  han  tager  Legemets  Ernæ- 
ringsforhold til  Forbillede  for  den  »aandelige  Ernæ- 
ring«98). Selv  Hoffmeister  mener,  at  man  af  den  Om- 
stændighed, at  Diætetiken  er  stillet  i  Spidsen  af  Didak- 


93)  Anf.  Skr.  S.  58;  Citatet  (Juvenal.  X  356,  gentaget  af  Locke)  er 
fra  D.  M.  XV  8.  94)  Han  tilføjer  dog  i  en  Note  hertil,  at  en  »Min- 
delse om  den«  findes  IX  5—8.  —  At  C.  kun  er  naaet  til  Gymnastikens 
Tærskel,  har  H.  unægtelig  Ret  i.  95)  Anf.  Skr.  S.  26  **.  96)  Muller 
henviser  selv  til  Herbart,  Ziller  og  Bain.  Sml.  ogsaa  f.  Eks.  Friedr. 
Paulsen,  Pådagogik  (2.-3.  Aufl.  Stuttg.  u.  Berl.  1911),  S.  407,  hvor 
Diætetiken  betegnes  som  Lægens  Kunst  (sml.  Com.  paa  forr.  S.), 
Gymnastiken  som  Gymnastiklærerens.       9T)  XXIII  6.       98)  XVIII  43  f. 

tiken,  tør  »slutte  til  den  høje  Betydning,  han  allerede 
dengang  ønskede  indrømmet  den  fysiske  Pædagogik«90). 
Det  er  dog  et  Spørgsmaal,  hvor  meget  man  tør  slutte 
af,  at  vedkommende  Afsnit  er  kommet  først  i  Fremstil- 
lingen100). Den  hippokrateiske  Aphorisme,  der  var  valgt 
til  Disposition,  maatte  jo,  selv  om  dens  Forhold  til 
Stoffet  er  et  rent  ydre,  og  selv  om  den  paa  et  enkelt 
Punkt  fraviges,  lægge  en  saadan  Begyndelse  lige  for. 
Man  kunde  ogsaa  tænke  sig,  at  Comenius  netop  har 
villet  have  dette  Afsnit  til  Side  som  dog  ikke  helt  hen- 
hørende under  Didaktiken,  og  i  denne  Retning  tyder 
det,  at  den  systematiske  Behandling  i  Kapp.  XX  ff.  fore- 
gaar  i  opadstigende  Rækkefølge,  sluttende  med  det,  Co- 
menius regner  for  det  allervigtigste,  den  religiøse  Op- 
dragelse. 

Naar  man  fremdeles  betænker,  at  ogsaa  Behand- 
lingen af  helt  pædagogiske  Spørgsmaal  i  D.  M.  holder 
sig  overvejende  til  de  mere  almindelige  Træk  og  lader 
Enkelthederne  være  forbeholdt  de  speciellere  (i  Udsigt 
stillede)  Skrifter,  bliver  det  aabenbart,  at  Comenius  og- 
saa for  Legemsplejens  Vedkommende  ingenlunde  i  D.  M. 
er  fremkommen  med  alt,  hvad  han  overhovedet  havde  at 
sige  om  den  Ting,  men  har  anset  det  for  rigtigt  her  at  tøjle 
sin  Interesse  efter  den  Begrænsning,  som  Systemet,  den 
altomfattende  Fremstilling  af  en  Pædagogik  overhove- 
det, syntes  ham  at  maatte  kræve.  For  at  give  et  Ind- 
tryk af,  hvor  meget  videre  Comenius'  Overvejelser  be- 
vægede sig  i  Detailler,  og  af  hvilken  Karakter  de  har 
været,  vil  vi  kaste  et  Blik  paa  del  herhen  hørende  Afsnit 
af  »Informatorium  der  Mutter  Schul«,  der  jo  endda  kun 
giver  hans  Tanker  vedrørende  Livets  første  6  Aar101). 


")  Anf.  St.  10°)  Derfor  maa  Hoffmeisters  tilsvarende  Betragtning 
om  »Videnskaben«  (anf.  Skr.  S.  62)  ligeledes  korrigeres.  101)  Sml. 
Skriftets  Undertitel.  Vedkommende  Afsnit  er  5.  Kapitel  med  Over- 
skrift: Wie  die  Jugendt  in  ihrer  gesundheit  sol  erhalten  vnndt 
gévbet  werden.     (Ogsaa  her  begynder  C.  med  det  Juvenalske  Vers). 

Det  begynder  allerede  med  Forskrifter  til  Moderen 
under  hendes  Svangerskab;  hun  skal  foruden  ivrig  at 
bede  til  Gud  for  Fostrets  Vel  (en  brugelig  Bøn  med- 
deles)102) iagttage  Maadehold  »vnndt  gutte  diaetam  in 
acht  nehmen«,  passe  paa  ikke  at  falde  og  støde  sig, 
ikke  at  komme  i  Affekt,  og  ogsaa  agte  paa  sin  ydre 
Optræden:  ikke  være  søvnig  og  lad,  men  »frisch,  wacker 
vnd  behende  vmb  alle  mogliche  arbeyt«.  Det  øvrige, 
som  det  kan  være  nødvendigt  for  Mødrene  at  mærke 
sig,  henvises  til  Lægen  og  Jordemoderen103). 

Naar  Barnet  er  født,  skal  Forældrene,  foruden  at 
sørge  for  en  varm  og  blød  Vugge,  ogsaa  skaffe  en  pas- 
sende Næring.  Her  tager  Comenius  Anledning  til  at 
udtale  sig  med  meget  stærke  Ord  mod  den  Skik,  særlig 
hos  Adelen,  at  lade  Børnene  opamme  af  Fremmede104); 
han  finder  det  saa  meget  nødvendigere  at  tage  skarpt  til 
Orde,  »je  mehr  dieser  vnrath  eingerissen  ist  vnd  sich 
vermehret  hat«,  —  i  Særdeleshed  paa  dette  Sted,  »hvor 
det  er  Hensigten  at  formane  til  at  være  betænkt  paa  For- 
nyelse ud  fra  Grundlaget  for  al  god  Orden«.  Og  paa 
ægte  comeniansk  Vis  udvikles  nu,  med  Paralleler  fra 
Dyrenes  Liv  og  klassiske  Eksempler,  under  fire  Rubri- 
ker, at  den  omtalte  Uskik  »1)  strider  mod  Gud  og  Na- 
turen, 2)  er  skadelig  for  Børnene,  3)  ogsaa  tilføjer 
Mødrene  selv  Skade,  og  4)  strider  imod  den  rette  Ær- 
barhed og  Tugt«. 

Efter  denne  Polemik,  der  udtrykker  en  sund  og  til 
en  vis  Grad  indsigtsfuld  Tankegang  isprængt  med  en  Del 
Overtro,  der  dels  har  været  Tidens,  dels  særegen  for 
Comenius  (hans  Liv  viser  ogsaa  ellers  Sidestykker  der- 
til105), omtales,  hvorledes  Børnene  ved  Siden  af  Mælken 


102)  5.  Kap.,  I.  ies)  II.  104)  III.  Man  kommer  her  til  at  tænke 
paa  Rousseau's  Indsigelser!  105)  Hvor  meget  af  hans  pansophisk- 
mystiske  Tro  paa  Harmonien  og  paa,  hvad  »Naturen«  lærer,  man 
vil  regne  herhen,  ser  vi  bort  fra;  derimod  kan  hans  Forhold  til  en 
Del  mystiske  »Aabenbaringer«  paa  hans  Tid  ikke  fritages  for  Prædi- 
katet Overtro  (se  Indl.). 

gradvis,  men  med  Forsigtighed  kan  vænnes  til  anden 
Føde,  og  der  advares  stærkt  mod  at  vænne  dem  til 
Lægemidler,  hvor  disse  ikke  er  nødvendige,  ligesom  til 
krydrede  Spiser  og  Drikke;  naar  Børnene  vokser  fra 
Mælken,  skal  man  holde  dem  til  Brød,  Smør,  Grød  og 
Grønt,  Vand  og  01,  og  i  øvrigt  kun  lade  dem  sove  godt, 
lege  tidt  og  faa  dygtig  med  Motion106)  —  og  »befehle  durch 
ein  eyferiges  gebett  ihr  leben  vndt  gesundheit  dem  lieben 
Gott«.  Der  ivres  mod  at  give  Barnet  og  den  ganske 
Unge  Vin  og  mod  »den  afsindige  gængse  Skik,  at  Unge  og 
Gamle  uden  Forskel  brænder  og  svider  sig  selv  med 
Brændevinens  skadelige,  hidsende  Drik«107). 

Naar  man  tager  Barnet  op,  lægger  det,  bærer,  svøber 
og  vugger  det,  skal  man  passe  ikke  at  tilføje  dets  Lem- 
mer Fortræd,  da  Knoglerne  endnu  er  bløde  og  svage. 
Naar  Børnene  begynder  at  sidde,  staa  eller  løbe,  skal  man 
sikre  dem  mod  at  falde  ved  Hjælp  af  en  Stol,  Gangkurv 
osv.,  klæde  dem  godt  paa  mod  Kulden  —  kort  sagt:  paase, 
at  »alt  gaar  for  sig  til  rette  Tid  og  efter  et  bestemt  Maal «. 
Det  er  ogsaa  heldigt,  at  de  vænnes  til  faste  Livsvaner, 
m.  H.  t.  naar  de  skal  lægge  sig,  staa  op,  spise,  lege;  »thi 
dette  hjælper  overmaade  godt  til  deres  Sundhed  og  dan- 
ner et  Grundlag  for  den  senere  følgende  gode  Orden«. 
(Under  Henvisning  til,  at  nogle  maaske  skulde  finde  Tan- 
ken om  paa  den  Maade  at  lede  til  Disciplinerthed  latterlig, 
paaberaaber  Comenius  sig  med  eet  Ord  den  praktiske 
Erfaring:  Die  exempel  gebens  ja)108).  Saa  snart  Barnet 
kan  støtte  paa  Benene,  kan  man  rolig  tillade  det  til  en- 
hver Tid  at  løbe  eller  ellers  tage  sig  et  eller  andet  for;  jo 
aktivere  det  er,  des  bedre  sover  det  bagefter,  des  bedre  for- 
døjer det,  og  des  bedre  vokser  det,  —  kun  at  det  løber 
og  øver  sig  paa  sikre  Steder  og  under  Vejledning  og  stadig 
Opsigt109). 


108)  Om   det   hertil  svarende  i  D.  M.  se  (foruden  S.  105  f.)  ndfr. 
122.       lw)  III.       108)  IV.       109)  V. 

Endelig  paahviler  det  ogsaa  Forældrene  at  sørge  for, 
at  Barnet  ikke  mangler  Glæde  og  Opmuntring;  dette  naas 
i  det  første  Aar  ved,  at  man  vugger  det,  synger  for  det, 
bærer  det  omkring,  klapper  i  Hænderne  osv.,  i  det  2. — 4. 
Aar  ved,  at  man  kæler  for  det,  leger  med  det,  hører  paa 
Musik  eller  ser  paa  noget  smukt  i  Selskab  med  det  osv., 
kort  sagt:  ikke  forholder  det,  hvad  der  volder  det  Glæde 
—  dog  alt  med  Maadehold  og  med  Udelukkelse  af,  hvad 
der  strider  mod  Gudfrygtighed  og  gode  Sæder.  Saa  vil  en 
saadan  Fremgangsmaade  hjælpe  »zur  gesundtheit  des 
leibes  vnndt  gemiittes«110). 

Af  den  hermed  antydede  aandelige  Hygiejne  vil  vi  i 
D.  M.  finde  flere  Enkeltheder,  nærmest  foranledigede 
ved  disses  Betydning  som  tilvejebringende  gunstige  Betin- 
gelser for  Tilegnelsen  af  det  i  Undervisningen  meddelte, 
altsaa  som  disciplinære  Midler.  Naar  derimod  de  legem- 
lige Forhold  ikke  er  yderligere  behandlede  dér,  viser 
det  Indblik,  vi  nu  har  givet  i  Comenius'  videregaaende 
Overvejelser  paa  dette  Punkt,  at  det  maa  skyldes  syste- 
matiske Grunde;  i  en  Fremstilling  af  alt  vedrørende  Op- 
dragelsen mentes  der  ikke  at  kunne  tilkomme  Sundheds- 
plejen (som,  dens  Adkomst  til  en  Plads  i  Pædagogiken 
ufortalt,  i  hvert  Fald  kun  indirekte  kommer  i  Forbindelse 
med  en  Didaktik111)  mere.  Det  er  fremdeles  klart,  at 
de  Kendsgerninger  fra  Diætetiken,  Comenius  fremdrager, 
ligesom  hans  Fremhævelse  af  Motionens  Betydning  osv. 
ingenlunde  skyldes  synkritiske  Sammenligninger,  men 
praktisk  Erfaring  og  selvstændigt  Ræsonnement;  og  efter 
at  han  hurtig  har  forladt  en  synkritisk  Fremstillings- 
maade,  ser  vi  tydelig,  hvor  fast  Fremstillingen  og  Tan- 
kerne i  øvrigt  hænger  sammen,  og  hvor  nær  de  (naar 
man  ser  bort  fra  den  mere  ufuldkomne  Viden)  kommer 
den  Maade,  hvorpaa  en  tilsvarende  Fremstilling  maatte 
forme  sig  i  vore  Dage112).     Ja,  selv  de  enkelte  Tanker 


no)  vi.      ni)  Sml.  ovfr.  S.  104  f.      112)  Man  kan  t.  Eks.  sammen- 
ligne  med  Fr.  Paulsens  Fremstilling   (anf.  Skr.  S.  407  ff.),  der  under 

vilde  man  vel  nu  for  største  Delen  næppe  rokke  ved;  af 
en  særlig  Rækkevidde  maa  Tanken  om  de  tidlig  etable- 
rede, faste  Vaners  Betydning  for  et  senere  Livs  »gode 
Orden«  siges  at  være.  Denne  Tankes  edukatoriske  Betyd- 
ning113) synes  Comenius  dog  næppe  helt  at  have  været  klar 
over,  da  den  ellers  sikkert  vilde  have  faaet  en  videre  gaa- 
ende  Anvendelse  i  D.  M.'s  System  (den  Plads,  der  dér  til- 
lægges Øvelsen,  vil  ndfr.  blive  Genstand  for  Omtale).  Men 
de  Erfaringer,  vi  har  gjort  m.  H.  t.  Comenius'  Behandling 
af  hele  dette  Omraade,  vil  formentlig  kunne  være  af  Be- 
tydning, naar  vi  nu  gaar  over  til  hans  Udviklinger  ved- 
rørende Opdragelsens  egentlige  Midler,  idet  de  har  givet 
os  flere  Forudsætninger  for  at  skære  igennem  de  synkri- 
liske  Omsvøb  ind  til  de  ægte  pædagogiske  Iagttagelser  og 
Fordringer. 


§  3.  Disciplenes  Alder  og  Anlæg.  Spørgsmaalet  om 
formel  Opdragelse. 
Er  der  saaledes  ingen  Tvivl  om,  at  Comenius  har  be- 
skæftiget sin  Tanke  med  Spørgsmaal  vedrørende  Lege- 
mets Pleje,  kan  det  være  mere  tvivlsomt,  hvorvidt  han 
har  haft  Øje  for  Muligheden  af  en  Pleje  og  Udvikling  af 
Bevidstheden  som  saadan,  —  hvorvidt  vi  altsaa  træffer 
hos  ham  noget  til  senere  Tiders  Begreb  om  »formel  Op- 
dragelse«1)  svarende.     Iflg.  Comenius  er  Anlægget,  som 


»Diætetiken«  sondrer  mellem  3  lignende  »Hovedomraader« ;  derefter  be- 
handles Gymnastik  og  Lege  (alt  for  hele  Ungdomstiden).  —  Ogsaa  til 
den  senere  som  selvstændig  Disciplin  udformede  Lære  om  Skolens 
Indflydelse  paa  de  legemlige  Anlæg  (Skolehygiejnen)  finder  vi  Tilløb 
hos  Com.;  se  foruden  det  fremdragne  ndfr.  §  7.  n3)  Sml.  Høffding,  Psy- 
kologi 6,  S.  71.  400  f.;  Wilkens,  Psykologi  og  Logik  i  Grundtræk,  S. 
96;  Ziller,  Einleitung  in  die  allgem.  Pådagogik  (2.  Aufl.  Langensalza 
1901),  S.  67  ff.,  særligS.  71;  Elsenhans,  Charakterbildung  (Leipz.  1908), 
S.  87  f. 

*)  Se  saaledes  Kroman,  Om  Maal  og  Midler  for  den  høiere 
Skoleundervisning  (Kbh.  1886),  S.  44  f.;  sml.  Alex.  Meiklejohn,  Is 
mental  training  a  myth?  (Educ.  Rev.  1909,  Febr.). 

vi  saa2),  en  i  tre  Retninger  gaaende  Trang  eller  Tendens, 
som  Opdragelsen  skal  imødekomme  ved  at  meddele  Stof 
for  derigennem  at  realisere  det,  Trangen  gaar  ud  paa; 
med  Trangen  var  forbundet  Evnen  til  at  gribe  dette  Stof 
og  bearbejde  det.  Nu  udtaler  Comenius  sig  vel  med 
Styrke  imod  Bestræbelser  for  at  bebyrde  Disciplen  med 
Stof,  som  denne  ikke  er  anlagt  for;  de  universelle  Bega- 
velser findes,  men  er  faa,  i  Almindelighed  har  Individet 
særlige  Omraader,  hvor  det  er  særlig  godt  eller  særlig 
daarlig  udrustet,  hvad  Lærenemhed  angaar,  og  »at  ville 
drive  nogen  derhen,  hvor  hans  Natur  ikke  drager  ham, 
det  er  at  ville  kæmpe  med  Naturen  og  kan  paa  Forhaand 
opgives  som  haabløst«  (res  vani  conatus)3).  Paa  den 
anden  Side  fremhæver  han  ved  Gennemgangen  af  de 
forskellige  individuelle  Typer4) ,  at  Opdragelsen,  hvad  Me- 
thode  angaar,  kan  udligne  Forskellighederne  (hvor  disse 
ikke  bliver  saa  betydelige,  at  det  fører  ind  i  det  abnor- 
me5) ved  at  rette  sig  efter  Gennemsnittet,  idet  de  indi- 
viduelle Særegenheder  opfattes  som  respektive  Over-  og 
Undermaal,  der  derved  kan  »tempereres«6);  alle  kan 
opdrages  efter  en  og  samme  Methode7).  Der  er  dog  her 
ikke  tilsigtet  nogen  egentlig  korrigerende  Indvirkning 
paa  Anlæggets  Overdrivelser,  snarere  maa  en  Behandling 
af  alle  efter  den  Maalestok,  Gennemsnittet  giver,  siges  at 
søge  helt  udenom  Vanskeligheden.  Men  selv  de  individu- 
elle Hensyn,  Comenius  kræver  i  Opdragelsen,  hvad  det 
stoflige  angaar,  synes  mindre  fremkaldte  af  en  egentlig 
Forstaaelse  og  Respekteren  af  det  individuelle  end  af  en 
erfaringsmæssig  Erkendelse  af,  at  saadanne  Hensyn  i  en 
vis  Udstrækning  maa  tages,  naar  Dannelsesstoffet  virke- 
lig skal  tilegnes;  og  dette  Dannelsesstof  er  det,  hvortil 
Hovedinteressen  er  knyttet. 

Men  hvor  det  er  Stoffets  direkte  Tilegnelse  og  de 
bedste  Betingelser  for  denne,  der  hovedsagelig  beskæf- 

2)  S.  98  f.        3)  D.  M.  XIX  54.       «)  D.  M.  XII  15  ff.,  særlig  18—24. 
5)  XII  16.  2,  I.  IX  4.       6)  XII  27  ff.,  særlig  29.       7)  XII  26. 


Kap.  II.  §3.  113 

tiger  den  pædagogiske  Tanke,  naas  der  vanskelig  til 
Begrebet  om  den  formelle  Opdragelse;  først  naar  Be- 
tingelserne selv,  som  Betingelser  for  den  intellek- 
tuelle Tilegnelse  og  for  en  moralsk  og  from  Levevis,  bli- 
ver Genstand  for  en  selvstændig  Interesse,  naar  det  nær- 
mest liggende  Maal  for  en  pædagogisk  Indvirkning  bliver 
Tilvejebringelse  eller  Forbedring  af  en  saadan  Betingelse, 
vil  vedkommende  Indvirkning  være  af  »formel«  Natur8). 
Omend  Comenius  efter  hele  sin  Tankegang  gennem- 
gaaende  har  Opdragelsens  materielle  Side  for  Øje,  finder 
vi  dog  hos  ham  Ytringer,  der  viser,  at  det  formelle  Syns- 
punkt ingenlunde  har  været  ham  ganske  fremmed.  Naar 
Latinskolen  bl.  a.  skal  uddanne  de  Unge  til  Arithmetikere 
og  Geometre,  er  det  dels  paa  Grund  af  selve  disse  Kund- 
skabers praktiske  Belydning  og  har  altsaa  et  helt  materielt 
Formaal;  men  det  siges  tillige  at  være,  fordi  de  »i  frem- 
trædende Grad  ansporer  og  skærper  Aanden  overfor  an- 
dre Ting«9)  —  altsaa  foreløbig  blot  med  denne  Aands- 
skærpelse  som  Maalet,  der  saa  senere  kan  blive  Midlet  i 
Forhold  til  de  speciellere  »andre  Ting«.  Vi  saa  ogsaa10), 
at  Bevidstheden  til  Bedste  for  »Livets  Forlængelse«  i  al 
Almindelighed  skulde  udvikles  til  at  kunne  »varetage  alt 
viselig«,  og  den  friske  Opmærksomhed,  som  er  nødvendig 
for  Stoffets  Tilegnelse,  »vil  gøre  den  Unge  aarvaagen 
overfor  alle  Livets  Opgaver«11).  Ved  at  øve  de  forskellige 
Grunddyder  ved  enhver  given  Foranledning  vil  Disciplene 
faa  selve  disse  Dyder  indplantede12),  og  Læreren  maa»give 
Agt  paa  alle  Veje  til  Erkendelsens  Oplukkelse  og  anvende 
dem  overensstemmende  dermed«13). 


8)  Altsaa  i  Retning  af,  hvad  man  ogsaa  har  kaldt  »almindelige 
Opdragelse,  —  som  jo  heller  ikke  den  nyere  Tid  skarpt  skiller  fra 
den  »specielle«  Opdragelse;  se  De  Gormo,  Relation  of  industrial  to 
general  education,  i:  The  School  Review  1909.  Sml.  Snedden,  The 
combination  of  liberal  and  vocational  education,  i  Educational  Review 
1909,  March.  9)  XXX  1,  IV  f.  10)  Ovfr.  S.  105.  ")  XVIII  46,  I. 
12)  XXIII,  særlig  14.       18)  XVI  37,  II.     Se  ogsaa  XVIII  22. 

Det  er  altsaa  ikke  ganske  rigtigt,  naar  Seyffarth 
siger,  at  Comenius  ikke  ogsaa  (ved  Siden  af  Opmærk- 
somheden for,  hvad  det  er  nødvendigt  at  lære)  tager  Hen- 
syn til  »Sjælens  Kræfter  i  og  for  sig«14).  Allerede  hans 
Respekteren  af  det  individuelle  er  jo  Udtryk  for  et  saa- 
dant  Hensyn;  men  i  de  Enkeltfordringer,  vi  ovfr.  har  ci- 
teret, var  det  dog  netop  selve  Bevidsthedens  Formning, 
baade  som  en  Helhed  og  for  de  enkelte  Siders  Vedkom- 
mende, der  stod  som  Fordringernes  umiddelbare  Maal  — 
vel  ogsaa  som  Forudsætningen  for  senere  materielle  Op- 
gaver, men  denne  Bestemmelse  har  enhver  formel  Op- 
dragelsesind virkning15)  ;  det  er  jo  det  indirekte,  Omvejen, 
ad  hvilken  vedkommende  (materielle)  Opdragelsesmaal 
naas,  der  giver  det  formelle.  Fag  som  Arithmetik  og 
Geometri  ser  vi  altsaa,  at  Comenius  betragter  ikke  som 
blotte  Indholdsfag  (for  at  bruge  en  nyere  Terminologi), 
men  tillige  som  Modenhedsfag. 

Der  er  Udtryk  i  D.  M.,  der  kunde  lede  til  den  Op- 
fattelse, at  Comenius  betragter  Sprogene  paa  samme 
Maade.  Der  indrømmes  dem  nemlig  en  Særstilling  inden- 
for den  intellektuelle  Opdragelse,  ikke  som  en  Del  af 
Dannelsen,  men  som  et  Middel  til  at  opnaa  (og  meddele 
andre)  denne16) ;  derfor  skal  der  heller  ikke  læres  alle 
eller  mange  Sprog,  men  blot  de  nødvendige17).  Det 
kunde  ud  fra  disse  Ord  se  ud,  som  om  Comenius  i  Spro- 
get ser  et  i  og  for  sig  udviklende  Dannelsesstof,  hvis  Virk- 
ninger skulde  gøre  Individet  særlig  skikket  til  at  tilegne 
sig  Dannelsens  virkelige  »Dele«.  Dette  bliver  imidlertid 
usandsynligt  ved  den  Vægt,  Comenius  i  det  hele  lægger 
paa  Dannelsens  Stof  —  og  han  kan  ikke  have  overset  den 
direkte  praktiske  Betydning  af  Sprogene,  som  han  giver 


14)  Anf.  Skr.  S.  74  f.  S.  ser  dette  i  Sammenhæng  med  Navnet: 
Didactica  (se  ovfr.  S.  92  f.)  og  med  Adskillelsen  mellem  Dyd  og 
Fromhed  (se  ovfr.  S.  95).  1S)  Se  Kromans  Definition  paa  den  »for- 
mende« Virksomhed  (anf.  St.):  at  »udvikle  Barnets  Evne  til  at  ordne 
og  beherske«  Bevidsthedsindholdet.       ie)  XXII  1.        ")  Sidst  anf.  St. 

saa  fremtrædende  en  Plads  i  sin  Didaktik;  og  at  det 
netop  er  Sprogets  Værdi  som  praktisk  Middel,  han  ved  det 
omtalte  Sted  tænker  paa18),  viser  Fortsættelsen,  hvor  han 
forklarer,  hvilke  Sprog  han  betragter  som  »nyttige«19),  og 
derved  hele  Tiden  har  direkte  praktiske  (materielle)  For- 
maal  for  Øje.  Hvis  det  var  Sprogets  alment  dannende 
Egenskaber,  der  tænktes  paa,  maatte  disse  Betragtninger 
have  set  helt  anderledes  ud. 

Ved  sin  Udtryksmaade  har  han  altsaa  blot  villet 
sætte  Sprogenes  Dannelsess/o/  i  Forhold  til  alt  andet 
Stof,  det  ene  Stof  som  Middel  til  de  andre,  og  han  har 
villet  sige,  at  Sprogene  ligesom  omspænder  det  øvrige 
Kundskabsstof  som  dettes  Udtryks-  og  Meddelelsesmiddel 
(derfor  vil  han  ikke  kalde  det  en  enkelt  »Del«  deraf); 
men  det  materielle  Synspunkt  er  her  intet  Øjeblik  for- 
ladt. Det  er  derfor  vanskeligt  at  forstaa,  hvorledes 
Seyffarth  (i  Strid  med  sin  almindeligere  Bemærkning) 
kan  sige,  at  Studiet  af  de  latinske  Forfattere  iflg.  Co- 
menius  er  til  »hovedsagelig  for  det  formelle  og  ikke  for  det 
materielle  Formaals  Skyld«20);  naar  Comenius  lader  sin 
forbeholdne  Stilling  overfor  de  antike  Forfattere  saa 
stærkt  bestemme  af  sine  religiøse  Forudsætninger,  skyl- 
des dette  netop  hans  Frygt  for  deres  reale  Karakter  og 
Virkning21).  Det  er  da  ogsaa  med  udtrykkelig  Angivelse 
af  dette  Sted,  at  O.  Anderssen  udtaler:  »For  øvrigt  til- 
lagde han  ligesaa  lidt  Latinen  som  Sprogstudier  over- 
hovedet noget  særlig  dannende  Værd«22),  ligesom  Pap- 
penheim  undrer  sig  over,  at  Comenius  netop  ikke  havde 
Øje  for  Sprogets  »gymnastiske«   Side  og  paapeger  den  i 


18)  Sml.  Pappenheim,  anf.  Skr.  S.  12.  19)  Modersmaalet  »for  det 
nationale  Livs  Skyld«,  Nabosprogene  »paa  Grund  af  Samkvemmet  med 
Naboerne«,  Latin  for  de  Lærde  osv.  (se  videre  ndfr.).  20)  Anf.  Skr. 
S.  89.  21)  Se  XXV,  særlig  9  f.  17  ff.  (C.  vil  netop  ikke  lade  de  for- 
melle Fortrin  derved  veje  det  farlige  op,  se  21  f.).  22)  Anf.  Foredrag, 
S.  24. 

8* 

det  praktiske  liggende,  for  os  fejlagtige  Undervurdering 
af  Ordet  selv23). 

Man  maa  altsaa  i  nogen  Grad  give  Hoffmeister  Ret, 
naar  han  ser  en  Hovedforskel  mellem  Comenius  og  Pesta- 
lozzi  i,  at  den  første  »søger  Undervisningens  hovedsage- 
ligste  Nytte  i  Genstanden  selv  .  .  .  medens  Pestalozzi  om- 
vendt indtrængende  fordrer  Uddannelsen  af  Kræfterne 
og  Evnerne«24),  og  ligeledes  Håhner,  naar  han  stærkt  og 
gentagende  fremhæver  det  kvantitative,  »materiales« 
Overvægt  hos  Comenius25).  Men  samtlige  Forskere  sy- 
nes at  have  overset  de  ovfr.  citerede  Ytringer  i  D.  M., 
hvor  der  aldeles  utvivlsomt  er  Tanker  tilstede,  der,  sam- 
menarbejdede med  Bevidsthed  om  deres  egentlige  Væsen 
og  Rækkevidde,  maatte  have  ført  til  en  Rubrik  for  den 
»formelle  Opdragelse«.  En  saadan  kan  ganske  vist  ikke 
tilvejebringes  paa  dette  Grundlag,  men  det  er  vigtigt  at 
forstaa,  at  Comenius  ogsaa  paa  dette  Punkt  har  i  alt 
Fald  noget  til  en  senere  Pædagogik  svarende.  Man  kan 
ogsaa  her  minde  om  hans  Udviklinger  angaaende  Skole- 
tugten,  som  man  næppe  kan  frakende  et  betydeligt  for- 
melt Element;  og  den  ovfr.  omtalte  Hensyntagen  til  det 
individuelle,  der,  som  vi  nu  skal  se,  ledsages  af  Hensynet 
til  Anlæggets  forskellige  Udviklingstrin,  ja  overhovedet 
hans  Respekt  for  »Naturen«  (hvorved  jo  for  en  Del  maa 
forstaas  den  subjektive,  Menneskets  Natur)  viser,  at  selv 
om  han  ikke  derved  har  fremsat  en  Fordring  om  formel 
Opdragelse,  har  han  dog  været  i  højeste  Grad  agtpaa- 
givende  overfor  Bevidsthedens  Kendsgerninger  og  (som 
formentlig  det  følgende  med  tilstrækkelig  Tydelig- 
hed vil  vise)  sørget  for,  at  de  pædagogiske  Fordringer  i 
alt  Fald,  selv  om  de  ikke  direkte  sigtede  paa  at  udvikle 


23)  Anf.  Skr.  S.  12.  24)  Anf.  Skr.  S.  15.  (S.  16  henviser  H.  an- 
gaaende denne  »Stillen  Objektet  i  Forgrunden«  til:  Titlen  paa  C.'s 
»store  Menneskedannelsestheori«  —  »Opera  Didactica  Magna«,  som 
H.  ved  en  Sammenblanding  kalder  det;  se  herom  ovfr.  S.  92  f.). 
2S)  Anf.  Skr.  passim. 

det  medfødte,  dog  ikke  kom  i  Strid  med  dette,  men  tvært- 
imod lod  sig  lede  af  dets  Krav.  Det  er  altsaa  uberettiget, 
naar  Håhner  gør  Comenius'  »materiale«  Opdragelsesinter- 
esse  saa  fremtrædende,  at  et  virkelig  psykologisk  Blik  der- 
med næsten  skulde  synes  udelukket26). 

—  Hvilke  pædagogiske  Detailfordringer  der  følger 
af  Kravet  om,  at  Opdragelsen  skal  rette  sig  efter  An- 
lægget paa  dettes  forskellige  Udviklingstrin,  skal  vi  ndfr. 
se,  og  den  Maade.  hvorpaa  Comenius  tænker  sig  Anlægget 
gradvis  udviklet,  vil  blive  betragtet  i  Sammenhæng  der- 
med. Alt  Lærcstof  skal  inddeles  overensstemmende  med 
Disciplenes  Alderstrin  og  intet  meddeles  uden  det,  som 
Fatteevnen  kan  modtage27).  Det  siges  saaledes  i  Al- 
mindelighed, at  Børn  skal  danne  »saavel  deres  Forstand 
som  deres  Tale«  fortrinsvis  paa  barnligt  Stof28),  og  et  Op- 
dragelsesmiddel  som  det  at  rejse  til  Udlandet  bør  op- 
sættes, til  Alderen  har  hidført  den  dertil  fornødne  prak- 
tiske Erfaring  og  Kløgt29).  De  Regler  og  Forskrifter,  der 
i  den  moralske  Opdragelse  føjes  til  Forældres  og  Læreres 
Eksempler  (og  Eksemplerne  er  det  vigtigste!30),  skal  lige- 
ledes rette  sig  efter  Alders-  og  Udviklingstrin31),  og  naar 
den  religiøse  Opdragelse  (af  religiøse  Grunde)  maa  be- 
gynde allerede  i  den  tidligste  Barndom32),  maa  den  paa 
dette  Trin  indskrænkes  til  en  rent  mekanisk,  ikke  for- 
staaet  Indøvelse  i  ydre  religiøse  Ceremonier;  Barnet  skal 
blot  vide,  at  vedkommende  Bevægelser  skal  gøres  — 
dette  vil  lette  den  senere  følgende  Forstaaelse38). 

Håhner  har  Ret  i,  at  vi  i  disse  Fordringer  finder  de 
Henvisninger  til  »Naturen«,  der  saa  ofte  i  D.  M.  har  vist 
sig  som  udvendige  og  ganske  undværlige,  virkelig  paa 
deres  Plads34) ;  og  dette  Blik  paa  den  reale  menneskelige 
»Natur«  præger  ogsaa  de  Enkeltfordringer,  vi  senere  vil 


2e)  Se  saaledes  anf.  Skr.  S.  62  f. ;  en  formel  Opdragelse  hos  Co- 
menius kan  H.  i  hvert  Fald  ikke  tænke  sig.  ")  D.  M.  XVI  10,  III; 
sml.  XIII.  XVII  35,  III.  18.  28)  XXII  7.  29)  XXXI  14.  30)  XXIII 
14  f.       81)  XXIII  16.       82)  XXIV  10.       83)  XXIV  11.       34)  Anf.  Skr.  S.  70. 

se  staaende  i  Forbindelse  med  disse  almindeligere  Krav. 
Kun  har  Håhners  føromtalte  Overvurderen  af  det  objek- 
tive hos  Comenius  noget  hindret  ham  i  at  se,  hvor  vidt 
netop  Hensynet  til  Menneskenaturen  strækker  sig  hos 
denne.  Og  det  er  overfladisk  set,  naar  han  mener35),  at 
Comenius'  Inddeling  af  Kundskabsstoffet  i  en  fortløbende 
Trinrække  skulde  være  af  en  blot  ydre,  objektiv  Natur; 
selve  Stofvalget  har  maaske  været  bestemt  overvejende 
af  objektive  Hensyn  (hvad  der  krævedes  til  »Dannelse«), 
men  ved  dette  Stofs  Inddeling  har  Comenius  jo  netop 
været  ledet  af  Tanken  om  Disciplens  gradvis  udviklede 
Fatteevne,  ikke  af  Stoffets  systematiske  Gruppering  i  og 
for  sig.  Hvor  Talen  er  om  den  aandelige  Udvikling  i 
store  Træk  som  fælles  for  alle  Individer,  maa  jo  de  pæda- 
gogiske Fordringer,  der  tager  Hensyn  hertil,  faa  en  ob- 
jektiv, ikke  individualiseret  Karakter;  Hensynet  maa  vise 
sig  i  Stofordning  og  Timeplan  foruden  i  Undervisnings- 
maaden.  Vil  man  gaa  videre  i  »tilstrækkelig  Hensyn- 
tagen til  Disciplenes  Fatteevne«,  kommer  man,  hvad 
Håhner  ikke  har  set36),  til  det  individuelle,  og  her  bliver 
unægtelig  Fordringerne  saa  nuancerede  og  forgrenede,  at 
de  ikke  kan  udtømmes  i  Regler  for  Stoffets  Ordning  og 
Behandling  —  men  man  kan  godt  her  gaa  endnu  videre 
og  sige,  at  der  overhovedet  ikke  lader  sig  formulere  Regler 
m.  H.  t.  det  individuelle.  Der  kan  i  Grunden  her  kun 
siges  i  Almindelighed,  hvad  Comenius  ogsaa  har  sagt: 
at  det  individuelle  i  Anlægget  skal  respekteres;  dermed 
har  Pædagogen  saa  vist  sit  Blik  for  denne  Side,  som  han 
i  øvrigt  nærmest  indirekte  maa  gøre  gældende  (ved  at 
formulere  sine  konkrete  Regler  saaledes,  at  de  stedse  til- 
lader en  saadan  Respekteren),  og  det  øvrige  i  denne  Ret- 
ning tilfalder  den  praktiske  Lærers  og  Opdragers  Kon- 
duite, Opdragelseskunsten37) . 


35)  Sidst  anf.  St.         3S)  Sml.  Håhner,   anf.   Skr.   S.  70.         37)   Se 
videre  ndfr.  S.  254  ff. 

Comenius  fordrer  altsaa  i  Almindelighed,  at  Læreren 
ikke  maa  søge  at  tvinge  Disciplen  frem  paa  Omraader, 
hvor  denne  ikke  medbringer  naturlig  Begavelse,  ja  maa- 
ske  endog  har  Uvilje38) ;  paa  det  moralske  og  religiøse 
Omraade  bliver  Forholdet  i  saa  Henseende  et  noget  an- 
det (om  denne  Forskel  ndfr.).  I  Undervisningens  Me- 
thoder  mener  Comenius  derimod  ikke,  at  det  er  nødven- 
digt eller  rigtigt  at  individualisere,  de  skal  være  ens  for 
alle39).  Hvad  denne  Fordring  betyder  set  paa  Baggrund 
af  den  tidligere  Opdragelsesmaades  »Methodeløshed«40), 
og  hvorledes  den  har  muliggjort  en  systematisk  Fasthed 
i  Comenius'  Pædagogik,  vil  vi  se  i  det  enkelte;  at  den  ikke 
helt  fritager  Comenius'  Pædagogik  for  Beskyldningen  for 
»tildels  endnu  at  staa  i  Mekanismen«41),  synes  imidlertid 
allerede  efter  dette  unægteligt. 

Overhovedet  er  Læreren  Naturens  Tjener42),  ikke 
dens  Herre,  og  det  hjælper  ikke  at  ville  kæmpe  med 
den43),  —  tværtimod  bliver  Maalestokken  m,  H.  t.  Stof- 
fet: hvad  Alder  og  Anlæg  ikke  blot  tilsteder,  men  lige- 
frem attraar^);  og  vi  saa  jo45),  at  Trangen  (til  Viden- 
skab, Sædelighed  og  Fromhed)  netop  udgjorde  en  Side 
af  Anlægget.  Derfor  vil  en  herpaa  bygget  Opdragelse 
let  naa  sine  Maal,  idet  Disciplen  »ikke  blot  let  lader  sig 
lede  i  sin  Naturs  Retning,  men  endog  af  sig  selv  ha- 
ster i  denne  Retning«46).  Vi  staar  her  overfor  den  Tanke 
om  »det  naturliges  Spontaneitet«,  der,  som  Håhner  siger, 
»ret  egentlig  er  Comenius'  pædagogiske  Valgsprog«: 
saaledes  har  han  anbragt  som  Motto  i  sine  Opera 
didactica  Verset:     Omnia  sponte  fluant,   absit  violentia 


38)  XIX  54.  39)  Se  særlig  XII  18  ff.  26  ff.  *°)  Comenius  an- 
vender selv  dette  Udtryk  {atus&u5ela)  D.  M.  XXXII  2.  Sml.  en  Skil- 
dring i  H.  Trier,  Pædagog.  Tids-  og  Stridsspørgsmaal.  2.  Bd.  (Af  Op- 
dragelsens Historie.  Kbh.  1893),  S.  30  f.  41)  Se  Seyffarth,  anf.  Skr. 
S.  74  f.  (Iflg.  S.  var  det  først  Pestalozzi,  der  befriede  Pædagogiken 
fra  j  Mekanismen 0-  42)  Sml.  Håhner,  anf.  Skr.  S.  40  ff.  63.  48)  XIX 
54.       «*)  XVII  38,  I.       «)  Ovfr.  S.  99.       46)  XII  10. 

rebus47).  Dette,  at  alting  gaar  af  sig  selv,  bliver  alt- 
saa  »Prøvestenen  for  den  naturlige  Opdragelse«48),  og 
for  at  realisere  denne  maa  Opdrageren  ved  Valget  af 
Stof  (og  ved  Midlerne  for  Meddelelsen  af  det)  sikre  sig, 
at  han  er  i  Overensstemmelse  med  »Naturens«  Krav49) 
—  og  han  maa  altsaa  kende  disse  Krav50).  Her  er  det 
Punkt  i  Comenius'  pædagogiske  System,  hvor  hele  den 
synkritiske  Fremstillingsform  finder  sin  Tilknytning, 
idet  Begrebet  »Natur«  ikke  fastholdes  i  sin  snævrere 
(subjektive)  Betydning,  men  udvides  til  at  omfatte  hele 
Tilværelsen,  dog  i  første  Række  dens  med  Mennesket 
mest  beslægtede  Fænomener;  om  denne  Begrebsudvi- 
delse  (som  om  Anvendelsen  af  Begrebet  »Natur«  over- 
hovedet) og  om  den  pansophiske  Livsanskuelse,  som 
maatte  gøre  den  naturlig  og  berettiget  for  Comenius,  er 
talt  ovfr.51)  i  Forbindelse  med  Behandlingen  af  den  syn- 
kritiske Fremstilling. 

Naar  Comenius  tillige  forlanger,  at  Opdrageren  »paa 
enhver  Maade  skal  opflamme  Børnenes  Videbegærlighed 
og  Lærelyst«52),  maa  det  dog  være  i  Erkendelsen  af,  at 
selv  den  naturligste  Undervisningsmethode  ikke  for- 
maar  alene  helt  at  bekæmpe  et  i  Opdragelsen  liggende 
Ulystmoment;  eller  maaske  har  han  (men  dette  frem- 
gaar  ganske  vist  ikke  af  hans  Ord)  følt,  at  den  helt 
»naturlige«  Undervisningsmaade  var  et  Ideal,  som  kun 
delvis  lod  sig  realisere.  I  hvert  Fald  har  han  altsaa 
anset  det  for  nødvendigt  at  hjælpe  paa  Barnets  med- 
fødte »Trang  til  Belæring«,  ved  Midler  der  har  denne 
Trangs  Udvikling  selvstændig  for  Øje;  de  nærmere  Reg- 
ler for  det  Supplement  til  den  formelle  Opdragelse,  vi 
saaledes  faar,  vil  følge  ndfr.  i  §  7. . 

Naar  vi  nu  gaar  over  til  at  betragte  de  pædagogi- 
ske   Enkeltfordringer,    vil    de    altsaa    vise    os,    hvilken 

47)  Anf.  Skr.  S.  74.        «)  Håhner,  sidst  anf.  St.        *s)  XIV.  XVII 
19.    34.    XXVII    7.  50)    Sml.    Overskr.    til    D.    M.    (Hultgr.    S.    11). 

»)  S.  35  ff.       E2)  XVII  13,  I;  sml.  ogsaa  XIX  50. 

Fremgangsmaade  Comenius  fandt  stemmende  med  »Na- 
turen«, i  første  Række  med  Menneskets  egen  Natur. 
Det  bliver  nu  Resultaterne  og  disses  indre  (rent  pæda- 
gogiske) Sammenhæng,  der  vil  interessere  os,  medens 
enhver  Begrundelse  fra  Fugle,  Træer  osv.  fra  nu  af 
betragtes  som  fjernet  af  Fremstillingen.  Hvor  i  det 
følgende  det  direkte  pædagogiske  System  maa  afbrydes 
ved  Begrundelse  gennem  andet,  vil  dette  andet  være 
Menneskets  egen  (subjektive)  »Natur«,  dets  psykologiske 
Forudsætninger,  saaledes  som  disse  har  set  ud  for  Co- 
menius' Betragtning;  som  Regel  vil  dog  Begrundelsen 
kun  give  sig  indirekte  til  Kende,  og  saaledes  som  dens 
Hovedkilde  er  den  praktiske  Erfaring,  saaledes  maa  og- 
saa  Godtgørelsen  af  Fordringernes  pædagogiske  Sand- 
hed finde  Sted  gennem  Erfaring  (og  godt  halvtredje 
Hundrede  Aar  præsterer  jo  en  god  Del  Erfaring  til  en 
saadan  Vurdering),  —  foreløbig,  theoretisk,  bliver  det 
i  første  Række  Fordringernes  indre  Sammenhæng,  det 
at  der  er  »System«  i  dem,  som  skal  afgive  Kriteriet 
for  deres  »Sandhed«  og  varsle  godt  for  det  Erfarings- 
bevis,  som  det  var  Eftertiden  forbeholdt  at  levere. 


§  A.     Inddeling  af  Tid,  Stof  og  Læremaade. 

Grundlaget  i  Skolereformen  maa  være  en  nøjagtig 
Orden  i  alting1),  en  teknisk  Inddeling  af  Tid,  Stof  og 
Læremaade2),  —  og  Inddelingen  maa  strengt  overholdes, 
»intet  forbigaas  og  intet  byltes  om«3).  Tiden  skal  nøje 
inddeles  saaledes,  at  hvert  Aar,  hver  Maaned,  Uge,  Dag  og 
Time  faar  sin  særlige  Opgave4).     Opdragelsestiden  (reg- 


x)  D.  M.  XIII.  (De  Ord,  hvormed  ovenstaaende  Afsnit  begynder, 
gengiver  ordret  det  anf.  Kapitels  Overskrift).  J)  XIII  15;  sml.  XV 
13  (»teknisk«  gengiver:  artificiosus  —  Beeger's  »kunstgemåss« ;  sidst 
anf.  St.  staar:  legitima  dispositio).  s)  XVI  50,  III.  4)  XVI  50,  II. 
D.  M.'s  Overskr.  (Hultgr.  S.  11).  XIX  39,  II. 

net  til  24  Aar)  deles  i  4  seksaarige  Afsnit:  Barndom, 
Drengeaar,  Ynglingealder  og  begyndende  Manddomstid, 
hvert  med  sin  Skole5),  svarende  til  Anlæggets  Udvik- 
lingstrin6) ;  trinvis  Fremadskriden  er  nemlig  nødvendig 
for  at  undgaa  Forvirring  og  Stykværk7).  Disse  Afsnit 
(herved  bliver  dog  væsentlig  kun  Tale  om  de  to  mel- 
lemste) deles  igen  hvert  i  6  eetaarige  Klasser8),  og  An- 
tallet af  offentlige  Undervisningstimer  skal  være  det 
mindst  mulige:  4  daglig9),  hvoraf  de  to  lægges  om  Mor- 
genen og  (som  den  »for  Studierne  bedst  egnede«  Tid10) 
mere  helliges  den  theoretiske,  de  to  Eftermiddags- 
timer mere  den  praktiske  Uddannelse11).  Til  »alvorlige 
Arbejder«  helliges  endnu  andre  4  Timer,  optagne  af 
Disciplens  eget  (»private«)  Arbejde  med  Skoletimernes 
Stof12) ;  hos  de  Fattigere  kan  Arbejdstiden  udenfor 
Skoletimerne  nyttig  anvendes  til  Tjeneste  i  Huset13), 
men  ellers  tilfalder  af  Døgnets  øvrige  Timer  8  Søvnen 
og  de  andre  8  »ydre  Virksomheder«,  d.  v.  s.  Sundheds- 
pleje, Maaltider,  Paa-  og  Afklædning,  passende  Rekrea- 
tion14), Underholdning  med  Venner  osv.15).  Men  af  Le- 
gen, der  indrømmes  den  Unge  »til  aandelig  Rekreation«, 
kan  Opdragelsen  vinde  et  særligt  Udbytte  ved  at  lade 
ogsaa  den  »føre  til  Alvor«,  idet  de  forskellige  Livskald 
systematisk  efterlignes  (hvorved  de  naturlige  Anlæg  dels 
faar  Anledning  til  at  lægge  sig  for  Dagen,  dels  vækkes 
til  større  Liv,  sml.  ovfr.16)  1T),  —  ligesom  omvendt 
de  alvorlige  Beskæftigelser  skal  have  noget  af  Legens 
Præg18). 


5)  XXVII  3;  se  ogsaa  XXII  17.  6)  Sml.  ovfr.  S.  17  og  ndfr.  §  5. 
7)  XXII  18.  8)  XXIX  8,  I.  XXX  4.  9)  XVII  35,  I.  XII  2,  VI. 
10)  XVI  10,  II.  »)  XXIX  17,  II.  XXX  17.  12)  XV  16.  XVII  35,  I, 
(Paa  den  angivne  Maade  maa  »tentamina  privata«  forstaas).  13)  XXIX 
17,  I.  (»Domestica  servitia«  synes  ogsaa  at  maatte  omfatte  det 
»private«  Lektiearbejde,  som  det  altsaa  for  de  Fattiges  Vedkommende 
tillades  at  indskrænke).  u)  Sml.  sidst  anf.  St.  (»vel«  opfattes  =  og 
ellers).  15)  XV  16.  16)  S.  112  ff.;  det  omtalte  er  beslægtet  med  de 
formelle  Indvirkninger.       ")  XIX  50.       18)  XVII  18.  XXIX  10. 

Vi  stilles  her  straks  overfor  en  Enhedsskole,  en 
organisk  sammenhængende  Helhed,  hvis  enkelte  Trin 
hvert  med  sine  specielle  Opgaver  afspejler  den  indivi- 
duelle Udviklings  Stadier.  Henblikket  paa  de  Fattige 
viser,  at  Skolen  paa  sine  lavere  Trin  maa  omfatte  alle 
Individer  uden  Standsforskel,  at  altsaa,  som  Seyffarth 
har  udtrykt  det,  Folkeskolen  danner  »det  fælles  Funda- 
ment for  hele  det  offentlige  Skolevæsens  homogene  og 
sammenhængende  Organisme«19). 

Dette  er  vel  ikke  noget  nyt  med  Comenius;  Folke- 
skolen har  sin  Grund  langt  længere  tilbage  i  Tiden,  og 
dens  Begreb  har  gennemgaaet  en  gradvis  Udvikling20). 
Alligevel  er  det  utvivlsomt  rigtigt,  naar  Hoffmeister  lader 
det  19.  Aarh.'s  Folkeskole  fornemmelig  hvile  paa  Co- 
menius' og  Pestalozzis  Skuldre,  »i  sin  ydre  og  indre  For- 
fatning bærende  disse  to  Pædagogers  umiskendelige 
Præg«21),  og  naar  O.  Krebs  hævder,  at  Comenius  »maa 
betragtes  som  Folkeskolens  første  Systematiker«22).  Vi 
skal  nærmere  se,  hvorledes  hans  Skoles  2.  Trin  (Mo- 
dersmaalsskolen),  som  der  her  nærmest  er  Tale  om,  vir- 
kelig »meddeler  en  relativt  afsluttet  Elementærdannelse«, 
ikke  er  en  blot  Forskole23),  og  derved  er  befriet  for 
det  Præg  af  »en  Fattig-  og  Proletarskole«24),  som  klæ- 
bede ved  tidligere  Tiders  Folkeskoler.  Vi  vil  se,  i  hvil- 
ken Grad  Comenius  betonede  Modersmaalets  Betydning, 
og  overhovedet  hvad  der  kunde  gavne  det  praktiske 
Liv  (Realierne)25),  og  hvor  udtrykkelig  han  selv  frem- 
hæver alles  Adkomst  til  Undervisning26). 

Men  allerede  af  den  Tidsinddeling,  vi  har  betragtet, 
vil  disse  Hovedtræk  træde  frem,  og  det  viser  sig,  hvor 

19)  Anf.  Skr.  S.  85.  20)  Sml.  Hoffmeister,  anf.  Skr.  S.  4  f.  (Haii 
lægger  dens  Grund  tilbage  til  det  12.  Aarh.'s  »Skriveskole«,  dens  Om 
dannelse  og  senere  Udvikling  til  Reformationen).  21)  Sidst  anf.  St. 
22)  Comenius  und  die  Volksschule.  Nach  den  Quellen  gepriift,  i 
Monatsh.  der  Com.-Ges.  7.  Bd.,  S.  116.  23)  Sml.  Seyffarth,  anf. 
St.;  Krebs,  S.  121.  24)  Krebs,  S.  117.  2S)  Sml.  Krebs,  S.  119  f. 
2«)  Sml.  Bohmel,  anf.  Skr.  S.  10. 

nøje  Spørgsmaalet  om  Tidens  Anvendelse  i  Enkeltheder, 
ogsaa  den  Tid,  Skolen  ikke  direkte  lagde  Beslag  paa, 
er  gennemtænkt.  Naar  Hiibner  saa  hurtig  afviste  Sko- 
lens Firdeling,  har  Eftertiden  som  bekendt  ikke  givet 
ham  Ret.  Omend,  som  Kvacsala  indrømmer27),  Come- 
nius  selv  i  sine  praktiske  Forsøg  har  »forskudt  de  i  D. 
M.  dragne  Grænser  for  de  enkelte  Alderstrin«,  tør  dog 
ikke  dermed  selve  Principet  betragtes  som  forgængeligt 
(hinfållig,  siger  Kv.) ;  Sagen  var,  som  Kvacsala  frem- 
hæver28), at  medens  Comenius  tænkte  paa  og  ønskede 
en  Nyskabelse  af  det  hjemlige  Skolevæsen,  maatte  hans 
praktiske  Indgriben  indskrænke  sig  til  en  Række,  for 
ham  selv  besværlige,  Udbedringer29)  paa  det  givne 
Grundlag  —  hvilket  altsaa  paa  ingen  Maade  betyder,  at 
han  efter  en  indre  Overbevisning  har  fraveget  sine  tid- 
ligere Principer.  Og  at  de  forskellige  Tidsafsnit  ikke 
blot  ved  Inddelingen  er  sondrede  fra  hinanden,  men 
ligesaa  vel  er  i  nøje  organisk  Sammenhæng  og  bestem- 
mer hinanden  indbyrdes,  vil  det  følgende  tilstrækkelig 
godtgøre. 

Men  det  viser  sig  her,  at  det  næste  Punkt  i  Ind- 
delingen, Inddelingen  af  Stoffet,  ikke  ganske  kan  holdes 
ude  fra  det  første,  saaledes  som  vi  ovfr.30)  indvendte 
imod  Beeger,  der  saa  skarpt  mente  at  kunne  skelne  mel- 
lem Tidens  og  Stoffets  Inddeling.  Det  har  da  ogsaa  vist 
sig  ved,  hvad  Comenius  forlangte  m.  H.  t.  Tidens  Ind- 
deling, at  denne  nødvendig  maatte  foregaa  gennem,  at 
enkelte  Tidsafsnit  udfyldtes  forskelligt;  men  dette  forud- 
sætter en  Inddeling  af  det  Stof,  der  skal  udfylde  Tiden, 
for  at  derefter  dette  skal  kunne  /ordeles  paa  de  enkelte 
Tidsafsnit.  Og  Tidsinddelingen  vil  altid  bevare  sit 
Præg  af  det  Indhold,  der  paa  den  Maade  kommer  til 
at  falde  sammen  med  den;  allerede  Livsaldrenes  og 
Undervisningstrinnenes  forskellige  Navne  viser  jo  slaa- 

21)  I  Monatsh.   der   Com.-Ges.  8.  Bd.,    S.  141.        28)  Sidst  anf.  St. 
M)  Kv.  siger:  Reparaturen.      80)  S.  82  f. 

ende  dette.  Imidlertid  falder  Inddelingerne  kun  tildels 
sammen,  hvilket  allerede  ligger  i,  at  Tidsinddelingen, 
som  vi  sagde,  forudsætter  Stofinddelingen.  Og  foruden 
at  denne  er  bestemt  subjektivt,  gennem  hvad  Disciple- 
nes gradvis  udviklede  Fatteevne  kan  modtage,  bliver  den 
ogsaa  bestemt  af  Stoffets  eget  Væsen,  dets  egen  natur- 
lige Gruppering,  der  igen  paa  det  nøjeste  hænger  sam- 
men med  Stoffets  Fastsættelse  overhovedet;  og  herved 
er  vi  inde  paa  den  objektive  Side,  Tidens  Dannelses- 
krav,  saaledes  som  de  historisk  og  socialt  har  fikseret 
sig  —  den  Kundskabsmængde,  som  skal  læres31). 

Detaillerne  i  den  Inddeling,  som  Foreningen  af  det 
subjektive  og  det  objektive  Synspunkt  under  de  utallige 
praktiske  Erfaringers  Korrektiv  har  affødt,  er  tilstede  i 
selve  Læseplanerne,  Skemaet32).  I  Almindelighed  hæv- 
des, at  alt  maa  følge  i  trinvis  Fremadskriden33),  nøj- 
agtig inddelt  i  »Klasser«  saaledes,  at  det  forudgaaende 
overalt  »baner  Vejen  for  og  oplyser«  det  efterfølgende34). 
Alt  skal  meddeles  og  erkendes  ved  sit  eget  Væsen35)  og 
i  sin  Orden  og  Sammenhæng  med  andre  Ting36),  saa  at 
samtlige  Kundskaber  kan  udgøre  een  Encyklopædi,  med 
alt  udledet  fra  en  fælles  Rod37)  og  saaledes  tømret  sam- 
men ved  Aarsagserkendelsens  Forklaringer,  at  der  »hver- 
ken bliver  Rum  for  Tvivl  eller  Forglemmelse«38),  men  det 
senere  stedse  hviler  paa  det  første  som  Grundlag,  og 
dette  støttes  af  det  senere39).  — 

Det  er  næppe  helt  rigtigt,  naar  W.  Muller  mener, 
at  Comenius  ved  Stofinddelingen  saa  afgjort  lægger  Vægt 
paa  dennes  objektive  Side40) ;  naar  det  udtrykkelig  frem- 
hæves som  Maalet  med  den  ordnede  Kundskabsmængde, 
at  der  ikke  maa  kunne  blive  »Rum  for  Tvivl  eller  For- 


3l\  Sml.  W.  Muller,  anf.  Skr.  S.  30  f.  Af  vor  Fremstilling  frem- 
gaar,  at  W.  M.  ikke  har  Ret  i,  hvad  han  (anf.  St.)  udtaler  om  Com. 
8S)  Se  ndfr.  3S)  D.  M.  XVI  9,  II.  »*)  XVI  50,  I.  35)  XX  17. 
36)  XX  20;  sml.  XIX  6.  3T)  XVIII  35,  I.  38)  XVIII  35,  II.  XX  18. 
*9)  XVIII  32,  I.  XXI  12.       40)  Sidst  anf.  St. 


126  Kap.  II.   §4. 

glemmelse«,  ligger  dog  deri  Erkendelsen  af  Orden  i 
Kundskaberne  som  Betingelse  for  solid  Tilegnelse.  Og 
naar  Stoffets  Rækkefølge  skal  lade  det  nye  oplyses  ved 
det  tidligere,  kan  dette  jo  ikke  i  og  for  sig  være  afgø- 
rende for  Stoffets  systematisk-rationelle  Opstilling,  men 
er  en  rent  pædagogisk  Fordring,  der  ligeledes  skal  til- 
sigte en  virkelig  forstaaende  Tilegnelse.  Naar  det  imid- 
lertid ved  Siden  deraf  forlanges,  at  der  til  enhver  Tid 
skal  undervises  i  alt,  saaledes  at  kun  Undervisnings- 
maaden,  d.  v.  s.  især,  om  Stoffet  meddeles  mere  i  Om- 
rids eller  mere  i  Enkeltheder,  afgiver  Forskellen41) 
(altsaa  det,  en  senere  Tid  har  betegnet  som  den  »kon- 
centriske« Undervisning42),  maa  man  indrømme,  at  her 
har  mere  det  objektive  Synspunkt  gjort  sig  gældende. 
Og  unægtelig  er  vi  her  ogsaa  ved  en  Hovedejen- 
dommelighed i  Comenius'  Pædagogik:  det  encyklopæ- 
diske, altomfattende.  Comenius  forlanger  jo  ikke  blot, 
som  den  koncentriske  Undervisning  kræver,  at  alt  det 
Stof,  Undervisningen  overhovedet  skal  omfatte,  skal  be- 
handles paa  een  Tid  (saaledes  som  denne  Fordring 
især  er  udpræget  i  hans  Krav  om,  at  Realundervisningen 
skal  gaa  jævnsides  med  Undervisningen  i  Sprog43),  men 
vi  vil  ndfr.  møde  en  udtrykkelig  formuleret  Fordring 
om,  at  Undervisningen  overhovedet  skal  omfatte  alt44). 
Selv  om  denne  Fordring  naturligvis  maa  forstaas  med 
noget  Forbehold45),  peger  dog  det  absolute  i  dens  For- 
mulering hen  paa  Almendannelsens  Ideal;  der  maa 
ikke  være  noget  Omraade  i  Livet,  hvor  den  Unge  ikke 
møder  med  en  vis  Grad  af  Kendskab,  og  den  enkelte 
maa  ikke  blive  Genstand  for  en  ganske  ensidig  Special- 
uddannelse, førend  det  almindeligere  Grundlag  er  lagt46). 
Men  denne  altomfattende  Viden  skal,   som  vi  har   set, 


«)  XXVII  4  ff.  XXIX  9.  42)  Sml.  f.  Eks.  W.  Muller,  S.  31  f. 
43)  XVI  15;  Koncentrationen  er  her  gennemført  endnu  mere,  end 
den  moderne  Undervisning  har  gjort  det  (sml.  Pappenheim,  anf.  Skr. 
S.  36).       44)  X  1.  18.       45)  Se  særlig  XIX  52.      46)  Se  ndfr. 

ikke  udgøre  en  kaotisk,  usammenhængende  Stofmængde, 
—  »Encyklopædi«  bliver  den  først,  ved  at  den  univer- 
selle Stofmasse  ogsaa  danner  en  helt  igennem  ordnet  og 
sammenhængende  Helhed.  Det  er  derfor  med  Rette, 
Laurie  i  Comenius  ser  »Repræsentanten  for  Encyklo- 
pædismen  i  Opdragelsen«  og  udtaler,  at  han  »som  Type 
paa  den  (realistiske  og  )  encyklopædiske  Skole  af  Pæ- 
dagoger sandsynligvis  aldrig  vil  blive  fortrængt  af  an- 
dre«47). Laurie  henviser  ogsaa  dem,  der  maatte  være 
tilbøjelige  til  at  se  med  Utaalmodighed  paa  disse  ency- 
klopædiske Forslag,  til,  at  baade  Milton  og  Locke  i  det 
væsentlige  (substantially)  nærede  de  samme  Anskuel- 
ser48) ;  ogsaa  W.  Muller  udtaler,  at  Comenius  dermed 
har  »givet  Udtryk  for  en  Strømning  i  Tiden«49). 

Omend  dette  jo  har  sin  Rigtighed,  behøver  man  dog 
i  første  Række  ikke  at  gaa  længere  end  til  Comenius 
selv,  for  i  hans  ovfr.50)  omtalte  pansophiske  Livsansku- 
else at  finde  fyldestgørende  Forudsætninger  for  det  en- 
cyklopædiske i  hans  Pædagogik.  Om  det  end  næppe  er 
rigtigt,  som  Kirchner  siger,  at  det  kun  skulde  være 
for  Skoledannelsens  og  Menneskeslægtens  Opdragelses 
Skyld,  at  Comenius  har  »tillagt  Pansophien  en  saa  af- 
gørende Værdi«51),  er  det  dog  utvivlsomt,  at  der  bestaar 
et  nært  Forhold  mellem  hans  pansophiske  og  hans  pæ- 
dagogiske Tanker.  Men  dette  maa  netop  ikke  forstaas, 
som  om  Pædagogiken  i  det  enkelte  er  vokset  ud  af  Pan- 
sophien og  bestemt  af  den;  noget  saadant  er,  som  tid- 
ligere fremhævet,  aldeles  ikke  Tilfældet,  og  det  er  derfor 
urigtigt,  naar  Kirchner  og  Laurie  gør  Pansophien  til  Ud- 
gangspunkt for  deres  Fremstillinger  af  Comenius'  pæda- 
gogiske System.  En  gennemført  Livsanskuelse  kan  na- 
turligvis ikke  være  suspenderet  under  Udarbejdelsen  af 


*7)  Anf.  Skr.  S.  74.  (At  Laurie  har  overvurderet  Pansophiens 
Betydning  for  D.  M.,  gør  ikke  den  anf.  Udtalelse  mindre  berettiget). 
48)  Anf.  Skr.  S.  226.  49)  Anf.  Skr.  S.  31.  50)  S.  37  ff.  51)  I  Monatsh. 
der  Com.-Ges.  8.  Bd.,  S.  288;  sml.  ovfr.  S.  76. 

et  pædagogisk  System,  den  maa  ligge  bag  ved  dette  i  hele 
dets  Udstrækning,  —  men  den  ligger  netop  ogsaa  kun 
bagved;  meget  i  Systemet  staar  i  en  fuldkommen  Uaf- 
hængighed af  denne  pansophiske  Baggrund,  og  det 
eneste  Punkt,  hvor  Pansophien  direkte  træder  ind  i 
Pædagogiken,  er  Spørgsmaalet  om  Lærestoffets  Ud- 
strækning og  Fordeling,  hvor  den  har  avlet  Encyklo- 
pædismen.  W.  Muller  mener,  at  det  ikke  mindst  er 
denne  encyklopædiske  Anskuelse,  der  giver  Comenius' 
Udviklinger  deres  systematiske  Karakter  og  saaledes  ad- 
skiller ham  væsentlig  fra  Forløberen  Ratichius52) .  Der 
maa  dog  hertil  siges,  at  Comenius'  Systematik  jo  for 
en  stor  Del  vedrører  Undervisningens  Methodik,  som 
er  relativt  uafhængig  af  Fordringerne  til  Dannelsens 
Udstrækning  og  Sammenhæng,  og  at  altsaa  det  syste- 
matiske hos  Comenius  gaar  langt  videre  og  har  mange 
flere  Kilder  end  i  Encyklopædismen  alene,  omend  den- 
nes Bestemmelse  over  Dannelsens  objektive  Side  kan  have 
begunstiget  en  Systematik  ogsaa  paa  de  (subjektivt-me- 
thodologiske)  Omraader,  hvor  en  saadan  ikke  saa  umid- 
delbart forelaa. 

Mod  det  altomfattende  i  disse  Fordringer,  saaledes 
som  det  fremtræder  i  D.  M.  og  ogsaa  i  de  speciellere 
Undervisningsskrifter  af  Comenius,  har  man  rejst  ikke 
uvæsentlige  Betænkeligheder.  Der  ligger  dog  næppe  no- 
gen Indvending  i  Pappenheims  Udtalelse  om,  at  en 
grundig  Erkendelse  af  de  enkelte  Dele  »selvfølgelig  er 
uforenelig  med«  en  saadan  Universalviden53).  Pappen- 
heim  beklager  netop,  at  den  heri  liggende  »store«  Tanke 
har  været  for  lidet  kendt  af  Pædagogiken  i  den  føl- 
gende Tid,  og  han  forstaar  rigtig  Tanken  som  en  For- 
dring om,  at  der  skal  arbejdes  »aus  dem  Groben  her- 
aus«,    saaledes    at   Udfyldelsen    af    de   enkelte   Rammer 


52)  Sidst  anf.  St.  53)  Anf.  Skr.  S.  11.  P.  sammenligner  med  no- 
gen Ret  Pansophien  med  den  senere  Filosofis  Erkendelses- »Systemert 
(anf.  Skr.  S.  50). 

følger  senere54);  Comenius  formulerer  selv  udtrykkelig 
speciellere  Fordringer  herom,  og  han  værger  sig  mod 
den  Tro,  at  han  skulde  have  forlangt  indgaaende  Kend- 
skab hos  alle  til  alle  Videnskaber  og  Færdigheder55) 
(se  ndfr.).  Pappenheim  tænker  særlig  paa  Stoffet  i 
»Janua  linguarum  reserala«  (1631),  som  »danner  et  stort, 
afsluttende  og  derhos  sammenhængende  Hele,  hele  den 
sanselige  og  aandelige  Verden«,  hvor  man  ikke  let  vil 
savne  noget  Omraade  indenfor  Liv,  Handlen  og  Er- 
kendelse56) . 

Bohmel  kommer  derimod  med  den  alvorlige  Ind- 
vending, at  Undervisningsstoffets  Udstrækning  er  i  Mod- 
strid med  Tanken  om  Erhvervelsen  af  Viden,  saaledes 
at  Comenius  vel  bebrejder  Skolerne  Overlæsselse  af  Hu- 
kommelsen, men  samtidig  selv  gør  sig  skyldig  heri, 
hvorved  hans  methodiske  Fordring  om  Undervisningen 
som  en  Lyst  skulde  blive  »mere  end  tvivlsom«57).  Boh- 
mel mener  altsaa,  at  Comenius  har  lagt  Tyngdepunktet 
i  Kundskabernes  Kendsgerning  i  Stedet  for  i  den  Proces, 
»som  gør  disse  Kundskaber  til  Disciplens  aandelige 
Ejendom«,  og  som  er  det  egentlig  opdragende  Mo- 
ment58). 

Man  vil  se,  at  det  er  den  forskellige  Vurdering  af 
det  subjektive  og  det  objektive  Moment  i  Opdragelsen 
og  specielt  i  Comenius'  Pædagogik,  der  her  kommer 
frem  igen.  Hvad  særlig  Comenius  angaar,  vil  det  være 
klart  af,  hvad  der  tidligere  er  sagt,  og  formentlig  ogsaa 
fremgaa  af  det  følgende,  at  der  er  gjort  ham  Uret  ved 
Undervurderingen  af  det  subjektive  Moment  hos  ham; 
alle  hans  methodologiske  Overvejelser  vedrører  jo  netop 
Erhvervelsen  af  Viden,  men  dette  Omraade  af  Pæda- 
gogiken  har  jo  først  naaet  sin  Udvikling  langt  senere 

54)  Anf.  St.  5S)  X  1.  56)  Pappenheim,  S.  11.  Om  » Janua j  vil 
blive  talt  nærmere  ndfr.;  den  findes  i  en  dansk  Overs,  fra  1667, 
se  S.  155.  «)  Anf.  Skr.  S.  22.  58)  Sidst  anf.  St.  (Om  Encyklo- 
pædismen  taler  Bohmel  i  øvrigt  S.  15.  17  f.). 

end  det  objektivt-stoflige.  Og  hvad  angaar  Vurderingen 
af  de  to  Momenters  Plads  i  Pædagogiken  overhovedet, 
kan  dette  Spørgsmaal  vel  endnu  ikke  betragtes  som  de- 
finitivt klaret.  I  det  store  og  hele  maa  Tendensen  vist 
siges  at  have  ført  Nutiden  til  at  lægge  mere  Vægt  paa 
den  subjektive  Side  end  paa  den  objektive  Stofmængde, 
mere  paa  Tilegnelsens  Maade  og  Dybde  end  paa  det 
rene  Hukommelsesresultat;  den  stigende  Betydning  af  en 
»opdragende«  Undervisning  er  eet  Udtryk  herfor,  Beto- 
ningen af  Begrebet  »almendannende  Fag«  viser  det  umid- 
delbart59). Man  møder  en  Bestræbelse  for  i  ethvert  Fag 
særlig  at  lade  de  opdragende  Sider  træde  frem,  og  den 
større  psykologiske  Viden  giver  sikrere  Vej  til  at  udfinde 
de  Tilegnelsesmaader,  der  bedst  svarer  til  Disciplenes  Be- 
vidsthedsforudsætninger. 

Ud  fra  en  saadan  moderne  Betragtningsmaade  har 
Laurie  kritiseret  Comenius'  encyklopædiske  Fordringer. 
»Det  er  paa  dette  Punkt«,  siger  han,  »at  mange  vil  tage 
Afstand  fra  Comenius.  Den  Bevidsthed  (mind),  der  er 
opfyldt  med  Kendsgerninger,  selv  om  det  er  ordnede 
Kendsgerninger,  vil  ikke  med  Nødvendighed  staa  højt 
i  Menneskehedens  Rangfølge  som  Intelligens.  De  na- 
turlige Evner  kan  ligefrem  blive  overbelastede  ved  Pro- 
cessen, og  den  oprindelige  (spontaneous)  Fornufts  na- 
turlige Kanaler  stoppede.  I  Opdragelsen  maa  vi,  sam- 
tidig med  at  vor  Hovedbeskæftigelse  er  at  fremme 
Væksten  af  moralsk  Forsæt  og  af  en  stærk  Pligtfølelse, 
understøtte  disse  ved  Skoling  (discipline)  af  Intelligen- 
sen og  ved  at  uddanne  (training)  til  Arbejdsevne  mere 
end  ved  Belæring  (information)  .  .  .  Comenius  og  hans 
Tilhængere  forveksler  endvidere  Viden  og  Visdom  .  .  . 
Visdom  .  .  .  afhænger  mere  af  et  Menneskes  Evne  til  Di- 
stingveren,  Kombineren  og  af  dets  Indbildningskraft  end 

59)  Lauries  ndfr.  anf.  Kritik  maa  naturligvis  ikke  i  alting  be- 
tragtes som  Organ  for  Nutidens  Synsmaade,  der  jo  har  mange 
Nuancer. 

af  Omfanget  af  dets  Bevidstheds  Forraad  af  Kendsger- 
ninger«60). Efter  senere  igen  at  have  udtalt,  at  »det 
samlede  Resultat  m.  H.  t.  Intelligens  og  Karakter  hos 
Unge,  der  er  encyklopædisk  og  overfladisk  belærte,  ikke 
er  tilfredsstillende«61),  minder  Laurie  dog  selv62)  om  den 
stadig  standende  Strid  mellem  Humanister  og  »Sans- 
nings-Realister« og  er  tilbøjelig  til  at  mene,  at  paa  de 
tidligere  Undervisningstrin  har  en  begrænset  Encyklo- 
pædisme  Ret. 

Hvorledes  end  Pædagogiken  endelig  vil  stille  sig  til 
dette  Spørgsmaal,  saa  er  der  ingen  Tvivl  om,  at  naar 
den  skarpe  Kritik  paa  dette  Punkt  er  rettet  mod  Come- 
nius,  ligger  det  i,  at  man  har  overvurderet  det  encyklo- 
pædiskes Betydning  hos  ham,  betragtet  det  for  isoleret, 
og  derved  har  kunnet  undgaa  at  tage  Hensyn  til  de 
mange  Ytringer  hos  ham,  der  netop  befrier  for  de  Fa- 
rer, der  vilde  klæbe  ved  en  ensidig  Encyklopædisme. 
At  en  egentlig  formel  Opdragelse  kun  findes  rent  an- 
tydningsvis hos  ham,  har  vi  vel  set;  men  i  Sammenhæng 
med  Betragtningen  af  det  Kundskabsstof,  Opdragelsen 
skal  meddele,  har  Comenius  indgaaende  beskæftiget  sig 
med  de  gunstigste  Betingelser  for  denne  Meddelelse  og 
er  derved,  til  Trods  for  en  mangelfuld  Psykologi,  naaet 
til  Fordringer,  som  netop  vor  Tids  Pædagogik  med 
Styrke  gør  gældende  —  og  han  viser  tydelig,  at  han 
selv  ser  meget  af  sin  Pædagogiks  Betydning  i  det  me- 
thodologiske63) . 

Ser  vi  paa  de  Krav,  hvorved  den  moderne  Pæda- 
gogik vil  imødegaa  en  tidligere  Tids  upsykologiske  Paa- 


60)  Anf.  Skr.  S.  220  f.  61)  Anf.  Skr.  S.  226.  M)  S.  228.  Man 
forstaar  ikke,  at  Laurie  samtidig  saa  skarpt  adskiller  C.  fra  Human- 
isterne (S.  217  ff.);  selv  om  C.  skriver  som  protestantisk  Theolog 
(hvad  han  i  øvrigt  ikke  uden  videre  gør!),  er  det  dog  unægteligt, 
som  Håhner  siger  (S.  51.  48),  at  netop  Humanisme  og  Realisme 
»løber  ved  Siden  af  hinanden«  hos  ham.  6S)  Se  f.  Eks.  Overskriften 
til  D.  M.  (»via  denique  .  .  .«). 

9* 

fyldning  af  Stof,  viser  det  sig,  at  ogsaa  disse  fremtræder 
hos  Comenius,  omend  mindre  systematisk  bevidste  og 
mindre  vel  begrundede,  end  Nutidens  større  Viden  til- 
lader det.  Og  den  Betydning,  han  tillægger  den  moral- 
ske og  den  religiøse  Opdragelse  og  særlig  Skoletugten, 
viser,  at  han  har  villet  give  mere  end  en  blot  Didaktik 
og  har  haft  Øje  for  det  opdragende  i  Undervisningen64) ; 
og  særlig  maa  man  huske,  at  det  netop  var  Comenius,  der 
bragte  Kravet  om  Anskuelighed  ind  i  Pædagogiken85). 
Var  det  end  stadig  med  det  materielle  Maal:  Erhvervel- 
sen af  den  fordrede  (encyklopædiske)  Dannelse,  for  Øje, 
saa  bringer  dog  hans  Skarpsyn  saa  meget  frem  ved- 
rørende Midlerne  til  denne  Erhvervelse,  at  Nutidens 
Pædagoger  ogsaa  paa  dette  Punkt  er  i  en  overraskende 
Overensstemmelse  med  ham  og  kan  henvise  til  ham66). 
Og  selv  om  Pædagogernes  og  Videnskabens  Resignation 
har  ført  til  at  trække  Rammerne  for  Kundskabsmæng- 
den  snævrere,  saa  vil  man  dog  stadig  meddele,  navnlig 
i  de  tidligere  Under visningsaar,  en  almindelig  Dannelse, 
som  Grundlag  for  den  senere  Specialisering,  Livet  nød- 
vendig fører  med  sig;  Fremskridtet  i  Forhold  til  Co- 
menius kan  vist  nærmest  udtrykkes  deri,  at  vor  Tids 
større  Viden  og  Erfaring  har  bragt  de  to  Sider:  Kravene 
til  den  objektive  Stofmængde  og  Hensynene  til  Discip- 
lenes psykologiske  Forudsætninger,  til  bedre  at  svare 
til  hinanden,  saaledes  at  ved  Afgørelser  vedrørende  den 
ene  Side,  stedse  den  anden  tages  med  i  Betragtning, 
og  der  ikke  blot  tages  et  billigt  Hensyn  til  dem  hver 
for  sig. 

Det  var  jo  heller  ikke  at  vente,  at  Tiden  ikke  og- 
saa paa  Pædagogikens  Omraade  maatte  have  gjort 
Fremskridt  siden  Comenius,  og  netop  i  den  paapegede 


64)  Sml.  ovfr.  S.  91  f.  6S)  Sml.  Laurie,  anf.  Skr.  S.  223  f.,  Hoff- 
meister, anf.  Skr.  S.  68,  H.  Trier,  Amos  Comeniuses  Grundtanker, 
S.  35  —  og  se  det  enkelte  ndfr.  66)  Sml.  en  Udtalelse  af  Trier, 
anf.  Skr.  S.  40,  og  Pio's  ovfr.  (S.  88,  N.  46)  citerede  Ord. 

Henseende;  men  det  beundringsværdige  er,  hvor  nær 
han  dog  kom  til  vore  Fordringer.  Det  Fremskridt,  han 
betegner  i  Forhold  til  sin  Tid,  bliver  særlig  iøjnefal- 
dende, naar  man  læser  hans  Karakteristik  og  Kritik  af 
den  gængse  Skole,  som  han  forefandt  den,  dens  Over- 
fladiskhed, ensidige  Belæring  efter  en  forfejlet  Methode, 
dens  glædeløse  Spild  af  Tid  og  Kræfter67)  (mere  herom 
ndfr.).  Man  kan  ikke  undgaa  at  lægge  Mærke  til  den 
store  Lighed,  der  er  mellem  denne  Kritik  og  den,  hvor- 
med den  moderne  Pædagogik  har  vendt  sig  mod  sin 
Fortids  gængse  Skoleundervisning. 

Betyder  nu  denne  Lighed,  at  Comenius'  Pædagogik 
har  været  en  Røst  i  Ørkenen,  og  at  den  Slendrian,  han 
forefandt  i  Opdragelsesforholdene,  først  af  vor  Tid  er 
bleven  virkningsfuldt  skaffet  af  Vejen?  Dette  vilde 
ikke  være  meget  troligt,  omend  virkelig  Virkningen  af 
Didactica  Magna  har  maattet  vente  en  lang  Række  af 
Aar  paa  Lejlighed  til  at  gøre  sig  gældende.  Det  synes 
paa  Forhaand  utænkeligt,  at  en  naturstridig,  rutine- 
mæssig Fremgangsmaade  i  Undervisningen  skulde  have 
holdt  sig  uforandret  gennem  alle  disse  Aar,  for  først 
af  vor  Tid  at  være  bleven  opdaget  og  afskaffet.  Men 
ser  vi  paa  den  Række  af  betydelige  Pædagoger,  der  er 
fremstaaet  før  og  siden  Comenius,  maa  det  blive  klart, 
at  deres  betydelige  Indsats  i  Pædagogiken  heller  ikke 
kan  have  været  uden  Resultat,  men  virkelig  hver  Gang 
maa  have  bragt  Opdragelsen  el  Stykke  videre. 

Der  viser  sig  nu  det  ejendommelige  og  for  Pæda- 
gogen lærerige,  som  Pædagogikens  Historikere  mærkelig 
nok  ikke  synes  at  have  fæstet  Opmærksomheden  ved, 
at  de  forskellige  pædagogiske  Theorier  (for  som  Eks- 
empler blot  at  nævne  efter  Comenius:  Rousseau  og  Pe- 
stalozzi,  og  før  ham:  Aristoteles  og  Quintilian)  alle  har 
det  tilfælles,  at  de  ved  Fremsættelsen  af  deres  Fordrin- 


61)  Se  særlig  Kap.  XI   af  D.  M.,   og   sml.    O.  Anderssen,  anf.  Skr. 
S.  26;  Trier,  Pædagog.  Tids-  og  Stridssp.  2.  Bd.,  S.  29  ff. 

ger  beraaber  sig  paa  »Naturen«6*).  At  undersøge  de 
Modifikationer,  Begrebet  »Natur«  herunder  har  under- 
gaaet  som  en  Følge  af  de  vekslende  Tiders  Naturkund- 
skab og  vedkommende  Pædagogers  individuelle  Beto- 
ning af  de  forskellige  Elementer  indenfor  Individets 
»Natur«,  vilde  føre  os  bort  fra  vor  Opgave;  ligeledes 
skal  vi  ikke  undersøge,  hvor  forskellige  Enkeltfordrin- 
ger denne  fælles  Appel  til  Naturen  har  affødt.  Men 
der  synes  bag  disse  Forskelle  at  ligge  det  (i  » Natur« - 
Kravet  udtrykte)  Fællesskab  mellem  alle  de  pædagogi- 
ske Theorier,  at  der  maa  være  en  (mere  eller  mindre 
bestemt  erkendt)  Maalestok,  som  al  praktisk  Opdrager- 
gerning løber  Fare  for  at  tabe  af  Sigte,  og  som  saa, 
hver  Gang  den  synes  utilbørlig  forglemt,  præsenteres 
som  Fordringer  fra  en  ny  pædagogisk  Theori!  De 
objektive  Dannelseskrav  udgør  jo  et  nogenlunde  kon- 
stant og  i  hvert  Fald  af  den  enkelte  pædagogiske 
Theoretiker  ret  uafhængigt  Element  i  den  praktiske  Op- 
dragelse, og  dette  i  Forbindelse  med  den  Tilbøjelighed 
i  Retning  af  generaliserende,  summarisk  og  rutinemæssig 
Behandling,  der  kan  klæbe  ved  al  praktisk  Virksomhed, 
vil  have  ladet  den  praktiske  Opdragelse  udvikle  sig  i 
en  langsom,  kontinuerlig  Bevægelse,  der  blev  forholds- 
vis lidet  berørt  af  de  nye  Opdragelsestheorier;  maaske 
har  disse  straks  fremkaldt  kendeligere  Resultater,  men 
saa  har  den  omtalte  Tilbøjelighed  bragt  Opdragelsen  i 
den  følgende  Tid  nærmere  til  dens  tidligere  Leje,  indtil 
der  etableredes  saa  skarpt  et  Modsætningsforhold  mel- 
lem Theori  og  Praksis,  at  Stødet  maatte  gentages  af  en 


68)  Se  saaledes:  [Aristoteles,  Pol.  VII  15.  1334  b,  17—28;  17.  1337  a, 
1  f.;]  Quintilian,  Institutio  orat.  I  1,  1 — 3.  15  ff.;  Rousseau,  Émile  ou  De 
léducation.  Tome  I  (Amsterd.  1762),  S.  4  f .  7  —  i  øvrigt  passim; 
Pestalozzi,  Wie  Gertrud  ihre  Kinder  lehrt,  ein  Versuch  den  Muttern 
Anleitung  zu  geben,  ihre  Kinder  selbst  zu  unterrichten  (1801),  S.  34  f. 
158  ff.  —  En  Bemærkning  i  omtalte  Retning  er  gjort  af  Fr.  Paulsen, 
Geschichte  des  gelehrten  Unterrichts.  1.  Udg.  (1885).   S.  309. 

ny  Theori.  Og  den  nye  Overdrivelse,  i  Retning  af  hvil- 
ken den  praktiske  Opdragelse  til  enhver  Tid  havde  ført, 
bekæmpedes  hver  Gang  under  Henvisning  til  »Naturen«, 
der  altsaa,  saaledes  forstaaet,  vil  sige  den  harmoniske 
Udvikling  af  alle  Bevidsthedslivets  Sider,  mod  hvilken 
enhver  Overdrivelse  er  en  Forsyndelse. 

Derfor  er  det  paapegede  Fællesskab  mellem  Theori- 
erne  alligevel  nærmest  et  blot  formelt,  og  det  gælder 
om  i  hvert  enkelt  Tilfælde  at  forstaa,  hvad  »Naturen« 
her  vil  sige,  saaledes  som  vi  har  søgt  at  forstaa  det  hos 
Comenius.  Det  er  i  første  Række  dette  saavel  som  hans 
Modsætningsforhold  til  sin  Tids  Skoleordning,  vi  maa 
have  klaret,  om  vi  skal  kunne  faa  et  almindeligere  (og- 
saa  for  vor  Tid  anvendeligt)  pædagogisk  Udbytte  deraf; 
men  Forstaaelsen  af  et  Fællesskab  som  det  ovfr.  paa- 
pegede mellem  Comenius  og  theoretiske  Pædagoger  fra 
andre  Egne  og  Tider  kan  formentlig  kaste  Lys  tilbage 
over  Enkeltheder,  der,  tagne  isoleret,  vilde  være  vanske- 
ligere at  forstaa,  samtidig  med  at  det  rummer  Mulig- 
heden for  et  mere  direkte  Udbytte69)  for  den  moderne 
Pædagogik  af  Fortidens  betydeligere  theoretiske  Pæda- 
goger. 

—  Da  Læremaaden  for  at  formindske  Arbejdet  ved 
at  lære  (idet  den  ansporer  Lærelysten)  først  og  frem- 
mest maa  være  naturlig70),  bliver  dennes  Ordning  og 
Inddeling  i  den  Grad  vigtig,  at  Forskellen  mellem  de 
4  Undervisningsstadier,  som  vi  har  set,  karakteriseres 
ikke  ved  Lærestoffets,  men  ved  Læremaadens  Forskel71). 


M)  Idet  man  f.  Eks.  kan  spørge,  hvorledes  en  moderne  Skole- 
ordning vilde  staa  for  den  Kritik,  som  Comenius  (Rousseau,  Pesta- 
lozzi  osv.)  havde  gjort  sin  Tids  Skole  til  Genstand  for  (paa  Grund 
af  det  konstante  i  Forholdet  mellem  pædagogisk  Theori  og  Praksis]. 
70)  Sml.  S.  120  med  N.  49,  og  se  ogsaa  XVII  13,  II.  n)  XXVII  4 
{sml.  ovfr.  S.  126). 

§  5.   Anlæggets  successive  Udvikling. 
Anskuelighedsprincipet. 

Anlæggets  successive  Udvikling,  som  Opdragelsen 
maa  rette  sig  efter1),  tegnes  i  D.  M.  som  følgende:  Er- 
kendelsen begynder  med  Sansning  og  gaar  gennem  »ima- 
ginatio«  over  i  Hukommelse;  derefter  tilvejebringes  ved 
(induktiv)  Slutning  fra  de  enkelte  Erfaringer  en  For- 
staaelse  af  det  almene,  og  endelig  opstaar  der  m.  H.  t. 
de  tilstrækkelig  forstaaede  Erfaringer  en  Dom  (hvorved 
der  naas  en  sikker  Erkendelse)2).  (Den  intellektuelle 
Opdragelse  skal  tillige  danne  Tungen  og  Haanden3),  se 
ndfr.).  Medens  Hukommelsen  her  (efter  en  senere  Psy- 
kologis Udtryksmaade:  det  mere  elementære  F  orestil  - 
lingsløb,  der  maa  gaa  forud  for  den  egentlige  Tænk- 
ning4) fordres  øvet  før  »Forstanden«  (intellectus) ,  ses 
den  dog  paa  den  anden  Side  som  strækkende  sig  udover, 
omfattende  den,  idet  det  betegnes  som  Hukommelsens 
Opgave  at  »opbevare  til  fremtidig  Brug«  det,  som  For- 
stand og  Vilje  har  beskæftiget  sig  med5),  og  det  derfor 
forbydes  at  fordre  noget  husket,  som  ikke  først  er  gyl- 
dig forstaaet6).  Ja,  Hukommelsen  ses  fra  en  Side  til: 
i  Fremstillingen  af  Sjælens  Væsen  som  udgjort  af  tre 
»Kræfter«  (Forstand,  Vilje  og  »Hukommelse«)  bliver 
Hukommelsen,  som  den  der  »paaminder  Sjælen  om  dens 
Afhængighed  (af  Gud)  og  dens  Pligt«,  fra  denne  Side 
identisk  med  Samvittigheden  (conscientia)  og  altsaa  Om- 
raadet  for  den  religiøse  Opdragelse7)  (der  jo  netop  maa 
begynde  tidlig,  inden  der  kan  være  Tale  om  nogen  For- 
staaelse  af  det  religiøse8) . 


J)  Sml.  ovfr.  S.  116  f.  2)  XVII  28,  VII  (sml.  XXVII  6  f.).  8)  XVIII 
12.  Sml.  XXVII  6  og  ovfr.  S.  61.  100  ff.  *)  I  Stedet  for  at  anbringe 
»imaginatio«  (Skelneevne,  Sammenligning)  mellem  Sansning  og  Erin- 
dring (og  Tænkning)  betragter  den  moderne  Psykologi  den  som  til- 
stedeværende i  samtlige  Erkendelsesvirksomheder.  5)  X  7.  e)  XVII 
38,  II.       ')  X  7.  V  15  f.       8)  Se  ovfr.  S.  117. 

I  den  Udvikling,  Comenius  saaledes  skildrer,  ligger 
en  Dobbelthed.  Han  tænker  sig  dels  den  individuelle 
Bevidsthed  gennemløbende  den,  saaledes  at  i  de  tidli- 
gere Aar  Sansning  og  Erindring  er  mere  fremtrædende, 
medens  den  egentlige  Forstaaelse  først  opnaas  senere; 
derfor  forlanger  han,  at  Opdragelsen  i  de  første  Aar 
skal  henvende  sig  til  Sanserne  og  saaledes  følge  de  na- 
turlige Betingelsers  Udvikling9).  Men  han  mener  tillige, 
at  ved  enhver  Erkendelsesakt  gennemløbes  den  samme 
Udvikling,  saaledes  at  en  Genstand  først  skal  være  op- 
taget gennem  Sanserne,  inden  den  yderligere  kan  erken- 
des; heraf  hans  Fordring,  som  vi  straks  skal  betragte 
nærmere,  om  Anskuelighed  i  al  Undervisning.  Han 
beraaber  sig  herved  paa  den  gamle  Sætning:  Nihil  est 
in  intellectu,  quod  non  prius  fuerit  in  sensu10) ;  hvor 
meget  han  ved  Siden  heraf  skylder  Bacon,  er  Genstand 
for  Strid,  hvorom  ndfr. 

Saa  vidt  er  hans  Anskuelse  jo  meget  klar,  og  det 
er  ogsaa  disse  Dele  af  den,  som  har  faaet  egentlig  pæ- 
dagogisk Betydning.  Men  vil  vi  danne  os  et  Helheds- 
billede af  hans  psykologiske  Opfattelse,  bliver  der  større 
Usikkerhed.  Allerede  af  Skildringen  i  D.  M.  synes  det 
at  fremgaa,  at  Comenius  har  tænkt  sig  en  Række  af 
adskilte  Sjælsevner,  af  hvilke  den  ene  »lader  det  mod- 
tagne Stof  gaa  videre  til  den  næste«11).  At  der  indrøm- 
mes memoria  en  Stilling,  hvorved  den  ligesom  kommer 
til  at  gribe  udover  de  andre  Sider,  taler  i  og  for  sig  ikke 
herimod,  da  dette  kunde  hænge  sammen  med  det  ugen- 
nemtænkte i  hele  Psykologien  og  med  den  ufærdige 
Terminologi.  At  Comenius  i  D.  M.  har  behandlet  hver 
af  Bevidsthedens  Sider  i  et  særligt  Kapitel,  hvad  man 


9)  Se  D.  M.  XXVII  6.  10)  I  D.  M.  kommer  denne  (skolastiske) 
Sætning  frem  i  XV  8.  XX  7;  men  C.  kommer  jævnlig  tilbage  til  den  i 
sine  Skrifter  (saaledes  Meth.  nov.  X  28.  53).  ")  Sml.  W.  Muller, 
anf.  Skr.  S.  27;  Håhner,  anf.  Skr.  S.  24  (sml.  dog  sstds.  S.  68  f.). 

har  fremhævet12),  beviser  dog  næppe  noget;  en  saadan 
Fremstillingsform  finder  jo  ogsaa  Nutiden  praktisk, 
efter  at  man  har  opgivet  enhver  Tanke  om  selvstændige 
»Evner«.  Alligevel  er  der  næppe  Tvivl  om,  at  Comenius 
har  opfattet  Bevidsthedslivet  paa  den  antydede  Maade, 
hvilket  viser  sig,  naar  man  ser  paa,  hvorledes  han  andet- 
steds udtaler  sig  derom. 

Skildringen  i  D.  M.  omfattede  væsentlig  Bevidst- 
hedens intellektuelle  Del;  ved  Omtalen  af  Sprog  og 
Haand  syntes  den  at  strejfe  over  paa  det  legemlige  Om- 
raade,  ved  Forklaringen  af  Erindringen  som  en  conscien- 
tia  det  (moralske  og)  religiøse  Omraade.  Vi  har  tidligere 
set  en  Inddeling,  hvorved  Comenius  adskiller  de  intel- 
lektuelle Anlæg  fra  Spirerne  til  Moral  og  Religion  og 
derved  opnaar  en  Tredeling  af  Pædagogiken13) ,  der 
suppleredes  med  den  sproglige  og  den  praktiske  (Haan- 
dens)  Uddannelse14).  I  Methodus  novissima15)  finder 
vi  en  Firdeling,  kombineret  med  en  Del  underordnede 
Evner:  Sjælen  »indeholder«  mens,  »Tingenes  Spejl« 
(altsaa  den  intellektuelle  Del;  underordnet  den  er  me- 
moria);  endvidere  voluntas,  »Tingenes  Bedømmer  og 
Udvælger«;  facultas  potestativa  (Handleevnen,  »Haan- 
den«),  som  »udfører  alle  Beslutninger«,  og  endelig  lingua, 
Talen,  som  »udbreder  Tingenes  Erkendelse,  Bestemmelse 
og  Udførelse  videre«16). 

For  imidlertid  at  se,  hvorledes  Comenius  gaar  frem, 
naar  han  skal  give  en  samlet  Psykologi,  maa  vi  vende 
os  til  den  anthropologiske  Del  af  hans  »Physik«,  der 
offentliggjordes  Aaret  efter  Tilendebringelsen  af  den 
bøhmiske  »Didaktik«  (1633)17),  og  som  derfor  ventelig 
kan  supplere  den  i  D.  M.  saa  fragmentarisk  og  med 
specielt  Formaal  meddelte  Psykologi.  —  »Sjælen«  (spiri- 
tus animalis,  som  Mennesket  har  tilfælles  med  Dyrene) 


12)  Se  saaledes  Håhner,  anf.  Skr.  S.  24.  13)  Se  ovfr.  S.  98  ff. 
14)  Se  ovfr.  S.  100  ff.  104.  15)  Sml.  om  dette  Skr.  ovfr.  S.  25. 
,6)  X  49.       17)  Se  Kvacsala,  J.  A.  Comenius    S.  168  ff. 

er  begavet  med  3  »Evner«:  sensus  communis  ell.  at- 
tentio,  der  optager  Billedet  af  Genstandene  (det  aktive 
i  Sansningen),  phantasia  ell.  imaginatio,  der  bedømmer 
Tingenes  Væsen  og  Forskelle  (derfor  ogsaa  kaldet:  ju- 
dicium;  altsaa  Sammenligningen,  en  Art  elementær  Fore- 
stillen,  det  samme  som  »imaginatio«  i  D.  M.,  som  vi 
herved  faar  forklaret),  og  memoria,  der  fremkalder 
Billedet  af  noget  Forbigangent18).  (Angaaende  Spørgs- 
maalet  om  Kilderne  til  Comenius'  Psykologi,  der  ligger 
udenfor  vor  nærværende  Interesse,  henvises  til  Kvac- 
sala's  Undersøgelser19).  Disse  tre  »Evner«  maa  ikke 
opfattes  som  »faktisk  forskellige«;  de  er  blot  »distinctæ 
operationes«  af  den  samme  Sjæl,  der  vel  ogsaa  findes 
hos  Dyrene,  men  ringere  i  Værdi20) ;  for  sig  alene  har 
Mennesket  »Aanden«:  anima  (eller  mens,  ratio),  som 
det  har  direkte  fra  Gud,  og  som  gør  det  til  et  animal 
rationale21).  Ligesom  spiritus  (animalis)  bor  i  Legemet, 
saaledes  bor  anima  i  spiritus,  styrer  den  og  paavirkes  af 
den22),  saa  at  anima  ved  Hjælp  af  spiritus  bliver  i  Stand 
til  at  udøve  sine  tre  Funktioner  (facultates) :  intellectus, 
virkende  ved  Hjælp  af  attenlio  (sensus  communis),  vo- 
luntas,  øvet  gennem  judicium  (imaginatio),  og  conscien- 
tia,  tilvejebragt  ved  memoria  (hvorved  Forholdet  mellem 
memoria  og  conscientia  fremtræder  klarere  end  i  D.  M.). 
Intellectus  er  den  »Evne«,  der  ved  Fornuftslutninger 
(ratiocinando)  uddrager  del  ubekendte  af  det  bekendte; 
den  begynder  med  det  »almindelige«  og  ender  med  det 
»specielle«  (sml.  ovfr.  S.  61  f.  og  ndfr.);  voluntas  er 
den  Evne  i  anima,  som   »fører  denne  i  Retning  af  det 


18)  Physik  X  41.  XI  6—9.  19)  Anf.  Skr.  S.  169  f.  176;  særlig  den 
tidligere  anf.  Dissertation  (Uber  I.  A.  C.  s  Philosophie,  insbesondere 
Physik.  Leipz.  1886),  S.  34  ff.  41.  C.'s  Opfattelse  af  spirit.  anim.  som 
selve  Sjælen  (ikke  dennes  Sæde;  se  Hiller,  Die  Latein-Methode  des 
J.  A.  Comenius,  S.  4,  N.)  skriver  sig  fra  Telesio  (sml.  Høffding,  Den 
nyere  Filosofis  Historie.  1.  Udg.  1.  Bd..  S.  89  ff.).  30)  Physik  X  41. 
XI  6.       21)  Physik  XI  1.  11.       22)  Physik  XI  3  f.  . 

forud  erkendte  Gode  og  bort  fra  det  forud  indsete 
Onde«;  Opgaven  for  conscientia  er  at  »formane,  aflægge 
Vidnesbyrd  og  bedømme«,  idet  den  er  en  »intellectualis 
[3.  Udg.  har  den  interessante  Tilføjelse:  et  actualis] 
memoria«,  der  opbevarer  Viden  om,  hvad  der  i  Følge 
Fornuften,  Viljen  og  Gud  bør  gøres  og  ikke  bør  gøres23). 

Vi  genfinder  saaledes  i  »Physikens«  Psykologi  Tre- 
delingen fra  D.  M.,  idet  »Aandens«  Inddeling  i  intellec- 
tus,  voluntas  og  conscientia  svarer  til  Menneskets  intel- 
lektuelle, moralske  og  religiøse  Anlæg.  Vi  genfinder  og- 
saa  Rækkefølgen  indenfor  den  intellektuelle  Udvikling, 
idet  Trinfølgen  fra  Sansning  gennem  Sammenligning 
(saaledes  vil  vi  gengive:  imaginatio)  til  Erindring  sva- 
rer til  Rækken  af  »Evner«  indenfor  spiritus  animalis,  om 
hvilke  »operationes  distinctæ«  vi  saa  til  Gengæld  lærer 
netop  af  Fremstillingen  i  D.  M.,  at  deres  Selvstændighed 
ikke  er  større  end,  at  de  tænkes  »gaaende  over  i« 
hinanden24).  Da  D.  M.  tilmed  ikke  uddyber  det  psy- 
kologiske nærmere,  kan  Comenius'  Opfattelse  altsaa  for 
saa  vidt  ikke  hindre  en  til  den  moderne  Opfattelse  sva- 
rende Antagelse  af  Kontinuitet  i  Bevidsthedens  Udvik- 
ling og  en  Pædagogik  i  Overensstemmelse  hermed. 

Iflg.  D.  M.  er  Forstaaelsen  (intellectus)  det  næste 
Trin  i  Erkendelsens  (scientiæ)  Udvikling,  dannet  ved 
Induktionsslutning  fra  det  specielle  til  det  alminde- 
lige25). Den  Kontinuitet,  der  herved  til  Bedste  for  en 
Pædagogik  er  bragt  ind  i  Erkendelsen,  synes  vanskelig 
at  kunne  forenes  med  »Physikens«  Opstilling,  hvor  in- 
tellectus, der  vel  i  D.  M.  var  noget  Højere,  her  tilhører 
et  helt  andet  Organ,  Aanden   (anima,  mens),  og  navnlig 

23)  Physik  XI  12  f.  17  f.  20.  24)  Mærk  saaledes  det  anf.  St. 
(XVII  28,  VII)  Udtrykkene:  incipit  . . .  transit;  i  XXVII  6:  potissimum 
(exercebuntur  sensus  externi);  i  X  7  afsluttes  Omtalen  af  Sjælens  3 
»potentiæ«  med  Ordene:  »Ligesom  disse  tre  Evner  . . .,  fordi  de  ud- 
gør samme  Sjæl,  ikke  kan  rives  fra  hinanden  (divelli),  saaledes  bør 
ikke  ...  Dannelse,  Dyd  og  Fromhed  divelli«.  2S)  XVII  28,  VII. 
(Angaaende  »scientia«  og  andre  Udtryk  for  »Erkendelse«  sml.  ovfr. 
S.  17). 

siges  at  gaa  fra  det  almindelige  til  det  specielle.  Mild- 
nes end  den  skarpe  Modsætning  ved,  at  disse  Udtryk  ikke 
er  at  forstaa  som  »abstrakt — konkret«26),  synes  der  dog 
at  foreligge  en  Opfattelsesforskel,  især  deri,  at  intellec- 
tus  jo  skal  svare  alene  til  attentio  (sensus,  Sansningen) 
indenfor  spiritus,  idet  judicium  (imaginatio)  dér  direkte 
svarer  til  voluntas  og  memoria  til  conscientia.  Den  in- 
tellektuelle Kontinuitet  synes  saaledes  brudt  i  »Phy- 
siken«, efter  hvis  Opstilling  det  ikke  vilde  være  muligt 
at  motivere  Anskuelsesundervisningen  paa  en  saa  over- 
skuelig Maade,  som  sket  er  i  D.  M.  Det  maa  vel  tæn- 
kes —  og  synes  ikke  urimeligt  ved  en  Psykologi,  som  af 
Forskerne  betegnes  som  »værende  i  sin  Barndom«27), 
»mangelfuld«28),  »utilstrækkelig«29)  — ,  at  det  Studium  af 
Telesio  og  Campanella,  som  Comenius  har  foretaget  i 
sin  Physiks  Interesse30),  har  ført  ham  til  den  mere  ske- 
matiske, med  Spekulationer  af  helt  anden  Art  sammen- 
hængende Psykologi,  medens  saadanne  Spekulationer 
endnu  ikke  i  D.  M.  har  kunnet  gribe  videre  ind  i  den 
af  personlige  Erfaringer  og  pædagogiske  Overvejelser 
stærkt  bestemte  psykologiske  Anskuelse.  Paa  Grund  af 
dennes  fragmentariske  Fremtræden  har  vi  imidlertid 
kunnet  supplere  den  fra  »Physiken«,  men  i  Betragtning 
af  det  omtalte  Forhold  maa  Suppleringen  naturligvis 
indskrænkes  til  det  allernødvendigste. 

Forskellen  ligger  dog,  som  man  kunde  vente,  nær- 
mest kun  i  Opstillingen  i  de  to  Skrifter.  Ser  vi  nøjere 
paa  Physiken,  viser  den,  som  Håhner  har  fremhævet51), 
et  stærkt  intellektualistisk  Præg.  Indenfor  anima,  som 
bor  i  og  er  afhængig  af  spiritus  (derved  forklares  Mod- 
sætningen mellem  lavere  Drifter  og  en  højere  Villen  i 
Mennesket32),  skal  intellectus  jo  svare  til  (øves  gennem) 


26)  Sml.  ovfr.  S.  61  f.  —  C.  tænker  aabenbart  paa  den  psyko- 
logiske Tendens  til  tidlig  at  generalisere  (se  Høffding,  Psykologi  6, 
S.  223  f.).  «)  Laurie,  S.  222.  28)  Hoffmeister,  S.  24.  29)  Rissmann, 
S.  28.  30)  Se  de  S.  139,  N.  19  anf.  Steder.  31)  Anf.  Skr.  S.  21  f. 
32)  Physik  XI  4. 

attentio,  voluntas  til  imaginatio  og  conscientia  til  me- 
moria33),  —  altsaa  har  det  højeste  i  Mennesket  helt 
igennem  sine  Forudsætninger  i  det  intellektuelle;  for  at 
kunne  handle  moralsk  maa  man  kunne  skelne  mellem 
Tingenes  forskellige  Værdi,  og  til  det  religiøse  hører  nød- 
vendigvis, som  vi  ogsaa  saa  i  D.  M.34),  at  Hukommelsen 
»paaminder  Sjælen  om  dens  Afhængighed  og  dens  Pligt«. 
I  denne  Opfattelse,  der  paa  sokratisk  Vis  fører  Morali- 
teten tilbage  til  Indsigt35),  er  dog,  som  vi  ndfr.  vil  se, 
Moralens  praktiske  Væsen  ingenlunde  overset  (ligesaa 
lidt  som  hos  Sokrates) ;  og  danner  Intelligensen  end 
Hovedkilden  for  Moralitet  og  Fromhed,  saa  er  dog,  som 
vi  har  set36),  disse  Maalene,  det  vigtigste.  Imidlertid  har 
hele  Physikens  psykologiske  Skema  sikkert  ikke  fore- 
ligget i  sin  afsluttede  Form  for  Comenius  ved  Udarbej- 
delsen af  Didaktiken,  og  Tredelingen  af  Bevidstheden 
(og  derefter  af  Pædagogiken)  fremtræder  her  med  større 
Skarphed,  uden  Intelligensen  som  den  fælles  Baggrund; 
ved  den  moralske  Opdragelse  lægges  Hovedvægten  paa 
Øvelse  og  Forbillede37),  og  hver  af  de  tre  Dele  behandles 
i  sit  særlige  Kapitel38).  Efter  Physikens  Opstilling 
kunde  man  vente  intellectus  behandlet  i  Forbindelse 
med  Sansningen  (og  kun  med  denne)  osv.;  noget  saa- 
dant  byder  D.  M.  kun  for  Samvittighedens  Vedkom- 
mende ved  dens  Forbindelse  med  Erindringen.  Men 
netop  her  viser  Forskellen  fra  Physikens  Opfattelse  sig, 
idet  memoria  ligefrem  identificeres  med  conscientia  (quo 
respectu  conscientia  etiam  dicitur39) ;  dette  viser,  at  hele 
Gennemtænkningen  af  den  psykologiske  Viden  endnu 
ikke  forelaa  for  Comenius,  men  at  han  dog  mere  dunkelt 
har  kendt  den  Retning,  den  vilde  tage. 

Sammen  hermed  hænger  ogsaa  den  vaklende  Ter- 
minologi.   Vi  har  ovfr.  (S.  17)  haft  Lejlighed  til  at  gøre 


33)  Sml.  Fremstillingen  hos  Rissmann,  S.  28,  Noten.  34)  X  7. 
35)  Sml.  ogsaa  Håhner,  sidst  anf.  St.  36)  Ovfr.  S.  104.  87)  Særlig 
D.  M.  XXIII  H  f.;  se  videre  ndfr.       38)  Se  ovfr.  S.  100  f.       39)  D.  M.  X  7. 

opmærksom  paa  den  Flerhed  af  Udtryk,  Comenius  an- 
vender for  at  betegne  Erkendelsen.  Ord  som  ingenium, 
mens,  ratio  og  tildels  intellectus  har  endnu  for  Comenius 
været  saa  lidet  fikserede,  at  han  har  kunnet  bruge  dem 
snart  i  snævrere,  snart  i  videre  Betydning,  hvor  For- 
skellen mellem  de  beslægtede  Fænomener  ikke  i  Øje- 
blikket laa  ham  paa  Sinde.  Et  slaaende  Eksempel 
herpaa  er  det,  naar  i  D.  M.  »judicium«  sættes  som  det 
sidste  og  højeste,  der  paa  Erkendelsesomraadet  kan 
naas,  Dommen,  der  fældes  om  de  fuldtud  erkendte  Ting 
»for  at  gøre  Erkendelsen  sikker«40);  medens  i  Physiken 
det  samme  Ord  er  brugt  for  at  betegne  Imaginationens 
langt  lavere  Erkendelsestrin41).  Den  Forbindelse  mellem 
Imagination  og  Vilje,  der  fremtræder  systematisk  i  Phy- 
siken, synes  i  D.  M.  erstattet  (maaske  forberedt)  gennem 
den  Forbindelse,  vi  dér  fandt  etableret  mellem  Viljen 
og  memoria,  kun  at  memoria  opfattes  som  følgende  efter, 
bevarende  til  fremtidig  Brug  alt,  »hvad  intellectus  og 
voluntas  nogensinde  har  beskæftiget   sig  med«42). 

I  Sammenhæng  med  det  psykologiske  finder  vi  og- 
saa  Haanden,  der  vel  ogsaa  efter  »Physiken«  indtager 
en  Særstilling  indenfor  det  legemlige43),  men  i  Didak- 
tiken  er  skilt  fuldstændig  ud  fra  Behandlingen  af  dette, 
og  i  Medfør  af  sin  pædagogiske  Betydning  behandlet  i 
et  særskilt  Afsnit  (den  praktiske  Opdragelse,  artes)44), 
nærmest  knyttet  til  den  intellektuelle  Del.  En  lignende 
Plads  faar,  ogsaa  ved  sin  pædagogiske  Betydning,  »Tun- 
gen«, Sproget,  som  Physikens  Psykologi  ikke  giver  nogen 
særlig  Behandling,  medens  vi  jo  saa45),  at  det  i  Methodus 
nov.  (ligesom  D.  M.  et  pædagogisk  Skrift)  udgjorde  det 
sidste  Led  i  den  psykologiske  Firdeling. 

I  et  langt  senere  Skrift:  E  Scholasticis  Labyrinthis 
Exitus   in   planum    (1656   eller    1657),    et   af   Comenius' 


40)  Se  ovfr.  S.  136.      41)  Se  ovfr.  S.  139.     42)  D.  M.  X  7.      43)  Phy- 
sik  XI  5.       «)  Kap.  XXI;  se  ndfr.       «)  Ovfr.   S.  138. 

allersidste  pædagogiske  Arbejder46),  finder  vi  som  de  tre 
Ting  i  os,  der  »fortrinsvis  skal  uddannes«:  mens  (her 
igen  om  det  intellektuelle),  voluntas  og  facultates  ope- 
rativæ,  medens  den  religiøse  Side  her  indføres  paa  en 
ejendommelig  Maade.  Fra  Handle-Evnerne  udskilles 
udtrykkelig  »Talens  Evne«  som  virkende  gennem  andre 
Redskaber47) ;  og  i  Opregningen  af  Dannelsesredskaberne 
finder  vi  da  ogsaa:  Sanserne  (»Sjælens  Vinduer«),  Tæn- 
keevnen og  endelig  »Foredraget  eller  Aabenbaringen « , 
hvorigennem  »Ting,  der  ligger  udenfor  Sansningens  og 
Tænkningens  Sphære,  tilkendegives  ved  Meddelelse  fra 
en  eller  anden«;  det  saaledes  aabenbarede  modtager  vi 
med  Troen*8).  Med  visse  Ændringer  har  vi  altsaa  her 
genfundet  Femdelingen  fra  D.  M.,  som  saaledes  har  be- 
hersket Comenius'  pædagogiske  Tænkning  hele  hans  Liv 
igennem;  vi  finder  ogsaa  her  Moralitetens  Forudsætnin- 
ger i  det  intellektuelle  (for  at  de  operative  Evner  »ikke 
skal  komme  paa  Vildspor,  maa  Viljen  først  rigtig  be- 
læres om  alting«)49)  og  tillige  Reglerne  om  at  gaa  fra 
det  bekendte  til  det  ubekendte  (da  Sanserne  kun  skelner, 
hvad  der  umiddelbart  berører  dem)  og  fra  det  alminde- 
lige til  det  specielle  (da  dette  er  Tænkeevnens  Vej;  se 
om  denne  Fordring  ovfr.  S.  61  f.  og  141,  og  ndfr.)50). 

I  Panegersia,  »Verdensop vækkelsen«  (et  af  Come- 
nius' pansophiske  Skrifter,  der  udkom  1667,  men  som 
for  en  Del  allerede  havde  ligget  færdigt  164551)  findes 
atter  den  nævnte  Inddeling,  blot  med  nogle  Forskelle 
i  Terminologien  (man  ser,  hvor  han  lod  Udtrykkene  for 
sine  ret  faste  psykologiske  Begreber  bestemme  af  den 


46)  Se  Kvacsala,  J.  A.  Comenius,  S.  389.  Skriftet  forefindes  i 
Opera  did.  omnia  IV  63  ff.;  det  er  oversat  i  Beeger  og  Leutbecher's 
ovennævnte  Overs,  af  Comenius'  Werke.  2.  Bd.,  S.  281  ff.  47)  Exitus 
27.  33.  48)  Exitus  28.  49)  Exitus  33  (ved  Opregning  af  Række- 
følgen indenfor  Uddannelsens  »subjecta«).  50)  Exitus  34.  51)  Se 
Beeger  u.  Leutbecher,  Comenius'  Werke.  2.  Bd.  (hvori  Skriftet  er 
oversat  S.  303  ff.),  S.  XVI;  Kvacsala,  J.  A.  Comenius,  S.  443.  447  ff. 
og  Anh.  S.  58. 

Sammenhæng,  hvori  de  hver  Gang  fremtraadte) :  Menne- 
skeaanden  har  en  tredobbelt  Evne,  facultas  intellectiva. 
volitiva  og  potestiva  sive  executoria:  og  disse  Evner  er 
ledsagede  af  Normer,  hvorved  Forstanden,  Viljen  og 
Handlingerne  kan  sikres  mod  Vildfarelser,  nemlig:  al- 
mindelige Begreber,  almindelige  Tilskyndelser  og  almin- 
delige Virkekræfter  (d.  e.  passende  Organer:  »alminde- 
lige vil  i  denne  Opregning  sige:  simple,  tilstrækkelige 
for  al  menneskelig  Virken)52).  Paa  et  tidligere  Sted  i 
Panegersia53)  er  nævnt  som  horende  til  Menneskets  Ud- 
dannelse: det  videnskabelige  Kendskab  til  Sprogene  som 
»Bevidsthedernes  Tolke  .  — 

Det  ser  altsaa  dog  ud,  som  om  Hovedtrækkene  i  den 
Psykologi,  Comenius  tegnede  i  D.  M.,  ingensinde  er  ble- 
ven væsentlig  forandrede  og  kun  har  antaget  en  mere 
særegen  Form  i  »Physiken  ,  det  eneste  Sted,  hvor  en 
systematisk  Psykologi  har  været  Comenius'  direkte  For- 
maal;  og  ogsaa  her  viste  Forskellene  sig  jo  som  over- 
vejende terminologiske.  For  Pædagogen  bliver  det  af 
stor  Værdi,  at  Datidens  mangelfulde  Psykologi  har  væ- 
ret saa  langt  mindre  bestemmende  for  Comenius,  end 
hvad  hans  egen  Menneskeiagttagelse  og  pædagogiske 
Erfaring  havde  vist  ham  som  indlysende.  Man  maa 
give  W.  Muller  Ret  i,  at  netop  det  lave  Standpunkt, 
hvorpaa  Datidens  Psykologi  stod,  og  som  Comenius. 
naar  han  skal  tale  »videnskabelig  om  Sagerne,  deler, 
vækker  saa  meget  storre  Beundring  for,  hvad  han  her 
kunde  finde  til  Brug  for  sin  Pædagogik34).  Vi  har  ovfr.58) 
berørt,  at  naar  der  blev  givet  de  operative  Evner«  en 
saa  særlig  Plads,  som  psykologisk  alle  Dage  maatte 
synes  besynderlig  (og  som  »Physiken  heller  ikke 
kender  til),  skyldtes  det  sandsynligvis  den  selvstændige 
Betydning,  de  maa  have  i  Menneskets  Uddannelse  (den 
praktiske  Opdragelse),  og  som  der  saaledes  er  gjort  et 

5S)    Panegers.    IX    14    f.       5S|    V    17.        «*)    Se    anf.     Skr.    S.   27. 
55)  S.  143  f. 

lille  Skridt  til  systematisk  at  underbygge;  ligeledes  maa 
Sprogets  Udsondring  fra  saavel  det  aandelige  som  det 
legemlige  skyldes  et  i  dets  store  pædagogiske  Betydning 
begrundet  Forsøg  paa  at  forstaa  dets  Særstilling  (saa- 
ledes  som  den  var  udviklet  i  Skoleundervisningen). 

Det  har  formentlig  ført  os  til  Klarhed  over  det  en- 
kelte i  Comenius'  psykologiske  Anskuelse  at  forfølge, 
hvorledes  hans  nærmere  Udtalelser  desangaaende  faldt, 
hvor  disse  maatte  synes  at  dække  over  Anskuelser,  der 
blot  i  Udtrykket  var  forandrede.  Helt  af  praktisk-pæ- 
dagogisk  Oprindelse,  uden  at  have  været  Genstand  for 
egentlig  psykologisk  Bearbejdelse,  er  mange  Enkelt- 
iagttagelser fra  Sjælelivet,  vi  træffer  rundt  om  i  D.  M. 
Ved  Omtalen  af  det  individuelle  i  Anlægget  findes  saa- 
ledes  fremsat  mange  udmærkede  psykologiske  Iagttagel- 
ser56), men  aldeles  ikke  sammenarbejdede  med  andre 
Kendsgerninger,  saa  udelukkende  i  det  pædagogiskes  In- 
teresse, at  Rækkevidden  i  øvrigt  slet  ikke  synes  at  være 
set.  Paa  lignende  Maade  gøres  Opmærksomheden  til 
Genstand  for  indgaaende  Undersøgelser  m.  H.  t.  dens 
Natur  og  Betingelserne  for  dens  Indtræden57),  men  der 
er  ikke  indrømmet  den  en  Plads  i  den  psykologiske 
Opstilling;  og  der  forstaas  ved  den  noget  langt  mere 
specielt  end  ved  »Physikens«  attentio,  som  i  højere  Grad 
falder  sammen  med  Sansningen,  hvorfra  Opmærksom- 
heden i  D.  M.58)  skarpt  adskilles. 

Som  udskilt  fra  Viljen,  men  bestemmende  dennes 
Retning  (voluntatem  hue  illuc  inclinantia)  opføres  un- 
der Sammenligning  af  Mennesket  med  et  Ur59) :  desideria 
et  affectus,  som  ikke  maa  faa  for  megen  Vægt60) ;  affec- 
tus  nævnes  ogsaa  i  Physiken  (de  er  fælles  for  Dyrene 
og  Mennesket,  men  »voldsommere«  hos  dette61),  men  for- 
staas legemlig-materialistisk    som    Resultater    af     »Sjæ- 

86)  Særlig  D.  M.  XII  18  ff.;  sml.  ovfr.  S.  112.  57)  D.  M.  XIX 
19  ff.  58)  Se  særlig  XX  2.  12.  5S)  Se  ovfr.  S.  21.  60)  D.  M.  V  16 
el)  X  55.  XI  6.  10. 

lens«  (spiritus  animalis)  Bevægelser62)!  Viljen  (det  mo- 
ralske) er  derimod  afhængig  af  Skelneevnen63) ;  Frem- 
stillingen i  D.  M.  tillægger  imidlertid,  som  vi  har  set, 
ogsaa  desideria  Indflydelse  paa  Viljen,  men  hvorvidt  saa 
Fornuften  (ratio,  som  den  i  denne  Forbindelse  kaldes64), 
d.  e.  det  intellektuelles  højeste  Trin)  virker  paa  desideria 
eller  blot  direkte  paa  Viljen,  er  der  intet  sagt  om.  De- 
sideria synes  at  opfattes  som  ledsagende  hver  af  Be- 
vidsthedens andre  Egenskaber,  ikke  selv  udgørende  en 
selvstændig  Del;  dette  følger  naturlig  af  Antagelsen  af 
»Sjælsevner«,  idet  disse  ret  isolerede  Dele  let  tænkes  ud- 
styrede med  en  »Trang«  til  at  lægge  sig  for  Dagen,  og 
det  ligger  umiddelbart  i  Comenius'  Skildring  af  Menne- 
skets medfødte  Anlæg65). 

Denne  Skildring  maa  man,  som  det  ovfr.66)  er  for- 
søgt, med  dens  Tredeling  lægge  til  Grund  ved  en  Frem- 
stilling af  Comenius'  psykologiske  Anskuelser,  tilmed  da 
dette  Anlægs  Udvikling  gennem  Individets  Liv  og  dets 
nærmere  Bestemmelse  netop  danner  Indholdet  af  de 
psykologiske  Overvejelser  i  D.  M.  Det  er  derfor  gan- 
ske urimeligt,  naar  Håhner  behandler  »det  os  medfødte« 
i  et  Afsnit  for  sig67),  hvorved  han  kommer  til  en  Række 
Vanskeligheder  angaaende  Spørgsmaalet  om,  hvilke  Ev- 
ner Comenius  tænker  sig  som  værende  tilstede  straks  fra 
Livets  Begyndelse.  Håhner  mener,  at  Comenius  i  stor 
Udstrækning  henlægger  Bevidsthedsfænomener,  som 
først  er  konstaterede  paa  senere  Alderstrin,  men  som 
man  maa  tillægge  en  vis  Almindelighed,  til  Fødselsøje- 
blikket68). Dette  er  vist  dog  at  tillægge  Comenius  en  In- 
teresse for  de  første  Øjeblikke,  som  han  næppe  har  haft. 
Hvor  Opdragerens  Virksomhed  sætter  ind,  selv  naar 
denne  begynder  saa  tidlig  som  fordret  af  Comenius,  er 
dog  altid  en  vis   Udvikling  gennemløbet;   det,   der   har 

62)  Physik  X  55;  sml.  Håhner,  anf.  Skr.  S.  21.  M)  Iflg.  Physiken 
se  ovfr.  S.  142.  64)  D.  M.  V  16.  6S)  Ovfr.  S.  98  f.  66)  S.  136  ff.,  særlig 
138  ff.       «)  Anf.  Skr.  S.  27  ff.       68)  Anf.  Skr.  S.  27.  30.  33. 

haft  Interesse  for  Gomenius,  er,  hvilke  »Spirer«  over- 
hovedet Opdragelsen  har  at  arbejde  med  uden  Hensyn 
(il,  om  disse  ogsaa  er  fremme  i  det  første  Livsøjeblik 
eller  først  senere  lægger  sig  for  Dagen.  Det  kan  jo  hel- 
ler ikke  benægtes,  at  mange  af  Menneskets  Anlæg  er  be- 
stemte til  først  i  en  vis  Alder  at  give  sig  til  Kende69),  — 
men  som  Anlæg  maa  de  jo  lige  fuldt  betragtes  som  med- 
fødte, ja,  Begrebet:  Anlæg  involverer  jo  overalt  Antagel- 
sen af  en  følgende  Udfoldelse,  og  det  bliver  da  kun  en 
Gradsforskel,  der  afgør,  hvor  tidlig  Udfoldelsen  har  fun- 
det Sted;  naar  Comenius  taler  om  Spiren  til  Erkendelse 
(forbundet  med  en  Erkendetrang)  og  samtidig  lader  Er- 
kendelsen udvikle  sig  fra  Sansning  til  egentlig  Tænk- 
ning, viser  han,  at  Tanken  om  det  potentielle  Anlæg 
netop  er  tilstede  hos  ham,  idet  han  tillægger  Anlægget  den 
Egenskab  at  skulle  gennemløbe  en  bestemt,  lovmæssig 
Udviklingsrække. 

Som  medfødte  betragter  Comenius  altsaa  alle  Be- 
vidsthedens »Evner«,  men  netop  som  Evner,  Spirer,  der 
til  forskellig  Tid  kommer  til  Udfoldelse.  Selv  om  Co- 
menius, som  Håhner  mener,  skulde  have  antaget  »med- 
fødte Sandheder  eller  Forstandsformer«70),  hvilket  det 
vist  ikke  er  muligt  med  Sikkerhed  at  fastslaa,  saa  frem- 
gaar  det  i  hvert  Fald  af  de  hos  Håhner  anf.  Steder71),  at 
disse  Sandheder  forudsætter  Indtryk  udefra  for  at  have 
noget  at  skelne  imellem  og  dermed  træde  i  Virksomhed. 
De  har  altsaa  heller  ikke  (saa  lidt  som  »Evnerne«)  kun- 
net træde  frem  for  Dagen  straks,  og  bliver  saaledes  selv 
en  Art  af  »semina«;  og  den  Modstrid,  som  baade  W. 
Miiller72)  og  Håhner73)  mener  at  finde  mellem  Comenius' 
Antagelse  af  medfødte  semina  paa  den  ene  Side  og  hans 
Opfattelse  af  Sjælen  som  en  tabula  rasa74)  paa  den 
anden,  synes  efter  det  ovfr.  udviklede  ikke  at  være  til- 


")  Sml.  Høffding,  Psykologi.  6.  Udg.  (Kbh.  1911),  S.  400.  427.  «)  Anf. 
Skr.  S.  28.  7l)  Håhner  anfører  særlig  De  sermon.  Lat.  stud.  117. 
"1  Anf.  Skr.  S.  19.       ")  Anf.  Skr.  S.  29.       74l  Sml.  ovfr.  S.  8  f. 

stede.  Comenius  selv  har  vel  næppe  tænkt  Forholdet 
helt  igennem,  og  det  er  jo  muligt,  at  en  videre  Udførelse 
kunde  have  aabenbaret  Modsigelser;  og  dog  ser  det  vir- 
kelig ud,  som  om  han  paa  dette  Punkt  er  trængt  forbav- 
sende dybt,  og  har  bragt  sin  Forestilling  om  det  med- 
fødte til  en  Klarhed,  som  de  moderne  Forskere  ikke 
har  turdet  tiltro  ham.  Hvad  der  i  Virkeligheden  var 
Overensstemmelse  (eller  paa  Vejen  hertil),  blev  for  den 
grovere  Opfattelse,  de  tillagde  Comenius,  »Modsigelse«; 
alligevel  burde  den  Omstændighed,  at  han  umiddelbart 
forener  de  to  Udtalelser  i  et  og  samme  Kapitel  (hvortil 
Håhner  og  Muller  ogsaa  med  Undren  henviser!),  have 
gjort  dem  betænkelige  ved  deres  Resultat. 

I  denne  Forbindelse  kan  ogsaa  gøres  opmærksom 
paa  den  Uret,  man  gør  Comenius  ved  at  lade  ham  be- 
tragte »Evnerne«  i  Sjælen  som  stærkt  isolerede.  Evne- 
theorien  overhovedet  kan  man,  som  vi  saa,  ikke  fra- 
skrive ham;  den  havde  han  overtaget  med  sin  Tids  psy- 
kologiske Begreber.  Men  det  er  værd  at  lægge  Mærke 
til,  hvorledes  han  i  Grunden  i  sin  Psykologi  er  naaet  til 
et  langt  videre  Trin.  Han  betoner  jo  stærkt  Forbindel- 
sen mellem  de  forskellige  Evner,  Nødvendigheden  af  at 
kultivere  dem  alle  og  sætte  dem  i  det  rette  indbyrdes 
Forhold;  han  omtaler,  hvorledes  den  ene  virker  paa  de 
andre,  og  Maalet  kun  ved  denne  Samvirken  kan  naas. 
Og  dette  finder  ikke,  som  Håhner  formoder,  Sted,  fordi 
Comenius  skulde  have  følt,  at  »ved  Antagelsen  af  Sjæls- 
evner  Sjælens  Enhed  bliver  draget  i  Tvivl«  (in  Frage 
gestellt)75);  denne  Enhed  bunder  altfor  dybt  i  Comenius' 
Tænkning  og  hænger  altfor  vel  sammen  med  hans  pan- 
sophiske  Overvejelser,  til  at  kunne  have  en  saa  tilfældig 
Oprindelse.  Tværtimod  bærer  Evnetheorien  tillige  med 
andre  »psykologiske«  Opstillinger,  som  Comenius  mente 
at  maatte  overtage  fra  Datidens  Psykologi,  langt  mere 


Anf.  Skr.  S.  24. 

et  Tilfældighedens  Præg  i  Forhold  til  Hovedmassen  af 
hans  psykologiske  Iagttagelser  og  Slutninger. 

Fremstillingen  ovfr.  har  da  ogsaa  atter  og  atter  givet 
det  Indtryk,  at,  naar  Comenius'  Psykologi  i  D.  M.  trods 
alt  har  faaet  den  rationelle  Karakter,  er  det,  fordi  den 
for  den  mindste  Del  har  sin  Oprindelse  i  den  forelig- 
gende »videnskabelige«  Psykologi,  men  i  Comenius'  egen 
sunde  Menneskekundskab  og  pædagogiske  Erfaring,  for 
hvilken  de  vedtagne  psykologiske  Rubriker  blev  Støtte- 
punkter til  at  give  den  Fasthed  og  System,  medens  det 
overflødige  og  formalistiske  maatte  udelades  som  stri- 
dende mod  den  praktiske  Opdragelsesinteresse,  der  her 
var  det  nærmeste  Formaal.  Man  maa  i  høj  Grad  dele 
W.  Mullers  Beundring  for  den  Frihed,  hvormed  Co- 
menius saaledes  gik  frem76),  og  som  muliggør,  at  det 
egentlig  psykologiske  Skema  i  D.  M.  har  kunnet  ind- 
skrænkes til  et  Minimum.  (Da  der  derved  for  en  senere 
Tid  fremstod  Uklarhed  m.  H.  t.  de  anvendte  psyko- 
logiske Begreber,  har  det  for  os  været  nødvendigt  at  sam- 
menholde dem  med  Anvendelsen  andetsteds).  Har  Co- 
menius' Fremgangsmaade  altsaa  muliggjort  en  naturlig, 
realistisk  Opfattelse  af  Bevidsthedsfænomenerne,  som 
har  været  til  uvurderlig  Gavn  for  hans  Pædagogik  og 
hævet  dennes  Betydning  ud  over  dens  egen  Tid,  maa  den 
dog  maaske  regnes  for  medskyldig  i  det  usystematiske  i 
Pædagogikens  Begrundelse,  idet  den  har  tilladt  det  syn- 
kritiske  at  trænge  sig  saa  stærkt  i  Forgrunden77) ;  men 
en  selvstændigere  Plads  kunde  nu  Datidens  Psykologi 
ikke  gøre  Regning  paa,  og  det  bliver  da  ogsaa  kun  Pæda- 
gogikens Fremstilling  (ikke  dens  Indhold),  der  forrin- 
ges herved.  Den  Adskillelse  mellem  Moral  og  Religion, 
som  vi  ovfr.78)    har  set  paaklaget,  skyldes  sikkert  lige- 


76)  Se  anf.  Skr.  S.  27.  ")  Det  synes  ganske  med  Urette,  naar  W. 
Muller  (anf.  St.)  ved  Siden  af  Com.'s  »psykol.  Skarpsyn«  og  »utrætte- 
lige Forskerflid«  betragter  hans  synkritiske  Methode  som  —  »last  not 
least«  —  Aarsag  til  hans  Pædagogiks  Brugbarhed.      78)  S.  95,  sml.  100. 

ledes,  at  det  her  ikke  er  det  egentlig  psykologiske  (saa 
lidt  som  det  dogmatiske),  der  har  faaet  saa  megen  Vægt 
som  det  pædagogiske. 

—  Ligesom  den  religiøse  saaledes  skal  den  moral- 
ske Opdragelse  begynde  i  den  spædeste  Alder79)  —  den 
naas  gennem  moralsk  Handlen80),  sluttende  sig  til  ved- 
kommende Alderstrin81);  men  Maalet  herved:  Harmoni 
i  Sjælen,  hvilket  er  Viljens  OmraadeS2),  er  det  sidste, 
der  gennem  Opdragelsen  kan  naas83). 

Forskellen  mellem  de  4  »Skoler«84)  kan  nu  formelt 
bestemmes  som  udtrykkende  Bevidsthedens  Udvikling 
hos  Individet:  i  »Moderskolen«  øves  »først  og  frem- 
mest«85) Sansningen86),  i  Modersmaalets  (Drengeaare- 
nes87)  Skole  Forestillingsevne  og  Hukommelse  (og  tillige 
Haand  og  Tunge),  i  Gymnasiet:  Forstand  og  Dømme- 
kraft, og  i  Akademierne  endelig  i  første  Række88)  hvad 
der  hører  Viljen  til.  Viljen  er  »Menneskets  Midtpunkt 
og  Leder  af  alle  dets  Handlinger«:  at  ville  danne  den  før 
Forstanden  —  saavel  som  at  ville  danne  Forstanden  før 
Skelneevnen  og  Skelneevnen  før  Sansningen  — 
er  ensbetydende  med  at  »spilde  sin  Umage«89).  At 
Comenius  ikke  hermed  har  tænkt  sig  nogen  skarp  Led- 
deling efter  »Sjælsevnerne«90),  viser  allerede  det  for- 
beholdne i  hans  Udtryksmaade,  og  vi  skal  ndfr.  se,  hvor- 
ledes i  enhver  af  »Skolerne«  de  forskellige  Sider  udvik- 
les imellem  hinanden.  Selv  om  saaledes  den  religiøse 
Side  i  Rækkefølgen  ovfr.  maa  tænkes  fyldestgjort  ved 
»Hukommelsens«  Rubrik  (som  jo  identificeredes  med 
conscientia),  véd  vi  dog,  at  Comenius  ønsker  den  reli- 
giøse Opdragelse  paabegyndt  med  Barnets  allerførste 
Leveaar.  De  forskellige  Stadier  udtrj-kker  altsaa  nær- 
mere hver  af  de  enkelte  Bevidsthedssiders  største  Udfol- 


791  D.  M.  XXIII  13.  80|  XXIII  14.  81)  Se  ovfr.  S.  117.  82i  XXVII 
6.  83)  Sml.  ovfr.  S.  99.  84)  XXVII  6  f.  85)  Vigtigheden  af  denne 
Reservation  (»potissimum«)  er  paapeget  ovfr.  S.  140,  N.  24.  89)  Se 
ogsaa  XV  8.  XXVIII  25.  —  XX  2.  7  f.  87)  Se  ovfr.  S.  122,  og  ndfr. 
88)  Mærk  igen  >potissimunu  !      89)  XXVII  6  f.      90i  Sml.  ovfr.  S.  140.  149. 

delse  og  relative  Afslutning;  og  kun  indenfor  det  intel- 
lektuelle vil  Comenius  derved  forstaa  en  virkelig  Succes- 
sion —  hvor  dog  stadig  det  ene  Trin  griber  over  i  de 
efterfølgende. 

Da  nu  al  Erkendelse  begynder  ved  Sanserne,  maa 
ogsaa  al  Undervisning  begynde  med  virkelig  Iagttagelse 
af  Genstandene,  ikke  med  en  Ordforklaring91).  Alt  maa, 
i  saa  stor  Udstrækning  som  det  er  muligt,  føres  frem  for 
Sanserne  med  den  størst  mulige  Tydelighed,  og  helst 
skal  flere  Sanseomraader  paa  een  Gang  tages  i  Beslag 
(saaledes  f.  Eks.  Hørelse  altid  i  Forbindelse  med  Syn  — 
idet  man  viser  Børnene  Illustrationer  til  det,  der  for- 
tælles92), Sprog  med  Haand  —  idet  Disciplene  ledes  til 
at  udtrykke  deres  Tanker  mundtlig  og  skriftlig)93).  En 
saadan  Anskueliggørelse  vil  bevirke,  at  det  meddelte  hu- 
skes94), og  derfor  skal  alt,  hvad  Disciplene  skal  lære 
udenad,  udvikles  saaledes,  at  det  staar  saa  tydeligt  for 
dem  »som  deres  fem  Fingre«95);  ogsaa  Opmærksom- 
heden understøttes  herved96).  Kun  ad  denne  Vej  kan 
»Forstaaelsen  af  Tingene  oplukkes«97),  intet  maa  læres 
»paa  den  blotte  Autoritet«,  af  Bøger  eller  overhovedet  an- 
dres Ord  og  Meninger98),  —  men  herimod  forsynder  Sko- 
lerne sig  i  høj  Grad99),  idet  de  f.  Eks.  ikke  meddeler  Fysik- 
undervisningen igennem  anskuelig  Forevisning  og  Eks- 
perimenter, men  gennem  Oplæsning  af  en  Tekst  (af  Ari- 
stoteles eller  en  anden)100). 

Det  har  følgelig  været  forfejlet,  naar  Skolerne  har 
drevet  Sprogundervisning  flere  Aar  før  Undervisningen  i 
Realia,  Mathematik  osv.;  Ordene  og  Tingene  bør 
fremsættes  for  Menneskets  Erkendelse  paa  een  Gang,  ja, 
Tingene  fortjener  endda  Hovedpladsen  »som  baade  Er- 
kendelsens   og   Sprogets    Genstand«101),   —   Erkendelsen 


91)  XX  7.  92)  Se  videre  ndfr.  93)  XX  5  f.  XVII  41,  III.  42. 
XIX  47.  94)  XX  9.  95)  XVII  41,  II.  96)  XIX  20,  4.  97)  XVIII  22. 
88)  XVIII  28,  særlig  II;  sml.  XI  10.  XVIII  25.  99)  XVIII  23. 
10°)  XVIII  25,  sml.  XII  2,  V.       101)  XVI  15. 

skal  jo  dannes  før  Sproget102).  Reglen  er,  at  hvad  en 
Discipel  (gennem  tydelig  Iagttagelse)  forstaar,  det  skal 
han  ogsaa  vænne  sig  til  at  give  Ord  (eloqui),  og  omvendt 
skal  han  lære  at  forstaa  det,  som  han  udsiger  (enun- 
tiat)103);  sml.  ovfr.  om  Forbindelsen  af  Sprog  og 
Haand104)  og  om  Forbindelsen  af  Leg  og  Alvor105).  Der- 
for vil  Modersmaalet  som  det,  der  i  særlig  Grad  »knytter 
sig  til  Tingene,  som  lidt  efter  lidt  udbreder  sig  for  Er- 
kendelsen«, lægge  Beslag  paa  flere  Aar  (8 — 10,  altsaa  hele 
den  spæde  Alder  og  en  Del  af  Drengeaarene),  medens  de 
andre  Sprog  kan  »tilegnes  tilfredsstillende«  hvert  paa  1 
(Latin  paa  2)  Aar106).  Børnene  skal  som  smaa  have  en 
Bog  med  Billeder  af  og  Navnene  paa  de  vigtigste  Gen- 
stande107), og  dette  fortsættes  og  fuldstændiggøres  under 
den  videre  Undervisning  i  Modersmaalet  (ved  Bøger,  der 
»giver  en  fuldstændig  Nomenklatur«)108).  —  Ved  Til- 
egnelsen af  et  nyt  Sprog  bør  derimod  (som  Læseplanen 
følgelig  ogsaa  vil  medføre)  Stoffet  være  forud  bekendt, 
da  de  sproglige  Vanskeligheder  her  er  saa  store,  at  Op- 
mærksomheden ikke  tør  deles  og  svækkes109). 

Overensstemmende  hermed  skal  selve  Sprogunder- 
visningen110) ikke  begynde  med  Grammatik  og  abstrakte 
Regler,  der  først  bagefter  oplyses  ved  Eksempler;  forud 
for  »Formen«  skal  »Stoffet«  gaa,  og  dette  leveres  jo  dog 
af  Forfatterne111).  Undervisningen  skal  derfor  begynde 
med  egnede  Forfattertekster112)  til  Læsning  og  Afskriv- 
ning, og  med  at  høre  Sproget  og  forsøge  paa  skriftlig  og 
mundtlig  Efterligning  —  altsaa  med  praktisk  Anven- 
delse113)   (saaledes  som  overhovedet  al  Handlen  maa  til- 

10!)  XVI  19,  II;  sml.  ogsaa  ovfr.  S.  136.       108)  XIX  45.     XXII  3  f. 
104)    Forrige    S.  305)    S.    122;    se    ogsaa    XIX    5.  106)    XXII    10. 

107)  XXVIII  25;  sml.  18.  108)  XXIX  5;  sml.  XXII  7.  10B)  XXII  15. 
no)  Sml.  til  det  følgende  Kvacsala's  Afhandling:  Die  Sprachenmethode 
des  C,  i  Fr.  Dittes,  Paedagogium.  10.  Aarg.  (1888),  S.  590  ff.  639  ff. 
m)  XVI  16.  18.  19,  V.  112)  XVI  19,  III;  sml.  S.  152,  N.  91.  Paa 
det  tidligste  Trin  er  s  Stoffet«  naturligvis  ikke  udformede  Tekster, 
men  disses  Elementer  (XXI  8.  XXII  7).       113)  XXII  11. 

egnes  praktisk11*) ;  se  ndfr.) .  Men  denne  Anvendelse 
maa  støttes  og  fæstnes  ved  Regler,  der  ved  Overgangen  til 
et  nyt  Sprog  kun  meddeler  dettes  Forskel  fra  det  alle- 
rede kendte;  særlig  nødvendige  bliver  Reglerne  jo  ved  de 
lærde  Sprog  (som  kun  kan  hentes  fra  Bøger)115).  I 
Moderskolen  bestaar  »Grammatiken«  udelukkende  i  at 
»lade  Modersmaalet  klinge,  d.  v.  s.  artikuleret  at  udtale 
Bogstaver,  Stavelser  og  Ord«116).  Paa  det  Trin,  hvor  der 
bliver  Tale  om  Tilegnelse  af  Nabosprogene  (det  10.  til 
12.  Aar),  sker  denne  Tilegnelse  hensigtsmæssigst  ved,  at 
Disciplene  sendes  hen,  hvor  det  nye  Sprog  daglig  tales, 
og  ved  at  de  læser,  skriver  og  overhovedet  indøver  de 
allerede  (i  Modersmaalet)  bekendte  Bøger  paa  det  nye 
Sprog117).  Om  Forholdet  mellem  disse  Fordringer  og  et 
Princip  om  at  begynde  med  det  »almindeligere«118)  vil 
ndfr.  blive  talt. 

I  andre  Afhandlinger  og  Skolebøger  som  »Janua 
linguarum  reserata«119)  har  Comenius  dels  udformet  sine 
Tanker  om  Sprogundervisningen  mere  i  Enkeltheder, 
dels  vist  Vejen  til  deres  Udførelse  i  Praksis.  I  Aaret 
1627  havde  han  faaet  Elias  Bodinus'  Didaktik  at  se, 
et  Værk,  der  som  Motto  havde  Ordene:  Omnia  faciliora 
facit  ratio,  ordo  et  modus,  og  som  betonede  Moders- 
maalets  Betydning  og  fordrede,  at  Sprogundervisningen 
skulde  gaa  ud  fra  Eksempler,  ikke  fra  grammatiske  Reg- 
ler; Grammatik  var  vel  »Undervisningens  Nøgle«,  men 
denne  Undervisning  skulde  forbindes  med  Læsning120). 
Kvacsala  lægger  megen  Vægt  paa  dette  (i  Bøhmen  forfat- 
tede) Skrift  som  en  »Handling«  ved  Siden  af  de  fra  andre 
Pædagoger  (Ratichius,  Andrea,  Bonnåus,  Alsted)  ud- 
gaaede  Vink121).  Blandt  disse  forlanger  Ratichius,  at  alt 
først  skal  læres  paa  Modersmaalet;  »thi  i  Modersmaalet 


"*)  XXI  5.  115)  XXII  12.  14.  16.  "«)  XXVIII  14.  Sml.  XXII 
17.  117)  XXIX  19.  Sml.  XXI  7.  118)  Se  saaledes  XVII  24,  sammen- 
holdt med  XVI  14.  »»)  Sml.  ovfr.  S.  129.  12°)  Opp.  I  3.  Se 
Kvacsala.  J.  A.  Comenius,  S.  94  f.  104  f.  113       m)  Anf.  Skr.  S.  106. 

bor  den  Fordel,  at  Disciplen  blot  behøver  at  tænke  paa 
den  Ting,  han  skal  lære,  ikke  desuden  at  ulejlige  sig  med 
Sproget«.  Fra  Modersmaalet  (som  skal  opfylde  de  før- 
ste 3  Klasser)  skal  man  gaa  over  til  andre  Sprog122).  An- 
dre Fordringer  af  Ratichius  lyder:  »Først  en  Ting  selv 
og  dernæst  dens  Maade;  Stof  før  Form;  Regler  uden 
Eksempelmateriale  forvirrer  Forstaaelsen«;  »alt  gen- 
nem Erfaring  og  Undersøgelse  af  Enkeltheder«123). 

Bodinus  fandt  de  gængse  Sprogbøger  uskikkede  paa 
Grund  af  deres  Størrelse  og  forlangte  udarbejdet  et  Kom- 
pendium, som  gav  paa  een  Gang  Sprogstoffet  og  »Tin- 
gene«124). Da  Comenius  nu  omgikkes  med  Planer  om 
at  udarbejde  en  saadan  »hele  Sproget  og  samtlige  Gen- 
stande omfattende«  lille  Bog,  blev  han,  som  han  selv 
fortæller125),  gjort  opmærksom  paa  en  af  spanske  Je- 
suiter forfattet  Janua  linguarum.  Denne  viste  sig  imid- 
lertid ikke  at  svare  til  hans  Ønsker,  og  1631  udsendte 
han  da  sin  Janua  ling.  reserata,  som  straks  gjorde  umaa- 
delig  Lykke,  blev  indført  overalt  i  Latinskolerne  og  over- 
sat paa  forskellige  Sprog;  ovfr.126)  er  nævnt  en  Over- 
sættelse til  Dansk  (»Opladne  Dør  Til  Tungemaalen,  Udsat 
paa  vort  Danske  Sprock«).  Medens  Bayle  ikke  kunde 
se  noget  værdifuldt  i  Didaetica  Magna127),  udtalte  han 
om  Janua:  Quand  Comenius  n'auroit  publié  que  ce 
Livre-lå,  il  se  seroit  immortalisé!  —  I  100  Kapitler  be- 
handler Skriftet  Naturen,  Mennesket  med  dets  forskellige 
Virksomheder  og  Institutioner,  derpaa  Opdragelsen,  Mo- 
ralen og  Religionen;  hertil  er  brugt  8000  Ord,  sam- 
lede   i    1000    Perioder,    først    kortere,    saa    længere128). 


122)  Se  Seyffarth,  anf.  Skr.  S.  66;  Laurie,  S.  16  f.  (efter  v.  Rau- 
mer  II).  123)  Nr.  8  og  9  hos  Laurie,  S.  17;  Seyffarth,  S.  67.  1:4)  Kvac- 
sala,  anf.  Skr.  S.  105.  l25)  Opera  did.  omnia  I  249  f.  (Ausgew.  Schr. 
S.  70).  126)  S.  129,  N.  56.  137|  En  Dom,  han  fælder  over  hele  Bin- 
det af  Opera  did.  omnia  (Diction.  hist.  et  crit.,  Art.  Comenius). 
128)  Janua  forefindes  i  Opp.  did.  omnia  I  250  ff.  Om  Karakteren 
sml.  1 15:  Hic  universum  mundum,  Latinamque  Linguam  .  .  .  ostendam 

Paa  Janua  fulgte  en  Række  andre  Sprogbøger,  saa- 
ledes  allerede  1633,  da  Janua  viste  sig  at  være  for  van- 
skelig for  Begynderne:  Vestibulum  Januæ  ling.  res., 
som  skulde  forberede  til  Janua129).  I  Afhandlingen 
»De  sermonis  Latini  studio,  per  Vestibulum,  Januam, 
Palatium,  et  Thesauros«  (1637)  fremsætter  han  igen 
theoretisk  sine  Fordringer  om  Forbindelsen  af  Ord  og 
Ting  og  om  en  begyndende  Tilegnelse  gennem  Eks- 
empler, der  suppleres  med  grammatiske  Regler;  Pala- 
tium skal  gentage  de  100  Punkter  fra  Janua  i  Brev- 
form, Dialoger,  Taler  og  Vers,  og  Thesaurus  skal  i  For- 
kortelse gengive  Værker  af  de  bedste  Forfattere130).  I 
1648  udkommer  den  tidligere131)  omtalte  »Methodus 
linguarum  novissima«,  som  speciellere  og  med  flere  En- 
keltheder (i  analytisk  Fremstillingsform)  fremsætter  Reg- 
lerne fra  D.  M.;  den  omtalte  Forskel  mellem  D.  M.  og 
Methodus  nov.  indskrænker  sig  hovedsagelig  til  Frem- 
stillingsformen, ved  det  principielle  i  Indholdet  er  intet 
væsentligt  forandret132).  I  Løbet  af  dette  og  følgende 
Aar  udsendte  Comenius  en  Række  af  nye  Sprogbøger, 
som  skulde  føre  hans  Fordringer  ud  i  Livet,  og  i  det  Ud- 
kast til  en  »pansophisk  Skole«,  han  udarbejdede 
165 1133),  er  de  lavere  Klasser  (hvor  Sprogene  har  Ho- 
vedvægten) benævnt  efter  saadanne  Bøger. 

Ved  at  Sprogundervisningen  paa  denne  Maade  føl- 
ges  af   Bekendtskabet   med   de    Genstande,    Ordene   ud- 


De  første  Punkter:  De  ortu  mundi,  De  elementis,  De  firmamento 
osv.  Janua  undergik  Omarbejdelser,  men  Principet  opretholdtes, 
ogsaa  ved  Omarb.  af  D.  M.  til  Latin  (sml.  Kvacsala  i  Paedagogium 
1888,  S.  596).  129)  Optaget  i  Opp.  did.  I  301  ff.  Sml.  Kvacsala  i 
Dittes,  Paedagogium  1888,  S.  597.  Dansk  Overs.  1678.  13°)  Opp. 
did.  I  345  ff.;  sml.  Kvacsala  i  Paedagogium  1888,  S.  598  ff.  (S.  601 
om  dens  Forh.  til  D.  M.;  i  de  Træk,  vi  her  behandler,  er  der 
ingen  Forskel  mellem  dem,  sml.  Lindner,  S.  100  ff.).  1S1)  S.  25  (og 
37.  138).  m)  Dette  bliver  blot  mere  gennemført;  sml.  Kvacsala 
i  Paedagogium  1888,  S.  642  f.  1S3)  Opp.  did.  III  10  ff.;  overs,  i 
Ausgew.  Schr.  S.  143  ff. 

trykker,  er  en  vis  Grad  naaet  af  den  Anskuelighed,  Co- 
menius  i  Medfør  af  sin  psykologiske  Viden  forlanger 
af  al  Undervisning.  Ordene  vil  ikke  længere  være 
blotte  udenadlærte  Gloser  uden  Mening;  Systemet  af 
Gloser  er  saaledes  indrettet,  at  det  samtidig  danner  et 
Tingenes  System,  som  derved  tilegnes.  Og  Undervis- 
ningen bliver  ogsaa  anskuelig  ved,  at  Disciplen  straks 
stilles  overfor  Sprogteksterne  og  ikke  skal  begynde  med 
almindelige  Regler134).  Alligevel  maa  en  Janua  i  Latin 
blive  mangelfuld  for  Realoplysningens  Vedkommende. 
At  det  var  i  en  saadan,  Fordringen  om  Ords  og  Tings 
Sammenhør  for  første  Gang  realiseredes,  skyldes  den 
Særstilling,  Latinen  indtog  i  Datidens  Dannelse;  Co- 
menius  selv  tænkte  sig  Latinen  som  det  Verdens- 
sprog, hvorunder  alle  Menneskers  Forening  skulde  blive 
til  Virkelighed135),  og  Janua's  fornemste  Formaal 
maatte  altid  blive  Lattmindervisningen.  I  D.  M.  er  det 
derimod  i  første  Række  til  Undervisningen  i  Moders- 
maalet,  at  Realundervisningen  knyttedes  (derfor  til- 
maaltes  der  dette  den  længere  Tid)136),  og  ved  at  selve 
Janua  snart  ogsaa  indrettedes  til  Undervisning  i  andre 
Sprog  end  Latin,  skaffedes  der  Mulighed  for  at  give  den 
Anvendelse,  Comenius'  Principer  her  havde  faaet,  en 
videre  Udstrækning.  At  Comenius  dog,  om  ikke  straks, 
saa,  at  den  dybeste  Indtrængen  i  Realierne  aldrig  helt 
blev  mulig  ved  denne  side-  (eller  under-)  ordnede  Stil- 
ling, fremgaar  af  hans  Syslen  i  sine  sidste  Aar  med  en 
Janua  rerum,  en  »pansophisk  Metaphysik«137),  der  ved 
Hjælp  af  de  nu  tilegnede  Ord  skulde  føre  ind  til  Tin- 
genes inderste  Væsen. 


m)  Endvidere  bliver  C.  ved  Forbindelsen  af  »Sprog  og  Haanda 
Opfinder  af  Skrivelæsemethoden  (ovfr.  S.  152  f.  —  Hoffmeister,  S.  75, 
N.  3).  Sml.  Dezso,  Comenius  als  Erfinder  der  Schreiblesemethode 
(i  Kehrs  pådagog.  Blåtter).  135)  Sml.  Pio,  anf.  Skr.  S.  5.  136)  Sml 
ovfr.  S.  153.       1S7)  Se  ovfr.  S.  96,  N.  26. 


158  Kap.  II.  §5. 

Anskueligheden  er  jo  imidlertid  herved  kun  delvis 
naaet.  Mange  af  de  Gloser,  som  skulde  læres,  betegnede 
Ting,  som  »Børnene  aldrig  havde  set,  og  Læreren  maa- 
ske  lige  saa  lidt«138),  og  som  dog,  da  de  nu  var  sammen 
med  Ordene,  maatte  fordres  og  betragtes  som  tilegnede. 
Man  kan  derfor  i  nogen  Grad  forstaa  Schiller's  Kritik, 
naar  han  beskylder  Janua  for  at  forøge  Hukommelses- 
arbejdet,  omend  han  afgjort  undervurderer  dens  For- 
maalstjenlighed  og  dens  Virkninger139).  Men  Fordrin- 
gen om  Ord  +  Ting  kom  jo  ogsaa  som  eet  Skridt  hen- 
imod  Tilvejebringelsen  af  Anskuelighed  overhovedet 
(og  havde  jo  endda  at  kæmpe  med  Undervisningens  og 
Lærebøgernes  overleverede  Former) ;  den  fremsattes  i 
Forbindelse  med  Kravet  om  ikke  blot  at  forklare,  men 
ogsaa  fremvise  Genstandene  for  Sanserne  med  den  størst 
mulige  Tydelighed,  til  Støtte  for  Hukommelse  og  Op- 
mærksomhed, og  til  Indledning  af  en  virkelig  For- 
staaelse. 

Tanken  er  altsaa,  at  Tingene,  samtidig  med  at 
de  (i  Forbindelse  med  Ordene)  »læres«,  helst  ogsaa  skal 
ses,  og  hvor  dette  ikke  kan  lade  sig  gøre  med  Tingene 
selv,  forlanger  Comenius  Anvendelse  af  Billeder  i  stor 
Udstrækning140).  Da  en  fuldstændig  Samtidighed  af 
Sprog-  og  Realundervisning  ikke  kan  naas,  maa  meget 
af  denne  Forevisning  finde  Sted  i  speciellere  Former  (i 
de  enkelte  »Fag«)141);  men  dette  er  nærmest  at  opfatte 
som  Indrømmelser  til  de  foreliggende  praktiske  Forud- 
sætninger, —  Hovedtanken  er  stadig  de  forskellige  Un- 
dervisningsmidlers Forening.  I  D.  M.  giver  Comenius 
Antydninger  m.  H.  t.  Udarbejdelsen  af  en  »libellus  ima- 
ginum«,  som  skal  gives  Børnene  i  Moderskolen  (de 
første  6  Aar,  hvor  jo  fortrinsvis  Sanserne  skal  øves) ; 
den  skal  afbilde  Bjærg,  Dal,  Træ  osv.142)   (sml.  ndfr.),  og 


ns)  Pio,  anf.  Skr.  S.  7.  1SB)  Lehrbuch  der  Geschichte  der  Påda- 
gogik  (2.  Aufl.  Leipz.  1891),  S.  169  ff.  14°)  Se  ovfr.  S.  152  ff.  M1)  D. 
M.  passim.       "*)  XXVIII  25  (sml.  ovfr.  S.  153). 

et  af  dens  Formaal  er  at  lette  Undervisningen  i  Læs- 
ning, idet  Tingenes  Navne  er  trykt  ved  Siden  af  Bille- 
derne143) (saaledes  at  paa  dette  Standpunkt  i?ea/kund- 
skaben  er  det  nærmest  liggende  Formaal).  Sit  Løfte 
om  at  udarbejde  en  saadan  Billedbog  har  Comenius 
ikke  opfyldt;  derimod  var  det  hans  Hensigt  at  ledsage 
den  latinske  »Vestibulum «,  han  indrettede  for  den  la- 
veste Klasse  i  sin  »i  3  Klasser  inddelte  Latinskole« 
(aabnet  1651—52  i  Patak  i  Ungarn144),  med  Illustra- 
tioner af  de  deri  omtalte  Ting,  hvilket  han  dog  af 
Mangel  paa  Kunstnere  maatte  opgive145). 

Da  han  imidlertid  har  følt  Mangelen  paa  Anskuelig- 
hed ved  en  Undervisning,  hvor  de  omhandlede  Gen- 
stande »hverken  i  Virkeligheden  eller  i  det  mindste  i 
nogle  Billeder«  kunde  fremvises,  udarbejdede  han  sin 
»Verden  i  Billeder«  (Orbis  pictus),  som  udkom  i  Niirn- 
berg  1658.  Vanskeligheden  ved  virkelig  at  forene 
Sprog-  og  Realundervisningen,  som  altsaa  Janua  ikke 
ganske  havde  kunnet  løse,  viser  sig  imidlertid  igen  her, 
idet  Comenius  oprindelig  havde  tænkt  sig  Orbis  pictus 
som  en  blot  »Oplysning«  af  Vestibulum  og  Janua  (og 
givet  den  Navn  herefter),  men,  da  det  kom  til  Stykket, 
indrettede  den  til  selvstændig  Anvendelse,  hvorfor 
han  ledsagede  den  latinske  Tekst  med  en  tysk  Over- 
sættelse146). Naar  Pio  kalder  den  en  »ny  forbedret  Ud- 
gave af«  Janua147),  er  dette  altsaa  kun  rigtigt  m.  H.  t. 
dens  Oprindelse,  men  gælder  ikke  for  dens  endelige 
Udformning  og  Bestemmelse.  Ogsaa  dette  Skrift  (Orbis 
sensualium  pictus  Hoc  est,  Omnium  fundamentalium  in 
Mundo  rerum  et  in  Vita  actionum,  Pictura  et  Nomen- 
clatura;  den  tyske  Titel  lyder:  Die  sichtbare  Welt,  das 


143)  XXVIII  26.  144)  Sml.  ovfr.  S.  27.  145)  Se  Opera  did.  omnia 
III  138.  802  ff.  146)  Se  de  sidst  anf.  Steder.  Endvidere:  Kvacsala, 
Die  Sprachenmethode  des  Comenius  (i  Beitråge  zur  C.-Forschung), 
i  Dittes,  Paedagogium  1888,  S.  646;  Joh.  Amos  C,  bearb.  von  Eug. 
Pappenheim.  2.  Teil  (2.  Aufl.  1905),  S.  359  f.       147)  Anf.  Skr.  S.  7. 

ist  Aller  vornehmsten  Welt-Dinge,  und  Lebens-Ver- 
richtungen  Vorbildung  und  Benahmung)  gjorde  baade 
straks  og  senere  overordentlig  Lykke,  blev  oplagt  atter 
og  atter  og  hyppig  oversat  til  fremmede  Sprog;  paa  Dansk 
udkom  en  Oversættelse  1672  (Dend  gandske  Verden  fuld 
af  de  Ting,  som  kand  sees  og  sandses  afmaled). 

Billedstoffet  begynder  med  et  »Billedalfabet«,  som 
udfor  hver  Vokal  og  Konsonant  viser  Billedet  af  et  Dyr 
(eller  et  andet  levende  Væsen),  som  udstøder  den  paa- 
gældende Lyd;  »naar  nu  Begynderen  betragter  hvert 
Dyr  og  efterligner  dets  Lyd,  saa  udtaler  han  af  sig  selv 
Bogstavet;  og  hvordan  Lyden  skrives,  lærer  han  af  Fi- 
guren (d.  e.  Bogstavet)  ved  Siden  af,  og  han  vænner 
sig  til  selv  at  skrive  denne  Figur«  —  siger  Comenius 
andetsteds148)  med  Henblik  paa  dette  Alfabet.  Der  skal 
altsaa  dannes  en  Association  i  Barnets  Bevidsthed  mel- 
lem Dyrets  Udseende  og  Stemme  paa  den  ene  Side  og 
Bogstavets  Udtale  paa  den  anden  Side,  hvortil  endelig 
Erindringen  om  dets  »Figur«  skal  knytte  sig.  Sammen- 
ligner man  dette  Alfabet  med  Nutidens  ABC'er,  hvor, 
som  Pappenheim  udtrykker  det,  Bogstavet  (og  dets 
Lyd)  »støtter  sig  til  Navnet  paa  den  i  Billedet  fremstil- 
lede Genstand«149),  maa  man  vel  med  Pappenheim  kalde 
den  moderne  Fremgangsmaade  den  hensigtsmæssigste; 
paa  den  anden  Side  maa  man,  som  Pappenheim  lige- 
ledes fremhæver150),  ikke  overse  den  ejendommelig  kos- 
mopolitiske Tanke,  der  ligger  bag  ved  Comenius'  Alfa- 
bet (idet  hans  Billeder  jo  ikke  kommer  til  at  knytte 
sig  særlig  til  noget  enkelt  Sprog).  —  Derefter  omtales 


U8)  I  »Schola  Ludus«  (Opera  did.  omnia  III  836  ff.,  det  anf.  916; 
Pars  IV,  Akt  3,  Se.  2—4  oversat  hos  Pappenheim,  S.  346  ff.,  det  anf. 
S.  348),  skrevet  ca.  1654,  se  Kvacsala,  J.  A.  Comenius,  S.  351  f.; 
Schola  Ludus  er  en  »Dramatisering«  af  Stoffet  i  Janua  —  en  Ud- 
løber af  Anskuelighedsprincipet,  som  ikke  endnu  er  paatænkt  i  D. 
M.,  derimod  i  Scholæ  pansoph.  delineatio  (1651),  §  88—90.  149)  J. 
A.  C,   bearbeitet  von  Eug.  P.,  S.  361.       150)  Sidst  anf.  Skr.,  S.  361  f. 

Verden  gennem  150  Afsnit,  begyndende  og  endende  med 
Gud;  andre  Afsnit  behandler,  hvert  med  sit  Billede: 
Verden,  Himmel,  Ild,  Luft,  Vand  . . .  Metaller,  Sten,  Træ, 
Frugter  .  .  .  Dyrene,  Menneskets  Skabelse  og  Fordrivelse 
fra  Paradiset .  .  .  dets  Legeme  og  Sjæl  og  de  menneske- 
lige Virksomheder  osv. 

I  Fortalen  til  Orbis  piclus151)  henviser  Comenius 
igen  til  Betydningen  af,  at  del  sanselige  sanses,  inden 
det  kan  erkendes  (igen  med  Anførelse  af  den  bekendte 
skolastiske  Sætning152).  Naar  han  bebrejder  Skolerne, 
at  dette  forsømmes,  og  at  derved  Arbejdet  vanskelig- 
gøres, ligger  der  heri  en  Erkendelse  af,  at  heller  ikke 
gennem  hans  egne  (saa  udbredte)  Sprogbøger  var  dette 
tilsigtede  blevet  naaet;  han  bestemmer  det  ogsaa  som 
Bogens  fornemste  Hensigt  at  bringe  mere  Glæde  ind  i 
Behandlingen  af  Vestibulum  og  Janua.  Det  bliver  da 
Spørgsmaalet,  hvorvidt  han  her  har  naaet  at  tilfreds- 
stille de  Fordringer,  han  selv  klart  opstillede  allerede 
i  D.  M.;  at  et  saadant  Spørgsmaal  overhovedet  kan 
stilles,  kaster  ligesom  et  Strejflys  over  de  forskellige 
Vilkaar,  der  til  alle  Tider  har  adskilt  den  theoretiske 
Pædagogiks  Fordringer  fra  disses  Realisation  i  den 
praktiske  Opdragelse.  At  Comenius  i  hvert  Fald  er 
naaet  et  betydeligt  Skridt  fremad,  derpaa  tyder  saavel 
Bogens  store  Udbredelse  som  de  rosende  Bedømmelser, 
den  er  bleven  Genstand  for.  Saaledes  betegner  Herder 
baade  den  og  Janua  som  »egentlig  endnu  ikke  over- 
trufne;  thi  har  vi  endnu,«  spørger  han,  »halvandet 
Hundrede  Aar  efter,  et  Værk  der  for  vor  Tid  er  ganske 
det,  som  hine  ufuldkomne  Værker  var  for  deres 
Tid?«153).  Bekendt  er  Goethe's  Erindring  fra  Barn- 
dommen   om,    at    det    eneste    til    hans    Alder    svarende 


151)  Oversat  hos  Pappenheim,  S.  362  ff.  152)  Se  ovfr.  S.  137. 
158)  Såmmtliche  Werke.  Zur  Philos.  u.  Gesch.  13.  Theil  (Briefe  zu 
Beforderung  der  Humanitåt.  Stuttg.  1829),  41.  Brief.  I  Kellers  Udg. 
af  vedk.  Brev  (Berl.  1903)  S.  9  f. 

Skrift,  han  fik  i  Hænde,  netop  var  Comenius'  Orbis 
pictus154),  som  han  tillægger  »sanselig-methodiske  For- 
trin« ved  Siden  af  Basedow's  Elementarværk155) .  Se- 
nere udtaler  Lindner  følgende  Dom:  »Den  uanselige 
Orbis  pictus  med  dens  daarlige  Træsnit  er  det  betyd- 
ningsfulde Udgangspunkt,  fra  hvilket  Anskuelighedens 
Princip  som  en  glimrende  Traad  strækker  sig  gennem 
alle  senere  didaktiske  Udviklinger  indtil  Basedow's 
Elementarværk  og  til  vore  Dages  forskellige  Billed- 
bøger og  illustrerede  Undervisningsmidler«156). 

Naturligvis  maa  et  Værk  som  Orbis  pictus  ses  i 
Forhold  til  sin  Tid,  som  det  er  sket  i  de  anf.  Udtalel- 
ser; men  det  er  dog  et  Spørgsmaal,  om  ikke  Comenius 
i  sin  Billedanvendelse  her  endda  er  gaaet  for  vidt.  Rig- 
tignok skylder  Værket  sin  Oprindelse  til  Fordringen  i 
D.  M.  om  at  vise  Billeder  af  Genstanden,  hvor  denne 
ikke  selv  kan  forevises157) ;  og  Pappenheim  søger  ogsaa 
at  forhindre  dem,  der  lægger  overdreven  Vægt  paa  Bil- 
ledet som  Undervisningsmiddel,  i  at  beraabe  sig  paa 
Orbis  pictus,  netop  ud  fra  den  Begrænsning,  Comenius 
selv  gjorde  af  sin  Fordring  (kun  Billedet,  »naar  man 
ikke  kan  vise  Tingen  selv«158).  Det  lader  sig  imidler- 
tid næppe  nægte,  at  Comenius'  egen  Praktisering  af 
Fordringen  her  afviger  betydelig  fra  Fordringen  selv. 
Det  er,  som  om  han,  da  han  først  er  kommen  ind  paa 
Billedanvendelsen,  ikke  har  kunnet  begrænse  denne; 
den  er  bleven  inddraget  i  den  foreliggende  Systematik, 
og  som  alt  skulde  behandles,  saaledes  skulde  det  nu 
ogsaa  afbildes.  Trier  har  her  Ret  i  sin  Kritik,  naar  han 
siger,  at  i  denne  Anvendelse  bliver  »Billedet  i  og  for  sig 
Midlet   til  at  gøre   Virkelighedens   Bekendtskab«,   og  at 


t54)  Aus  meinem  Leben.  Dichtung  und  Wahrheit,  1.  Buch  (Werke, 
24.  Bd.  Stuttg.  und  Tub.  1829.  S.  49).  155)  Se:  Aus  meinem  Leben, 
14.  Buch  (Werke,  26.  Bd.  S.  275).  IB6)  Anf.  Skr.,  S.  74.  357)  D.  M. 
XX  9  f.  188)  Comenius,  der  Begrunder  der  neuen  Pådagogik,  S.  37  f. 
(P.  kalder  dem  »Billedtilbederne«). 

dette  beskærer  Mulighederne  for  Virkelighedssansens 
Udvikling;  Comenius  forlangte  jo  selv  i  sin  Theori  en 
saa  mangesidig  sanselig  Paavirkning  som  muligt,  me- 
dens Tingene  her  tilegnes  gennem  »en  enkelt  Sanses 
ensidige  Indtryk«159).  Naar  Trier  endvidere  gør  gæl- 
dende, at  man  paa  denne  Maade  ikke  kommer  til  at 
se  Virkeligheden  med  egne  Øjne,  men  gennem  Kunst- 
nerens160) (hvilket  strider  mod  Fordringen161)  om  at 
føre  Disciplen  selv  til  Genstandene,  udenom  Autorite- 
ter), er  dette  dog  maaske  at  indføre  en  for  moderne 
Synsmaade;  for  Comenius  og  hans  sculptores  var  der 
saa  vist  ingen  anden  Bestræbelse  end  at  afbilde  Virke- 
ligheden saa  nøjagtig  og  tydelig  som  muligt,  uden 
kunstnerisk  Indsats.  Netop  denne  Frihed  for  Omarran- 
geren var  det  jo,  Goethe  anerkendte  ved  Orbis  pictus, 
og  et  Blik  paa  Bogen  selv  vil  hurtig  overtyde  om,  at 
den  Forskel,  der  unægtelig  er  mellem  Gengivelserne  af 
Tingene  og  Tingene  selv,  simpelthen  skyldes  Datidens 
tekniske  Ufuldkommenheder162). 

Det  er  træffende,  naar  Trier  fremhæver163),  at  den 
Kritik,  Frøbel  øvede  mod  Billedbøger,  vel  rammer  Co- 
menius' Orbis  pictus,  men  gaar  ud  netop  fra  det  Stand- 
punkt, der  betegnes  ved  Comenius'  første  Fremsættelse 
af  Anskuelighedskravet.  Det  er  da  ogsaa  nærmest 
denne  theoretiske  Formulering,  der  har  aftvunget  Efter- 
tiden Beundring,  medens  Anerkendelsen  af  dens  direkte 
Resultater  har  maattet  faa  en  mere  relativ  Karakter. 
Laurie  kalder  Anskuelighedskravet  »det  vigtigste  af  alle 
Comenius'  Principer«  og  mener,  at  »den  blotte  Opreg- 
ning af  disse  faa  Principer  [at  frembyde  alt  sanseligt 
for  Sanserne  og  subsidiært  et  livagtigt  Billede  af  Gen- 


159)  Amos    Comeniuses    Grundtanker  .  .  .,  S.  43.  16°)    Anf.    St. 

lfn)  Ovfr.  S.  152.  162)  En  Facsimile-Gengivelse  af  Originaludgaven, 
besørget  af  J.  Kuhnel,  er  udkommet  Leipzig  1910.  En  »Charakteri- 
stik  und  Wurdigung«  giver  Vidrascus  Diss.  inaug.  Leipz.  1891. 
163)  Anf.  St. 

standen]  ...  vil  overbevise  .  .  .  om,  at  Gomenius  .  . .  maa 
betragtes  som  den  egentlige  Grundlægger  af  den  mo- 
derne Methode,  og  at  han  foregriber  Pestalozzi  og  alle 
af  den  samme  Skole«164);  og  Hoffmeister  sætter  Co- 
menius'  Udvidelse  af  Dannelses/ormen  deri,  at  han 
»gjorde  Anskuelsen  til  det  absolute  Grundlag  for  alle 
Erkendelser  og  alle  Færdigheder«165). 

For  at  forstaa,  hvorledes  disse  Fordringer  maatte 
forme  sig  for  ham  i  det  konkrete,  naar  han  skulde  ud- 
arbejde Lærebøger  i  Overensstemmelse  dermed,  har  vi 
maattet  se  lidt  nærmere  paa  en  Række  af  disse  Lære- 
bøger. Foruden  at  finde,  hvad  det  var,  han  mente  ved 
disse  Fordringer  at  forbedre  i  den  gængse  Undervisning, 
saa  vi  ogsaa,  at  det  først  lykkedes  ham  lidt  efter  lidt 
(gennem  Hovedstadierne:  Janua  og  Orbis  pictus)  at  hale 
ind  paa  sine  egne  Fordringer,  og  at  det  højeste,  han 
naaede,  dog  var  langt  fra  at  svare  til  den  af  ham  selv 
formulerede  Theori.  Men  netop  dette  viser  jo  Theo- 
riens  større  Rækkevidde,  som  den  faar  ved  sin  mere 
abstrakte  Udformning,  der  lader  den  afføde  en  ny 
Praksis  efter  de  til  enhver  Tid  herskende  praktiske 
Forudsætninger.  Det  viser  imidlertid  tillige,  at  vi  af 
den  Grund  maa  vogte  os  for  at  tillægge  en  pædagogisk 
Theoretiker  flere  og  videre  gaaende  Tanker  med  hans 
Theori,  end  hans  egne  Forudsætninger  har  gjort  mu- 
lige; det  vil  ofte  være  os  selv,  der  fornyer  Theorien  ved 
at  lægge  en  senere  Tids  Krav  ind  i  den. 

Men  har  vi  taget  dette  Forbehold,  kan  det  paa  den 
anden  Side  fastslaas,  at  hvor  en  pædagogisk  Fordring, 
sin  Almindelighed  til  Trods,  er  formuleret  saa  præcis 
og  med  alle  Tiders  Undervisningspraksis  i  den  Grad 
overensstemmende  som  Anskuelighedsfordringen  (og 
flere  andre  Fordringer)  hos  Comenius,  kan  virkelig 
vedkommende  Fordring  næsten  uændret  overtages  af  en 


*)  Anf.  Skr.  S.  223  f.       185)  Auf.  Skr.  S.  68. 

senere  Tid,  og  inddrages  i  dens  pædagogiske  Drøftelser. 
Det  er  dette,  som  i  stor  Udstrækning  er  sket  med  For- 
dringerne i  D.  M.  (med  eller  uden  Bevidsthed  om  deres 
Oprindelse  herfra),  og  som  derfor  giver  dette  Værk  en 
særlig  Betydning  for  al  senere  Pædagogik.  Principet 
om  den  forenede  Real-  og  Sprogundervisning  (der  er 
en  speciellere  Følge  af  Anskuelighedsprincipet)  tager 
Laurie  saaledes  uden  videre  op  til  pædagogisk  Drøftelse, 
naar  han  siger:  »Fortolket  rigtig  og  med  tilbørlige  Ind- 
skrænkninger vil  dette  Princip,  formoder  vi,  nu  blive 
almindelig  accepteret.  Med  tilbørlige  Indskrænkninger, 
siger  vi,  fordi  det  er  aabenbart,  at  den  omvendte  Sæt- 
ning: at  Ting  læres  gennem  Ord,  lige  saa  godt  lader  sig 
bevise  og  i  Grunden,  efter  vor  Mening,  er  den  human- 
istiske Undervisnings  faste  Borg  paa  dens  tidligere  (el- 
ler Skole-)  Stadier«106).  (Laurie  berører  her  Modsætnin- 
gen mellem  Humanismen,  d.  e.  den  »humanistiske 
Realisme«,  som  søger  det  »reale«  i  den  menneskelige 
Bevidsthed,  —  og  »Sanserealismen«,  den  naturalistiske 
Realisme,  som  søger  det  »reale«  i  den  ydre  Natur167). 
—  Som  ved  Sprogundervisningen  saaledes  fremhæver 
Comenius  det  overhovedet  som  gældende  om  Barnealde- 
ren, at  det  er  naturligt  for  den  at  efterligne,  hvad  den 
ser  andre  gøre,  og  at  derfor  det  anskuelige:  Eksempler, 
er  bedre  til  at  lede  den  end  Forskrifter168).  Derfor  fore- 
gaar  den  moralske  Opdragelse  gennem  stadig  moralsk 
Handlen  (Lydighed  læres  ved  at  adlyde,  Sanddruhed 
gennem  at  tale  sandt  osv.)169),  fremkaldt  ved  Forældres, 
Barnepigers,  Læreres170)  og  Meddisciples  Eksempel  paa 
et  »velordnet«  Liv  (Eksempler  kan  ogsaa  hentes  fra  Hi- 
storien, men  de  Levendes  virker  stærkere)171);  til  disse 


166)  Anf.  Skr.  S.  222.  167)  Se  anf.  Skr.  S.  217  ff.  168)  D.  M. 
VIII  7.  168)  XXIII  14.  6-12.  Sml.  ovfr.  S.  151.  17°)  Se  ogsaa 
XXVI  9,  1.  Det  er  urigtigt,  naar  Håhner  (anf.  Skr.  S.  62)  betegner 
denne  Fordring  som  en  kun  lejlighedsvis  Udvidelse  af  Anskuelsens 
Begreb.       171)  XXIII  15. 

Eksempler  maa  imidlertid,  »for  at  Efterligningen  kan 
blive  berigtiget,  suppleret  og  styrket«,  føjes  Forskrifter 
og  Leveregler  (som  kan  hentes  fra  den  heil.  Skrift  og 
Filosofernes  Udtalelser),  ved  Siden  af  at  Børnene  holdes 
borte  fra  al  moralsk  Fordærvelse172).  Paa  den  Maade 
lader  man  Moralen  saa  at  sige  »blive  til  sammen  med« 
(connasci)  den  Unge  ved  allerede  at  lære  de  spæde  Børn 
Maadehold  (gennem  at  de  ikke  spiser  og  drikker  mere 
end  det  nødvendige),  pæne  Manerer,  Respekt  for  de 
viderekomne,  Sanddruhed,  Retfærdighed  osv.  osv.173), 
og  dette  fortsættes  under  Opvæksten  (derfor  skal  Bør- 
nene længe  opdrages  sammen  og  i  samme  Udstrækning, 
for  at  fremme  »Beskedenhed,  Enighed  og  indbyrdes 
Tjenstvillighed«)174),  indtil  Gymnasiet  gennem  den  the- 
oretiske  Forstaaelse  af  Dyder  og  Laster  (vundet  bl.  a. 
gennem  Bekendtskab  med  Moralens  Historie)  gør  den 
Unge  til  virkelig  »Ethiker«175). 

Vi  træffer  altsaa  i  den  moralske  Opdragelse,  som 
Bohmel176)  udtrykker  det,  Vane  og  Efterligning  som 
Anskuelsens  Princip.  Det  er  rigtigt,  naar  han177)  frem- 
drager Comenius'  Sætning  om  den  rigtige  Dom  som 
»Grundlaget  for  al  Dyd«  og  derved  faar  Synspunkter 
til  Bedømmelse  af  den  ovfr.178)  omtalte  Sammenhæng 
mellem  intellektuel  og  moralsk  Dannelse.  Kun  stem- 
mer det  ikke  med  Comenius'  Fremstilling  af  disse  Mo- 
menters Rækkefølge  i  den  moralske  Opdragelse,  naar 
Bohmel  betegner  Øvelsen  som  »eine  weitere  Vorstufe«; 
det  intellektuelle  Moment  (først  gennem  Forskrifter, 
siden  gennem  virkelig  selvstændig  Forstaaelse)  lader 
Comenius  jo  med  stor  Menneskekundskab  ikke  ind- 
træde,   før   en    vis   Udvikling   er    gennemløbet. 


172)  XXIII  16  f.  —  Sml.  XVIII  22  f.  173)  XXVIII  20.  m)  XXIX 
2,  2.  6,  VIII.  175)  XXX  2,  XII.  4,  IV.  16,  IV.  Sml.  Bohmel,  anf. 
Skr.  S.  25  f.  176)  Anf.  St.  177)  Anf.  St.,  med  Henvisning  til  D.  M. 
XXIII  5.       178)  S.  141  f.  144.  151. 

Vi  har  ovfr.179)  omtalt,  at  pædagogiske  Grunde  har 
ført  Comenius  til  under  en  særlig  Rubrik  og  nærmest 
i  Tilknytning  til  den  (theoretisk-)  intellektuelle  Opdra- 
gelse at  behandle  Opdragelsen  til  Færdigheder  (artes, 
d.  e.  den  praktiske  Anvendelse  af  Tingene180).  Her  la- 
der han  overalt  det  samme  gælde  som  for  Sprogunder- 
visningen. For  alt,  hvad  der  skal  udføres,  maa  altid 
en  bestemt  Form  og  Norm  være  forhaanden  til  at  efter- 
lignes af  Disciplen181),  og  de  forskellige  Redskabers 
Brug  maa  vises  praktisk  (fremfor  ved  Anvisninger  i 
Ord)182).  Begyndelsesgrundene  i  mekaniske  Arbejder  er- 
hverves ved,  at  det  spæde  Barn  faar  Lov  til  at  bringe 
Ting  hid  og  did,  ordne,  bygge  op  og  rive  ned,  som  det 
er  Børns  Lyst,  —  ja,  ved  at  del  vænner  sig  til  at  spørge 
og  svare  (som  det  hører  det  ske  i  Samtaler),  begynder 
en  Dialektik  at  vokse  frem133).  Ud  herfra  synes  man 
ogsaa  at  maatte  forslaa  Fordringen  om,  at  »ethvert 
Sprog,  enhver  Videnskab  og  Kunst«  først  maa  læres 
gennem  visse  meget  simple  Begyndelsesgrunde  (rudi- 
menta),  saa  »fyldigere  gennem  Forskrifter  og  Eks- 
empler«, derefter  gennem  fuldstændige  Systemer  og  en- 
delig gennem  Kommentarer184) ;  se  dog  nærmere  ndfr. 
om  denne  Fordrings  egentlige  Plads  i  Systemet,  hvor 
den  Vanskelighed,  der  her  er  knyttet  til  det  ubestemte 
Udtryk  »Begyndelsesgrunde«,  og  som  oftere  har  været 
berørt  ovfr.  (Vejen  fra  det  »almindelige«  til  det  spe- 
cielle), vil  blive  betragtet  i  Sammenhæng.  Vi  skal  her 
blot  minde  om,  at  Comenius'  udtrykkelige  Fordring  om 
en  »synthetisk«  Undervisningsmaade  viste  sig  at  være 
fremsat  med  særligt  Henblik  paa  Undervisningen  i 
»artes«185). 


"•)  Særlig  S.  143.  180)  XXI  1.  Sml.  Laurie,  anf.  Skr.  S.  116 
(og  166),  som  dog  tager  »ars«  i  en  for  snæver  Betydning.  181)  XXI 
6.  16.  m)  XXI  7.  —  Hertil  maa  saa  senere  føjes  korte  og  klare  For- 
skrifter og  Regler  (XXI  13.  16).  133|  XXVIII  11—13.  Se  videre 
XXX  2,  VIII.       18*)  XVI  45,  II.       18S)  Se  ovfr.  S.  28. 


168  Kap.  II.  §5. 

Af  Comenius'  Opregning  af  Opdragelsens  Midler 
som:  Belæring,  Handlen  og  Bøn186),  ses,  at  Grundsæt- 
ningerne om  det  praktiske  (altsaa  Opdragelsen  til  Fær- 
digheder og  til  Moraliteten,  hvis  Væsen  er  praktisk), 
som  de  udsprang  af  Anskuelighedsprincipet,  ogsaa  gæl- 
der for  den  religiøse  Opdragelse.  Da  denne  maa  be- 
gynde i  den  spædeste  Barndom  (idet  Opsættelse  er  far- 
lig)187), kan  den  Forstaaelse  af  det  religiøse  og  den  Sinds- 
stemning derved,  som  hører  Fromheden  til188),  endnu 
ikke  opnaas189)  —  men  Vejen  kan  lettes  dertil.  Dette 
sker  ved,  at  Børnene,  saa  snart  de  kan  bruge  Øjne, 
Tunge,  Haand  og  Fod,  »lærer  at  se  op  mod  Himlen, 
række  Haandfladerne  opad,  prise  Gud  og  Ghristus  og 
bøje  Knæene  i  Ærefrygt«.  Det,  det  her,  hvor  »Forstan- 
dens Brug  endnu  er  svag«,  meget  kommer  an  paa,  er,  at 
de  véd,  at  det,  som  de  ved  Øvelsen  lærer  som  noget, 
der  skal  gøres,  virkelig  ogsaa  bør  gøres;  saa  vil  senere 
lettere  en  begyndende  Forstaaelse  (af  hvad,  hvorfor  og 
hvordan)  kunne  bibringes  dem190),  —  og  saa  snart  en 
saadan  er  mulig  (og  dermed  altsaa  Undervisning  er 
mulig),  skal  først  og  fremmest  Evighedstanken  indgives 
dem191).  Forstaaelsen  og  Følelsen  (Tro,  Haab  og  Kær- 
lighed) skal  imidlertid  fremdeles  have  en  praktisk  Ka- 
rakter (»Religionen  er  noget  levende«)192);  den  indre 
Gudsdyrkelse  kan  lige  saa  lidt  undvære  den  ydre,  som 
denne  hin193).  Børnene  skal  altsaa  omhyggelig  vænnes 
til  at  »vise  deres  Tro  af  deres  Gerninger«  ved  uafladelige 
Retfærdighedsøvelser  osv.  og  mest  beskæftige  sig 
med  saadanne,  med  religiøse  Øvelser  og  med  Læsning  i 
Bibelen194).  Af  religiøst  Lærestof  kan  allerede  i  »Moder- 
skolen« naas  Katechismens  Hovedpunkter  (lærte  udenad 
og  delvis  forstaaede  og  efterlevede)195);  paa  det  næste 
Trin  kommer  hertil   bibelske   Historier   og   Kernesteder 

,86)  Ovfr.  S.  104.  187)  XXIV  10.  188)  XXIV  2.  IV  6.  188)  Sml. 
ovfr.  S.  117.  190)  XXIV  11.  191)  XXIV  12.  192)  XXIV  22.  193)  XXIV 
25.    Sml.  Bohmel,  anf.  Skr.  S.  29  f.      194)  XXIV  26.  19.      196)  XXVIII  21. 

tilligemed  Psalmer  og  Hymner196),  og  ved  i  Gymnasiet 
at  lære  ydermere  at  blive  i  Stand  til  at  forsvare  deres 
Tros  Grundlag  ud  fra  Skriften,  bliver  de  Unge  til 
»Theologer«197). 

Man  kan  ikke  tage  fejl  af,  hvor  nær  den  religiøse 
Opdragelse  staar  Comenius'  Hjerte!  Maalet  for  den 
sættes  jo  meget  højt,  og  det  er  nøje  gennemtænkt,  hvad 
den  maa  kræve.  Alligevel  maa  man  forbavses  over,  at 
den  Særstilling,  Comenius  i  Almindelighed  tillægger  den 
religiøse  Side  som  bestemmende  Livets  og  dermed  Op- 
dragelsens Maal,  ikke  har  sat  sig  yderligere  Spor  i  hans 
Didaktik.  Den  religiøse  Opdragelse  er  jo  her  behandlet 
fuldstændig  paa  lige  Linie  med  den  intellektuelle  og  den 
moralske198);  hver  Side  faar  sin  nøjagtige  Gennemgang, 
den  intellektuelle  behandles  endda  betydelig  mere  ind- 
gaaende  end  de  to  andre199).  Og  Fordringerne  paa  det 
ene  Omraade  svarer  nogenlunde  parallelt  til  dem  paa  de 
andre;  ogsaa  Belæringen  og  Indøvelsen  i  Sædelighed 
skulde  jo  begynde  i  den  spæde  Barndom,  og  for  alle 
tre  Sider  saa  vi  Anskuelighedsprincipet  gennemført. 
Dette  viser,  hvad  vi  allerede  tidligere200)  har  antydet, 
at  ogsaa  for  »Fromhedens«  Vedkommende  er  Synspunk- 
tet i  D.  M.  bleven  et  helt  pædagogisk.  Det  er  de  pæda- 
gogiske Sandheder,  der  skal  indvindes  og  udvikles,  se- 
kundært følger  saa  deres  Anvendelse  paa  Livets  enkelte 
Omraader.  Derfor  bliver  de  religiøse  Krav  ikke  bestem- 
mende for  Pædagogiken,  men  Forholdet  netop  delvis 
det  omvendte201),  v.  Criegern  kan,  til  Trods  for  sine 
ovenanf.202)  Ord  om  Comenius'  Pædagogik  som  theolo- 
gisk  i  sin  Oprindelse,  ikke  undlade  at  se  dette  Forhold, 
da  han  maa  søge  en  Forklaring  paa  Forskellen  mellem 
Religionsundervisningen  hos  Comenius  og  i  senere  Tider. 


196)  XXIX  6,  VI  f.  197)  XXX  2,  XIII.  188)  Sml.  ovfr.  S.  96. 
199)  Sml.  ovfr.  S.  95.  20°)  De  sidst  anf.  SS.  201)  Naturligvis  kun 
m.  H.  t.  Gangen  i  og  Formen  for  den  religiøse  Opdragelse,  ikke 
m.  H.  t.  dens  Omfang  og  Indhold.       202)  S.  94. 

»Det  er  sikkert«,  siger  han,  »at  der  kan  bibringes  Bør- 
nene Religion  paa  den  af  C.  foreskrevne  Maade .  .  .  Dog 
vilde  man  nu  om  Stunder  m.  H.  t.  Memoreringsstoffet 
gaa  anderledes  frem,  end  G.  har  gjort.  Den  kristelige 
Troslære  f.  Eks.  meddeles  efter  Nutidspraksis  først  Børn 
paa  13  Aar  og  derover  fuldstændig;  den  afslutter  Pen- 
sumet af,  hvad  der  skal  læres,  medens  den  hos  C.  om- 
trent staar  i  Spidsen  af  Religionsundervisningen.  Der- 
imod mangler  hos  C.  helt  Bibelhistorien,  der  hos  ham 
.  .  .  kommer  forholdsvis  sent  og  ogsaa  da  ikke  faar  den 
Betydning,  der  tilkommer  den  .  .  .  Som  han  behandler 
Sprog  og  Videnskab,  saaledes  ogsaa  Religionen«203). 

—  I  Tilknytning  til  vor  Omtale  af  Anskueligheds- 
principet  hos  Comenius  skal  i  Korthed  peges  paa  de 
allerede  tidligere204)  antydede  Divergenser  i  Opfattelsen 
af  Comenius'  Kilder  paa  dette  Punkt  —  i  Korthed,  da 
Kildespørgsmaalet  jo  overhovedet  ligger  udenfor  nærvæ- 
rende Arbejdes  Rammer.  Fra  man  i  nyere  Tid,  især  efter 
v.  Raumer's  »Geschichte  der  Pådagogik«  (II.  1843),  be- 
gyndte at  hellige  Comenius  en  mere  indgaaende  Interesse, 
har  det  været  almindeligt  at  føre  Realismen  i  hans  Pæda- 
gogik, det  empiriske,  induktive  (altsaa  først  og  fremmest 
Anskuelighedsprincipet),  tilbage  til  Paavirkning  fra 
Bacon.  Den  »naturalistiske  Realisme«  lader  Laurie 
vel  Comenius  grundlægge  indenfor  Pædagogiken,  men 
under  direkte  Indflydelse  af  Bacon  og  hans  Skole205) ;  ja, 
Laurie  lader  ham  endog  skylde  Bacon  »mere  end  han 
vidste  af«206).  Herved  sigtes  til  den  bevidste  Anerken- 
delse, Comenius  i  Fortalen  til  »Physiken«  yder  Bacon 
for  dennes  »Instauratio  magna«,  som  han  betegner  som 
et  beundringsværdigt  Værk  og  den  »mest  lysende  Mor- 
genstjerne i  den  nye  Tidsalder,  som  er  ved  at  oprinde«207). 

20s)  Anf.  Skr.  S.  277.  204)  S.  4.  137.  205)  Anf.  Skr.  S.  219  f. 
208)  Sidst  anf.  St.  207)  I  Reber's  (S.  6,  N.  27  anf.)  Udg.  (Comenii 
operum  Tom.  I.  Gissæ  1896),  S.  12. 

Denne  og  senere  anerkendende  Udtalelser  af  Come- 
nius208)  har  i  Forening  med  de  utvivlsomme  Ligheds- 
punkter fremkaldt  den  stærke  Betoning  af  Bacon's  for- 
mentlige Indflydelse  ikke  blot  paa  Comenius'  Physik, 
men  ogsaa  paa  hans  Pædagogik.  Medens  Albert  Lange 
nærmest  lader  Bacon  anspore  C.  til  at  gaa  udover  »den 
gamle  formidlede  Bealisme«  og  naa  til  sin  (encyklo- 
pædisk-pansophiske)  Forening  af  de  stridende  Retnin- 
ger fra  dette  Udgangspunkt209),  udtaler  Holtsch  ligefrem, 
at  Comenius  overhovedet  er  naaet  til  Anskuelighedsprin- 
cipet  gennem  sin  Tilslutning  til  Bacons  induktive  Me- 
thode,  medens  han  dog  mener,  at  hans  øvrige  pædago- 
giske Principer  har  staaet  fast  inden  den  Baconiske  Ind- 
flydelse210).  Der  er  hertil  straks  det  at  sige,  at  Anskue- 
lighedsprincipet  hænger  saa  nøje  sammen  med  Grund- 
tankerne i  Comenius' pædagogiske  System  (blandt  de  »øv- 
rige« Tanker  nævner  Holtsch  Begreberne  om  Opdragel- 
sens Maal  og  om  »det  øverste  methodiske  Princip«: 
Ordenen211),  at  det  næppe  er  tilladeligt  at  udsondre  det 
fra  Systemets   »øvrige«    Indhold. 

Der  er  ved  alle  disse  Fremstillinger  et  Træk,  som 
vi  tidligere  har  haft  Lejlighed  til  at  bemærke,  og  som 
unægtelig  vækker  nogen  Tvivl  om  deres  Korrekthed, 
nemlig  Mangelen  paa  Hensyntagen  til  det  kronologiske. 
At  Comenius'  »Pædagogik«  ikke  er  et  een  Gang  for  alle 
afsluttet  Fænomen,  men  tværtimod  undergaar  Forskyd- 
ninger gennem  et  langt  Liv  (omend  maaske  mest  i  det 
formelle),  har  vi  ovfr.  erfaret.  Altsaa  kan  heller  ikke 
Kildespørgsmaalet  behandles  under  eet,  men  man  maa 
udtrykkelig  gøre  sig  det  klart,  i  Forhold  til  hvilket  af 


208)  Prodromus  pansophiæ  (Opp.  did.  I  403  ff.)  63.  209)  I  Afhand- 
lingen: Ueber  den  Zusammenhang  der  Erziehungssysteme  mit  den 
herrschenden  Weltanschauungen  verschiedener  Zeitalter,  i  Monatsh. 
d.  Com.-Ges.  3.  Bd.  (1894),  S.  118  ff.  210)  Beitråge  zur  Pådagogik, 
S.  27  f.;   se  ogsaa  S.  39.       2U)  Anf.  Skr.  S.  28. 

hans  pædagogiske  Skrifter  man  opstiller  Spørgsmaalet; 
Hovedinteressen  maa  her  falde  paa  Didactica  Magna, 
hvis  Grundtanker  Comenius  ikke  senere  i  det  væsentlige 
fraviger212),  og  som  kronologisk  staar  som  et  af  hans 
allerførste  theoretisk-pædagogiske  Skrifter.  For  Laurie 
kan  tillige  den  Stilling,  han  giver  Comenius'  Pansophi 
som  Udgangspunkt  for  Pædagogiken,  have  været  med- 
bestemmende; og  dog  gør  netop  han  opmærksom  paa 
Forbindelsen  mellem  Anskuelighedsprincipet  og  Sæt- 
ningen: Nihil  est  in  intellectu  osv.213),  som  viser,  at 
Bacon  ikke  nødvendigvis  behøver  at  have  formidlet  de 
herhen  hørende  Tanker.  Forøvrigt  finder  vi  Tanken 
om  Anskuelighed  i  Undervisningen  allerede  hos  Ratich- 
ius,  for  hvis  Vedkommende  Bekendtskab  med  Novum 
Organon  af  kronologiske  Grunde  er  udelukket. 

At  hverken  Ratichius  eller  Bacon  skulde  have  haft 
Indflydelse  paa  Comenius'  Pædagogik,  er  det  Resultat, 
hvortil  Kvacsala  kommer  i  en  Afhandling:  Comenius 
und  Baco,  1888214),  og  som  han  senere  har  fastholdt215). 
Det,  Kvacsala  retter  sig  imod,  er,  som  han  senere  ud- 
trykker det,  »især  den  Mening,  at  Comenius  blot  skulde 
have  anvendt  Bacon's  almindelige  Postulat  om  Natur- 
prøvelse og  Iagttagelse  paa  Opdragelsen«216),  og  saaledes 
ved  at  overføre  det  om  Videnskaben  sagte  paa  Erken- 
delsens Opdragelse  have  opstillet  Fordringen  om  An- 
skuelighed217). Uden  at  vi  i  Enkeltheder  vil  gaa  ind  paa 
Kvacsala's   Bevisførelse,   er   det   dog   betimeligt   at   gøre 


212)  Sml.  Triers  Bemærkning,  Amos  Comeniuses  Grundtanker, 
S.  59.  218)  Anf.  Skr.  S.  223;  sml.  S.  222.  214)  I:  Paedagogium, 
Monatsschr.  fur  Erziehung  und  Unterricht,  hrsgeg.  von  Fr.  Dittes. 
10.  Jahrg.,  S.  24  ff.  21S)  Se  som  Vidnesbyrd  herom:  Kvacsala,  J.  A. 
Comenius.  Belege  und  Erklårungen,  S.  25  (N.  7  til  1.  Theil,  VII); 
Kvacsala,  Die  Schicksale  der  Grossen  Unterrichtslehre  des  Com.  bei 
des  Verfassers  Lebzeiten,  i  Monatsh.  d.  Com.-Ges.  8.  Bd.  (1899), 
S.  129.  216)  Anf.  Afhandling  i  Monatsh.  1899,  anf.  St.  217)  Sml. 
Kvacsala,  Comenius  und  Baco,  S.  25  f. 

opmærksom  paa,  at  til  Trods  for  det  meget  rigtige  i 
hans  Indvendinger  mod  den  gængse  Opfattelses  Over- 
fladiskhed og  dens  Forsyndelser  mod  Kronologien  tør 
Spørgsmaalet  endnu  ikke  betragtes  som  definitivt  af- 
gjort ved  Kvacsala's  Undersøgelse;  dertil  indeholder  og- 
saa  denne  for  betydelige  Svagheder.  Saaledes  beret- 
tiger Theologiens  Indflydelse  paa  Videnskaben  hos  Go- 
menius  ikke  til  at  konstatere  en  »fra  Bacon's  Anskuelser 
fuldstændig  afvigende  Opfattelse«  (hvilket  Punkt  Kvac- 
sala  dog  ogsaa  selv  betegner  som  underordnet)218),  og 
det  lykkes  ikke  gennem  Henvisning  til  et  ældre  Skrift 
af  Comenius  (Centrum  securitatis)  at  godtgøre,  at  de 
i  D.  M.  fremsatte  Fordringer  om  Opdragelsens  Overens- 
stemmelse med  Naturen  skulde  være  »fuldstændig  uaf- 
hængige af  Bacon«219).  Det  er  ikke  rigtigt  at  betegne 
disse  Fordringer  som  kun  vundne  ad  deduktiv  Vej220) ; 
vi  har  ovfr.221)  set,  at  den  anvendte  Induktion  var  højst 
ufuldkommen  og  i  vore  Dage  ikke  vilde  være  bleven 
anerkendt  som  overbevisende,  men  derfor  tør  man  ikke 
miskende  det  induktive  i  Bestræbelsen.  Selve  Fordrin- 
gen om,  at  Undervisningen  skal  følge  Naturen,  hænger 
vel  nok  sammen  med  Comenius'  almindelig  pansophiske 
Synsmaader  og  har  ikke  efter  hans  Mening  trængt  til 
speciel  erfaringsmæssig  Bekræftelse,  —  omend  der  ogsaa 
her  henvises  til  andre  Virksomheders  Fremgang  som 
beroende  paa  disses  Overensstemmelse  med  »Natu- 
ren«222). Men  hvor  han  opstiller  de  enkelte  »Funda- 
menter«, saa  vi  ovfr.,  at  disses  almindelige  Form  i  Vir- 
keligheden var  ret  illusorisk,  da  de  netop  var  baserede 
paa  visse  (hurtig  generaliserede)  Enkeltiagttagelser  (af 
Fugle,  Træer  osv.).  Det  synes  vanskelig  tænkeligt,  at 
disse  tydelig  induktive  Bestræbelser  ikke  skulde  have 
en   eller   anden    Tilknytning   til    Novum    Organon,    som 


218)  Comenius  und  Baco,  S.  27  (Punkt  3);  sml.  Holtsch,  Beitråge 
S.  28.  39.  219)  Comenius  und  Baco,  S.  27  f.  220)  Sidst  anf.  St. 
221)  Kap.  I.       222)  Se  ovfr.,  Kap.  I  passim. 


174  Kap.  II.  §  5. 

det,  hvad  Kvacsala  ogsaa  selv  fremhæver223),  er  umuligt 
at  bevise,  at  Comenius  ved  Affattelsen  af  D.  M.  ikke 
skulde  kunne  have  kendt. 

Men  der  synes  at  være  en  Forskel,  som  maa  gøres 
ved  dette  Problem,  og  som  hverken  Kvacsala  eller  de 
andre  Forskere  har  set.  Et  er  jo,  hvilken  Form  en 
Forfatter  vil  vælge  for  sin  Undersøgelse  og  Fremstilling, 
et  andet  derimod,  om  denne  Form  ogsaa  vil  bestemme 
Indholdet;  in  casu:  fordi  Comenius  følte  og  forstod  For- 
pligtelsen til  Induktion  i  Videnskaben  (og  derfor  ogsaa 
i  en  videnskabelig  Didaktik),  er  det  ikke  dermed  givet 
og  ved  noget  saa  nyt  som  Induktionen  vel  ikke  en  Gang 
sandsynligt,  at  den  med  det  samme  skulde  have  gennem- 
trængt hele  hans  Tænkning  og  have  bestemt  hans  Pæ- 
dagogiks Fordringer.  Disse  hænger,  som  Kvacsala  si- 
ger, godt  nok  sammen  med  hans  egne  Forudsætnin- 
ger224) og  med  den  gamle  Sætning:  Nihil  est  in  intel- 
lectu  .  . .,  som  var  gaaet  ham  fuldstændig  ind  i  Blodet; 
Anskuelighedsprincipet  er  helt  forklaret  ud  herfra,  Sæt- 
ningen behøvede  ikke  først,  som  Laurie  mener,  at  »sup- 
pleres med  den  Baconiske  Induktion«225).  At  Induk- 
tionen aldrig  ganske  gennemtrængte  Comenius'  Me- 
thode,  turde  man  allerede  slutte  af,  hvad  vi  véd  om 
hans  pansophisk-encyklopædiske  Systematik;  for  denne 
vilde  der  simpelthen  ikke  blive  Tid  til  en  induktiv  Ud- 
arbejdelse fra  Enkeltheder226),  og  den  induktive  Inter- 
esse vilde  overhovedet  vanskelig  kunne  tænkes  forenet 
med  de  altomfattende  systematiserende  Tendenser. 
Laurie  lader  da  ogsaa  selv  Comenius'  Forstaaelse  af 
Bacon's  Induktion  (som  vi  vel  at  mærke  maa  huske, 
ogsaa  kun  er  som  en  Indledning,  en  Parole  til  senere 
Tiders  induktive  Videnskab)    være  ret    »almindelig«227), 


223)  Comenius  und  Baco,  S.  29.  224)  Comenius  und  Baco,  S.  27  f. 
22s)  Anf.  Skr.  S.  223.  22fi)  Allerede  i  »Physiken«s  Fortale  (Bebers 
Udg.  S.  12)  paapeger  han  denne  formentlige  Mangel  hos  Bacon. 
=27)  Anf.  Skr.  S.  223. 

og  det  er  jo  karakteristisk,  at  i  »Physiken«,  hvis  For- 
tale hæver  Bacon  til  Skyerne228),  følges  i  Virkeligheden 
dennes  Methode  overordentlig  lidt;  og  i  Prodromus  pan- 
sophiæ  træder  dette  naturligvis  endnu  stærkere  frem, 
idet  Comenius  ligefrem  erklærer,  at  for  det  pansophiske 
Formaal  »yder  den  Verulamiske  Norm  kun  delvis 
Hjælp«,  idet  den  blot  giver  Oplysninger  om  »Naturen«, 
medens  »vi  har  Tingenes  Alt  for  Øje«  og  derfor  behø- 
ver en  anden,  »panharmonisk«  Norm  (nemlig  en  Deduk- 
tion)229). 

At  Comenius  alligevel  har  set  og  anerkendt  Induk- 
tionens Betydning,  bliver  i  Grunden  det  forunderligste, 
og  det  synes  altsaa,  som  om  det  er  Fremstillingen  i 
D.  M.,  der  i  størst  Grad  har  nydt  godt  af  den  nye  Er- 
kendelse230). Men  selve  de  pædagogiske  Fordringer  om 
Anskuelighed  osv.  er  det  ikke  tænkeligt,  at  Comenius 
overhovedet  skulde  have  bragt  ind  under  Induktionens 
Synspunkt,  —  Fremstillingen  og  Begrundelsen  af  dem 
skulde  være  Induktion,  Videnskab,  om  Fordringerne 
selv  vilde  han  aldrig  have  brugt  dette  Udtryk;  det  er 
først  en  senere  Tid,  der  ser  det  virkelige  Fællesskab 
(som  naturligvis  alligevel,  ved  sin  ikke  bevidste  Tilstede- 
værelse hos  Comenius,  har  haft  sin  Virkning  og  gjort 
en  induktiv  Fremstilling  i  D.  M.  forholdsvis  let). 

Hermed  bortfalder  den  Indvending  hos  Kvacsala,  at 
medens  Comenius  i  D.  M.  nævner  saa  mange  andre 
Forfattere,  findes  Bacon's  Navn  der  slet  ikke!231)  Ser 
vi  nærmere  efter,  er  det  Kilderne  til  Pædagogiken,  Co- 
menius nævner,  og  til  de  Udtalelser,  han  i  den  Anled- 
ning fremsætter;  men  efter  det  ovenstaaende  har  han 
jo  ikke  for  Pædagogikens  Vedkommende  kunnet  mene 


228)  Se  dog  Reservationen  (N.  226,  forrige  S.).  229)  Prodr.  pansoph. 
63  f.  23°)  Der  bliver  her  en  vis  Forskel  mellem  den  bohmiske  og 
den  latinske  Udg.  af  D.  M.,  idet  Kv.  (C.  u.  B.,  S.  28)  kun  finder  Be- 
viset for  C. 's  Deduktion  i  den  bohmiske!  231)  Comenius  und  Baco, 
S.  27  (Punkt  2). 

at  være  i  Gæld  til  Bacon.  Og  for  den  Undersøgelses- 
og  Fremstillingsform,  han  har  valgt,  nævner  han  jo 
overhovedet  ingen  Kilder,  —  som  rimeligt  er,  da  det 
induktive  i  den  endnu  ikke  er  fremtraadt  med  fuld  Be- 
vidsthed, og  Opmærksomheden  ved  Indholdet  stiller 
Begrundelsen  stærkt  i  Skygge  (ved  en  moderne  Pæda- 
gogik vilde  dette  Forhold  jo  være  helt  anderledes). 

Og  Bacon's  særlig  pædagogiske  Udtalelser232)  (og- 
saa  for  ham  var  Induktionskravet  jo  ikke  pædagogisk, 
men  videnskabeligt;  Overførelsen  paa  al  Erkendelse  og 
ogsaa  i  Opdragelsen  oplevede  hverken  han  eller  Co- 
menius233)  kunde  ikke  yde  Comenius  nogen  Nytte.  I 
en  Afhandling  af  L.  J.  Friesenhahn:  Worin  stimmen 
die  pådagogischen  Anforderungen  des  Comenius  mit  den 
Anschauungen  der  Baconischen  Philosophie  uberein?234) 
—  søges  det  godtgjort,  at  Bacon  og  Comenius  »saavel 
i  deres  Videnskabs  Grundtanker  som  ogsaa  i  speciellere 
Spørgsmaal  udviser  mange  og  meget  betydningsfulde 
Overensstemmelser«,  saaledes  at  man  »vel  med  Bestemt- 
hed tør  antage  en  direkte  og  ikke  ubetydelig  Indflydelse 
af  Bacon  paa  Comenius«235).  Det  viser  sig  nu,  at  hvad 
Friesenhahn  kalder  »Overensstemmelser«,  gennemgaa- 
ende  er  mere  eller  mindre  fuldstændige  Ligheder  mel- 
lem Bacon's  filosofiske  og  (som  Afhandlingens  Titel 
siger  det)  Comenius'  pædagogiske  Udtalelser;  at  der  maa 
anvendes  Forsigtighed  med  uden  videre  at  slaa  de  to 
Omraader  sammen,  idet  man  derved  stiltiende  maa  til- 
lægge Comenius  en  videre  gaaende  Refleksion  i  Over- 
førelsen af  Bacon's  (ikke  pædagogiske)  Tanker  paa  det 
pædagogiske,   end   den  paa   det   Tidspunkt   ret   vel   var 


232)  Kvacsala  gengiver  (Com.  und  Baco,  S.  25  f.)  Bacon's  vigtigste 
Udtalelser  om  Opdragelse  (efter  von  Raumer),  hovedsagelig  fra  The 
Advancement  of  Learning;  nogle  Steder  er  citerede  hos  Friesenhahn. 
233)  Rousseau  og  Pestalozzi  er  her  Hovedmændene  i  Pædagogikens 
Historie.  234)  Program  fra  Progymnasium  zu  Euskirchen.  1892 
(Progr.  Nr.  442).      235)  S.  14. 

mulig,  har  vi  ovfr.  set.  Men  hertil  kommer,  at  Frie- 
senhahn  i  sine  Sammenstillinger  lader  al  Kronologi  gan- 
ske ude  af  Betragtning.  Det  er  for  Comenius'  Vedkom- 
mende gennemgaaende  Didactica  Magna,  han  tager  Hen- 
syn til,  og  naar  vi  betænker,  at  Comenius'  Bacon-Læs- 
ning før  Affattelsen  af  D.  M.  er  omstridt,  om  end  delvis 
sandsynlig,  og  at  en  virkelig  Beskæftigelse  med  Bacon  og 
sikre  Spor  af  denne  i  hvert  Fald  først  kan  paavises  fra 
en  senere  Tid,  bliver  man  forbavset  ved  hos  Friesenhahn 
at  finde  Udtryk  som:  »En  langt  bedre  Undervisnings- 
methode  viste  sig  for  Comenius'  søgende  Blik....«236), 
eller:  »Bacon's  eminente  Ydelse  paa  Methodologiens 
Omraade  kom  snart  Pædagogiken  til  Gode,  og  i  første 
Række  netop  gennem  Comenius«237)! 

Det  er  da  ogsaa  kun  i  de  yderste  Omrids,  de  af 
Friesenhahn  paapegede  Ligheder  er  at  finde;  ofte  er  de 
søgte,  ofte  saa  almindelige,  at  der  intet  kan  sluttes  af 
dem.  Ved  en  Gennemlæsning  af  Novum  Organon  finder 
man  i  Virkeligheden  meget  saavel  i  Enkeltudtalelser  som 
ogsaa  i  Grundbetragtningen,  der  forbavser  ved  et  Slægt- 
skab med  Comenius238).  Men  vil  man  ikke  gøre  Vold 
paa  Bacon's  Tanker  eller  paa  den  anden  Side  begaa  den 
Tilsnigelse  at  drage  Paralleler,  hvor  det  fælles  Grundlag 
mangler,  nødes  man  til  at  indskrænke  Overensstemmel- 
sen og  dermed  Antagelsen  af  direkte  Paavirkning  til, 
hvad  man  kunde  kalde  det  »videnskabelige«  i  Comenius' 
Pædagogik,  dens  Formulering  og  Begrundelse.  Hertil 
hører  ogsaa,  at  Comenius  i  sin  Anvendelse  af  Billeder 
kan  mødes  med  Bacon.  At  der  saa  ellers  kan  findes  Be- 
røringer, der  skyldes  Samtidighed  og  de  i  mange  Maader 
fælles  Forudsætninger,  er  en  Selvfølge,  men  dette  inde- 
holder netop  en  kraftig  Opfordring  til  Varsomhed  med 


236)  Anf  Skr.  S.  7.  237)  Anf.  Skr.  S.  8;  man  kan  ogsaa  sammen- 
ligne S.  4  f.  9.  238)  Eksempelvis  kan  henvises  til:  N.  O.  I  3.  4  f. 
41.  74.  81.  84.  121.  124.  129.  II  2.  27;  ogsaa  The  Advancement 
of  Learning  indeholder  adskilligt  herhen  hørende. 

at  drage  Slutninger  om  en  speciellere  Berøring  mellem  to 
samtidige  Tænkere.  (Saaledes  har  vi  ovfr.239)  benyttet 
Steder  hos  Bacon  til  Oplysning  om  et  enkelt  Udtryk  hos 
Comenius). 


§  6.     Methodiske  Specialfordringer. 

Comenius  kan  nu  paa  dette  Grundlag  opstille  nær- 
mere Betingelser  for  Anskueligheden,  den  Maade,  hvor- 
paa  Stoffet  skal  frembydes  for  Sanserne  for  at  frem- 
bringe et  kraftigt  Indtryk1).  Herunder  fremhæves  sær- 
lig Nødvendigheden  af,  at  Læreren  ikke  forlader  en 
Genstand,  før  Disciplen  har  opfattet  den;  da  dette  altid 
tager  en  vis  Tid,  følger  heraf  Fordringen  om  at  indprente, 
prøve  (examinando)  og  gentage2).  Ved  at  Læreren  i 
hver  Time  efter  først  selv  i  Korthed  at  have  fremstillet 
Stoffet  lader  det  sagte  gentage  først  af  een,  saa  af  en 
anden  Discipel  (saa  mange  som  er  nødvendige  til  alles 
rigtige  Opfattelse  af  Stoffet),  medens  alle  de  andre  hø- 
rer til3),  praktiseres  en  saa  hyppig  Gentagelse  af  det 
samme,  at  selv  de  sendrægtigste  omsider  maa  fatte  det 
(saa  at  de  kan  holde  Skridt  med  de  andre)4),  medens 
de  mere  begavede  samtidig  glæder  sig  ved  deres  paa 
denne  Maade  »mere  end  klare«  Forstaaelse  af  Sagen5); 
en  saadan  Gentagelse  skaber  større  Fortrolighed  med 
Opgaven  end  »sent  og  sejgpinende  Privatarbejde«,  for- 
uden at  den  skaber  Lærelyst  og  Frimodighed6).  Lære- 
ren kan  ogsaa  afbryde  sit  eget  Foredrag  og  lade  en  af 
Disciplene  gentage  det  sagle;  hvis  denne  ikke  kan,  spør- 
ges en  anden  eller  hele  Skaren,  —  hvorved  alles  Op- 
mærksomhed    skærpes7).      Endvidere     skal     Disciplene 


239)  S.  4  f. 

*)  D.  M.  XX   13   ff.         2)  XX  22.       3)  XVIII  45.       *)  Sml.  XII  31. 
E)  XVIII  46,  III.  XXIX  17,  III  f.        6)  XVIII  46,  IV  f.        7)  XIX  20,  5. 

[21,]  6  f. 

have  Lejlighed  til  at  spørge  om  det,  der  har  vakt  deres 
Tvivl,  og  roses  for  hyppig  at  have  gjort  nyttige  Spørgs- 
maal8).  Herved  lægges  Samtalens  Form  nær  som  Un- 
dervisningsmaade9)  (og  Stiløvelser  over  det  netop  fore- 
liggende Lærestof10)  —  ja,  endog  noget  som  Kappestrid 
om  Gaader)11).  Ogsaa  Undervisningsbøgerne  maatte  helst 
affattes  i  Dialogform;  derved  kommer  i  de  Fortrolighed 
og  Naturlighed  Barnenaturen  nær  og  ansporer  ved  den 
Variation,  Dialogformen  tillader,  Opmærksomheden, 
foruden  at  Belæringen  derved  bliver  solidere  (idet  Di- 
sciplene ligefrem  tror  at  se,  at  være  tilstede  ved  Sam- 
talen, og  saaledes  flere  Sanser  tages  i  Beslag  end  ved 
Lærerens  Enetale) ;  endelig  forbereder  saaledes  indret- 
tede Bøger  til  Livets  Samtaler12)  og  letter  ogsaa  Gen- 
tagelsen13). Ved  alle  praktiske  Færdigheders  Tilegnelse 
(gennem  Handlen14)  er  Gentagelsen  ligeledes  —  som 
fortsat    Øven   —   af   største   Betydning15). 

Naar  Hoffmeister  lader  Comenius  repræsentere  den 
dialogiserende  Methode  (til  Forskel  fra  Pestalozzis  »mo- 
nologiserende«)16),  synes  dette  for  saa  vidt  ikke  korrekt, 
som  Comenius  efter  det  ovenstaaende  tænker  sig  Sam- 
talens Anvendelse  i  Undervisningen  som  ret  begrænset. 
Lærerens  Foredrag  og  Disciplenes  Gentagelse  deraf  og 
deres  Spørgen  om,  hvad  de  ikke  har  forstaaet,  indtager 
jo  en  stor  Plads  i  hans  Fordringer;  gaar  man  saa 
videre  til  Lærerens  Udspørgen  af  Disciplene,  er  man, 
hvor  denne  Udspørgen  ikke  skal  og  kan  indskrænke 
sig  til  en  blot  og  bar  Konstateren  af  det  tilegnede  Hu- 
kommelsesstof,  allerede  inde  paa  Katechisationen.  At 
det,  som  Comenius  hævder,  er  dennes  store  Fortrin,  at 
Disciplen  nødes  til  en  betydeligere  Selvvirksomhed  for- 
bunden med  forøget  Interesse,  synes  vor  Tid  at  maatte 


8)  XIX  21  [?],  8.  Sml.  XVIII  43,  I.  44.  9)  XVII  19.  XIX  35.  Sml. 
ogsaa  XXVIII  13.  15.  10)  XIX  48.  ")  XVII  19;  sml.  XXIX  17,  IV. 
12)  Sml.  XXX  1,  III.  13)  XIX  35.  14)  Se  ovfr.  S.  165  ff.  15)  XXI 
17.  XXIII  6  f.  XXIV  11  ff.       ie)  Anf.  Skr.  S.  31. 

give  ham  Ret  i,  og  den  moderne  Undervisnings  Form 
tager  da  ogsaa  hyppig  denne  Retning17).  Det  synes 
lovlig  tungt  taget,  naar  Trier  i  sin  Kritik  af  dette  Punkt 
hos  Comenius  udtaler  Tvivl  om,  hvorvidt  Samtalen  er 
den  naturligste  Hovedform  for  Børns  Undervisning18), 
og  begrunder  sin  Tvivl  ved,  at  »en  Samtale  i  Ordets 
egentlige  Betydning  kræver  Personligheder,  der  staar 
lige  stillede  ligeoverfor  hinanden,  ellers  bliver  Samtalen 
kun  et  Skin,  som  den  er  det  i  adskillige  af  Platons  se- 
nere Dialoger«19). 

Ja,  Lærerens  Samtale  med  Barnet  bliver  for  saa 
vidt,  om  man  vil,  en  Skinsamtale,  men  det  er  ikke  der- 
med sagt,  at  en  saadan  ikke  skulde  kunne  have  den 
virkelige  Samtales  Fortrin.  Det  pædagogisk  interes- 
sante og  betydningsfulde  vilde  netop  ligge  i  en  Under- 
søgelse af,  hvori  den  pædagogiske  Samtale  maatte  ad- 
skille sig,  og  hvorledes  dens  Tilrettelægning  kunde 
frembringe  pædagogiske  Fortrin,  der  endda  maaske  gik 
ud  over,  hvad  allerede  Samtaleformen  kunde  præstere. 
At  der  vilde  blive  noget  arrangeret  over  en  saadan  Sam- 
tale, vilde  næppe  gøre  nogen  Fortræd,  naar  den  var  godt 
arrangeret  og  i  øvrigt  af  Barnet  ikke  føltes  som  arran- 
geret. I  al  Pædagogik  er  Tilrettelægningens  Hemmelig- 
hed jo  netop  den,  at  den  Erfaringsverden,  Barnet  brin- 
ges i  Berøring  med,  svarer  til,  men  tillige  fuldstændig- 
gør de  tilfældige  Erfaringer,  Barnet  uden  Vejledning 
maatte  formenes  at  komme  til  at  gøre.  Nutiden  vil 
ikke  med  Rousseau  konstruere  alle  Barnets  Livsfor- 
hold20), og  den  forkaster  ikke  som  Pestalozzi  det  natur- 
lige Landskab  paa  Grund  af  dettes  formentlige  Mangel 
paa  Systematik  og  Belæring21);  dens  Tillid  til  Livet  er 


")Sml.  Oscar  Hansen,  Opdragelseslære,  S.  98.  117.  295.  18)  Amos 
Comeniuses  Grundtanker,  S.  40  f.  19)  Sidst  anf.  Skr.,  S.  41.  ao)  Op- 
drageren skal  iflg.  Rousseau  (Émile  ou  De  l'éducation.  Amsterdam 
1762.  Tome  I,  p.  199)  »tilvejebringe  de  rette  Omgivelser«.  21)  Wie 
Gertrud  ihre  Kinder  lehrt  (Bern  u.  Ziirich  1801),  S.  316  f. 

større  og  modnere.  Men  udenom  en  Koncentration,  en 
Tilvejebringelse  af  Erfaringsmuligheder  og  en  eksperi- 
mentel Prøven  af  Barnets  Kræfter  paa  planmæssig  frem- 
skaffede Vanskeligheder22)  kommer  Opdragelsen  ikke; 
ja,  Begreberne  Opdragelse,  Undervisning  er  netop  Udtryk 
for  Forstaaelsen  af,  at  en  planmæssig  Indgriben  i  de  na- 
turlig-tilfældige Paavirkningsforhold  maa  til. 

Man  kan  med  mere  Ret  angribe  den  i  moderne  Pæ- 
dagogik stærkt  fremtrædende  Fordring  om  at  lade  Di- 
sciplene selv  induktivt  udfinde  naturvidenskabelige 
Sandheder  (en  systematisk  Videreførelse  af  Comenius' 
Fordringer  om  Anskuelighed  og  om  Disciplenes  selv- 
stændige Indtrængen  i  Stoffet,  udenom  Autoriteterne) ; 
en  saadan  Induktion  vil  jo  aldrig  blive  en  Gentagelse 
af  den,  hvorved  Menneskeslægten  første  Gang  har  er- 
hvervet vedkommende  Sandhed,  men  i  sin  pædagogisk 
sammentrængte  Form  kunde  den  dog  maaske  have  bevaret 
den  virkelig  videnskabelige  Induktions  Fortrin  forøgede 
med  nye  pædagogiske.  At  det  naturligste  for  Barnet 
er  at  »høre,  forstaa  og  ligefrem  gengive«23),  stemmer 
heller  ikke  med  den  almindelige  Opfattelse  af  Barne- 
naturen; man  maa  supplere  Rækken  med:  at  spørge  og 
gøre  Indvendinger,  hvilket  vist  er  Barnet  fuldt  saa  na- 
turligt24), og  bliver  disse  Tendenser  blot  pædagogisk  ud- 
nyttede, vil  de  lige  saa  vel  kunne  føre  til  gavnlige  pæ- 
dagogiske Resultater. 

Triers  Betragtninger  og  ligeledes  de  Indvendinger 
af  Pestalozzi  og  Grundtvig,  hvortil  han  henviser25),  ram- 
mer derimod  de  uforstaaende,  overdrevne  Anvendelser  af 
Samtaleform   i   Undervisningen.     Ogsaa   de   Betænkelig- 


22)  Sml.  de  forskellige  Definitioner  paa  Opdragelse,  sammenstillede 
i  Cellérier,  Esquisse  dune  science  pédagogique  (1910),  S.  13  ff.  (en  mo- 
derne Def. :  S.  21).  23)  Trier,  Amos  Comeniuses  Grundtanker,  S.  41. 
24)  Sml.  saaledes  Irving  King,  The  Psychology  of  Child  Development 
(Chicago  1907),  S.  171  ff.  (Development  of  interests.  —  Her  maa 
iøvrigt  gøres  Forskel    efter  Barnets  Alder).        2S)  Anf.  St. 

heder,  Trier  ytrer  imod  den  skrevne  Samtale26),  For- 
mens Anvendelse  i  Skolebøgerne,  som  forlangt  af  Co- 
menius,  maa  man  til  en  vis  Grad  tiltræde;  i  Bøgerne 
vil  det  være  vanskeligt  at  bevare  den  mundtlige  Sam- 
tales Fortrin,  og  den  Lærer,  der  ikke  selv  er  i  Stand  til 
at  omsætte  et  monologisk  fremstillet  Stof  til  en  livlig 
og  gavnlig  Samtale,  vil  næppe  have  megen  Hjælp  af  en 
i  Bogen  tilrettelagt  Samtale.  Det  individuelle,  enhver 
Samtale  maa  have,  og  hvorpaa  maaske  dens  allerstørste 
Fortrin  beror,  vil  jo  aldrig  i  Theorien  kunne  forudses. 
Fordringen  om  dialogisk  indrettede  Skolebøger  maa 
altsaa  betragtes  som  en  Begrænsning  hos  Comenius;  i 
alt  Fald  har  hverken  han  selv  eller  Eftertiden  praktisk 
godtgjort  dens  Berettigelse.  At  Comenius  selv  kun  meget 
ufuldstændig  efterkom  sin  Fordring  ved  Udarbejdelsen 
af  sine  Undervisningsbøger,  fælder  i  og  for  sig  ikke 
Fordringen;  vi  har  ogsaa  tidligere27)  set,  hvorledes  hans 
Theori  spændte  langt  videre  og  krævede  helt  andre 
praktiske  Forudsætninger,  end  hans  egen  Tid  gjorde  det 
muligt  at  efterkomme.  — 

For  at  Genstandene  skal  frembringe  det  forønskede 
Indtryk,  er  det  fremdeles  efter  Comenius  nødvendigt, 
at  deres  enkelte  Dele  nøje  iagttages  med  disses  indbyr- 
des Forskelle  —  foruden  at  Genstanden  først  overskues 
i  sin  Helhed28),  hvorom  ndfr.  Hvis  man  nemlig  ikke 
undersøger  Forskellene  (distingverer)  nøje,  vil  disse  kun 
skabe  Forvirring  og  udelukke  en  tydelig  (»distinkt«) 
Erkendelse29).  Alt  skal  altsaa  drives  med  den  videst 
mulige  Distingveren,  saa  at  baade  Lærer  og  Discipel 
klart  indser,  hvad  Arbejdet  i  ethvert  Tilfælde  drejer  sig 
om;  ogsaa  Skolebøgerne  skal  være  prægede  deraf30). 
En  særlig  Anvendelse  af  denne  Regel  for  Sprogundervis- 
ningens Vedkommende  har  vi  ovfr.31)  set.  Ja,  Klog- 
skab,  en  af   Kardinaldyderne,   erhverves   netop   ved,   at 

26)  S.  40.        27)   S.    164.       28)  XX  13.        29)  XX  23.       39)  XVIII  30. 
31)  S.  154. 

man  faar  Kendskab  til  »Tingenes  (og  Tingsværdiernes) 
sande  Forskelle«32);  i  Gymnasiet  bliver  de  Unge  »Dialek- 
tikere«, d.  e.  bl.  a.  i  Stand  til  at  distingvere  (Begreber)33). 
Blandt  Kendsgerninger  i  den  menneskelige  Bevidst- 
hed, som  ved  Siden  af  Forskelsopfattelsen  spiller  en 
fundamental  Rolle  ved  Undervisningens  Udformning, 
faar  Opmærksomheden  tildelt  en  fremtrædende  Plads 
som  »Erkendelsens  Lys«,  der  ved  at  aabne  Bevidst- 
heden for  Indtrykkene  betinger  en  virkelig  Tilegnelse, 
medens  disse  ved  Uopmærksomhed  og  Distraktion  »fly- 
ver Sanserne  forbi«34).  Ved  en  Øvelse  som  den  ovfr.35) 
omtalte,  hvor*  den  ene  af  Disciplene  efter  den  anden 
gentager  det  af  Læreren  sagte,  sikrer  denne  sig  bestan- 
dig opmærksomme  Disciple,  idet  jo  enhver  véd,  at  Tu- 
ren til  at  gentage  Lektien  snart  kan  komme  til  ham36) ; 
og  vi  har  ogsaa  ovfr.37)  hørt,  at  Opmærksomheden 
nævnedes  mellem  de  Fortrin,  Undervisningens  Anskue- 
lighed og  dens  Meddelelse  i  Samtalens  Form  mentes  at 
ville  fremkalde.  Opmærksomheden  betegnes  som  et 
Hovedgrundlag  for  al  Undervisning38),  og  den  faar  en 
særlig  Vigtighed  derved,  at  een  Lærer  skal  være  nok  til 
mange  (der  nævnes  endog  flere  Hundrede!)  Disciple, 
hvilket  jo  kun  kan  praktiseres  under  Forudsætningen 
af  anspændt  Opmærksomhed  fra  dem  alle39).  Denne 
Lærerens  Hovedopgave:  kun  at  have  opmærksomme 
Disciple*0),  løses  dels  ved,  at  den  store  Mængde  deles 
i  forskellige  mindre  Afdelinger  (tribus),  kaldede  »De- 
kurier«,  i  Spidsen  for  hvilke  der  stilles  de  blandt  Ele- 
verne udtagne  »Dekurioner«  til  at  holde  Opsyn  hver 
med  sin  Dekurie;  andre  »inspectores«  holder  igen  Op- 
syn med  disse,  og  saaledes  videre  »lige  indtil  den 
højeste«41). 


32)  XXIII  5.  33)  XXX  1,  II.  Dog  skal  ikke  de  specielleste  For- 
skelle medtages  (XIX  55).  34)  XX  2.  12;  sml.  ovfr.  S.  17.  146.  55)  S. 
178.  36)  XVIII  46,  I.  37)  S.  152.  179.  38)  XVIII  15,  I.  39)  XIX 
16.  18,  II.       40)  XIX  19.       41)  XIX  18,  I.  20. 

Denne  Inddeling  af  Skolerne  og  Klasserne  i  Deku- 
rier  (med  dens  klassiske  Benævnelser)  er  ikke  skabt 
af  Comenius  selv;  man  møder  den  jævnlig  i  Datidens 
Skole,  saaledes  i  Joh.  Sturm's  Skole  i  Strassburg  (»De- 
kurioner  og  Monitorer«)  og  hos  Trotzendorf  i  Forbin- 
delse med  dennes  Organisation  af  Skolen  som  en  hel 
Republik42).  Men  Comenius  har  altsaa  set  den  pæda- 
gogisk-didaktiske  Betydning  af  en  saadan  Ordning  og 
bestemt  dens  Plads  i  den  pædagogiske  Theori.  Egentlig 
organiseret  findes  der  i  Nutidens  Skole  næppe  noget  til- 
svarende; og  Systemet  fremkalder  unægtelig  ogsaa 
mange  Betænkeligheder.  Derimod  er  det'  bekendt  nok, 
at  i  mindre  og  begrænset  Omfang  kan  lignende  Elev- 
repræsentationer  forekomme,  som  fast  Indretning  (f. 
Eks.  Ordensdukse,  Elevraad)  eller  konstituerede  med  et 
bestemt,  øjeblikkeligt  Formaal  (f.  Eks.  netop  til  Opsyn 
med  Klassen  eller  med  Klasseafdelinger  i  en  Lærers  Fra- 
værelse eller  Beskæftigelse  med  Arbejder,  som  forhin- 
drer ham  i  selv  at  bevare  Opsynet  fuldstændigt). 

Den  anden  og  vigtigste  Løsning  af  Opmærksom- 
hedens Opgave  tilfalder  dog  Læreren  selv43),  idet  denne 
bør  sørge  for  »altid  at  meddele  noget,  som  kan  glæde  og 
gavne«44),  ligesom  han  skal  forberede  ethvert  nyt  Ar- 
bejde ved  at  vække  Kærlighed  til  og  Interesse  for  Stof- 
fet45). Han  skal  sidde  rolig  paa  Kathedret  og  »som  So- 
len brede  sine  Straaler  over  alle«,  lade  sit  Blik  løbe  om  i 
Klassen  og  »ikke  tillade  nogen  at  gøre  andet  end  til  Gen- 
gæld fæste  Blikket  paa  ham«46).  Den  stadige  Øvelse 
i  Opmærksomhed  vil  gavne  de  Unge  for  hele  Livet; 
vante  gennem  Aar  til  altid  at  »lægge  Aktivitet  i  det,  der 
ligger  for«    (agere  quod  agitur),  vil  de  ogsaa  fremdeles 


<2)  Sml.  Alb.  Lange  i  Monatsh.  der  Com.-Ges.  3.  Bd.,  S.  116  f.  — 
Beeger  i  hans  Overs,  af  D.  M.,  N.  67  (anf.  Udg.  S.  291).  43)  XIX 
20.  ««)  XIX  20,  1.  «)  XVIII  16,  I.  XIX  20,  2.  Håhner  (anf.  Skr. 
S.  76)  sammenligner  denne  Fordring  med  den  tilsvarende  hos  Her- 
bart og  Ziller.       *°)  XIX  18,  II.  20,  3. 

have  deres  Interesse  ved  alt,  hvad  de  udfører,  uden  at 
behøve  at  vente  paa  Tilskyndelse  fra  andre47). 

Hukommelsen4*)  skal  bebyrdes  saa  lidt,  som  det  er 
muligt,  —  kun  med  det  vigtigste,  medens  Resten  skal 
have  Lov  at  passe  sig  selv  (libere  fluere)49).  Kun  det 
maa  man  lade  lære  udenad,  som  er  rigtig  forstaaet50), 
og  der  maa  af  den  barnlige  Hukommelse  ikke  forlanges 
andet  end,  hvad  den  erfaringsmæssig  har  vist  sig  at 
kunne  bevare51) ;  men  er  dette  først  fremsat  og  ret  for- 
staaet, saa  skal  det  ogsaa  »prentes  i  Hukommelsen«  (for 
at  kunne  danne  Grundlag  for  de  følgende  Kundskabs- 
forøgelser52)  —  det  gælder  altsaa  slet  ikke  om  paa  dette 
Punkt  at  skaane  Ungdommen,  blot  man  »gaar  rationelt 
frem«53).  For  at  styrke  sine  Ord  om  Hukommelsens  Vig- 
tighed i  Opdragelsen  henviser  Comenius54)  til  Udtalel- 
ser af  Quintilian55)  og  Vives56) ;  navnlig  den  sidste  op- 
fordrer indtrængende  til  tidlig  at  udvikle  Erindrings- 
evnen  ved  at  øve  den,  d.  v.  s.  ved  hyppig  og  omhyg- 
gelig at  betro  den  en  betydelig  Stofmængde.  »Jo  mere 
man  betror  den«,  siger  Vives,  »des  mere  trofast  vil  den 
opbevare  alt;  jo  mindre  —  med  tilsvarende  ringere  Tro- 
skab«. 

Ovfr.57)  har  vi  hørt,  at  Disciplene  ved  Gentagelse 
kan  vinde  stor  Fortrolighed  med  Stoffet,  saaledes  at 
Hukommelsesarbejdet  gaar  som  i  en  Leg,  idet  efter  Gen- 
tagelserne et  Par  senere  Gennemlæsninger  gør  Resten58) ; 
da  imidlertid  kun  faa  er  saa  hukommelsesbegavede,  at 
de  kan  bevare  hele  Stoffet,  kan  Erindringen  støttes  ved 
Nedskrivning59).  Ved  Behandlingen  af  Anskueligheds- 
fordringen  saa  vi  ogsaa,  at  den  støttedes  under  Henvis- 


47)  XIX  22.  48)  Om  dennes  Plads  i  den  psykologiske  Inddeling 
se  ovfr.  S.  136  ff.  49)  XVII  35,  II.  XIX  55.  5°)  Sml.  ovfr.  S.  136 
og  ndfr.  5l)  XVII  38,  II.  52)  Sml.  ovfr.  S.  125.  53)  XVIII  32,  II. 
33.  54)  Sidst  anf.  St.  55)  Institutio  or.  XI  2,  1.  56)  Af:  De  tra- 
dendis  disciplinis,  III  (Udg.  1636:  p.  489).  Ad  Sap.  introd.  180  ff., 
sml.  142  f.       *i)  S.  178.       58)  XVIII  46,  IV.      59)  XVIII  44. 

ning  til,  at  det  anskueliggjorte  Stof  lettere  huskes60) ; 
speciellere  kommer  det  frem  gennem  Udtalelserne  om, 
at  bibelske  og  andre  Fortællinger  let  indprentes  ved 
Hjælp  af  Billeder,  og  at  saadanne  Anskuelsesmidler  i 
stor  Udstrækning  kan  anvendes  i  Botanik,  Zoologi,  Geo- 
grafi osv.  i  Tilfælde,  hvor  Tingene  selv  ikke  kan  bringes 
til  Stede61).  Foruden  den  for  det  første  Undervisnings- 
trin fordrede  Billedbog62)  bliver  det  paa  dette  Trin  ogsaa 
af  Betydning  for  Hukommelsen,  at  Barnet  lærer  en  Del 
Smaavers  (mest  af  moraliserende  Indhold)  udenad63). 
Om  hvad  der  materielt  maa  forlanges  af  Hukommelsen 
paa  de  forskellige  Udviklingstrin,  —  altsaa  Lærestoffet  — 
vil  der  senere  blive  speciellere  Tale.  Den  gængse  vold- 
somme Indterpen  af  uforstaaet  Stof64)  skal  altsaa  for- 
bydes, idet  den  kun  giver  en  overfladisk,  usolid  Dan- 
nelse, der  rent  mekanisk,  uselvstændig  fastholder  det  i 
Bøgerne  læste  og  ikke  sætter  Mennesket  i  Stand  til  selv 
at  »trænge  ind  til  Tingenes  Grund«;  og  dette  gælder 
saavel  m.  H.  t.  den  moralske  og  religiøse  Dannelse  som 
om  den  intellektuelle65).  Saaledes  kommer  ogsaa  den 
tidligere66)  omtalte  Pligt  til  at  aflede  alt  fra  Tingenes 
uforanderlige  »Principer«67)  og  intet  at  meddele  paa  den 
blotte  Autoritet,  til  at  faa  speciel  Betydning  for  Hukom- 
melsen. 

Vi  kan  herved  minde  om  den  Fordring  af  Ratichius, 
at  »intet  maa  læres  paa  Remse,  thi  Forstaaelse  og  skarp 
Opfattelse  er  langt  borte  fra  den  Discipel,  der  hengiver 
sig  meget  til  at  lære  paa  Remse«68).  Der  rejstes  altsaa  i 
hine  Dage  en  lignende  Indvending  som  i  Nutiden  mod 
Tendensen  til  i  for  stor  Udstrækning  at  lade  Tilegnelsen 
blive  staaende  ved  et  rent  Hukommelsesarbejde;  Hukom- 
melsen staar  hos  Comenius,   som   Trier  udtrvkker   det. 


60)  Ovfr.  S.  152.  81)  XX  9  f.  62)  XXVIII  26,  1.  Sml.  XIX  37. 
8S)  XXVIII  16.  64)  XI  9.  63)  XII  2.  V.  XVIII  3.  XXIV  25.  «)  S. 
152.  67)  Særlig  XVIII  28.  I.  ss)  Nr.  6  i  Opregningen  hos  Laurie 
(efter  v.  Raumer.  Gesch.  d.  Pådag.  II  33).  anf.  Skr.  S.  17. 

»først  i  anden  Række  og  træder  til,  naar  Forstanden  har 
haft  Stoffet  under  sin  Bearbejdelse,  kun  hvad  der  er  for- 
staaet,  kan  menneskelig  talt  huskes«69).  Vi  synes  her 
at  have  et  Eksempel  paa  det  tidligere70)  omtalte  Forhold, 
der  stiller  al  theoretisk  Pædagogik  i  en  vis  Modsætning 
til  enhver  Tids  Undervisningspraksis.  Hvor  en  Methode 
er  ny,  og  hvor  en  Lærer  er  frisk,  vil  den  naturlige  Med- 
delelse af  Stoffet  gennem  Sansning  til  Forstaaelse  under 
Hensyntagen  til  det  individuelle  have  de  bedste  Chancer 
for  at  finde  Sted.  Men  Træthed,  Vanemæssighed,  Rutine 
ligger  som  paa  andre  Virksomhedsomraader  lige  saa  vel 
paa  Lur  i  Opdragelse  og  Undervisning,  hvor  de  maaske 
kan  forvolde  større  Skade  end  noget  andet  Sted.  Det 
koster  mindre  Arbejde  for  Læreren  blot  at  rette  sine 
Meddelelser  til  Disciplenes  Erindringsevne  end  at  hjælpe 
til  en  Forstaaelse  ved  Tilvejebringelse  af  Associationer 
mellem  Erkendelsesindholdets  forskellige  Dele.  Det  for- 
langte Lærepensum  kan  jo  nok  mekanisk  tilegnes,  og  det 
kan  derfor  blive  Læreren  en  Fristelse  at  lade  det  forblive 
ved  denne  ydre  Tilegnelse;  denne  Slendrian  er  parallel 
med  den,  der  fører  til,  at  af  en  pædagogisk  Theori  for- 
svinder i  den  følgende  Tids  LTndervisningspraksis  først  de 
finere  methodologiske  Fordringer,  det  paa  det  individu- 
elle beroende,  medens  det  objektive  Stofkvantum,  den 
ydre  Ramme,  lettest  og  længst  bevares.  Det  bliver  den 
næste  pædagogiske  Theori,  der  maa  gentage  Stødet  paa 
dette  som  paa  andre  Omraader,  og  vi  finder  derfor  Rati- 
chius'  og  Comenius'  Ivren  mod  det  mekaniske  LMenads- 
terperi  gentaget  hos  mangfoldige  andre  theoretiske  Pæda- 
goger. Forskellen  hos  Theoretikerne  indbyrdes  vil  nær- 
mest bero  paa  den  Maade,  hvorpaa  hver  enkelt  er  influ- 
eret af  den  af  ham  forefundne  Undervisningspraksis  (for- 
uden paa  hans  Theoris  individuelle  Ejendommeligheder) . 

69)  Amos  Comeniuses  Grundtanker.  S.  39.  T0)  S.  134  f.  (Et 
Punkt,  som  en  Pædagogik  bor  medtage,  er  en  Lærerpsykologi ;  sml. 
ndfr.  §  9). 

Medens  Comenius'  ovenanførte  Udtalelser  om  Hu- 
kommelsen saaledes  i  det  væsentlige  stemmer  med  de  Re- 
sultater, hvortil  den  nyeste  Tids  eksperimentelle  Hukom- 
melsesundersøgelser  har  ført71),  stiller  det  sig  noget  an- 
derledes, naar  man  spørger  om,  hvorledes  han  har  tænkt 
sig  sine  Fordringers  Udførelse  i  Praksis.  Allerede  den 
Omstændighed,  at  han  ikke  underkaster  Hukommelses- 
problemet  en  selvstændig,  samlet  Overvejelse  (man  vil 
have  set,  at  Udtalelserne  var  stillede  sammen  fra  en  hel 
Række  Steder  i  D.  M.),  tyder  paa,  at  han  selv  ikke  klart 
har  set  de  Vanskeligheder,  der  kunde  møde  hans  For- 
dring om  ikke  at  overbebyrde  Erindringsevnen  fra 
andre  Fordringer  i  hans  Pædagogik.  Vi  tænker  herved 
paa  de  allerede  tidligere72)  omtalte  Indvendinger  af'Boh- 
mel73),  der  retter  sig  mod  Fordringen  om  en  encyklo- 
pædisk, altomfattende  Dannelse.  Det  synes,  som  om  det 
»vigtigste«,  der  alene  skulde  huskes,  her  antager  et  Om- 
fang, som  vanskelig  kan  forenes  med  en  psykologisk  Hen- 
syntagen til  Barnehukommelsens  Rummeevne,  selv  om 
man  betænker  Comenius'  Protest  mod  utidig  Skaansom- 
hed  mod  denne  Evne,  og  selv  om  man  fastholder  hans 
Fordring  om  det  fremstillede  Stofs  indre  Sammenhæng, 
hvorved  Betingelserne  for  en  virkelig  grundig  (forstaaet) 
Erindring  imødekommes.  Alligevel  taber  hans  theore- 
tiske  Udtalelser  jo  ikke  deres  Rigtighed  og  Betydning, 
selv  om  de  hos  ham  selv  i  nogen  Grad  er  kommet  tilkort 
overfor  hans  Tids  og  hans  egne  (pansophiske)  objektive 
Dannelsesfordringer.  (Der  turde  maaske  altid  foreligge 
en  Mulighed  for  og  en  Pligt  til  ved  enhver  pædagogisk 
Theoretiker  at  sondre  mellem  det  vidtspændende,  klas- 


71)  En  samlet  Oversigt  over  disse  haves  i:  Max  Offner,  Das  Ge- 
dåchtnis.  Die  Ergebnisse  der  experimentellen  Psychologie  und  ihre 
Anwendung  in  Unterricht  und  Erziehung  (Berlin  1909).  I  denne 
Forbindelse  kan  særlig  henvises  til  S.  169.  (131).  72)  S.  129.  73)  Anf. 
Skr.  S.  22  f.  (Bohmel's  Ord  om  en  »Udvidelse  af  Sagkundskaberne« 
gaar  dog  ud  fra  en  urigtig  Fortolkning  af  Principet:  Ord  +  Ting). 

siske  i  hans  Theori  og  det  i  den,  som  af  individuelle  — 
først  og  sidst  praktiske  —  Grunde  maatte  faa  en  mere 
forbigaaende,  historisk  Betydning). 

—  Det  var  ikke  blot  i  Lærestoffet  selv,  der  forlangtes 
Sammenhæng,  ogsaa  Meddelelsen  af  det  skulde  jo  fore- 
gaa  trinvis74),  saaledes  at  det  tidligere  overalt  banede  Vej 
for  det  efterfølgende75) ;  kun  saaledes  naas  jo  en  virke- 
lig Erindring  paa  Grundlag  af  Forstaaelse,  og  Iagttagel- 
sen af  en  saadan  Fremadskriden  bliver  altsaa  af  Betyd- 
ning ikke  blot  for  Hukommelsen,  men  tillige  i  første 
Række  for  Forstaaelse  overhovedet.  Speciellere  formu- 
leres nu  Fordringen  om  kontinuerlig  Fremadskriden  som 
en  Fordring  om  ved  Meddelelsen  at  gaa  fra  det  lettere  til 
det  sværere76) .  Saaledes  skal  i  Sprogundervisningen  Lærer 
og  Discipel  tale  samme  Sprog,  alle  Realforklaringer  gives 
i  et  kendt  Sprog,  og  Grammalik  og  Leksikon  være  ind- 
rettede efter  det  Sprog,  som  i  Undervisningen  er  gaaet 
forud  for  det  nye:  altsaa  for  Latinens  Vedkommende 
efter  Modersmaalet77)  og  ikke,  som  almindeligt  var,  paa 
Latin78) ;  for  Græskens  Vedkommende  efter  Latin79) .  Co- 
rnenius  har  ikke  altid  selv  praktiseret  den  her  opstillede 
Fordring.  I  Ventilabrum  sapienliæ80)  anfører  han  det 
selv  som  en  Fejl  ved  den  forbedrede  Udgave  af  Vesti- 
bulum,  han  indrettede  til  Brug  iSverrig  (1642)81),  at  i  den 
Modersmaalet  bliver  forklaret  ved  Latin,  saa  at  den  latin- 
ske Tekst  gaar  i  Spidsen,  en  Fejl,  som  han  har  fjernet 
ved  den  ungarske  Udgave  (ca.  1651).  Imidlertid  hører 
den  til  de  methodiske  Krav,  som  allerede  fremtræder  i 
den  første  (bøhmiske)  Udgave  af  D.  M.82) ;  i  Fortalen  til 
Janua  forlanges,  at  Teksten  i  Modersmaalet  skal  følge 
den  latinske  saa  nøje  som  muligt83),  og  ogsaa  Methodus 


14)  Se  ovfr.  S.  125  f.  75)  »Som  dette  Liv  for  det  hinsides«  (se  ovfr. 
S.  94).  76)  XVII  25  ff.  «)  XVII  28,  I— III.  V.  78)  XVII  27. 
79)  XVII  28,  III.  80)  55  (se  Kvacsala,  J.  A.  Comenius,  S.  387  f.).  81)  Sml. 
Kvacsala,  anf.  Skr.  S.  267.  8S)  Sml.  Kvacsala  i  Dittes,  Pædagogium 
1888,  S.  593. 

linguarum  novissima  viser,  at  denne  Fordring  har  haft  en 
fast  Plads  hos  ham84) . 

Studiet  af  det  nye  Sprog  skal  ligeledes  »gaa  trinvis 
frem«,  saaledes  at  Disciplen  først  vænner  sig  til  det  let- 
teste: at  forstaa  Sproget,  dernæst  at  skrive  det  (med  Tid 
til  forudgaaende  Overvejelse)  og  endelig  at  tale  det  uden 
Forberedelse85).  Og  selve  Lærestoffet86)  skal  altid  ord- 
nes saaledes,  at  man  begynder  med  at  gøre  det  nær- 
mest liggende  bekendt,  saa  det  blot  nære  —  og  saaledes 
videre  indtil  det  længst  borte  liggende.  Spørger  man 
videre,  hvad  der  da  skal  begyndes  med,  bliver  Svaret,  at 
f.  Eks.  de  første  Regler,  der  meddeles,  skal  »oplyses  ved 
Eksempler  fra  det  daglige  Liv«87);  man  ser,  at  Fordringen 
i  sin  nærmere  Udførelse  kommer  til  at  hænge  sammen 
med  Anskuelighedsprincipet  og  sammen  med  dette  gaar 
ind  under  Kravet  om  i  Undervisningen  at  imødekomme 
Disciplenes  Alder  og  Fatteevne.  Men  »nærmere  —  fjer- 
nere« betyder  ikke  blot  en  Relation  til  den  enkelte  Di- 
scipel; det  er  Forholdet  mellem  Tingene  selv,  der  her 
egentlig  skal  give  sig  til  Kende,  og  der  maa  derfor  ikke 
vises  Tilfældighed  og  individuel  Vilkaarlighed  i  Stof- 
fets Ordning,  som  det  noget  ubestemte  Udtryk  om  Af- 
standen maaske  kunde  føre  til  at  tro.  Dette  fremgaar 
tydelig  af  den  samme  Fordrings  Formulering  i  Methodus 
nov.,  hvor  Comenius'  Tanke  paa  dette  Punkt  ikke  kan 
være  undergaaet  Forandring;  det  siges  her,  at  der  skal 
»opsøges  Trin  til  alt  det  fjerne,  indtil  det  er  tydeligt,  at 
det  sidste  hænger  vel  sammen  med  det  første  i  al- 
drig afbrudt  Trinfølge«88).  Og  disse  Trin,  igennem 
hvilke  Disciplen  skal  føres  uden  Afbrydelse  af  deres 
Rækkefølge,   maa  man    »ikke   danne  efter  sit  Forgodt- 


M)  Sml.  Kvacsala,  sidst  anf.  St.  S.  597.  S4)  Om  den  end  for 
lidet  har  præget  hans  Skolebøger,  hvad  han  selv  beklager  (se  sidst 
anf.  St.  S.  644  og  særlig  645).  85)  D.  M.  XVII  28,  IV;  sml.  ovfr.  S. 
136.  153  f.  80)  Sml.  ogsaa  XXI  9.  XXII  15.  87)  XVII  28,  VI.  XXII 
7  (sml.  ovfr.  S.  117).       88)  Meth.  nov.  X  48,  Grunds.  LXXVI. 

befindende,  men  svarende  til  selve  Tingenes  aabenbare 
Forbindelser«89).  Vi  ser  herved  skarpere  end  i  D.  M.,  at 
Vejen  fra  det  nærmere  (mere  bekendte)  til  det  fjernere 
(mindre  bekendte)  ikke  tør  være  uafhængig  af  den 
m.  H.  t.  Stoffet  fordrede  encyklopædiske  Aarsagserken- 
delse90);  og  denne  Fordring  er  ved  den  nu  behandlede 
bleven  nærmere  bestemt,  idet  den  methodologiske  For- 
dring om  den  psykologisk-pædagogisk  heldige  Række- 
følge i  Stofmeddelelsen  er  kommen  til. 

I  Sammenhæng  hermed  forstaas  ogsaa  Kravet  om, 
at  kun  det  rigtig  forstaaede  tør  opgives  til  Udenads- 
læren91), og  at  (for  »Kunstens«  Vedkommende)  kun  det 
maa  betros  til  Udførelse,  hvis  »Form  og  Efterligningsnorm 
er  fyldestgørende  meddelt«92);  i  begge  disse  Krav  ligger  jo 
Tanken  om  en  gradvis  Nærmelse  af  Stoffet  til  Disciplens 
Erkendelse.  I  den  moderne  Pædagogik  kan  dette  ved 
Analogi  anvendte  Afstandsbegreb  tages  op  i  Overens- 
stemmelse med  Udviklingslærens  Synspunkter,  idet  den 
gradvise  Afstandsformindskelse  bliver  ensbetydende  med 
Individets  successive  Tillempelse  til  de  ved  Stoffet  be- 
tegnede Erfaringer93).  Det  er  ogsaa  helt  stemmende  med 
moderne  Fordringer,  naar  Comenius  mod  Skolernes 
gængse  Fremgangsmaade:  at  lære  Disciplene  at  se  med 
andres  Øjne94) ,  hævder,  at  den  nok  tillader  dem  at  forstaa 
(d.  v.  s.  sproglig  forstaa  —  det  er  jo  netop  den  egentlige, 
intime  Forstaaelse,  det  ved  denne  Fremgangsmaade  gaar 
ud  over!95)  et  Sprog,  men  absolut  ikke  at  tale  det,  —  nok  at 
opløse  (resolvere,  d.  e.  analysere)  Talen,  men  næppe  at 
sammensætte  den96). 

I  denne  Sammenhæng  skal  ogsaa  ses  den  tidligere97) 
anførte  Fordring  om,  at  »intet  maa  læres  efter  den  ana- 


89)  Meth.  nov.  Grunds.  LXXVI,  Porisma  2.  90)  Se  ovfr.  S. 
125.  91)  Ovfr.  S.  185.  92)  D.  M.  XVII  38,  III;  sml.  ovfr.  S.  167. 
98)  Saaledes  som  Ernst  Mach  for  Naturvidenskabens  Vedkommende 
har  gennemført  Tillempelsessynsmaaden,  der  dog  kan  føres  langt 
videre.  Sml.  ogsaa  Matzat,  Philosophie  der  Anpassung,  særlig  S.  94 
94)  Se  ovfr.  S.  152.       95)  XVIII  22.       9fi)  XVIII  25.       97)  S.  26  ff. 

lytiske  Methode  alene,  snarere  alt  efter  den  synthe- 
tiske«98).  Anvendt  paa  de  praktiske  Virksomheder,  som 
vi  saa  denne  Fordring  fremtræde  hos  Gomenius,  lader 
den  sig  ikke,  som  man  har  villet,  identificere  med  For- 
dringen om  at  gaa  fra  det  almindelige  til  det  specielle"), 
og  falder  altsaa  udenfor  Drøftelserne  af  den  sidstnævnte 
Fordrings  Forhold  til  Reglen  om  at  gaa  fra  det  nærmere 
til  det  fjernere  (et  Forhold,  vi  straks  skal  behandle). 
Hvad  en  »synthetisk«  Fremgangsmaade  paa  det  prak- 
tiske Omraade  vil  sige,  har  vi  ovfr.  set100) ;  ved  ikke  at 
tage  en  andens  færdige  Arbejde,  f.  Eks.  en  Brugsgen- 
stand vi  skal  lære  at  forfærdige,  for  os  og  »opløse«  den, 
men  tværtimod  forsøge  selv  at  »sammensætte«  en  saa- 
dan  fra  den  simpleste  Begyndelse,  begynder  vi  i  Virkelig- 
heden med  det  nærmeste:  vort  eget,  hvilket  er  det  letteste 
og  ogsaa  her  godt  kan  praktiseres^01) .  For  en  synthetisk 
Fremgangsmaade  taler  det  ogsaa,  at  Maalet  med  Under- 
visningen i  praktiske  Færdigheder  jo  er,  at  Disciplene 
skal  kunne  frembringe  noget  selv,  og  det  er  da  af  Vigtig- 
hed fortrinsvis  at  vælge  en  Fremgangsmaade,  i  hvilken 
de  stadig  er  producerende102).  Først  naar  der  herved  er 
frembragt  en  vis  Øvelse,  vil  de  kunne  undersøge  andres 
Arbejder  med  Udbytte,  idet  de  først  nu  kan  se  bagom 
den  anvendte  Kunst,  og  saa  skal  de  ogsaa  foretage  »om- 
hyggelige Analyser«  af  saadanne  færdige  Arbejder103). 

Et  andet  Udtryk  for  den  samme  Tanke  har  vi  tid- 
ligere104) set  i  Fordringen  om,  at  Undervisningen  skal  gaa 
frem  fra  det  bekendte  til  det  ubekendte105) ;  igennem  Gym- 
nasiets 6  Aar  skal  de  Unge  saaledes  vel  ikke  føres  til 
Fuldkommenhed  i  de  13  Videnskaber,  deres  Uddannelse 
dér  omfatter106),   men  dog   saa  vidt,   at  de  har  et  fast 


98)  D.  M.  XVIII  28,  III.  ")  Se  de  Steder,  hvortil  der  er  henvist 
ovfr.  S.  28,  N.  129.  (Hoffm.  lader  jo  endog  Com.  under  Synthesens  Navn 
anbefale  Vejen  fra  det  specielle  til  det  almindeligel).  10°)  S.  167. 
101)  XXI  14,  1.  102)  XXI  14,  3.  1M)  XXI  15.  14,  2.  10*)  S.  153. 
(Sml.  Udtrykkene  S.  189).     105)  Se  ogsaa  XXI  9.  XVII  44.      1W)  XXX  1  f. 

Grundlag  for  en  senere  »fuldkommen«  Dannelse107), 
hvorved  de  evige  Maal108)  næsten  maa  synes  realiserede 
her  paa  Jorden109) !  Men  for  at  de  første  Led  i  en  saa- 
dan  Række  skal  opfylde  Betingelserne:  at  være  »lettere, 
mere  bekendte«,  maa  Opdrageren  fra  først  af  mærke  sig, 
at  alt,  hvad  der  overhovedet  skal  vides,  maa  læres,  d.  e.: 
frembydes  for  Disciplene110),  og  frembydes  som  en  virke- 
lig nærværende  Genstand,  »hvis  sande  Erkendelse  vil 
bringe  Livet  sand  Nytte«,111)  —  og  alt  i  Rækkefølge,  kun 
een  Ting  ad  Gangen112)  (som  ikke  maa  forlades,  før  den 
er  opfattet,  se  ovfr.113).  Og  selve  Læseplanen  vil  saa  i 
det  enkelte  udtrykke  den  fordrede  Fremadskriden114) . 

Dette  udtrykkes  som  praktisk  (skematisk)  Princip 
saaledes,  at  paa  de  lavere  Undervisningstrin  skal  alt  med- 
deles mere  almindelig  og  elementært  (generalius  et 
rudius),  paa  de  følgende  mere  specielt  og  indgaaende 
(particularius  et  distinctius115),  medens  Stoffet  selv  er 
det  samme116).  (Paa  et  ovfr.  citeret  Sted117)  sættes  Be- 
stemmelserne »almindeligt«  og  »specielt«  ogsaa  ligefrem 
paa  Linje  med  »bekendtere  —  lettere«  og  det  modsatte). 
Det  er  nærmere  udformet  i  Regler  om,  at  »alt,  hvad  der 
frembydes  for  Erkendelsen,  først  skal  bydes  i  Alminde- 
lighed og  dernæst  Del  for  Del«118),  saaledes  at  Videnska- 
berne ikke  maa  meddeles  i  Detailler,  inden  der  er  forud- 
skikket et  »elementært  og  almindeligt  Omrids  af  den  sam- 
lede Dannelse«  (idet  den  enkelte  Specialvidenskab  maa 
tilegnes  under  Henblik  paa  andre119),  og  at  Undervis- 
ningen baade  i  Videnskaber  og  Færdigheder  (og  ogsaa  i 
Sprog)  maa  begynde  med  de  simpleste  Begyndelses- 
grunde, »for  at  der  kan  vindes  et  Totalbillede  deraf«120), 
saa  at  de  efterfølgende  Studier  »ikke  synes  at  bringe  noget 


107)  XXX  3.  108)  Ovfr.  S.  94.  97.  109)  XXXIII  19.  IX  8.  uo)  XX 
15.  m)  XX  16.  112)  XX  21.  XVI  32.  113)  S.  178.  114)  Se  D.  M. 
XXVII  ff.,  særlig  XXVII  5  ff.  (Mere  herom  ndfr.).  XXVIII  25.  XXIX  9. 
11S)  XXVII  5.  116)  XXVII  4.  XXIX  9.  m)  XXIX  9.  118)  XX  19. 
119)  XVI  43.       120)  XVI  44.  45,  II. 

nyt,  men  blot  danner  en  speciellere  Udfoldelse  (evo- 
lutio)  af  de  tidligere«121).  Sammenhængen  med  Fordrin- 
gen om  det  »almindelige«  viser,  at  de  omtalte  »Begyndel- 
sesgrunde«, der,  efter  hvad  tidligere  er  sagt,  maa  have  en 
overvejende  praktisk  Karakter122) ,  maa  bestaa  i  et  alsidigt 
Materiale,  hvis  almindelige  Karakter  derefter  fastslaas 
ved  visse  omfattende  Regler.  Det  er  derfor  nødvendigt,  at 
enhver  Færdighed  (Comenius  har  her  noget  tilfældig  valgt 
Ordet:  ars,  idet  Sammenhængen  viser,  at  saavel  Viden- 
skaber som  Sprog  er  medindbefattede  under  denne  For- 
dring) indesluttes  i  korte,  men  eksakte  Regler,  affattede 
i  korte  og  klare  Ord;  naar  der  saa  bagefter  til  Reglerne 
knyttes  talrige  Eksempler,  hvoraf  det  kan  blive  tilstræk- 
kelig klart,  hvor  forskellig  hver  Regel  kan  anvendes123), 
vil  dette  Eksempelmateriale  vel  væsentlig  være  det  sam- 
me som  det,  der  blev  meddelt  forud  for  Reglerne,  men 
disses  Mellemkomst  vil  nu  muliggøre  en  theoretisk  Be- 
tragtning af  det,  og  i  Stedet  for  som  før  at  virke  ved  de 
almindelige  Omrids,  vil  del  nu  fremtræde  med  sine  De- 
tailler124) . 

Vi  har  tidligere125)  berørt,  at  Hoffmeister126)  opfatter 
Comenius'  Fordring  om  i  Undervisningens  Rækkefølge  at 
gaa  fra  det  almindelige  til  det  specielle  som  Kravet  om 
en  deduktiv  Fremgangsmaade,  der  skarpt  vilde  stride 
mod  den  Fordring  om  at  begynde  med  det  nærmest  lig- 
gende, det  anskuelige,  der  ellers  saa  gennemgaaende 
præger  Comenius'  Pædagogik.  Vi  saa  nu  i  Kap.  I127), 
at  de  Naturfænomener,  med  hvilke  Comenius  bragte  sin 


121)  XVI  45,  I.  XVIII  16,  II.  XXIX  7.  XXX  9.  m)  Se  ovfr.  S. 
167.  »»)  XVII  24.  XIX  41.  XXIX  6,  VIII,  sml.  sstds.  II.  "«)  Kun 
saaledes  forstaaede  synes  de  forskellige  (ikke  helt  klare)  Fordringer 
om  Reglernes  Plads  i  Forhold  til  Eksemplerne  at  kunne  forenes.  Maa- 
ske  foreligger  der  dog  nogen  faktisk  Inkonsekvens,  foranlediget  ved  ny 
Theoris  uformidlede  Sammentræf  med  gammel  Praksis.  (Sml.  W.  Muller, 
anf.  Skr.  S.  35;  Håhner,  anf.  Skr.  S.  32.  Om  andre  saadanne  Mod- 
sigelser sml.  Bohmel,  anf.  Skr.  S.  22  ff.).  126)  S.  28,  sml.  S.  192. 
126)  Se  anf.  Skr.  S.  32.       »*)  S.  61  f. 

Fordring  om  at  gaa  ud  fra  det  »almindelige«  i  Forbin- 
delse, kun  tillod  en  Tydning  af  »almindeligt«  som:  endnu 
uden  Nuancer  og  Enkeltheder,  ensartet  (intet  i  Retning 
af:  abstrakt,  omend  uklart  udtrykt) ;  og  de  nu  anførte 
pædagogiske  Fordringer  svarer  netop  til  denne  Fortolk- 
ning. En  »almindelig«  Meddelelse  (af  en  Videnskab 
f.  Eks.)  vil  altsaa  hos  Comenius  ikke  sige  en  theoretisk 
Redegørelse  for  dens  Grundbegreber,  men  et  rent  prak- 
tisk, raat  Omrids  af  dens  Indhold,  som  anskues  i  store 
Træk  uden  Fordringer  til  en  egentlig  Forstaaelse  (det  er 
derfor  det  »bekendteste,  letteste«),  let  kan  optages  til  en 
Forstaaelse  i  nogle  faa  Regler,  og  derefter  af  sit  Indre 
kan  udfolde  alle  ønskelige  Eksempler  paa  Reglerne.  For- 
staaet  saaledes  kommer  ogsaa  denne  Undervisnings- 
maade  til  at  udtrykke  en  i  Naturen  paaviselig  Udviklings- 
gang,  nemlig  Udviklingen  som  Differentiation  eller,  som 
Trier  udtrykker  del:  Udviklingen  fra  »det  uudfoldede, 
Tilstanden,  i  hvilken  Enkelthederne  endnu  ikke  har  løst 
sig  af  det  Helhedens  Kaos,  der  gemmer  Spirerne  til  alt 
.  .  .  fra  de  ubevidst  blandede  Muligheder  til  den  rige  Ud- 
foldelse af  Enkelthederne«128).  Ogsaa  Lindner  frem- 
hæver, at  Comenius  ved  »det  almindelige«  forstaar  »det 
første  endnu  ubestemte  Billede  af  et  Hele  .  .  .  Totalind- 
trykket af  et  Legeme,  en  Digtning,  et  Læsestykke«129),  og 
henviser  herved  til  de  tilsvarende  Fordringer  i  Methodus 
nov.,  hvor  Reglen  om  det  almindelige  før  det  specielle 
umiddelbart  efterfølges  af:  »det  nærmere  liggende  før  det 
fjernere«130),  og  nærmere  udfoldes  i  følgende  Ord:  »En- 
kelttingene skal  sammenfattes  til  Arten,  Arterne  til  Slæg- 
ten, og  Slægterne  til  den  almindeligste  Slægt.  Og  saa  skal 
man  udsige,  hvad  der  kan  siges  om  dem  allesammen,  om 
Slægten  som  Helhed;  men  alt  vedrørende  Arten  .  .  .  om 


128)  Pædag.  Tids-  og  Stridsspørgsmaal.  4.  Bd.  (Af  Dagen  og  Vejen. 
1902),  S.  24;  se  ogsaa  samme  Forf.,  Amos  Comeniuses  Grundtanker, 
S.  36  f.       12B)  Anf.  Skr.  S.  100,  Anm.     (Ovfr.  S.  62).       1S0)  X  46. 

13* 


196  Kap.  II.  §  6. 

hver  af  de  enkelte  Arter  som  en  Helhed  —  indtil  man, 
om  fornødent,  naar  til  Enkelttingene«131). 

Af  denne  mere  udarbejdede  Formulering  af  Fordrin- 
gen ses  imidlertid,  at  den  abstrakte  Karakter,  som  de 
første  raa  Omrids  ikke  behøver  at  have,  alligevel  næppe 
helt  kan  holdes  ude  fra  disse;  saa  snart  Enkeltheder- 
nes Udfoldelse  nemlig  skal  forberedes  ved  en  Forstaaelse 
af,  at  de  i  Virkeligheden  var  indeholdte  i  det  meddelte 
Omrids  (f.  Eks.  de  enkelte  Specialvidenskaber  i  det  for- 
drede »elementære  Omrids  af  den  samlede  Dannelse«), 
maa  jo  en  begrebsmæssig  Bearbejdelse  og  Meddelelse  af 
Fællesskabet,  den  være  aldrig  saa  elementær,  forudsættes. 
Men  det  synes,  som  om  dette  endnu  ikke  i  D.  M.  har 
været  Comenius  saa  bevidst  som  senere;  i  Methodus  nov. 
træffer  vi  ogsaa  en  Fordring  om,  at  »alt  sammensat  skal 
opløses  i  sine  enkel  le  Dele  og  disse  erkendes  først«132), 
hvilket,  naar  det  føres  ud  over  Kunsternes  Omraade 
(hvortil  det  i  D.  M.  er  indskrænket,  medens  det  i  Metho- 
dus udtrykkelig  er  sagt  ogsaa  at  gælde  om  den  theoretiske 
Erkendelse133)  netop  udtrykker  den  deduktive  Vej  (her 
bliver  »synthetisk«  synonymt  dermed)  og  et  Bekendt- 
skab med  ved  Abstraktion  vundne  Almenbegreber  som 
Udgangspunkt.  Selv  om  man  vil  fastholde,  at  Comenius 
ikke  er  kommen  til  denne  Fordring  i  D.  M.,  og  Lindners 
og  Triers  Forklaringer  saa  vidt  kan  opretholdes,  tør  man 
næppe  benægte,  at  ligesom  den  fuldt  konkrete  Natur- 
udvikling  fra  det  ensartede,  naar  den  skal  lægges  til 
Rette  for  Erkendelsen,  meget  let  fører  til  en  Række  lo- 
giske Abstraktioner,  saaledes  har  Comenius  i  hvert  Fald 
betraadt  et  Skridt  af  denne  Vej.  Hans  Bestræbelse  for 
herigennem  at  meddele  Undervisning  i  alt  paa  een  og 
samme  Tid,  den  i  moderne  Pædagogik  saakaldte  koncen- 


m)  X  48,  Grunds.  LXXV.  1S2)  X  48,  Grunds.  LXXIV.  133)  Dette 
ligger  i  Tilføjelsen  paa  sidst  anf.  St. :  >Men  i  det  praktiske  skal 
man  udføre  dem  [o:  de  enkelte  Dele]  først«. 


Kap.  II.  §  6.  197 

friske  Methode134) ,  som  fremtræder  praktiseret  i  Janua 
og  Orbis  pictus,  kan  maaske  saaledes  siges  nok  saa 
meget  at  svare  til  Forholdene  i  den  ydre  Natur,  hvor- 
med den  synkritisk  er  sammenstillet  (Træets  stedse  mere 
differentierede  Udvikling),  som  til  Discipelbevidsthedens 
egen  Udviklingsgang,  der  har  sit  Udtryk  i  Anskueligheds- 
fordringen. 

Helt  synes  vi  altsaa  ikke  at  kunne  se  bort  fra  et  vist 
Modsætningsforhold  mellem  de  to  Fordringer.  Håhner 
har  søgt  at  løse  Vanskeligheden  ved  at  begynde  fra  en 
anden  Side  (end  Lindner  og  Trier),  idet  han  lader  Ud- 
trykket »ubekendt«  (i  Fordringen  om  at  begynde  med  det 
bekendte)  være  brugt  »i  relativ,  ikke  absolut  For- 
stand«135), hvilken  ikke  helt  klare  Udtalelse  vel  skal  sige, 
at  saavel  Totalbillede  som  Detailler  altid  vil  være  Discip- 
len delvis  bekendte;  men  Rækkefølgen,  som  det  her  kom- 
mer an  paa,  hjælper  Håhner  jo  ikke  derved  til  at  klare 
(maaske  fordi  han  øjensynlig  slet  ikke  ser  Fordringens 
Forbindelse  med  Anskuelighedsprincipet). 

Nu  vil  ingen  kunne  benægte,  at  den  didaktiske  Vej, 
der  umiddelbart  gengiver  den  Vej,  ad  hvilken  Barnebe- 
vidstheden selv  udvikler  sin  Erkendelse  (Anskuelig- 
hedens)136), er  Vejen  fra  det  sanselig-konkrete  (det,  Co- 
menius  kalder  det  »nærmeste«).  Naar  Comenius  ogsaa, 
som  vi  har  set137),  i  sin  Psykologi  (i  »Physiken«)  lader 
Bevidstheden  gaa  fra  universalia  til  singularia,  har  han 
selv  kunnet  mene,  at  hans  Didaktik  ogsaa  paa  dette  Punkt 
var  i  Overensstemmelse  med  den  menneskelige  (og  ikke 
blot  med  den  ydre)  Natur;  der  er  paa  dette  Punkt  ingen 
Grund  til  at  antage  Uoverensstemmelse  mellem  »Phy- 
sikens«  Psykologi  og  den,  der  ligger  bag  ved  D.  M.  Følger 
man  denne  Fordring  ud  i  dens  Konsekvenser,  kan  Nu- 


184)  Sml.  ovfr.  S.  126;  se  endvidere  Pappenheim,  anf.  Skr.  S.  11, 
og  hans  Udg.  af  C.'s  Skrifter,  2.  Teil,  S.  249  ff.  135)  Anf.  Skr.  S.  69  f. 
186)  Her  er  det  gi.  Ord;  Nihil  est  in  intellectu  .  .  .,  urokket;  men 
Spørgsm.  er,  hvad  man  pædag.  kan  slutte  deraf.      137)  S.  139,  sml.  144. 

tidens  Psykologi  ikke  give  Comenius  Ret;  en  Bevægelse 
fra  det  abstrakte  til  det  konkrete  gaar  lige  imod  den,  den 
menneskelige  Bevidsthedsudvikling  gennemløber.  Tager 
man  derimod  Fordringen  i  den  grovere  Opfattelse,  som 
viste  sig  at  være  den  nærmest  liggende  for  Comenius' 
Vedkommende  (at  begynde  med  det  mere  vage,  men 
fuldt  konkrete  Helhedsbillede),  faar  den  nogen  Beret- 
tigelse ved  den  Kendsgerning,  at  Barnet  i  de  første  Aar 
er  mindre  tilbøjeligt  til  skarp  Opfattelse  af  Enkeltheder 
end  til  mere  overfladiske  Helhedsindtryk,  hvilket  forleder 
det  til  forhastede  Generalisationer138).  Krebs,  der  dog 
ser,  at  Vejen:  almindeligt  —  specielt  ikke  ganske  er  iden- 
tisk med  den  synthetiske  Fremgangsmaade,  lader  paa 
Grund  af  denne  Fordring  Comenius,  hvad  det  psyko- 
logiske angaar,  staa  tilbage  for  Pestalozzi139). 

Det  er  dog  et  Spørgsmaal,  om  hermed  Nutidens  Stil- 
ling til  Sagens  pædagogiske  Side  er  fuldgyldig  afgjort. 
Man  maa  ganske  vist  fastholde,  at  selv  i  den  foreslaaede 
grovere  Opfattelse  lader  Fordringen  om  at  gaa  ud  fra 
det  almindelige  psykologisk  meget  tilbage  at  ønske;  og 
ved  det  mangelfulde  i  Udformningen  af  Comenius'  Psyko- 
logi faar  hans  Bestemmelser  af  »almindeligt«  og  »speci- 
elt« et  temmelig  mystisk  Præg.  Men  det  kunde  maaske 
tænkes,  at  Fordringen  om  at  begynde  med  det  mere  al- 
mindelige (selv  i  Opfattelsen  af  den  som  gældende  en  Ud- 
gaaen  fra  almindelige  Begreber)  rørte  ved  visse  pæda- 
gogiske Sandheder,  som  man  alligevel  ikke  kan  komme 
udenom.  Fordi  al  Erkendelse  udgaar  fra  Sansning,  hvil- 
ken Kendsgerning  naturligvis  forpligter  enhver  Opdragel- 

138)  Sml.  Høffding,  Psykologi  (6.  Udg.  1911),  S.  223  f.  (Ovfr.  S.  141, 
N.  26).  139)  I  Afhandlingen:  Comenius  und  die  Volksschule.  Nach 
den  Quellen  gepruft,  se  Monatsh.  d.  Com.-Gesellsch.  7.  Bd.,  S.  121. 
Naar  Pestalozzi  kræver  en  Begynden  med  det  »almindelige«  og 
herpaa  bygger  sit  hele  System,  forstaar  han  ved  »alm.«:  det  simplere, 
d.  e.  Lyd,  Form  og  Tal  (sml.  Wie  Gertrud  .  .  .,  S.  144.  291),  og 
Bækkefølgen  beror  paa  Indtrykkets  »Nærhed«  til  Barnets  Sanser 
(Wie  Gertrud  . .  .,  S.  33.  160).  —  Sml.  ovfr.  S.  180.  (28.  62). 

seshandling,  er  det  ikke  givet,  at  Opdragelsen  altid  bør 
vælge  netop  det  Sansningsobjekt  til  Udgangspunkt,  som 
Individet  af  sig  selv  først  eller  naturligst  vilde  støde  paa. 
Det  var  jo  muligt,  at  Opdragelsen  ved  (naturligvis  ogsaa 
gennem  Sansningen)  at  meddele  visse  almindelige  Træk, 
gøre  opmærksom  paa  det  ved  Objekterne  fælles  og  saa- 
ledes  fremhjælpe  en  tidlig  og  elementær  Abstraktions- 
virksomhed,  kunde  vinde  netop  de  pædagogiske  Fordele, 
Comenius  har  paapeget,  og  saaledes  foruden  Anskuelig- 
hedskravet  imødekomme  ogsaa  andre  paa  psykologiske 
Forudsætninger  hvilende  Krav.  Dette  er  det  ikke  her 
Stedet  at  undersøge  nærmere;  vi  vilde  blot  pege  paa,  at 
der  her  utvivlsomt  foreligger  psykologisk-pædagogiske 
Spørgsmaal,  der  ingenlunde  tør  betragtes  som  afgjorte. 
En  af  de  tydeligste  Formuleringer,  Anskuelighedskravet 
i  vore  Dage  har  fundet,  er  i  Fordringen  om  en  induktiv 
Undervisningsmaade,  der  efterligner  den  Induktion, 
hvorved  videnskabelige  Sandheder  een  Gang  er  fundne, 
og  lader  Disciplen  saa  at  sige  finde  dem  paany140) ;  men 
man  maa  ikke  glemme,  at  denne  efterlignende  Induktion 
altid  maa  bevare  Væsensforskelle  fra  den  egentlige;  der 
maa  være  sket  en  Forkortning  og  Tilrettelægning,  som 
nærmest  kun  lader  Vejen  være  forbleven  den  samme  — 
saa  at  det  selv  i  denne  Methode  næppe  vil  kunne  und- 
gaas,  at  der  paa  mange  Punkter  gribes  over  i  den  de- 
duktive Methode.  Med  Opdragelsens  planmæssige  Ind- 
griben er  der  jo  sat  en  Mængde  nye  Kombinationer,  i 
Forhold  til  hvilke  de  kendte  psykologiske  Love  paany 
maa  undersøges  i  en  særlig  pædagogisk  Psykologi;  uden 
hver  for  sig  at  være  modificeret  derved,  vil  disse  Love  jo  i 
deres   nye   Samvirken   kunne   avle   nye   Love,    som   det 


uo)  Se  særlig  Herb.  Spencer,  Education  (London  1861),  S.  75  ff. 
Sml.  Ose.  Hansen,  Opdragelseslære,  S.  297.  —  Forstaaet  om  Vejen 
fra  det  simple  til  det  indviklede  (sml.  Comenius,  Pestalozzi)  optræder 
Principet:  »alm. — specielt«  som  det  første  af  Spencers  7  ledende 
Undervisningsprinciper  (Educ,  S.  73). 

ogsaa  er  en  Opgave  at  lære  at  kende.  Men  selv  om  Pæda- 
gogiken  altsaa  synes  at  maatte  tillægge  Comenius'  For- 
dring om  at  begynde  med  det  mere  almindelige  en  dy- 
bere Betydning,  end  det  straks  kunde  synes  rimeligt,  vil 
dog  den  Uklarhed,  der  hos  ham  selv  har  præget  denne 
Fordring,  medføre,  at  de  Enkellanvendelser,  han  giver 
den,  ingenlunde  uden  videre  kan  tiltrædes.  Den  mo- 
derne Pædagog  vil  saaledes  mene,  at  det  er  at  gaa  for 
vidt,  naar  Moderskolen  (de  6  første  Leveaar)  allerede 
skal  lægge  Grunden  til  »Metaphysiken«,  idet  alt  »først 
fremtræder  for  de  spæde  Børn  i  en  almindelig  og  forvir- 
ret Samling  (generali  et  confuso  conceptu)  .  .  .  idet  de 
først  senere  lidt  efter  lidt  distingverer.  De  begynder 
altsaa  at  forstaa  de  almindelige  Bestemmelser:  noget, 
intet,  være,  ikke  være  .  .  .«141)! 

—  Ved  Siden  af  den  theoretiske  Uddannelse  af  Er- 
kendelsen saa  vi142),  at  Opdragelsen  ogsaa  skulde  ud- 
danne Tunge  (Sprog)  og  Haand;  denne  (praktiske)  Op- 
dragelse følger  i  Medfør  af  Anlæggets  Udvikling  efter 
Erkendelsens  (og  Hukommelsens143)  og  er  i  Skoleplanen 
henlagt  til  Eftermiddagstimerne144).  løvrigt  kommer 
Fordringerne  m.  H.  t.  Sprogundervisningen  ind  under 
væsentlig  de  samme  Synspunkter  som  anden  Undervis- 
ning, og  da  netop  den  i  Opdragelsen  indtager  en  Sær- 
stilling145) (der  kan  sammenlignes  med  den  Særstilling, 
der  —  omend  mindre  gennemtrængende  —  er  indrømmet 
Historieundervisningen146),  har  adskillige  af  de  ovfr.  om- 
talte Fordringer  i  første  Række  haft  Adresse  til  Sprog- 
undervisningen. En  Hovedfordring  her  er,  at  ethvert 
Sprog  læres  for  sig  og  Modersmaalet  før  noget  andet,  le- 
vende Sprog  før  de  lærde147).  (Man  ser  heraf,  at  i  den 
koncentriske   Undervisning148),   hvor  alt   skal  læres   paa 


141)  D.  M.  XXVIII  2.  142)  S.  136  og  fl.  St.  14S)  XVI  37,  I. 
144)  Ovfr.  S.  122.  14J-)  Sml.  ovfr.  S.  114  f.,  og  se  ogsaa  X  2  og  navnlig 
XXII.  14ti)  XXX  15  f.  147)  XXII  9.  XXIX  3  f.;  sml.  XXX  1.  Sml. 
ovfr.  S.  189.       148)  Sml.  ovfr.  S.  197,  N.  134. 

een  Gang,  kommer  Sprogene  til  at  høre  til  Undervis- 
ningens Formli9),  det  med  de  forskellige  Trin  varierende. 
Det  konstante  her  er  kun  selve  Undervisningen  i  Sprog 
overhovedet;  den  indgaar  som  eet  Led  i  den  Stof  helhed, 
Undervisningen  til  enhver  Tid  skal  omfatte).  Angaaende 
den  Plads,  Comenius  saaledes  har  tildelt  Modersmaalet, 
udtaler  O.  Anderssen:  »Han  har  derigennem  flyttet  Sko- 
len over  paa  national  Grund,  en  overordentlig  lykkelig 
Tanke,  uden  hvilken  alt  folkeligt  Dannelses-  og  Oplys- 
ningsarbejde vilde  været  en  Umulighed  .  .  .  Selv  har  han 
næppe  kunnet  ane  dens  Rækkevidde«150). 

I  denne  Hovedfordring  ligger  (ligesom  naar  det 
ovfr.151)  fremhævedes,  at  Sproget  var  Middel  til  at  opnaa 
og  meddele  andre  Dannelse,  sml.  Pappenheim's  Bemærk- 
ning i  den  Anledning152)  den  Betoning  af  Opdragelsens 
praktiske  Side,  der  sideordner  »Tungens«  Uddannelse 
med  Haandens  og  har  sit  typiske  Udtryk  i  Fordringen 
om,  at  man  ved  alt,  hvad  der  (i  Undervisningen)  tilegnes, 
»straks  skal  tænke  paa,  hvilken  Anvendelse  det  vil  kunne 
faa,  for  at  intet  skal  læres  til  ingen  Nytte«153).  Man 
vil  ligefrem  gøre  det  lettere  og  interessantere  for  Discip- 
len, hvis  man  ved  alt,  hvad  man  vil  lære  ham  (f.  Eks. 
Grammatik,  Arithmetik,  Fysik),  viser  ham  dettes  An- 
vendelighed i  det  daglige  Liv;  kun  saaledes  faar  det 
egentlig  Virkelighed  for  ham154).  Om  selve  denne  An- 
vendelse af  det  tilegnede  bliver  der  da  en  Række  af  Spe- 
cialfordringer,  Læren  om  »Kunsterne«,  Færdighederne  i 
videre  Forstand,  der  dog  for  en  Del  falder  ind  under 
de  almindeligere  Synspunkter  og  derfor  er  fremført 
ovfr.155).  Specielt  bemærkes,  at  den  Efterligning,  hvor- 
igennem Færdighederne  tilegnes,  fra  først  af  strengt  maa 


149)  Sml.  D.  M.  XXVII  4.  150)  Anf.  Skr.  S.  23  f.  151)  S.  114. 
152)  Anført  ovfr.  S.  115  f.  (Pappenheim  gør  —  anf.  Skr.  S.  13  —  op- 
mærksom paa  Latinens  Betydning  hos  C.  som  det  forenende  Verdens- 
sprog). 153)  XVIII  40,  I.  XVII  44  f.  —  Sml.  ovfr.  S.  104.  167.  168 
154)  XVII  44.  XX  16.     Sml.  XXX  13.       155)  S.  153  f.  165  ff.  179. 

følge  den  foreskrevne  Form  (indtil  »Haand,  Tanke  og 
Tunge«  kan  føres  fastere,  friere  og  selvstændigere156), 
og  disse  Former  —  Forbilleder  for  det,  som  skal  udføres, 
—  maa  være  saa  fuldkomne,  at  hvis  det  virkelig  lykkes 
Disciplen  at  efterligne  dem  ganske,  »kan  han  regnes  for 
fuldendt«  i  vedkommende  Færdighed157).  Foruden  det 
praktiske  under  Tilegnelsen  er  ogsaa  fremhævet  det  prak- 
tiske i  Resultaterne,  bl.  a.  paa  det  religiøse  Omraade158). 

Af  Comenius'  Betoning  af  det  nyttige,  saaledes  som 
vi  senere  igen  finder  den  fremtrædende  i  Methodus 
nov.159),  er  det  klart,  naar  man  sammenholder  hans  der- 
hen hørende  Udtalelser  med,  hvad  han  iøvrigt  mener  om 
Opdragelsens  Maal,  at  han  ikke,  som  Beeger  siger,  »hæl- 
der til  et  falsk  Nytteprincip«160),  saa  at  han  altsaa  skulde 
tænke  alene  paa  det  materielt  og  fagligt  nyttige.  Naar 
han  forlanger,  at  Skolerne  kun  skal  behandle  det,  som  er 
»nyttigt«,  lægger  han  Hovedvægten  paa  det  ethisk-reli- 
giøse,  og  Lindner  har  derfor  Ret,  naar  han  i  sin  Kritik  af 
Beeger's  anf.  Udtalelse  fremhæver161),  at  Comenius' 
Nytteprincip  »er  helt  igennem  af  ethisk  Art«,  ligesom 
Trier  udtrykkelig  fremhæver  dets  Forskel  fra  den  aand- 
løse  Opfattelse  af  Nytten,  som  den  træffes  »hos  mange  af 
de  philanthropinistiske  Rationalister«162).  Det  er  dog  mere 
abstrakt,  end  Comenius  selv  vilde  have  kunnet  formulere 
sin  Tanke,  naar  Trier  derefter  bestemmer  det  nyttige 
som  »det,  der  udvikler  Personligheden  til  paa  rette 
Maade  at  indtage  sin  Plads  i  Tilværelsen«163);  og  navnlig 
kommer  man  derved  langt  bort  fra  det  Moment  af  virke- 
lig praktisk  (faglig,  manuel)  Nytte,  som  ogsaa  ligger  i 
Comenius'  Nyttebegreb  (jvf.  hans  Fordring  om  Disciplens 


l5S)  XXI  10.  12.  157)  XXI  11.  158)  S.  168.  159)  X  146. 
160)  Anf.  af  Lindner,  anf.  Skr.  S.  105  f.,  Noten  (efter  Beeger's  Karak- 
teristik af  D.  M.;  sml.  dennes  2.  Auflage  —  foran  Beeger  og  Zou- 
bek's  ovenanf.  Overs.  —  S.  XCVI).  181)  Anf.  St.  Sml.  Bohmel,  anf. 
Skr.  S.  15.  16.  18.  Hanner,  anf.  Skr.  S.  48.  1<52)  Amos  Comeniuses 
Grundtanker,  S.  34.       163)  Anf.  St. 

umiddelbare  praktiske  Anvendelse  af  det  lærte),  og  som 
Trier  selv  omtaler  som  Oprindelsen  til  tilsvarende  Tan- 
ker i  nyere  Pædagogik  (særlig  hos  Frobel164) . 

Nyttehensynet  gør  sig  særlig  gældende  i  Fordringen 
om,  at  det  tilegnede  skal  gøres  frugtbringende  ved  atter 
at  meddeles  til  andre  (ud  herfra  betegner  Comenius  det 
Ord  som  sandt:  Din  Viden  er  intet,  hvis  ikke  andre  véd, 
at  du  har  den)165);  dette  gavner  Undervisningen  baade 
m.  H.  t.  Grundighed  og  Hurtighed166).  Denne  Disciple- 
nes indbyrdes  Meddelen  af  det  lærte  maa  ligefrem  sættes 
i  System,  og  hvorledes  Skolen  praktisk  kan  grunde  en 
Øvelse  herpaa,  er  ovfr.167)  set.  Idet  Disciplene  saaledes 
af  og  til  ligesom  faar  el  Lærerhverv  overdraget,  vil  de 
faa  udviklet  en  vis  Iver  efter  selv  at  belæres  og  »en  i  Livet 
særdeles  gavnlig  Frimodighed  til  i  Menneskers  Paasyn 
dristig  at  behandle  enhver  dertil  værdig  Genstand«168). 
»Den,  der  lærer  andre,  uddanner  sig  selv«,  ikke  blot,  fordi 
han  ved  den  Gentagelse,  dette  medfører,  fæstner  sin  egen 
Tilegnelse,  men  ogsaa,  fordi  han  kommer  til  at  trænge 
endnu  dybere  ind  i  Stoffet169).  Det  er  ikke  blot  Med- 
disciplene,  man  kan  give  disse  Meddelelser,  —  nej,  »en- 
hver, man  møder«170);  og  Disciplene  kan  ogsaa  udenfor 
Skolen  etablere  Drøftelser  med  hinanden  angaaende  det 
nylig  eller  tidligere  lærte  eller  om  et  hvilketsomhelst  nyt 
Emne.  Praktisk  kan  det  organiseres  saaledes,  at  de  væl- 
ger sig  en  »Lærerrepræsentant«  (vicarius  magister)  til  at 
lede  Drøftelserne;  og  disse  »Lejligheder  til  at  belære  og 
belæres«  maa  ingen  unddrage  sig171). 

I  sine  Fordringer  om  en  indbyrdes  Undervisning  har 
Comenius  lagt  stor  psykologisk  Indsigt  for  Dagen.  Sam- 
menholder vi  hans  sidst  anførte  Udtalelser  med  den  speci- 
ellere  Foranstaltning,  hvor  den  ene  Elev  efter  den  anden 
gentager  det  af  Læreren  sagte  og  saaledes  samtidig  med, 

164)  Anf.  Skr.  S.  34  f.  165)  D.  M.  XVIII  40,  II.  43,  III.  168)  XIX 
49.  161)  S.  178.  168)  XVIII  46,  V.  XIX  16.  23-26.  38.  169)  XVIII 
44.       "°)  Sidst  anf.  St.       m)  XVIII  47. 

ig  ;  og  lægger  sit  Standpunkt  for 
Dagen,  belærer  Meddisciplene  i  Medfør  af  selve  Under- 
visningens Organisation,  finder  vi  virkelig  den  indbyr- 
des Undervisning  ført  saa  vidt  ud,  som  det  maaske  over- 
hovedet er  tilraadeligt  at  gøre  det;  ogsaa  Inddelingen  af 
Klassen  i  Underafdelinger,  som  ellers  væsentlig  havde 
disciplinær  Betydning173),  bringer  Trier  vist  med  Rette 
i  Forbindelse  med  den  indbyrdes  Belæring174).  Come- 
nius  nævner  saaledes,  at  »Dekurionerne«  kan  hjælpe 
Læreren  med  Stileftersynet,  hver  indenfor  sin  Afdeling, 
og  m.  H.  t.  skriftlige  Oversættelser  foreslaar  han  i  De- 
tailler en  Form,  hvorunder  en  Discipel  udvælger  en 
»Modstander«,  for  at  de  saa  under  Lærerens  Tilsyn  og 
i  Klassens  Paahør  kan  kritisere  hinandens  Arbejder175) 
—  en  Form,  man  med  Trier176)  maa  foretrække  for 
Jesuiternes,  hvor  Valgfriheden  er  borte,  idet  to  og  to 
er  »spændt  sammen  i  Aag  som  hinandens  Kritikere«. 
Naar  »den  indbyrdes  Undervisning«,  som  den  i  senere 
Tid  blev  systematisk  organiseret  af  Bell  og  Lancaster 
med  adskilligt  om  Comenius'  Ordning  mindende,  allige- 
vel ikke  har  vist  sig  levedygtig177),  finder  vi  heri  en  Be- 
kræftelse paa  den  oftere  gentagne  pædagogiske  Erfa- 
ring, at  en  i  og  for  sig  rigtig  Tanke  ved  at  føres  for 
vidt  ud  i  sine  Konsekvenser  bliver  fejlagtig,  idet  de 
mange  andre  Hensyn  derved  krænkes178).  Den  særlige 
Form  for  Øvelse,  Comenius  ved  den  indbyrdes  Belæring 
vilde  etablere,  maa  —  som  det  ogsaa  er  Tilfældet  i  hans 
egen    Theori   —   sammenarbejdes   med   de   andre   prin- 

m)  I  Fremhævelsen  af  Øvelsen  som  Supplement  til  Anskuelse 
og  Erkendelse  ser  Kirchner  (Monatsh.  8.  Bd.,  S.  292)  en  Parallel  til 
Pestalozzi;  kun  at  Com.  overlader  mere  til  Disciplens  Selvvirksom- 
hed. 173)  Se  ovfr.  S.  183  f.  »*)  Amos  Com.'s  Grundtanker,  S.  32  f. 
175)  D.  M.  XIX  26  f.  "«)  Anf.  St.  177)  Se  herom  f.  Eks.  Gabr.  Com- 
payré,  Histoire  de  la  pédagogie  (18.  Udg.  Paris  1907),  S.  434  ff.,  og 
om  den  Rolle,  den  indb.  Underv.  en  Tid  spillede  i  Danmark  (særlig 
under  Frederik  VI):  L.  Koch,  Den  danske  Landsbyskoles  Historie  til 
1848  (Kbh.  1882),  S.  82  ff.       178)  Sml.  ovfr.  S.  134  f. 

cipielle  Fordringer;  det  maa  ses,  hvor  vidt  man  paa 
hvert  enkelt  Punkt  tør  gaa  i  den  ene  Retning  uden  Skade 
for  de  andre,  og  kun  ved  en  saadan  Ligevægt  kan  det 
betydningsfulde  ved  Tanken  ventes  at  ville  komme  til 
sin  Ret.  I  de  Tilløb  til  indbyrdes  Undervisning,  man 
finder  optaget  i  moderne  Skolepraksis,  synes  netop  denne 
Vej  at  være  valgt. 


§  7.     Lystfordringen.     Skoletugten. 

Forudsat  at  Skoleundervisningen  følger  den  ovfr.1) 
fremsatte  Regel  om  kun  at  meddele  det  Stof,  som  Di- 
sciplen ifølge  Alder  og  Anlæg  ligefrem  attraar,  er  her- 
med paa  Forhaand  givet  Opfyldelsen  af  en  anden  For- 
dring: at  Uddannelsen  skal  skride  frem  uden  Streng- 
hed og  Tvang,  med  den  største  Lempelighed,  Behagelig- 
hed  og  Lethed2) ;  Opgaven  bliver  saa  i  det  enkelte  at 
formulere  de  Fordringer,  der  følger  heraf.  Comenius 
har  imidlertid  indset,  at  en  saa  høj  Grad  af  »Overens- 
stemmelse med  Naturen«  i  den  konkrete  Praksis  van- 
skelig lod  sig  realisere;  der  kan  opstaa  Konflikt  mellem 
den  individuelle  Attraa  og  det  Lærestof,  en  Tids  (objek- 
tive) Dannelseskrav  netop  maa  fordre3).  For  nu  ikke 
at  forspilde  Disciplens  Lystfølelse  (der  er  nødvendig  Be- 
tingelse for  Undervisningens  heldige  Resultat4),  maa  Op- 
drageren dels  ved  sit  Valg  af  Undervisningsmidler  stræbe 
at  bringe  i  hvert  Fald  Tilegnelsen  af  det  fordrede  Stof 
i  Overensstemmelse  med  »Naturens«  Krav5),  men  tillige 
maa  han  formelt6)  tilvejebringe7)  den  savnede  Attraa, 
altsaa  forud  »disponere«  Disciplenes  Sind  for  ethvert 
Studium,  der  optages  til  Behandling8),  opflamme  deres 
Vide-  og  Lærelyst  paa  enhver  Maade9). 

*)  S.  119.  2)  D.  M.  XII  2,  IV.  VI.  3)  Sml.  ovfr.  S.  125.  (188). 
4)  Se  ogsaa  S.  119  f.  5)  XVII  13,  II.  8)  Sml.  ovfr.  S.  120.  7)  Sml. 
Håhner,  anf.  Skr.  S.  76  f.      8)  XVI  25,  II.     Sml.  XII  17.      »)  XVII  13,  I. 

Til  at  naa  dette  giver  Gomenius  følgende  Anvis- 
ninger: Lærerne  maa  elskværdig  forstaa  at  drage  de 
Unge  til  sig,  og  de  maa  »anbefale  de  Studier,  de  tager  fat 
paa,  for  Fortræffelighed,  Fornøjelighed  og  Lethed«10); 
vi  mindes  herved  om,  hvad  der  fremførtes  som  Betin- 
gelser for  Opmærksomheden11),  der  som  hængende  nøje 
sammen  med  Lærelysten  naturligvis  ogsaa  maa  være 
delagtig  i  Betingelserne  for  denne.  De  skal  endvidere 
rose  de  flittigere  og  gennem  Disciplene  sende  en  og  an- 
den Meddelelse  til  Hjemmet  —  overhovedet  »behandle 
dem  med  Kærlighed«,  saa  at  de  endog  holder  mere  af 
at  være  i  Skolen  end  hjemme12).  Men  ogsaa  Forældrene 
kan  bidrage  hertil,  hvis  de  jævnlig  i  Børnenes  Paahør 
roser  »Dannelse  og  dannede  Mennesker«,  lover  Børnene 
»smukke  Bøger,  Klæder  eller  andet  behageligt«  under 
Opfordringerne  til  Flid,  og  anbefaler  Læreren  for  frem- 
ragende Kundskaber  og  Elskværdighed  overfor  Discip- 
lene (og  undertiden  sender  dem  til  ham  med  »en  Besked 
eller  en  lille  Gave«)13).  I  »Moderskolens  Informato- 
rium«14)  har  Comenius  indgaaende  betragtet  denne  Side 
af  Forældrenes  Virksomhed,  for  saa  vidt  den  falder  i 
de  første  6  Leveaar,  som  Forberedelse  til  Skolegangen; 
de  skal  omtale  den  snart  forestaaende  Skolegang  for 
Barnet  som  noget  i  sig  selv  fornøjeligt  (som  »et  Marked 
eller  et  Høstgilde«)  og  m.  H.  t.  Resultatet  (at  lære  no- 
get) attraaværdigt,  og  de  skal  indgive  det  »Kærlighed 
og  Fortrolighed  til  den,  der  skal  være  dets  Lærer«  og 
maaske  allerede  nu  foranledige  dets  personlige  Bekendt- 
skab med  ham. 

Blandt  Comenius'  Udtalelser  her  og  i  D.  M.  maa 
man  særlig  beundre  hans  Betoning  af  det  vigtige  i  en 
Kommunikation   mellem    Skolen    og   Hjemmet;    ved    at 

10)  XVII  16.  u)  S.  184.  12)  XVII  16.  (Det  anbefales  ogsaa  at 
krydre  Stoffet  med  noget  behageligt,  en  Spøg  f.  Eks.  —  XVII  18). 
13)  XVII  15.  14)  Kap.  XII;  i  Jean  Pio's  Overs.  S.  100  ff.,  i  Beeger 
og  Leutbecher's  Overs.  S.  63  ff. 

han  ikke  blot  nævner  Gaver  fra  Forældrene,  men  ogsaa 
smaa  mundtlige  Meddelelser  fra  begge  Sider  —  denne 
tilsyneladende  saa  ringe  Ting!  — ,  viser  han,  at  Kerne- 
punktet i  Sagen  staar  ham  klart:  at  maaske  intet  andet 
i  den  Grad  fremmer  Disciplens  Følelse  af  Fortrolighed 
og  Tillidsfuldhed  overfor  Læreren  og  Skolen,  som  det 
at  mærke  dennes  Tilknytning  til  Hjemmet,  den  være 
aldrig  saa  lille.  De  andre  pædagogiske  Fordele  ved  en 
saadan  Kommunikation  i  den  ene  eller  den  anden  Form 
(Lærerens  dybere  Kendskab  til  Barnet  gennem  Bekendt- 
skabet med  dettes  hjemlige  og  slæglslige  Forudsætninger 
og  hans  direkte  Drøftelse  med  Forældrene  af  pædago- 
giske Spørgsmaal)  har  Comenius  vel  ikke  udtrykkelig 
nævnt,  men  man  ser,  at  saadanne  Tanker  ligger  nær  ved 
dem,  han  selv  var  helt  inde  paa.  Her  har  den  nyeste 
Tid  gennem  nærmere  Organisation  (Forældre-  og  Lærer- 
møder) og  tillige  gennem  mange  Læreres  større  person- 
lige Interesse  for  Disciplenes  Tilværelse  ogsaa  udenfor 
Undervisningen  taget  Comenius'  Tanke  op  og  ladet  det, 
der  maaske  oprindelig  umiddelbart  mest  tilsigtede  at 
lette  Læreren  hans  Stilling  og  Arbejde,  ogsaa  paa  en 
mere  direkte  Maade  komme  Disciplene  til  Gode. 

Ogsaa  selve  Skolelokalet  kan  begunstige  Lystfølel- 
sen ved  at  være  »lyst,  rent  og  smykket  med  Billeder  paa 
alle  Kanter«  og  beliggende  ikke  blot  ved  en  Legeplads, 
men  ogsaa  ved  en  Have15).  Skolen  skal  endvidere  ligge 
paa  et  roligt,  fra  Støj  og  Forstyrrelser  (a  turbis  et  re- 
vocamentis)  fjernt  liggende  Sted16).  Ligeledes  kan  Em- 
bedsmænd og  Skoledirektionerne  (scholarum  curatores) 
medvirke  i  denne  Retning  ved  selv  at  bivaane  Skolernes 
officielle  Begivenheder  saasom  Eksaminerne  og  fordele 
»Ros  og  Smaagaver«   blandt  de  flittigste  uden  Persons- 


16)  XVII  17;  sml.  42.    Den  Parallel,  der  i  disse  Fordringer  (Kun- 
stens Indgang  i  Skolen,  Skolehaven  med  de  Arbejder,  den  kan  afføde) 
er  mellem  C.   og  den   nyeste   Tids   Udviklinger,   behøver  blot   at  an 
tydes.       ie)  XVI  56,  II.    XXXIII  10. 

anseelse  (citra  prosopolepsiam)17).  Vi  har  tidligere13) 
set,  at  Disciplenes  gensidige  Belæring  ogsaa  fremmer  de- 
res Lærelyst,  og  overfor  Historieundervisningens  Sær- 
stilling1'1! gøres  gældende,  at  historisk  Kundskab  udgør 
*  Dannelsens  skønneste  Del-,  og  at  den  ikke  behover  at 
forøge  Arbejdet,  men  kan  »gøre  dette  behageligt  og  blive 
Krydderi  for  de  alvorligere  Studier-20):  og  som  hele  den 
nye  Undervisningsmethodes  Fortrin  i  Forhold  til  den 
gængse  Methodeloshed-  nævnes  (foruden  den  sikrere 
Fremgang)  en  storre  Glæde21).  Sammen  med  Fordrin- 
gen om  Undervisningens  Lethed  er  naturlig  knyttet  Kra- 
vet om  dens  Behagelighed22)  (bag  ved  begge  ligger:  Na- 
turligheden), og  mange  af  Detailfordringerne  ud  fra  de 
to  Principer  kommer  da  ogsaa  til  at  falde  sammen;  saa- 
ledes  siges  der.  at  Bevidstheden  om  det  lærtes  Anvende- 
lighed23) medfører  baade  Lettelse,  bevidst  Viden  og 
Glæde2*).  Som  en  af  Grundene  til,  at  Undervisningen  bor 
samles  i  Skoler  (hvorom  nærmere  ndfr.).  anfores.  at  naar 
de  Unge  ved  at  være  mange  samlede  henter  Eksempler 
og  Tilskyndelse  fra  andre,  vokser  baade  Udbyttet  og  For- 
nøjeligheden ved  Arbejderne25) :  derfor  bor  ogsaa  alle  i 
samme  Klasse  paa  samme  Tid  beskæftiges  med  samme 
Lærestof,  thi  forst  saa  kan  der  komme  indbyrdes  Sam- 
menligning i  Stand  med  gensidig  Ansporing  og  For- 
bedring26). (Til  den  Ende  skal  man  kun  begynde  Sko- 
len een  Gang  om  Aaret27) ;  om  den  nøje  Inddeling  af 
Aaret  se  ovfr.2S)  og  i  den  detaillerede  Læseplan).  Ved 
Moderskolens  Billedbog  fremhæves,  at  den  (ved  Siden 
af  sin  Betydning  for  Hukommelsen29)  vil  »lokke«  de 
Smaa  til   at  søge  noget  underholdende   i  alle  Boger30) ; 


l~)  XVII  20.  Det  græske  Ord  (rTooaconolrttf.ua)  forekommer  oftere 
i  X.  T.  og  hos  de  kirkelige  Forff.  1S)  S.  203.  19)  Sml.  ovfr.  S.  200. 
30)  XXX  15.  S1)  XXXII  2.  Titlen  (Hultgr.  S.  11:  jueunde).  XI  3.  7. 
8i)  XVII  1 :  sml.  ovfr.  S.  47.  *»)  Se  ovfr.  S.  201.  24)  XVII  44. 
ls)  VIII  7.  as)  XIX  38.  S7)  XIX  39,  1.  S8)  S.  121  f.  S9)  Se  ovfr. 
S.  153.  186.       30)  XXVIII  26,  2. 

og  Kravet  til  det  næste  Undervisningstrin  om  at  be- 
gynde med  det  lettere31)  begrundes  med  et  andet  Krav: 
at  alt  skal  afpasses  efter  Barnesindet32),  der  »af  sin  Na- 
tur føres  mod  det  fornøjelige,  spøgende,  legende,  men 
gyser  bort  fra  det  alvorlige  og  strenge  —  og  derfor  maa 
Læreren,  for  at  det  alvorlige,  der  »engang  i  Alvor  skal 
gavne,  nu  skal  blive  tilegnet  let  og  gerne,  overalt  blande 
det  med  »Sødme-  for  stadig  at  lokke  Sindene  og  faa 
dem,  hvorhen  han  vil33). 

Ogsaa  i  Lystkravet  har  vi  hos  Comenius  mødt  en 
Fordring,  som  den  nyere  Pædagogik  i  høj  Grad  aner- 
kender. Comenius  har  jo  naaet  videst  paa  dette  Om- 
raade  dér,  hvor  han  kræver  en  »naturlig;  Fremgangs- 
maade  som  Lystens  uomgaaelige  Forudsætning;  men 
ogsaa  hans  Indsigt  i,  at  dette  ikke  er  nok,  da  en  natur- 
lig Overensstemmelse  mellem  de  subjektive  Betingelser 
og  de  objektive  Dannelseskrav  maa  forblive  et  Ideal,  og 
at  der  derfor  ogsaa  maa  arbejdes  hen  mod  Lysten  som 
selvstændigt  (formelt)  Formaal,  mødes  med,  hvad  Nu- 
tiden blot  saa  meget  klarere  ser.  Det  er  med  Rette, 
man34)  har  sammenlignet  Comenius'  Fordring  med  den 
Herbart-Zillerske  Theori  om  »Formalstufen  ,  og  natur- 
ligvis maa  den  Vej,  Nutiden  kan  anvise  til  Fordringens 
Opfyldelse, være  betydelig  mere  »ordnet-33),  end  Come- 
nius' mangelfulde  psykologiske  Indsigt  kunde  skabe  den, 
ligesom  vi  jo  ogsaa  har  set36),  at  den  Indsigt,  der  er 
Fordringens  Forudsætning,  nærmest  maatte  siges  at 
ligge  bagved  hans  Pædagogik,  ikke  var  kommet  til  be- 
vidst og  selvstændigt  Udtryk  i  denne.  Alligevel  er  det 
beundringsværdigt,  at  Comenius  paa  dette  Grundlag 
naaede  saa  vidt  i  sin  Betoning  af  det  rette:  det  viser. 


31)  Ovfr.  S.  189  ff.  ")  Sml.  ovfr.  S.  117.  ")  XXIX  10.  ")  Lind- 
ner  i  hans  tidligere  anf.  Skr.  S.  102.  Noten  (hvor  han  henviser  til 
Wiget.  Die  formalen  Stufen  des  Unterrichts.  3.  Aufl.  1888).  —  Begrebet 
»Formalstnfenc  er  Zillers,  men  hviler  paa  den  Herbartske  Pædagogik. 
3S)  Sml.  Lindner,  anf.  St.       ST)  Sml.  S.  205. 

af   hans   Hovedkilde  her   som  saa  ofte  har   været  egne 
praktiske  Iagttagelser  og  Erfaringer. 

Og  her  stilles  vi  da  overfor  det  tidligere  paaviste, 
stadig  genkommende  Modsætningsforhold  mellem  pæda- 
gogisk Praksis  og  Theori.  Lystkravet  er  nemlig  frem- 
sat af  adskillige  andre  theoretiske  Pædagoger  som  Re- 
gulativ for  en  af  dem  foreslaaet  Opdragelsespraksis  — 
og  naturligvis  polemisk  rettet  mod  (og  foranlediget  ved) 
en  stedfindende  Praksis'  Forsyndelser  derimod.  Saa- 
ledes  horer  vi  af  Ratichius  Fordringen37):  »Alt  uden 
Vold;  thi  ved  Tvang  og  Slag  vækker  man  Afsky  hos  de 
Unge  for  Studier  ....  Disciplen  maa  ikke  være  bange 
for  Læreren,  men  skal  elske  og  ære  ham,  hvilket  vil 
vise  sig  at  være  Resultatet,  hvis  Læreren  røgter  sin  Ger- 
ning paa  rette  Maade«.  Men  allerede  i  Aristoteles'  pæ- 
dagogiske Fordringer  er  Lystkravet  tilstede  i  hans  ud- 
trykkelige Henvisning  til  Disciplens  Modtagelighed38)  og 
hans  gentagne  Fremhævelse  af  et  Fags  underholdende 
Momenter  39).  Hos  Quintilian  er  Kravet  endog  udvidet 
til  et  Henblik  paa  den  fremtidige  Ly stf oleise,  idet  han 
advarer  mod  ved  for  store  Fordringer  at  skabe  Uvilje 
imod  Lærdommen40).  Stærkest  er  Fordringen  vel  til- 
stede hos  Rousseau,  der  hævder  Barndommens  Ret  til 
Lyst,  som  ikke  maa  beskæres  »af  Hensyn  til  en  uvis 
Fremtid  41)  —  men  her  er  tillige  dens  pædagogiske  Til- 
knytning traadt  tilbage,  idet  Lysten  for  ham  (paa  ved- 
kommende Opdragelsestrin)  er  selve  Maalet!  Comenius 
er  her  fuldtud  Pædagogen,  og  Lysten  maatte  jo  ogsaa 
for  hans  ethiske  Betragtning  rangere  som  noget  blot  se- 
kundært; men  maaske  har  det  forhaabningsfulde  hos 
ham  som  Pædagog,  den  faste  Tro  paa,  at  praktiserede 
man  blot  den  rigtige  Undervisning,  maatte  al  Ulyst  for- 


")  Nr.  5  hos  Laurie,  anf.  Skr.  S.  17.     »)  Politik  VII  15.  1334  b, 

25  ff.  17.   1337  a,  1  f.    1336  a,  23  fif.  39)  Pol.  VIII  5.    1339  a.  27  ff. 

1340    b,    14    ff.        40)    Instit.    or.   I    1.  15    ff..   særlig    20.        4J)    Émile 
(anf.  Udg.)  I,  S.  108  ff. 


Kap.  II.  §7.  211 

svinde,  tillige  taget  Luven  i  nogen  Grad  fra  ham  som 
Psykolog  —  saa  at  paa  dette  Punkt  det  gamle  Aristo- 
teliske Ord42) :  at  Undervisning  er  forbundet  med  Ulyst, 
maaske  har  en  dybere  Rod.  Det  kan  ogsaa  berøres,  at 
Comenius'  theoretiske  Lystfordring  heller  ikke  helt  har 
formaaet  at  gennemtrænge  engang  den  af  ham  selv  for- 
drede pædagogiske  Praksis;  i  hvert  Fald  synes  det  næppe 
ganske  uden  Berettigelse,  naar  Bohmel  udtaler  Tvivl43) 
om,  hvorvidt  Undervisningen  efter  Comenius  med  dens 
uhyre  Stofmængde  (selv  om  denne  var  aldrig  saa  or- 
ganisk ordnet,  og  Methoden  aldrig  saa  naturlig)  virkelig 
alene  vilde  fremkalde  Lystfølelser  hos  Disciplene.  Der- 
imod kan  man  ikke  give  Håhner44)  Ret  i,  at  Comenius 
ved  sin  Lystfordring  skulde  være  kommen  i  Strid  med 
sine  egne  Udtalelser  om  en  medfødt  Erkendelsestrang 
hos  Barnet. 

I  Forbindelse  med  Fordringen  om  en  med  Lyst- 
følelse forbunden  Undervisning  forekommer  ogsaa  Be- 
stemmelsen: uden  Strenghed  eller  nogensomhelst 
Tvang45)  og  uden  Prygl46),  og  det  siges  udtrykkelig,  at 
der  ikke  maa  prygles  i  Undervisningsøjemed47).  Naar 
Undervisningen  nemlig  vælger  naturlige  Midler48)  og, 
saa  vidt  muligt,  ordner  det  fornødne  Lærestof  saaledes, 
at  den  meddeler  det,  som  Disciplens  Alder  og  Anlæg 
ligefrem  attraar49),  mener  Comenius,  at  det  kun  kan 
skyldes  Mangel  paa  Evne  eller  Vilje  hos  Læreren,  hvis 
der  ikke  finder  nogen  Tilegnelse  Sted50).  Nutiden  vilde 
vel  heroverfor  gøre  gældende,  hvad  Comenius  ogsaa  selv 
har  set51),  at  en  Konflikt  mellem  Disciplens  øjeblikke- 
lige Individualitet  og  de  fjernere  Maal,  som  Opdrageren 
maa  sætte,  vanskelig  vil  kunne  undgaas;  og  at  ligesom 


42)  Pol.  VIII  5.  1339  a,  28  f.  (ov  fug  nal^ovai  nav&uvovTsq'  /xstu 
lvnr,g  yag  fj  fitt-&rjatg).  43)  Anf.  Skr.  S.  22.  44)  Anf.  Skr.  S.  29  f. 
45)  Ovfr.  S.  205.  46)  XII  2,  IV.  47)  XVII  41,  I.  4S)  Ovfr.  passim. 
49)  Se  ovfr.  S.  119.  205.  50)  XVII  40.  41,  I.  51)  Uden  at  denne  Be- 
tragtning dog  utrykkelig   er   udtalt  af  ham  (sml.  ovfr.  S.  205.  209). 

denne  Omstændighed  nødvendiggør  en  særlig  Lystfrem- 
kaldelse som  selvstændigt  Middel,  saaledes  kunde  den 
ogsaa  tænkes  at  medføre  som  Modstykke  Ulysten,  frem- 
kaldt lejlighedsvis,   som  pædagogisk  Middel52). 

Det  er  øjensynligt,  at  Comenius'  Ord  om  Tugten 
som  nødvendiggjort  ved  Mangler  hos  Læreren  skyldes 
praktiske  Erfaringer  om  denne  (heller  ikke  for  vor  Tid 
ukendte)  Anvendelse  af  Tugtelse  som  Udtryk  for  en  vir- 
kelig Magtesløshed,  og  den  faar  derfor  megen  Vægt  som 
Indsigelse  mod  den  enkelte  Lærer.  Den  intellektuelle 
Opdragelse  maa,  hævder  Comenius  altsaa,  dreven  paa 
rette  Maade  være  en  »Fryd  og  Tillokkelse  for  Menneske- 
aanden«,  og  naar  Skolens  Tugt  alligevel  bør  haand- 
hæves,  sker  dette  af  moralske  Grunde53) ;  hvis  derimod 
en  Lærer  ikke  forstaar  i  sin  Undervisning  at  »lokke«  de 
Unge,  vil  det  her  være  til  ingen  Nytte  at  bruge  Magt 
—  Prygl  kan  ikke  indgyde  Kærlighed  til  Videnskaberne, 
men  vel  i  høj  Grad  vække  Lede  og  Afsky  derimod54). 
Det  kan  dog,  indrømmer  Comenius,  blive  nødvendigt  at 
bruge  »Spore  og  Braad«,  men  dette  kan  bedre  gøres  paa 
anden  Maade  end  ved  Prygl  —  snart  ved  »et  strengere 
Ord  eller  Dadel  i  alles  Paahør«,  snart  ved  at  andre  Di- 
sciple roses  paa  Vedkommendes  Bekostning55) ;  Come- 
nius giver  Ordlyden  af  en  saadan  Fremhæven  af  de 
andre,  der  i  sig  selv  er  en  Tugtelse  af  den  uopmærk- 
somme og  enfoldige,  og  han  omtaler  ogsaa56)  Indretning 
af  ugentlige  eller  maanedlige  Væddekampe  om  Pladsen 
i  Klassen  eller  om  en  Udmærkelse.  Den  strengere  Tug- 
telse hører  derimod  kun  hjemme  i  den  moralske  (heri 
indbefattet  den  religiøse)  Opdragelse57),  og  her  finder 
Comenius  den  ogsaa  absolut  nødvendig,  »da  det  næppe 
er  muligt  at  være  saa  skarpsynet   (oculatis),  at  ikke  et 


52)  Sml.  hermed  Bohmel's  Indvending,  anf.  Skr.  S.  27.  (Han  for- 
staar ikke,  hvorfor  den  intell.  Opdr.  skulde  være  lettere  end,  den  mo- 
ralske; der  er  jo  medfødt  Trang  til  begge!).  53)  XXIII  18.  54)  XXVI  4. 
55)  XXVI  5.       56)  Sidst  anf.  St.       57)  XXVI  4.  6. 

eller  andet  ondt  sniger  sig  ind«;  man  maa  da  træde  dette 
onde  i  Møde  ved  Tugtelse  (disciplina)  og  Revselse,  Ord 
og  Slag,  »efter  som  Omstændighederne  kræver  det,  og 
altid  paa  fersk  Gerning«58).  Opdragelsen  af  Børn  og  unge 
Mennesker  bør  begynde  med  det  moralske59),  for  at 
Eleverne,  idet  »deres  Lidenskaber  er  betvungne«,  kan  blive 
skikkede  til  det  øvrige60)  —  »en  Skole  uden  Tugt  er  en 
Mølle  uden  Vand«.  Men  Comenius  værger  sig  mod  For- 
tolkningen af  dette  som  en  Fordring  om,  at  Skolen 
skulde  være  »fuld  af  Skrig,  Slag  og  Strimer«  —  nej,  men 
af  Aarvaagenhed  og  Agtpaagivenhed  hos  Lærere  og  Di- 
sciple; »Tugt«  er  nemlig:  en  bestemt  Maade,  hvorved 
Disciplene  virkelig  gøres  til  Disciple61). 

Af  Comenius'  Fremstilling  ses,  at  Opfattelsen  af 
Afstraffelsen  som  en  Gengældelse  ligger  ham  meget 
fjernt;  han  udtaler,  at  alle  er  enige  om,  at  Tugten  bør 
haandhæves  mod  dem,  der  afviger  fra  den  rette  Vej  (in 
exorbitantes),  dog  ikke,  fordi  de  er  afveget  —  det  skete 
kan  nemlig  ikke  gøres  usket  —  men  for  at  de  ikke 
skal  gøre  det  oftere62)  (altsaa  den  saakaldt  »pædagogi- 
ske« Straffetheori  og,  skønt  det  ikke  udtrykkelig  siges, 
efter  Comenius'  hele  Betoning  af  den  samme  Opdragel- 
seshandlings  Betydning  for  alle  tilstedeværende  Indivi- 
der: i  Kombination  med  Afskrækkelsestheorien63).  Der- 
for maa  Comenius  ogsaa  opponere  mod  det  Gengæl- 
delsesmoment,  der  ofte  kan  være  tilstede  i  den  faktiske 
Afstraffelse64) ;  han  maa  forlange,  at  Tugten  haandhæves 
uden  Lidenskab  og  Vrede,  med  en  saadan   »Renhed  og 

58)  XXIII  18.  (Skønt  C.  ved  Spørgsmaalet  om  de  menneskelige 
Anlæg  regner  med  Menneskets  oprindelige,  ikke  fordærvede  Natur 
—  ovfr.  S.  36  —  taler  han  som  det  faktiske  om  »den  fordærvede 
Natur«,  der  kan  lægge  sig  for  Dagen  og  som,  i  Forb.  med  Djævlens 
Efterstræbelser,  gør  Tugt  moralsk  nødvendig).  59)  XVII  9,  III. 
XII  17.  60)  XVII  8.  61)  XXVI  1.  «2)  XXVI  3.  63)  Se  om  disse 
Theorier  m.  H.  t.  Statens  Straffemyndighed:  Høffding,  Etik  (2.  Udg. 
Kbh.  1897),  S.  501  ff.  64)  Som  Lærerens  Reaktion  mod  en  (reel  eller 
ideel  Krænkelse.) 

Oprigtighed«  (eo  candore  et  sinceritate) ,  at  den  tugtede 
selv  mærker,  at  Tugtelsen  skyldes  Hensynet  til  hans  eget 
Bedste  og  »fremgaar  af  de  overordnedes  faderlige  Sinde- 
lag overfor  ham«65).  Overtrædelserne  inddeles  i  1)  Tegn 
paa  Ugudelighed  (f.  Eks.  Blasfemi,  Ukyskhed  og  andre 
aabenbare  Forsyndelser  mod  Guds  Lov),  2)  Trods  og 
haardnakket  ond  Vilje  (visende  sig  i  Foragt  for  og  be- 
vidst Ulydighed  mod  de  foresattes  Bud)  og  3)  Stolthed 
og  Hovmod,  eller  ogsaa  Uvilje  og  Træghed  (hvorved  man 
»vægrer  sig  ved  at  hjælpe  en  Meddiscipel  med  Belæring, 
naar  han  beder  derom«)66).  Ved  denne  tredje  Art  af  For- 
seelser, som  »hæmmer  og  forhaler  de  raske  Fremskridt 
i  Studierne«,  tænkes  der  paa  det  intellektuelle  Omraade, 
thi  medens  den  første  Art  (som  »krænker  Guds  Maje- 
stæt«) maa  sones  med  den  haardeste  Revselse,  og  den 
anden  (Forseelserne  mod  andre  Mennesker  og  mod  In- 
dividet selv,  som  »kuldkaster  Grundlaget  for  alle  Dy- 
der: Ydmyghed  og  Lydighed«)  maa  rettes  ved  skarp  Til- 
rettevisning, kan  den  tredje  gøres  god  igen  ved  Skænd67). 
Som  Tugtens  Maal  betegnes  det  at  »vække  og  ved 
den  stadige  praktiske  Øvelse  styrke  hos  alle  og  paa  alle 
Omraader  Ærefrygt  for  Gud,  Tjenstvillighed  mod  Næ- 
sten og  Lyst  til  Livets  Arbejder  og  Opgaver«68)!  At  have 
Lede  mod  Studierne  skal  betragtes  som  en  Sygdom,  der 
skal  fjernes  ved  »Diæt«  og  milde  Lægemidler  og  ikke 
»skærpes  ved  skarpe«  Midler;  Læreren  maa  stige  ned  til 
dem,  i  hvem  der  skal  skabes  Harmoni  og  Lærelyst69). 
Tugtens  Hovedmidler  er  stadige  Eksempler  paa  alt  det, 
hvortil  Disciplene  skal  føres,  idet  Opdrageren  »giver  sig 
selv  som  et  levende  Forbillede70) ;  mangler  dette,  er  alt 
det  andet  til  ingen  Nytte«71).  Dernæst  har  Læreren  til 
sin  Raadighed  »belærende,  opmuntrende,  ofte  ogsaa  dad- 


65)  D.  M.  XXVI  3.  Paa  dette  Punkt  sammenligner  Håhner  (S.  79  f ) 
træffende  C.  med  Pestalozzi.  66)  XXVI  6.  67)  XXVI  7  (sml.  S.  212  f.). 
68 )  Sidst  anf.  St.  69)  XXVI  4.  ™)  XXVI  9,  1.  Sml.  ovfr.  S.  165. 
71)  XXVI  9,  1. 

lende  Ord«  —  men  altsaa  altid  saaledes,  at  hans  fader- 
lige Sindelag  skinner  frem;  ellers  vilde  Disciplen  let  lade 
haant  om  Tugten  og  forhærde  sit  Sind  mod  den72).  Hvis 
imidlertid  en  Discipel  har  et  saa  ulykkeligt  Sind,  at  disse 
lempeligere  Midler  ikke  slaar  til,  maa  Opdrageren  skride 
til  de  voldsommere,  »for  at  intet  skal  lades  uforsøgt,  før- 
end Vedkommende  opgives  som  en  fuldkommen  uop- 
dyrkelig  Jordbund«;  der  er  maaske  visse  Individer,  som 
kun  kan  forbedres  ved  Prygl,  og  skulde  disse  end  ikke 
gavne  den  tugtede  selv,  saa  kan  de  dog  indjage  de  andre 
en  gavnlig  Frygt  —  kun  maa  man  ikke  gaa  til  disse 
Yderligheder  ved  alle  (ogsaa  ubetydelige)  Anledninger, 
for  ikke  at  »opbruge  Midlerne  mod  det  yderste,  før  det 
yderste  indtræder«73),  og  Strengheden  skal  altid,  saa  vidt 
muligt,  opløses  i  Kærlighed,  saa  at  Disciplene  med  Be- 
vidsthed baade  kan  elske  og  ære  deres  Opdragere,  og 
»ikke  saa  meget:  godvillig  finder  sig  i  at  føres,  hvorhen  de 
skal  føres,  som:  endda  ivrig  attraar  dette«74). 

I  Forsvaret  for  den  strengere  Tugtelse  fandt  vi  det 
omtalte  Afskrækkelsesprincip  fremtrædende  direkte, 
men  dog  umiddelbart  i  Forbindelse  med  (indskrænket 
ved)  det  pædagogiske.  Den  strenge  Opfattelse  af  Tug- 
telsen som  overflødig  i  den  intellektuelle  Opdragelse, 
som  vi  dog  saa,  at  det  ikke  engang  indenfor  D.  M.  var 
lykkedes  Comenius  helt  at  fastholde,  finder  vi  yder- 
ligere mildnet  i  den  senere  indgaaende  Omtale  af  Tug- 
ten i  Methodus  novissima75).  Her  bestemmes  disciplina 
(i  den  foreliggende  Betydning)  som:  en  Sag,  der  »absolut, 
stedse  og  overalt  er  nødvendig  til  den  heldige  Udbredelse 
af  Videnskaberne«76),  og  det  udtales  endog  med  en  Styrke, 
der  forbavser  efter  det  i  D.  M.  erfarede,  at  »uden  Tugt 

72)  XXVI  9,  2.  7S)  XXVI  9,  3.  (For  minis  læser  Hultgr.  sikkert 
med  Rette:  minimis).  '*)  XXVI  10.  75)  Sml.  Lindner,  anf.  Skr. 
S.  112  f.  Om  en  formentlig  Indflydelse  af  Andrea  paa  C.  m.  H.  t. 
Tugten  se  v.  Criegern,  S.  283  f.  (sml.  251).  76)  X  36  (Pappenheim's 
Overs.  S.  23).  Denne  Betydning  af  disciplina:  et  Middel  til  Belæ- 
ringens Fremme,  opfatter  C.  som  den  »egentligste«. 

læres  der  enten  intet,  eller  dog  ikke  noget  rigtig«77). 
Ogsaa  her  tales  der  om  Overensstemmelse  med  Di- 
sciplens Natur,  men  her  er  det  Tugten,  der  ikke  maa 
ødelægge  Naturen  (den  skal  »fuldende«  den)78),  medens 
Tugtens  Nødvendighed  (gennem  Undervisningens  man- 
gelfulde Overensstemmelse  med  Naturen79)  uden  videre 
er  forudsat.  At  det  ikke  i  D.  M.  var  lykkedes  at  naa 
det  strenge  Standpunkt,  som  dér  tilstræbtes,  tør  ogsaa 
sluttes  af,  at  de  disciplinære  Regler  i  øvrigt  har  ganske 
samme  Karakter  i  den  senere  Affattelse  som  i  den  tid- 
ligere. 

Kun  medfører  det  systematiske  i  Udarbejdelsen  i 
Methodus  en  større  Orden  og  Fuldstændighed  i  Syns- 
punkterne. Fordringen  i  D.  M.  om  Læreres  og  Disciples 
Agtpaagivenhed  faar  her  en  bestemtere  og  dybere  For- 
mulering: »Tugten  skal  være  en  stadig,  aldrig  ophø- 
rende Virksomhed,  og  altid  alvorlig,  aldrig  en  Leg«80), 
og  dens  egentlige  Karakter  samles  i  Hovedprincipet: 
»Tugten  maa  ikke  være  voldsom«81).  Dens  Midler  op- 
stilles i  en  Skala  med  ti  Trin82),  der  alle  viser,  at  Tug- 
ten, selv  hvor  den  hævdes  uden  selvstændige  Midler,  dog 
stadig  opfattes  i  sin  Selvstændighed  overfor  de  egentlige 
(direkte)  Undervisningsmidler.  Skalaen  medtager  (som 
sit  første  Trin)  Lærerens  blotte  personlige  Anseelse,  der 
vilde  lade  en  Krænkelse  af  ham  forekomme  Disciplen 
som  en  Brøde;  den  omfatter  ogsaa  Kappestrkwg  hyppige 
Eksaminationer,  og  gaar  gennem  »Dadel,  Udskældning 
og  Beskæmmelse«  saa  vidt  som  til  Udvisning  af  Skolen 
(for  at  undgaa  slet  Indvirkning  paa  de  andre).  Prygl 
ønskes  derimod  fjernet  fra  »en  saa  hellig  Sag  som  Aan- 
dernes  Uddannelse«  —  og  er  den  dog  nødvendig,  saa 
hellere  med  Ris  end  med  Næveslag  og  under  de  i  D.  M. 
fremførte  Forholdsregler83). 

")  X  36,  Grunds.  LI.  '8)  X  37.  79)  Sml.  ovfr.  S.  211  f.  «")  X  37, 
Grunds.  LII.  81)  X  37,  Grunds.  LUI;  sml.  37,  2.  82)  X  38,  sml.  37 
Grunds.  LIV.      8S)  X  38,  »Porismata«. 

Man  ser,  at  fradrager  man  det  særegne,  som  Tugt- 
reglerne  her  faar  ved,  at  Tugtens  egentlige  Omraade: 
den  moralske  Opdragelse,  kun  fremtræder  rent  forbi- 
gaaende  og  underordnet  i  denne  Methodus  IinguarumSi) , 
saa  at  de  Forseelser,  her  lænkes  paa,  aldrig  kan  faa  den 
alvorlige  Karakter,  som  visse  af  de  i  D.  M.  nævnte  (og 
Tugtelsen  derfor  heller  ikke),  er  Betragtningen  i  øvrigt 
væsentlig  den  samme.  En  dybere  Indsigt  synes  her  at 
røbe  sig  ved,  at  Sammenhængen  mellem  den  selvstæn- 
dige Fremkaldelse  af  Lyst  og  (i  Tugten)  af  Ulyst  træder 
tydeligere  for  Dagen  ved  Anbefalingen  af  Midler,  der 
under  andre  Omstændigheder  anbefales  som  lystfrem- 
kaldende  (Lærerens  »Anseelse«  og  stadige  Vejledning, 
Kappestriden,  Eksaminerne). 

I  en  endnu  senere  Sammenarbejdeise  af  Tugtreg- 
lerne i  »Leges  scholæ  bene  ordinatæ«85)  (1653)  har 
disse86)  faaet  en  betydelig  mere  konkret  Karakter  derved, 
at  der  (efter  den  almindelige  Fordring:  »Lovkrænkelse 
maa  ikke  taales  hos  nogen,  fra  de  største  ned  til  de 
mindste«87)  opstilles  en  Trinfølge  ikke  af  Tugtmidler, 
men  af  Forseelser,  hvortil  Straffenes  forskellige  Trin 
svarer.  (Disse  Regler  er  ogsaa  nedskrevne  med  en  be- 
stemt Skole  for  Øje,  som  dog  ikke  blev  til  Virkelighed88). 
Det  forlanges  saaledes,  at  Forsømmelsesfejl  uden  Gen- 
stridighed skal  straffes  (for  ikke  at  blive  bestyrkede  ved 
at  overses),  men  uden  Strenghed;  Genstridighed  derimod 
maa  »som  Roden  til  alt  ondt«  brydes  og  fuldstændig 
udryddes89).  Som  største  ordinære  Straf  betegnes  Riset, 
som  mindste  en  forstandig  Dadel,  hvorimod  Slag  i  Ho- 
vedet i  hvert   Fald   skal   undgaas90).     Uopmærksomhed 


84)  Og  kun  gennem  den  dertil  fornødne  »Livsindsigt«  (i  Medfør 
af  den  intellektualistiske  Opfattelse  af  Moralen),  X  97 — 100.  8S)  Opera 
did.  omnia  III  784  ff.  86)  Dannende  det  næstsidste  af  »Lovenes« 
25  Punkter.  87)  24,  1.  88)  Se  »Lovenes«  Efterskrift;  de  var  tiltænkt 
Skolen  med  7  Klasser.  (Sml.  Altemoller,  Indl.  til  Overs,  af  D.  M. 
—  Paderborn  1905  — ,  S.  LXII.  LX.       89)  24,  3.       9°)  24,  2. 

og  Løshed  i  Arbejdet  skal  »helbredes«  ved  hyppig  Irette- 
sættelse91), Fejl  af  mere  moralsk  Art  (Skænderi,  Uærbø- 
dighed, slet  Omgang)  ved  streng  Dadel  og,  hvis  denne 
ikke  frugter,  ved  Ris92)  —  og  saaledes  videre.  Tilsidst 
gentages  de  samme  Synspunkter  som  i  D.  M.  og  Meth. 
nov.  om  Tugtens  Alvor  og  Værdighed,  dens  »Strenghed 
uden  Grusomhed«93). 

Og  fraregnet  Forskelle  i  den  ethiske  Vurdering  af 
adskillige  Forseelser  og  i  de  disciplinære  Midlers  Ud- 
maaling  kan  Nutiden  genfinde  Størsteparten  af  sine 
Overvejelser  og  Resultater  paa  dette  Omraade  i  Come- 
nius'  Fordringer.  Bestræbelsen  for  at  indskrænke  Straf- 
fen til  det  mindst  mulige  og  altid  bevare  den  en  human 
Karakter,  som  saa  stærkt  præger  Nutidens  Pædagogik, 
fremtræder  i  omtrent  samme  Form  hos  Comenius  —  og 
dér  som  her  væsentlig  som  Polemik  mod  en  forfejlet  Op- 
dragelsespraksis.  Paa  den  anden  Side  maa  ogsaa  f.  Eks. 
Elsenhans94)  indrømme,  at,  som  Sagerne  staar,  lader 
Anvendelsen  af  Straf  sig  næppe  helt  undgaa,  og  Pro- 
blemet bliver  derfor  om  dennes  Art  og  Udmaaling.  Naar 
Elsenhans  dér  lægger  en  Hovedvægt  paa,  at  den  straf- 
fende Autoritet  »anerkendes  som  værdifuld  og  retfærdig, 
saa  at  det,  den  fordrer,  i  sidste  Instans  sker  af  (Di- 
sciplens) egen  Indsigt«,  fandt  vi  allerede  Tanken  i  Co- 
menius' naivere  Ord  om  Lærerens  »Faderlighed«,  som 
altid  skulde  skinne  igennem  Straffen;  til  Spencer's  For- 
dring om,  at  man  ved  Straffens  Udmaaling  skal  følge 
Livets  Fremgangsmaade  (saaledes  at  Straffen  kommer 
til  at  staa  for  Barnet  som  dets  Handlings  naturlige,  uaf- 
vendelige Følge)95),  naar  Comenius  vel  ikke,  hvad  Formu- 

91)  24,  4.  92)  24,  5.  9S)  24,  10.  94)  Charakterbildung  (Leipz. 
1908),  S.  111.  Sml.  Compayré,  Psychologie  appliquée  å  l'éducation. 
2.  partie:  Application  (5.  éd.),  S.  193.  95)  Anf.  Skr.  S.  138  f.  (sml. 
for  øvrigt  allerede  Rousseau,  Émile.  1.  Del,  S.  168  f.  126).  Indven- 
dinger herimod  af  Compayré,  anf.  Skr.  S.  196;  sml.  James  Sully, 
The  Teachers  Handbook  of  Psychology  (London  1894),  S.  477;  Elsen- 
hans, anf.  Skr.  S.  112  f. 

leringen  angaar,  men  i  den  omhyggelige  Overvejelse  af, 
hvilke  Tugtmidler  der  svarer  til  hver  enkelt  Forseelse 
(særlig  som  denne  Betragtning  fremtræder  i  Leges  scholæ 
bene  ord.),  ligger  dog  et  Skridt  henimod  en  fuldt  rationel 
Betragtning  af  Forholdet  mellem  Forseelse  og  Straf.  Et 
endnu  i  vore  Dage  saa  omdebatteret  Spørgsmaal  som  Til- 
børligheden eller  Utilbørligheden  af  at  tildele  en  Lus- 
sing96), har,  saa  vi,  hos  Comenius  fundet  sin  Afgørelse  til 
den  humaneste  Side. 

Naar  Herbart  ansaa  det  for  fornødent  fra  Tugten 
at  adskille,  hvad  han  kalder  »Regeringen«,  som  benyttende 
de  samme  Forholdsregler  som  Tugten,  men  uden  egentlig 
opdragende  Øjemed,  blot  sigtende  paa  i  Øjeblikket  at 
»skaffe  Orden«,  synes  denne  Adskillelse,  som  bl.  a.  ogsaa 
Ziller  opretholdt,  altfor  lidet  fundamental  og  Græn- 
serne mellem  de  to  Omraader  meget  flydende,  hvilket  vi- 
ser sig  i  de  Variationer,  hvormed  den  fremtræder  hos  de 
forskellige  Theoretikere97) ;  den  synes  da  ogsaa  nu  al- 
mindelig opgivet,  hvorfor  man  tør  betragte  Toischer's 
Behandling  af  dette  Spørgsmaal  som  et  ret  gyldigt  Ud- 
tryk. For  ham  falder  Opdragelsen  i:  den  legemlige 
»Pleje«,  Undervisningen  og  Tugten,  og  Comenius  bringes 
os  helt  nær,  naar  Toischer  lader  Tugten  adskille  sig  fra 
de  andre  Omraader  ved,  at  den  »er  rettet  paa  den  mo- 
ralske, sædelige  Udvikling«98). 


96)  Theoretisk  finder  Legemsstraffen  overhovedet  vanskelig  For- 
svarere, og  Theoretikerne  opponerer  næsten  med  een  Mund  mod 
dens  Anvendelse  i  Praksis ;  sml.  dog  Drøftelsen  hos  Elsenhans,  S. 
113  f.  97)  En  Oversigt  over  de  forsk.  Inddelinger  giver  Toischer, 
Theoret.  Pådagogik  u.  allgem.  Didaktik  (Munchen  1896.  Baumeister  s 
Handb.  2.  Bd.,  1.  Abt.  A.),  S.  14  f.      98)  Anf.  Skr.  S.  13  f.,  sml.  S.  15. 

§  8.     Universel    Opdragelse. 

I  den  Maade,  hvorpaa  Comenius  opstillede  Menneske- 
livets Hovedmaal1),  ligger,  at  Opdragelsen,  som  nødven- 
dig for  Virkeliggørelsen  af  Hovedmaalet,  maa  omfatte  alle 
»som  Mennesker  fødte«2),  altsaa  ikke  blot  de  riges  og  for- 
nemmes Børn,  men  baade  adelige  og  borgerlige,  rige  og 
fattige3)  Drenge  og  Piger  i  alle  Stor-  og  Smaabyer  (og  det 
er,  vel  at  mærke,  5Ao/eopdragelsen,  her  er  Tale  om)4); 
alle  maa  sættes  i  Stand  til  at  »tilbringe  dette  Liv  paa  nyt- 
tig Maade  og  forberede  sig  værdig  til  det  tilkommende«5). 
Vi  kan  jo  heller  ikke  straks  klart  se,  til  hvilken  Stilling  i 
Livet6)  den  ene  eller  den  anden  er  bestemt,  og  vi  maa  der- 
for ikke  overskære  nogens  Muligheder7). 

Og  herimod  taler  det  ikke,  at  nogle  »af  Naturen  synes 
sløve  og  ubegavede«;  dette  gør  blot  den  forlangte  aandelige 
Kultivering  af  alle  endnu  mere  nødvendig8).  Jo  (intel- 
lektuelt) langsommere  eller  (moralsk)  slettere  ens  Natur 
er,  des  mere  behøver  han  Hjælp,  og  ingen  er  saa  uheldig 
anlagt  —  mener  Comenius  at  kunne  paastaa — ,  at  Kultive- 
ring absolut  ikke  kan  forbedre  ham9) ;  saaledes  kan  de, 
der  intet  naar  videnskabelig,  dog  moralsk  forædles,  og  i 
øvrigt  har  Folk,  der  var  meget  tungnemme  af  Naturen, 
dog  undertiden  ved  Flid  opnaaet  saa  megen  Viden,  at  de 
endog  »har  overfløjet  de  begavede«.  Kun  den,  hvem  der 
formelig  er  nægtet  Sanser  eller  Intelligens  (sensus  aut 
mens),  maa  udelukkes10). 

Fremdeles  finder  Comenius,  at  der  ikke  lader  sig  give 
nogen  fyldestgørende  Grund,  hvorfor  Kvindekønnet  helt 
skulde  udelukkes  fra  intellektuel  Uddannelse11) ;  de  er 
jo  »lige  saa  vel  Guds  Billede«  og  udstyrede,  ofte  i  højere 


x)  Ovfr.  S.  94  ff.  2)  IX  2.  XXIX  1.  2,  1.  VI  10.  s)  Se  ogsaa 
VI  8.  *)  IX  1.  Titlen  (Hultgr.  S.  11).  Lectoribus  sal.  3.  5)  IX  2. 
«)  Sml.  ovfr.  S.  97.  7)  IX  3,  sml.  2.  XXIX  2,  3.  8)  Se  ogsaa  VI  7. 
XVI  24.     9)    Sml.  V  4  og  XII  16.      10)  IX  4.  XII  2,  I.       n)  Sml.  XI  3. 

Grad  end  det  andet  Køn,  med  aandelig  Bevægelighed  og 
Modtagelighed  for  Indsigt  —  og  de  har  jo  faktisk  ofte 
naaet  høje  Stillinger.  Der  er  altsaa  ikke  Mening  i  at  lade 
dem  faa  Adgang  til  ABC-Dannelsen  (ad  alphabetica) ,  men 
bagefter  jage  dem  bort  fra  Bøgerne.  Frygter  man  Ube- 
sindighed hos  dem,  da  siger  Comenius  hertil,  at  jo  mere 
man  beskæftiger  deres  Tanker,  des  mindre  Rum  bliver 
der  »for  Ubesindigheden,  der  gerne  skyldes  aandelig  Tom- 
hed«12). Dog  skal  ikke  hvilkesomhelst  Bøger  staa  dem 
aabne  (hvilket  for  øvrigt  ogsaa  gælder  de  Unge  af  Mand- 
kønnet), kun  saadanne  »af  hvilke  de  til  Stadighed  kan 
øse  —  foruden  en  virkelig  Erkendelse  af  Gud  og  hans 
Værker  —  sande  Dyder  og  sand  Fromhed«13);  de  skal 
opdrages  med  det  Maal  for  deres  Viden  og  Kunnen:  at 
»varetage  Husholdningen  paa  passende  Maade  og  frem- 
me deres  eget,  Mandens,  Børnenes  og  Tyendets  Vel«14). 
Det  gælder  altsaa  om,  at  overhovedet  ingen  skal 
mangle  »godt  Stof  til  at  tænke,  ønske,  stræbe  og  ogsaa  til 
at  arbejde«15);  og  de  begavede  behøver  i  Virkeligheden 
endnu  mere  end  de  dumme16)  Belæring,  idet  Kløgten,  hvis 
den  ikke  optages  af  nyttige  Ting,  vil  beskæftige  sig  med 
unyttige  og  skadelige17).  De,  som  engang  skal  lede  andre 
(som  Konger,  Embedsmænd  osv.),  maa  »forinden  gen- 
nemtrænges af  Visdom«,  men  lige  saa  vel  maa  de  Under- 
givne »oplyses  for  med  Bevidsthed  at  forstaa  at  adlyde« 
—  ikke  nødtvungent,  men  gerne,  »af  Kærlighed  til  Orden; 
et  med  Fornuft  begavet  Væsen  maa  nemlig  ledes  ikke 
ved  Raab,  Fangenskab  og  Stokkeprygl,  men  ved  fornuf- 
tigt Raisonnement«18).  Anlæggene  til  Videnskab,  Sæde- 
lighed og  Fromhed19),  som  er  Opdragelsens  Forudsæt- 
ninger, er  nedlagt  i  alle  Mennesker20),  og  dermed  er  Mu- 
ligheden af  alles  Opdragelse  given21). 

12)  IX  5.  18)  IX  6.  14j  IX  7.  Sml.  Rousseau,  Émile  IV,  S.  24. 
54.  96  f.  101  f.  (En  væsentlig  Forskel  fra  Com.  i  Émile  IV,  S.  55). 
15)  IX  8.  18)  Se  forr.  S.  17)  VI  7.  «)  VI  9.  (Det  negative  Mod- 
stykke til  denne  Fordring  er  givet  ovfr.  S.  211).  19)  Se  ovfr.  S.  98  f. 
20)  XII  12.       21)  XII  9.     Sml.  ovfr.  S.  102. 

Blandt  de  forskellige  Indvendinger,  der  kunde  tæn- 
kes rejst  herimod22),  tillægger  Comenius  særlig  Henblik- 
ket paa  de  individuelle  Forskelle  Vægt;  naar  det  saaledes 
siges  om  nogle,  at  de  vel  ikke  mangler  Evnen  til  Stu- 
deringer, men  Lyslen  dertil,  og  at  det  da  vilde  være 
utaknemligt  og  unyttigt  at  tvinge  saadanne,  svarer  Co- 
menius, at  i  saa  Fald  er  Skylden  hos  Forældrene,  Læ- 
rerne eller  andre  —  han  gaar  jo  ud  fra,  at  Menneske- 
naturen er  videlysten,  og  det  bliver  da  Opgaven  at  lade 
den  komme  til  sin  Ret23).  I  sin  detaillerede  Gennemgang 
af  de  individuelle  Forskelle,  som  ovfr.  oftere  er  omtalt24), 
opstiller  Comenius  seks  Grupperinger  af  Egenskaber, 
hver  med  sin  pædagogiske  Behandling25)  —  øjensynlig 
paa  Grundlag  af  egne,  praktiske  Iagttagelser,  en  underlig 
Blanding  af  god  Detailiagttagelse  og  summarisk  Opstil- 
ling, for  speciel  til  i  det  enkelte  at  skulle  gennemgaas  her. 
Resultatet  af  disse  Undersøgelser  er  imidlertid,  at  alle 
de  Unge  kan  opdrages  efter  een  og  samme  Methode26), 
thi  dels  er,  som  set,  Maalene  ens  for  alle27),  dels  har  alle, 
uanset  Forskelle  i  Begavelse,  »een  og  samme  menneskelige 
Natur  med  de  samme  Organer«28),  og  den  omtalte  For- 
skel i  Anlæg  betyder  blot  et  Over-  resp.  Undermaal  af 
den  »naturlige  Harmoni«,  mod  hvilke  Brist  i  Sjælelivet 
(vitiis  humanæ  mentis)  det  bedste  Middel  vil  være  en  Me- 
thode  afpasset  efter  Gennemsnitsbegavelscrne  (ingeniis 
mediocribus  adaptata),  for  at  der  hverken  skal  mangle 
»Hæmsko  til  at  holde  de  finere  Hoveder  (subtiliores)  til- 
bage (for  at  de  ikke  skal  blive  svækkede  før  Tiden)  eller 
Sporer  til  at  sætte  Fart  i  de  langsommere«29). 

Comenius  er  ved  sin  Theori  om  Gennemsnitsdannel- 
sen  kommen  de  faktiske  Opdragelsesforhold  nærmere 
paa  Livet,  end  han  selv  har  kunnet  vide.    Uden  at  naa 


22)  Se  XII  13—17.  28)  XII  17.  24)  Særlig  S.  112.  146.  25)  XII 
18—24.  26)  XII  26.  27)  XII  27  (og  her  er  tænkt  saavel  paa  Viden- 
skabens som  Moralens  og  Religionens  Maal).  28)  XII  28  (om  C.  s 
mangelfulde  Kendskab  til  disse  vidner  VIII  8!).       29)  XII  29. 

den  moderne  Definition  paa  Opdragelse30),  skabt  som 
denne  er  ved  Bidrag  af  biologisk  og  social  Viden31),  har 
han  rigtig  grebet  den  Formidling  mellem  Individuali- 
teterne, den  gensidige  Afslibning  af  de  mest  fremstaaende 
Kanter,  som  Opdragelse  bærer  i  sit  Skød;  og  han  har 
forstaaet,  at  som  Modvægt  herimod  maa  Respekten  for 
det  individuelle  paakaldes32),  men  tillige,  at  det  indi- 
viduelle som  den  naturlige  Forudsætning  nok  skal  klare 
sig  ved  egen  Styrke,  saa  at  Opdragerens  Interesse  derfor 
for  saa  vidt  nærmest  maa  blive  af  negativ  Art.  Han 
raader  til  at  imødegaa  de  individuelle  »Overdrivelser«, 
saa  længe  de  er  nye,  og  fremhæver  det  gavnlige  i,  at  »de 
langsomme  blandes  sammen  med  de  hurtige,  de  sløv- 
sindede med  de  skarpsindige,  de  halsstarrige  med  de 
bøjelige«,  og  at  alle  ledes  ved  de  samme  Forskrifter  og 
Eksempler33)  —  ikke  blot  forstaaet  som  en  lokal  Blan- 
ding, men  langt  mere  om  den  gensidige  Hjælp,  idet  Lære- 
ren skal  overdrage  2 — 3  mere  sendrægtige  til  en  bedre 
begavet  Discipel,  for  at  han  skal  tage  sig  af  deres  Uddan- 
nelse. Det  samme  kan  finde  Sted  paa  det  moralske  Om- 
raade34),  og  af  Forudsætningerne  for  Comenius'  Pæda- 
gogik er  det  klart,  at  Opdragelsens  Omfatten  af  alle  maa- 
ske  med  størst  Vigtighed  maa  fordres  paa  det  religiøse 
Omraade35) . 

Vi  har  hermed  set  Enkelthederne  i  den  Betragtning, 
der  førte  til  de  ovfr.36)  meddelte  Betegnelser  af  Comenius 
som  Faderen  til  det  19.  Aarh.'s  Folkeskole.  Ved  sin  In- 
teresse for  alle  udvider  den  comenianske  Pædagogik,  som 
Hoffmeister  siger,  Dannelsesmaalet,  hæver  det  »ud  over 
det  evangeliske  Tros-   og  Kirkelivs  umiddelbare  Behov 

30)  Se  ovfr.  S.  181,  N.  22.  31)  Det  synes  ikke  umuligt  i  Forstaa- 
elsen  af  Opdragelsen  at  komme  denne  Viden  endnu  nærmere  (ved  en 
gennemført  Anvendelse  af  Tillempelsessynspunktet).  32)  Om  Beto- 
ningen af  denne  Side  se  ovfr.  S.  118.  33)  XII  30.  34)  XII  31; 
sml.  XXIX  2,  2.  Herved  suppleres  det  ovfr.  (S.  203  ff.)  meddelte 
om  en  indbyrdes  Undervisning.  35)  Se  særlig  XXIV  (f.  Eks.  25.  30). 
Og  ovfr.  S.  220.       36)  S.  123. 

til  den  almindelige  Menneskedannelse«37),  og  idet  den 
ikke  opfattede  Opdragelsens  Problem  isoleret,  fordybedes 
den,  som  Melchers  har  sagt,  til  »en  stor  Anskuelse  af 
det  menneskelige  individuelle  og  sociale  Liv«38).  Som  vi 
fandt  det  fremhævet,  ligger  det  nye  ved  Comenius'  Folke- 
skole i,  at  den  er  en  Enhedsskole,  der  som  den  moderne 
Enhedsskole  vil  meddele  en  Dannelse,  der  kan  have  Hen- 
blik paa  fortsættende  Studier  (altsaa  være  »de  Lærdes« 
første  Skole),  men  tillige  er  relativt  afsluttet  i  sig  selv; 
og  derfor  er  Modersmaalsskolen,  det  andet  Undervis- 
ningstrin hos  Comenius,  en  Folkeskole  vidt  forskellig 
fra  Fortidens  Almueskole39).  Man  har  med  Hensyn  her- 
til ogsaa  fremhævet  Comenius'  Forskel  fra  Ratichius, 
som  »kun  tog  Hensyn  til  Uddannelsen  til  politiske  og 
kirkelige  Embeder«,  og  hvis  hele  Skoleordning  »kun  var 
beregnet  paa  en  lærd  Uddannelse,  som  da  overhovedet 
Ratichius  ikke  havde  noget  Hjerte  for  Folket«40).  Hen- 
blikket paa  Disciplenes  speciellere  Livskald  gør  sig  i  Co- 
menius' Skole  først  gældende  ved  det  Tidspunkt,  hvor 
efter  hans  Mening  den  enkeltes  naturlige  Bestemmelse  i 
denne  Henseende  begynder  at  kunne  ses,  nemlig  efter 
de  to  første  Undervisningstrin:  scholæ  inferiøres,  materna 
et  vernacula  (de  12  første  Leveaar),  der  skal  uddanne 
samtlige  Unge  af  begge  Køn.  Kun  det  sidste  af  disse  to 
Trin  danner  jo  en  virkelig  Skole,  og  det  er  denne,  der 
viser  sin  Karakter  som  Folkeskole  ved  den  stærke  Frem- 
hævelse af  Modersmaalet  og  Realierne,  overhovedet  af 
det  »for  det  praktiske  Liv  nærmest  liggende  og  nyt- 
tige«41). Hoffmeisters  ovenanf.  Ord  maa,  som  Krebs 
fremhæver,  ikke  forstaas,  som  om  det  skulde  være  en  Art 
konfessionsløse    Skoler,    Comenius    har    tilstræbt;    han 


31)  Anf.  Skr.  S.  68.  Sml.  ovfr.  S.  98.  38)  Pestalozzi  und  Come- 
nius, i  Monatsh.  der  Com.-Ges.  5.  Bd.,  S.  24.  (M.  overfører  herved 
Natorp's  Dom  om  Pestalozzi  paa  Com.).  Sml.  Bohmel,  anf.  Skr.  S.  9. 
39)  Sml.  Hoffmeister,  anf.  St.  og  S.  82;  Krebs,  C.  und  die  Volksschule. 
i  Monatsh.  d.  C.-Ges.  7.  Bd.,  S.  117  ff.  40)  Seyffarth,  S.  65  f.  41)  Krebs, 
S.  120. 

stod  blot  »friere  end  Reformatorerne,  mere  paa  alminde- 
lig-kristelig  Grund«42). 

—  Med  Gymnasiet  begynder  Specialiseringen,  idet 
det  skal  give  fortrinsvis  dem,  der  stræber  udover  Haand- 
værket,  yderligere  Affiling  (perpoliet),  og  Akademiet  skal 
uddanne  de  vordende  Lærere  og  Ledere  af  andre43).  Som 
et  af  de  Hovedspørgsmaal,  der  kommer  til  at  foreligge, 
naar  den  nye  »Universalmethode«  skal  føres  ud  i  Livet, 
nævnes  da  ogsaa  det:  hvordan  man  kan  sørge  for,  at 
de  Fattiges  Børn  kan  have  den  til  Skolegangen  nødven- 
dige Tid  (vacare  queant  scholis)44).  Ja,  der  ligger  unæg- 
telig andre  og  flere  Problemer  bag  ved  Enhedsskolesagen 
end  de  blot  pædagogiske.  Økonomiske  Hensyn  vil  kunne 
medføre,  at  baade  de,  der  sætter  et  Haandværk  som  de- 
res Livsopgave,  og  de,  der  vil  erhverve  Lærdom,  maa 
rette  deres  Uddannelse  tidligere  mod  disse  speciellere 
Maal,  end  en  6-aarig  Enhedsskole  gør  det  muligt.  Men 
saadanne  Forhold  vil  nærmest  berøre  Tidsbestemmel- 
serne i  D.  M.,  som  Comenius  jo  ogsaa  selv  i  Praksis 
har  set  sig  nødsaget  til  at  fravige;  mod  Fordringen  om 
at  føre  samtlige  Unge  sammen  ad  deres  Uddannelses 
første  Vej,  vil  næppe  noget  væsentligt  kunne  indven- 
des45) ,  og  —  længe  efter  Comenius'  Tid  —  præger  den  da 
ogsaa  den  organiserede  Skole  mere  og  mere46). 

Den  universelle  Farve,  hans  Religiøsitet  havde,  og  det 
kosmopolitiske  i  hans  Tænkemaade  har  støttet  disse  Krav 
stærkt;  men  deres  Baggrund  og  Væsen  er  først  og  frem- 
mest pædagogisk,  for  Comenius  er  Uddannelsen  af  alle 
ikke  blot  ønskelig,  men  mulig.  Del  er  denne  Sangvinitet 
(som  allerede  præger  Skriftets  Titel),  der  vakte  Hiibner's 


42)  Anf.  Af  h.,  S.  123.  43)  XXVII  8.  (Man  maa  her  mærke  Afveks- 
lingen i  Udtryk:  exercebunt  —  perpoliet  [maaske  blot  =  give  en 
finere  Dannelse]  —  formabunt,  som  baade  Beeger's  og  Altemoller's 
Overs,  helt  ignorerer).  **)  XXXIII  6.  45)  Sml.  Kroman,  Om  Maal 
og  Midler  . . .,  S.  34  ff.  46)  Sml.  f.  Eks.  vor  Almenskolelov  af  24. 
April  1903  (se  dens  første  §§). 

Betænkelighed;  han  mente,  at  den  meget  lovende  Titel 
vilde  støde  de  fleste  Læsere,  og  savnede  en  Udvikling  i 
Skriftet  selv  af,  hvordan  man  belærer  alle  om  alt47). 
Naar  man  betænker  Comenius'  detaillerede  methodiske 
Forskrifter  og  f.  Eks.  hans  Omhu  for  det  individuelle, 
maa  Hiibner's  velmente  Ord  synes  absolut  uretfærdige. 
Comenius  bestræber  sig  i  Alvor  for  at  anvise  den  uni- 
verselle Methode  ogsaa  i  Enkeltheder,  og  Nutidens  Pæda- 
goger vil  indrømme,  at  han  her  er  inde  paa  meget,  der 
kan  føre  til  et  Maal. 

Alligevel  maa  selve  Universaliteten  (der,  som  vi 
straks  skal  se,  gælder  baade  m.  H.  t.  Disciple  og  Slof) 
jo  forblive  et  Ideal,  og  naar  Comenius  urgerer  den  saa 
stærkt,  kan  han  derfor  ogsaa  i  vor  Tids  Øjne  stundom  faa 
Præget  af  noget  fantastisk,  overdrevent  optimistisk.  Det 
er  da  ogsaa  paa  dette  Træk,  Otto  Anderssen  slaar  ned, 
hvor  han  taler  om  Svaghederne  i  D.  M.:  Comenius1  »For- 
kærlighed for  at  generalisere,  for  streng  Systematiseren 
fører  ham  til  at  se  Barnenaturen  for  lidet  individuel,  for 
meget  schablonmæssig,  og  Udviklingsprocessen  for  regel- 
mæssig og  for  glat.  Han  ser  Barnets  Dannelsesevne  i  et 
altfor  rosenrødt  Lys;  den  er  hos  ham  snarere  en  Dannelses- 
tørst . . .  Han  har  en  blind  Tro  paa  Methodens  Evne  til  at 
bortrydde  alle  Vanskeligheder  .  .  .«48).  Naar  Comenius  i 
D.  M.  ikke  i  højere  Grad  fremdrager  de  Vanskeligheder, 
der  stilles  Opdragelsen  fra  det  individuelle,  skyldes  det 
ikke,  at  han  ikke  har  set  disse,  hvilket  dels  allerede  Ste- 
der i  D.  M.  viser49),  men  navnlig  andre  pædagogiske  Ud- 
talelser af  ham50);  men  Formaalet  med  D.  M.,  den  sam- 
lede Opdragelsestheori  han  deri  har  villet  give,  tillod  vel 
knap  en  nærmere  Indgaaen  paa  de  individuelle  Forhold, 
som  jo  overhovedet  aldrig  fuldtud  vil  kunne  indoptages 


47)  I  Kvacsala's  refererende  Gengivelse  Monatsh.  d.  Com.-Ges. 
8.  Bd.,  S.  134  f.  48)  Anf.  Skr.  S.  3l\  Sml.  Håhner,  anf.  Skr.  S.  54  ff. 
49)  Sml.  ovfr.  S.  222  m.  Note  24.  50)  En  karakteristisk  Udtalelse 
findes  saaledes  i  Meth.  nov.  X  110  (sammenholdt  med  16.  116). 

af  nogen  pædagogisk  Theori51).  Og  naar  en  stærk  Op- 
timisme, der  lader  Vanskelighederne  synes  lettere  at  løse, 
end  de  maaske  vil  vise  sig  at  være,  og  som  derfor  øger 
det  for  Opdrageren  nødvendige  Kvantum  Sangvinitet  og 
Virkelyst,  kun  er  forenet  med  en  Virkelighedssans  som 
Comenius'  og  et  aabent  Blik  for  Vanskelighedernes  Til- 
stedeværelse (trods  nogen  Undervurdering  af  deres  prak- 
tiske Betydning),  er  det  et  Spørgsmaal,  om  ikke  Opti- 
mismen i  sig  selv  er  en  for  Opdrageren  højst  gavnlig  For- 
udsætning til  at  fastholde  det:  Excelsior!,  han  paa  et- 
hvert Trin  maa  tilraabe  Eleven  for  at  faa  denne  det  næste 
Skridt  videre. 

Det  var  det  universelle  i  Comenius'  Fordringer,  vi 
fandt  saa  stærkt  kritiseret.  Ved  Udtrykket  »Universal- 
methode«,  altomfattende  Undervisningskunst  (universale 
docendi  artificium,  universaria  methodus,  universalis 
cultura)52)  tænkes  altsaa  dels  paa  den  nu  omtalte  For- 
dring om  alles  Opdragelse,  men  tillige,  som  Sammenstil- 
lingen viser53),  paa,  at  Opdragelsen  m.  H.  t.  Stof  skal  om- 
fatte alf*).  Om  Grundlinierne  i  denne  Fordring  er  talt 
ved  »Encyklopædismen«  hos  Comenius  (særlig  med  Hen- 
blik paa  den  indre  Orden  og  Sammenhæng  i  det  univer- 
selle Stof)55)  og  hans  koncentriske  Methode  (at  hele  Stof- 
fet skal  behandles  til  ethvert  Tidspunkt)56);  og  Mulig- 
heden for  en  Begrænsning  af  Fordringen  er  givet  med, 
hvad  han  hævdede  om  Undervisningens  Nytte57). 

Han  værger  sig  da  ogsaa  udtrykkelig  mod  den  Op- 
fattelse, at  alle  skulde  have  nøjagtigt  og  indgaaende 
Kendskab  til  alle  Videnskaber  og  Færdigheder;  han  siger, 
at  dette  jo  allerede  er  udelukket  ved  Livets  Korthed  —  en 

51)  Se  om  Skolens  Forhold  til  det  individuelle  de  klare  og  gen- 
nemtænkte Ytringer  af  Niels  Bang  i  en  Anmeldelse  i  »Vor  Ungdom« 
1910,  S.  382.  (Oktoberh.).  Sml.  ndfr.  S.  254  ff.  52)  Titlen  (Hultgr. 
S.  11).  XXXIII  Overskr.  [universarz'us  ukendt  i  klass.  Latin!]  og  19. 
5f)  Se  Titlen  som  anf.  og  XXXIII  19.  54)  Sml.  ogsaa  XIV  7.  (SmL 
ovfr.  S.  102.  126).  S5)  S.  125  ff.  56)  F.  Eks.  S.  126.  »)  Ovfr. 
S.  201  ff. 

enkelt  Specialviden  kan  det  jo  tage  en  Mands  hele  Leve- 
tid at  dyrke  med  Grundighed.  Men  for  »alt  det  vigtigste, 
som  er  til  og  foregaar«,  skal  alle,  der  sendes  ud  i  Verden 
ikke  blot  som  Tilskuere,  men  for  selv  at  »spille  med«, 
oplæres  til  at  »bemærke  Grundlag,  Aarsager  og  Bestem- 
melse«, for  at  de  ikke  skal  slaa  fuldstændig  fremmede 
overfor,  hvad  de  kan  møde  i  Livet58).  Derfor  maa  Sko- 
len ikke  blot  meddele  intellektuel  Opdragelse,  men  tillige 
baade  Sædelighed  og  Fromhed  (og,  vel  at  mærke,  alt, 
hvad  der  kan  fremkalde  dette)59),  og  Videnskaben  skal 
danne  baade  Erkendelse,  Haand  og  Tunge60) .  Ellers  vil  der 
blive  en  »Lakune«,  der  ikke  blot  er  en  Dannelsesmangel  i 
og  for  sig,  men  ogsaa  gør  Afbræk  i  Dannelsens  faste  Sam- 
menhæng (soliditatem  infringens)61). 

Grænsen  for  Disciplenes  Viden  (det  nyttige)  falder 
sammen  med  Undervisningens  Grænse,  idet  alt  det,  der 
skal  vides,  ogsaa  maa  læres,  d.  v.  s.  gennem  Undervisning 
frembydes  for  Disciplene62).  Hvad  dette  i  det  enkelte  er, 
fremgaar  af  Læseplanerne63),  og  vi  har  set64),  at  Stoffet 
paa  alle  Undervisningens  Trin  er  væsentlig  det  samme; 
det  forlanges  saaledes,  at  de  seks  Bøger,  der  (successive) 
anvendes  i  Modersmaalsskolens  seks  Klasser,  alle  skal 
behandle  alf5).  Modersmaalsskolen  skal  opdrage  alle 
»til  alt  menneskeligt«66),  hvilket  fortsættes  i  Gymnasiet, 
hvis  Opgave  det  er  at  meddele  4  Sprog  og  en  fuldstændig 
Encyklopædi  af  »Kunster«  (her  som  et  Sted  ovfr.67)  ikke 
forstaaet  alene  om  det  praktiske)68)  —  vel  ikke  med  Fuld- 
kommenhed for  Øje,  men  saaledes,  at  den  Unge  derefter 
i  det  mindste  »har  faste  Grundlag  for  en  senere  fuldkom- 
men Dannelse«69);  til  Akademierne  bliver  der  saa  tilbage 


58)  X  1.  18.  59)  XVIII  11  f.  X  17.  XII  2,  II.  60)  XVIII  12.  X  2. 
61)  XVIII  12.  X  17.  62)  Se  ovfr.  S.  193.  63)  Herom  kan  angaaende 
Enkeltheder  henvises  til  D.  M.,  Kap.  XXVIII  ff.  64)  Ovfr.  S.  193. 
B5)  XXIX  9.  (Vi  er  her  igen  ved  den  koncentriske  Undervisnings 
Princip).  66)  XXIX  2,  1.  (Sml.  ovfr.  S.  97).  67)  S.  194.  «*)  XXX  1. 
")  XXX  3. 

»Fuldendelsen  og  Afrundingen  af  [Dannelsen  i]  alle  Vi- 
denskaber«70), hvorfor  der  dér  skal  drives  virkelig  altom- 
fattende (vere  universalia)  Studier  —  der  maa  ikke  være 
noget  i  den  menneskelige  Viden,  som  man  ikke  »kan  til- 
købe sig  dér«71).  I  den  moralske  Opdragelse  er  den  aller- 
første Regel,  at  »alle  Dyder  uden  Undtagelse  skal  indplan- 
tes« i  Ungdommen;  fra,  hvad  der  er  rigtigt  og  »moralsk« 
(honestum),  kan  nemlig  intet  undtages,  uden  at  der  vilde 
være  »et  Hul  og  en  Forstyrrelse  af  den  Harmoni«72),  som 
vi  har  hørt73)  skulde  være  den  moralske  Opdragelses  Re- 
sultat, særlig  naaet  i  Akademierne.  Især  bliver  der  dog 
Tale  om:  Klogskab  (opnaaet  gennem  en  god  intellektuel 
Opdragelse),  Maadehold,  Sjælsstyrke  (hvis  Former  er 
f.  Eks.  en  »passende  Frimodighed«  og  Udholdenhed  i  Ar- 
bejdet) og  Retfærdighed  og  den  dermed  beslægtede  Tjenst- 
villighed  (Beskedenhed  og  Enighed)74). 

Ligesom  der  saaledes  paa  det  moralske  Omraade 
foregaar  en  Udskillen  af  enkelte  Dyder,  saaledes  maa 
der  ogsaa  m.  H.  t.  Lærestoffet  ske  en  Begrænsning,  for  at 
Undervisningen  kan  opnaa  den  Hurtighed,  Livets  Kort- 
hed gør  fornøden70).  Det  gælder  her  om,  at  alle  »Hin- 
dringer« (i  videste  Forstand)  ryddes  af  Vejen  —  da  det, 
som  Comenius  udtrykker  det,  ikke  nytter  at  give  Regler, 
naar  man  ikke  først  fjerner,  hvad  der  staar  i  Vejen  for 
Reglernes  Udførelse76).  »Der  er  intet  mere  tomt  end  at 
vide  og  lære  en  Mængde  Ting,  som  ikke  kan  gavne  — 
kun  den  er  vis,  der  kender  nyttige  Ting«77).  Man  ser,  at 
Comenius'  Fordring  om  at  lære  alt  altsaa  maa  forstaas 
paa  samme  Maade,  som  naar  vi  taler  om  »almindelig« 
Dannelse,  mere  sigtende  paa  Stoffets  Periferi  end  paa, 


70)  XXXI  1.  71)  XXXI  2,  I.  Om  Specialiseringen  i  Akademierne 
sml.  Hanner  anf.  Skr.  S.  56,  og  ndfr.  S.  249.  72)  XXIII  3.  XXIX  2,  2. 
73)  Særlig    S.    99.    151.        74)  XXIII    4—12.    XXIX    2,    2.        75)  XIV    8, 

II.  14,  II.  15.      Hele  Kap.  XIX,   særlig  52  ff.  (probl.  VIII),    er  helliget 
Grundsætningerne    herfor.      (Sml.    ovfr.    S.    34.    46  f.).        76)    XVI  25, 

III.  77)  XIX  52. 

hvilke  Enkeltheder  (og  hvor  mange)  der  i  Undervis- 
ningen skal  meddeles;  at  dette  imidlertid  ikke  umiddel- 
bart fremgik  af  selve  Udtrykket,  ses  af  den  Iver,  hvor- 
med han  værger  sig  mod  en  Misforstaaelse  af  Fordrin- 
gen. Som  Princip  formuleres  Læren  om  »Hindringerne« 
saaledes:  der  bør  i  Opdragelsen  ses  bort  fra  det  unød- 
vendige, det  for  den  enkelte  fremmedartede  og  det  meget 
specielle™) . 

»Unødvendigt«  er,  hvad  der  »hverken  tjener  From- 
heden eller  Sædeligheden  og  uden  hvilket  den  intellek- 
tuelle Dannelse  dog  kan  bestaa« ;  intet  maa  læres  for  Sko- 
len alene,  alt  for  Livet79).  Denne  Fordring  faar  en  sær- 
lig Anvendelse  overfor  Spørgsmaalet  om  Klassikerlæs- 
ning i  Skolerne.  Denne  Sag,  som  Comenius  paa  Grund 
af  den  i  Datiden  meget  vidtgaaende  Klassikerlæsning  hel- 
liger et  helt  Kapitel  af  D.  M.80),  faar  hos  ham  en  Behand- 
ling, der  maa  overraske,  selv  naar  man  tænker  paa  de 
religiøse  Forudsætninger,  ud  fra  hvilke  den  er  bleven  til. 
Vi  har  jo  ovfr.81)  erkendt  Comenius'  religiøse  Grundlag, 
men  fundet,  at  det  ved  sin  udogmatiske,  universelle  Ka- 
rakter tillod  en  Pædagogik,  der  saa  at  sige  stillede  det 
religiøse  paa  Linie  med  Bevidsthedens  andre  Sider  og  af- 
gjorde hver  af  disse  for  sig,  uden  at  Fromheden,  der  i  Sy- 
stemet stilledes  over  de  andre  Sider,  i  Enkeltudførelsen 
kom  til  at  bestemme  over  disse.  Ved  Spørgsmaalet  om 
Klassikerlæsningen  træffer  vi  det  eneste  Punkt  i  D.  M., 
som  danner  en  Undtagelse  herfra.  Her  er  det,  som  om  den 
Indflydelse  af  det  religiøse,  som  ellers  den  pædagogiske 
Interesse  har  overskygget,  har  samlet  sig  i  en  Frygt  for 
den  Fare  for  Religion  og  Moralitet,  de  antike  Forfat- 
tere formentlig  kunde  indeholde.82).  Helt  vil  Comenius 
ikke  forbyde  Læsningen  af  dem;  dette  kunde  vel  heller 
ikke  tænkes   i   Alvor,   og  vilde  næppe   have   været   den 

78)  Sidst  anf.  St.  Sml.  ovfr.  S.  118  f.  og  185.  79)  XIX  53. 
80)  XXV.  81)  S.  94  ff.  82)  De  anbringes  under  Kategorien  det 
»unødvendige«,  XIX  53. 

fint  dannede  og  belæste  Comenius  muligt.  Men  hans  Be- 
kymring fører  ham  til  at  anbefale  den  yderste  Forsig- 
tighed paa  dette  Punkt  og  kun  at  ville  tillade  Forfattere 
som  Seneca,  Epiktet,  Platon  og  andre  Morallærere,  endda 
i  beskaarne  Udgaver  og  først,  naar  de  Unges  Sind  for- 
inden er  tilstrækkelig  rodfæstede83).  (Naar  Skolerne 
ovfr.84)  angrebes  for  deres  Anvendelse  af  Aristoteles  ved 
Fysikundervisningen,  er  Synspunktet  et  helt  andet,  det 
intellektuelle85)  —  hvor  dog  heller  ikke  Anvendelsen  helt 
forbydes). 

Naar  Trier,  der  herved  mindes  »om  Grundtvigs  Ind- 
sigelse mod  den  klassiske  Dannelse  og  om  hans  Angrebs- 
vaaben«,  søger  en  Forklaring  paa  Protesten  mod  det  »jor- 
diske Liv  og  Naturens  Skønhed  og  Rigdom«  i  hans  Livs 
ydre  Ulykker,  for  hvilke  Kristendommen  bliver  hans 
Trøst86),  maa  man  indvende,  at  det  i  saa  Fald  er  under- 
ligt, at  det  religiøse  ikke  har  præget  hans  Anskuelser  i 
langt  højere  Grad;  det  synes,  som  om  Trier  ikke  helt  har 
set,  hvor  lidet  berettiget  det  er  udover  dette  ene  Sted  at 
tale  om  nogen  »Protest«  mod  Naturen.  Man  kan  ikke 
sige,  at  Comenius'  egne  Tanker  »hele  Tiden  undslipper 
ham«87),  og  det  ejendommelige  ved  Comenius'  Religiøsi- 
tet, der  lader  Livsbekræftelse  netop  forenes  dermed, 
ligesom  det  fortrøstningsfulde  i  Comenius'  Naturel  synes 
Triers  Betragtning  at  have  undervurderet.  Derimod  kan 
man  med  Kvacsala  undre  sig  over,  hvorledes  denne  Stil- 
ling til  Klassikerne  (som  er  fastholdt  i  Ventilabrum)  »kan 
forliges  med  den  latinske  Skoles  Formaal,  at  forberede  til 
Autorerne  (skal  de  være  blot  kristelige?)«88).  — 


83)  XXV  22.  19.  21.  V  19  f.  (Om  den  udbredte  Klassikerlæsning 
sml.  D.  M.  XXV  2.  13.  17—20).  8*)  S.  152.  85)  o:  ingen  »Autori- 
teter« mellem  Disciplene  og  Naturen  selv!  Et  Tilbageskridt  betegner 
aabenbart  Scholæ  pansoph.  delin.  (1650)  II  4,  6  (sml.  Lindner,  anf. 
Skr.  S.  68).  86)  Comeniuses  Grundt.,  S.  23  f.  8')  Anf.  St.  88)  J. 
A.  Comenius,  S.  387.  M.  H.  t.  Kildespørgsmaalet  for  dette  Punkts 
Vedk.  henvises  til  v.  Criegern,  anf.  Skr.  S.  251. 

Som  Eksempler  paa  det  »meget  specielle«  nævnes  de 
indgaaende  Forskelligheder  i  Plante-  og  Dyreverdenen, 
Haandværkernes  Arbejder  og  Benævnelserne  paa  deres 
Redskaber  o.  1.,  som  vilde  kede  og  forvirre;  det  erklæres 
for  tilstrækkeligt  i  Skolerne  »fuldstændig  og  grundig  at 
behandle  Tingenes  Slægter  (genera)  med  de  vigtigste  Arts- 
forskelle  (differentiæ)  —  det  øvrige  vil  af  sig  selv,  naar 
Lejlighed  gives,  komme  til  Forstaaelse«89).  Vi  faar  herved 
et  klarere  Billede  af  Fordringen  om  at  gaa  ud  fra  det  al- 
mindelige90) ,  idet  vi  ser  den  i  en  ny  systematisk  Sammen- 
hæng. 

Alt,  hvad  der  er  foreskrevet,  skal  udføres  uden 
nogen  Afbrydelse91)  (Inddelingerne  skal  jo  strengt  over- 
holdes92), og  »Skulken  og  Svinkeærinder  (emansiones  et 
evagationes)  maa  ikke  under  noget  Paaskud  tillades«93); 
en  hyppig  Omgang  med  værdifulde  Mennesker  og  en 
stadig  Sysselsættelse  af  Aand  og  Legeme  anbefales  for 
at  »gøre  Lediggang  utaalelig«94).  Da  det  imidlertid  kun  er 
det  virkelig  nyttigste,  Skolerne  skal  behandle05),  fra- 
raades  det,  at  Disciplene  læser  andre  Bøger  end  cle  for- 
langte (i  og  udenfor  Skolen),  da  dette  vilde  foranledige 
aandelig  Adspredthed96).  Det  er  i  denne  Forbindelse,  Be- 
vidstheden sammenlignes  med  et  Spejl,  der  ikke  maa  for- 
dunkles ved  Støv,  en  stadig  løbende  Kværn,  hvis  Kroge 
ikke  maa  opfyldes  med  Straa,  Spaaner  o.  s.  v.97)  —  d.  e. 
de  tomme  og  unyttige  Beskæftigelser98).  Og  det  er  ikke 
nok,  at  Lærestoffet  er  nyttigt,  men  Disciplen  skal  for- 
stad, at  det  er  det99).  Vi  saa  ovfr.100)  Reglen  anvendt 
m.  H.  t.,  hvilke  Sprog  der  skulde  meddeles  Undervisning 
i,  og  i  hvilken  Udstrækning  Undervisningen  i  hvert  en- 
kelt Sprog  skulde  meddeles101).     Paa  det  moralske  Om- 

89)  XIX  55.  90)  Ovfr.  S.  193  ff.  91)  XVI  56,  III.  92)  Se  ovfr. 
S.  121.  93)  XVI  56,  IV.  94)  XXIII  10  f.  Se  ogsaa  XXVIII  20,  8, 
og  sml.  XV  17.  9S)  XVIII  8.  (Sml.  ovfr.).  *)  XIX  10.  9')  Se 
ovfr.  S.  17.  98)  XX  4.  (Sml.  ovfr.  S.  97).  99)  XX  16.  Sml.  ovfr. 
S.  193.  201.  10°)  S.  114  f.  m)  Under  eet  kan  her  henvises  til: 
XXII  2.  5.  17. 

raade102)  bliver  det  altsaa  Fællesskab  med  slette  Menne- 
sker, Børnene  paa  det  omhyggeligste  skal  beskærmes 
imod103),  og  endvidere  mod  »tomme  og  værdiløse  Bøger«, 
men  endelig  ogsaa  mod  Lediggang10*) ,  idet  Mennesketan- 
ken, »hvis  den  ikke  sysselsættes  med  nyttige  Ting,  vil 
skaffe  sig  selv  Virksomhed  ved  unyttige,  ja  endog  skade- 
lige«105). 

I  Sammenhæng  med  »Hindringerne«  maa  endelig 
omtales  de  rent  praktiske  Hindringer,  som  har  staaet  i 
Vejen  for  Skolens  Opfyldelse  af  de  forskellige  pædago- 
giske Fordringer  (deriblandt  altsaa  for  dens  Fjernelse  af 
de  ovfr.  omtalte  »Hindringer«106)  og  fremdeles  kan  gøre 
det107).  Saadanne  ser  Comenius  i  Manglen  paa  methodisk 
uddannede  Mænd  til  at  lede  Undervisningen  med  det  til- 
sigtede Udbytte108)  (om  de  hos  Læreren  fordrede  Egen- 
skaber videre  ndfr.)  og,  hvis  der  ogsaa  var  saadanne,  i 
Vanskeligheden  med  deres  Underhold109).  Efter  den  Ud- 
vikling, Skolen  har  gennemløbet,  maa  naturligvis  saa- 
danne rent  praktiske  Vanskeligheder  til  enhver  Tid  forme 
sig  forskellig;  men  den  sociale  Udvikling  vil  vanskelig 
kunne  naa  saa  vidt,  at  selve  disse  Spørgsmaal  falder  bort 
og  Rubriken  forsvinder  af  det  pædagogiske  System,  selv 
om  dens  Indhold  forandres.  Og  m.  H.  t.  selve  dette  Ind- 
holds Forandring  behøver  man  næppe  at  gøre  opmærk- 
som paa,  at  de  to  her  af  Comenius  berørte  Spørgsmaal 
netop  sysselsætter  den  nyeste  Tids  theoretiske  og  prak- 
tiske Pædagoger.  Det  kan  ogsaa  give  et  Bidrag  til  den 
enkelte  Tids  Drøftelse  heraf  (som  naturligvis  i  og  for  sig 
kun  kan  og  skal  bestemmes  af  dens  egne  Forudsætninger) 
at  vide,  at  Spørgsmaalet  om  en  Læreruddannelse  og  om 
Lærernes  økonomiske  Kaar  i  en  lignende  Form  har  rejst 


102)  Sml.  XVII  9,  III.  108)  Sml.  Præf.  19.  22.  25  f.  104)  XXIII 
17.  105)  VII  8.  106)  Sml.  »Didacticæ  prora  et  puppis«  (Hultgr. 
S.  11):  minus  ...  vani  laboris.  107)  XXXIII  2  f.  108)  XXXIII  4. 
109)  XXXIII  5.  (Der  skal  jo  være  Skoler  overalt;  sml.  ndfr.,  og  ovfr. 
S.  220). 

sig  for  tidligere  Tider  og  altsaa  maa  antages  at  hænge 
sammen  med  dybere  liggende  Sporgsmaal  og  Vanskelig- 
heder. Xaar  vi  for110)  saa  paapeget  en  Vanskelighed  ved 
at  skaffe  de  Fattiges  Bom  Lejlighed  til  at  soge  Skolen,  er 
er  vi  derimod  ved  et  Punkt,  hvor  Tiden  efter  Comenius 
er  kommen  Losningen  betydelig  nærmere;  det  er  derimod 
et  Sporgsmaal,  om  det  samme  kan  siges  om  den  Hoved- 
hindring.  Comenius  finder  i  Stolthed  og  sejg  Modstrid 
fra  deres  Side,  som  »er  uddannede  paa  den  gængse 
Maade.  med  Velbehag  griber  fejl  paa  de  gamle  Strenge 
og  forkaster  alt  det  nye-111). 

Det  vidner  paa  een  Gang  om  Ejendommeligheder  ved 
Comenius'  Tid  (en  Mangel  paa  methodiske  Skoleboger  og 
overhovedet  en  Fraværelse  af  hensigtsmæssige  Undervis- 
ningsmidler112) og  specielt  ved  hans  Fordringer  (Man- 
gelen paa  dertil  svarende  Boger113),  naar  Comenius  som 
det.  der  ved  Fraværelse  kan  gore  hele  Værket  (»machina-) 
unyttigt,  men,  hvis  det  er  tilstede,  overhovedet  bringe 
det  i  Gang,  betegner:  et  »tilstrækkeligt  Forraad  af  pan- 
methodiske  Boger-,  til  hvis  Tilvejebringelse  han  onsker 
Sammenslutning  af  en  Mængde  »begavede  og  arbejds- 
lystne«  Lærde114).  Der  ligger  heri  for  det  første  den  Er- 
kendelse, at  »Forskel  i  Methode  forvirrer  den  Unge  og  gor 
Studierne  indviklede-113),  og  den  deraf  følgende  Fordring 
om.  at  der  ^skal  være  en  og  samme  Methode  for  Med- 
delelsen af  alle  Videnskaber,  samme  for  alle  Færdigheder 
og  samme  for  alle  Sprog-,  og  at  »i  den  samme  Skole  den 
samme  Rækkefølge  og  Form  skal  beherske  alle  Øvelser«, 
og  endelig  at  »Bogudgaverne  for  det  samme  Lærestof  saa 
vidt  muligt  skal  være  de  samme-116).  Flvor  der  taltes  om, 
at  Opdragelsen  skulde  omfatte  alle,  argumenteredes  der 
osjsaa  ud  fra  Muligheden  af  at  anvende  samme  Methode 


u0)  S.  225.  ni)  XXXIII  7.  112)  Sml.  O.  Anderssen,  anf.  Skr. 
S.  26.  113^  Sml.  Kirchner  i  Monatsh.  der  Comenius-Gesellsch.  8.  Bd.. 
S.  282  ff.;  Laurie,  anf.  Skr.  S.  216  f.;  Seyffarth,  anf.  Skr.  S.  79  f. 
114)  XXXIII  8  f.       U5)  XVII   47.        116)    XVII  48.  XIX  7.  14.  II  og  IV. 

(i  Opdragelse  og  specielt  i  Undervisning)  overfor  alle117), 
og  særlig  fremhæves,  at  Reglen  om  Sprogs  Tilegnelse  gen- 
nem Anvendelse  ledsaget  af  lette  Regler118)  gælder  m.  H.  t. 
alle  Sprog119).  Fordringen  om,  at  alle  de  Unge  skal  un- 
dervises sammen120),  lægger  jo  ogsaa  Fællesskabet  i  Me- 
thode  nært,  men  Methodens  Fuldkommengørelse121)  bli- 
ver derved  særlig  vigtig. 

Naar  Forskellen  mellem  Undervisningens  Trin  siges 
ikke  at  bero  paa  Lærestoffet,  men  paa  Undervisnings- 
maaden1"),  kommer  efter  det  nu  udviklede  disse  forskel- 
lige »Maader<  hver  for  sig  til  altsaa  at  omfatte  dels  (til 
en  vis  Grad)  samtlige  Fag,  dels  (indtil  den  Alder,  hvor 
Undervisningen  for  nogles  Vedkommende  hører  op) 
samtlige  Disciple123).  At  Comenius  ikke  var  ene  om  at 
opstille  denne  Fordring,  ser  vi  af  Ratichius,  som  fordrer 
»Uniformitet  i  alle  Ting,  saavel  i  Undervisningsmethoden 
som  i  Bøgerne,  Reglerne  osv.,  saa  at  Grammatiken  for  de 
forskellige  Sprog,  hvori  der  undervises,  kan  blive  bragt 
saa  meget  som  muligt  i  Samklang«124).  Et  Vidnesbyrd 
om,  hvor  nøje  de  forskellige  Kundskabsomraader  griber 
ind  i  hinanden,  saa  at  virkelig  Uniformiteten  i  Methode 
kan  synes  berettiget,  har  Comenius  selv  senere  givet  i 
Methodus  linguarum.  Denne  Afhandling,  der,  som  dens 
Navn  viser,  vil  udvikle  Sprogundervisningens  Methode, 
bliver  i  Virkeligheden  en  Pædagogik  med  Regler  for  alle 
Opdragelsens  Omraader.  Vel  udvikles  det,  at  der  er 
særlige  Omstændigheder,  som  gør  Sprogundervisningen 
vanskeligere  end  Undervisningen  i  >  Videnskaber  og  Fær- 


U7)  S.  222.  118)  Se  særlig  ovfr.  S.  193  f.  119)  XX  16.  v-°)  Se 
ndfr.  Saaledes  XXIX  2.  1.  m)  XXXII  2.  132)  XXVII  4—6  (sml. 
ovfr.  S.  193\  XXIX  9.  XXXI  2,  II  (sml.  dog  2,  I).  12S)  Dette  har 
fundet  et  heldigt  Udtryk  hos  Bohmel,  anf.  Skr.  S.  18  øverst.  1M)  Hans 
7.  Fordring  hos  Laurie,  anf.  Skr.  S.  17.  Her  er  et  af  de  Punkter, 
hvor  man  tor  antage  historisk  Forb.  mellem  C.  og  Rat.'s  Fordringer 
(se  om  hele  dette  Forhold  Aug.  Israel  i  Monatsh.  der  Com.-Ges.  1.  Bd.. 
S.  173  ff.;  sml.  Trier,  Pæd.  Tids- og  Stridssp.  2.  Bd.,  S.  46  ff.,  særlig  51; 
C.  F.  Linderstrøm-Lang,  Wolfgang  Ratichius  (Kbh.  1903).  S.  292  f.). 

digheder< -1'5),  men  de  deraf  følgende  speciellere  Regler 
forberedes  ved  pædagogiske  Enkeltbetragtninger,  der  om- 
fatter ogsaa  Videnskaber  og  Færdigheder,  og  efter  at  der- 
med Grundlagene  for  al  Undervisning  er  fastsat,  udtales 
den  »Lov«:  Alt,  hvad  der  kan  fastsættes  m.  H.  t.  Spro- 
genes Methode,  vil  være  at  føre  tilbage  til  disse  Under- 
visningskunstens  Grundlag126) . 

Idet  det  foreskrives  Disciplene,  hvilke  Bøger  de  maa 
have  og  i  hvilke  Udgaver,  forlanges  det,  at  disse  for  de 
enkelte  Klasser  tilladte  Bøger  skal  udtømme  alt,  hvad  ved- 
kommende Klasse  kan  kræve  vedrørende  Lærestoffet  for 
saavel  den  intellektuelle  som  den  moralske  og  religiøse 
Opdragelse,  saa  at  Disciplene  saa  længe  »ikke  behøver  an- 
dre Bøger,  men  ogsaa  ved  disses  Hjælp  ufejlbarlig  føres 
til  Maalet«127).  Bøgerne  skal  naturligvis  følge  de  pæda- 
gogiske Grundsætninger  og,  som  sagt,  af  Skolen  holdes  i 
Beredskab  i  tilstrækkeligt  Antal,  saa  at  det  ikke  skal  være 
nødvendigt  først  at  fremskaffe  dem  ved  Diktat,  Afskriv- 
ning osv.,  »naar  der  er  Brug  for  dette  eller  hint«128);  dette 
gælder  ogsaa  om  de  andre  Undervisningsredskaber,  og 
overføres  til,  at  Tekster,  fra  hvilke  der  skal  foretages  Over- 
sættelse til  Modersmaalet,  skal  være  ledsagede  af  Over- 
sættelsen129). Det  er  dog  en  noget  for  ideel  Betragtning, 
naar  Comenius  mener,  at  dette  kan  betale  sig,  idet  den 
Tid,  som  ellers  maatte  medgaa  bl.  a.  til  at  oversætte,  nu 
»langt  nyttigere«  vil  kunne  anvendes  til  selve  Forkla- 
ringen og  Indøvelsen130) ;  Oversættelsen  synes  herved  de- 
graderet til  en  ren  Nødhjælp,  der  som  Regel  kan  undværes 
og  er  gjort  overflødig  ved  den  friere  Fortolkning  og  ved 
Øvelsen  i  at  tale  Sproget. 


125)  M.  nov.  X  106—108.  126)  M.  nov.  X  162.  (Sml.  Laurie,  anf. 
Skr.  S.  173).  127)  D.  Al.  XVI  62,  I.  XIX  31. 14,  II.  36.  XVI  61.  XXIX  8, 
II.  (Den  sidst  anf.,  for  Modersmaalsskolen  formulerede,  Regel  maa 
aabenbart  gælde  for  samtlige  Trin).  128)  XIX  34  f.  Se  ogsaa  XXIX 
9—12.  XVI  13.       12J))  XVI  13.  19,  I.  XIX  32.       lS0)  Sidst  anf.  St. 

I  disse  Fordringer  om  Skolebøgernes  Indretning  (og 
Tilstedeværelse)  staar  vi  vistnok  overfor  noget  af  det 
mest  konkrete  i  D.  M.131);  saa  vidt  har  Comenius  i  sin 
universelle  Pædagogik  formaaet  at  have  Enkelthederne 
for  Øje,  og  saa  direkte  kan  hans  Betragtninger  vende  sig 
polemisk  mod  specielle  Forhold  i  den  Undervisning,  han 
forefandt.  Bliver  saadanne  Fordringer  derfor  end  af 
mere  forbigaaende  Interesse  end  andre,  der  paa  een  Gang 
favner  videre  og  griber  dybere  ned,  er  det  dog  af  Værdi 
at  sammenholde  ogsaa  dem  med,  hvad  der  fremtræder  i 
en  senere  Tids  Pædagogik.  Hvad  særlig  Sprogundervis- 
ningen angaar,  slaar  det,  hvorledes  Comenius  udtaler  An- 
skuelser, som  skulde  synes  at  høre  en  langt  senere  Tid 
til;  den  praktiske  Form  med  dens  Genfortælling,  Tale- 
øvelse og  derved  tilvejebragte  Forstaaelse,  suppleret  med 
Benyttelsen  af  Grammatik  og  Leksikon132)  er  jo  netop, 
hvad  han  forfægter  —  omend  naturligvis  den  rationelle 
Begrundelse  og  Enkeltudformning  først  siden  er  naaet. 
Ikke  blot  om  Bøger  for  Disciplene  taler  Comenius;  han 
forlanger  ogsaa  særlige  Haandbøger  for  Lærere  (libri  in- 
formatorii  docentium  in  usum  concinnandi)133),  og  af- 
viser en  mulig  Ængstelse  for,  at  delte  skulde  begunstige 
Ladhed  hos  Lærerne134).  Man  skimter  dog  en  vis  Beret- 
tigelse af  Tvivlen  om  Lærernes  Energi  og  Dygtighed,  naar 
Comenius  argumenterer  ud  fra,  at  det  »ikke  vedkommer 
Disciplene,  om  Læreren  selv  eller  en  anden  før  ham  har 
indrettet  Læsestoffet,  naar  blot  det  fordrede  er  ved  Haan- 
den,  og  Læreren  nøje  giver  Anvisning  til  Benyttelsen  af 
det«,  og  naar  han  henviser  til,  at  dette  giver  større  Sikker- 
hed mod  Fejlgreb135). 


131)  Det  kommer  de  egtl.  Læseplaner  (som  vi  udelukker  af  »Sy- 
stemet«) nær.  132)  Sml.  O.  Jespersen,  Sprogundervisning  (1901),  S. 
117  ff.  1S3)  XXII  18.  1Si)  XIX  33.  135)  Sidst  anf.  St.  Om  C.'s  Be- 
tragtning af  Lærerne  videre  ndfr.  S.  248  ff.  I  Eksistensen  af  de 
nødv.  »pandidaktiske«  Hjælpemidler  ser  C.  ogsaa  Betingelsen  for  at 
vinde  Velgørere  for  den  nye  Undervisnings-Orden,  XXXIII  8. 

—  I  sidste  Instans  hviler  Fordringen  om  een  Methode 
for  alle  jo  paa  den  krævede  Udelukkelse  af  alt  overflødigt 
og  skadeligt.  I  en  lignende  Tilknytning  hertil  kan  man 
se  den  Paastand,  at  en  Dreng  »ikke  med  Udbytte  kan 
undervises  af  flere  Lærere  paa  samme  Tid,  da  det  næppe 
er  muligt,  at  disse  alle  kan  følge  nøjagtig  samme  Under- 
visningsmaade«,  og  saaledes  den  førnævnte  Fordring  vilde 
blive  krænket136) .  Det  fremgaar  da  heraf,  at  i  Comenius' 
Øjne  har  Methodens  Ensartethed  og  strenge  Overhol- 
delse vejet  mere  til  end  dens  Væsen  i  og  for  sig,  hvilket 
viser  et  Skarpblik,  man  næppe  vilde  have  tiltroet  den, 
hvis  hele  didaktiske  Stræben  saa  at  sige  gik  ud  paa  at 
udforme  den  bedst  mulige  Methode. 

Den  samme  Discipel  maa  altsaa  i  det  samme  Lære- 
stof kun  have  een  Lærer137) ;  og  Disciplene  maa  paa  sam- 
me Tid  ogsaa  kun  beskæftiges  med  eet  Lærestof138)  — 
denne  Fordring  træder  supplerende  til  den  anden.  I  Af- 
handlingen om  »den  fuldkomne  Indretning  af  det  latin- 
ske Sprogs  Studium«  samler  han  Synspunkterne  om  »Be- 
sparelse« af  Kraft  og  Tid  ved  een  Lærer  ad  Gangen  for  alle, 
og  hvad  dertil  hører:  jævnaldrende  Disciple,  Opmærk- 
somhed, Lyst,  Anskuelighed139),  og  Fordringens  Sam- 
menhæng med  Spørgsmaalet  om  Opmærksomheden,  hvis 
Sikring  jo  under  saadanne  Undervisningsforhold  maa 
blive  en  Hovedfaktor,  viser  sig  ogsaa  i  D.  M.  ved,  at 
Drøftelsen  af  de  Midler,  ved  hvilke  Læreren  kan  fore- 
staa  saa  store  Klasser,  fandt  Sted  ved  Omtalen  af  Op- 
mærksomheden140). Comenius  er  altsaa  afgjort  mod  En- 
keltmandsundervisningen i  den  ene  eller  den  anden 
Form141) ;  han  bebrejder  den  tidligere  Undervisning,  at 
den  manglede  en  Form  for  at  undervise  alle  paa  een 
Gang,  hvorfor  bl.  a.  Lærerne  fik  et  meget  større  Arbejde, 


136)  XVII  8.  131)  XVII  9,  II.  138)  XVI  32.  Se  ogsaa  ovfr.  S.  193. 
139)  171  ff.  (gengivet  hos  Lindner,  S.  101  f.).  14°)  Se  ovfr.  S.  183  f. 
141)  Seyffarth  sammenligner  ham  heri  med  Bacon  (til  Forskel  f.  Eks. 
fra  Montaigne;  anf.  Skr.  S.  77). 

og  de  ikke  netop  sysselsatte  Disciple  fik  »Lejlighed  til 
unyttig  Uvirksomhed«142).  Det  er  ovfr.  143)  vist,  hvorledes 
Comenius  tænker  sig  Problemet  om  den  ene  Lærer  til  de 
mange  Disciple  løst;  det  er  det  samme  Problem,  som  den 
moderne  Klasseundervisning  ad  præcisere  udformede 
Veje  søger  at  løse144),  men  Spirer  til  Klasseundervisnin- 
gens Princip  fandtes  allerede  i  Comenius'  Forslag. 

Han  finder  det  nu  ikke  blot  muligt  for  den  enkelte 
Lærer  at  undervise  mange  ad  Gangen145),  men  ogsaa  langt 
det  hensigtsmæssigste,  idet  Lærerens  Iver  vil  vokse,  jo 
større  en  Skare  han  ser  for  sig,  og  denne  Iver  igen 
vil  paavirke  Disciplene,  for  hvem  det  store  Antal  i  og 
for  sig  er  til  Glæde  og  Nytte146).  Og  det  forbydes  ud- 
trykkelig Læreren  at  undervise  nogen  alene  i  eller  uden- 
for Skolen  —  »altid  alle  sammen  og  samtidig«;  han  maa 
derfor  ikke  en  Gang  »særskilt  gaa  hen  til  nogen  eller  til- 
lade nogen  særskilt  at  gaa  hen  til  sig«147).  Det  kan  under 
saadanne  Forhold  synes  vanskeligt  at  hævde  den  Indi- 
vidualisering i  Undervisningen,  Comenius  ogsaa  an- 
befaler, og  som  han  jo  bl.  a.  ønskede  støttet  ved  Lærerens 
personlige  Bekendtskab  med  den  enkelte  Discipels 
Hjem148).  Der  er  næppe  nogen  egentlig  Modsigelse  mel- 
lem de  to  Fordringer;  hvad  enten  der  drives  en  Under- 
visning, der  i  hvert  Øjeblik  særlig  henvender  sig  til  en  en- 
kelt Discipel,  eller  »Klasseundervisning«  (som  den  af 
Comenius  foreslaaede  godt  kan  kaldes),  skal  Udbyttet  dog 
komme  hver  Discipel  for  sig  til  Gode,  og  Lærerens  For- 
staaelse  af  Klassen  som  Helhed,  selv  om  den  er  en  » Gen- 
nemsnits «-Forstaaelse,  maa  dog  grunde  sig  paa  Kend- 
skabet til  hver  enkelt  Discipel,  og  der  bliver  i  en  Under- 


m)  XIX  8.  143)  S.  183  f.  "*)  Sml.  Tuxen  i:  Beretning  fra  De 
højere  Almenskolers  Lærerforening  1908  (Kbh.  1909),  S.  113  ff.  E. 
Kaper,  Den  daglige  Undervisnings  Form.  2.  Udg.  (1911),  S.  52  ff. 
145)  XII  2,  VI.  XIX  9.  14,  I.  III.  16  ff.  (probl.  I).  Se  ogsaa  ovfr. 
S.  178.  146)  XIX  16.  Sml.  ovfr.  S.  208.  178.  147)  XIX  18,  II. 
Se  videre  ovfr.  S.  184.       148)  Ovfr.  S.  206. 

visningstime  rig  Mulighed  (og  Nødvendighed)  for  at  indi- 
vidualisere149). Alligevel  begunstiges  denne  Mulighed  na- 
turligvis ikke  ved  saa  strenge  Forbud  mod  Enkeltmands- 
behandling;  det  er  aabenbart,  at  Comenius  har  set  Nød- 
vendigheden af  at  opstille  Fordringer  til  begge  Sider  (som 
Modvægt  mod  gængse  Forsyndelser  til  begge  Sider),  men 
ikke  er  trængt  dybt  nok  ind  i  Spørgsmaalet  til  at  naa  en 
Formidling  af  Vanskelighederne. 

Endnu  skarpere  viser  en  saadan  Brist  paa  indre 
Sammenhæng  (ligeledes  foraarsaget  ved  Fordringer,  der 
hver  for  sig  er  berettigede,  men  som  skulde  være  affilede 
under  Hensyn  til  hinanden)  sig  maaske  paa  et  andet 
Punkt.  Vi  hørte,  at  Disciplene  paa  samme  Tid  kun 
maatte  beskæftiges  med  eet  Lærestof.  Fordringen  frem- 
træder speciellere  i  Polemiken  mod  de  gængse  Skoler, 
som  paa  een  Gang  vilde  meddele  Disciplene  »f.  Eks. 
latinsk  og  græsk  Grammatik  og  maaske  Rhetorik,  Poetik 
og  endnu  meget  mere«150).  Det  fordres,  »at  Dialektiken 
ikke  trænger  sig  ind  hos  dem,  der  arbejder  med  Gram- 
matik .  .  .  saa  længe  man  giver  sig  af  med  Latin,  skal 
Græsken  vente  o.  s.  v.«  —  ellers  vil  det  ene  hindre  det 
andet,  da  »den  Tanke,  som  er  rettet  paa  flere  Genstande, 
ikke  saa  godt  kan  beskæftige  sig  med  hver  enkelt«151).  Vi 
har  altsaa  her  et  Supplement  til  Fordringen  om  Lære- 
stoffets  Inddeling  og  successive  Fremtræden  i  Undervis- 
ning152). Undervisningen  skal  gaa  frem  »fra  det  ene  til 
det  andet  under  omhyggelig  Sondring  (distincte),  for  at 
ikke  Sindene  skal  overvældes«153).  Specielt  anvendt  paa 
Sprogundervisningen  kommer  Fordringen  til  at  lyde: 
ethvert  Sprog  skal  læres  for  sig154),  først  Modersmaalet, 
saa  Nabofolkets,  saa  Latin,  Græsk  osv.,  altid  det  ene  efter 
det  andet;  først  naar  Sprogene  allerede  er  fæstnede  ved 


149)  Sml.  Tuxen,  anf.  St.  S.  116.  15°)  XVI  32.  30.  (I  de  lærde 
Skoler  skiftede  man  Stof  næsten  hver  Time  —  hvilket  ikke  synes 
os  saa  galt!  (Sml.  næste  S.).  151)  XVI  31.  132)  S.  121.  124  f.  189  ff. 
l58)  XX  21.       "«)  Sml.  ovfr.  S.  200. 

Brug,  vil  de  »med  Nytte  kunne  sammenlignes«155).  Den  de- 
taillerede Læseplan156)  viser  da  ogsaa  Sprogene  afløsende 
hinanden  og  det  ene  Fag  det  andet;  saaledes  har  Gym- 
nasiets 6  Klasser  Navn  efter  det  Fag,  hver  af  dem  for- 
trinsvis behandler:  Grammatik,  Fysik,  Mathematik, 
Ethik,  Dialektik,  Rhetorik157). 

Vi  ser  imidlertid  ogsaa  meget  forskelligt  Stof  behand- 
let paa  een  Gang;  Samtidigheden  af  Real-  og  Sprogunder- 
visningen er  jo  et  bestemt  formuleret  Princip158),  og  For- 
skellen mellem  Skolestadierne  sagdes  udtrykkelig  at  bero 
paa  Undervisningens  skiftende  Form,  medens  Stoffet  er 
det  samme  og  alle  Fagene  »altid  meddeles  samtidig«159), 
ligesom  jo  ogsaa  Lærebøgerne  i  Modersmaalets  Skole  »alle 
skulde  behandle  alt«160)  —  altsaa  Principet  om  den  kon- 
centriske Undervisning161). 

Der  foreligger  altsaa  her  to  Fordringer,  som,  tænkte 
igennem  og  praktiserede  i  den  Strenghed,  med  hvilken 
de  faktisk  er  formulerede,  vilde  kollidere.  Man  kan 
ikke  baade  behandle  alle  Stof  paa  een  Gang  og  kun  eet 
ad  Gangen.  Det  er  derfor  aabenbart,  at  Fordringerne  har 
faaet  deres  skarpe  Form  under  Indtrykket  af  den  gængse 
Skoles  Splitten  af  Fag,  der  kunde  belyse  hinanden  og  hvis 
Dannelsesværdi  egentlig  beror  paa  deres  Samvirken  —  og 
saa  ved  Siden  deraf  dens  Sammenblanden  af  de  forskellig- 
ste Omraader,  hvor  Ejendommelighederne  ved  hvert  en- 
kelt slet  ikke  kan  fremtræde  og  Resultatet  maa  blive  For- 
virring162). Men  Comenius  har  ikke  tænkt  paa,  at  den 
absolute  Formulering,  han  førtes  til  at  give  sine  For- 
dringer, gør  Uret  ved  de  Overdrivelser,  den  indeholder  — 


1SS)  XXII  9.  156)  XXVII  ff.  157)  XXX  4.  158)  Se  ovfr.  S.  126. 
152  ff.  159)  XXVII  4  (ovfr.  S.  193.  235;  ved  »Forme  tænkes  paa 
den  Grad,  i  hvilken  der  trænges  ind  i  Stoffets  Enkeltheder).  160)  XXIX 
9  (ovfr.  S.  228.  236).  161)  Sml.  ogsaa  O.  Anderssen,  anf.  Skr.  S.  22; 
Altemoller,  Indl.  til  Overs,  af  D.  M.,  S.  LX.  Og  ovfr.  S.  200  f.  162)  Denne 
Fare  opvejer  ikke  den  Lyst,  der  kan  frembringes  ved  Afvekslingen 
(som  C.  ogsaa  tænker  sig  frembragt  indenfor  samme  Stof,  ved  rig- 
tig Methode). 

og  idet  han  ikke  har  tænkt  dem  sammen,  har  dette  paa 
en  pudsig  Maade  hævnet  sig  derved,  at  Fordringerne,  som 
de  staar,  gør  hinanden  umulige. 

Men  eet  er  det  i  Theorien  at  skærpe  sine  Fordringer 
til  Yderligheder;  naar  de  ikke  derved  har  kunnet  kolli- 
dere, ligger  det  i,  at  der  ved  Enkeltudførelsen  i  Praksis 
umærkelig  er  slaaet  af  fra  begge  Sider,  saa  at  det  er  de 
derved  skabte  relative  Fordringer,  der  har  faaet  Betyd- 
ning og  saa  at  sige  modificerer  Fortolkningen  af  de  op- 
rindelige. Vi  maa  derfor  betragte  D.  M.'s  detaillerede 
Læseplaner,  naar  vi  ønsker  at  vide,  hvorledes  Comenius 
virkelig  har  villet  have  sine  Fordringer  forstaaede.  Af 
disse  sammenholdt  med  de  ovenfor  meddelte  speciellere 
Formuleringer  af  Hovedfordringerne  viser  det  sig,  at 
Fordringen  om  eet  Stof  ad  Gangen  hovedsagelig  tager 
Sigte  paa  de  forskellige  Afdelinger  indenfor  samme  Fag 
eller  Faggruppe  (Sprog  f.  Eks.),  medens  der  ved  For- 
dringen om  Lærestoffets  Samtidighed  tænkes  paa  alt  det 
indenfor  de  forskellige  Omraader  (f.  Eks.  Ord  og  Sag)  en- 
cyklopædisk sammenhørende. 

Denne  Vanskelighed,  hvis  Løsning  vi  allerede  tid- 
ligere163) i  Forbigaaende  har  antydet  i  den  angivne  Ret- 
ning, synes  mærkelig  nok  ingen  af  Comenius-Forskerne  at 
have  været  opmærksom  paa.  Historisk  kan  Vanskelig- 
heden maaske  tildels  forklares  ved,  at  Fordringen  om 
Samtidigheden,  der  er  Comenius'  egen  Indsats  og  hænger 
sammen  med  hans  pansophisk-encyklopædiske  An- 
skuelse, paa  Grund  af  eksisterende  Skoleforhold  maatte 
begrænses  for  selv  at  kunne  hævdes;  den  maatte  derfor 
lyde:  alle  Omraader  paa  een  Gang,  men  for  hvert  Om- 
raade  kun  een  Repræsentant  —  og  optog  altsaa  et  i  Da- 
tiden liggende  Moment,  som  vi  ogsaa  finder  hos  Ratichius 
i  Fordringen:  »Kun  een  Ting  [af  samme  Slags]  ad  Gan- 


168)  S.  200  f.     (En  fuldst.  Løsning  er  næppe  mulig.    Det  maa  dog 
huskes,   at    Modsætningen    har    gentaget    sig   i    moderne   Pædagogik). 

gen«164).  Naar  denne  Fordring  hos  Comenius  et  Sted  op- 
træder i  den  specielle  Form:  at  alle  i  samme  Klasse  paa 
samme  Tid  skal  beskæftiges  med  samme  Stof165),  inde- 
holder dette  selvfølgelig  ingen  Modsigelse  mod  Samtidig- 
heden; udvider  vi  nu  Fordringen  lidt,  idet  »samme  Tid« 
betyder:  det  Aar,  vedkommende  Klasse  varer,  naar  vi  til, 
at  et  Hovedfag  saa  længe  skal  sysselsætte  alle,  hvilket  dog 
ikke  udelukker  Tilstedeværelsen  af  andre  Fag  (blot  sta- 
dig det  samme  for  alle  paa  een  Gang).  Paa  Grund  af  de 
forskellige  Omraaders  indre  (encyklopædiske)  Sammen- 
hør  vil  det  mangfoldige  Stof  ogsaa  til  enhver  Tid  kunne 
grupperes  om  et  enkelt  Omraade,  Hovedfaget,  som  be- 
lysende og  belyst  af  dette,  hvorved  den  frygtede  Forvir- 
ring undgaas.  Men  disse  Tanker  har  Comenius  ikke  i 
det  enkelte  forfulgt. 

—  Vi  har  tidligere166)  set  Antydning  af,  at  Comenius 
foruden  den  manglende  Tidsinddeling167)  ogsaa  bebrej- 
dede Skolen,  at  den  overhovedet  ikke  valgte  den  rigtige 
Tid  til  den  aandelige  Uddannelse168).  Han  udvikler  nu 
med  mange  Enkeltheder,  at  det  er  nødvendigt,  at  Opdra- 
gelsen tager  fat  tidlig169) .  Religiøst  tvinger  Muligheden  af 
en  tidlig  Død  hertil170) ;  men  ogsaa  i  Almindelighed  gæl- 
der den  Regel,  at  »Livet  ikke  skal  tilbringes  med  at  mod- 
tage Undervisning,  men  med  at  handle«,  hvorfor  Menne- 
sket altsaa  saa  tidlig  som  muligt  bør  sættes  i  Stand  her- 
til171). Der  peges  ogsaa  paa,  at  alt  lettest  »bøjes  og  formes« 
i  de  unge  Aar172),  at  Ungdomsaarene  i  Grunden  heller 
ikke  har  nogen  anden  passende  Anvendelse173) ,  og  at  man 
kun  i  de  tidligere  Aar  modtager  rigtig  varige  Indtryk, 
hvorfor  det  er  af  Betydning,  at  disse  første  Indtryk  »op- 


164)  Nr.  2  af  hans  Principer  hos  Laurie,  S.  16;  Seyffarth, 
S.  66.  Sml.  ovfr.  S.  235,  N.  124.  165)  XIX  38  (ovfr.  S.  208).  166)  S.  49. 
167)  Sml.  S.  121  f.  168)  XVI  9,  I  f.  169)  XVI  10, 1.  XVII  9,  I.  17°)  VII  2. 
Se  ogsaa  ovfr.,  S.  168.  m)  VII  3.  —  O.  Anderssen  gør  opmærksom 
paa  den  Modsætning  (anf.  Skr.  S.  28),  der  paa  dette  Punkt  er  mel- 
lem C.  og  Rousseau.      m)  VII  4  f.      17S)  VII  6.  XXVII  2. 

16* 


244  Kap.  II.  §  8. 

staar  i  Overensstemmelse  med  den  virkelige  Visdoms 
Regler«174).  Jo  senere  den  intellektuelle  Opdragelse  be- 
gynder, des  mere  »vil  dens  Forløb  være  hæmmet«,  da  Tan- 
ken, som  altid  er  i  Virksomhed,  ellers  »allerede  er  taget  i 
Beslag  af  andre  Ting«175);  og  ligeledes  maa  den  moralske 
Opdragelse  begynde  i  den  spædeste  Barndom,  førend  Ka- 
rakteren endnu  kan  naa  at  tilegne  sig  Fejl176). 

I  Enkeltheder  er  Konsekvenserne  af  denne  Fordring 
dragne  ved  Læseplanens  »Moderskole«  (schola  ma- 
terna)177), de  6  første  Leveaars  Skole,  hvor  »alt  det,  hvor- 
med man  ønsker  Mennesket  udstyret  for  hele  Livets  Be- 
hov, skal  indplantes  ham«178).  Adskillige  af  de  herhen 
hørende  Fordringer  har  vi  allerede  tidligere  mødt;  samlet 
findes  de  behandlede  i  eet  Kapitel:  Idea  scholæ  maternæ, 
og  vi  har  ligeledes  omtalt  det  selvstændige  Skrift:  Schola 
infantiæ  (Informatorium  der  Mutter  Schul),  der  af  Pap- 
penheim  betegnes  som  en  »Udvidelse«  af  Kapitlet  i 
D.  M.179).  Hovedforskelle  mellem  de  to  Fremstillinger 
ligger  i,  at  i  det  selvstændige  Skrift  er  Tredelingen  vel  op- 
retholdt, men  ordnet  efter  den  Vigtighed,  Comenius  til- 
lægger de  enkelte  Led180),  at  den  legemlige  Opdragelse, 
som  vi  har  set181),  er  indgaaende  behandlet,  og  at  D.  M.'s 
Regler  som  Helhed  fremtræder  i  en  konkretere  Form182) ; 
vi  har  derfor  ogsaa  ment  at  kunne  hente  Oplysning  her, 
naar  Reglerne  i  D.  M.  var  for  kort  udtrykte  til  at  mulig- 
gøre en  klar  Forstaaelse. 

Comenius'  Tanke  om  at  inddrage  Moderen  som  Or- 
gan i  Barnets  Opdragelse  er  siden  bleven  gentaget  af 
mange  Pædagoger.  Selv  om  det  ifølge  Sagens  Natur  er 
umuligt  at  give  stramme  Regler  for  Moderens  aandelige 
Indvirkning  paa  Barnet  (især  fordi  det  individuelle  her- 
ved spiller  saa  stor  en  Rolle),  mener  dog  ogsaa  Nutiden, 


"*)  VII  7.  m)  XVII  8.  VII  8.  176)  XXIII  13.  —  Opdr.  skal 
være  afsluttet,  før  Mennesket  er  udvokset  (XII  2,  III).  177)  Se  XXVIII. 
178)  XXVIII  1.  179)  Anf.  Skr.,  S.  43.  18°)  Se  ovfr.  S.  99  ff.  181)  S.  107  ff. 
1M)  Sml.  Lindner,  anf.  Skr.  S.  97  ff. 

at  Moderen,  der  i  disse  Aar  bliver,  somZiller  udtrykker  det, 
»Hovedpersonen  ved  Opdragelsen«183),  ikke  helt  er  i  Stand 
til  per  Instinkt  at  opdrage  Barnet  rigtig,  men  kan  behøve 
vejledende  Vink184).  Vi  finder  Vigtigheden  heraf  be- 
tonet hos  Rousseau,  Jean  Paul,  Pestalozzi  og  Herbart185) ; 
og  en  historisk  Forbindelse  er  paavist  mellem  Comenius' 
Tanker  paa  dette  Omraade  og  Frobel's  Børnehaver,  der 
endnu  mere  organiserer  disse  Aars  Undervisning,  for- 
skellige fra  Comenius'  Moderskole  væsentlig  derved,  at 
Frobel  »har  vovet  nogle  Timer  af  Dagen  at  henlægge  denne 
Barndomsskole  udenfor  Hjemmet  og  at  indføre  en  stren- 
gere Methodik«186). 

I  øvrigt  er  Fordringerne  i  D.  M.  meget  indgaaende 
m.  H.  t.,  hvad  der  ønskes  naaet  (mindre  angaaende,  hvor- 
ledes). Disse  6  Aar  skal  bringe  Barnet  saa  vidt  i  »Fysik« 
(i  videre  Forstand),  at  det  er  bekendt  med,  hvad  Vand, 
Jord,  Regn,  Kulde,  Jern,  Træ  osv.  er,  og  med  sine  Lem- 
mers Benævnelse  og  Brug  —  og  saaledes  faar  lagt  »et 
naturvidenskabeligt  Grundlag«187).  Det  opregnes  lige- 
ledes, hvilken  Viden  der  kan  danne  en  Begyndelse  til 
Astronomi  (»at  vide  Navnene  paa  Himmel,  Sol,  Maane  og 
Stjerner  og  bemærke  deres  daglige  Op-  og  Nedgang«)188), 
til  Geografi,  Historie189),  ja  endog  til  Arithmetik  (ved  at 
Barnet  forstaar  Benævnelserne:  lidt  og  meget,  kan  tælle 
til  10  osv.)190)  og  Geometri  (ved  at  det  forstaar  Benævnel- 
serne: stor  —  lille,  lang  —  kort,  Linie,  Kreds  osv.)191). 
Ogsaa  den  musikalske  Uddannelse  tager  her  sin  Begyn- 
delse192), ja  de  kan  endog  faa  et  svagt  Begreb  om  Politik 
(»hvis  de  bemærker,  at  nogle  Mænd  i  Samfundet  kommer 

188)  Einleitung  in  die  allgemeine  Pådagogik  (2.  Aufl.  Langensalza 
1901),  S.  124.  Sml.  Wilkens,  Grundtræk  af  Pædagogikken  (3.  Udg. 
1895),  S.  95  f.  )84)  Pappenheim,  anf.  Skr.  S.  45.  185)  Sml.  Ziller 
og  Papp.,  anf.  Stt.  186)  Pappenheim,  anf.  Skr.  S.  46;  Hoffmeister, 
anf.  Skr.  S.  87  f.,  Noten.  Sml.  Trier,  Amos  C.'s  Grundt.,  S.  16. 
187)  D.  M.  XXVIII  3.  188)  XXVIII  5.  189)  XXVIII  6.  8.  190)  XXVIII 
9.  191)  XXVIII  10.  "*)  Gennem  Kendskab  til  lettere  Salmestykker, 
XXVIII  17. 

sammen  i  Raadhuset  og  kaldes  Raadsherrer«  osv.  —  i 
øvrigt  »strækker  Barnets  Indsigt  i  disse  Aar  sig  næppe  ud- 
over Hjemmet«)193).  Det  er  allerede  sagt194),  at  i  denne 
Skole  faar  Sædelæren  (morum  doctrina,  ethica)  sit  faste- 
ste Grundlag195) ,  og  at  ogsaa  den  religiøse  Opdragelse  her 
kan  og  skal  bringes  til  en  vis  Højde196) . 

Idet  Parallelen  med  Aarstiderne  anvendes  ikke  paa 
Livsafsnittene  alene,  men  ogsaa  paa  Døgnets  Tider,  bli- 
ver den  Støtte  for  en  Fordring  om  ogsaa  i  Døgnet  at  paa' 
begynde  Opdragelsen  tidlig,  altsaa  i  Morgentimerne  som 
»de  for  Studierne  bedst  egnede«197).  Dog  har,  som  ovfr.198) 
set,  ogsaa  Eftermiddagstimerne  deres  Plads  i  Undervisnin- 
gen, og  medens  Morgentimerne  skal  helliges  Forstandens 
og  Hukommelsens  Uddannelse,  er  Eftermiddagstimerne 
(her  er  stadig  i  det  hele  kun  Tale  om  de  til  den  offentlige 
Undervisning  henlagte  Timer,  4  daglig)  bestemt  for 
»Haandens  og  Stemmens«  Øvelse199).  I  Eftermiddags- 
timerne skal  det  om  Morgenen  læste,  forklarede  og  til- 
egnede færstnes,  men  intet  nyt  behandles200). 

Vi  er  hermed  kommen  ind  paa  den  egentlige  Skoles 
Omraade,  i  første  Række  altsaa  Modersmaalsskolen,  og 
Fordringen  om  det  vigtige  i,  at  Opdragelsens  Grund  bliver 
lagt,  faar  nu  sit  Modstykke  i  det  bestemte  Krav  om,  at 
den  ogsaa  føres  til  Afslutning,  at  altsaa  enhver,  der  be- 
tros en  Skole,  bliver  saa  længe  i  den,  indtil  han  er  bleven 
»et  videnskabelig,  moralsk  og  religiøst  dannet  Menne- 
ske«201). Det  fremgaar  af  Specialiseringerne  i  Gymnasium 
og  Akademi202),  at  dette  Maal  tænkes  at  kunne  være  naaet 
med  Udgangen  af  den  alle  omfattende  Modersmaalsskole; 
alle  skal  jo  have  Adgang  til  dette  Maal,  og  Comenius  ken- 


193)  XXVIII  19.  194)  S.  165  f.  19S)  Se  XXVIII  20.  196)  S.  168. 
Med  ovenstaaende  fra  D.  M.  kan  særlig  sammenlignes  Inform.,  Kapp. 
6—10.  (4).  197)  XVI  10,  II.  198)  S.  122.  200.  199)  XXIX  17,  I  og 
II.  2°°)  XXIX  17,  III  og  IV.  201)  XVI  25,  I.  56,  I.  (Sml.  ovfr. 
S.  244,  N.  176).  M.  H.  t.  Forbliven  i  »Moderskolen«  sml.  Inform., 
Kap.  11.     20a)  Se  ovfr.  S.  224  f.  229  og  ndfr.  S.  249. 

der  ikke  Fortsættelsesskoler,  hvor  de,  der  med  det  12. 
Aar  forlader  Fællesskolen,  kunde  opdrages  videre.  Det 
har  aabenbart  været  ret  almindeligt,  at  Børnene  toges  ud 
af  Skolen  tidligere,  naar  Forældrene  havde  Brug  for  dem, 
eller  under  Skolegangen  i  længere  Mellemrum  holdtes 
borte  fra  denne,  og  det  er  under  Indtrykket  heraf203) ,  han 
har  taget  den  i  og  for  sig  selvfølgelige  Fordring  ind  i  sit 
System. 

Naar  der  i  D.  M.  tales  om  Dannelsens  »Afslutning«, 
maa  man  i  hvert  enkelt  Tilfælde  nøje  fastholde,  hvad  der 
er  tænkt  paa.  Ved  en  Opgørelse  af  Antallet  af  Arbejds- 
timer regnes  der  med  en  Arbejdstid  paa  30  Aar204)  (og 
Sammenhængen  viser,  at  der  her  er  Tale  om  Uddannelses- 
tid205) ;  der  maa  altsaa  derved  være  tænkt  paa  Dannel- 
sen saa  vidt,  som  denne  overhovedet  kan  føres,  altsaa 
medindbefattet  Akademi  og  Rejser,  hvilket  jo  omtrent  vil 
passe  med  30  Aar206).  Den  Dannelse  derimod,  der  skal 
være  afsluttet  (»som  Forberedelse  til  Livet«)  inden  den 
voksne  Alder207),  er  den  alment  humane  gennem  de  to 
første  Trin. 


§  9.     Lærerne.    Skolen. 

Indenfor  det  Systems  Rammer,  vi  har  opridset,  er  det 
nu  lykkedes  at  faa  samtlige  almindeligere  pædagogiske 
Tanker  i  D.  M.  betragtede.  Tilbage  bliver  kun  de  mest 
konkrete  Enkeltheder,  Fagfordelingen  paa  de  forskellige 
Trin  og  overhovedet  den  egentlige  Læseplan,  saa  vidt 
denne  i  det  hele  taget  er  optaget  i  D.  M. 

Dette  Skrifts  Karakter  som  almindelig  Undervisnings- 
lære viser  sig  netop  ved,  at  de  egentlige  Konkretioner  kun 
er   givne   i   Antydninger,    som   enhver   Praksis    alligevel 


20s)  Sml.  Bebrejdelserne  XVI  24,  I.  55.  204)  XV  14—16.  "3)  Sml. 
XV  17.  *>■)  sml.  XXVII  2.  207)  Se  ovfr.  S.  244,  N.  176.  Sml. 
ogsaa  VII  6. 

maatte  supplere,  og  at  selve  disse  Antydninger  er  udson- 
drede fra  det  egentlig  pædagogiske  System  i  særskilte  Af- 
snit1). Saaledes  gaar  jo  heller  ikke  nu  til  Dags  en  theo- 
retisk  Pædagogik  saa  langt  som  til  at  behandle  de  speci- 
elleste  Enkeltheder  (ikke  engang  i  sin  »specielle  Del«); 
disse  overlades  til  den  »praktiske  Pædagogik«  (Opdrager- 
gerningen  og  theoretiske  Fremstillinger  af  denne)2),  og 
de  Punkter  af  Comenius'  Pædagogik,  der  uden  syste- 
matisk Angivelse  deraf  strejfer  ind  paa  dette  Omraade, 
ligger  altsaa  udenfor  vor  egentlige  Interesse.  Naturlig- 
vis er  Grænsen  mellem  de  to  Omraader  ret  flydende,  og 
den  maa  for  en  Del  sættes  forskellig  efter  hvert  Systems 
individuelle  Karakter.  Vi  har  saaledes  ovfr.  ikke  kunnet 
undgaa  at  medtage  Enkeltheder,  som  en  moderne  Frem- 
stilling vilde  udelukke  fra  sin  »theoretiske«  (almindelige 
og  specielle)  Del.  For  at  fuldstændiggøre  Billedet  af 
Comenius'  pædagogiske  Tankegang  vil  vi  af  samme 
Grund  endnu  kaste  et  Blik  paa,  hvad  han  fordrer  af  den 
nye  Opdragelses  Skoler,  og  særlig  af  dens  Lærere. 

Vi  har  allerede  truffet  en  Udtalelse  (om  Utilbøjelig- 
heden overfor  alt  nyt3),  som  viser,  at  Comenius  fandt 
en  væsentlig  Hindring  for  Gennemførelsen  af  sine  Re- 
formtanker hos  Lærerne,  og  han  tog  heller  ikke  fejl  i 
dette;  Lindner  sammenligner  hans  Kamp  mod  Medarbej- 
dernes Ligegyldighed  og  Træghed  med  den,  senere  Pesta- 
lozzi  fik  at  bestaa4).  Comenius  bebrejder  den  gængse 
Skoleundervisning  dens  Mangel  paa  methodisk  (d.  v.  s. 
efter  den  rette  Methode)  skolede  Mænd,  en  Mangel,  der 
blev  endnu  føleligere  ved  Mangelen  paa  Undervisnings- 
midler (Bøger  osv.)5).  Han  definerer  Læreren  som  et 
Menneske,  der  er  »fremragende  ved  Kundskaber  og  Ka- 


J)  Kapp.  XXVIII— XXXI.  2)  Sml.  Toischer,  Theoret.  Pådagogik 
und  allgem.  Didaktik  (Baumeister's  Handb.  2.  Bd.,  1.  Abt.  A.),  S.  1  f. 
Oscar  Hansen,  Opdragelseslære  S.  6  ff.  (For  mange  falder  den  prak- 
tiske Pædagogik  sammen  med  den  »specielle«).  8)  Ovfr.  S.  234. 
4)  Anf.  Skr.  S.  69  f.      5)  XXXIII  4.  XVI  13. 

rakterens  Alvor«6),  og  som  gør  Undervisningen  til  sit 
eneste  Livskald,  hvorved  der  (i  denne  Henseende)  »drages 
Omsorg  for  hele  Samfundet«7).  Vi  har  ovfr. hørt  om  Læ- 
rerens Iver,  der  skal  smitte  Disciplene8),  den  Klogskab 
og  Taalmodighed,  hvormed  han  især  skal  stige  ned  til 
vanskelige  Disciple9),  og  den  Faderlighed,  der  skal  præge 
hans  Haandhævelse  af  Skoletugten10) .  Det  er  da  nød- 
vendigt, at  Lærerne  (som  overhovedet  enhver,  der  skal 
lede  andre)  først  »gennemtrænges  af  Visdom«11),  og  de 
maa  derfor  gennemgaa  hele  Dannelseskursuset  —  ogsaa 
Akademiet12),  hvis  »virkelig  universelle  Studier«13)  maa 
betyde:  Muligheden  af  dér  at  dyrke  ethvert  Special- 
studium14).  At  Fordringerne  til  en  speciel  Læreruddan- 
nelse ikke  er  overdrevent  store15),  synes  man  dog  at 
maatte  slutte  af  de  Hensyn,  Comenius  tager  til  manglende 
Dygtighed  hos  Læreren  ved  Tilrettelæggelsen  af  Under- 
visningsstoffet16) og  Affattelse  af  Haandbøger  for  Lære- 
ren17). Til  Gengæld  sætter  han  selve  Lærerens  Mission 
overordentlig  højt  —  Hiibner  mente:  overdrevent  højt18). 
Dette  er  ikke  andet  end  overensstemmende  med  den  Be- 
tydning, han  tillægger  Opdragelsen  og  ikke  mindst  det 
methodiske  i  den;  særlig  stærkt  træder  det  frem,  hvor 
blandt  Henvendelserne  til  de  forskellige  Faktorer,  hvem 
det  nye  Skoleforetagende  skal  ligge  paa  Hjerte19),  Læ- 
rerne opfordres  til  at  lægge  deres  alvorlige  Bønner  i  Øn- 
sket om  (seriis  exaptate  votis),  at  de  tilsigtede  »Lettelser  i 
deres  Anstrengelser  saa  hurtig  som  muligt  kan  blive  til- 
vejebragt og  hævet  til  almindelig  Brug«  —  de  kan  jo  ikke 
ønske  noget  bedre  end  at  »opleve  det  rigest  mulige  Ud- 


«)  VIII  2.  »)  VIII  6.  8)  S.  239.  9)  S.  206.  211.  2U.  222  (N.  25). 
Ogsaa  XXVI  4.  10)  S.  214  f.  n)  VI  9.  12)  Se  ovfr.  S.  225.  13)  XXXI 
2,1.  14)  XXVII  6.  Hertil  maa  i  øvrigt  allerede  Gj'mnasiet  gennem  en 
Deling  i  en  eller  anden  Form  have  forberedt,  sml.  XXX  1,  I.  2,  VIII. 
XXII  1.  15)  Se  ogsaa  ovfr.  S.  237,  og  særlig  XVI  13.  16)  XX  24. 
(sml.  ovfr.  S.  234  ff.).  17)  Ovfr.  S.  237.  18)  Se  Monatsh.  d.  Com.-Ges. 
8.  Bd.,  S.  135.       19)  XXXIII  11  ff. 

bytte  af  deres  Arbejde«,  og  Drivkraften  i  dem  skal  være 
deres  »himmelske  Kald«  og  den  Tillid,  Forældrene  viser 
dem  ved  at  betro  dem  deres  Børn20) . 

I  langt  større  Udstrækning,  end  det  med  faa  Ord 
kan  siges,  har  Comenius  i  D.  M.  Lærerne  for  Øje;  en- 
hver af  de  didaktisk-methodiske  Forskrifter  har  jo  i  før- 
ste Række  Lærerens  Forhold  for  Øje  og  kommer  altsaa 
til  at  forudsætte  bestemt  Indøvelse,  i  det  lange  Løb  altsaa 
bestemte  Egenskaber,  hos  ham.  Men  vi  saa  jo,  at  det 
methodiske  kunde  hævdes  selv  i  en  ret  løs  Tilknytning 
til  Lærerens  Dygtighed,  og  end  mere. vil  der  hos  Lære- 
ren være  Kredse  af  menneskelige  Egenskaber,  som  ikke 
direkte  berøres  af  Methoden.  Naar  vi  hørte  om  Lære- 
rens »Faderlighed«  (en  Fordring,  som  man  kan  sammen- 
ligne med  Francke's:  at  Læreren  skal  forene  Fadersind 
med  broderlig  Kærlighed21),  stod  vi  aabenbart  overfor 
en  Fordring,  der  sigtede  videre  end  blot  til  Formen  for 
Udøvelsen  af  den  enkelte  Tugtelse;  der  forudsattes  her- 
ved et  blivende  Sindelag,  en  stadig  Stemning,  der  skulde 
præge  Lærerens  Følelse  for  Disciplene.  Paa  samme 
Maade  kan  de  methodiske  Forskrifter  forudsætte  bestemt 
fæstnede  Egenskaber  hos  Læreren,  som  gør  ham  den  rette 
Methode  naturlig;  men  da  en  særlig  Læreruddannelse, 
som  skulde  forme  ham  i  denne  Retning,  ikke  er  forlangt 
af  Comenius,  synes  det  nærmest,  som  om  det  mest  har 
været  ham  om  at  gøre,  at  Læreren  nøje  fulgte  de  ham 
foreskrevne  Regler;  en  dybere  Uoverensstemmelse  med 
disse  har  han  slet  ikke  kunnet  tænke  sig  —  en  saadan 
vilde  i  hans  Øjne  simpelthen  have  gjort  vedkommende 
Lærer  umulig.  Men  en  dybere  Overensstemmelse  har 
han  heller  ikke  brudt  sig  om  at  sikre,  eller  maaske  har 
han  tænkt,  at  den  rigtige  Praksis  af  sig  selv  efterhaan- 
den  vilde  virke  tilbage  paa  Læreren  og  forme  ham  i  den 


20)  XXXIII  12.        21)  Denne    Fordring  er  fremhævet   af  Dreising, 
Zur  Erinnerung  an  Aug.  Herm.  Francke  (i  Monatsh.  d.  C.-Ges.  7.  Bd., 

S.  144). 

heldige  Retning;  det  er  altsaa  i  hvert  Fald  aabenbart,  at 
det,  der  har  haft  hans  væsentlige  Interesse,  ikke  var  Læ- 
rerne, men  Børnene,  og  det  er  da  ogsaa  dem,  Opdragel- 
sens Formaal  angaar.  Imidlertid  har  han,  i  alt  Fald 
senere,  set,  at  Lærerne  (som  Opdragelsens  Midler)  i  Op- 
dragelsens egen  Favør  kan  gøre  Krav  paa  en  selvstændig 
Interesse. 

I  den  mere  systematiske  (men  ogsaa  ensidigere)  Meth- 
odus  linguarum  opstilles  Lærer  ved  Siden  af  Discipel 
som  Opdragelsens  Organer;  ingen  af  dem  kan  undværes 
i  Undervisningen,  og  da  det  er  vigtigt  for  Resultatet,  at 
begge  er  »gode«,  gennemgaas  de  Egenskaber,  enhver  af 
dem  skal  være  i  Besiddelse  af22).  Læreren  skal  have 
Kundskaber,  kunne  meddele  dem  til  andre  og  være  ivrig 
efter  dette23).  Læreren  skal  gaa  methodisk  frem,  saa  at 
han  forstaar:  at  forberede  Disciplen  til  Lærdommen, 
meddele  denne  og  fæstne  den24).  Der  opponeres  ved 
denne  Lejlighed  mod  Ratichius'  og  hans  Tilhængeres 
Paastand  om,  at  Undervisningen  skal  foregaa  under  fuld- 
stændig Passivitet  fra  Disciplenes  Side,  hvorved  hele  Ar- 
bejdet vilde  tilfalde  Læreren.  Comenius  ser  rigtig,  at 
det  ved  en  saadan  Fremgangsmaade  vilde  være  meget 
vanskeligt  at  fastholde  Disciplens  Opmærksomhed,  og  at 
dennes  Selvvirksomhed  netop  er  det,  det  først  gælder  om 
at  vække25).  Kvantiteten  af  det,  der  meddeles,  skal  ikke 
bestemmes  af,  hvad  Læreren  kan  meddele,  men  hvad  Di- 
sciplen kan  modtage;  »Lærdommens  Tilpasning  efter  Di- 
sciplens Begavelse  er  Undervisningens  Sjæl«26).  Vi  træf- 
fer i  Tilknytning  hertil  den  ejendommelige,  allerede  af 
Cicero27)  fremsatte  Fordring,  at  Læreren  »enten  ikke  maa 
være  for  højt  begavet,  eller  ogsaa  skal  være  øvet  i  Taal- 
modighed«28).  Tilføjelsen  viser,  hvad  der  er  tænkt  paa, 
og  giver  den  noget  overraskende  Sætning  et  Sandheds- 

22)  Meth.  nov.  X  12  f.  2S)  M.  n.  X  14.  2*)  M.  n.  X  19  (ff.). 
as)  M.  n.  X  24.  2«)  M.  n.  X  110  (ff.).  27)  Pro  Roscio  Com.  11,  31. 
(Com.'s  Alternativ  har  Cicero  ikke).       28)  M.  n.  X  117. 

moment,  som  allerede  er  sikret  ved  Udtrykket  »ikke  for 
begavet«.  En  stor  Kundskabsrigdom  kunde  jo  vanske- 
liggøre Læreren  den  »Stigen  ned«  til  Disciplens  Stand- 
punkt29), som  maa  forlanges  af  ham;  Comenius  taler 
haandgribelig  om  en  svigtende  Taalmodighed  hos  Lære- 
ren, men  det  var  jo  muligt,  at  allerede  den  rette  Iagt- 
tagelse og  Forstaaelse  af  Barnet  under  saadanne  Forhold 
kunde  have  Vanskelighed  ved  at  indtræde.  Imidlertid  er 
Comenius  dog  næppe  her  naaet  til  Bunds  i  Spørgsmaalet; 
det,  der  skulde  gøre  »den  for  højt  begavede«  ringere  som 
Lærer,  vilde  ikke  være  hans  Kundskabsmængde,  men 
hans  for  ringe  Begavelse  i  pædagogisk  Retning,  og  gaar 
vi  videre  i  Rækken,  til  de  virkelige  Videnskabsmænd,  er 
det  rimeligt,  at  vi  netop  dér  vilde  finde  en  Overlegenhed 
over  deres  Stof,  som  gjorde  dem  særlig  egnede  til  at  med- 
dele dette,  selv  paa  elementære  Trin,  og  til  at  forstaa  de 
(dybt  begrundede)  Vanskeligheder,  et  Barn  kan  have 
overfor  dets  Finesser30). 

I  Leges  scholæ  bene  ordinatæ  udsondres  ved  Siden  af 
de  andre  Rubriker  (der,  som  berørt31) ,  i  stor  Udstrækning 
henvender  sig  til  Lærerne)  en  særskilt  Gruppe  af  »Love 
for  Lærerne«32),  omfattende  16  Forskrifter,  der  nærmest 
kunde  siges  at  indeholde  de  Forudsætninger,  hvoraf  Læ- 
reren skønnes  at  maatte  være  i  Besiddelse,  for  tilfredsstil- 
lende at  kunne  opfylde  de  speciellere  Pligter.  Ogsaa  for 
dem,  der  udenfor  Skolen  ansættes  som  Opdragere  (pæda- 
gogi)  hos  adelige  unge  Mænd,  er  der  en  særlig  Gruppe 
af  9  Love33).  Endelig  strækker  der  sig  ogsaa  ind  imellem 
de  andre  Grupper  Regler,  der  har  Lærerens  almindelige 
Gerning  og  Kvalifikationer  for  Øje34). 


29)  Sral.  M.  n.  X  118  og  ovfr.  S.  249  med  N.  9.  so)  Forstaaelsen 
heraf  har  C.  andetsteds  (Leges  scholæ  bene  ord.  XXIII  15)  tydelig 
vist.  31)  Det  S.  250  sagte  maa  jo  gælde  alle  pædag.-didaktiske  For- 
skrifter. 32)  Afsn.  21.  (Sml.  v.  Criegern,  anf.  Skr.  S.  290  ff.). 
33)  Afsn.  20.  84)  Se  saaledes  V  4  (i  Afsnittet  om  »Forbillederne«). 
XXIII  4  (mellem  Lovene  for  »Skolarcherne«,  der  »vaager  over  Skole- 

Til  hele  dette  Afsnit  af  Comenius'  pædagogiske  Sy- 
stem er  det  ikke  helt  let  i  moderne  Fremstillinger  at 
finde  noget  tilsvarende.  Og  dog  kunde  ogsaa  i  vore  Dage 
Forventningerne  til  Opdragelsen  synes  at  maatte  knyttes 
til  Forudsætninger  ikke  blot  i  Disciplenes,  men  ogsaa  i 
Lærerens  Bevidsthed.  I  de  enkelte  methodiske  Krav 
ligger  jo  meget  i  den  Retning35),  men  den  selvstændige 
Behandling,  som  dette  Spørgsmaal  kunde  paakræve 
(lige  saa  vel  som  den,  der  bliver  Spørgsmaalet  om  Di- 
sciplenes psykologiske  Forudsætninger  til  Del),  og  som 
Theoretikerne  overvejende  har  holdt  sig  tilbage  fra,  læg- 
ges nærmere  nu  om  Stunder,  hvor  Kravet  om  speciel- 
lere  Læreruddannelse  med  saa  stor  Styrke  rejses.  Der 
er  da  heller  ikke  Tvivl  om,  at  der  med  vor  Tids  større 
psykologiske  Forudsætninger  maatte  kunne  samles  Bi- 
drag til  en  Lærer-Psykologi  —  og  fra  denne  Side  maatte 
en  moderne  Behandling  af  Spørgsmaalet  vel  tage  fat36). 
Det  maatte  undersøges  systematisk,  hvilke  Egenskaber 
og  Færdigheder  Lærergerningen  som  saadan  i  første 
Række  krævede  Tilstedeværelsen  og  Udviklingen  af,  og 
hvilke  ensidige  og  farlige  Udviklinger  af  Lærerens  In- 
dividualitet hans  Gerning  især  maatte  kunne  begunstige, 
og  som  han  derfor  maatte  være  paa  Vagt  overfor.  Der 
er  gjort  Uret  mod  Læreren,  hvis  man  ikke  skærper  hans 
Blik  for,  at  det  ikke  er  nok  med  hans  Kendskab  til 
Stof  og  Methode,  heller  ikke  til  Børnenes  Individualite- 
ter, men  at  det  allervigtigste  maaske  er  hans  gennem 
egne  Erfaringer,  supplerede  med  dybtgaaende  psyko- 
logisk Viden,  stadig  vaagne  Opmærksomhed  for  sig  selv, 
for  sine  Fejlgreb,  for  de  Punkter,  hvor  han  er  ved  at 


lovenes  Overholdelse«,  sml.  v.  Criegern,  S.  293  f.;  disse  er  en  Art 
Overrektorer,  se  Legg.  XXIII  9.  2.)  3S)  Andet  er  samlet  om  selve 
Læreruddannelsen  (se  saaledes  Wilh.  Fries,  Die  Vorbildung  der  Lehrer 
flir  das  Lehramt,  2.  Bd.,  1.  Abt.  B  af  Baumeister's  Handb.).  36)  Sml. 
ovfr.  S.  187,  N.  70.  Bidrag  hos  Heegaard,  Opdragelseslære  (4.  Opl.), 
S.  19  ff.   Jerusalem,  Die  Aufgaben  d.  Lehrers  (Wien  u.  Leipz.  1912),  passim. 

glide  ud  (f.  Eks.  i  Rutine  eller  i  Suffisance),  kort  sagt:  for 
sin  større  eller  mindre  Overensstemmelse  under  hver  Op- 
dragelseshandling  med  de  Krav,  enhver  samvittigheds- 
fuld Lærer  maa  stille  til  sig  selv. 

Det  er  i  denne  Forbindelse  ogsaa  af  Vigtighed,  at 
Nutiden  vinder  fuld  Klarhed  over  det  omdebatterede 
Spørgsmaal  angaaende  en  theoretisk  Pædagogiks  Mulig- 
hed og  Betydning.  Om  dens  Mulighed  overhovedet  er 
der  vel  næppe  egentlig  Tvivl.  Er  end  ikke  to  konkrete 
Opdragelsestilfælde  ens,  vil  der  dog  i  hvert  af  dem  være 
Momenter,  der  genfindes  i  det  andet.  Der  lader  sig  saa- 
ledes  drage  snævrere  og  videre  Kredse,  omfattende  resp. 
det  for  færre  og  flere  Tilfælde  fælles  (det  mere  og  min- 
dre individuelle).  Paa  dette  (snævrere  og  videre)  Fæl- 
lesskab lader  en  theoretisk  Pædagogik  sig  opbygge  — 
ligesaa  vel  som  den  theoretiske  Viden  om  ethvert  andet 
praktisk  Omraade;  det  er  i  Grunden  kun  Muligheden 
af  at  gøre  denne  Viden  eksakt,  som  drages  i  Tvivl.  Der 
ligger  unægtelig  her  betydelige  Vanskeligheder;  naar 
man  imidlertid  betænker,  hvad  der  dog  allerede  er  naaet, 
og  hvorledes  Psykologien,  hvortil  Pædagogiken  herved 
for  en  Del  maa  støtte  sig,  har  udviklet  sig  hen  imod 
stedse  større  Eksakthed,  synes  der  ogsaa  for  Pædago- 
giken at  kunne  være  en  lignende  Udvikling  i  Vente. 

Den  egentlige  Strid  staar  imidlertid  om  den  theore- 
tiske Pædagogiks  Betydning,  og  den  tilspidser  sig  i 
Spørgsmaalet,  om  en  saadan  Viden  kan  give  Opdrage- 
ren nogetsomhelst  —  nogen  Forberedelse  til  hans  prak- 
tiske Indgriben  i  det  og  det  konkrete  Opdragelses- 
tilfælde.  Det  maa  herved  fastholdes,  at  —  som  alle- 
rede sagt  —  ethvert  Tilfælde  er  individuelt;  ved  de 
Momenter,  som  netop  det  indeholder,  og  disse  Momen- 
ters Forbindelse  faar  det  noget  ejendommeligt,  der  ad- 
skiller det  fra  ethvert  andet  Tilfælde,  —  og  det  maa  følge- 
lig ogsaa  afgøres  individuelt.  (Dette  ejendommelige  hid- 
rører dels  fra  Opdragerens  Individualitet,  dels  fra  Ele- 

vens,  dels  endelig  fra  alt  det  »tilfældige«  i  det  enkelte 
Tilfælde).  Men  dette  vil  sige,  at  Opdrageren  først  kan 
tage  sin  Stilling  til  Tilfældet,  i  samme  Øjeblik  det  fore- 
ligger; med  alle  dets  Enkeltheder  har  han  ikke  kunnet 
forudse  det.  Og  da  tilmed  Afgørelsen  skal  foretages 
straks,  bliver  der  ingen  Tid  til  længere  Overvejelse,  end 
sige  til  at  hente  Erindringer  og  theoretisk  Kundskab 
frem;  Opdrageren  maa  i  meget  kort  Tid  finde  sin  Po- 
sition overfor  vedkommende  Tilfælde  (ved  »Takt«,  »Kon- 
duite«). 

Man  har  ud  herfra  villet  forkaste  Tanken  om  pæ- 
dagogisk Fordannelse  som  nødvendig  eller  gavnlig  for 
Opdrageren  og  betragtet  hans  Værdi  som  saadan  som 
væsentlig  givet  med  hans  naturlige  Begavelse  i  denne 
Retning.  »Takten«,  psykologisk  betragtet,  er  jo  imidler- 
tid karakteriseret  ved,  at  dens  Øjebliksafgørelser  er 
muliggjorte  ved  allerede  tilstedeværende  Standpunkter, 
hvortil  det  for  det  nye  Tilfælde  ejendommelige  saa  kun 
behøver  at  lægge  et  nødvendigt  Minimum.  En  saadan 
Disposition  i  den  specielle  Retning  kan  i  større  og  min- 
dre Grad  være  medfødt  (og  det  medfødte  i  den  vil  vel 
altid  udgøre  det  sikreste  Grundlag) ;  der  skulde  imidler- 
tid ikke  synes  at  være  noget  i  Vejen  for,  at  den  enkelte 
gennem  Paavirkning  og  Belæring  kan  gradvis  formes  i 
Retning  af  disse  nødvendige  Standpunkter.  Allerede 
naar  man  hævder,  at  egne  Erfaringer  kan  virke  i  denne 
Retning,  vilde  det  være  inkonsekvent  at  udelukke  Mulig- 
heden af  en  Udvikling  gennem  ordnet  Kendskab  til  de  Er- 
faringer, Menneskeslægten  paa  dette  Omraade  hidtil  har 
høstet. 

Saaledes  er  det  jo  ogsaa  anerkendt,  at  Udøverne  af 
forskellige  Kunstarter  maa  skoles  baade  theoretisk  og 
praktisk.  Lige  saa  lidt  som  Musikeren  gennem  Musik- 
theori  kan  lære  at  komponere,  lige  saa  lidet  kan  natur- 
ligvis Opdrageren  faa  Opskrifter  paa,  hvordan  han  helt 
igennem  bør  forholde  sig  i  det  enkelte  Tilfælde;   dette 

kunde  jo  indeholde  Momenter,  som  gjorde  en  usædvan- 
lig Fremgangsmaade  heldig.  Men  han  kan  (som  Musi- 
keren) forberedes,  skoles  i  Retning  af  det  for  de  forskel- 
lige Handlinger  (i  snævrere  og  videre  Omfang)  fælles  — 
det,  som  med  Rette  kan  forudses;  maaske  kan  ogsaa 
hans  »Konduite«  opøves.  Jo  bedre  disponeret  han  af 
Naturen  er  i  denne  Retning,  des  mindre  behøver  han 
selvfølgelig  at  erhverve;  men  det  skulde  under  ingen 
Omstændigheder  synes  udelukket,  at  (historisk)  Belæ- 
ring om,  hvad  betydelige  Pædagoger  har  udrettet,  og 
(theoretisk)  Indsigt  i  de  Veje,  der  overhovedet  med  Held 
kan  befares,  kunde  lade  Opdrageren  møde  til  hans  kon- 
krete Tilfælde  med  en  forinden  taget  Stilling  til  en  Fler- 
hed af  disses  Momenter,  hvorved  det  Aandsarbejde,  det 
specielle  i  Tilfældene  lader  tilbage  for  ham  at  foretage, 
kunde  gaa  baade  hurtigere  og  sikrere.  —  Men  det  er  na- 
turligvis af  største  Vigtighed,  at  den  theoretiske  Pæda- 
gogik ikke  tiltror  sig  at  have  udtømt  et  eneste  fremtidigt 
Tilfælde;  kun  da  vil  den  naa  sine  sikre  Maal.  — 

Af  tidligere  nævnte  Fordringer37)  fremlyser  det  øn- 
skelige i,  at  Lærernes  Arbejde  med  Børnene  er  samlet  i 
Skoler,  og  vækker  end  den  synkritiske  Begrundelse  Be- 
tænkeligheder38), er  dog  Sagen,  set  fra  den  pædagogiske 
Side  og  under  Henblik  paa  Skolens  faktiske  (historiske) 
Udvikling,  udenfor  Tvivl.  Naar  det  forlanges,  at  der  bør 
være  en  Skole  i  ethvert  velordnet  Samfund  (cohabitatio) 
af  Mennesker,  baade  i  Stor-  og  Smaabyer  og  paa  Lan- 
det39), gælder  dette  naturligvis  kun  de  Undervisningstrin, 
der  skal  gennemgaas  af  samtlige  unge  Individer,  altsaa 
(Moder-  og)  Modersmaalsskolen40) .  Comenius  betoner, 
at  Tilvejebringelsen  af  Skoler  og  disses  Blomstring  er 
den  første  Betingelse  for  at  have  »velordnede  og  blomst- 


")  Se  særlig  S.  208.  S8)  Begrundelsen  fremkommer  ved  en 
Cirkelslutning  (VIII  8  f.);  sml.  Beeger's  Note  (30)  til  anf.  St.,  og  se 
ovfr.  S.  52  f.  70.       39)  VIII  4.  XXXIII  5.    Sml.  XI  3.       40)  Sml.  XXVII  8. 

rende  Kirker,  Stater  og  Husholdninger«41),  og  at  derfor 
alle:  Forældre,  Lærere42),  de  Lærde,  Theologerne43),  men 
navnlig  Herskerne  og  Statsøvrighederne44),  er  interes- 
serede i  at  bidrage,  hver  hvad  han  formaar,  til  dette  fæl- 
les Maal45).  Skønt  Tanken  om  Skoletvang  ikke  er 
direkte  udtrykt  af  Comenius,  ligger  den  dog,  som  Bee- 
ger46)  og  Hoffmeister47)  har  paapeget,  tydelig  bag  ved 
hans  Fordringer.  At  han  ogsaa  beskæftigede  sig  med 
Tanker  om  Skolernes  ydre  Udstyrelse  og  Beliggenhed, 
har  vi  ovfr.48)  set. 

Hvad  Comenius  i  D.  M.  udvikler  om  Læseplanens 
Enkeltheder,  falder,  som  sagt,  udenfor  Fremstillingen  af 
hans  pædagogiske  System.  Det  kan  blot  berøres,  at  An- 
tydningerne dér  lader  mange  Tvivl  aabne  angaaende, 
hvordan  han  har  tænkt  sig  adskillige  Enkeltheder  prak- 
tisk realiserede  i  indbyrdes  Sammenhæng,  og  at  netop 
praktiske  Omstændigheder  nødte  ham  til  i  senere  Theori 
og  Praksis  at  ændre  en  Del  af  disse  Enkeltheder,  hvor- 
imod selve  Fordringerne,  Pædagogikens  almindeligere 
Indhold,  hvad  vi  oftere  har  set  Eksempler  paa,  opret- 
holdtes. Lærerigt  er  det  i  saa  Henseende  at  sammen- 
ligne D.  M.'s  Skitser  til  en  Skole  med  den  Mønsterskole, 
Comenius  senere  (i:  Scholæ  pansophicæ  delineatio, 
165049)  i  Enkeltheder  udkastede;  en  Sammenligning 
mellem  denne  og  vor  Tids  Mellemskole  er  foretaget  af 
Lindner50).  Om  Comenius'  Anskuelser  m.  H.  t.  en 
Skoles  indre  Organisation  udtaler  Laurie,  at  de  »var  ori- 
ginale og  ved  Erfaringen  har  vist  sig  at  være  i  alt  væ- 
sentligt rigtige«51);  i  Hovedsagen  er  hans  Skole  maaske 
bedst  karakteriseret  ved  den  Forening  af  den  encyklo- 


")  Præf.  33.  *3)  Sml.  ovfr.  S.  249  f.  43)  XXXIII 11—17.  44)  XXXIII 
18  f.  4S)  XXXIII  19.  *6)  I  hans  »Charakteristik«  foran  Overs,  af 
D.  M.  (2.  AufL),  S.  IC.  4T)  Anf.  Skr.  S.  92.  48)  S.  207.  49)  Opp. 
did.  omnia  III  6  ff. ;  overs,  i  C. 's  Ausgew.  Schr.,  bearb.  von  Beeger 
u.  Leutbecher  (2.  Ausg.),  S.  143  ff.  so)  Anf.  Skr.  S.  67  f.  51)  Anf. 
Skr.  S.  225. 

pædiske  og  den  egentlig  koncentriske  Methode52),  som 
Hoffmeister  har  betegnet  som  den  komparative53).  Om 
Skolens  Administration  og  Overledelse  har  Comenius 
intet  udtalt  i  D.  M.  (hvor  sligt  jo  heller  ikke  vilde  høre 
hen),  og  det  lader  sig  ikke  gøre  af,  hvad  han  andetsteds, 
bestemt  af  specielle  praktiske  Forudsætninger,  udtaler 
herom,  at  slutte  til  hans  Anskuelser  herom  ved  Affattel- 
sen af  D.  M.  Hvem  der  nøjere  maa  forstaas  ved  de  et 
Sted54)  omtalte  »curatores«,  lader  sig  saaledes  næppe 
oplyse;  kun  er  det  af  adskilligt  klart,  at  Comenius  har 
ment,  at  Kirke  og  Stat  skulde  have  Opsyn  med  Skolen55). 
Da  imidlertid  Hovedpunktet  ved  Foretagendet  er 
Tilvejebringelsen  af  de  »panmethodiske«  Bøger56),  kan 
det  ikke  blive  een  Mands  Værk.  En  Mængde  »begavede 
og  arbejdslystne  Lærde«  maa,  som  tidligere  sagt,  slutte  sig 
sammen  i  et  kollegialt  Samfund  i  denne  »hellige  Hen- 
sigt«, da  en  enkelt  Mand  kunde  have  anden  Beskæftigelse 
ved  Siden  af  og  ikke  behøvede  at  have  Kendskab  til  alt, 
som  »nødvendigvis  maa  optages  i  en  universel  Methode« 
(in  7Taufi£3,obi'av  redigi)  —  ja,  det  er  muligt,  at  ikke  en 
Gang  een  Tidsalder  vil  kunne  slaa  til57).  Et  saadant 
Collegium  didacticum  (en  »Skolernes  Skole«58),  hvor 
en  Flerhed  af  Lærde  i  Forening  og  afløsende  hinanden 
fortsætter  det  af  en  enkelt  Mand  og  en  enkelt  Tid  vel 
paabegyndte  Reformeringsværk  og  tænker  over  Betingel- 
serne for  dettes  Videreudvikling,  skal  »rette  sine  forenede 
Kræfter  paa  mere  og  mere  at  bringe  Videnskabernes 
Grundlag  for  Lyset«  for  at  udbrede  stedse  større  Op- 
lysning og  »ved  gavnlige  Ny  opfindelser  forbedre  Menne- 


52)  Se  ovfr.  S.  227  m.  Note  55  og  56;  S.  241  med  Note  161.  6S)  Anf. 
Skr.  S.  82.  90,  Note  3.  54)  Se  ovfr.  S.  207  (Overs,  dér  viser  vor  Op- 
fattelses Retning;  det  synes  at  have  været  Skoleværger,  Overordnede 
for  den  økonom.  Administration;  sml.  Leges  sch.  b.  ord.,  som  er 
rettede  til  »curatores«,  for  hvem  der  ikke  gives  Skolelove).  55)  Sml. 
v.  Criegern,  S.  293  f.  (Skolarcherne !).  Sml.  G.  s  Henvendelser  forrige  S. 
66)  Ovfr.  S.  234.       ")  XXXIII  9  f.       58)  XXXI  15. 

skenes  Kaar«59).  Gomenius  ser  dog  Muligheden  af,  at  et 
saadant  Collegium  ikke  formelt  lader  sig  danne;  i  saa 
Fald  bør  dog  de  Lærde,  uden  nogen  Korporation,  med 
ikke  mindre  Redelighed  hellige  sig  denne  Sag,  hvor  langt 
fra  hinanden  i  Sted  de  end  kan  være60). 

Comenius  har  selvfølgelig  tænkt  sig  dette  »Collegi- 
um« som  uddybende  det  af  ham  foreskrevne  (og  i  hans 
Øjne  eneste  rette)  i  Enkelthederne  og  med  Skolepraksis 
for  Øje.  Men  allerede  i  det  Arbejde,  han  saaledes  til- 
deler de  Lærde  (og  det  er  vel  at  mærke  ikke  under- 
ordnede Arbejdere,  men  selvstændige  Lærde!),  ligger  Mu- 
ligheden for  en  vis  Frihed  i  Forhold  til  det  givne  Grund- 
lag. Og  naar  han  lader  skiftende  Generationer  beskæf- 
tige sig  med  Videreudviklingen  af  det  givne,  for  at  man 
»ikke  altid  skal  blive  staaende  paa  det  samme  Stand- 
punkt eller  endog  gaa  tilbage«61),  har  han  dermed  selv 
anerkendt  Begrænsningen  af  de  Forbedringer,  han  har 
kunnet  opstille  (i  alt  Fald  en  Tidsbegrænsning).  Her 
er  maaske  det  Punkt  i  hele  Comenius'  Pædagogik,  hvor 
hans  Vidsyn  lægger  sig  mest  for  Dagen.  Han  ser,  at 
kommende  Slægter  ikke  vil  kunne  blive  staaende  ved 
det,  han  har  tilvejebragt;  det  er  ham  nok  at  have  skabt 
et  Grundlag,  hvorpaa  der  frugtbart  maa  kunne  arbej- 
des videre.  Det  vilde  tyde  paa  megen  Klarhed,  om  et- 
hvert pædagogisk  System  afsluttede  sig  i  et  saadant  For- 
behold. Og  man  tør  sige,  at  denne  Comenius'  Indsigt 
har  lønnet  sig  for  ham.  Gik  der  end  adskillige  Aar, 
inden  Eftertidens  Pædagoger  fik  Øje  paa  ham62),  har 
der  derefter  været  saa  at  sige  enstemmig  Anerkendelse 
af  Almengyldigheden   og   Frugtbarheden   i   det  pædago- 


59)  Naar  Laurie  (S.  43)  henviser  til  Bacons  »universal  college«, 
berører  Fællesskabet  i  hvert  Fald  kun  de  videnskabelige,  ikke  de  (her 
vigtigste)  pædagogiske  Bestræbelser.  60)  XXXI  15.  (Saaledes  synes 
den  her  lidt  uklare  Tekst  at  maatte  forstaas).  61)  Sidst  anf.  St. 
62)  v.  Raumer  og  K.  Schmidt  var  nogle  af  de  første,  sml.  Altemoller, 
S.  LXXVIII  f. 

giske  System,  han  skabte.  Medens  adskillige  andre  theo- 
retisk-pædagogiske  Systemer  kun  for  enkelte  Deles  Ved- 
kommende har  kunnet  optages  i  Eftertidens  Lære  og 
for  Resten  har  staaet  som  isolerede  Kuriosa,  har  der 
overalt  i  Comenius'  System  været  Elementer,  hvoraf  det 
nye  kunde  opbygges63),  ikke  mange  Omraader  har  Pæ- 
dagogiken  siden  beskæftiget  sig  med,  som  ikke  allerede 
af  ham  var  berørt64),  og  for  meget,  som  ikke  direkte 
fra  ham  er  ført  videre,  har  Forskerne  dog  kunnet  paa- 
vise  Paralleler,  beslægtede  Tanker65) ;  og  Tilbøjeligheden 
til  for  en  senere  Tids  Pædagogik  at  finde  nærmere  Til- 
knytning hos  Comenius  er  netop  vokset  ved  Erkendel- 
sen af,  at  Comenius  ikke  selv  mente,  at  det,  han  havde 
skabt,  var  uforanderligt.  Han  viste  en  helt  moderne 
Tankegang66)  ved  Forstaaelsen  af,  at  hans  Tankers 
Værdi  først  og  fremmest  beroede  paa,  om  der  kunde 
arbejdes  med  dem,  bygges  videre  med  dem  som  Grund- 
lag. Det  »Collegium  didacticum«,  som  udgøres  af  alle 
Tiders  og  Steders  fremragende  Pædagoger,  har  siden  Co- 
menius i  stedse  større  Omfang  »klaret  Visdommens  Lys«, 
som  han  ønskede,  det  maatte  ske;  mange  Kendsgerninger 
og  Iagttagelser,  han  ikke  havde  drømt  om,  er  siden 
kommet  for  Dagen,  især  gennem  de  Bidrag,  Pædago- 
giken  har  kunnet  hente  fra  andre  Erkendelsesomraader. 
Men  i  det  pædagogiske  System,  som  enhver  Tid  skaber 
som  udtømmende  dens  Krav  og  Erfaringer,  vil  en  stor 
Klarhed  bero  paa  den  historiske  Besindelse  paa,  hvad 
der  er  Tidens  eget  Produkt,  og  hvad  det  langt  dybere 
gaaende,  som  Stykke  for  Stykke  gennem  lange  Tider  er 
bragt  til  klar  Erkendelse  af  Fortidens  betydelige  Pæda- 
goger. Og  hvor  langt  der  end  naas  frem,  vil  denne 
historiske  Betragtning  altid  være  nødt  til  at  tildele  Co- 


63)  Se  næste  Kap.  64)  Sml.  Jean  Pios  ovfr.  (S.  88,  N.  46)  anf. 
Udtalelse.  65)  Se  adskilligt  ovfr.  ved  de  enkelte  Fordringer.  66)  Sml. 
saaledes  Høffding,  Den  menneskelige  Tanke,  dens  Former  og  dens  Op- 
gaver,  S.  257  ff.;   Wilkens,   Filos.  Propædeutik  (2.  Udg.  1911),   S.  43. 

menius'  Pædagogik,  særlig  som  den  systematisk  afrun- 
det fremtraadte  i  D.  M.,  en  fremragende  Plads. 

Ligeoverfor  de  fleste  af  de  didaktiske  Fordringer, 
vi  ovfr.  har  mødt,  kunde  man  endnu  ud  fra  Indholdet 
af  D.  M.  samle  modsvarende  Bebrejdelser  mod  den 
gængse  Skolepraksis  som  ikke  tilfredsstillende  saadanne 
Fordringer.  Vi  har  ovfr.  fremdraget  enkelte  af  disse 
Indvendinger,  navnlig  hvor  man  syntes  at  maatte  fast- 
slaa  en  nøje  Forbindelse  mellem  de  paapegede  Skole- 
mangler  og  Tilblivelsen  af  de  tilsvarende  positive  For- 
dringer overhovedet.  Ellers  falder  jo  ogsaa  denne  Side 
af  Indholdet  i  D.  M.  udenfor  vor  Opgave;  det  er  jo  ikke 
den  »Methodeløshed«,  han  vilde  forjage,  der  interesse- 
rer os.  Et  helt  Kapitel  af  D.  M.  er  anvendt  til  at  ud- 
dybe den  Thesis,  at  »der  hidtil  har  manglet  Skoler,  der 
fuldstændig  svarede  til  deres  Bestemmelse«67):  at  være 
»sande  Værksteder  for  Menneskedannelse«,  saavel  i 
intellektuel  som  i  moralsk  og  religiøs  Henseende  —  alt- 
saa  at  undervise  alle  fuldstændig  i  alt  (omnes  omnia 
omnino)68).  Comenius  revser  den  gængse  Skoledannel- 
ses Overfladiskhed69),  dens  Begrænsning  til  de  Rige70), 
dens  Forsømmelse  af  det  vigtigste:  Fromhed  og  Morali- 
tet, og  indenfor  »Videnskaberne«  den  ganske  forfejlede 
Methode,  som  gjorde  Skolerne  til  »Torturkamre«,  gjorde 
det  i  sig  selv  klare  dunkelt  og  lagde  Beslag  paa  altfor 
megen  Tid71).  Den  gængse  Skolepraksis  har  efter  Co- 
menius' Dom  aldrig  stillet  sig  det  som  Opgave  at  lære 
Eleverne:  at  leve  vel12);  den  nye  Didaktiks  Fjernelse 
af  det,  der  hæmmede  den  tidligere  Skole,  maa  derfor 
blive  radikal73). 


67)  XI.  At  (Ratichius  og)  Comenius  »naturligvis  ikke  først  har 
bragt  de  pædag.  Reformbestræbelser  ind  i  Verden«,  men  derimod 
stærkest  følt  og  udtrykt  de  eksisterende  Stemninger,  betoner  Fr. 
Paulsen,  Geschichte  des  gelehrten  Unterrichts.  1.  Aufl.  (Leipz.  1885)> 
S.  316.  68)XI  1.  69)  XVIII  1.  ™)  XI  6.  71)  XI  8.  7.  9.  72)  XI  8. 
Sml.  Rousseau,  Émile   I,  S.  13  f.        1S)  Sml.  D.  M.  XXXIII  3—10. 


KAPITEL  III. 
SLUTNING. 


Den  historiske  Betragtning,  der  for  enhver  Tids- 
alder maa  udgøre  en  Del  af  dens  pædagogiske  Studium, 
kan  ikke  opnaa  det  Udbytte  for  den  nye  Tidsalder  selv, 
som  er  dens  sidste  Formaal  og  egentlige  Berettigelse, 
hvis  den  bliver  staaende  ved  en  blot  Konstatering  og 
Opsummering  af  Fortidens  enkelte  Opdragelseskends- 
gerninger  (pædagogiske  Synsmaader  og  Resultater). 
Disse  maa  fremtræde  for  den  i  ordnet  Skikkelse,  med 
enkelte  Led  belysende  andre  og  det  hele  samlet  i  For- 
hold til  de  Enkeltheder,  som  har  dannet  Midt-  og  Ud- 
gangspunkt; kun  saaledes  kan  det  Hovedresultat,  hvori 
de  alene  kan  genopstaa  i  den  senere  Tids  Erkendelse, 
lægges  klart  for  Dagen.  Dette  kan  ogsaa  udtrykkes  saa- 
ledes, at  vedkommende  Tankerækker  maa  fremtræde 
gennem  deres  System,  og,  vel  at  mærke,  gennem  deres 
eget  System  —  ikke  pressede  ind  i  Rammer,  som  en 
anden  Tid  har  skabt,  og  som  kun  ved  Vold  kan  bringes 
til  at  omslutte  det  fremmede  Tankeindhold1). 

Hvor  en  pædagogisk  Tænker  aforistisk,  uden  selv 
at  interessere  sig  for  sine  Tankers  indre  Sammenhæng, 
har  udkastet  disse  enkeltvis,  vil  Eftertidens  Fare  for  i 
en  Systematisering  af  disse  at  lægge  adskilligt  af  sit  eget 


l)  Sml.  ovfr.  S.  81.  89.  —  Overhovedet  danner  Fremstillingen  ovfr. 
Illustration  til  de  i  det  flg.  udviklede  Tanker. 

ind,  være  ganske  betydelig;  og  dog  tør  man  paa  For- 
haand  antage,  at  selv  saadanne  Aforismer  i  deres  Op- 
havsmands Bevidsthed  har  hafl  et  Samlingspunkt,  som 
forklarede  dem  (om  de  end  ikke  kunde  forklare  hin- 
anden), ledende  Grundsynsmaader,  som  det  for  en  senere 
Tid  kan  være  vanskeligt  nok,  men  dog  er  Opgaven  at 
finde.  Hvor  derimod  en  Tænker  selv  har  haft  saa  me- 
get Blik  for  det  systematiske  som  Gomenius,  forringes 
denne  Vanskelighed  jo  betydelig,  men  der  kan  møde  en 
Vanskelighed  af  en  anden  Art.  Vi  saa  jo2),  at  det  »Sy- 
stem«, Comenius  havde  valgt  at  fremstille  sine  pæda- 
gogiske Tanker  igennem,  forholdt  sig  meget  løst  til  selve 
disse  Tanker  og  nærmest  tjente  til  at  fordunkle  deres 
egentlige  indbyrdes  Forhold  og  forskellige  Vægt.  Vi 
kunde  altsaa  kun  bruge  det  til  at  drage  den  temmelig 
tvivlsomme  Slutning,  at  hvor  der  var  saa  megen  syste- 
matisk Sans  overhovedet  tilstede,  maatte  der  ogsaa  an- 
tages bag  ved  selve  de  pædagogiske  Tanker  at  ligge  et 
pædagogisk  System,  omend  kun  dunkelt  bevidst  for 
Tankernes  egen  Ophavsmand;  i  øvrigt  fik  det  (»syn- 
kritiske«)  System,  han  selv  havde  leveret,  nærmest  den 
negative  Betydning,  at  Tankerne  maatte  tages  ud  af 
det,  hele  Fremstillingen  opløses,  inden  der  kunde  blive 
Tale  om  en  Ordning  af  dem  under  andre  (her:  pæda- 
gogiske) Synspunkter3).  At  Antagelsen  af  et  tilstede- 
værende, omend  latent,  System  var  rigtig,  skulde  saa 
faa  sin  (eneste  mulige)  Bekræftelse  gennem,  at  de  saa- 
ledes  isolerede  Tanker  føjede  sig  naturlig  sammen  saa- 
ledes,  at  den  ene  kunde  udledes  af  den  anden,  og  der 
viste  sig  Sammenhæng  mellem  dem  alle.  Vanskelig- 
hederne ved  en  saadan  Undersøgelse  er  ovfr.4)  berørt. 
Systemet  skal  opbygges  ved  Hjælp  af  Rubriker  og  Be- 
greber, det  selv  indeholder,  og  det  skal  ordne  sig  i 
fremadskridende  Tankerækker  ud  fra  de  Grundtanker, 
der  har  været  de  faktisk  bevægende. 

2)  I  Kap.  I.        3)  Sml.  ovfr.  S.  74  f.        4)  S.  76  ff. 

Men  man  kommer  dog  ikke  bort  fra  den  Kendsger- 
ning, at  det  under  alle  Omstændigheder  er  os,  den  se- 
nere Tid  med  dens  delvis  ændrede  Rubricering  og  dens 
forøgede  Erfaringer,  der  træder  i  Forhold  til  de  ældre 
Tanker  og  finder  Systemet  frem.  Vi  har  derfor  allerede 
betonet5),  at  den  enkelte  Betragter  ikke  tør  vente  at  have 
fundet  den  eneste  mulige,  eller  endog  blot  den  bedste, 
Ordning  af  vedkommende  Tanker.  At  Comenius  gjorde 
Betragtningen  af  Opdragelsens  Maal,  der  for  ham  dik- 
teredes af  Menneskelivets  Maal,  til  Udgangspunkt  for  sin 
Fremstilling6),  nødte  i  og  for  sig  ikke  os  til  at  gøre  lige- 
saa7)  (paa  Grund  af  vort  Forhold  til  hans  Fremstilling 
i  det  hele) ;  men  den  Maade,  hvorpaa  han  satte  dette 
Maal  i  Forbindelse  med  de  speciellere,  som  Opdragelsen 
mere  direkte  kunde  arbejde  henimod,  og  derpaa  begrun- 
dede en  Inddeling  af  de  til  disse  ledende  Hovedmid/er8), 
lod  formode,  at  en  Opstilling  ud  fra  Maalet  maatte 
kunne  føre  kontinuerlig  igennem  et  pædagogisk  Systems 
hele  Tankerække.  Vi  blev  heller  ikke  skuffede,  idet 
Maal  og  Midler  viste  sig  straks  at  hænge  saa  nøje  sam- 
men med  psykologiske  Forudsætninger  hos  Disciplene, 
at  Opdragelsens  Mulighed9)  (foruden  dens  Nødvendig- 
hed10) dermed  lod  sig  betragte  som  given.  Uden  at 
Comenius  noget  Sted  meddeler  nogen  egentlig  Definition 
paa  Begrebet  Opdragelse  —  den,  der  nærmest  kunde  ud- 
drages af  D.  M.,  vilde  lyde:  Opdragelse  er  den  bevidste 
Indgriben  i  Menneskenes  naturlige  Anlæg,  der  er  nødven- 
dig, for  at  de  kan  naa  deres  Bestemmelse11)  —  har  han 

5)  Se  saaledes  S.  88  f.  6)  Se  ovfr.  S.  94.  97.  102.  >)  Lige  saa  lidt 
som  vi  havde  Lov  til  at  henvise  til  det  i  og  for  sig  rationelle  i  et 
saadant  Udgangspunkt  (sral.  saaledes  Toischer,  anf.  Skr.  S.  8  f.; 
Wilkens,  Grundtr.  af  Pædag.  (anf.  Udg.),  S.  1.  4  ff.  9;  Kroman,  Om 
Maal  og  Midler  .  . .,  S.  31  ff,  [sml.  Titlen];  Heegaard,  Opdragelseslære 
(4.    Opl.    1893),     S.    6).  8)    Se     ovfr.    S.    97    ff.,    særlig    S.    102  ff. 

9)  Ovfr.  S.  102.  10)  Ovfr.  S.  97  f.  104.  »)  Sml.  S.  97  f.  C.  har  ikke 
indskrænket  Opdragelsens  Begreb  til  det  Forhold  mellem  Genera- 
tionerne, der  er  udtrykt  i  mange  moderne  Definitioner. 

dog  aabenbart  set,  at  en  saadan  Indgriben  etablerer  spe- 
ciellere  Forhold,  saa  at  Opdragelsens  Maal  alligevel  ikke 
uden  videre  bliver  identisk  med  Livets  Maal,  og  dens 
Midler  ikke  helt  er  givne  med  de  naturlige  Anlæg.  Dette 
ses  af,  at  de  høje  Maal,  han  har  sat  for  Menneskelivet, 
jo  ingenlunde  er  naaet,  fordi  Skoledannelsen  er  gennem- 
gaaet,  men  højst  et  Grundlag  derved  tilvejebragt12) ;  hvori 
dette  i  Enkeltheder  bestaar,  og  til  hvilke  konkrete  Maal 
altsaa  Opdragelsen  selv  kan  og  skal  føre,  dette  har  Co- 
menius  ikke  undersøgt.  Imidlertid  savner  vi  dog  ikke 
Oplysninger  om  hans  Mening  desangaaende;  i  de  enkelte 
Opdragelsesfordringer  og  navnlig  i  selve  Læseplanen 
kommer  jo  meget  til  Orde  om,  hvad  han  i  det  enkelte 
tænker  sig  naaet.  Den  systematiske  Mangel  her  ligger 
altsaa  i,  at  han  ikke  har  set  og  fastslaaet,  at  det  jo  ikke 
var  Livets  Maal,  der  dermed  straks  var  naaede,  og  søgt 
en  Bestemmelse  af  Forholdet  mellem  de  to  Arter  af 
»Maal«. 

En  Angivelse  af,  at  heller  ikke  Opdragelsens  Midler 
uden  videre  er  givne  med  Maalene  paa  den  ene  Side, 
Anlæggene  paa  den  anden,  fremtræder  vel  ikke  direkte, 
men  er  dog  tilstrækkelig  fyldig  udtalt  gennem  Indførel- 
sen af  de  methodiske  Opdragelses-  og  Undervisnings- 
regler.  Disse  forudsætter  jo  netop,  at  den  maalbevidste 
Indgriben  i  Anlægget  maa  medføre  (som  den  tildels 
faktisk  har  medført)  speciellere  Forholdsregler.  Det  er 
ikke  enhver  Indgriben,  der,  selv  om  den  har  Maalet  for 
Øje,  ogsaa  fører  til  dette;  og  ikke  enhver  Udvikling  af 
det  oprindelige  Anlæg  vil  lede  dette  i  den  af  Opdragelsen 
forønskede  Retning.  I  Undersøgelsen  af,  hvorledes  de 
af  Maalet  dikterede  Hovedmidler  modificeres  og  spe- 
cialiseres   gennem    Opdragelsesindvirkningernes    Tilpas- 


12)  C.  begrænser  selv  Maalet  saaledes  for  1.  og  2.  Trins  Vedkom- 
mende (ovfr.  S.  228);  men  saa  kan  Fuldkommenheden  selvfølgelig 
ikke  uden  videre  naas  af  det  Mindretal,  der  gaar  videre  gennem 
Gymnasium  og  Akademi. 


266  Kap.  III. 

ning  efter  Anlægget,  som  de  for  at  opnaa  Virkning  først 
og  fremmest  maa  imødekomme,  tilvejebringes  de  me- 
thodiske  Regler.  Som  nødvendig  Forudsætning  ikke  for 
praktisk  Opdragelse,  men  for  theoretisk  Pædagogik  (og 
af  den  er  et  stærkere  eller  svagere  Moment  altid  tilstede 
i  den  praktiske  Opdragelse)  fremtræder  da  Kendskabet 
til  dette  Anlæg,  specielt  til  det  deri,  som  betinger  og  be- 
tinges af  Opdragelsens  Indgriben.  Alle  de  her  frem- 
dragne Momenter  er  tilstede  i  Comenius'  Pædagogik13). 
Systematisk  kan  kun  siges  at  mangle  en  direkte  Paa- 
visning  af,  at  Pædagogiken  ikke  kan  udledes  af  Maal 
og  Hovedmidler  alene,  altsaa  en  forbindende  Overgang 
til  Behandlingen  af  Anlægget  og  Methodens  Enkeltfor- 
dringer. Ligesom  imidlertid  den  systematiske  Udvik- 
ling overhovedet  ikke  træder  frem  i  D.  M.  i  den  Klarhed, 
i  hvilken  den  formenes  at  være  tænkt  (og  derfor  kan 
fremstilles),  saaledes  savnes  en  systematisk  Konstateren 
af  den  omtalte  Forbindelse  mindre,  især  da  den  indirekte 
er  paaberaabt  atter  og  atter  (gennem  Kravet  om  det  »na- 
turlige«14). 

Hvor  en  saadan  systematisk  Overgang  ikke  lader  sig 
direkte  tilvejebringe  gennem  Udtalelser  af  Comenius  selv, 
har  vor  Fremstilling  naturligvis  ikke  forsøgt  paa  at  smug- 
le den  ind.  At  desuagtet  de  pædagogiske  Tanker  som 
Helhed  fremtræder  i  en  relativ  Sammenhæng,  nærmer 
sig  til  et  System,  viser  derfor,  at  det  indre  Baand  mellem 
disse  Tanker  selv  har  været  stærkt  nok  til  at  taale  deres 
Udløsning  af  den  Fremstilling,  Comenius  havde  givet 
dem.  Vort  Hovedarbejde  har  først  bestaaet  i  at  samle, 
hvad  Comenius  spredt  om  i  D.  M.  havde  udtalt  af  nøje 
sammenhørende  Fordringer.     De  ved   enhver   Fordring 


18)  Se  særlig  S.  136  ff.,  men  tillige  de  enkelte  Forskrifter.  14)  Se 
især  ovfr.  S.  117  ff.  (33  ff.  —  M.  H.  t.  de  fleste  Pædagogers  Paabe- 
raabelse  af  »Naturen«  kan  endnu  (se  ovfr.  S.  133  f.)  henvises  til  en 
Bemærkning  af  Fr.  Paulsen,  Geschichte  des  gelehrt.  Unterr.  (anf. 
Opl.),  S.  309). 

vedføjede  Notehenvisninger  vil  tilstrækkelig  have  vist, 
hvorledes  en  Mængde  systematisk  sammenhørende  var 
adskilt,  samtidig  med  at  mange  Fordringer,  hvis  pæda- 
gogiske Betydning  og  Begrundelse  hvilede  paa  vidt  for- 
skellige Forudsætninger,  var  knyttede  sammen  —  begge 
Dele  gerne  af  »synkritiske«  Grunde13).  Det  pædagogisk 
sammenhørende  kunde  dels  bestaa  i  ligefremme  Gentagel- 
ser, som  jo  ved  virkelig  systematisk  Opstilling  maatte 
falde  bort16).  Men  som  Regel  var  der  dog  Afvigelser, 
sjælden  i  Form  af  Modstrid,  oftest  bestaaende  i,  at  den 
ene  Fordring  medtog  nogle  flere  Momenter  end  den  an- 
den, altsaa  saa  den  omhandlede  Kendsgerning  fra  en 
lidt  ændret  Side. 

Her  satte  saa  det  egentlig  systematiserende  Arbejde 
ind.  Hvordan  disse  beslægtede  Fordringer  udfyldte  hin- 
anden, hvori  det  egentlig  fælles  laa,  og  hvad  der  udgjorde 
de  faktiske  Forskelle,  blev  det  den  nærmeste  Opgave  at 
undersøge;  ud  heraf  kom  Indsigten  i,  hvorledes  den  Fæl- 
lesfordring,  der  laa  bag  ved  disse  beslægtede,  maatte  have 
lydt  (og  de  specielle  Modifikationer,  som  den  i  det  kon- 
krete havde  undergaaet,  og  som  var  tilstede  i  Forskellene, 
kom  nu  til  selvstændig  Erkendelse  og  Begrundelse).  Der 
opstod  herved  en  Række  af  betydelig  færre  Fordringer, 
hver  samlende  om  sig  en  Kreds  af  speciellere  Underfor- 
dringer. Men  mellem  det  Arbejde,  der  allerede  her  fore- 
laa  udført,  og  det,  der  stod  tilbage  og  vel  nok  føltes  som 
den  egentlige  Systematisering,  kunde  der  kun  blive  en 
Gradsforskel. 

Som  det  nemlig  havde  været  Opgaven  ud  af  de  be- 
slægtede Fordringer  at  finde  det  fælles  frem,  saaledes 
stod  nu  tilbage  Arbejdet  med,  om  det  var  muligt,  at 
udfinde  det  dybere  Slægtskab  mellem  den  fremskaffede 
Række  af   (ved  første  Blik  mere  isolerede)   Fordringer; 


15)  Sml.  ovfr.  S.  58.  63.  73.  At  vor  Hovedinddeling  var  C.  bekendt, 
er  vist  ovfr.  S.  85  f.  At  derimod  Titlen  paa  D.  M.  (Hultgr.  S.  11) 
ikke  giver  nogen  Disposition,  er  omtalt  S.  78.       16)  Se  ovfr.  S.  72  f. 

og  »Slægtskab«  vilde  her  sige  Berøring,  Sammenhæng, 
den  ene  Fordrings  Udledning  af  den  anden.  Som  Mid- 
lerne til  Maalet,  saaledes  skulde  det  ene  speciellere  Mid- 
del knytte  sig  til  de  andre.  Da  først  Reglen  om  Op- 
dragelsens Tilknytning  til  Anlægget17)  var  bragt  ind  (gen- 
nem sin  Begrundelse  ud  fra  praktiske  Resultater18)  syn- 
tes den  Comenius  for  indlysende  til  at  behøve  en  egent- 
lig systematisk  Behandling),  syntes  det  øvrige  pædago- 
giske Indhold  uden  Vanskelighed  at  slutte  sig  sammen. 
Først  maatte  det  dog  fastslaas,  at  Opdragelsen  som  en- 
hver ordnet  Virksomhed  krævede  omhyggelig  Inddeling 
af  sine  Momenter19).  Ogsaa  denne  Paastand  staar  no- 
get isoleret  i  det  pædagogiske  System;  dens  Begrundelse 
ad  andre  Veje20)  lader  sig  vanskelig  oversætte  i  det  pæ- 
dagogiske. Paa  den  anden  Side  er  den  af  en  saadan 
Art,  at  de  Bestemmelser,  den  indfører,  dog  heller  ikke 
kan  synes  fremmede  for  det  pædagogiske.  Men  er  den 
først  bragt  ind,  er  der  efter  det  forudgaaende  ingen 
Tvivl  om,  hvorefter  den  Inddeling,  der  bestemmer  de 
methodiske  Regler,  maa  foretages:  den  maa  følge  Anlæg- 
gets successive  Udvikling21).  (Man  kan  ogsaa  se  Ind- 
delingens Nødvendighed  som  allerede  begrundet  i  de  for- 
skellige Udviklingsstadier  af  det  Anlæg,  som  Opdragelsen 
jo  helt  igennem  skal  rette  sig  efter.  Men  herved  er  i 
alt  Fald  en  Del  af  Sfo/inddelingen  ikke  begrundet). 
Og  da  det  Stof,  som  Opdragelsen  skal  meddele, 
er  dikteret  af  mange  andre  Aarsager  end  blot  pæda- 
gogiske, maa  det  blive  Genstand  for  en  selvstændig 
Inddeling22),  hvis  Meddelelse  naturligvis  er  at  be- 
stemme pædagogisk23).  De  enkelte  methodiske  For- 
dringer udledes  saa  af  den  psykologiske  Viden  om  An- 
lægget. Hvor  den  samme  psykologiske  Kendsgerning 
afføder  noget  saa  almindeligt  som  Anskuelighedsprin- 
cipet,  vil  dette  spalte  sig  i  en  Række  Specialfordringer, 

")  Især  ovfr.  S.  112.  117.  1S)  Se  ovfr.  S.  119.  18)  Ovfr.  S.  121  ff. 
20)  Se  saaledes  ovfr.  S.  54  f.  21)  Ovfr.  S.  117.  136  ff.  22)  Ovfr. 
S.  124  ff.      2»)  Særlig  Kap.  II,  §§  5  (fra  S.  152)  og  6. 

der  hænger  indbyrdes  sammen24) ;  og  Anskuelighedsprin- 
cipet  vil  være  knyttet  sammen  med  andre  sideordnede 
Fordringer  (som  Lystfordringen25)  gennem  det  Anlæg, 
hvoraf  de  alle  er  udledede.  Kun  til  de  helt  konkrete  For- 
dringer: de  enkelte  Læseplaner,  frembragte  som  de  er 
ved  en  Formidling  af  de  Dannelseskrav,  Tiden  stiller,  og 
de  ydre  Former,  under  hvilke  det  historisk  har  vist  sig 
gørligt  til  en  vis  Grad  at  tilfredsstille  vedkommende  Krav, 
vil  det  ikke  være  muligt  helt  igennem  at  knytte  den 
systematiske  Traad. 

En  saadan  systematisk  Sammenstilling  af  en  Række 
Tanker  tilvejebringes  naturligvis  kun  gennem  en  fortsat 
Prøven  sig  frem.  Mangen  Forbindelse,  der  straks  kunde 
synes  saa  naturlig  som  den,  der  senere  acquiesceredes 
ved,  maatte  opgives,  da  den  viste  sig  ikke  at  føre  saa 
langt,  at  alle  Tanker  kunde  komme  med  i  Forbindelsen; 
og  herpaa  skulde  jo  Opstillingens  Rigtighed  prøves.  Men 
er  »Systemet«  afsluttet,  kan  der  stilles  den  Fordring  til 
det  som  til  enhver  kunstfærdig  Sammenføjning:  at  det 
Arbejde,  hvorved  den  blev  til,  de  Punkter,  hvor  Led  knyt- 
ter sig  til  Led,  ikke  træder  frem  for  Dagen;  først  da  er 
den  naturlige  Ordning  naaet,  naar  det  synes,  som  Led- 
dene af  sig  selv,  uden  ydre  Foranstaltning,  føjer  sig 
sammen. 

Det  er  klart,  at  herved  maa  altsaa  den  Tankevirk- 
somhed, der  har  fundet  en  saadan  Ordning  frem  (der 
tales  her  i  Almindelighed,  ud  fra  den  Forudsætning  at 
den  Ordning,  der  søgtes,  ogsaa  er  funden;  vi  har  ovfr.26) 
bemærket,  at  man  aldrig  tør  stole  paa,  i  den  faktiske 
Ordning,  der  er  endt  med,  at  have  fundet  den  helt  rig- 
tige Løsning),  trække  sig  selv  tilbage,  afholde  sig  fra 
enhver  direkte  Meddelelse,  kun  tale  netop  igennem  sit 
Resultat.  Dette  gælder  dog  kun,  saa  længe  Ordningen 
virkelig  tilfredsstiller.  Overalt,  hvor  Tilknytningen  ikke 
lader  sig  etablere,  hvor  der  er  et  Mellemrum,  der  ikke 
lader  sig  udfylde,  maaske  endog  en  Modsigelse  mellem 

34)  Kap.  II,  §  5  f.       ss)  Kap.  II,  §  7.       26)  S.  264. 

nogle  Tanker  indbyrdes,  skal  dette  Forhold  naturligvis 
ikke  skjules  ved  Indførelse  af  fremmede  Tanker  eller 
illusorisk  Udjævning;  her  maa  den  arbejdende  Tanke 
selv  tage  Ordet,  paapege,  at  der  foreligger  et  Brud  paa 
Sammenhængen,  og  sætte  Fingeren  paa  det  afgørende 
Sted.  I  vor  systematiske  Fremstilling  holdt  vi  gennem- 
gaaende  saadanne  Ræsonnementer  borte;  vi  lod  Tankerne 
møde  op  i  den  Sammenhæng,  som  var  naturligst  —  og- 
saa  hvor  en  fuldstændig  Overgang  ikke  forelaa.  Paa 
den  Maade  vilde  Systemet  jo  bedst  svare  til  Sammen- 
hængen i  den  Tankegang,  hvoraf  det  var  udgaaet,  og  Slip 
af  den  Art  vil  vel  overhovedet  næppe  kunne  undgaas 
i  nogen  systematisk  Fremstilling.  Men  netop  ved  at  Tan- 
kerne til  Trods  for  Diskontinuitet  paa  enkelte  Punkter 
er  bragt  i  den  tættest  mulige  Sammenhæng,  kunde  det 
faktiske  Brud,  der  hist  og  her  forelaa,  unddrage  sig  Op- 
mærksomheden, og  det  har  derfor  været  nødvendigt,  til 
Bedste  for  Systemet,  at  der  bagefter  udtrykkelig  gjor- 
des opmærksom  derpaa  (som  ved  Overgangen  fra  Livets 
Maal  til  Opdragelsens,  fra  Opdragelsens  Hovedmidler  til 
dens  methodiske  Enkeltfordringer).  Nogle  faktiske  Mod- 
sigelser eller  dog  forskellige  Fordringer,  hvis  indbyrdes 
Forenelighed  ikke  var  umiddelbart  indlysende,  har  vi  der- 
imod anset  det  for  rigtigt  straks  ved  den  første  Omtale 
at  tage  op  til  Behandling,  da  selve  deres  Forstaaelse 
kunde  afhænge   af   denne   Behandlings   Resultat27). 

Vi  har  ogsaa  paapeget  flere  Punkter,  hvor  Comenius' 
System  havde  tilladt  en  Fortsættelse,  en  yderligere  Ind- 
gaaen  paa  Omraader,  som  kun  var  strejfede  eller  maa- 
ske  ikke  engang  det:  kun  beliggende  ved  den  Grænse, 
hvortil  Systemets  Linier  havde  ført28).  Strejfet  i  D.  M. 
fandt  vi  saaledes  Spørgsmaalene  vedrørende  den  legem- 


27)  Se  saaledes  ovfr.  S.  (148  f.).  (162  f.).  188.  (189).  193  ff., 
særlig  197.  194  med  N.  124.  (205.  211).  230  f.  239  f.  240  ff. 
28)  Saaledes  (for  D.  M.'s  Vedkommende)  den  legeml.  Opdr.,  ovfr. 
S.  104  ff. 

lige  Opdragelse,  og  som  noget,  der  kunde  have  faaet  na- 
turlig Tilknytning  til  Fordringer  og  Forudsætninger  i 
D.  M.,  betegnede  vi  Spørgsmaalet  om  formel  Opdra- 
gelse29). Det  er  nu  klart,  at  saadanne  Betragtninger  af 
Systemet  anstilles  kun  ud  fra  Kendskabet  til  andre  fore- 
liggende Systemer,  og  hvad  de  har  medtaget.  Hvad  den 
legemlige  Opdragelse  angik,  kunde  vi  med  det  samme 
hente  Supplementet  fra  en  anden  Fremstilling  af  Come- 
nius  selv,  hvor  Systemet  paa  dette  Punkt  havde  faaet  sin 
naturlige  videre  Udformning30).  Med  den  formelle  Op- 
dragelse var  det  anderledes.  De  Momenter  af,  hvad  Nu- 
tiden forstaar  ved  formel  Opdragelse,  som  fandtes  hos 
Comenius,  havde  for  ham  ikke  været  nok  til  at  udvinde 
denne  Side  af  Opdragelsen  som  selvstændigt  pædagogisk 
Begreb  —  og  i  saa  Fald  vil  det  naturligvis  være  forfejlet 
at  sige,  at  han  systematisk  kunde  være  naaet  dertil. 

Skulde  vi  her  supplere  Systemet,  maatte  vi  altsaa 
henvende  os  —  ikke  til  andre  Fremstillinger  af  Come- 
nius, men  til  en  ganske  anden  Tids  pædagogiske  Syste- 
mer. Det  er  klart,  at  i  samme  Øjeblik  vilde  den  histo- 
riske Betragtningsmaade  være  forladt;  man  vilde  have 
bragt  Forudsætninger  ind  i  det  ældre  System,  som  var 
det  fremmede.  Men  allerede  i  Tilstedeværelsen  af  selve 
denne  Betragtning,  i  Paapegelsen  af  den  eller  den  Man- 
gel i  Systemet,  giver  den  senere  Tids  Synsmaader  sig 
tilkende;  saadanne  Betragtninger  gøres  udefra,  omend 
de  har  deres  Tilknytning  i  Systemet  —  de  ligger  i  dettes 
Forlængelse.  Det  er  derfor  af  Betydning,  at  det  bestemt 
fastholdes,  at  det  her  er  Eftertiden,  der  har  konstateret 
en  Grænse  for  det  gamle  System  og  fra  Opgørelsen  af 
dets  Indhold  er  gaaet  over  til  at  fastslaa,  hvad  det  ikke 
har  indeholdt.  Vilde  man  overfor  det  skarpe  i  denne 
Betragtning  hævde,  at  det  dog  er  den  samme  Eftertid, 


29)  S.  111  ff.,  særlig  S.  116.  —  I  denne  Forb.  kan  ogsaa  nævnes 
C.'s  af  Hanner  paaklagede  Mangel  paa  Kendskab  til  det  nyfødte 
Barn,   se  ovfr.  S.  147  f.       30)  Ovfr.  S.  107  ff. 

som  overhovedet  har  udfundet  Systemet  i  de  gamle  Tan- 
ker og  ogsaa  derved  anvendt  sine  Forudsætninger,  bliver 
der  dog  den  afgørende  Forskel,  at  dette  Arbejde  netop 
gik  ud  paa  at  lade  Tankerne  selv  fremtræde  saa  rent, 
saa  overensstemmende  med  deres  egne  Forudsætninger 
som  muligt.  — 

Men  er  Arbejdets  første  Del  tilendebragt,  melder  sig 
ogsaa  naturlig  det  andet  Spørgsmaal:  hvor  vidt  har  ved- 
kommende (indadtil  sammenhængende)  System  ført, 
hvor  har  det  efter  sine  egne  Forudsætninger  maattet 
standse?  Det  er  jo  vor  egentlige  Interesse  at  klargøre 
et  pædagogisk  System  fra  en  anden  Tid  end  vor  egen 
ikke  blot  m.  H.  t.  dets  egen  indre  Sammenhæng,  men 
ogsaa  for  saa  vidt  det  berører  andre  Livsomraader,  alt- 
saa  dets  Grænser;  her  vil  det  enkelte  Systems  Hovedfor- 
skel fra  andre  Systemer  give  sig  tilkende,  og  gennem 
Betragtningen  af  dette  speciellere  Forhold  gaar  ogsaa 
Vejen  til  den  Konstatering  af  det  dybere  Forhold  mel- 
lem den  ældre  Tids  og  den  moderne  Pædagogik,  der  er 
udtrykt  i  Spørgsmaalet:  hvad  kan  det  ældre  System  be- 
tyde for  vor  egen  Tid? 

Begge  de  omtalte  Undersøgelsesomraader  har  vor 
Fremstilling  af  Comenius'  Pædagogik  maattet  strejfe  ind 
paa.  Som  Eksempel  paa  en  Begrænsning  overfor  Tan- 
ker, der  i  senere  Pædagogik  har  udgjort  en  hel  Rubrik 
indenfor  Systemerne,  har  vi  allerede  nævnt  Comenius' 
Standsen  foran  Problemet  om  en  formel  Opdragelse. 
Men  ved  Behandlingen  af  mangfoldige  Enkeltspørgsmaal 
har  det  ovfr.  været  nødvendigt  til  disses  klare  Belysning 
at  konstatere,  at  andre  Tider  dér  er  gaaet  videre,  har 
draget  Konsekvenser,  som  Comenius  ikke  saa,  eller  op- 
naaet  Fremskridt  ved  at  stille  Problemerne  paa  en 
noget  anden  Maade31).     Ved  disse  Undersøgelser  maa  en 


31)  Se  saaledes  ovfr.  S.  110  f.  161  f.  164.  182.  (204  f.).  207.  209. 
(218  f.).  222  f.  225.  (226).  230  f.  257.  Om  hans  egen  Bevidsthed 
herom:    S.  259  f.  —   Der   kunde   paa    dette  Punkt    naturligvis    være 

virkelig  historisk  Sans  være  ledende,  saa  at  man  paa  den 
ene  Side  anerkender  det,  der  til  vedkommende  Tid  var 
naaet,  men  dog  stadig  ser  det  i  dets  Begrænsning,  som 
Udtryk  for  et  historisk  Stadium,  der  ikke  uden  videre 
kan  reproduceres  af  en  senere  Tid.  For  en  saadan  hi- 
storisk Betragtning  bliver  den  paapegede  Begrænsning 
ingenlunde  ensbetydende  med  Mangler  ved  Systemet,  saa- 
ledes  som  dets  bristende  indre  Sammenhæng  var;  for  den 
senere  Tid  er  der  lige  saa  meget  at  lære  af  Systemets  fak- 
tiske Begrænsning,  af  hvad  det  paa  Grund  af  de  og  de 
Tidsforhold  ikke  kunde  indeholde,  som  af  dets  positive 
Indhold.  Ud  fra  denne  Synsmaade  har  vi  oftere  stillet 
os  paa  Comenius'  Side  overfor  Kritiken  af  ham,  men 
samtidig  ved  de  fleste  af  hans  Fordringer  paapeget  de 
Punkter,  hvor  en  moderne  Pædagogik  maa  tage  Afstand 
fra  hans  Behandlingsmaade  og  (mere  eller  mindre)  fra 
hans  Resultater. 

Maa  altsaa  ogsaa  Spørgsmaalet  om,  hvad  der  efter 
Comenius'  Mening  maatte  indeholdes  i  et  pædagogisk 
System  (og  hvor  det  maatte  standse),  siges  at  have  fun- 
det en  delvis  Besvarelse  ovfr.,  baade  for  de  enkelte  For- 
dringer og  m.  H.  t.  Systemets  Begrænsning  som  Helhed, 
kunde  man  endnu  tænke  sig  opstillet  Spørgsmaalene: 
hvorledes  har  det  skildrede  System  (med  dets  Ligheder 
med  og  Forskelle  fra  de  senere)  historisk  ført  videre  til 
disse,  hvilke  faktiske  Berøringer  er  der  imellem  dem  — 
og  dernæst:  har  det  tidligere  System  anden  Betydning  for 
de  senere  end  denne  blot  historiske,  som  beror  paa,  at 
det  danner  et  af  Grundlagene  for  disse?  Med  andre  Ord: 
kan  det  have  Betydning  for  den  senere  Tid  (og  for  at 
naa  det,  der  især  interesserer  os,  sætter  vi  i  Stedet:  vor 
Tid)  at  træde  direkte  i  Forhold  til  det  ældre  System  (in 
casu:  Comenius'),  springe  de  historiske  Mellemled  over 


gaaet  meget  videre  [undertiden  berører  det  det  S.  270  udtalte  om 
Modsigelserne],  men  en  saadan  systematisk  Sammenligning  laa  uden- 
for vor  Opgave.  (Herom  hos  Gottsched,  Die  påd.  Grundged.  des  C. 
(Inaug.-Diss.  Magdeb.  1879),  S.  38  ff.).  18 

og  bygge  Bro  gennem  Sammenligning;  kan  det  gavne 
den  moderne  Opfattelse  at  eftersøge  det,  den  har  forud 
for,  og  det,  den  mangler  i  Forhold  til  Fortiden? 

Begge  disse  Spørgsmaal  ligger  udenfor  den  Frem- 
stilling af  Gomenius'  System,  vi  har  betragtet  som  vor 
Opgave.  Men  medens  det  første  (om  den  faktiske  hi- 
storiske Berøring)  maa  henvises  til  specielle  historiske 
Undersøgelser32),  hvorved  den  moderne  Pædagogik  og- 
saa  kan  faa  uundværlige  Bidrag  til  Selverkendelse,  maa 
det  andet  dog  med  faa  Ord  behandles,  da  det  jo  berører 
Nerven  i  vore  Undersøgelser;  den  indgaaende  Betragt- 
ning, vi  har  foretaget  af  et  enkelt  pædagogisk  System, 
som  vi  opstillede  som  en  Helhed,  typisk  for  dets  Til- 
blivelsestid,  hviler  jo  tilsidst  paa  en  Forudsætning  om, 
at  Betragtninger  af  denne  Art  maa  have  pædagogisk  Be- 
tydning for  os  selv,  og  at  specielt  Betragtningen  af  Co- 
menius'  Tanker  maa  være  egnet  til  at  uddybe  vor  egen 
pædagogiske  Tankegang. 

At  Betragtningen  af  Fortidens  pædagogiske  Systemer 
overhovedet  kan  bidrage  til  at  klare  ens  egen  Stilling  til 
pædagogiske  Spørgsmaal,  vil  vel  næppe  nogen  bestride; 
den  blotte  historiske  Erkendelse  af  Oprindelsen  til  vore 
Synsmaader  er  vigtig,  men  ikke  tilstrækkelig,  —  ses  de 
derimod  i  Lyset  af  et  helt  andet  (betydelig  ældre)  Sy- 
stem af  Synsmaader,  vil  vi  klarere  kunne  skelne  mellem 
det  rent  individuelle  og  det  videre  rækkende  i  vor  Syns- 
maade,  mange  Enkeltheder  vil  fremtræde  tydeligere  saa- 
vel  ved  Ligheden  med  som  ved  Forskellen  fra  det  ældre 
Systems  tilsvarende  Dele,  og  dettes  relative  Afsluttethed 
vil  give  os  Motiver  til  at  fortsætte  vor  Tænken.  Den 
Rolle,  Pædagogikens  Historie  faktisk  spiller  i  al  pædago- 
gisk Uddannelse33),  tør  vel  ogsaa  anses  som  et  gyldigt 


32)  Angaaende  det  hidtil  foreliggende  henvises  specielt  til  Biblio- 
grafien i  1.  Bd.  af  Monatshefte  d.  Com.-Gesellschaft  (1892)  og  An- 
givelser i  de  flg.  Bd.;  iøvrigt  til  almindeligere  Fremstillinger  af  Pæ- 
dagogikens   Historie.        *8)    Om    Forholdene    i   Tyskland    oplyser   W. 

Vidnesbyrd  herom.  Men  dette  almindelige  Forhold  maa 
da  afgive  noget  af  en  Maalestok  for  det  enkelte  Systems 
større  eller  mindre  Skikkethed  til  at  opfylde  denne  Mis- 
sion. Ved  Enkeltheder  hos  Comenius  har  vi  ovfr.34)  haft 
Lejlighed  til  at  udtale,  at  Erkendelsen  af  dem  maatte 
antages  at  kunne  give  Belysning  til  den  moderne  Drøf- 
telse af  tilsvarende  Spørgsmaal;  men  den  egentlige  Fast- 
sættelse af  Comenius'  Betydning  maa  fremgaa  af  en  Be- 
tragtning af  hans  Tanker  som  Helhed.  Det  er  igen  et 
Spørgsmaal  om  hans  Systems  Begrænsning,  dog  ikke 
som  før,  om  det  indeholder  dette  eller  hint,  men  hvor- 
vidt det  (med  sit  Indhold  og  sine  Mangler)  er  begrænset 
til  den  Tid,  der  skabte  det,  eller  om  det  kan  række 
videre,  og  om  Kendskabet  til  det  kan  faa  Betydning  for 
vor  Tid.  Efter  Beskrivelsen  af  Systemet  indadtil  og  ud- 
adtil bliver  det  altsaa  i  Virkeligheden  Spørgsmaalet  om 
vor  Tids  Vurdering  af  Comenius'  Pædagogik  (som  et 
andet  Udtryk  for  den  Betydning,  den  maa  tillægge  det 
at  have  for  sig).  Rent  ekskursorisk  har  vi  ovfr.  an- 
tydet en  saadan  Vurdering  paa  enkelte  Punkter;  til- 
bage staar  det  fra  dette  (ikke  i  vor  egentlige  Opgave  lig- 
gende) Synspunkt  at  sige  nogle  Ord  om  Systemet  som 
Helhed. 

Den,  der  især  samlet  har  stillet  Spørgsmaalet  om  Co- 
menius' Betydning  for  vor  Tid,  er  W.  Rohmeder  i  en 
Festtale,  han  holdt  i  Miinchen  paa  Comenius'  300-Aars 
Fødselsdag  (28.  Marts  1892) :  J.  A.  Comenius  in  seinem 
Verhåltnis  zu  den  wichtigsten  Schul-  und  Erziehungs- 
f rågen  der  Gegenwart35) .   Ved  at  han  særlig  har  det  tyske 


Fries,  anf.  Skr.  (1895)  passim;  ang.  danske  Forhold  se  Min.  Bekendtg. 
af  16/a  1906,  §  1.  Sml.  ogsaa  Toischer,  anf.  Skr.  S.  7  f.  84)  Se 
særlig  S.  164  f.  3S)  Udk.  i  Meyer-Markau's  Sammlung  pådagogischer 
Vortråge.  5.  Bd.,  Heft  8.  —  Et  lignende  Spørgsmaal  er  stillet  ved 
Fr.  Dittes'  Foredrag:  Ein  Pådagoge  der  Vergangenheit  und  die  pådagog. 
Bestrebungen  der  Gegenwart  (trykt  i  Dittes'  Paedagogium  1889, 
S.  516  ff.),  der  dog  for  meget  sigter  paa  specielle  Tids-  og  Steds- 
spørgsmaal  til  her  at  kunne  komme  i  Betragtning. 

18* 

Skolevæsen  for  Øje,  faar  han  sit  Udgangspunkt  fra  det 
kosmopolitiske  hos  Comenius  (som  jo  ikke  talte  Tysk)! 
Han  peger  paa  den  Agtelse,  der  i  en  ualmindelig  Grad  er 
bleven  Comenius  til  Del  hos  alle  kultiverede  Folk,  fra  alle 
kirkelige  Retninger36).  Dette  var  jo  en  af  de  Sider,  fra 
hvilke  ogsaa  vi  saa  det  universelle  hos  Comenius,  begun- 
stiget af  hans  udogmatiske  Livsanskuelse  og  hans  Tanke 
om  Menneskeheden  som  eet  Brodersamfund.  Han  har 
derfor  ikke  maattet  sætte  saadanne  konfessionelle  og 
navnlig  ikke  saadanne  nationale  Grænser  for  sin  Pæda- 
gogik, som  i  Tidens  Løb  vilde  have  begrænset  dens  An- 
vendelighed til  en  mindre  Del  af  Menneskeheden.  Som 
derfor  Tyskeren  tager  ham  til  Indtægt  for  sig,  har  vi  ovfr. 
oftere  set,  at  han  paa  ejendommelig  Maade  har  Berøring 
med  Bevægelser  i  nyere  dansk  Pædagogik. 

Med  Rette  udskiller  Rohmeder  af  denne  Interesse 
»Theologen,  Biskoppen  og  Pansophen  (der  Weltweise) 
Comenius«;  men  om  Skolemanden  siger  han,  at  han  »ved 
sin  Virken  saavel  som  ved  sine  Skrifter  har  øvet  en  om- 
formende Indflydelse  paa  alle  Grene  af  vort  Undervis- 
ningsvæsen;  ja  endnu  mere:  netop  i  Nutidens  vigtigste,  for 
Tiden  endnu  uafgjorte  Opdragelsesspørgsmaal  ofte  kan 
tjene  os  som  Vejviser«37).  Hermed  er  Comenius'  Betyd- 
ning unægtelig  anslaaet  meget  højt  og,  efter  hvad  vore 
Undersøgelser  viste,  for  højt.  Den  umiddelbare  Virk- 
ning, Comenius'  pædagogiske  Hovedværk  i  de  før- 
ste Aarhundreder  efter  sin  Fremkomst  frembragte,  var 
jo  meget  ringe38) ;  altsaa  kan  Rohmeder  næppe  have 
tænkt  paa  den  direkte  (historiske)  Fortsættelse  af  Co- 
menius' pædagogiske  Bestræbelser.  Da  saa  en  senere  Tid 
havde  faaet  Øjnene  op  for  disses  Værdi,  kunde  Co- 
menius' Tanker  optages  og  forarbejdes  videre  og  saaledes 
medbestemme    Eftertidens    Pædagogik    —    omtrent    paa 

36)  Anf.  St.  S.  1  f.  (Se  dog  sstds.  S.  2  om  hans  speciellere  Be- 
røring med  Tyskland).  3T)  Sidst  anf.  St.  88)  Sml.  ovfr.  S.  259 
(m.  Note  62). 

samme  Maade  som  Kendskabet  til  dem  kan  paavirke  vor 
pædagogiske  Tænkning.  Vi  erfarede  saaledes39),  hvordan 
Frobel  under  direkte  Indflydelse  af  Comenius  udformede 
de  første  Aars  Undervisning  videre,  og  vi  saa,  hvordan 
andre  Tanker  (saaledes  som  Anskuelighedsfordringen, 
Lystfordringen  —  Beraabelsen  paa  »Naturen«)  mere  eller 
mindre  bestemt  (eller  medbestemt)  af  Comenius  optræder 
som  gennemgaaende  Krav  i  nyere  Pædagogik.  Spørgs- 
maalet  maa  da  blive:  er  ikke  allerede  det,  der  kunde  ind- 
vindes af  Comenius'  Pædagogik,  saaledes  indoptaget  i  vor 
egen,  at  et  yderligere  Blik  paa  den  maatte  blive  unyttigt, 
ikke  vilde  kunne  lære  os  noget?  Hvad  Pædagogikens  En- 
keltheder angaar,  maa  Spørgsmaalet  vist  besvares  med 
Ja;  Comenius  kan  ikke  meddele  os  en  Viden,  vi  nu  ikke 
har  fyldigere  i  Forvejen,  og  ikke  give  os  nye  Synspunkter. 
Men,  som  paapeget,  allerede  Erkendelsen  af,  at  de  samme 
pædagogiske  Spørgsmaal  for  saa  lang  Tid  siden  er  behand- 
lede og  paa  en  i  saa  meget  tilsvarende  Maade,  kan  gøre 
vor  Drøftelse  mere  indtrængende;  og  Forskelle  og  Lig- 
heder i  Behandlingen  kan  i  og  for  sig  skærpe  vort  Blik.  Og 
netop  det,  at  de  samme  pædagogiske  Grundforhold  er  til- 
stede, men  hos  Comenius  i  større  Overskuelighed  (saa- 
ledes at  Hovedresultaterne  kan  blive  de  samme,  kun  i  En- 
keltheder modificerede  af  de  senere  tilkomne  Enkelt- 
heder), kan  give  ogsaa  vor  Behandling  mere  Blik  for  det 
centrale  i  Spørgsmaalene. 

Da  den  større  Overskuelighed  hos  Comenius  ikke  er 
opnaaet  ved  Fattigdom  paa  Enkeltheder,  men  ved  at  disse 
Enkeltheder  spænder  over  hele  Opdragelsens  Omraade 
(saa  at  af  den  Grund  hver  enkelt  Gren  naturligvis  er  re- 
præsenteret ved  færre  Enkeltheder),  vil  den  væsentlig 
komme  til  at  bero  paa,  hvorledes  disse  Enkeltheder  er 
kædede  sammen;  og  saaledes  kommer  en  væsentlig  Del  af 
den  Betydning,  Comenius'  Pædagogik  kan  faa  for  Nu- 
tiden, netop  til  at  ligge  i  dens  systematiske  Karakter.  Den 

8»)  Ovfr.  S.  245. 

pædagogiske  Betragtning,  der  staar  i  sin  egen  Tids  Be- 
grænsning og  særlig  samler  sig  om  enkelte  brændende 
Spørgsmaal,  kan  faa  Blikket  udvidet  ved  at  se,  at  Pæda- 
gogiken  ogsaa  rummer  andre  Spørgsmaal,  og  at  de  alle 
staar  i  indbyrdes  Sammenhæng.  Og  efter  denne  Maale- 
stok  vil  de  Systemer  faa  størst  Betydning,  i  hvilke  denne 
Sammenhæng  træder  klarest  frem,  og  som  omfatter  det 
pædagogiske  Stof  i  størst  Fuldstændighed  —  Egenskaber, 
vi  netop  forefandt  i  Comenius'  Pædagogik. 

Naar  vi  sagde,  at  Nutiden  næppe,  hvad  Enkelt- 
hederne selv  angaar,  kunde  lære  stort  af  Fortiden,  er  dette 
kun  sagt  med  Henblik  paa  Nutidens  theoretiske  Erken- 
delse. Men  nu  er  der  jo  det  Forhold,  vi  særlig  har  paa- 
peget for  Pædagogikens  Vedkommende40),  at  den  prak- 
tiske Opdragelse  ingenlunde  straks  ændres  med  de  theo- 
retiske Erhvervelser,  hvorfor  det  theoretiske  Stød  ofte 
maa  gentages  flere  Gange.  Mange  af  Comenius'  Fordrin- 
ger har  saaledes  senere  Pædagoger  gentaget,  hvilket  viser, 
at  de  i  Praksis  endnu  langsommere  er  trængt  igennem  end 
i  Theorien;  og  vi  har  ovfr.  set,  at  mange  af  dem  gentages 
den  Dag  i  Dag  —  altsaa  endnu  aldeles  ikke  er  optaget  i 
(eller  dog  først  nu  er  ved  at  optages  i)  Opdragelsens 
Praksis.  Men  i  saa  Fald  kan  Bekendtskabet  med  disse 
Fordringer  hos  Comenius  gøre  en  lignende  Nytte  som  de 
samme  Fordringer,  fremsatte  af  en  moderne  Pædagog. 
Derfor  kan  Fordringer  som  Lystfordringen,  Kravet  om 
Anskuelighed  og  mange  methodiske  Detailf  ordringer 
have  samme  Mission  overfor  vor  som  overfor  Comenius' 
egen  Tid  (paa  Grund  af  Ligheden  i  deres  Forhold  til 
begge  Tiders  Praksis).  I  sin  Fremhæven  af  dette  Syns- 
punkt har  Rohmeder  Ret,  om  han  end  udtrykker  det 
noget  for  absolut41). 

Specielt  nævner  han,  hvorledes  Tanken  om  en  al- 
mindelig Folkeskole  endnu  paa  mange  Steder  i  Tyskland 
møder  en  i  Standsfordomme  begrundet  Modstand42) ; 
40)  S.  134  f.  og  oftere.     41)  Anf.  St.  S.  7.  21.      42)  Anf.  St.  S.  11  f. 

hvorledes  Comenius'  Bestræbelser  for  en  Enhedsskole  (idet 
hans  »Schola  Latina«  i  Virkeligheden  nærmest  svarer  til 
Nutidens  Realskole)  først  i  vor  Tid  er  ved  deres  Gennem- 
førelse43) ;  at  Comenius  har  taget  klar  Stilling  til  det  endnu 
meget  omdebatterede  Spørgsmaal  om  en  Læreruddannel- 
se44) —  hvorved  dog  Rohmeder  misforstaar  Betydningen 
af  »Collegium  didacticum«45),  som  han  opfatter  som  en 
»Foranstaltning  til  Lærernes  Uddannelse«;  hans  helt  mo- 
derne Behandling  af  »Kvindespørgsmaalet«46);  hans  stær- 
ke Krav  om  en  legemlig  Opdragelse,  som  Nutiden  bl.a.  be- 
stræber sig  for  at  virkeliggøre  ved  Sløjdundervisningen47), 
ved  ordnede  Lege48)  (i  denne  Forbindelse  kunde  man  ogsaa 
nævne  hans  skolehygiejniske  Fordringer49)  —  men  Roh- 
meder fremhæver  selv  med  Beklagelse,  hvor  langt  det  mo- 
derne Tyskland  endnu  staar  tilbage  i  saa  Henseende,  især 
i  Sammenligning  med,  hvad  der  er  Tilfældet  i  England50) ; 
og  endelig  finder  han  i  Comenius'  Advarsel  mod  at  be- 
gynde Sprogundervisningen  med  Grammatik  Udtryk  for 
en  Betragtningsmaade,  som  endnu  ikke  er  trængt  fuld- 
stændig igennem51).  Paa  endnu  flere  Omraader  har  vi 
ovfr.  konstateret  den  Betydning,  Comenius'  Theori  i 
denne  Forstand  kan  have  for  vor  egen  Tids  Praksis. 

I  større  Almindelighed  udtaler  Kirchner52),  at  Co- 
menius var  »en  pædagogisk  Seer  .  .  .  hvis  Fordringer  til- 
dels endnu  venter  paa  Opfyldelsen,  idet  de  drøftes  som 
Dagens  brændende  Spørgsmaal«,  og  Hoffmeister  hæv- 
der, at  han  gav  Folkeskolen  »theoretisk  en  Skikkelse  og 
Form,  som  den  i  Praksis  endnu  langtfra  har  naaet«53) ;  ja, 


**)  Anf.  St.  S.  12.  14.  Sml.  dog  Seyffarth,  anf.  Skr.  S.  83;  end- 
videre Laurie,  anf.  Skr.  S.  197.  44)  Anf.  St.  S.  14.  45)  Se  herom 
ovfr.  S.  258  f.  46)  Anf.  St.  S.  15  f.  47)  Sml.  ovfr.  S.  167.  200. 
48)  Sml.  ovfr.  S.  122.  49)  F.  Eks.  om  Fordeling  af  Arbejde  og  Hvile, 
om  Skolelokalet  osv.  —  Det  maa  dog  ikke  glemmes,  at  han  kun  har 
Gymnastiken  (hvorom  sml.  Wilkens,  Grundtr.  af  Pædagog.,  S.  19  ff.) 
antydningsvis,  sml.  ovfr.  S.  106.  50)  Anf.  St.  S.  16  f.  51)  Anf.  St. 
S.  18.      52)  Anf.  Afh.  S.  294.      53)  Anf.  Skr.  S.  22. 

Pappenheim  indrømmer  endog,  at  »selv  hvor  Comenius 
afviger  fra  vore  Anskuelser,  er  Fejlen  ikke  overalt  utvivl- 
somt paa  hans  Side«54).  En  interessant  Maalestok  for 
Comenius'  Betydning  (vi  tænker  stadig  paa  den  praktiske) 
for  vor  Tid  vilde  man  faa  ved  at  opstille  Spørgsmaalet: 
hvordan  vilde  vore  Skoler  forholde  sig  overfor  de  Bebrej- 
delser, Comenius  rettede  mod  sin  Tids  Skole?  Der  vilde 
herved  vise  sig  en  overvældende  Forskel  mellem  før  og 
nu;  men  denne  Forskel  vilde  netop  for  en  Del  kunne  føres 
tilbage  til  Virkningen  af  Comenius'  Indvendinger,  eller 
dog  ligge  i  disse  Indvendingers  Retning.  Og  der  vilde  dog 
blive  Punkter  tilbage,  hvor,  som  vi  har  set,  heller  ikke  vor 
Opdragelsespraksis  vilde  kunne  tilbagevise  Bebrejdelser 
fra  ham  som  helt  uberettigede. 

Sin  største  Betydning  saavel  for  Nutidens  praktiske 
Opdragelse  som  for  dens  theoretiske  Opdragelseserken- 
delse  (Pædagogik)  faar  Comenius  imidlertid,  som  sagt, 
ved  den  inderlige  Sammenhæng,  der  kæder  hans  Fordrin- 
ger sammen  og  lader  dem  fremtræde  i  et  System,  der  gør 
den  ofte  mangelfulde  Begrundelse  af  dem  mindre  følelig, 
idet  de  til  en  vis  Grad  kommer  til  at  begrunde  hinanden, 
vise  sig  som  alle  lige  nødvendige  og  samle  sig  til  en  af- 
sluttet Erkendelse  af  Opdragelsens  Kendsgerninger.  Den 
systematiserende  Tendens,  der  i  de  synkritiske  Opstil- 
linger kunde  give  sig  saa  besynderlige  Udslag55) ,  har  givet 
Comenius'  Pædagogik  en  Enhed,  som  det  maa  være  en- 
hver senere  Fremstillings  Opgave  at  komme  paa  Højde 
med,  og  det  er  derfor  muligt  med  Rohmeder  at  anerkende 
Comenius  som  »den  systematiske  Pædagogiks  Fader  — 
ja,  endnu  mere:  Pædagogikens  Historie  kan  ikke  nævne 
nogen  anden,  der  har  opstillet  et  saa  vel  gennemtænkt  og 
saa  omfattende  Opdragelses-  og  Undervisningssystem. 
Alle  senere  staar,  bevidst  eller  ubevidst,  paa  Comenius' 
Skuldre«56). 


S4)   Anf.   Skr.   S.   36.        55)    Sml.  ovfr.   S.   12.    63.         56)  Anf.  St. 
S.  20  f. 

Men  ikke  blot  for  den  theoretiske  Pædagogik,  der 
selv  skal  skabe  et  pædagogisk  System,  bliver  Kendskabet 
til  et  tidligere  System  af  en  saadan  Fuldstændighed  af  Be- 
tydning; ogsaa  enhver  Tids  praktiske  Opdragelsesbestræ- 
belser  gaar  jo  ikke  blot  ud  paa  at  gennemføre  værdifulde 
Detailreformer,  men  maa  betragte  det  som  lige  saa  vigtigt, 
at  disse  er  i  Overensstemmelse  indbyrdes  og  med  de  fore- 
liggende pædagogiske,  psykologiske  og  sociale  Kends- 
gerninger. Og  i  det  praktiske  vil  netop  de  nævnte  Kends- 
gerninger føre  til,  at  en  Overensstemmelse,  en  fuldstæn- 
dig gennemført  Enhed  som  den,  Theorien  kan  fremvise, 
paa  intet  Tidspunkt  vil  være  realiseret.  Rohmeder  karak- 
teriserer Nutidens  Skoleindretninger  som  manglende  »den 
gennemgaaende  (einheitliche) ,  forbindende  Grundtanke 
og  derfor  ogsaa  den  indre  Sammenhæng«57);  Nutidens 
tyske  Skoleforhold  »er  jo  ikke  Resultatet  af  en  planmæs- 
sig, efter  pædagogiske  Synspunkter  skabende  organisk 
Udvikling,  men  af  en  ofte  ved  ydre  Omstændigheder  .  .  . 
bestemt  Formning«58).  Han  rører  her  ved  noget,  der  til 
en  vis  Grad  maa  klæbe  ved  enhver  faktisk  Udvikling;  naar 
dog  hans  Ord  synes  for  pessimistisk  overdrevne,  ligger 
det  i,  at  der  ogsaa  i  den  faktiske  Udvikling,  ved  Siden  af 
»Tilfældighederne«59)  og  modvirkende  disse  noget,  virker 
bestemte  Personligheder,  der,  theoretisk  dannede,  i  Besid- 
delse af  det  Overblik  der  sammenholder  det  enkelte 
»brændende«  Tidsspørgsmaal  med  Opdragelseshelheden, 
lader  det  være  sig  magtpaaliggende  at  bringe  det  bedste  af 
Theorien  ind  i  den  Praksis,  der  skal  skabes60) . 

Og  her  vil  ethvert  theoretisk  System  kunne  faa  sin 
praktiske  Betydning,  der  ikke  i  første  Række  beror  paa, 
hvor  nær  det  i  Tid  falder  sammen  med  den  Tid,  der  be- 
nytter det,  men  hvorvidt  det  indeholder  netop  det,  ved- 


")  Anf.  St.  S.  9.  48)  Anf.  St.  S.  8.  59)  Rohmeder,  sidst  anf. 
St.  60)  At  Rohmeder  dog  ogsaa  kender  saadanne  Bestræbelser,  viser 
hans  Ord  (S.  15)  om  Nutidens  Krav  om  en  baade  intellektuel, 
æsthetisk  [?]  og  moralsk-religiøs  Opdragelse. 

kommende  Tid  maa  antages  at  have  Brug  for.  I  denne 
Henseende  maa  efter  det  ovenstaaende  Comenius'  pæda- 
gogiske System  skønnes  at  have  særlige  Betingelser  for  at 
komme  en  senere  Tidsalders  pædagogiske  Bestræbelser  til 
Nytte.  Et  særlig  stærkt  Indtryk  af  denne  Theoriens  stør- 
ste Rækkevidde  fik  vi  ved  at  se,  hvorledes  Comenius  selv  i 
den  praktiske  Efterlevelse  af  sin  Anskuelighedsfordring 
kun  kom  et  lille  Stykke  frem  ad  Vejen61) ;  men  saaledes  er 
vi  nu,  saa  meget  længere  vi  ogsaa  paa  dette  Punkt  er  naaet 
frem,  dog  endnu  kun  et  Stykke  henad  Vejen  til  Opfyldel- 
sen af  hele  Fordringen,  som  altsaa  selv  stadig  staar  der 
med  uformindsket  Betydning.  Og  selv  om  vi  ved  Om- 
talen af  de  praktiske  »Hindringer«,  Comenius  saa  for 
sine  Planers  Virkeliggørelse,  erkendte,  at  Eftertiden  har 
ryddet  mange  af  disse  Hindringer  til  Side,  og  at  altsaa 
Problemet  maa  stille  sig  anderledes62),  vil  al  Praksis  dog 
stedse  have  sit  Kompleks  af  »Hindringer«  at  kæmpe  med, 
saa  at  Rubriken  næppe  ganske  kan  forsvinde  af  Pæda- 
gogikens theoretiske  System63). 

Men  Praksis  bestaar  jo  ikke  blot  i  den  lovformelige 
Ordning  af  Opdragelses-  og  Skoleforholdene;  sin  væsent- 
ligste Fremtræden  har  den  sikkert  i  den  stadig  fortsatte 
Række  af  enkelte  Opdragelseshandlinger,  hvoraf  Lærer- 
gerningen bygger  sig  op,  og  som  Organisationen  kun  kan 
afgøre  i  visse  Hovedtræk.  Naar  det  ofte  udtales,  at  der 
ikke  behøves  theoretisk-pædagogisk  Uddannelse  til  at 
være  en  dygtig  Lærer,  tænkes  der  paa  en  bestemt,  sy- 
stematiseret Form  for  denne  Uddannelse;  udenom  den 
Theori,  som  bestaar  i  en  Gang  at  have  skabt  sig  selv  Klar- 
hed og  Oversigt  over  den  Række  af  Momenter,  som  ens 
Gerning  indeholder,  og  saaledes  have  formet  sin  Individu- 
alitet i  denne  Opgaves  Retning   (for  maaske  derefter  at 


61)  Ovfr.  S.  164;  sml.  124.  62)  Ovfr.  S.  233.  6i)  Sammenlign  ogsaa 
Slutningsudtalelserne  i  Rohmeder's  Foredrag  (anf.  St.  S.  21).  —  Ikke 
mindst  derfor  har  det  været  af  Vigtighed  engang  at  faa  opstillet  det 
virkelige  System  i  D.  M.;  først  saa  kan  D.  M.  tilfulde  udnyttes. 

kunne  virke  videre  uden  at  behøve  at  anstille  saadanne 
Overvejelser),  kommer  sikkert  —  som  allerede  sagt64)  — 
Pædagogen  saa  lidt  som  andre  Praktikere.  Den  medfødte 
Lærerbegavelse  betyder  jo,  at  saadanne  Overvejelser  fore- 
gaar  lettere  og  naturligere,  maaske  næsten  umærkelig, 
men  samtidig  mere  indtrængende.  Og  til  disse  Overvejel- 
ser vil  den  systematiske  Theori  og  derunder  ogsaa  Kend- 
skabet til  tidligere  Tiders  Behandling  af  Problemer,  der 
stadig  er  levende  i  Praksis,  dog  utvivlsomt  kunne  give 
den  virkningsfuldeste  Tilskyndelse  og  til  Problemernes 
Løsning  de  værdifuldeste  Bidrag. 

Men  det  maa  jo  heller  ikke  overvurderes,  hvad  Virk- 
ning Theoriens  Tilskyndelser  vil  kunne  faa.  Den  ovfr.65) 
meddelte  Iagttagelse  af,  hvorledes  maaske  al  pæda- 
gogisk Praksis  paa  visse  Punkter  staar  tilbage  for  Theo- 
riens Fordringer,  som  derfor  maa  gentages  Gang  efter 
Gang,  opfordrer  til  Varsomhed  m.  H.  t.  Forventninger  om, 
at  en  Fordring  skulde  være  opfyldt,  fordi  den  er  bleven 
udtalt.  Det  er  vigtigt  at  fremhæve,  at  til  en  fuldstændig 
pædagogisk  Indsigt  hører  netop  Erkendelsen  af  dette  For- 
hold mellem  Theori  og  Praksis;  denne  Erkendelse  vil  saa 
siden  maaske  kunne  føre  til  Fordringer,  der  tilsigter  en 
Regulering  af  dette  specielle  Forhold.  Ved  at  den  theo- 
retiske  Pædagogik  ikke  selv  har  bidraget  nok  til  at  ud- 
rede dette  Forhold  (altsaa  fastslaa  sin  Begrænsning  i  den- 
ne Henseende,  hvilket  maa  til,  før  der  kan  ske  en  Ud- 
videlse af  vedkommende  Grænse),  har  den  selv  faaet  no- 
gen Skyld  i  de  Bebrejdelser  (for  Overflødighed,  »theoreti- 
serende«  Undervurderen  af  konkrete  Opdragelseskends- 
gerninger),  der  fra  den  praktiske  Side  undertiden  rettes 
imod  den,  —  og  i  alt  Fald  manglet  Midlerne  til  afgørende 
at  tilbagevise  disse  Bebrejdelser.  Og  ogsaa  fra  theoreti- 
serende  Side,  nemlig  fra  de  store  Filosofers,  er  Pæda- 
gogiken  ofte  bleven  forfordelt,  hvilket  Fr.  Alb.  Lange66) 
pessimistisk  forklarer  ved  den  Omstændighed,  at  Opdra- 

64)  S.  255  f.     «5)  Særlig  S.  134  f.    w)  Ueber  den  Zusammenhang  der  Er- 
ziehungssysteme  mit  den  herrschendenWeltanschauungen  verschiedener 

gelsen,  den  »højeste  menneskelige  Kunst«,  er  enhver  kal- 
det til  at  øve,  medens  ingen  fuldtud  formaar  det. 

Comenius  selv  lader  ikke  i  D.  M.  saadanne  Betænke- 
ligheder, hidrørende  fra  Theoriens  vanskelige  Stilling  i 
det  praktiske,  komme  til  Orde;  der  kan  tværtimod  over 
den  Maade,  hvorpaa  han  fremsætter  sine  Fordringer, 
være  en  Sangvinitet,  som  lader  formode,  at  han  ventede 
selv  at  opleve  deres  fuldstændige  Virkeliggørelse67).  Her 
er  maaske  det  sidste  Punkt,  hvor  vi  kunde  paapege  en 
Lakune  i  hans  System  —  en  Mangel,  han  dog  aaben- 
bart  deler  med  adskillige  andre  theoretiske  Pædagoger; 
og  denne  Sangvinitet  er  maaske  en  vigtig  Betingelse  for, 
at  de  overhovedet  med  Kraft  (og  derigennem  med  Virk- 
ning) har  kunnet  fremsætte  deres  positive  Fordringer. 
Men  i  alt  Fald  har  Comenius'  senere  Liv  lært  ham,  at 
Praksis  ofte  kan  blive  langt  tilbage  for  Theorien,  og  den 
større  Kraft  kan  saa  lægge  sig  for  Dagen  ved,  at  trods 
alle  Skuffelser  Theorien  opretholdes.  Naar  Comenius  i 
Fortalen  til  »Via  lucis«,  det  næstsidste  Værk  han  sendte 
i  Trykken68),  underskriver  sig  som  »unus  ex  humilibus 
Viris  desideriorum«69),  er  det  vel  ikke  sine  pædagogiske 
Skuffelser  alene,  han  tænker  paa,  men  man  tør  dog 
give  Opdragelsen,  hvor  hans  Livs  Hovedvirksomhed  laa, 
en  fremragende  Plads  indenfor  hans  »Længslers«  Kreds. 
Der  ligger  jo  imidlertid  i  det  valgte  Udtryk  ikke  blot  Tan- 
ken om  skuffede,  uopfyldte  Ønsker;  der  ligger  ogsaa  Vil- 
jen til  gennem  Skuffelserne  at  holde  Ønskerne  oppe  og 
for  hvert  opfyldt  Ønske  have  nye  beredte  —  sætte  sig 
selv  og  andre  Maal,  hvis  Virkeliggørelse  i  bedste  Fald  lig- 
ger ret  langt  ude  i  Fremtiden,  og  som  derfor  maa  fast- 
holdes ved  Haab  og  Tro.  I  denne  Forstand  er  vel  en- 
hver theoretisk  og  praktisk  Pædagog  en  vir  desideriorum. 


Zeitalter,  i  Monatshefte  der  Com.-Gesellsch.  3.  Bd.  (1894),  S.  107. 
Lange  nævner  Kant,  Fichte,  Schelling,  Hegel,  og  paa  den  anden 
Side  Pædagogikens  »Hær  af  Autodidakter«  (anf.  St.  S.  107  f.).  «')  Sml. 
ovfr.  S.  226  f.  68)  1668  (se  Kvacsala,  J.  A.  Comenius,  S.  466).  C. 
døde  d.  15.  Nov.  1670  (Kv.  S.  469  f.).     ")  Sml.  Unum  necess.  (1668)  X  2. 


BEKJENDTGJØRELSE. 

Ministeriet  for  Kirke-  og  Undervisnings  væsenet  har  under  12  te  April 
1855  og  27de  Juni  1878  bifaldet  følgende  Bestemmelser  til  Ordens 
Opretholdelse  ved  det  offentlige  Forsvar  af  Afhandlinger  for  Er- 
hvervelsen af  akademiske  Grader,  nemlig: 

1.  Forsvarshandlingen  styres  af  Fakultetets  Dekanus  eller  af  en 
anden  dertil  af  Fakultetet  udnævnt  Professor.  Styreren  giver 
Ordet  og  paaser,  at  Handlingen  foregaar  paa  en  værdig  Maade ; 
han  kan  paalægge  en  Opponent  at  ophøre,  og  i  fornødent  Fald 
afbryde    Handlingen.      Styreren   deltager   ikke   selv    i    Dispu- 

.  tationen.  Foruden  de  officielle  Opponenter  ere  de  Medlemmer 
af  Fakultetet,  under  hvis  Videnskabs  Fag  Disputatsens  Æmne 
hører,  og  som  ej  have  lovligt  Forfald,  pligtige  til  at  overvære 
Forsvarshandlingen. 

2.  Berettigede  til  at  optræde  som  Opponenter  ere  ordentligvis 
kun  akademiske  Borgere  uden  Hensyn  til  Livsstilling,  samt 
Kandidaterne  fra  det  polytekniske  Institut  og  det  forrige  ki- 
rurgiske Akademi.  Andre,  som  ønske  at  opponere,  maa  derom 
forud  henvende  sig  til  vedkommende  Fakultet. 

3.  De,  som  ville  opponere,  have  at  melde  sig  hos  Fakultetets 
Dekanus  inden  Begyndelsen  af  Handlingen  \  dog  kan  Styreren 
ogsaa  give  Tilladelse  under  selve  Handlingen,  men  uden  at 
betage  dem,  som  tidligere  have  meldt  sig,  Forretten. 

4.  Der  tilstaas  ordentligvis  hver  af  Opponenterne  ex  officio  i1^ 
Time  og  hver  Opponent  ex  auditorio  3/4  Time,  derunder  ind- 
befattet den  Tid,  Doktoranden  behøver  til  at  give  Svar ;  dog 
kan  Styreren,  for  saa  vidt  som  Antallet  af  de  anmeldte  Opponenter 
tillader  det,  tilstaa  en  længere  Tid.  Hele  Handlingen  maa 
ikke  vare  over  6  Timer. 

5.  Foranførte  Bestemmelser  skulle  indtil  videre  trykte  medfølge 
enhver  Disputats. 

Dette  bekjendtgjøres  herved  til  Efterretning  for  alle  Vedkommende. 

Konsistorium,  den  jdje  Juli  i8j8. 

C.  Holten. 

(L-  S.)  

Goos. 

